
#1 


GVOZDENE I ZLATNE RUKE 


Živio jedared jedan svinjarčić, koji nije ni upamtio mater, 
a oca ko kroz maglu. Što mu je najviše ostalo u pameti, to je bilo 
očevo s'vitovanje, a drugo mu nije ni ostalo iza oca. Deran je 
osto i bez očevog krila, kad još nije dobro dorasto za svinjara. 
A pokojni otac ko da je osića da će deran rano morati svoj kruv 
zarađivati, i zato ga je uvik i svitovo ko da divani sa svršenim 
čovikom, a ne s grišnim ditetom. 

Gorko su živili, al je deran ko i drugo dite — da mu se 
samo sigrati. I kad ga je otac svitovo, deranu na jedno uvo uđe, 
na drugo još brže izađe. Al kad je osto sam na svitu, derančić 
je omatorio za nikoliko dana koliko drugi ne bi ni za toliko g0- 
dina, i sitio se očevog s'vitovanja, ko da otac stoji prid njim. 
Derančić se nije samo sitio, već o'ma? i vidio, da otac nije isiso 
iz prstiju ni jedan s'vit, već da je sve to naučio na svojoj koži. 

I kad je u toj glavici razmislio, nije se uplašio već je nau- 
mio, da se trlja sa životom kako zna i može. Bome nije znao 
baš tušta, a još manje je mogo, i u prvo vrime skoro nije bilo 
drugačije, već stiskaj zube, steži kajiš. Pogodio se za svinjara 
i dok nije dočeko prvu zaradu, on u jednoj košulji, u jednom 
paru poderani' opanaka. 

— Ti nosiš košulju ko vo kožu, a opanke ko bravac papke 
— nit oni skidaju kako navuku, a ni ti, — gazdačka dica mu se 


još i rugaju. 


Al se on sitio kako mu je otac često govorio: 

— Nemoj slušati što vaške laju, već gledaj di ti noge staju. 

I nije se on obaziro ni na koga. Noćom se okrpi, noćom 
opere košulju i suši je na volovskim leđima. Ako vidi da se 
štogod radi, gleda da nauči, a kad se čuje pametna rič, sav je: 
od ušiju. Tako je on svinjarovo nikoliko godina po salašima, a 
kad se već malo istego i okrljo; čuje da kralju triba mlad svi- 
njar. Sta je onda još bio, ta od nausnica ni traga, taki deranac 
triba da se još najbolje sigra, al on tisnio u kraljeve dvore. 
Došo on, al ga ne puštaju prid kralja. Kralj ne nosi krunu zato 
da svinjare pogađa. Deran bi od tog još osto živ, al kraljevi 


ljudi prvo neće ni da divane s njim o tom da postane svinjar. 
Neće oni, al baš kad su bili u razgovoru, svinji se uzbunili i 
rastrčali. Deran nije čeko, već bič s ramena i potrčo livo, potrčo 
desno — svinji su već bili u čoporu. Kad su to vidili, kraljevi 
ljudi bome nisu više gledali što je mlad, već ga uzmu za svi- 
njara. 

Deran nikad više nije ni zapito za kralja. Nije njemu do 
tog šta se događa tamo iza zlatni' vrata, već do života. Glavno 
je njemu da su mu svinji u redu i da pošteno zaradi krušac. I 
kad bi bilo do njegove volje, nikad ne bi vidio kralja ni njegovu 
čeljad. E, al svit nije stvoren za jednog čovika. Nije se rodio 
u majke taki, kojem bi išlo sve kako on želi, pa ni svinjarčić 
nije mogo obaći, ono što je moralo doći. Ako on nije nikad više 
ni pomislio da ode u dvore, otkako su ga primili za svinjara, 
al je uskoro u dvorima kogod pomislio da iđe njegovim pu- 
tovima. 

U kralja bilo sedam ćeriju, sve jedna drugoj do ušiju, a 
najmlađa baš vršnjakinja svinjaru. Cure se odranjivaju na ma- 
žnji, da kako će kad su kraljeve ćeri, 1 to nije ni rđavo kad 
može biti, samo nije svakom baš ni dobro. Mažnja je mažnja, al 
one nemaju što druga dica, jel i' je kralj držo ko u škrljetki. 
Šest stariji cura ne mare da su uvik u zapećku, i da i ni rosa 
ne do'vati, al najmlađoj je uvik štogod tisno. 

Gleda iza zlatne pendžere kako se druga dica sigraju na 
ledini, prikošeđivaju na guvnu, a najviše je srce zaboli kad vidi 
malog svinjara kako ode šumi i svira u vrulu, a uveče, kad se 
vraća, dili dici voća, cvića, šarenog perja i sto kojikaki' čuda. 
I šta će ona izmisliti, već da se iskrade iz dvora i ode sa svi- 
njarom. Ugrabila jedared priliku, našla na tavanu niko staro 
ruvašce, obukla se u to, i pobigla na stražnja vrata. 

Kad je svinjar čuo, da je došla da se sigra s njim, nije se 
dobro ni okrenio kroz šumu, već joj je dono šumski' jagoda, cvića 
i već svega što se nađe u šumi. Nasigrali su se oni do podne kako 
ni jedno nikad nije i kad će cura već ići, deran se siti da zapita 
čija je. Ona nije badava danima mislila kako će isklikniti iz 
dvora, spremila se i na ovo. Nije bila toliko mala, da ne bi 
znala kako bi se svinjarčić uplašio, kad bi dozno da je kraljeva 
ćer. 

— Znaš, — kaže mu — moj otac mete kraljevu avliju i čisti 
papuče svoj čeljadi što je oko kraljevog astala. di 

Deran ne mari ma da je i vranina ćer, samo je utvrđiva da 
mu opet dođe. Oće ona — kako ne bi! Ta kolika je njoj radost 
što se prviput u životu mogla protrčati do mile volje, a još 

s njim nasigrati. Radost je njoj, al ona ni ne klapi, kolika je 
dragost to za derana. Lipo je njemu po šumi, al opet to nije 
tako ko kad imaš koga nuza se da ga možeš obradovati. 

I kako je bilo prviput tako je bilo uvik, čim je cura ugra- 
bila priliku. Svinjar siroma' nije imo nikog i kad je vidio kako 
cura s njim lipo, dao bi za nju i dušu. Sve joj traži volju u čemu 
bi joj mogo ugoditi. Jedared evo nje i nosi u pregači malu, go- 
luždravu lastu, a iznad glave joj lete dvi matore. | 

— Nemoj se srditi, — ona mu kaže — al sam došla da ti 
samo kažem, da danas neću moći ostati s tobom. Kaki nevaljan 
deran je moro uzeti iz gnjizda ovu malu lastu. Moram je o'ma' 
odneti u gnjizdo, jel ne možem slušati kako matore plaču oko 
nje, ko da imadu dušu. 

Momčuljku je žao što cura neće biti nuz njega, hl ne misli 
ni on drugačije, već je još upućiva kako će paziti na malu 
lastu. E, od tog vrimena niko bolje nije pazio na male tice neg 
on. Di vidi da se gnjizdo naerilo, momčuljak ga namišća, di 
opazi kaku zvir što tice tamani, on je vija. A još kad je jednog 
dana cura dotrčala, a oko glave joj proliće lasta! 

— To je ta što sam joj spasila život! — cura momčuljka 
skoro zagrlila od dragosti, kad je pokazala lastu. — Vidi joj 
krila! | 

Momak je imo šta i gledati. U lastinim krilima po jedno 
zlatno pero. Kad je to vidio, on kaže: 

— To ne može biti od drugog, neg od tvoje dvi ruke kako 
si je milovala. 

Tako oni divane, a lasta njim se skoro omiluje o obraze. 
Ode, odleti svojim putom, al nema tog sata da ne doleti kod 
dvoje mladi'. Curi je drago što je spasila tu lastu, a što je njoj 
dragost momku je to dvostruko. I dotle je pazio da tice ne bi 


. stigla kaka nevolja, al od tog vrimena je bio više tičar neg 


svinjar. 

Vrime je prolazilo i od svinjarčića je već posto pravi mo- 
mak, kad je jedno jutro tiro svinje nuz jedan rit. Nad ritom 
se odronio brig, a u njemu bilo puno brigunica. Išupljikale 


su brig da je jama do jame. Momak je uvik motrio ne bi li mogo 


štogod pomoči brigunicama i to jutro šta vidi? S briga se spušta 
jedna zmijurina i ulazi u brigunicinu jamu. 

Nije imo vrimena trčati okolo po brigu, već zagazio priko 
Tita. Pravo je čudo kako se nije zadavio u buzalici, al se posli 
još više čudio kako je mogo prihajčiti priko rita, dok zmija nije 
ušla sasvim u jamu. Kad se do'vatio briga, stigo je još da ščepa 
zmiju za rep. To mu je bilo dosta, a još kad je vidio da je ona 

malu brigunicu već uzimala u usta! Al samo je počela uzimati 
u usta, jel je o'ma' ispuštila kad je momak ščepo. A on nije 
čeko, već kad je zmiju ošinio o brig, nije moro još jedared. 

Nije više ni pogledo mrtvu zmiju dok se nije uvirio da 
maloj brigunici nije ništa. Al kad je omilovo tiče, onda vidi da 
je zmija trgla i gnjizdo. On bi da uredi sve, al kako će kad se 
jednom rukom mora držati briga? I baš se mislio kako će, kad 
evo i divojke. Kad je čula šta se dogodilo, kaže mu nek on prvo 
uredi gnjizdo, a ona će dotle pridržati malu brigunicu. 

_—— Oću, oću, kako ne bi! — kaže on. — Ta ovo je njeva ku- 
ćica. A mene je moj otac svitovo da poštivam i od iverja manju 
stvar, ako je na njoj osto trag čije ruke i muke. Dobro se sicam, 
uvik mi je kazo da ne zgazim ni mrvicu kruva, jel je grijota 
uništiti krušac svakidašnji makar i isprid mravovi usta. 

Tako u divanu u'vatio se desnom za brig, a livu je pružio 
u jamu da namisti gnjizdo. Nije jedno namišćo pa je začas bilo 
gotovo i ovo, a zatim je lipo metnio 1 tiče. Kad je sve uredio, 
najedared ositi ko da malo niže od gnjizda štogod vlaži. Pru- 
žio je ruku još dublje u jamu, a kad tamo, štogod teće kroz 
pukotinu. Momak ositi ko da je naišo na vodenu žilu, al mu se 
čini da je to zdravo gusto za vodu. 

_ Šta to može biti? — kaže on divojki i uto izvuče ruku. 

Al kad je pogledo, nije moro više pitati — na livu ruku mu 
se navaćalo gvožđe! Momak i divojka se začudili, ne zna se 
koje više, i ni sami nisu znali šta bi kazali, kad uto evo stare 
brigunice. Doletila, stala momku na ruku i ma'nila krilima ko 
kad se u pravu kupa. Jedared ma'nila i skočila u jamu, a na 
momkovoj ruki gvožđu ni traga. 

Kad je tako, neće on više gubiti vrime, već iskoči na brig 


i kaže divojki: 


_— Ta je li to baš bilo gvožđe, el se to meni samo pričinilo?! 

— Ako se tebi onda je i meni, jel sam ja dobro vidila kako 
ti se gvožđe navaćalo na ruku. 

Momak slego ramenima i sago se, pa će uzeti jedan kamen, 
da skeči ubijenu zmiju u rit. Mašio se on livom rukom, jel mu 
se u desnoj našo bič, al se samo mašio, a kamen nije bacio. Di 
će ga baciti kad mu od kamena nije osto ni pra'. Kako ga je lako 
do'vatio tako ga je smrvio. Momak ne viruje očima i o'ma' po- 
traži drugi kamen, al kad mu je i od tog osto samo pra', divojka 
veli: | 
_ Nit se misli više o tom, nit traži, bome je to bila gvoz- 
dena žila u brigu, jel je tvoja liva ruka sad gvozdena. Teško 
onom ko te rasrdi, ako ga pomiluješ s gvozdenom rukom! 


Momak vidi i sam da je to tako, al opet i viruje i ne viruje: 
očima kad je prid njim ruka ko što jeibila. A otkud bi očima i 


vidio onu gvozdenu snagu što je sad ušla u ruku?! Šta će on 

u njegovu livu ruku uselila snaga o kakoj nije nikad ni klapio, 
a divojka ga zapita: 

— Nećeš i desnu okupati u tom gvožđu? 

On se malo zamislio, a zatim kaže: 


— Necu. Da je i suđeno i naminjeno za obadve ruke, to bi 


već i bilo. Otac me je uvik učio da ne budem nenasit. Sićam se 
kako mi je kazo: ,,Sinko, pazi da nikad ne stekneš trbu' do zubi, 
jel od njega nećeš viditi kud koracaš, moraćeš skreniti s pravog 
puta." 

Ako on nije nenasit, još manje je divojka, al je njoj srce 
čerez drugo čega iskalo da on ima i drugu ruku gvozdenu. Oni 
sad već nisu dica, divojku srce ne vuče kod svinjara čerez sigre, 
a bome je ni on ne iščekiva samo za to. Ne kažu oni o tom ništa, 
al otkako je momak počo zasukivati brkove, i jedno i drugo 
sve više pomišlja kako će se uzeti. Momku to nije zadavalo baš 
toliko brige, ta cura je ćer sluge koji mete kraljevu avliju, a 
on je svinjar, pa će baš biti kaki džak taka zakrpa. Njemu nije 
briga, al je njoj i dvostruka. Zato je dotle i ćutila, jel se bojala. 
šta će momak kazati kad dozna da je kraljeva ćer. Šta će mo- 
mak, a šta će kralj kazati, kad dozna da mu se najmlađa ćer 
oće udati za svinjara. Divojka je dobro znala, da njezin momak 
vridi zdravo više neg ma koji oko kraljevog astala, makar su 
oni u svili i kadifi, al se bojala da se on ne poduzbije. A sad 
ima jednu ruku gvozdenu, pa i sam može viditi da ga oni oko 
kraljevog astala ne možedu ni u petu poljubiti, a još da mu je 
i-druga ruka gvozdena! Divojki bi bili drago, da može svakom 
pokazati ko je njezin momak makar je siroma svinjar. 

Al kad je njemu dobro ovako, njoj je još bolje. Kako joj 
ne bi bilo dobro, kad ona nije ni na kog drugog pomislila ni 
ranije, dok je momak imo ruke ko i drugi pošten čovik. I sad 
je samo čekala kad će se on očitovati, jel makar su ko svoji. 
odmalena, opet je mislila da bi bio red, da on ko momak kaže 
prvu rič. 

Prošlo je sad jedno vrime, divojka čeka strpljivo, jel ko 
veli strpljen spašen. I čekala bi ona još i dalje, da joj kroz koji 
dan momak nije ispripovido šta se njemu događa ti' dana kad 
ona ne dođe. Drugi dan iza tog kako je zapatio gvozdenu ruku, 
divojka nije mogla doći. Momak je iščekivo, al kad je već i 
sunce pripeklo na time, on puštio svinje ukraj rita u kaljugu, 
pa sio ukraj šume pod jedno gusto drvo i svira u vrulu. 

Nije on dobro ni počo priplićati prstima, kad iznad šume 
začuje niko podvikivanje i pismu. Čuje lipo odozgor ko da tice 
lete, al glasovi su ženski, a mladi, ko da se divojke vraćaju 
s kakog veselja. Pogledo gori, al ne vidi ništa. Sunce peče usrid 
bilog dana, pisma se čuje, al niko se ne vidi. On već pomislio da 
je zadrimo u ladu i da mu se pisma pričinila, al malo posli za- 
čuo ju je iz šume. Nedaleko u šumi je bila lipa ledinica i mo- 


mak otud čuje pismu. Pogledo je kroz granje, al ni na ledini 


ne vidi ništa. 

čta to može biti?! Mislio se jedno vrime, a onda polagano 
krenio kroz šumu. Što bliže, pismu sve lipče čuje. Pivaju, pod- 
vikivaju, lipo čuje da divojke vode kolo, al kad došo bliže le- 
dini, najedared ko da je sva šuma zanimila. Malo posli je opet 
začuo pismu, al iz daljine i odozgor. On stao i opet se misli — 
da nije zadrimo od jake vrućine?! Al jedared se siti, da pogleda 
baš ledinu. I šta je vidio kad je došo tamo?! Trava ugažena, 
lipo se vidi trag kako je kolo igralo. 

Nije nikom pripovido o tom, al je o'ma' pomislio da to ne 
može biti ništa drugo neg da su vile bile u kolu. On sad nema 
mira, već sve misli kako bi mogo viditi šta se događa na ledini. 
Mislio je kako bi, išo je okolo i tražio, dok jedared nije našo 


jedno veliko šuplje drvo u kojem su kadgod bile šumske čele. 


Divojka ni sutradan nije došla, a on dobrim ranije neg što će 
doći podne sakrije se u to drvo. On u drvo, a pisma se začuje 
odozgor. Malo posli momak je već čuo kako kolo igra na le- 


dini, al da je koliko naprezo oči, jedno vrime nije vidio ništa. 


I već je mislio da će na tom i ostati, kad se najedared jedan 


oblačić navuče isprid sunca. Ta jedva ako je bio ko bila ovca, 


al je dosta bilo da priko ledine prileti osim. Kako je osim za- 
krilio ledinu, a momak ugleda, ko kroz maglu, desetak lipi 
divojaka di igraju u kolu. Al to je bilo valjda toliko dok trep- 
neš. Oblak prišo i na ledini se opet nije vidilo ništa, samo se 
čula pisma. 

On je već mislio da možda i nije vidio, već da je to bila kaka 
opcina, kad jedared začuje lip divojački glas: 

— E, da je nama dovarati u kolo tog kraljevog svinjara 
što je zapatio gvozdenu ruku! 

A drugi divojački glas odgovori: 

— Da mu je kako dati na znanje, da se od nas nema šta 
bojati, jel nam je zdravo od potribe. | 

— Ta doće on jedared bliže, — momak začuje opet onaj 
prvi glas, — a onda nema drugo već ću mu se pokazati. Samo 
moramo paziti kad nema njegove divojke. A ja ne mislim da 
neće od mene primiti darak. 

Kad je ona to kazala, sve druge najedared povikale: 

— Od tebe da ga neće primiti, kad si i među nama najlipča?! 
A kad ga primi, onda ga nećeš moći ni otirati od nas. Pravo 
kažeš, nema tu drugo, moraš mu se pokazati, jel njega silom 
natirati ne možemo, kad je zapatio gvozdenu ruku. 

Kad su se tako dogovorile, jedna će još: 

— A di je sad?! Kako ćemo ga namamiti, kad smo se samo 
drugiput javile, a on već pobigo, zavuko se digod ko da ga je 
zemlja progutala. 

.— Postaraću se ja da više ne biži odud već ovamo, — mo- 
mak je pripozno onaj prvi glas. 

I sad su još malo poigrale, a zatim su se čuli glasovi odozgor 
ko da tice odliću. Kako su glasovi nestali, a momak iskočio 
iz drveta i ode svojim svinjima. Sad je već znao da ima posla 
s kakim vilovskim stvorovima, al zato još nikom nije smio kazati 
ni rič. Divojka je došla drugi dan i vidila da je on niki nujan. 
Pitala ga je ne jedared da ga nije kaka nevolja snašla kad je 
tako neveso, al on kaže da mu nije ništa. Što je bliže podne 
on je sve nemirniji i smirio se samo kad je ona očla, al taj dan 
je uzalud čeko — kolo nije zaigralo na ledini. 

Divojka mu je unaprid kazala da dan-dva opet neće moći 
doći i momak je jedva dočeko sutradan podne. Nije čeko uza- 
lud, jel kako je svinje puštio u kaljugu, a iznad šume se začula 
pisma. Otud pisma, a on odud zasviro u vrulu. Pripliće prstima 
što lipče zna i nije čeko da ga zovu, krenio i sam ledini. Kad 
on bliže, a prid njega izašla divojka lipa da je za pripovitku. 

Momak svira, a ona piva za njim. I ne kaže ništa dok mo- 
mak nije došo sasvim blizu, al kako su se našli oči u oči, ona se 
sagnila i ispod suvog lišća izvukla crveno jaje. 

— Drž, ako si momak, — podviknila i bacila mu jaje. 

On je momak, al nije za nju. Divojka je lipa da je milina, 
al momku izašla na oči njegova divojka i kad je upario s ovom, 
bome ova njegovoj nije ni da se zadije za pojas. Drugom bi 
možda i bila lipča, al njemu nije. I kako je bacila jaje, on 

otskočio isprid njega. Ako je isprid prvog, al ona se već sagnila 
i ispod jedne pečurke već baca drugo crveno jaje. Momak opet 
otskoči, ona sve nova i nova jaja vadi, kad iz trave, kad iz ko- 
prene, i tako je trajalo dok jedared kolo nije zaćutilo. Kako 
je šuma zanimila divojka potrči u aptu, i dok momak nije trep- 
nio već je čuo pismu di odliće iznad šume. Pogledo on o'ma' di 
su crvena jaja, al nigdi ni jednog. 

Jedva je iščeko drugi dan. Divojka je kazala da neće doći 
dan dva, a on bi sad kazo njoj sve, al o'ma'. Nije mu bilo do 
tog da ga iz vilinskog kola napastuju. Čeko je od jutra, al di- 
vojke nikako. Već je mislio da će opet morati igrati oko crve- 
nog jajeta, kad prid samo podne trči divojka. Kaže mu da se 
iskrala samo toliko da ga vidi, jel mora oma natrag. Al kad 
je on kazo kaka novost ga je snašla, bome se divojka zadržala 
i priko mire. Zamislila se i postala nujna kaku je momak nikad 
nije vidio. 

— Ta ne boj se, ne možedu mi ništa, — momak će nju ti- 
šiti jel je mislio da se ona uplašila da će na njega nabaciti 
kake čini. 

Boji se ona od tog, al se još više uplašila čega drugog. Zna 
ona njega bolje neg sebe, al opet, momak je, a vrag ne spava 
nikad. Nije ga tila žalostiti i na kraju je kobajage postala ve- 
selija, al je ona sirota znala šta joj je u srcu. I makar je prišlo 
podne kad je očla od njega, sunce se nije još ni nagnilo zaodu, 
već je opet krenila do momka. Sad je imala kada, al nije pošla 
da ostane nit je došla do njega. 

Kako je momak ugledo iz daljine i poskočio da izađe prid 
nju, divojka se okrenila. Baš je bila naspram kolibice jednog 
starog baštovana, koji je tu sad bio dan 1 noć, jel je čuvo svoje 
lubenice. Dida je viđo divojku, a i ona njega kad je uvik tudan 
prolazila, al nikad nisu imali razgovora, nit je ona kadgod bila 
u njegovoj kući. Sad je ušla upravo u kolibu i zamolila didu: 


— Alaj, dobri čovče, ne bi li mi dali malo soli na zub, tako 
me najedared zabolio. 

— Oću, rano moja, kako ti ne bi' dao, ako ćeš i šaku, — 
dida je već i metnio slanicu prid nju. 

Ona mu se lipo zafalila i ode otkud je i došla, jel je i mo- 
mak već bio skoro kod kolibe. Al bio on i prid samom kolibom, 
divojka se nije ni obazrla na njega, već stisla ono malo soli 
među zube i ode kući. Ona kući, a momak za njom. Počo on 
vikati da stane, al divojka ko gluva i što momak brže koraca, 
ona sve više odmiče. Moli on nju, priklinje da stane i kaže 
šta joj je, al divojka ko da joj se srce skamenilo. i 

Ko zna dokle bi momak išo za njom, da ona nije ušla na 
malu kapijicu na dvorima. Momak osto ni živ ni mrtav, i jeda- 
red samo spuštio glavu i ode šumi di je ostavio svinje. Ne gleda 
ni kud staje, ne mari baš da propadne u zemlju. Al nije on 
dobro ni izmako od dvora, kad ga iza leđa kogod u'vati za ruku. 
Pogledo on i ne viruje da dobro vidi: ne drži njega niko za ruku 
već njegova divojka, a gleda ga tako umiljato kako valjda još 
nikad nije. I ne čeka ona da on pita, već prija njeg kaže: 

— Znam da si mislio, da sam se uvridila el pamet izgubila. 


— Ta mislio sam svašta, al sve nek nosi mutna voda samo 
kad si opet nuza me, — momak podviknio i najedared je za- 
grlio makar to još nikad nije uradio. 

A divojka se ne nećka, već mu lipo kaže: 


— Šta si mislio da si, al sad čuj šta sam ja uradila. Što se 
kaže, sve u suknjama su žene, al je malo pravi' žena. Pravo ću 
ti kazati, poplašila sam se da te kako ne izgubim. 

— Ta šta ti još neće pasti na pamet, — momak će je umi- 
rivati. 

— Šalu na stranu, ja sam se ocigurala. Zaiskala sam so na 
zub iz nepoznate kuće i izdržala sam, nisam se obazrla do naše 
kuće. Sad će tvoja kuća biti što i moja, nećeš moći biti brez 
mene ko što ne možeš brez soli, i nećeš se nikad ni obazriti dok 
ne dotrčiš za mnom. Nek nije badava mene zub zabolio na tebe. 


— A mene na tebe, — momak se najedared razveselio kad 
je to čuo. 

Eto, makar je ona čekala da je momak isprosi, ispalo je 
tako da se ona prva očitovala. Al se tu sad nije moglo stati na 
po puta. Baš i da nije bilo vile s crvenim jajetom, divojka bi 
morala taj dan progovoriti. Njezine sestre su se već poudavale 
za kraljeve i kraljevske sinove i sad je puko glas, da se pro- 
sloci spremaju i na nju. Zato je ona taj dan našla prilike i da 
triput dođe do momka, i sad mu kaže: 

— Oćemo onda biti svoji? 

— Valjda smo oduvik i bili. 

— Dakle nećeš me ostaviti pa ma šta bilo? — utvrđiva ona 
njega. 

— Al nikad! 

— Jesi ciguran u se?! — njoj još nije dosta. 

— Ko nikad dosad, — momak bi joj odgovaro ako će do 
smaka svita. A ona baš zaintačila. 


— Možeš metniti ruku na srce? 
— Ta i na panj, pa siči ako lažem. 

— E, onda znaj da moj otac nije sluga kod kralja, već gla- 
vom kralj! 

Bome se momak nije nado takoj jabuki! Stao ko skamenjen 
makar se toliko bogmo da je ciguran u se ko nikad. Ne zna el 
bolje da kaže štogod el bolje da ne kaže ništa. Divojka se tom 
i nadala, i zapita: 

— No šta veliš na to? 

_ Šta ja velim, sotim ćemo lako, — momak uzdanio 1 počo 
ge češati iza uva — al šta će kazati tvoj otac i kako ćemo s njim 
izaći na kraj, to baš borame ne znam. 

On se češo po glavi i uzdiso, al divojka se sad nije mislila, 
već kaže lipo: 

_ Ako ćeš ti meni biti i otsele što si bio dosad, lako cemo 
izaći na kraj s kraljom makar to bilo i teško 1 gorko. 

_ Ja tebi ne možem biti nikad drugo neg što sam bio i 
što sam. 

_ Aja nisam sebi tražila ni svinjara ni kralja već čovika, 
ko što ni ti nisi pito mene što sam gola i bosa, — divojka kaže 
od srca šta misli. 

I nije bilo dalje dugačkog divana o tom šta će, već kako će 
uraditi. 

_ Ja tvoja i ničija. Što tebi to i meni, — kaže divojka. — 
Vrata divojačke kuće otvorena su za svakog prosioca, a srce 
divojačko samo za jednog. 

_— A ko je prvi tog je divojka, — momak je sad već opet 
raspoložen za šalu. 

_ A kad si taj baš ti, onda ne čekaj već vrata na divojačkoj 
kući o'ma' i zatvori. Bar ćeš imati prilike da se upoznaš sa svim 
šogorima, jel su baš sad kod nas na prelu. 


Drugi dan momak izašo prid kralja baš kad su bili tamo svi 
kraljevi zetovi i njegove ćeri. Momak je lipo kazo koje dobro 
ga je dovelo, al je kralj ružno ČUO. 

— Čuješ ti na kaka kola bi se penjo ovaj? — kralj oma 
zakrvavio očima i okrene se najmlađoj ćeri. 

A ona njemu lipo: 

— Da ja to nisam čula od njega već odavno, ne bi on da- 
nas ni bio tu. 

Kralju se privrnila soba kad je sve to razumio. Vidi on da: 
su mu se i zetovi uvridili i da bi već trzali sablje na momka, 
samo da njim on da znak. Al je kralj bio već odavno udovac, 
njegova mezimica je bila najviše nuz njega i nije ni čudo što 
mu je najviše prirasla za srce. Kad je vidio da je ona ovog 
momka već izabrala, kralj sad ne bi ružno, već će je s'vitovati. 

—— Rano moja, ti si još mlada i ni ne znaš šta je za tvoje 
dobro. Ta vidi ga, ne zna se među nama čestito ni okreniti. 

— Svitla kruno, — momak njemu u rič — nisam ja bumbar 
da se okrećem, al ako je do rada, ja ću njoj i meni uvik zara- 
diti koru krušca. 

Kralj dok gleda ćer i može se strpiti, al čim čuje svinjara, 
krv uzavre u njemu. I makar je mislio zbog ćeri lipo, on sad 
drekne: 

— Od mene ga ni nećete dobiti. 

— Nisam to ni isko, a ni pedalj zemlje, već vašu ćer, — 
momak opet lipo. 

On lipo i što lipče može, a kralj ružno i što ružnije može. 


— A jani nju ne dam, — kralj dreknio iz sveg glasa. 
— A ja onda s njim odem i protiv vaše volje, — divojka 
sad najedared istupila i o'ma' svog momka za ruku. — Baćo, 


samo pazite da se ne pokajete. Niko ne zna šta ga čeka već 
sutra, a kuća na mrzi ostaje. 

Kralju sad već nije tribalo više rena pod nos. Drekne on 
na zetove da vaćaju momka. Zetovi ne bi vaćali momka već 
bi ga sabljama sitnili i šupljikali, al on pogledo onu svoju gvo- 
zdenu ruku i kaže divojki: 

— Bolje da bižimo, neg da ti oca još više žalostimo, kad je 
njemu i ovako dosta žalosti. 

I dok se kralj i njegovi zetovi nisu još ni sitili, momak uzo 
svoju divojku na onu gvozdenu ruku i kad je poskočio, već je 
bio izvan dvora. Dok oni nisu osedlali konje, momak je dotle 
pokupio svoj bič i ono malo prćije, i već bio pod šumom. Nije 
on više ni mislio na nji', već sio s divojkom pod ono drvo pod 
kojim je najviše volio svirati u vrulu. Nije tio kreniti se samo 
onako na vitar, već da se dogovori s divojkom kud će i kako 
će. Al kad to nije uvik kako čovik oće, već kako mu se da. 
Jedva su nji dvoje stigli da se namiste na travi, kad evo šest 
kraljevi" zetova, momkovi' šest šogora. Viču još izdaleka kako 
će ga isići na paprikaš. 

— Nije vama sramota, da vas šest ko kerovi navalite na 
jednog čovika! — divojka i' je dočekala, a momku kaže nek i 
malo promekša kad ga već toliko saleću. a 

Al on njoj veli: 

_ Kad su baš ko kerovi navalili na mene golorukog, neću 
ja kaljati ruke s njima, već ću i' išibati kako njim i dolikuje. 

Šogorima su oči već i tako zakrvavile, al kad su još čuli 
kako i svinjar dočekiva, borme su navalili kako ne bi ni bisni 
kerovi. Ne brigaju oni sad ni za to šta će njim kazati njev dida, 

stari kralj, oče oni isići i divojku. Oće oni, al kad i' je momak 
puštio blizo, on samo manio livom rukom i šogori su se mogli 
čuditi otkud u nji polomljene sablje. I čudili bi se da su imali 
kada, al kad je momak počo šarati s bičom onako svinjarski, di 
ožeže tamo ne triba paliti — gori koža ko da joj je drago. A on 
šiba samo po licu. 

— Sogori, nek vam je spomen od mene na obrazu, da ga 
ne možete sakriti. 

Dok se šogori nisu sitili da je za nji' spas jedino u nogama, 
momak nije ostavio ni jednom neprosičenu kožu na obrazu. A 
kad su počeli bižati borme nije prostio ni njevom gospockom 
ruvu. Stigo je još da ga prosiče svakom i poviče: 

— Šogori ako vam je obraz na leđima, možete se i s njim 
podičiti kad stignete u dvore. 

Tako je on nji dočeko i ispratio. Kad je osto sam sa di- 
vojkom, on o'ma' kaže: 

— Ženo moja, jel kako je tako je, mi smo sad čovik i žena, 
šta misliš na koju stranu ćemo naviti? 

— Kud bilo, digod će se naći korica krušca i za nas. Meni 
je bilo dobro u onom starom ruvu i kod svinja i ranije samo 
kad sam bila nuza te, neće mi biti teško ni sad. Radićemo oba- 
dvoje, samo ne o'de. Ajdemo kud oćeš, al dalje sa zemlje 
mog oca. 

Ni čovik nije drugačije mislio, već o'ma' uzo ženu za ruku 
1 krenu nji dvoje kroz šumu. I sad su odili, brodili, ni dane već 
nisu brojili dok nisu došli do jedne velike vode. Mlada nije 


jedared čula od oca da je njegovo kraljevstvo do te velike te- 
kuće vode. 


Vrimena je prošlo dok nisu došli dotle i sad nisu čekali ni 
časa. Nije u momka uzalud liva ruka gvozdena, s njom može, 
a s desnom zna i dok je dva-triputa okrenio u rukama jedno 
deblje, čunj je već i bio gotov. Ne triba tu ni sikira, ni pila, ni 
diljka, ni dlito, ni maklja, gvozdena ruka ne može samo stvoriti, 
al uraditi sve. Nisu dobro ni sili u čunj, već su izlazili na dru- 
.gom brigu — čovik tako vesla. Šuma je i tu ko i na onom brigu 
što je osto iza nji', išta će već krenu da nađu puta el živog stvora. 


Nisu dugo išli i već su naišli i na put i na živog stvora. Samo 
kaki je to put, a kaki je i taj živ stvor? S ovu stranu puta je 
lipa zelena šuma ko i svudan, al s onu stranu crna i šuma i pla- 
nina ko da su mrakovi konaci. Ukraj te crne šume trcava koli- 
bica od trske, a ispod nje dida, kojem je bar sto godina, baca 
vrćku u plitku vodu, da ulovi ribu. Tamo je sve crno ko da je. 

od čađi, pa i dida ko da je pocrnio u licu, makar mu se dugačka 
brada i kosa bile ko snig. 

Svinjar i žena, kad su to vidili, nisu 'tili tisniti priko puta, 

dok se ne raspitaju kod dide. 

— Dobri čovče, kaki je to svit tamo kod tebe? — jave 

mu se. 

Dida I je pogledo i kad je vidio kako su obadvoje mladi 
ko rosa, izgleda da su mu se zdravo dopali, jel je oma? ostavio 
4 vrćku i došo ukraj puta. 
+. — Dico moja, pitate me kaki je tu svit?! Baš taki kako ga 
vidite: crn. I ako vam niko živ ne bi smio kazati, ja oću: svagdi 
idite, al ovamo nemojte. Tu se nikad ne zna kad će ti glava 
pasti. 

— Od čega je tamo tako crno i strašno? 

— Od čega?! Ovo je atar stoglavog zmaja, a on spava sa- 
mrtnim snom otkad ja pamtim, a to nije bilo juče. Al drugo me 
nemojte pitati o njemu, jel bi mogli proći zlo makar i ne došli 
u njegov atar, — dida i opomene. 

Kad je tako oni ga neće pitati za zmajove poslove, al čovik 
nije mogo zapovidati jeziku, već zapita didu da li je tamo za- 
robljen, el kako je dospio u zmajov atar. 

— E to vam možem kazati. Kako da kažem, nisam tu za- 
robljen već od svoje volje, al od nevolje. 

Mladi su se sad samo začudili: kako to od svoje volje od 
nevolje. Dida njima kaže, da se i možedu čuditi, al kad čuju 
kako je on tu dospio, možda se i neće začuditi. 


F — Meni je i tu bolje neg s tu stranu puta di ste vi, jel 
a znajte da je to atar moje babe. Al o'ma' ću vam kazati, vi se 
b. nje ne morate bojati. Ona će vas dočekati kako ni car ne bi bio 


dočekan, jel već odavno čeka da tudan naiđe živ stvor, makar 
bio i rundav. 

Makar je kazo da se mladi neće čuditi, bome su se oni sad 
samo začudili. A on ne čeka da ga pitaju, već kaže dalje: 

— Ja sam radije pobigo ovamo di svaki čas možem izgu- 
biti glavu, jel je meni i u ovoj crnoj šumi sve vedrije neg tuga 
što mi je baba svalila na srce. Al me ne pitajte dalje ni za nju, 
jel mi je o tom teško i govoriti. Ona će vam i tako ispripovidati 
sve. Idite lipo do nje, ta drugog puta ni tako nemate, kad ste 
već došli na ovaj brig. 

Dida njim je sad kazo tušta-ništa i nije ni čudo što se mladi 
nisu o'ma' otisnili od njega, već čovik opet zapita: 

— A ti se, dida, baš ne bojiš u tom crnom ataru?! 

— Šta bi' se bojo? Sa mnom već ni tako ni više ni manje. 
Ja sam moje u životu odradio, a kaki mi je to sad život, kad 
nisam više ni za šta, osim što tamanim krušac. Da mi je još 
samo to dočekati da moju babu vidim kaka je bila i kadgod, 1 
neće biti tog ko će radije sklopiti oči. 

Tako je on njima kazo što je mislio i zatim i' uputio kudan 
će najbrže doći do njegove babe. Latio se opet vrcke, a mladi 
onda krenu. Nisu dugo išli, a crna šuma je već nestala iza 
njevi' leđa, i sad su opet prolazili kroz šume i ledine na kojima 
nije bilo ničeg neobičnog. Tako će i' stigniti već i podne, kad je 
mlada kazala da je malo posustala. Čovik bi nju lako pono na 
gvozdenoj ruki, al kad je njoj volja da se malo razladi na travi, 
nek je! Sili oni u lad, žena se naslonila na čovika i dok je koju 
rič progovorila drim je već i savlado. 

Čovik će je baš namistiti da joj glava ne klone, kad iznad 
sebe začuje onu vilovsku pismu. Nije se čestito ni trgo, a kolo 
već igra na ledini i ona lipa divojka vadi kojiotkud crvena jaja 
i baca njemu. On će ženu o'ma' buditi, al oćeš! Nije mu tribalo 
pripovidati da su nabacile san na nju. Al nije tribalo pripovi- 
dati ni šta će raditi. Skočio na noge, ženu uzo na ruku i el sra- 
mota, el nije, puštio noge kako živ može. On biži, al ona divojka 
odasvud nikne prid njim i samo se vuća crvenim jajima. 


— Ta šta bar jedno ne primiš od mene, ti ni ne znaš kaka je 
to vrlina kad čovik ima ovako jaje, — jedared će ona njega i 


= nagovarati. 


Oće ona da čovik bar rič izusti, al on neće. U njemu je baš 
snaga, al jedared počo je posustajati. Sad već nije znao šta bi 
i najedared se siti da budi ženu. Nije drmo, ta spavala je ko 
zemlja makar se natreskala dok je trčo s njom, već puštio glas 
štogod je živ mogo. 

— Ženo, ako sam ti drag, razbudi se, — pa, razbudi se! 

Mogo je vikati dok mu glasa traje, al žena ne čuje baš ni- 
šta. Al ako žena nije čula, kogod drugi jeste. Kako je on udario 
u dreku, a ona divojka se o'ma' unezvirila i počela se okolo 
obazirati. Kako se manila vućanja crvenog jajeta, čovik naje- 
dared čuje di štogod bakti kroz šumu, al tako da se valjda drva 
ruše prid njim. Sivnilo je njemu u glavu, da to kogod trči na 
njegovu dreku i opet pušti glas: 

_—— Razbudi se, ženo, razbudi se već jedared! 

Al samo je jedared još viknio, kad iz šume bane jedna 
baba. Črna ko zemlja, namrskana da je sve mrska na mrsku, 
a na njoj sve izderano. Nema na njoj komada da ne visi u krpa- 

ma, al se vidi da je to kadgod bilo sve zlatom i dragim kame- 
njem opšiveno. 

— Žena ti se neće razbuditi, dok ja ne otiram san s nje, 
al ne brigaj, glavno je da sam se ja razbudila na vrime, — 
arekne baba i oma! će se mašiti pod pazuvo. | 

Oce ona, al ona divojka ne čeka. Nestalo je nje ko u vitar 
i čovik nije vidio više ništa, samo je iznad sebe čuo uplašenu 
graju ko da je vrepčar lupio među tice. 

— Av, čovče, kaki me je to drimež uvatio ko da tri noći 
nisam spavala, — i žena na to došla sebi. > 

— Rano moja, — kaže baba kad joj je skinila ruku s čela, 
— da ti je čovik primio crveno jaje, ne znam kad bi imala više 
sna. Oči bi isplakala za njim, al borme i ja. 

Mladi su se začudili, šta bi baba plakala za njim, makar su 
znali da je ona glavom žena dide što je baco vrćku. Baba dobro 
zna šta oni misle i ne čeka da je pitaju, već kaže čoviku: 

— Sinko, ti misliš da ja ne znam ko si ti? Al niko drugi ne 
možeš biti kad te ove toliko vabe, već glavom svinjar s gvozde- 
nom rukom. 

— Kad znaš, babo, neću ni tajiti. 

— A šta bi tajio, kad bi' ti ja dala i srce i dušu samo kad 
sam te jedared živa iščekala, — baba na to zaplače od dragosti 
i dok se čovik nije sitio već ga je i izljubila. 

Mladi su sad postali uistinu ljubopitljivi, makar njim je 
još dida reko da će i' baba dočekati kako ne bi ni cara. Zna 
baba 1 to, da bi oni volili sad el o'ma' saznati sve, al će i prvo 
povesti do njezine kuće da se malo okripe posli tolikog puta. 
Mladi se neće protiviti i pođu za njom. Nije tribalo dugo ići do 
jedne druge ledine. Na njoj jedan ora' velik ko druga tri, a pod 
njim kolibica. Nije velika, al od kakog je blaga, to mladi ne bi 
znali kazati, jel tako što nisu ni klapili — dosta to da na njoj 
trepti svaki klin. Mlada je baš kraljeva ćer, nagledala se blaga 
svakojakog, al ovaku lipotu nije vidila nikad. Baba vidi kako 
su mladima i usta stala od čuda, pa njim veli: 

— Dico moja, više vridi jedna koliba od pruća i bubalja, 
ta 1 ovaj lip lad od ora', samo kad je sloga i blagoslov među 
čeljadima. 

Neće ona nji! ni voditi u kolibu već prostrla astal pod 
orom. Ni astal ne izostaje za kolibom, a još ono što je baba 
iznela na njega. Mladima je dosad ledina bila astal, a na njemu 
ono što je šuma dala, i sad se bome nisu dali nuditi. Sirota baba 
je baš ružna, al kad su mladi vidili kako njim s dragošću gleda 
svaki zalogaj i kako i' sve miluje što njim dobro pada njezina 

užna, skoro da bi je poljubili. I nije ni čudo što su obadvoje 
pomislili, šta je moglo biti didi, da je odud moro pobići u crne 
šume. 

Baš su o tom mislili, kad je baba progovorila. 


—— Sinko, — kaže ona čoviku — znam da se nikad ne bi 
mogo dosititi, zašto je baba tebe tako željno iščekivala. Evo, 
čerez ovog, — i baba se maši pod pazuvo. 


Otud je izvadila jednu lupinju od crnog jajeta. Lupinja je 
bila odozgor načeta ko kad ga pile pročapa. Mladi su samo raz- 
rogačili oči, kad je baba iz lupinje izvukla jednog malog vraga. 

— Avjak, babo, nećeš valjda s tim darivati mog čovika ko 


ona vila s crvenim jajetom, — mlada skiknila i neotice zakri- 
lila čovika. 
— Ne boj se, — baba nju umiriva. — Ja nisam ni vila, al 


nisam ni vištica, jel znajte da ono kolo nije vilinsko, već su to 
sve vištice. 

I kaže ona sve po redu. To su sve druge stoglavog zmaja. 
Ko od nji' primi jedno od ti' crveni jaja, taj se ne oslobodi 
njevi' šaka dogod se na svitu ne izleže bar jedno kuvano jaje. 
A ko njima dopadne šaka, taj više ne vidi bilog dana ni toliko 
koliko bili može biti u crnoj zmajevoj šumi. 

_— A znate li vi, dico moja, zašto su se one toliko grabile 
za jednog svinjara?! Zato, što ti, sinko, imaš gvozdenu ruku, 1 
što si kraljev zet. Al mogo bi biti zet ma kojeg drugog kralja, 
ne bi te dirale. Ti njima ne mrišiš pod nosom zato što si zet 
zmajevog komšije. 

_ Ta kaki sam mu zet, kad neće ni da zna za mene, a bome 
ni ja za njega. 

— Znaćeš. Slušaj što ti baba kaže. Ja sam od tebe starija, 
više sam vidila, još više patila, pa više i znam. 
| Mladi vide da baba ne divani uludo i šta će, neg će je po- 
slušati. A ona se nije dala vući za jezik, već njim se ispovidi 
kako valjda nikom ni najrođenijem nije. Dok su ona i dida bili 
mladi i u ovom ataru je haro i pustošio jedan zmaj. Kadgod su 
štogod zapatili, zmaj dođe i odnese. Nisu smili imati ni poroda, 
jel su se uvik bojali da će njim i dicu odneti. E, davno, ko zna 
koliko je tom godina, ovaj zmaj dočuje da mu je u komšiluk 
doletio jedan stoglavi zmaj i da se sprema prvo na njega, a 
posli na sve komšije. Kad je to čuo ovaj iz ovog atara, čeko je | 
dotle dok se nije dobro podmesio, a dalje ni časa. Nije on tio _ 
da stoglavi zmaj srne ovamo, već on tisne na novog komšiju. 

I makar je onaj imo sto glava, zmaj iz ovog atara bi ga 
savlado. Sedam dana i sedam noćiju su se trljali. Kad će osva- 

niti i sedma zora, stoglavi je imo svega još jednu glavu. Zmaj 
iz ovog atara mu je počupo sve, al i on se već jedva držo na 
nogama. Za sedam dana nije ostala stopa zemlje, struk trave, 
el list u šumi što nji' dvojica nisu zalili krvlju. 

_ Da nije od te krvi sve crno? — čovik zapita babu. 

_ Dobro pogađaš. Kaka može biti ta njeva pogana krv 
već crna? 

I baba kaže šta je dalje bilo. Kad je stoglavom zmaju ostala 
još jedna glava, a ovom iz ovog atara još toliko snage u krvi 
da s onim omane, onda su stigle druge stoglavog zmaja, ove što 
nude crveno jaje. Kad je zmaj iz ovog atara baš odigo stogla- 
vog, ove su mu rasule čitave rpe jaja pod noge. Zemlja ode ispod 
njega, okliznio se ko da se kocilja na ledu i pade. On prvi, a 
stoglavi s tom jednom glavom na njega. Snage nije bilo više 
ni u jednom, jel njim je krv skoro sva izliptila, i tako su ostali 
kako su pali. E, al je izdanio samo zmaj iz ovog atara, jel se 
zagušio kako ga je teret stoglavog pripušio, a stoglavi makar 
nije već imo toliko života da se digne, nije ni umro. On sad 
spava samrtnim snom sve dok mu opet ne izrastu sve glave. 
Svake godine su mu izrasle po tri, a poslidnje tri godine će po 
jedna. 

— E, sinko, ako te srića posluži baš si stigo u pravo vrime, 
— baba onda kaže. | 

_— Kako to? Neće se valjda moj čovik trljati sa zmajom? 
— mlada se uplašila. 

— Sad neće, al kad bude vrime, sve mi se čini da ćes ga 
možda baš ti nagovoriti na to. Al o tom ćemo još imati vrimena 
divaniti, a sad da vam kažem: sutra će početi zmaju rasti i tri 
- poslidnje glave. Još imamo tri dana, a kod mene svaki dan go- 
dina, i kad bi se ti, sinko, tio kod mene pogoditi u službu, ja bi 
te darivala kako niko na svitu neće. 

Čovik se malo razmislio, zapito ženu, a ona veli: 

— Ako bi babi mogli pomoći, zašto ne bi?! Red je, ta i ona - 
je pomogla nama. 


— Ija sam tako mislio, — čovik sad već kaže babi — samo 
još nismo čuli što si nas, babo, tako iščekivala? 

— |E, došli smo i na to, — baba se obradovala i sve melje 
jezikom. a | 


Eto kazala njim je šta je bilo sa zmajevima, a sad nek čuju 
šta je onda bilo s njom. Dotužilo je njoj cilog života kukati i 
patiti. Kad se oslobodila zmaja iz ovog atara, zaželila se dobrog 
života ko nikad. Al ko je još dobar život samo naduvo s danas 
na sutra? A ona već nije bila mlada, za malo vrimena tila je 

od života tušta. I vrag joj nije dao mira, makar je dida uvik 
karo da se mane luckastog divana. E, al ona samo cunja po 
šumi, ode daleko na putove ne bi li čula štogod što bi njoj bilo 
po ćudi. I jedared je čula tamo di se nije ni nadala. Jedared 
je prid podne zaspala u apti i razbudila se na pismu. Nigdi ni- 
kog, a čuje di divojke vode kolo. Ne bi ona znala ni danas šta 
je to bilo, da se najedared nije priko sunca privuko oblačak. 


— A to ove što darivaju crvenim jajetom, — čovik utrčo 
li NIC. 

— Baš te. 

I baba onda kaže šta je čula. Vištice u kolu su pripovidale, 
da se u šumama pod zovom što iz panja raste u sedam krakova 
može naći crno jaje. Ko to jaje uzmogne nositi devet dana 1 
devet noćiju pod livim pazuvom, al tako da ga nikad ne ispušti, 
taj će izleći malog vraga. A ko njeg ima, taj može zaiskati blaga 
kakog samo zna izmisliti, mali vrag će mu sve nastačiti. Samo 
je posli jedna nevolja — od vraga se nije baš lako kurtalisati. N1- 
kako drugačije ga se ne može osloboditi, već samo da se on 
opet zatvori u lupinju crnog jajeta, al tako da lupinja postane 
čitava ko 1 prija. 

— 1, eto, dico moja, ja sam našla to crno jaje i izlegla ovog 
mog slugu. Imala sam blaga kakog sam tila, al samo mira više 
nikad. Kad je moj dida vidio šta sam naradila, pobigo je od 
mene čak u crne šume, da ga tamo stamani stoglavi zmaj kad 
se razbudi, el ma ko, — kaže baba i zaplače kako samo svršeno 
čeljade zna plakati. 

Isprva ona nije marila baš ni za to što je dida pobigo od 
nje, blagovala je i vragovala i na pritek, al što je stoglavom 
zmaju glava za glavom izrastala, baba se sve više kajala. Blaga 
ima, al je mali vrag jedared bome kazo, da ona ne misli da je 
badava služi. On njoj blago, a ona njemu dušu. Eto, zato sad 
nikad nema mira, a kad stoglavi zmaj oživi, bome neće imati 
ni glave. Taj neće ostaviti nju na silnom blagu. Mali vrag to 
dobro zna i zato joj sad već iz dana u dan sve više prkosi. 

— Babo, — prcka joj ispod nosa kadgod mu štogod zapo- 
vidi, — neću te još dugo služiti. Uskoro ćeš mi morati platiti 

službu. | 

Kad su mladi to čuli nije njim tribalo pripovidati zašto i' je 
baba tako iščekivala i dočekala. Čovik o'ma' i kaže: 

— Babo,čini mi se od mene se nadaš pomoći da tvog ma- 
log slugu zatvoriš opet u jaje. 

— Ako mi ti ne uzmogo pomoći za ove tri godine, dok još 
zmaj spava samrtnim snom, niko drugi mi neće pomoći. 


da 

Čovik baš nikad dotle nije imo prilike da vidi živog vraga, 
a još manje je imo s njim posla, al se primi da će malog vraga 
zatvoriti u jaje samo ako može. Kako je to kazo, a babin atar 


sav zatutnjio. Mladi se trgli i gledaju otkud dolazi ta grmlja- 


vina, al se baba nasmije. 

— Ovaj pod pazuvom to orca. Al nek tuče i bembuće po 
lupinji i nek me čukljika ispod pazuva, kad sam ga mogla no- 
siti devet dana dok ga nisam izlegla, valjda ću izdržati još tri 
dana dok ga ne sa'ranim. Dok još ja imam vlast nad njim, neće 
viditi više bilog dana. 

Mladi su sve to lipo saslušali i zapitaju, da li baba baš zna 
da protiv njezinog malog vraga ima lika? A ona veli: 

— Dico moja, zalud bi ja sabila tolike godine kad to ne bi 
znala i da nisam dočula. Ta jeste li vidili da digod nikne jedna 
travka za koju se ne nađe ko će je pasiti?! Nema sunca brez 
osima! 

I kaže zatim kako će izaći na kraj s malim vragom. Tu, 
u ataru u kojem ga je izlegla, ima digod jedan crni kamen. Ko- 
liki je to ne zna, al da mali nije, to je cigurno. Di je, dobro bi 
bilo kad bi znala. Niko živ to ne zna, jel je kamen pokriven 
zemljom, šumom el travom. U dnu tog kamena je jama jedne 
crne zmijurine. Ona leži na jednom bilom kamenu, a pod njim 
je snaga koja čuda stvara. Eto, ako dođu do nje, onda će crno 
jaje zatvoriti lakše neg što bi bure zadnili. 


— Ne bi dosta bila snaga moje gvozdene ruke? — čoviku 
istrčala rič. 
— E moj sinko, — baba uzdanila — di si ti još od te snage 


što je pod bilim kamenom?! Ti s gvozdenom rukom možeš sva- 
šta napraviti, al kad dođeš do snage što je zmija čuva, onda 
ćeš Biti jak ko zemlja. 

Tako su se oni lipo sporazumili i mladi bi krenili o'ma' da 
traže taj crni kamen, al baba kaže: bolje nek taj dan još otpo- 
činu, jel to neće biti poso za šalu. Starija je, više zna, i mladi 
će je poslušati. 

Drugi dan zora i je zatekla već na poslu. Kako će tražiti, 
već svi troje iđu po ataru i traže u zemlji zmijske jame. Ko će 
znati jesu li zmijske, i digod kaku nađu, a čovik gvozdenom 
rukom o'ma' raskopava. Kad jedared zagrabi, u zemlji ostanu 
bunari. I tako je prvi dan privrnio više od po atara, rukom na- 
cidio zmijske masti da bi se u njoj mogli okupati, al crnom ka- 
menu ni traga. Zmija su našli i na pritek, al di je ona jedna što 
njima triba?! 

Kad su sutradan pošli na poso, čovik kaže babi, da neće 
raditi ko prvi dan. Polak vrimena izgube dok traže jame. Uzeće 
on atar duture — di ga dan ranije nije privalio, on će sad svud 
redom. Baba vidi da čovik ne divani uludo i on tako i uradi. 
Dok se mrak nije počo vaćati, gvozdenom rukom je prioro sav 
atar. Načupo je drveća, naizbacivo se lisica i hrčkova, potama- 
nio zmija, nakido vodeni žila da je napravio pravi potop, al 
crnom kamenu ni traga. Od čitavog atara to veče osto samo 
komad ledine na kojoj je bio veliki ora? i babina kolibica. 


— E, kad čovik nikad neće početi od sebe, već uvik voli 
od drugog čim je štogod teško, — baba počela sebe karati. 


Čovik nije čeko da sunce zađe, već do'vatio ora'. Kako ga 
je od srca zgrabio, izvalio ga je sa žilama i s babinom kolibom, 
ta ni perušku ne bi lakše. I nije moro dalje raskopavati, crni 
kamen se o'ma' pokazo. U to evo i mraka. Ko će po mraku tra- 
žiti zmijsku jamu? Leće oni, a sad će već i mirnije spavati kad 
su našli crni kamen. Čovik uzo kolibu, naerio je u rašlje izva- 
ljenog ora', da baš ne bi prinoćili na crnom kamenu. 

Al jedva su dočekali da zora zarudi. Čovik je već kido le- 
dinu da očisti sav crni kamen. Dok sunce nije otskočilo čovik 
je našo kamenu sve krajeve, al bome ti nisu bili blizo jedan 
drugom. Lipo selo bi se moglo naziđati na njemu, a koliko samo 
kojikaki' jama može stati po pukotinama?! Bome i je i bilo! 
Kamen je sad tu, al koja je od ti" silni jama baš one crne 
zmije?! Nema tu šta, već se zasukati i kidati kamen. 


Čovik se nije dugo mislio, već navalio na poso. Di vidi jamu, 
on kida i drobi kamen. Di zagrabi gvozdenom šakom, varnice 
izleću, a kad se pomalo rasrdi, bukne i plamen, al nikako da 
pogodi zmijinu jamu. Na jednom mistu iskopa rpu da bi snjom 
čitavu baru naso, kad najedared dođe jami do kraja, a u njoj 
ništa. Na drugom mistu kopa i kopa, kad jama najedared Zao- 
krene 1 izbije na drugi kraj kamena. Tako ga je već zateklo 
i podne. Nakopo se i nabaco okolo crnog kamena, da od njega 
često ne vidi babu ni ženu, već se s njima. dovikiva, al na pravi 
trag nikako da naidu, makar svi troje traže. A; teško se 1 čuju, 
jel nije dosta zuke i buke kako čovik kida i baca crno kamenje, 
već otkako su naišli na kamen, mali vrag pod babinim pazuvom 


tako ordinja u lupinji da se i zemlja trese. 


Kad je već i podne prigrijalo, čovik se uevorio od znoja ma- 
kar je u njega snaga gvozdene ruke. Vidio je već davno da tu 
nema šale, al sad kaže: 

— Babo moja, nek se ne čuje na zlo, al lako može biti da 


oćeš ti morati plaćati malom vragu, a mi stoglavom zmaju. Al 

mi ni to ne bi bilo toliko žao kad bi glavu izgubio, samo da sam 
svršio poso. 

Baš su bili u razgovoru, kad začuju niku ticu iznad glave. 
U kakoj su nevolji bili, ne bi ni oči podigli, da na to mali vrag 
nije zagrmio kako dotle još nikad nije. Nema tog vijara i te 
pucnjave gromova, što bi tako zatresli atar. Bome su na to svi 
podigli oči, da vide tu ticu koja je toliko rasrdila malog vraga. 
A mogli su i gledati! Iznad glava njim leti brigunica, a u sva- 
kom krilu najduže perce joj gvozdeno. 

_ Ta ovo ne može biti druga, već tvoja brigunica, — mlada 
povikala čoviku. 

Ona to nije dobro ni kazala, a brigunica gletila i skoro i 


omilovala krilima. Al je samo jedared proletila nuz nji, a za- 


tim se spuštila na crni kamen i samo su je vidili kako iz jame 
u jamu skače. Čovik stao, ne kida više kamen, već kaže babi: 


— Ovoj brigunici sam spasio život od zmije. 

Kad je baba to čula, ni njoj nije bio više poso žuran, već se 
sagla sebi pod pazuvo i povikala: 

__ Ne ordinjaj toliko, ta imaćeš još kada, ne mislimo mi 
tebe otud istirati baš o'ma* sutra! 

I nisu oni ni odanili, kad vide da se brigunica u jednoj jami 
zadržala zdravo dugo. A ta jama bila je baš na tom mistu di je 
stojala babina koliba. Već su se uplašili da brigunicu nije sna- 
šla kaka nevolja, kad jedared evo nje. Kako je pr'nila iz te 
jame, zaokružila iznad čovikove glave, odletila jami, pa opet 
natrag jami, a otud opet čoviku. 

_— Razumim ja i tičiji jezik, slatka moja brigunice, — on 
se obradovo i o'ma' skočio tamo. 4 

Ako je dotle kreso varnice i plamen iz crnog kamena, al ga 
je sad skoro svega zapalio tako je grabio gvozdenom šakom. 
Kad je malo oda'nio i čuo šta babin rogati sluga radi u jaje- 
tovoj lupinji, nije mu tribalo kazati da je brigunica zapravo 
našla leglo crne zmije. Al nije bio valjda ni u po crnog kamena, 
kad se je i iz daljine začula tutnjava i sva zemlja zatresla. 

— Požuri, — baba poviče — jel se to stoglavi zmaj već 
proteže. Još malo, pa će mu izrasti i poslidnja glava, a onda 
će se razbuditi iz samrtnog sna. 


Čovik je dotle kopo, al što je sad radio s crnim kamenom 
to nije bilo ništa drugo već meljanje. I nije prošlo dugo vri- 
mena kad su baba i mlada čuli di duboko u kamenoj jami čovik 
podvikiva od dragosti. Obradovo se on, al bi to možda bilo i 
poslidnji put u životu, da brigunice nije bilo. Čovik, kad je 
ugledo bili kamen i na njemu veliku crnu zmiju, nije znao šta 

će od radosti, već počo poskakivati ko malo dite, a ni ne gleda 
da i crna zmija skače. Samo ona nije poskočila da se raduje, 
već da čovika ubije. Al di je zmija što gmiže od tice što leti, 
pa još kad ima gvozdena perca u krilima! 

Zmija nije dobro ni digla glavu, a brigunica je već šibala 
svozdenim perjom u krilima. Di ošine tamo siče i dok je čovik 
došo sebi, od zmije su ostali samo komadići, a kad je brigunica 
razmanila krilima vitar je razno i komadice. 

— E, baš ti fala, — čovik kaže brigunici. — Ko bi kazo da 
ceš i ti mene baš od zmije oprostiti. 

Al je samo to kazo i ništa više, jel se zemlja opet zatresla 
i iz daljine se začula još jača tutnjava. Znao je on da se stoglavi 
zmaj sad još više proteže. Čovik je sad navalio na onaj bili ka- 
men na kojem je ležala zmija, al ko slip. Nije on ni znao kako 
ga je izvalio iz korena, samo se jedared osvistio kad je pod ru- 
kama ositio štogod mekano i kako štogod vlažno vre medu ru- 
kama. 

U to su strčale u jamu baba i mlada. Kad je čovik pogledo, 
a prid njim lipa crna zemlja i iz nje krenio zlatan izvor. Za- 
gledo se on u to i sve ne viruje, al mu baba već viče: 


— Ruke gledaj! Zlatne ruke! 

Bome je to tako bilo. Kad je čovik pogledo, a u njeg oba- 
dve ruke zlatne. Gledo bi on nji' sad do smaka svita, al je baba 
već zasukala livi rukav i pokaziva mu lupinju crnog jajeta. Čo- 
vik nije čeko već je o'ma' omilovo. Kako je to uradio, a baba 
izvukla ispod pazuva crno jaje u kojeg je lupinja čitava ko da 
ga je kokoška sad snela. Nije ona čekala, već to jaje lupi o crni 
kamen. Mladi su vidili samo kako je buknio plamen i od jajeta 
nije više bilo ni traga. 

— E, sad si jak ko zemlja. Ako si dosad s gvozdenom ru- 
kom mogo svašta napraviti, al s ovim rukama možeš svašta 
stvoriti, — baba zagrlila momka. 

Al dok je ona još bila u divanu, kamenje se je iznenada 
počelo odronjavati i zasipati izvor. Potrču oni svi troje, i dok 
nisu izašli ronilo se samo sitno kamenje, al kako su izmakli, 
crni kamen se sav pokrenio. Kad su se obazrli nisu više vidili 
ni izvora, ni crnog kamena, sve je to zemlja progutala. Al kad 
je čovik slučajno pogledo svoje ruke nije ni na njima bilo zlata. 

— Ne boj se, nisu one zlatne što bi se sjajile već zato što 
je u njima snaga, — baba ga uputi i oma' mu kaže da trči u 
crne šume. 

Još zavrimena triba skloniti zmajeve posestrime, da mu ne 
možedu kazati za kraljevog zeta zlatne i gvozdene ruke. Baba 

nije trošila riči, već čovika uputi kako će namamiti vištice iu 


šta će i' pritvoriti. Jedva je ona to kazala, a onaj se već i zatrćo. 
Samo njemu nije tribalo baš zdravo trčati, jel kad je jedared 
ma'nio zlatnim rukama, a on već u crnim šumama ko da su ga 
krila donela. I već je viko: 

_ O, vile, di ste da mi sve date crvena jaja, samo da se 
kurtališem one proklete babe s malim vragom! 

Nije i" moro zvati još jedared. Evo nji' i sad se nije poka- 
zala samo jedna, već sve. I sve mu i bacaju crvena jaja, a on 
ne propušta ni jedno. Al kako je od svake dobio crveno jaje, 
on ta jaja malo protro rukama i koliko je bilo prid njim vištica, 
toliko riba je sad držo u rukama. Nije sad ni časa časio, već 
otrčo kod babinog dide. 

— Daj, dida, vrćku da ostavim ove ribe što sam ulovio na 
suvom, a ti ćeš bolje uraditi ako pođeš naprid da dočekaš babu, 
jel je ona vraga ispratila zauvik. 

Dida sluša, a viruje i ne viruje, al nije još dobro ni došo 
sebi, kad je s onu stranu puta ugledo babu i kraljevu ćer. On 


je oma vidio po babi, da je istina što je sad čuo. Ostavio je 


vrćku i potrčo da ni kaki momak ne bi bolje, a čovik gvozdene 
i zlatne ruke metnio ribe u vrćku. Jedva je to uradio, kad se 
iz crni' šuma i planina počelo valjati kamenje. 

— Ajdemo na drugi brig, jel je stoglavi zmaj sad usto, — 
poviče baba i prva skoči u čunj, s kojim su došli svinjar i nje- 
gova mlada. 

I nisu dobro ni krenili već su bili s onu stranu vode. Oni 
prispili u kraljev atar, a zmaja evo s njegovi sto glava. Bem- 
buče ko da su stotine bisni' bikova u čoporu, sve lomi pod so- 
bom. Didina koliba mu nije ni trn pod nokat i kad je stao na 
nju, ko da je nikad nije ni bilo. Tako je strčo na vodu, a ona 
dva para čeljadi se sakrili s onu stranu vode i gledaju šta će 
zmaj uraditi. On opazio vrćku s ribama i prvo zabembuko iz 
svi' glava, al onda veli sam sebi: 


s 


_ E, dok ne nastačim čestit zalogaj dobro će i ovo biti 


posli toliko godina. Ako je samo i za jedan zub, nek je, kad je 
prvina! 

I nije on istreso, već zinio s najvećom glavom i proguto 
ribe s vrćkom zajedno. Al jedva je zalogaj smirio, već se moro 
osititi koga je proguto, jel kad je onda počo udarati oko sebe, 
sve kamen odvaljiva, stogodišnja drva u plivu pritvara, 


— To nije ničije maslo, već one proklete babe s malim 
vragom! Al mi se sad neće oteti šaka, da je nakotila stotine | 


vragova! — zabembuko je i poletio u babin atar. . 

A baba se smije u sebi i prošaplje: 

— Nazdravlje ti prva večera. 
Ona se smije, al je svinjar zapita kuda će sad kreniti. Baba 
se bajage zamislila, al onda najedared pokaže prstom gori. Po- 
gledali oni svi i šta vide?! Iznad nji' obleće lasta sa zlatnim pe- 
rima u krilima. Obleti iznad nji' i krene u pravcu kraljevi' 
dvora. Vrati se, opet zaokruži iznad nji' i krene. Dok su oni gle- 
dali, ona je tako oblićala. 


— Čovče, — kraljeva ćer će kad je to vidila — ona nas 
zove kući. Mora da je kaka nevolja. 


— Kako da nije nevolja, kad stoglavi zmaj već iđe na dvore 
tvog oca i bome njega ne triba zdravo nagovarati, da spali el 
poruši u pra', — baba kaže čemu se kralj ima nadati. 

Istina, kralj je bio jogunast i nije se baš pokazo ko čovik, 
al krv nije voda i njegova ćer, kad je to čula, o'ma' svom 
čoviku: | 

= — Hajde da krećemo, al iz ovi' stopa. 

— Da idemo i da zaboravimo kako nas je nemilo ispratio? 
— Ssvinjaru nije baš sve'dno na srcu. 

— Čovče, ako zmaj poruši dvore, uništiće i gnjizdo moje 
laste. 

— E, to mu već neću dati makar jedan dan živio, — svi- 
njar se najedared naoštrio, kad je čuo da kogod smi dirati u 
ticu njegove žene. 

I sad ga nije tribalo požurivati. Uzo na gvozdenu ruku 
ženu, didu i babu, i jedva se zatrčo, jedva zlatnim rukama 
ma nio, već je bio u kraljevim dvorima. Kad on tamo, a u dvo- 
rima čudo i pokora. Prelo je bilo kad su otud bižali, baš je prelo 
i sad. Al na prelu nisu svinjar i njegovo društvo prvi nezvani 
gosti, prid dvorima se već priti stoglavi zmaj! On zove kralja 


na mejdan, da se vidi za koga je perje, a ako mu ne izađe, po- 


paliće mu sve na čega naiđe. Svinjar i njegovo društvo ušli na 
mala vrata, baš kad je kralj poručio zmaju, ne bi li primio ko- 
jeg drugog junaka, jel je on već tako stari da nije vridan ni 
konja uzjašiti. . 

— Pa nek bude i tako, — zmaj zabembuko da se čuje po 
svim dvorima. — Imaš zetova i na odmet, sve kojikake kraljeve 


1 kraljevske sinove, šalji mi i' redom na mejdan, ako ćeš i po 


dva najedared. | 
Svinjar i njegovo društvo će baš uvatiti bravu, kad je zmaj 
zabembuko. Čuju oni to dobro, a čuju i šta su na to kralju od- 


govorili zetovi jedan za drugim. 

—— Baćo, šaljite vi koga oćete, al fala lipo na takom prelu 
di čoviku meću glavu na panj. Ako vi volite živiti, a mi još više. 

I odu sa ženama, da se sve praši za njima. Kad su pokasali 
iz dvora, a zmaj poviče, jesu li oni ti zetovi što i kralj šalje 
na mejdan? | 

_— Kaki zetovi?! Ta ni ne poznamo tu staru hardalu, — svi 
se otresaju od njeg. 

Stoglavi zmaj zna dobro s kim ima razgovor, al njim nije 
branio nek biže. Smije se što su se tako užegurili, a u sebi misli: 
doćete vi meni pod ruku sve jedan po jedan. Kad je svinjar to 
vidio, bome se i on slatko nasmijo, i kaže njegovima da se prvo 
sklone i vide šta će sad biti. Tako oni i urade, a zmaj opet za- 
bembuče: 

— Šta je, okrunjena glavo, oćeš već roditi te zetove el se 
tebi možem nadati? 

Malo posli evo starog kralja, al brez sablje i kakog drugog 
oružja, već se samo oslanja na jednu štapicu. Izmilio on prid 
dvore i kaže: 

— Koje sam držo za zetove, pobigli su ko išibani kerovi. 
Dok su se samo dobrom nadali od mene, nisu poznavali nikog 
pričeg od mene. Sad sam osto sam, pa radi sa mnom šta znaš. 

Zmaj se zagledo, zavrtio sa ono stotinu glava i na kraju 
kaže šta misli. 

— Srića tvoja što si tako matora kost. Ja se od sramote ne 
bi tuko s takim koji je već jednom nogom u grobu. Al od sra- 
mote ti ne bi ni prostio, da mi još kogod kaže kako mi se srce 
smekšalo ko plačljivoj babi i praštam kojikome. 

Zmaj tako veli, a stari kralj odgovara ovako: 

— A ja tebi kažem, da je i tvoja srića što ja ranije nisam 
znao što znam sad u nevolji, da sam nuz toliko udati' ćeri imo 
svega jednog zeta. Da je taj tu, nemoj misliti da bi se ti mar- 
vašio, jel se taj nije kupo u mliku ko drugi zetovi, već se na 
ovoj stopi zemlje znojio za komad krušca. Taj bi ti pogledo u ' 
oči ko što se nije uplašio ni mene. | 

Sluša zmaj, a iz prikrajka sluša i svinjar. | 

— Vidi ti našeg baće! — prišaplje on ženi. — Za ovo je 
vridilo doći.“ 

Oni tako šaplju u jednom zagonu iza kraljevi svinjaka, a 
zmaj se malo zamislio i zatim kaže kralju: 

__ Ja se s tobom neću tući, jel drugo ni ne možem već te 
natući, al ni od praštanja nema razgovora. Eto, kad već nisi | 
za trljanje, a ti pokaži šta znaš i umiš. Ako mi uradiš tri stvari, | 
otiću ko da nikad nisam tu bio, al ako ne uradiš, ode ti glava, | 

a ja znam šta ću s tvojim blagom. Za svaku stvar ću ti dati 
dan vrimena, i nećeš moci kazati da nisam tiro u pravdu. 


Šta će stari kralj, kad onaj može s njim kako oće, već pri- 
stane. Kad je tako, a zmaj mu kaže prvu želju. 

— Ja sam dugo godina prospavo, a ni sad još nisam imo 
vrimena da se čestito umijem. Zato oću da se sutra okupam ko 
nikad. Eto ti imaš pod brigom veliki rit, ja bi se okupo baš u 
njemu. Al nisam ja krmče da se valjam u kaljugi. Do zore ako 
u ritu ne bude samo mliko, ode ti glava u kaljugu. Ja ću biti 
tamo na vrime, a ti pazi da ne zakasniš s poslom. 

I zmaj dalje nije ni pripovido, već ode u svoj atar. Stari 
kralj je jedva dogmizo prid dvore, al kad je čuo kako brime 
mu je zmaj natovario, nije baš virovo da će na svojim nogama 
otići natrag u dvore. Spuštio glavu i samo gleda kako mu suze 
otpadaju. Al nije se dobro ni zaplako, kad iznenada ositi kako 
ga je kogod zagrlio. Bome je dosta vrimena tribalo dok kralj 
nije povirovo da ga baš zapravo najmlađa ćer grli, i da je prid 
njim najmlađi zet i niki dida i baba. 


— Baćo, nikad vi ne plačite, dok smo nas dvoje živi, — ćer 
njemu o'ma' tare suze. 
— Kako ne bi' plako, dico moja, — on o'ma' zagrlio i zeta 


— ta bižte, jel ćete još i vi izgubiti glavu. Kaka vas je nesrića 
nanela ovamo baš sad kad ranije ni glasa niste dali od sebe. 

Grli on nji' ko da nikad rđave riči nisu čuli od njega, a 
svinjar će onda: 

— Baćo, ta ma'nite se već suza. Oćemo li još, da zmaj kaže 
da ste lagali? Di ste brže već zaboravili kako ste mu kazali, da 
se ja ne bi pobojo od njega? Ta ni od njega, ni od tog da mu 
napravim tu kupku. 

Govore mu, al njemu el zidu. On samo tira da biže otud 
što prija, jel njemu ništa na svitu ne bi bilo tako žao neg da 
vidi kako će nji' dvoje mladi i zeleni poginiti. Kaže on: 

— Jaganjci baćini, ta vi još niste ništa ni imali od života, 
jel sam vas ja tako nemilo otiro od kuće. 

Sta će, vide oni da tu nema druge pomoći već to što je 
baba prišapnila svinjaru: da se o'ma' lati posla. I nije on čeko, 
već otrčo o'ma' ritu. Zmaj izabro baš taj di je svinjar najviše 
čuvo svinje i di je spasio brigunicu. Svinjar, kad je dotrčo tamo, 
samo se obazro da vidi ne gleda li ga kogod, i zamočio ruke u 
vodu, pa razma'nio. Kako je to uradio, a bara sva prisa'nila. 
Ni vatra ne bi vodu tako popila. 


Kad je ostalo suvo dno, svinjar samo zašo okolo i povuko 


rukama po korenju trske, šaša i palčika. Kako iđe, a za njim 

iz žila svega što raste u ritu teče mliko, Nije on sad čeko, već 
ga evo opet pod dvorima, a kad je natovario na gvozdenu ruku 
svu svoju čeljad, već je bio kod rita. 

— No, baćo, ako oćete da se okupate od suza, eto možete 
se i vi kupati u mliku prija neg zmaj, — zet njemu. — Ako se 
kraj rita usiri od suza, bar će zmaj moći i ručati, al vi se briga 
jedared već manite. 

Kad je stari kralj to vidio, bome je jedva tio povirovati, al 
kad je šakom malo zagrabio iz rita i liznio, tu više nije bilo di- 
vana. Vidi on da je to mliko, a slatko kakog još nikad nije pio, 
al se živ ne može načuditi otkud to?! 

A _ baba onda kaže: 

— Svitla kruno, nemojte se vi tom čuditi, jel vaš zet ima 
zlatne ruke. 

I sad su mogli babi divaniti, al ona ne zaustavlja jezik dok 
kralju nije sve ispripovidala o svinjaru. Kad je on to čuo, al 
oma' je bacio štapicu u rit. 

— Ne triba mi više. Ta ja sam od tuge ostario, ne od go- 
dina, — kaže on i zaplako se opet, al sad od radosti. 


Da je zmaj vidio kako je veselje bilo to veče u dvorima, 
bome ne bi tako slatko spavo u njegovim crnim šumama. Al mu 
je dosta bilo bisa i kad je drugi dan u zoru zabembuko prid 
dvorima. Nije on išo ritu, već upravo prid kralja 1 razmar- 
vašio se: 

— Di je taj rit s mlikom?! 

On nije ni pomislio da bi tako štogod moglo biti, al kralj 
viče s pendžere: 

— Šta je, da nisi oslipio od ti' tvoji' crni' šuma, kad ne 
vidiš kako se sav rit bili?! 

Kad je zmaj to čuo, a još pogledo prama ritu, malo nije 
puko od bisa. Otrčo on i samo onjušio mliko, al mu nije do ku- 
panja. Već je bio opet prid dvorima i zabembuko: 

_— Sutra u zoru, da usrid bare bude čokot koji će lozom 
pokriti sav rit, a na njemu puno grozdova, al taki' da iz jednog 
nacidim akov vina. Triba mi vina za čast, kad ti otkinem glavu. 

I ode on brže neg vijar, a stari kralj se samo smije. Taj 
dan je svit vuko mliko kolima, i napravili su sira i kiseline da 
se godinu dana ne bi bojali gladi. A šta su posli svinji popili 
mlika, to ni zmaj ne bi mogo sa njegovi' sto glava. 

Kad je došlo veče, kralj, ćer, dida i baba očli sa svinjarom 
na rit, a on malo prošo, malo rukama omilovo i rit je već bio 
suv. Opet malo prošo, malo omilovo i već i je ponudio sa zrilim 
grožđom, al s takim da je to moro biti čovik koji bi polio dese- 

tak zrna-I najmanje zrno je veće neg šaka, a slatko kakog nikad 
nisu lili. SRI. urod sTo 

Svršili su poso i odu dvorima, da se opet vesele čitavu noc. | 
Kad će zora zaruditi, a zmaja evo. Al opet on ne iđe ritu, vec 
bembuče: iš ak 

_ No, svitla kruno, oću li burad puniti tvojim suzama? | 

— Mani se ti luckastog diyana, već bolje beri grožđe ako 
nećeš da ti ga tice po'idu, — kralj se smije s pendžere. 

Zmaj je čitavu noć mislio kako je kralj rit isušio i mlikom 
napunio. To mu je još išlo kojikako u glavu. Ta u kralja je če- 
ljadi, i ko veli, valjda su kakogod vodu izgrabili i mlika na- 
muzili, al kad je čuo da je sad i čokot u ritu, bome se zmaju 
svit počo okrećati. Oće neće, moro je otrčati do rita, al kad je 
vidio te silne grozdove, nije se ni jednog ni dotako. Samo je 
dunio i zabembuko: a: 

—— Večeras ću ti doneti jednu moju ovcu. Privariti me ne 
možeš jel ću je poznati po vuni. Oću za čast da imam mesa. Nek 
ne kažeš da ti neću napraviti dobre poduše, kad ti otkinem 
glavu. U zoru da ta ovca ojagnji jaganjaca, da se na ovu ledinu 
od nji' ne može ni stati. Dobro zapamti šta sam ti kazo. 

A kralj se samo slatko smije i dovikne mu: 

— Kad ćeš je po vuni poznati, onda je ni ne moramo čuvati 
do zore. Zaklaćemo je za paprikaš, i unaprid po'isti za tvoje 
poduše, a nama će možda i koža ojagnjiti dosta jaganjaca. 

Ode zmaj, al sve duše. A kako ne bi i duvo, jel sad već zna 
da kod kralja nisu baš čisti poslovi. Nije dobro ni očo, već je 
ovcu i dono. Ne žuri se njemu s ovcom, već bi da kako dočuje el 
izvidi otkud kralju taka moć. Al može zmaj njuškati koliko 
oće, kad nigdi žive duše. Sve se posakrivalo isprid njega, a samo 
stari kralj stoji na pendžeri. 

Zmaj se jedno vrime šunjo, lunjo okolo s ovcom, a kad je 
vidio da neće sustriti ni miša, bacio je ovcu 1 očo, Kad je zmaj 
prišo u njegove crne šume, kralj je puštio svit nek bere u ritu 
grožđe kako još nikad nije vidio, a ovcu je o'ma' dao zaklati. 
Ne triba nikom to meso, već kožu učinili i od nje sašili opakliju. 

I sad su se u dvorima opet veselili dan i noć, a kad će drugi 
dan zora zazoriti, sav svit izašo prid dvore, a na ledinu kralj i 
njegov zet u opakliji od kože sa zmajove ovce. Jedva su stigli 
kad se nebo zacrnilo i zmaj sa sto glava bubne na ledinu. Po- 
gledo je i kad nije vidio nigdi ni sime od jagnjeta, a on na 
kralja: | 


3 Hrvatske pripovijetke | 

— E sad ti glavi ne praštam! Ode i brez poduša kad mesa 
za nji' nisi nastačio. Nek ti je nazdravlje moja ovca, kad ti je 
poslidnja. 

Tako zmaj veli, a kralj se samo nasmijo. 

— Pa jesi li ti kazo, da jaganjci budu tu prije zore el u 
zoru? Evo sad će zora, evo sad će i jaganjci. 

U to svinjar samo raskrilio opakliju i otreso je. Kako je 
to uradio, a jaganjci pokrili ledinu ko da su nikli iz trave. Zmaj 
samo zinio sa oni' sto usta, a kralj zapita: 

— No, je li poznaješ od čije kože je ova opaklija? 

Zmaju drugo nije tribalo, već da mu kralj tako prkosi prid 
tolikim svitom. Razvalio sve žvale i kad je onda dreknio, svud 
okolo se digla vitrina. 

_ E kad ne možem u pravdu, ja ću makar i na silu, al tvoju 
glavu moram imati. Kad ćeš ti još prkositi, onda izađi na mej- 
dan. Nema tu divana da si stari, dosta je meni što mi je kudgod. 
izmakla ona baba sa malim vragom. 

_ Di bi izmakla kad sam tu. Ja sam samo došla da vidim 
kako ćeš ostaviti zube iz svi' sto glava, — baba se na to ozovne. 

Ni zmaju nije tribalo više rena pod nos. Samo je zabem- 
buko i potrčo kralju. Al je na to potrčo i svinjar. 


— Ej, zmaju, ti si rekao da ti kralj može poslati zetove 
ako će i dva najedared. Evo mene samog, pa ded prvo sa mnom 
ako ti srce nije u petama, a onda možeš na starog kralja, — 
poviče on. 

Al dok je on poviko, zmaj ga je već i podu'vatio. Kako je 
bio bisan, bacio je svinjara priko svi' glava. Da svinjar nije imo 
gvozdene i zlatne ruke, rastroćko bi se ko trula bundeva kad 
je pao na ledinu. Al je on samo razma'nio rukama i već je držo 
zmaja za pojas. Kad ga je onda zanijo livom rukom, zmaju se 
oni' sto glava počelo lupati jedna o drugu ko prazne tikve. 

Zmaju nije tribalo kazati u kake ruke je dopo. Zajauko 
on kako ne bi zaskičilo ni štene kad ga ošinu kandžijom. Zabo- 
ravio na sramotu. I nije se mislio više trljati, već se o'ma' sitio 
kako je izašo na kraj sa onim zmajom s kojim je imo poslidnju 
kavgu. Šta je momak naspram tolikog zmaja?! Zmaj je teret 
pod kojim i zemlja stenje. Samo je čeko da mu svinjar da malo 
oduška, a onaj ga je i puštio kad mu je glave dobro promućko. 
Svinjar je tio da malo i prkosi zmaju. 

Al kako ga je puštio, a zmaj poskoči da se baci na svinjara 
i zaguši ga pod sobom. Oće zmaj, i hitar je, al di je sve to nuz 
zlatne ruke?! Kako će se on navaliti, a momak desnom rukom 
samo ošinio ispod zmaja. Kako je slatko zamanio ispod zmaja. 

izmeo je toliki komad ledine, da bi u jamu stalo dvared toliko 
mlika koliko je spremio za zmajovo kupanje. Zmaj zaurliko kad 
je zemlju izgubio ispod sebe, al drugo nije ni mogo. Upo u jamu 
do ramena, a svinjar opet ma'nio desnom rukom. Kako je prvi- 
put svu zemlju odmeo, tako je sad nagrnio na zmaja. 

— E, sad su ti glave ko kake otrovne pečurke, — nasmijo 
se još samo i kad je onda jednu po jednu počo kidati gvozdenom 
rukom, zmaj se nije ni dopolak izvuko iz zemlje, a od glava 
nije imo ni jednu. | an 

Svinjaru-je šale bilo dosta. Nije čeko šta će ko kazati, vec 
gvozdenom rukom zgrabio sve što je od zmaja ostalo 1 samo se 
zatrčo u pravcu crni' šuma. Sad je otrčo, a malo posli je opet 
bio prid dvorima. ;, | | 

_ Bacio.sam ga u vodu, nek ga nosi, da nam ne gadi ze- 
mlju, — kaže kad se vratio. 

Došo je on, a stari kralj ga ljubi i grli, al nije on sam. 
S jedne strane kralj, s druge strane žena, a za njim baba i dida 
i sav taj silni svit. Kad su ga se jedva nagrlili 1 naljubili, a on 
će kralju: 

— Baćo, šta ćemo sad? 

__ Šta ti oćeš, jel od danas ja više nisam kralj, već ti. 

— Meni je dobro ako ću biti i svinjar, al ako vi tako oćete, 
ja starijem neću kvariti volju. A kad već velite, da bude šta ja 
oću, onda nek je prelo opet kako je i bilo kad smo se vratili u 
vaše dvore. Samo na mom prelu nek se gosti sav ovaj svit. 

Tako on veli, a baba se nasmije: 

— Da nećeš još i šogore pozvati? 

Svinjar, a sad već kralj, obazre se na babu: 

__ Zašto da ne? Samo mi se čini da neće doći, jel će misliti 
da i zmaj zove. 

I sad je tu bilo tako prelo kakog niko nije pamtio. O njemu 
se čulo nadaleko, pa su čak i šogori novog kralja čuli za njega, 
i kad su još došli rad nji' bome se nisu nećkali, jel nisu smili. 
Makar njim nije bilo svedno izaći prid šogora, al su se bojali 
da će ga uvriditi ako ne odu. Al je on nji' lipo dočeko, samo 
kad je stari kralj spomenio kako su ga kadgod ispratili, svinjar 
njim kaže: 
= o Srića vaša, što nisam tio imati sve same udovice za šo- 
gorice. Da sam i onda poslušo s'vit mog oca, to bi tako bilo. On 
mi je uvik govorio: ,,Sinko, čućeš kako će te učiti: ko tebe ka- 
menom ti njega kruvom. Ne slušaj taj neuputan divan, već ko 

u s tobom lipo, ti s njim još lipče, al ko tebe kamenom, ti njega 

m. čelikom." 

Bome su šogori zapamtili, da s njim ne može drugačije već 

Ma samo lipo. I bilo je tamo lipog i veselog života sve do kraja, a 

kad je i tom jedared došlo vrime, onda je sve nestalo, a ostala 
je samo ova probo, 


Pričao Stipe Šević Cvancik 

KRALJEV I SLUŠKINJIN SIN 


E, kaže, živio tako jedan kralj ni dobar ni rđav već ko i 
drugi svit. Nigdi sriće brez trunja, nigdi žalosti što kraja nema, 
pa tako ni čovika brez mane. Ni ovaj kralj nije bio brez zamire 
makar se uvik volio faliti da je dobar čovik. Istina, bio je do- 
bar za koga je bio, al ko mu baš nije mrišio pod nosom taj se 
moro čuvati od njega. Kralj je, mogućan je, pa s njim nema 
šale. 

E, kraljicina sluškinja je imala sina kojeg kralj nije mogo 
ni viditi. Taj deran se rodio istog dana kad je i kraljica kralja 
obradovala s muškim ditetom. Kraljica rodila ujtru, a sluškinja 
uveče. Možda je sluškinji bilo vrime u zoru, al ona nema kada 
ni roditi kad prvo mora dvoriti kraljicu. Kralja je baš briga 
što je i sluškinja rodila — ta ne bi ni znao da je sluškinjin sin 
živ na svitu! E, al kad su dica dorasla za sigru, oni malo pomalo 
pa uvik zajedno. Dica ko dica, pa kad se zasigraju nit kraljev 
sin zna da je njegov drug otpo od sluškinje, nit sluškinjinom 
derančiću kadgod padne na pamet da će njegov drug jedared 
zapovidati svem svitu u kraljevini. Oni to ne vide, al vidi kralj. 
pa mu se to ne dopada. Ne mriši to njemu nikako, da se njegov 
sin drži samo sluškinjinog sina, makar je oko njeg čitav kar- 
vanj dice velike gospode. Al dopadalo se, a ne dopadalo kralju, 
al je sluškinjin sin između sve dice ko pivčić među pilićima. 
Zdrav, veso, ta ko tucak. Siroma' drugo ni ne 'ide osim krum- 
pira, al od krumpira glava raste. Otpo od dobre grane pa jak 
ko bičić i nek samo kogod dirne kraljevog sina, sluškinjin o'ma' 
lupi među nji' ko vrepčar među piliće i začas šakama napravi 
reda. 

Kralj to nije gledo dobrim okom al ko veli — dica su još, 
a kad odrastu neće to biti tako. E, al od dice jedared postali 
već i švigarci, a i sad uvik zajedno ko da su srasli. I kralj sad 
vidi da će to doći do nokata, pa naumi da sina s'vituje. 

_— Znaš, sinko, ti sad već nisi dite, pa bi moro s'vatiti da 
baš ne priliči kraljevom sinu da je uvik jedno društvo sa sluški- 
njinim deranom, — lipo će on sinu. 

— A zašto? Nije on ni rogat ni repat, a boljeg druga ne- 
mam, — lipo će i sin. 

Kralj će divanit okolo, pa naokolo da kako lipim otvori 
sinu oči, al kad je vidio da tako nema pomoći, naumi da okrene 
i na ružno. Baš se o tom mislio kad će uzeti sina priko kolina 
pa da mu zabrani i rič progovoriti sa sluškinjinim sinom, kad 
iznenada dođe u goste deranova kuma. 

Nije bio ni deran običan već kraljev sin, al ni kuma nije 
bila ma ko već jedna stara vila. Ona je jedared nasradala i pala 
tako nesrićno, da joj se sva kosa zaplela u granje. Tako je 
sirota visila ni na nebu ni na zemlji, dok slučajno nije naišo 
tudan stari kralj. On je bio u lovu, pa je izgubio put i tako naišo 
na vilu. Oprostio je on nju tako srićno iz granja, da joj ni dlaka 
nije pala s glave. 

To nije mala stvar. U kadgošnje vrime je i za običnu ženu 
bila najveća sramota ako bi joj kosu ocikli, a za šiškavu vilu 
baš nije ostalo drugo nego da skoči u bunar. Zato je ova vila 
bila kralju u svemu u pomoći, pa mu je i sinu kumovala. 


Stari kralj se zdravo obradovo kad je ona došla. Najviše 
se obradovo zato što se ufo da će ona njegovog derana, a nje- 
zino kumče, pos'vitovati da se ne druži više sa sluškinjinim si- 
nom. Ufo se on jako, jel je deran u svačem poslušo kumu. 1 
kralj se o'ma' potuži njoj. Saslušala ga je lipo, al za kralja nije 
baš bilo lipo kad je vila kazala šta misli. 

— Znaš, kume moj, — kaže ona, — ja sam ti obećala da ću 
ti biti u svemu na pomoći, a ti sad oćeš da naškodim tvom 
ditetu. 

— Alaj, kumo, šta ti divaniš?! — kralj se iznenadio. 

— To, da ja neću moje kumče s'vitovati na tako štogod. 
Kume moj, šta bi moje kumče brez tog druga, a šta bi eto ti 
da nemaš sluškinju? Da te ona ne opere gad bi te izio, a da ti 
kruv ne zakuvava i peče, umro: bi od gladi. 

Kralj bi se uzjogunio na taki divan, samo kad bi smio od 
vile. Malo se zauzdo, al se jezik opet oto, pa kaže: 

— Bilo kako, al nit je moj otac, nit sam ja drugovo s ko- 
Jikakim sluškinjinim kopiladima. 

Vila vidi da u kralju sve vre, al se ona samo malo nasmi- 
jala, pa lipo njemu: 
| — Adi bi ti da mlado bude ko staro? Svačem vrime isteče. 

Kad je kralj to čuo, njemu divana dosta. Vidi vila i to 
da se kralj uvridio pa te jako, al se ona ne vriđa, već se opet 
malo nasmije i još kaže: 

— E, moj kume, kad bi ti znao što ne znaš! 

Ta ne zna on da i sluškinjin sin ima kumu kaka ne rodi 
baš na svakoj grani. Ako je kralj sa starom vilom došo u kum- 
stvo tako da joj je kosu oprostio iz granja, a sluškinja je ćer 
ove vile oslobodila iz trnja. Kralj je sabljom siko grane, pa ni 
dlan nije nažuljio dok je vilu oslobodio. E, a sluškinja je mladu 
vilu golim rukama oslobodila. Sva je pokisla u krvi dok vili ' 
kosu nije oslobodila iz trnja. I ta mlada vila je zato kumovala 
sluškinjinom sinu, al to niko od svita nije znao nit je smio znati. 
Niko nije znao ni to, da sluškinjinom sinu svašta bolje iđe od 
ruke neg kraljevom. Nije ni čudo, jel kad je kraljev sin u dvo- 
rima, ta i kašiku mu meću u ruku, a sluškinjin sin se moro 
starati za sebe otkako je ispo iz kolivke i naučio se na sve. Kra- 
ljev sin nema druge prilike da utare ruke, već samo onda kad 
se sa svojim pobratimom iskrade i nji' dvojca odu kudgod dalje 
od dvora. E, al nije sluškinjin sin samo za to okretniji. Istina, 
deran je i stvoren za sve, al štogod radi njega upućiva i pomaže 
mlada vila, njegova kuma. Nema tog teškog 1 tvrdog na čega 
ona njega neće 'rabriti, al sve to u potaji. Ne zna to niko, pa ni 
to da ga je malo pomalo naučila i na to da zubima mrvi kamen, 
a golom rukom drži vruće gvožđe. 

Kako je tako je, dosta to, da je stari kralj sluškinjinog sina 
zamrzio tako, da bi ga udavio u kašiki vode. Kraljev sin vidi 
to i siroma' ne zna šta bi i kako bi. Teško je njemu, a kako 1 ne 
bi bilo kad je ko razapet između nji' dvojice. Ne može se ka- 
zati da ne voli oca, al ne bi tio ostati ni brez pobratima. Oca 
ne bi tio vriđati, al se počo bojati da stari kralj u potaji ne radi 
o glavi sluškinjinog sina. 

Šta će momak, već jedared naumi da sad on s'vituje oca. 
Kralju drugo nije ni tribalo! Kad je vidio da sin oće da ga po- 
miri sa sluškinjinim sinom, stari kralj se rasrdio tako, da je još 
malo tribalo pa da pukne od srdžbe. 

__ Ta šta si se ti toliko uljubio u njega ko da je jedan na 
svitu? — počo on sina ružiti. — Ima ljudi ko blata, a ti ne znaš 
izabrati sebi drugog pobratima već baš sina naše sluškinje! 

Momku je bilo dosta divana i kad je vidio da nema pomoći, 
naumi da se sa svojim pobratimom sklanja s puta. Sto smislio 
to pobratimu kazo, a onog nije tribalo nagovarati, jel se on već | 
i tako odavno mislio kako bi se sklanjo otud, samo nije tio zvati 
kraljevog sina iz očeve kuće. A sad je volja jednog što i dru- 
gog, i kraljev sin drugi dan opet izađe prid oca i kaže mu da će 
kreniti u svit. 

— A šta bi se ti potuco po svitu ko da kod kuće nemaš šta 
'isti i piti na pritek?! — stari kralj se namrkosio, jel je o'ma? 
natuknio da mu sin biži od kuće, al ne sam. 

— Baćo moj, ja oću da se ženim, — sin njemu lipo. 

— Da se ženiš? — kralj je sad samo zinio. — Ako je do 
tog, ženi se, al šta bi onda tražio po svitu kad ću ti ja i o'de 
naci divojku kojoj neće biti para. A valjda je 1 red da te ja 
oženim. 

Šta će sin kad ne bi bio rad da se s ocom rastane u zavadi, 
već ga mora zavaravati ko malo dite, i kaže mu: 

— Baćo moj, sve je to lipo samo kad bi moglo biti. Vi ne 
znate da je meni došlo na san, da o'ma' moram kreniti u svit 
i naći divojku kojoj sam i ja noćos došo na san. Eto, ja se mo- 
ram oženiti s tom i s nikojom drugom. 

Kad je tako, e tu ni stari kralj nije mogo ništa. Zna on, 
doduše, da mu sin neće ici sam, al je kojikako zapovido sebi i 
nije o tom spominjo ni rič. Momak iđe u svit, šta ko zna, možda 
se nikad više neće viditi i ni stari kralj neće da se rastanu u 
zavadi. Makar mu nije pravo i makar nije ni ispratio sina, al 
mu je dao sve što triba za taki dugačak put. A sinu nije ni do 
tog, on bi jedino da u miru izvuče krste iz kuće. I čim se opro- 
stio od ukućana, uzjašio konja i ode ko vijar. Ode on šumi, a 
sluškinjin sin ga već čeka. 

— No, sad nam je otvoren svit, — raduje se kraljev sin. — 
Nit sam ja sad kraljev nit si ti sluškinjin sin, već smo dva po- 
bratima i možemo ići di nas noge nose i oči vode. Šta veliš kuda 
ćemo kreniti? 

— A šta si reko ocu, kud iđemo? — na to će zapitati slu- 
škinjin sin. 

— Da moram poći u svit naći sebi divojku. 

— Kad si tako reko tako ćemo i uraditi. Nećemo valjda 
ispasti lažovi. Samo si mu mogo kazati, da ću se i ja ženiti. 


Sluškinjin sin njemu tako, a kraljev se sav zablenio. 

— Jeli ti to baš uozbilj kažeš? 

— Nego! Nećemo valjda kreniti u svit onako ko oblak — 
kud nas vitar nanese. Šta bi onda išli dalje od prve guste šume? 
Mogli bi i tamo leći i čekati da nas trava obraste. 


Kraljev sin vidi da pobratim ima pravo i šta će više o tom 
divaniti, već krenu. Iđu oni tako, al sluškinjinom sinu opet što- 
god ne da mira i on će na pobratima: 

— Kad si ocu već kazo da se iđeš ženiti, ti si cigurno moro: 


= kazati i di ćeš, el kaku ćeš divojku tražiti. 


— Kazo sam, — i onaj mu ispripovida sve po istini. 


Sluškinjin sin ga opet saslušo i kaže: 

— Vidiš, pobratime, i tu smo imali sriću da ne ispadnemo 
lažovi. 

— Kako? 

__ Tako što taka divojka postoji. Borme, ti si noćos došo 
na san jednoj divojki, al ne ma kakoj. I nas dvojica ćemo ići 
baš do te divojke, samo znaj da tamo doći nije baš lako, a otud 
se vratiti još teže. 

Borme se kraljev sin začudio, pa jako, kad je čuo taki di- 
van i dabome da će o'ma' zapitkivati di je ta divojka i kaka je. 
Pito bi on, al pobratim kaže: 

_ Što sam znao kazo sam ti. Znam još samo toliko da je 
to lipota za pripovitku, a kako ćemo doći do nje, to ćemo viditi 
ako nas srića posluži. 

Kraljev sin je znao najbolje koliko mu je pobratim tvrd 
na riči. Kad on kaže za čega da o tom nema više razgovora, 
onda je to ko u gvožđe saliveno. Nije on sad dalje ni raspitivo 
već krene za sluškinjinim sinom, a onaj konja krenio u šumu. 


Išli su sad i išli, al nit putom nit stazom, već tudan di 
valjda ljudska noga nije još koracila. Kad jedan naprid, kad 
drugi za njim, tumaraju kroz tu gustu šumu — čovik bi reko, 
vode se ko dva slipca. Kraljevom sinu jedared dosadilo i veli: 


_  Pobratime, kud mi to iđemo ko kaki koji ne vide dalje 
od nosa?! Zašto nismo krenili putom?! 

_ Da mi tražimo to što se svaki dan može naći i kraj puta, 
lud bio ko bi krenio ovamo, — sluškinjin sin progovori prviput 
otkako su zašli u šumu. 

To je kazo al ništa više i nek se pobratim misli. Onaj se i 
misli već odavno, al je sad bio ciguran da se triba dobro potpa- 
sati i zasukati. Vidi on da ga pobratim ne vodi u lude, al vidi 
i to da njevi poslovi nisu baš obični. 

Baš je tako razmišljo, kad su izbili na jednu ledinu. Sunce 
peče kako može samo usrid lita, al jedva oni izjašili iz šume 
kad se iznad nji' stvorio oblak. Jedan čas se stvorio, a drugi 
čas već snig pada. Nigdi vitrića da list zanija, a snig pada ko 
paperje. Ako je kraljev sin dotle samo mislio da nisu krenili 
na običan put,.sad je i vidio. 

Snig sve mriši, al nisu dobro ni zakoracili na ledinu kad 
i' najedared udari miris ko da je sva šuma procvatala ružicom. 
Kako su to ostili, sluškinjin sin podviknio od dragosti i pokaso 
s konjom. Kraljev sin za njim ko da mu se prišio za pete i 
uskoro je vidio, di njegov pobratim diže s ledine struk crvene 

ružice. Onaj je ružicu o'ma' metnio u nidra i u taj Pa sniga 
nestalo, ko da ga je ruka odnila. 

Kraljev sin je vidio da je ružica lipa ko da su je sad otki- 
nili i nije mogo otrpiti, da ne kaže: 


—— Pobratime, oćeš mi kazati šta ovo znači?! Ova ružica ko 
da je sad ispala iz divojačke kose. 

Sluškinjin sin se nasmijo od dragosti i veli: 

— Kad si pogodio, možem ti kazati da je tako, al dalje ne 
pitaj, jel neće biti dobro ako mi se jezik oklizne. Ne vidiš da 
smo došli di ne zalazi baš svaki koji glavu nosi na ramenima?! 

Vidi onaj to, al još kako, samo nije lako držati jezik za 
zubima, kad usrid lita jaše kroz snig, a jedan struk ružice mriši 
kako ni cila šuma ne bi. Al šta se može — kraljev sin dobro 
zna, da se onaj ne šali. Zađu oni opet u šumu i batrgali su brez 
riči sve do noći. Kad će se vaćati suton, dođu oni pod jedan ve- 
liki 'rast. U blizini je i izvor bistre vode — nigdi lipče misto 
za noćište. Onaj struk ružice mriši, da su se sve opili od njega 
1 kraljev sin nije dobro spuštio glavu, već je i zaspo. Spava 
slatko na zelenoj travi kako nije ni u kolivki, al sluškinjin sin 
ni ne trepće. Opružio se i on na mekanoj travici, al snu zapo- 
vida. Tako je čeko dok po zvizdama nije vidio da je već bliže 
ponoći, pa je onda izvadio iz nidara onu ružicu. Kako je metnio 
na travu, ružica zasvitlila ko one bubice što svitle u noći. 

Pod 'rastom nije dobro ni zasjala žiža, kad se nad njima 
javi velika svitlost, al ko da se zvizda razgorila. U taj par se 
prid momkom stvori mlada vila, njegova kuma. 

— No šta je, da te ružica ne peče kad me zoveš? — našali 
se ona s momkom. 

A onom se jezik oto i sam kaže: 

— Peče još kako. 

Baš je vila, zna zdravo više neg obični ljudi, al se izne- 
nadila. 

— Kako te može peći ova žiža što mi je ispala iz kose, kad 
rukama vaćaš živu žeravicu? 


— Drugo su ruke, a drugo su nidra, al bolje da divanimo 
o onom za čeg sam te zvao, — momak prikrati divan o ružici, 
jel mu je obraz počo goriti i još malo triba pa da je crveniji 
neg ružica. 

Vidi vila, ta da joj nisu u glavi ona dva lipa vilovska oka 
vidila bi, zašto ružica peče momka u nidrima, makar ga ni pla- 
men neće opeći, i mani se i ona tog razgovora. Šta su oni posli 
razgovarali to znadu samo nji dvoje, al kad će ponoć prići, vila 

kako je došla tako je i očla. Momku san još dugo nije došo na 
oči, al kad će zazoriti on je budio kraljevog sina. 

Išli su sad kroz šumu ko i prvi dan, samo teže i sporije, 
jel je apta sve veća što dublje zalaze u šumu. Tako su išli do 
prve mine i kad su skoro i kožu ostavili na trnju, jedared prid- 
veče šuma se počela riditi. Kraljev sin se obradovo što će do 
noći izaći iz šume, al se posli samo čudio kako se rano radovo. 
Bio je mlad misec kad je kroz ritku šumu vidio veliku ledinu, 
al njim je nad glavom sjao pun misec kad su se do'vatili ledine. 

Zaželili su se već da vide široko nebo nad glavom, al još 
više živog čovika. I na koga će prvo naići čim su izmakli iz 
šume, već na dva čobana. 

— Ko da nam je kogod tio ugoditi, — kraljevom sinu se 
od dragosti otela rič. 

A baš je tako bilo, jel su i stigli u dobar čas. Čobani zaklali 
jagnje i uprigani paprikaš samo što nije gotov. Ko se ne bi ra- 
dovo, kad posli tolikog vrimena sustrije ljude da malo porazgo- 
vara, a još uz to ga čeka i dobra večera. Izgleda da baš ni čo- 
banima nije dolićala svaka tica, jel su se i oni obradovali go- 
stima kako valjda ne bi ni rođenom bratu. O'ma' će oni raspi- 
tivati momke koji vitar i' je nano ovamo, al sluškinjin sin samo 
kaže, da iđu poslom. Šta njim drago, čobani i' nisu dalje kona- 
bili već i lipo posili za večeru. 

_— Momci, baš nam je drago, jel ovaki suvi čobanski pa- 
prikaš nismo udesili već odavno, — kaže njim stariji 1 metne 
kotlić prid nji. 

Čest i čast čobanima, lipo su pogostili putnike. Kad su se 
već naduli ko gajde, sluškinjin sin će početi razgovor o onom 
što njega žulji, al pazi kako će. 

— Braćo moja, meni se čini da tu digod moraju biti tri 
ante. 

Kraljev sin ga je samo pogledo, a misli u sebi: otkud po- 
bratim zna za nike tri ante, kad nikad živ odan nije bio nit je 
spominjo kadgod tako što?! Vidi on da su se i čobani iznenadili, 
al stariji odgovara: | 

— Kad znaš, ja ti neću lagati — tu su, — i pokaže on na 
koju su stranu. — Ako bi pojašili čim misec malo ojači, prid 
ponoć bi bili tamo. | 

Tako on veli, al se mlađi ustravio. | 

— Jesi ti sašo s pameti, da o tom divaniš?! Ne znaš kako 
je kazano: ko čuo a drugom odo, skamenio se na mistu! 

— Nisam odo ništa, nit ću odati, — onaj će umirivati mla- 
deg. — Momak zna za tri ante, a ja sam mu samo potvrdio. Da 
me je pito ne bi mu kazo, nit ću mu što kazati. 

Nije se skamenio i tu drugog umirivanja nije ni tribalo, 
al MAT zato kaže momcima: 

— Što znate nek vam je srićno, al sko oćete dobro i sebi 
i nama, ništa nas ne pitajte. Brez uvride, al to tako mora biti. 

Sluškinjin sin nji' umiri, lipo njim se zafali na svemu i 
kaže još: 

— Razgovoru je i tako kraj, jel je nama vrime da krećemo. 

Nisu se dalje ni zadržavali, već uzjaše i odu na tu stranu 
kud je stariji čoban pokazo. Jedva su odmakli da njim se glas 
ne čuje, a kraljevom sinu đavo već ne da mira. 

— Pobratime, neću te ništa drugo pitati, al kako si znao 
put ovamo i otkud znaš da moramo ići do te tri ante?! 

 — E moj pobratime, kad me pitaš baš ću ti kazati. Ne znam 
ja dokle i do čega triba da iđemo, ja sam samo načuo kud ne smi- 
mo ići, a iz tog vadim kuda triba ići. Oće li to biti dobro, vi- 
diće ko sačeka kraj. A ti uzmi u glavu: slušaj me, jel drugačije 
dobro biti neće! 

Kraljevom sinu bi bilo dosta i dvi riči. On je razumio da 
pobratim zna što on ne smi znati. Kraljevom sinu je bilo dosta 
to, što je znao da se na pobratima može uvik osloniti. 

Udarili oni priko ravnice i kasaju lipo, al nigdi ne čuju 
ni žive duše. Misečina ko dan pa bi se vidilo sve nadaleko, samo 
kad bi bilo šta gledati. Prid njima se raspuzala široka ravnica, 
a za njima se crni gusta šuma. Tako su jašili sve dok nisu ositili 
da ponoć iđe bliže. Onda su najedared raspoznali jedan put. 


— Pobratime, — sluškinjin sin se javi, — dosta smo išli 
ni putom ni putićom, ni stazom ni stazicom, a sad da vidimo 
kako će biti putom? 

Kad su već skrenili na put, onda vide da je s jedne strane 
ništa drugo već jedna velika lija peršina, a s druge strane 


— No, tu će valjda biti i žive duše, — javi se sad kraljev 
sin. 

Nije on to dobro ni kazo, a sluškinjin sin već i upačio 
prstom na oranje. Izoran je tu već dobar komad i čak tamo 
digod nasrid velike njive ore jedan dida. Misec upro u njeg, 
pa ga momci vide ko da njim je na dlanu. Al su imali šta i gle- 
dati. U plugu dva vola, ta ne bi se jedan stidio kamare slame, 
a crni ko ugalj. Baš kad su ' momci ugledali, volovi manili 
glavom i pokazali oči. Nisu to ni volovi kaki se mogu viditi 

svaki dan, al oči u nji' svitle ko žive žeravice. Dabome da ni 
orač nije ko svaki dida. Iđe on za plugom, a prid njim se ra- 
zastrla brada ko bila svila. Ne bi to bilo neobično, makar dida 
u ponoć ore na takim volovima, al je on bradu vezo na prešlicu 
i prede ko žena. Koraca brazdom za plugom, lipo prede ko žena, 
al ne samo to, već i grokti ko žena. 

Momci su se začudili ko što bi i svaki drugi. Kraljev sin 
bi baš zaustio, kad pobratim pokaže na drugu stranu. Tamo 
usrid lije jedna baba potpasala skute i plivi peršin. Čudan je 
onaj dida, ni baba nije obična. Što naplivi sve slaže u kosu, a 
kad podigne ruke, onda se vidi da su u nje nokti da bi mogla 
kopati kor'ta. Al nije samo to neobično u nje, već nos ko dobar 
kljun u rode, a dva uva, dva lopara. I kako su se momci njoj 
okrenili, ona digla te velike uši ko zec, a nosom sve bode okolo 
ko da njuši po vitru. Momci su se ustravili da baba ne njuška i 
sluša nji', al ona se najedared okrenila od nji' i začuju di viče: 

_— A, tamo si, rogonja! Ajde ovamo, tribaš tvojoj babi. 

Kako ona to kazala a zemlja zatutnjila ko da trči ergela 
konja. Momci su pogledali na tu stranu otkud se čuo glas i šta 
vide? Daleko prid njima, ukraj didinog oranja i babine lije per- 
šina, crne se tri ante. Otud trči štogod crno. Iz daljine se ne vidi 
šta je, al kako je iskočilo između tri ante zemlja ko da se za- 
tresla. 

Kraljev sin stao ko da se skamenio. Na jednu stranu dida 
ore u ponoć, a prede i grokti ko žena, na drugu stranu ona na- 
karadna baba u ponoć plivi peršin, a između tri ante iskočilo 
štogod crno, ta nije veće od ovna, a zemlja se trese pod njim: 
Ko se ne bi tom začudio, a pomalo i ustravio? Ni momcima nije 
bilo baš sve'dno i kraljev sin je baš tio zapitati šta da rade, kad 
je ono crno dotrčalo do nji' i onda vide, da to nije ništa drugo 
već veliki jarac. 

Kraljev sin šta je tio da je tio kazati, zaboravio je sve, jel 
u taj par baba poviče: 

— Ajte, momci, pomozite — uvatićemo mog rogonju i da 
vidite kaki paprikaš će nas čekati posli kola! 

Povikala ona iz njezinog peršina, al se u to začuje glas 
S oranja: 

— Nit ga vaćajte, nit se kola laćajte! 

Dida viče, al baba zgrabila iz kose svu travuljinu što je na- 
plivila i baci je momcima priko glava na oranje. Bacila bi ona 
obadvojici priko glava, al sluškinjin sin trgo konja i izmako 
ispod trave. Kako baba bacila travuljinu, a od didinog oranja 
ni traga. Stvorio se tamo korov ko da je njiva zaparložena 

otkako je svita i vika. Didini volovi su baš ko kamare slame, 
al momci njim nisu vidili više ni vr' rogova. U to i baba istr- 
čala na put i ma'ne onim velikim ušima na kraljevog sina. Onaj 
je samo ositio ko da ga je vitrina zadanila. A ona lipo njemu: 

— Kraljevski sine, šta se skanjivaš kad si gladan?! Ajde 
da uvatimo jarca, a kolo se već vaća. Ima baba sedamnejst ćeri 


i za svatove ovakog jarca sačuvala. 

Sluškinjinom sinu nije tribalo pripovidati u kako kolo su 
zapali. Skočio on, da će zgrabiti uzdice pobratimovog konja 1 
vući ga za sobom. Oće on, al baba još većma oće. Njoj je bilo 
dosta da samo jednim noktom udari sluškinjinog sina po ruki, 
onaj već nije imo prstiju. Nema te oštre sablje što bi tako oci- 
kla prste ko onaj babin dugački nokat. I više nije ni pogledala 
na sluškinjinog sina, već loparima opet ma'ne na kraljevog. U 
to se jarac zasigra i kad se onda zatrčo u peršin za njim se vitar 
digo. A kraljev sin se sav prominio u licu i u glasu, ko da nije 
onaj momak što je malopre bio, i poviko: 

— Av što sam gladan! Zapamtićeš ti kad si bižo isprid 
mene, a tolike lipe divojke me čekaju u kolu! 

Pobratim je mogo vikati za njim dok grlo ne podere, al se 
kraljev sin ni ne obzire. Jarac ševelja kroz liju peršina, a baba 
ga stiska s jedne strane, kraljev sin s druge. Sluškinjin sin i 
zaboravio da mu je desna ruka ostala brez prstiju, već samo 
gleda kako će izgubiti pobratima. Zna on da mu niko ne kaže, 
da u babin peršin ne smi zaći, jel je onda i on lupio kožom o put. 
A šta će sad tužan i žalostan?! Kune on sebe što pobratimu nije 
kako natuknio od čega se mora čuvati, al je sad već kasno. Od 
muke je pogledo u svoju ubogaljenu ruku i onda vidi čemu se 
niko ne bi nado: prsti su ocičeni, al krvi nigdi ni traga. Zagledo 
se on u to, al nije mu sad do čuđenja, već skoro zaplako: 


— Bar da si mi se do ramena osušila ko ovaj korov, kad se 
s tobom nisam mašio za sablju i babi ociko glavu! 

Rasrdio se i na sebe i na ruku i u toj srdžbi lupi rukom o 
onaj korov na didinoj njivi. A di bi rukom i lupio na drugo 
misto kad je proklinjo da se bar u korov pritvorila. Al se onda 
samo iznenadio! Kako se korova dotako, a na njegovoj desnici 
prsti izrazli. A još kaki prsti?! S onima što je izgubio vaćo je 
vrilo gvožđe ko komad kruva, a kad je s ovima dovatio sablju. 
u šaki mu osto pra! Ni njemu nije tribalo kazati šta će raditi. 
Natiro on konja u didin korov, skočio s njega i počo se valjati. 
Kad je zatim skočio na noge, ispod peta mu varnice stružu. 

Raduje se on sad kako nikad u životu nije, al nema vri- 
mena za veselje. Bacio je oči i vidi kako jarac ševelja sve bliže 
antama. Zna on da baba neće jarca ni da uvati, a još manje za- 
kolje, već.da s njim momka uvara na raskršće među tri ante. 
Pušti on konja, a onaj potrči kako živ može i baš kad su oni 
s jarcom stigli prid tri ante, ovaj prid nji' ukraj zakorovljene 
njive. Kako on stigo, baba skoči na jarca i vikne kraljevom 
sinu: 

— Za mnom, sinko, sad nam neće pobići! 

Baba ode na jarcu na raskršće između tri ante, a kraljev 
sin sve podvikiva od veselja i konja mamuza pod sobom, da trči 
za babom. Iskočio on iz peršinove lije i pravac na raskršće. E, 
al je pobratim samo to i čeko, da se opet nađu na putu. Kako 
je kraljev sin skočio na put, a sluškinjin se stvorio prid njim. 
Kraljev skreće da ga obađe, al onaj opet prid njega. Tako je to 
trajalo jedno vrime, a kad je kraljev sin vidio da od onog ne 
može proći, najedared je trgo sablju. Nije gledo di će do'vatiti, 
već zama'nio da pobratima satare u pra'. Dok se sluškinjin sin 
nije sitio, pobratim ga je udario sabljom tako slatko da ga je 
raspolovio. I da konj mrtvo tilo nije tako srićno zbacio sa sebe, 
da je ono palo u didin korov, kraljev sin nikad više ne bi imo 
takog pobratima. Al kako je mrtvo tilo palo u korov, sluškinji- 
nom sinu već skaču varnice ispod peta kako se slatko odbacio 
od zemlje. 

Ne zna šta bi prvo gledo —al je o'ma' tražio ružu. Di mu je 
krv pala tamo bukti velika vatra, na raskršću između tri ante 
sedamnejst divojaka, ne znaš koja je od koje lipča, igraju kolo; 
iza korova se čuje di volovi sve zvone s plugom, a kraljev sin 
stoji ko ukopan i pita: 

— Pobratime, jesam klapio sve to el je to baš tako?! 

Tare on sa sebe krv i kako koja kap padne na zemlju iz 
nje bukne plamen. Momak izgleda baš ko da se trgo iz bunov- 
nog sna i još ni onda nije ciguran u se. Al sluškinjin sin nije 
imo kada ni odgovoriti, jel je iza njega i poslidnji struk korova 
pao u oranje. Dida nit prede, nit grokti, a volovi zapinušili tako, 
da su sve pobilili do poslidnje brazde. 

— To je baš tako, — dida će kraljevom sinu, — i znaj, da 
si se otriznio samo zato što je na tebe pala pobratimova krv. 
Da nje nije, ne znam kad bi se izvuko iz babini' šaka. To je 
snaga, al jaka! Jaka i opaka! | 

Tako on kaže, a momci gledaju šta je između tri ante di 
se ukrštaju tri puta. Sluškinjin sin vidi sve same lipe divojke 
u kolu, a ni na jarcu nije baba, već lipa žena. Baš je tio zapitati 

dide šta je to sad, kad ga pobratim povuče sebi. Kad je sluški- 
njin sin došo bliže i pogledo kroz onaj plamen, onda je samo 
zinio. Kake divojke? Kaka lipota?! Na jarcu vrag-baba skiči 
ko da joj kožu deru, a oko nje sedamnejst, ne znaš koja je od 
koje nakaradnija, baba. Kako kolo?! Jedna drugoj čupaju kose 
1 kopaju oči! 

— Šta je sad ovo?! — sluškinjinom sinu se otela rič. 

— E, to je pravo, a ono lipo kolo ti se pričinilo dok si 
gledo na ovoj lipoj misečini, — uplete se dida opet u razgovor. 

Momcima nije tribalo kazati, izađu oni opet na misečinu. 
Kako su koracili iza plamena, na misečini vide opet lipe divojke 
u kolu. Al jedva su i' opet ugledali, najedared se na misec na- 
vuko crni oblak. Na raskršće između tri ante pao mrak gust ko 
tisto i u taj čas momci nisu više vidili ni prst prid nosom. Ostili 
su samo da se na raskršću digla jaka vitrina i zavrtio se vrag- 
babin košar. Digla se ampa, ta sve čovika ruši, i*ode s crnim 
oblakom. Kad je nestalo tog čuda i pokora, misečina opet ko 
dan, a vrime mirno, ta nigdi se ni trava ne zanija od vitra. 

— Dico moja, srića vaša što je ponoć prišla, a vi ste ostali 
na ovom putu, — dida njim kaže onda. 

Ne triba njima kazati da su se kurtalisali velike nevolje, 
al bi oni sad bili radi da saznadu i kaka je to nevolja. Dida njim 
kaže nek se odmore malo dok on ne otimari malo volove, pa će 
Goći red i na razgovor. | 

Još i kako bi momcima dobro palo malo odmora posli te 
hajke i stra', al ko će se odmarati kad tu ne može ni trepniti 
u miru. Nisu dobro skinili oči s dide, a na trećoj njivi ugledaju 
neobičnog deliju. Da li je ta njiva iza treće ante uzorana el 
posijana, to živ čovik ne bi mogo kazati, jel je nju pokrio gust 
mrak makar je opet svud okolo misečina ko dan. Nit se otud 
šta čuje nit vidi osim tog delije, al je to baš dosta. Gromorna 
nika ljuda, a prid njim škip pun žive žeravice i u njoj se umiva. 
Ne da se umiva, već sve žulja lice s žeravicom ko da oće kožu 
oderati. 

— Ko je ovaj i šta mu je?! — momci se okrenili didi ko da 
i' je kogod udario po glavi. 

— Ko je to će vam kazati i on sam, a šta radi to bolje da 
ne pitate. Eto, prao bi sramotu s obraza i s žeravicom, samo 
kad bi mogo, — dida uzdanio. sie | 
Pitali bi oni sad sve o tom čudnom deliji, al dida i' opo- 
mene: 

— Momci, ne želite valjda da me vidite skamenjenog?! Što 
se može kazaću vam i brez pitanja. A sad o tom komšiji ni rić 

više. Javiće se on vama kad bude vrime, glavno je da vas je 
vidio. 

I kraljev sin je dobro čuo kad je mlađi čoban kazo stari- 
jem, da će se tu svaki skameniti ko oda drugom što je čuo, al 
je sluškinjin sin moro znati još više o tom, jel je još on manio 
na pobratima da se rič više ne čuje. Al i da nije tako, zaboravili 
bi na onog što se u žeravici umiva kad su pogledali šta dida 
sad radi. 

Otimario on volove, očistio plug i baš kad su bili u divanu, 
kraj vunice otkinio s prešlice 1 vezo volovima za po jedan rog. 
Dok su se momci sitili, on je vunicu već i namotavo na vrteno, 
a kad je namoto, onda su se mogli čuditi. Odu volovi i plug na 
vrteno ko da nisu ni toliki ko ona dva čvora na vunici što njim 
je vezo za rogove. Dida metnio vrteno u nidra i ko da se, ništa 
neobično nije dogodilo, lipo veli: 

_ Momci, a što me ne tirate kući kad je poso za danas 
gotov?! 

Sotim nije dalje pripovido, već krenio priko oranja, a ova 
dvojca šta će već za njim. Iđu oni sad, al dida nit se obzire nit 
njim kaže rič. Tako su skoro već i prišli priko oranja, kad se 
momcima učini da kogod bakti za njima. Oranje mekano, gubi 
se bat, al se momcima baš pričinjava ko da njim je kogod za 
petama i ko da šušti štogod ko svila. Čovik bi reko da su se 
dogovorili, tako su se najedared okrenili. J edno mislili, jedno 1 
uradili. I nisu se ni privarili. Iđe za njima u stopu niko drugi, 
već onaj gromorni čovik što se umivo u žeravici na onoj mrač- 
noj njivi. Pregršt po pregršt vadi iz nidara žito i kad raspe livo, 
po njive je već i za'vatio, kad raspe desno, čitava njiva je zasuta 
simenom. Momci su se začudili i takom sijanju, al su se još više 
začudili kad su vidili da za njegovim stopama ostaje zrilo žito. 
To je ono šuštilo ko svila. 

U taj par su izašli iz oranja i kad su se dovatili puta, dida 
se obazre. 

_ Oče li otkosi pasti do zorni' pivaca? — poviče on na 
sijača. 

— Nadam se, da će dotle i novi kruv biti ispečen, — ozovne 
se onaj i momci su ga već vidili di kosi. 

Kad je brže stigo do mrginja, kaka su to čudesa da je žito 
tako nicalo i zrijalo za njim, otkud se u njegovim rukama stvo- 
rila i nika velika kosa, to momci ne bi znali kazati da i" kogod 
baš ubije. A dida, kad je završio razgovor, krenio opet dalje. 
Nit šta kaže, nit čeka da ga momci šta pitaju, već samo ma'nio 
da iđu za njim. 

Nisu daleko išli putom. Čim su došli do kraj njive tamo je 
počinjala gusta šuma. Na ravnici misec svitli, al u gustoj šumi 
čovik ne vidi ni svoj nos. Momci su se baš uplašili da će didu 
= izgubiti iz vida, al jedva je on tumarnio u mrak, kad su imali 
šta i gledati. Istina, dida se izgubio u mraku, al di on koraci 
tamo ostanu svitle stope. Dok su se oni zblenili, dida je od- 
mako da ga već ni ne čuju, al brige nema. Mogli su i zažmuriti, 
al stope svitle tako da živ čovik ne bi šale skrenio s tog puta. 

Momci nisu zalud gubili vrime već krenu jedan za drugim 
po didinim stopama. Išli su dugo i dugo, ta i misečine je vec 
ponestajalo, kad su izašli iz šume na jednu ledinu. Tu je bilo 
svega nikoliko veliki? 'rastova. Didine stope su vodile baš do 
najvećeg. Momci pokasaju tamo i nisu dobro ni potrčali, kad 
spaze didu di sidi na jednoj 'rastovoj žili, a prid njim u maho- 
vini leži divlja kokica. 


— E, kod kuće smo, — dida će momcima kad su došli do 
njega — samo da podignemo ovu kokicu s jajeta i već smo 
unutra. Ajde podigni je ti, — na sluškinjinog sina ce. 


Momku ne bi bilo teško poslušati didu da mu je zapovidio 
da iščupa 'rast. Skočio on do kokice i zgrabiće je onako ovlaš. 
Oće on, samo kad bi mogo! Iznenadio se kad je osto prazne 
ruke i o'ma? se sagnio da dobro uvati kokicu. I uvatio je tako 
da mu se koža derala s prstiju kad je povuko, al kokicu ne 
pomakne ni za dlaku. 

— Šta je, sinko, valjda ti se neće oteti jedna kokica, kad 
šakama mrviš gvožđe?! — dida se kobajage iznenadio. | 

Ako se on kobajage iznenadio, al da je sluškinjinog sina 
kogod u taj ma' zapito kako se zove, borme bi za njeg svaki 
bio gluv, jel je on zanimio od čuda. Zablenio se čas u šake, čas 
u kokicu, a pobratim u njega. 

U taj ma' začuju kako u šumi pucaju suve grane i lišće šiba , 
ko da kaka zvir biži. Dok su se momci obazrli, pria didom se 
zaustavio delija koji se umivo u žeravici. Nidra mu sva nadun- 
durena, vidi se da u njima nosi štogod. 

— E, baš si stigo na vrime, — dida se obraduje i maši se 
u nidra onog delije. 

Kad je pružio šaku prid kokicu, momci vide da je onom 
iz nidara izvadio lipo žito. Kako je pokazo zrnje, a kokica 
pr'nila i stala mu na ruku. Momci sad vide, da je pod njom 
bilo jaje. 

— Bobaj, bobaj, kokice naša, a nas pušti pod naše slime, — 
dida njoj lipo veli ko da divani kakom mizinku — jedinku. 

I još se latio pa treska žito u šaki, a daborme i kokicu. 
Momci stali i gledaju: kako je didi laka ta čudna kokica, a slu- 


škinjin sin je nije mogo ni pomakniti. Al se dida ne obazire na | 


nji, već naredi sluškinjinom sinu: 

— Ded, momče, rasiči sabljom to jaje jel ćeš tako otvoriti 
kapiju na mojoj kućici. 

Momak šta će već poslušati, al mu je nikud i smišno i 
čudno da sabljom siče jaje. Mala je i kokica, a još manje je 
jaje u njezinoj bunji, i nije ni čudo što se momak zblenio kad 
mu je dida naredio da isuče.sablju. Al se o'ma' sitio, da niko 
živ ne bi pomislio kako je kokica teška i zato zama'ne sabljom 
kako je živ mogo. Ošinio on i lipo je vidio da je udario baš 
usrid jajeta, al ni da ga je pomako. Iskočile varnice i ništa više. 
Jaje čitavo i na svom mistu. Momak ne viruje svojim očima l 
zama'ne još jedared, al jaje ni da pomakne. 

_—— No, sad ćemo mi otključati tu kapiju, — dida će na to 
ko da ništa nije ni bilo. 

Istrgo na to perce iz jednog kokicinog krila, drugo iz dru- 
gog i svakom momku pruži po jedno. Oni će percad uzeti, al 
kako je koji perce uzo u ruku, tako su obadvojca i klekli. Nema 
tog tereta pod kojim bi tako složno poljubili zemlju kako su Y 
kokicina percad svalila. Oni bi o'ma' dizali percad, al kako se 
jajence od sablje nije ni zanijalo, tako momci nisu mogli perce 
odigniti od zemlje ni za dlaku. 

— Vidim da ja moram otvoriti kapiju, a ako ćemo po 
pravdi, tako je i red kad primam goste u kuću, — dida se sad 
opet ozovne, al ko da je tu sve ko i kod druge kuće. 


Momcima se sve uzmutilo u glavi, a dida divani ko da tu 
nema ničeg čudnog. Da su imali kada, borme bi momci pitali 
kaka je to kućica što je spominje i otkud će otvarati kaplju u 
tom malom jajetu, al je kokica u taj par pobobala sve žito iz 
didine šake i skočila doli. Dida sad nije čeko, već uzo jedno 
perce, al nikako drugačije već s dva prsta kako bi svaki čovik 
uzo tako što, i samo povuko po jajetu. Kako je to uradio, a prid 
momcima se pokazala jedna kapijica sva zlatom okovana. 

Kolika je bila ta kapijica, o tom da ni ne govorimo kad ni 
jaje nije bilo ko u veće kokoške, al didi ni brige što je taki 
mali prag prid njim, već omiluje kokicu i kaže: 

— Ajde, pipika moja, napi se još rosice kad si se tako dobro 
nabobala, i čuvaj našu kapiju, a mi ćemo malo u kuću. 

I kako je to kazo oma? je i krenio. Momci gledaju: di će 
tolika ljudina kroz tu kapijicu na jajetu?! Da je još sam, al u 
nidrima nosi toliki par volova i plug! Al mislili šta oće, dida 

koracio kroz kapiju, a momci za njim i neotice. I kako su prošli, 
kako nisu, samo su jedared vidili da su na lipoj ledini, a nuz nji' 
protrčo onaj delija što se umivo u žeravici. Kad su se obazrli, 
nigdi traga ni jajetu ni kokici, već svud okolo vide lipu ledinu, 
a nasrid nje nika šumica, voćnjak, šta li je. Dida vidi o čem 
lupaju glavu njegovi gosti i ne čeka da ga pitaju, već se slatko 
nasmije. 

— Nit gledajte, nit ćete viditi drugo neg što vam je sad 
prid očima, jel je kokica opet zatvorila našu kapiju. Čuva ona 
nju dobro. 

— Ona dakle čuva kapiju?! Jedna kokica?! 

— A ko bi bolje čuvo jedno jaje, neg kokica?! Ima li koga 
kome je jaje rođenije?! — dida će na to, al ozbiljno. 

— Imaš pravo, dida, — sluškinjin sin se o'ma uputio u 
divan, — niko još nije odranio kera što bi jaja čuvo. 

— A niko pametan nije još kazo, da su perjanice za dide. 
Vi ste momci, evo svakom po perjanica za šešir, — i pruži njim 
perca iz kokicini? krila. 

Pruža on, al se momci i neotice ne mašaju. 


— Ne bojte se, neće vam odvaliti glave, — dida se na- 
smlje. — Za koga su tom su lake, al teško onom za koga nisu, 
kad i na njeg navalite. 

Nije on ni čeko već svakom zatakne perlicu za šešir. I 
momci su se sad mogli čuditi, al te perlice pod kojima su malo- 
pre klekli, sad su lake ko i druga perca. Dida njim onda kaže šta 
je i kako je s tim perjem. Dok je kokica na jajetu, u njegove 
avore niko živ neće ući. Nema te snage koja bi nju podigla, 
osim njega. Nema te sile što bi kokici mogla nauditi, dok ona 
leži na jajetu što ga je snela. A kad on kome daruje perce iz 
njezini" krila, taj nek samo metne to i na najjačeg čovika, borme 
se taj neće više otisniti od zemlje ni toliko, da zrnce pra' pro- 
dušeš izmeđ njega i ledine. 

Tako njim je sve lipo ispripovido i daborme da bi momci 
pitali još koješta o toj kokici, al dida uto izvadio prešlicu iz 
nidara. Razmoto kraj vunice i dok se momci nisu sitili, on je 
već i razdrišio ona dva čvora. Kako je to uradio a iz čvorova 
iskoče ona dva velika crna vola. 

— Radili ste, pasite sad malo. — dida nji omilovo i pu- 
štio 1 na ledinu. 

Momci su već odavno vidili da oko dide nisu čisti poslovi ' 
i sad bi oma? udarili u divan oko volova, samo da nisu vidili 
drugo štogod. Kad su pogledali za volovima, najedared su ugle- 
dali trag kudan je protrčo onaj što se u žeravici umivo. Al kaki 

je to trag?! Kad je delija dono žito u nidrima momci su ga do- 
bro vidili. Momak je to da lipčeg ne možeš poželiti, al sad vide 
da njegovim tragom nisu ostale ljudske stope već se lipo ras- 
poznaju četri papka. Gledaju, a ne viruju svojim očima. Zble- 
nili se i valjda ne bi smili ni zapitati za to, al dida ima do- 
bro oko. 

Pogledo i on u taj trag od papaka i najedared mu kapnila 
suza iz oka. 

_ Da, dico moja, dobro vidite, to je trag od papaka. A 
drugačije ne može ni biti, kad je odan protrčo moj sin, — počo 
se tužiti. 

_— To je tvoj sin?! Otkud za njim ostaje trag od papaka?! 

_ Otud što onaj crni jarac babin nije niko drugi već moj 
jedini sin. Da, da, svako veče od prvi' pivaca do ponoći on se 
pritvori u babinog crnog jarca, Tako prolazi ko ne sluša svit 
svog roditelja. 

Kad je počo, dida će njim ispripovidati sve, jel veli, u nje- 
govom ataru se ne triba bojati da će se skameniti ako pripovi- 
daju šta se događa na raskršću kod tri ante. I kaže on njima 
kako se to sve zbilo. Ona baba, što u ponoć plivi peršin, nije 
niko drugi već njegova rođena sestra, a divojke su njezine ćeri. 
Dida nema ni pričeg ni rođenijeg od nje, al sad nema većeg 
krvnika neg što je ona. 

_ Nemojte zaboraviti, — kaže on momcima — da je to 
vila, al se dala na rđavo, a i ćeri je sve tako odranila. 

Dok su živili didin otac i mater, na ovoj njivi, di je on sad 
oro, uvik je bio usiv za kruv. Na njivi, di je sad babin peršin, 
bila je bašča da se o njoj pripovidalo. Iza treće ante, na onoj 
njivi di se didin sin umiva u žeravici, bio je vinograd. Otac je 
didi ostavio njivu, sestri bašču, a vinograd njim je ostavio da 
ga uživaju zajedno. Tu je rodilo svega što se može izneti samo 
na vilinski astal. 

I sve je to bilo lipo. Na raskršću je igralo vilinsko kolo, 
al od sami' dobri' vila i vilenjaka. I danas bi i za nji, 1 za sva- 
kog ko bi se uvatio u to kolo, život bio cviće, da se jedared u 
didine sestre nije privrnila pamet. Ko da je vrag zadanio, dala 
se najedared na rđave poslove. Zapuštila je bašču i ostavila da 
raste u njoj samo taj njezin prokleti peršin, što se u ponoc 
plivi, i ko zna kako korenje. Kome ona od tog skuva čorbu taj 
će jaukati cilog života što se rodio na ovaj svit. Al nije njoj 
dosta da napakosti svakom ko joj dopadne šaka. Naumila je da 
sve ćeri poudava za kraljeve i kraljevske sinove, jel veli, tako 

će moći pakostiti čitavom svitu, a njoj niko živ neće smiti ni 
spomeniti da je prava vragbaba. 

— Jeste li dobro zagledali kadgod lipu jabuku što iznutra 
trune? E, to je moja sestra, — dida je najedared uzda'nio ko da 
će mu srce pukniti. 

Pakostila je i njemu toliko, da to drugi ne bi trpio ni dana 
ni časa, al je on uvik mislio —— pod jednim srcom su ležali, se- 
stra mu je, pa će se valjda urazumiti i jedared vratiti na pravi 
put. Trpio je makar mu je toliko dosadila, da je zbog nje moro 
puštiti u propast 1 vinograd. Sve joj je prašto i osim s'vita i 
lipe riči drugo nije dočekala od njega, dok jedared nije ositio 
da mu oće oteti i jedinog sina. 

Didi su opet krenile suze, kad je kazo: 


— Dico moja, da vi znate kako dobro dite je to bilo! E, 
al nek zapamti svaki roditelj: nikad ne zna na što odranjiva 
dicu. Ona su velika radost, al nikad niko ne zna kad će postati 
i najveća žalost. 

Dida se malo isplako 1 onda je opet počo pripovidati. Stari 
je on već, pa je jedva dočeko da mu sin doraste do pluga, jel 
njevu njivu svaki dan triba orati, sijati i kositi. Radovo se on 
što se našo ko će ga zaminiti i sina je vodio svako veče na njivu. 
Učio ga je kako će se paštriti, al jedared vidi da sin s polak 
uva sluša njega, a više priklanja glavu raskršću di baba i nje- 
zine ćeri pivaju u kolu. Kad je primetio da se deran zazoco, on 
je o'ma' imo pozor. Zna on šta je mladost — dok je čovik u tim 
godinama možeš ga savijati lakše neg prut. O'ma' je on sina 
s'vitovo: 

— Pazi, ne mišaj se u mekinje, jel će te proždriti svinji. 

Dida sina s'vituje, al se onaj ne prima da naginje na pismu 
s raskršća. E, al se didi onda smrklo prid očima. Znao je on, 
kad kogod jedared zagrize u laž, tom je ona posli tako slatka 
kako je gorka poštenom čoviku. A vidio je da sina srce vuče u 
to kolo, jel nije jedared bilo da su ga tamo zvale njegove sestre 
od tetke, a najviše tetka. Dida je iz prikrajka već nikolikoputi 
uvrebo kako mu sinu privlače medenu uzicu priko nosa, a sin 
se nikako nije primo tog prid ocom. 


— Sinko, sinko, navućeš na se nevolju. Pazi, to mačke neće 
polizati, — s'vitovo ga je. . | 

Al čuvaj ti kap vode u rašetu. Jedared on nije mogo izaći 
na oranje, a kad je dotrčo prid ponoć, malo mu srce nije pri- 
puklo. Njegova sestra je dovarala njegovog jedinka u to kolo, 
na'ranila ga čorbom od njezinog peršina i drugi dan ga je već 
i pritvorila u crnog jarca. I od tog vrimena ko do ponoći naiđe 

tudan, tog u'vati taka strašna glad, al ni na što drugo već baš 
na paprikaš od jarca. A on siroma' mora bižati prid tim sve dok 
ga ne dovara na raskršće. Ko dođe do ponoći na raskršće, za 
tog više ne pitaj. Didina sestra ga uzme u šake i radi s njim 
šta oće, a to sve može biti samo dobro ne. 


Dida se natužio momcima, pa se i oni snuždili. Nije njim 
više do divana, al njim se ni ne ćuti i sluškinjin sin će zapitati, 
baš da štogod kaže: 

— Dida naš slatki i rođeni, kad ti je sina već pritvorila u 
jarca, a šta će joj ta muka s kojom ga muči, da se siromak u 
žeravici umiva?! 

Momci su se iznenadili kad su se didine oči na to nike na- 
smijale, da se sav pomladio. 

— Sinovi moji, to nije njezino maslo već njezina muka, 
jel je to još jedino dobro. Bar da sam ga ja umivo u žeravici 
dok sam ga još s'vitovo da se čuva od moje sestre. 


Nikom ne triba kazati da su se momci još više iznenadili 
na taj divan i zapitali, zašto se momak umiva u žeravici. 


— Od sramote. Crn mu je obraz do lakata, pa bi ga prao 
i žeravicom samo kad bi ga mogo oprati. Eto zato je to dobro, 
jel se moj sin pokajo što me nije poslušo, al kasno. Muči se 
sad siromak, a ja još više kad ga tako gledam a ne možem mu 
pomoći. 

Kaže on onda, da i sad ne zna za boljeg i poslušnijeg 
momka samo kad se oslobodi iz tetkini' šaka. Sad bi momak 
OTO zemlju i nosom, al vragbaba ne pušta iz klišta. I radi mo- 
mak čim je se oslobodi. Eto o'ma' sije, kosi, a kad stignu u sa- 
lašić već će on i samliti, i peć užariti i s vrućom lepanjom i 
dočekati. Udara se on sad u glavu, ta niko više ne žali neg on 
što nije poslušo oca, al kad nema pomoći. 

— Baš nikake?! — momci će zapitati. 

— Nije da nema nikake pomoći, al mi ne možemo doći 
do nje. 

Momci se samo pogledali i već su jedno mislili. Sluškinjin 
sin oma? i kaže šta misli: 

— Dida naš slatki i rođeni, ako vi ne možete možda mo- 
žemo mi. Ako je tako, ne triba nas pitati da li oćemo — iz ovi 
stopa ćemo kreniti, samo nas uputite. 


Dida nije tajio da mu se taka rič dopala pa jako. sagi on | 


goste ko da su mu rođeni sinovi. 


— Dico moja, fala vam, ne na tom što ćete nam možda po- 
moći, već na dobroti. Al sad već mriši vruća lepanja. a ko radi 

mora i 'isti. Hajdemo brže, jel smo se mi zadivanili ko da posli 
ručka nećemo imati dosta vrimena i za to. 

Doduše nije njima do 'ila, već bi se raspitivali kako bi didi 
i njegovom sinu pomogli, al kad su vidili kako se dida sad sav 
niki razgalio, neće mu kvariti volju. Kad su podigli oči, vide 
da su u razgovoru već i došli do didinog ognjišta. Usrid one 
šumice, što su je vidili čim su ušli kroz kapijicu na jajetu, sa- 
lašić u voću. Kroz kaku su neobičnu kapiju ušli i kako su ova- 
mo došli, momci su mislili da će doći u kake dvore, al u voću 
salašić ko i u drugog siromaška, samo ograda i strija nisu ko u 
svakog salaša. Salaš je pokriven trskom ko i svaki starovinski, 
samo je ta trska zlatna, a avlija ograđena srebrnom ogradom. 

— Eto, to je moje gnjizdo, — dida kaže kad su stigli. 

Kako su ušli u avliju, a didin sin nosi vruću lepanju. Baš 
prid kućom je lipa, granata trišnja. Pod njom je već astalić 
na tri noge 1 oko njega četri stočića. Tu je već i škipić, pa se 
dida umio prvi, a za njim svi. Na astaliću je spremljeno i sve 
drugo što nuz lepanju dobro pada, i dida je prilomio lepanju: 

— Da vidimo oće li nam slatko pasti? 

Prizalogajili su svi i momcima sve zaušnice pucaju tako 
slatko njim pada svaki zalogaj, al didin sin već posli prvog za- 
logaja kaže: | 

— Baćo, sad mi je lepanja zdravo slađa neg prija, al mi 
je još štogod gorko na jeziku. 

— Ova lepanja gorka?! — sluškinjin sin nije mogo otrpiti 
da se ne uplete u razgovor, kad tako slatko valjda nije još 'io 
u životu. 

— Tebi je slatka i svakom drugom bi bila, samo još mom 
sinu nije sasvim. A nije ni čudo kad je nije sasvim zavridio, jel 
dok bi tribalo da ore on bi da igra u kolu. 

Kako je dida to kazo, a momak usto iza astalića i, dok se 
gosti nisu sitili, već se umivo u žeravici. Gledaju oni i misle 
se: svojim očima su vidili iza njega trag od papaka, a evo u 
momka lipe ruke i noge; otac mu kaže da mu je crn obraz do 
lakata, a oni vide da je rumen ko ružica. Gledaju i žao njim 
momka ko rođenog brata. Dida vidi da su mu se gosti snuždili 
i ma'nili 'ila, pa njim kaže: 

— Nemojte se vi čerez tog žalostiti, a nemojte misliti da 
ga ja tiram na ovako što. On to radi od svoje volje i to je dobro. 

Dida 'rabri goste, al suzu u oku ne može zatajiti. Žao je 
njemu sina, ta kome bi bilo teže neg njemu kad mora gledat: 

kako mu jedinak pati. I ko zna šta bi tu bilo — možda bi se 1 
gosti rasplakali, da didin sin nije podviknio: 

—— Gosti naši, nemojte se vi obzirati na mene. Ako sam 
naoro, ja ću i podrljati. Nisam još umro makar moram igrati 
kako drugi svira. A dok sam živ, još se možem odužiti. Bolje 
vi kažite koja nevolja vas je nanela ovamo. 

_— Da, da, — nagovaraće nji' i dida — vi još ni rič niste 
kazali o tom kaki vitar vas je nano do tri ante. 

Momci bi divanili ma o čem samo da više ne gledaju suze 
u didinim očima i sluškinjin sin u dvi-tri riči ispripovida šta 
je nji' navelo na ovaj dalek put. 

_ Da ti nisi čuo za tu divojku kojoj je moj pobratim izašo 
na san te noći? — zapita didu. 

Momak pita, a ne vidi da se dida smijucka već odavno. Ne 
vidi ni to, al još manje se sića da je dida nji' pito samo-koba- 
jage, a bolje zna kud su krenili neg oni sami. Kad ga je sluški- 
njin sin zapito za divojku, a dida se nasmijo u sav glas. 


— Ko bi čuo za nju ako ja ne bi', kad sam ja budan dok 
drugima san dolazi na oči! 

Kad je on to reko, a momci zaboravili na čitav svit. 

_ Da ti nisi kakogod vilenjak? — kraljev sin će zapitati. 

Dida se sad samo nasmijo onako od srca. Vidi se na njemu, 
smijanje mu je palo slatko, ta većma neg da je ispio čašu na i 
dušak. 

— Dico moja, obadvojici su vam kume vile, pa me još mo- | 
žete pitati tako što?! Di su vam oči bile otkako ste se sustrili 
sa mnom?! 

Dida se smije ko da se nikad neće zaustaviti, a momci se 
samo pogledali: otkud zna i za njeve kume?! E, al kume tamo, 
kume 'vamo, sad je njima prva briga za divojku. I nisu oni gu- 
bili riči već s neba pa u rebra: di je ta divojka? 

_— Znam ja da bi vi to volili znati, i ker bio, ako ja nisam 
taj što bi' najviše bio rad kazati, al sve ima svoje vrime. Dico 
moja, zasad nit me pitajte, nit ću vam kazati, jel bi bilo od zla 
goreg kad bi ma kom živom na svitu odo koja je to divojka. 

Ako su momci malopre tili tišiti didu, sad su oni najbolje 
znali šta je to žalost. Spuštili glave ko dvi žalosne vrbe i nit 
šta kažu, nit šta slušaju, već samo uzdišu. Al dida ne čeka, 
već veli: 

_ Šta će to sad biti? Jesmo se mi sastali da se samo 
žalostimo?! Nećemo valjda jaukati kad nas još ne tuku?! Sad | 
vam još ne možem kazati di je divojka, jel da moja sestra dozna 
za nju, borme sirota divojka ne bi prošla dobro. Možete misliti 

žta bi rđava vila podmetnila pod glavu divojki koju traži baš 


taj kraljev sin, kojeg je višćura tila sebi za zeta. 


— Kad je tako, a ti kaži kako bi te oslobodili od tvoje pro- 
klete sestre i da se i mi i divojka oslobodimo od nje, — sluški- 
njin sin lupio šakom po astalu, da se sve zatreslo. 

— Tako, tako, taj divan već volim. Pravo kaže svit: najviše 
pomažeš sebi kad drugom pomažeš. Čim se kurtališemo moje 
sestre biće svatova i druge dragosti. Momci, al to nije šala — 
ko krene na taj put, nek zna da se radi o glavi. Ko metne glavu 
u torbu nek zna: el će pasti njegova, el glava moje sestre — 
drugog puta nema. 

Momci oće brez dugačkog razgovora. Kako oni ne bi i 
glavu položili samo da dođu do divojke, kojoj je kraljev sin 
izašo na san?! Tisniće oni na rđavu vilu već i za to, a još kako 
drage volje će kad znadu da će sotim spasiti i didinog sina. 

Nikom draže neg didi, al kad je saslušo momke, zapita još: 


— Dakle vi virujete u mene, jel vidite da vam ne možem 
baš sve kazati, pa morate primiti za gotovo i ono što ne znate 
da li postoji na ovom svitu. 

— Kako ne bi virovali?! Ta virujemo ti ko svom rođenom 
ocu! 

— Ako je tako, onda nećemo sporiti riči. A kad ljudi ne 
viruju jedan drugom od tog goreg nema. 


Dida nije dalje trošio vrime već momcima kaže sve što je 
znao. Uputio i' je di će ići, samo ni on nije znao kako će proći. 

— Ja sam baš tušta vidio i primetnio priko ove side glave, 
al u tu kiselu jabuku nisam zagrizo nikad, nit sam sustrio koga 
koji bi o tom čuo. Ako se ufate u se, i ako vas srića posluži da 
stignete tamo, a vi kako možete i umite. Možete se još prido- 
misliti, neće biti zamire, jel ja ne bi' tio da na mene plačete 
ako upadnete u nevolju, — lipo će on još pos'vitovati momke. 

Dobar s'vit je uvik na svom mistu, al momci vele da su se 
pridomislili još kad su pošli od kuće. Tako oni divane, a didin 
sin ko da nije živ, al se sad 1 on javio. 

— Braćo moja, ne triba da vam i ja pripovidam u kako 
zlo sam upo, al nemojte misliti da sam sasvim zaslipio. Kad 
sam već posrnio, ja sam gledo da štogod i dobro izvučem iz te 
nevolje. | 

Kaže on da se nije ufo uzalud. Ko posrne u zlo, al se za- 
vrimena počne migoljiti iz njega, taj i na tom nauči štogod. 
Tako je prošo i on; dozno je u tetkinom kolu čime triba da se 
kripi onaj ko krene na taki put na kaki se kreću dva pobratima. 

Drago je njemu što njim i on može učiniti bar štogod, da ga ne 
zapamte samo po rđavom glasu. 

— Eto, — kaže — među svim našim voćom imamo svega 
dvi voćke koje nije sadila bacćina el moja ruka. To je ova trišnja 
pod kojom smo ručali i za kućom jedna jabuka, pod kojom su 
košnice. S te dvi voćke još niko živ nije uzabro ni zrna. Njevo 
voće su dosad trošile samo tice i čele. Sad ćeš ti, — na kraljevog 
sina će — s trišnje uzabrati za put tri zrna, a ti ćeš s jabuke, — 
na sluškinjinog sina ce. 

I kaže njim, da to voće čuvaju ko oči u glavi. Od njega nek 
ne 'idu dotle dok ne sustanu el se ne primore tako, da njim duša 
bude već na vr' jezika. Momci kažu da su još uvik znali biti 
gospodari svojoj riči i da će ga 1 sad poslušati. Kad je tako, onda 
nek svaki bere sa svoje vocke. 

Lipo je tu sve voće kako samo može biti u vilinskom vocć- 
njaku, al kad je kraljev sin bolje pogledo trišnju, a sluškinjin 
labuku, onda su samo mwidili da ništa teže nema neg s ti voćaka 
izabrati po tri zrna. One trišnje i jabuke se sve nude čoviku, a 
momci ne smidu uzabrati više od tri zrna, a kad će 1 još moći 
isti?! Lipsaj, magarče, dok trava ne naraste! A još se onda 1 
čele razletile, pa se sve roje oko svakog zrna, ko da kažu: uzmi 
ovo! Bar da su te čele ko druge, već i one zlatne i koje zrno 
oblete na njemu ostane zlatan rutež. Momci kako oće da uza- 
beru koje zrno, a čele se razlete oko drugog i ono se o'ma' učini 
lipče. 

Sirote momke u'vatila_ muka i sluškinjin sin najedared 
kaže: 

— Pobratime, da zažmurimo i već da jedared uzaberemo! 

Tako su na kraju i uradili, al su oma 1 kazali bar da nisu. 
Kako su pogledali svoja tri zrna, kad se čele razletile s jedne 
grančice na trišnji, al i na jabuki. Momcima oči stale, a srce 
od želje nije iskočilo, al hamaha. Grančice na trišnji i na ja- 
buki ko da su od suvog zlata, a na njima po zrno voća ko divo- 
jački obraz. Ona trišnja se sve smije na kraljevog sina i da 
mu je onda kogod metnio nož pod vrat, on ne bi kazo da je to 
voće već divojačka glava. Ni sluškinjin sin nije prošo drugačije 
s njegovom jabukom. Nije ni čudo što su se momci rastužili, al 
didin sin njim kaže: 

— Što je prošlo to se više ne vraća. Svaki je uzabro po tri 
zrna, a ono četvrto nemojte ni želiti. A da vam baš kažem, 1 
bolje što ste ga ugledali kad ste već uzabrali što sad možete, 
jel baš da ste ga 1 vidili ranije, ne bi ga mogli do'vatiti. Vama 
je stvoreno, a da li vam je i naminjeno, to se još ne zna. 

— A kad će se znati?! 
— Kad se vratite s ovog puta, ako se kadgod još vratite. 


 Momcima nije tribalo drugog divana. Nisu kazali ni rič, 
već ko jedan krenili. Kraljev sin metnio tri zrna trišanja u 
nidra, sluškinjin svoje tri jabuke, i uzjašili na dobre konje. 
Dida 1 sin vide da će goste uzalud zadržavati. Isprate 1 kroz 
srebrnu kapiju i dida njim kaže: 

— Momci, nek vam je srićno! Mi vas nećemo dalje ispra- 
cati jel još imamo posla za vratom. Eno vidite ukraj ledine 
moja dva vola — projašite između nji. Ne brigajte ništa, ka- 
pijica na jajetu će se otvoriti prid vama dok su vam perjanice 
za šeširom. Kad izađete, nećete morati tražiti stazu za koju sam 
vam govorio. A kad se vratite, sačekajte pun misec i onda dođite 
na naše oranje. 


Momci su jedva čekali da dida iskaže sve što misli, pa su 
konje već i puštili priko ledine. Začas su protrčali između crni' 
volova ko između dvi kamare slame i kad su 1 kako izašli iz 
kokicinog jajeta, to ne bi znali kazati, samo su se jedared našli 
u šumi na stazi. 


Makar tu noć nisu oka sklopili putovanje njim nije palo 
teško, jel njim se žurilo da što prija stignu tamo di i je dida 
uputio. Al kad 1 je veče u'vatilo u šumi, onda su vidili da to 
. misto nije baš sasvim u komšiluku, a kad su u šumi dočekali 
i drugi puni misec, bome su se počeli pitati da nisu skrenili 
s puta. Izmorili su već i sebe i konje, a nikako da se iskopeljaju 
iz šume el vide živog stvora. 


Momci opuštili glave i nemaju volje već ni za razgovor. 
Mori i tuga, jel misle da ovako nikad neće stigniti tamo di i je 
dida uputio, a mori i vrućina, jel sunce žeže ko da će zapaliti 
zemlju. Tako su odili, brodili i već ni dane nisu brojili, kad je 
jednog dana kraljev sin stao iznenađen. 

— Šta je tebi, drćeš ko da te groznica trese? — zagledo se 
u pobratima. 

— Ne znam šta je, al mi je ladno ko da sam u ledenici, — 
onaj se potuži. 

— Na ovakom suncu?! 

— E, pobratime, sunce grije spolja, al je meni ladno u 
srcu. Steglo mi se u prsima, pa mislim — komad leda, a ne srce 
je u njima. 

On se jedva istužio kad su banili na jednu ledinu. Kako 
su izašli iz šume, a nad njima se ukaže jedan gust oblak 1 vitrić 
zaladio. 

_ Pobratime, — kraljev sin se najedared sitio, — da ne- 
ćemo imati opet usrid lita sniga? 

Nije on to dobro ni kazo, a iz neba pada paperje, al ko pa- 
lac. Sunce se sakrilo, snig momke ko da miluje i sve i razgaljiva. 
A kako se ne bi razgalili, kad je o'ma' i šuma zamrišila ko da je 
sva procvatala ružicom. Ako je sluškinjinom sinu dotle visila 
glava, bome je sad digo visoko i podviknio od dragosti. Nije se 
dobro ni zakaso kroz snig, kraljev sin ga je već vidio di diže 
struk ružice. Kako je momak ružicu metnio u nidra, a sniga 
nestalo ko da ga je kogod odno rukom. 

Kraljev sin zna da o ružici ne smi. pitati i nije ni sporio 
riči. A i šta bi pito, kad vidi da mu se pobratim obradovo ko 
da se nanovo rodio. To je njemu bilo dosta. A kad su ukraj 
šume oma naišli na jedan mali izvor pod rastom, kraljev sin 
zaustavi konja. 

_ O'de ćemo noćiti. Je li tako? 

_ Baš kako kažeš, — sluškinjin sin se nasmijo od dragosti. 

I nit jedan drugog pitaju, nit jedan drugom šta kažu, vec 
kad je došlo veče, kraljev sin spuštio glavu na ledinu. Nije 
njega tribalo ljuljati, spava on Ko od majke rođen. A sluškinjin 
sin bdije ko niko. Kad je po zvizdama ositio da je ponoć već 
blizo, on izvadio ružicu iz nidara. Kako je metnio na travu, 
zasvitlila ko dragi kamen. Lipa je to svitlost, al di je ona nuz 


lipotu što je o'ma' zasjajila među 'rastovim granjom?! Svitlost | 


se sad javila u 'rastu, sad je mlada vila sila nuz momka. 

_ Da te već ne peče i ova ruža, a nije ti se ni zgrijala u ni- 
drima? — vila će se našaliti. 

_ O tom bolje da ne pripovidamo, već da o'ma' kažem 
zašto sam te zvao, — momak uzdanio, a lice mu porumenilo da 
bi se i ružica zastidila takog rumenila. 

_ Vidim da si srićno prošo nuz tri ante, — i vila će o'ma' 
početi drugi divan. 

_ Vidio bi ja di je moja srića, da me t1 nisi uputila. Al je 
sad opet nevolja. 

_ Teško meni, ako ćeš me se ti sititi samo kad si u ne- 
volji, — vila će se opet šaliti. 

Ona se šali a momku obrazi gore — ta još malo pa čeuge 
šuma zapaliti od nji'. Nije njemu do šale, pa i kaže: 

— Kumo, nije šala već muka i nevolja. Kod tog dide za 
kojeg si mi govorila kad si se javila s prvom ružom, prošli smo 


lipo, — i on njoj u rič-dvi kaže kako je sve bilo, — al znaš li 


kuda nas je sad uputio? Rad smrtne dlake! 
— Pa, jesi li se usput uplašio?! 

— Šta me tako što i pitaš, kad znaš da ti od sramote ne bi 
kazo baš da je i tako. Al nisam se uplašio od tog kuda moram 
ići, već se bojim, da se nismo zbunili kad toliko iđemo, a ni iz 
šume se još nismo izvukli. Budi nam u pomoći, kaži kudan 
ćemo još proći i kako da radimo?! 

Vila je njeg lipo saslušala makar je već znala zašto je mo- 
mak zove. Al kad je iz njegovi" usta čula šta bi, lipo mu kaže: 

— Da li bi ti želio da vidiš kako se prid tobom pritvaram 
u kamen?! | 

— Nek mi se skamene i usta i jezik prija neg bi tako što i 
pomislio, a kamoli izustio! — momak se tako uplašio da bi sve 
rič vuko natrag. — Ta ne bi te ja zapito ni tako što, čerez čega 
bi ti makar i jedna kosa pala s glave! 

— E, onda ti ni ne možem kazati kudan još moraš proći 
Gok ne dođeš tamo di ćeš nabaviti smrtnu dlaku. Toliko ti samo 
možem kazati, da to nije sad već daleko, a oće li biti zadugo, to 
zavisi od tog kako ćeš proći. Učila sam te dosta, valjda nije bilo 
uzalud. 

Momku je bilo dosta razgovora. Ne kaže on, al da se vili 
čerez njega dogodi štogod nažao, to bi za njeg bila veća muka 
neg za nju. A momak je, nije mu baš ni svedno što je pokazo 
prid njom da mu je srce malo zadrćalo i makar bi je slušo gla- 
ćan, sad mu najedared nije bilo do divana. I njoj je već bilo 
vrime, pa kad ga je još jedared pos'vitovala da pazi šta će i 
kako će, ona ode kako je i došla. 

Kad je nje nestalo, momku se najedared oladila glava i 
ko da mu sivnilo prid očima, kad se sad sitio šta je vila kazala. 
Ta ako bi se ona skamenila kad bi mu kazala kudan će prola- 
ziti, to ne može biti ništa drugo već da se ona čuva od didine 
sestre, rdave vile! Okrećo je on u glavi i ovako, i onako, al ni- 
kako drugačije ne izlazi, već da mora ići kroz atar didine sestre. 
E, sad se sav razveselio — ta makar kuma nije kazala ništa od 
čega bi se morala skameniti, opet je kazala koliko njemu triba. 

Makar je dugo bdio te noći, drugo jutro je prvi skočio na 
noge. Lak je ko tica, a sav piva kad je pobratimu kazo: 

— E, otsele ćemo zadana ići kako tako, al od prvi' pivaca 
do ponoći uvik da si spreman! 

Kad je kraljev sin to čuo, prvo na čega je pomislio bila je 
didina sestra, rđava vila. On zna da se njegov pobratim priko 
noći moro s kime sastati, al je dobro upamtio i da ne smi o tom 
raspitivati. I držo je jezik za zubima. Njemu je dosta bilo već 
1 to što je vidio kako je pobratim sav oživio, ko da nije onaj 
čovik koji je još juče ujtru bio. | 

Putovali su oni i taj dan ni gore ni bolje neg ranije, al 
njim se čini da tako lako odu ko da su njim krila narasla. Kad 
se veče približilo, oni će se malo odmoriti, al ne i spavati. Pr1- 
da'niće do prvi' pivaca, a onda pritegniti kajiše. 

_— Pobratime, jesi susto? — sluškinjin sin će u šali. 

_ Kaki susto? Da si kamen, lopto bi se s tobom, osicam 
taku snagu. 

_ A raniji' dana?! I rođena glava nam je već bila teška. 
Jesi vidio šta dobra vist načini od čovika?! 

Znadu obadvojca da nije slobodno spominjati šta se pri- 
jašnje noci dogodilo, al sluškinjin sin nije mogo srcu odoliti, 
da bar štogod ne kaže. A dalje nije moro kazati ni rič, a baš ni 
to što je već iskazo, jel je pobratim već i tako znao da 1 je 
kogod o'rabrio. I nisu dalje razgovarali, već kad su ositili da je 
vrime prvim pivcima, skočili na konje i odu. 

Išli su sve do ponoći, al nisu naišli nigdi ni na šta. Šuma 
ćuti, oni ćute, i to je sve. Laže ko kaže, da je to njima pravo. 
Oni bi dajbože o'ma' el sad, al njim je opet lakše neg raniji 
dana. I tako su išli šest večeri, a kad će 1 sedmi mrak pasti, za- 
čuju di ušti brza voda. Malo posli su već i stojali na brigu. 
Duboko pod njima voda ne teče već sve siče! Valja kamenje 
ko da nije teret, već makovo zrnje. 

_  Pobratime, tu se ne prilazi brez krila, — kraljev sin 
prvi kaže šta misli. 

Ni sluškinjin sin ne misli drugačije, al veli: 

_ Krila nemamo, nit mislim da ćemo i steći, al ako ne- 
ćemo da skrenemo s našeg puta mi moramo priko ove vode. 
I još zdravi i čitavi, jel mi se sve čini, da ćemo se uskoro mo- 
rati zasukati i potpasati, al dobro. 

Kad se krilima već ne nadaju, poće oni brigom, da vide 
ne bi li i srića poslužila da kako drugačije priđu. Kroz vodu 
nikako, jel ni najmanje nisu željni da njim kakim kamenom 
samelje kosti. Nisu se sad odmarali ni do prvi' pivaca već krenu 
nuz vodu ne bi li našli štogod zgodno dok se mrak sasvim ne 
u'vatil. 

Išli su oni i što dalje, a ono ne da bi se mogli ponadati 
čemu, već voda sve veća i jača. Srce njim se steglo, al ne kaže 
ni jedan ništa ko da se boje, da se ne bi čulo na zlo. Tako su 
išli brigom sve dok njim se nije učinilo, da je vrime prvim piv- 
cima. Onda su morali opet zaći u šumu, da obađu jedan veliki 
kamen. Kako su se do'vatili šume, kad najedared čuju di sa 
svi strana ušti štogod, al ne ko voda, jel se glas čuje odozgor. 

Momci stali tamo di su se zatekli. Dva kamena, a he dva 
momka, tako su se pritajili i čekaju. Al nisu morali dugo čekati. 
Svud oko nji' se zavrtili babini košarovi. Vijar vrti na sve 
strane, a iz njega se čuje graja ko da pijanci pivaju i podvi- 
kivaju. Al nije to dugo potrajalo, sve se opet utijalo. 

— Pobratime, oni odeše, a mi smo stigli. Oni će u kolo, a 
mi ćemo svirati, al tako da ne čuju, jel teško nama ako oni 
budu svirali, a mi morali igrati, — sluškinjin sin se javi čim su 
babini košarovi nestali. 

Ni kraljevom sinu nije tribalo kazati da je priko vode atar 
didine sestre, rđave vile. Nije on badava pomislio da kroz nje- 
zin atar moraju proći, kad ga je pobratim opomenio da će ići 
od prvi' pivaca do ponoći. Nije baš lipo što se moraju prokra- 
dati kroz atar ko lopovi, od tog njim momački glas neće porasti, 
al nije baš ni šala imati posla s rđavom vilom kad su u nje sile 
izpotaje. Momci nisu razbijali glavu o svom glasu, već potiraju 
konje iz petini' žila, da što brže nađu puta priko vode. 

Nisu oni dobro potirali konje i već su stigli u niku široku 
dolju. Nema tamo šume, ni traga od drveta, već sama nika 
džombasta ledina. I na veliko čudo, momci ne čuju više ni vodu. 
Kad su malo bolje pogledali kroz mrak, vide vodu, al sve ne 
viruju da je to ona što je još malopre kamenje nosila. Razlila 
se na sve strane po dolji, postala plitka i ulinila se ko da joj 
je kogod popio snagu. Brig joj se sasa'nio ko kad se sino stapša 
na jakom suncu. 

— Pobratime, — kraljev sin nije mogo zapovidati jeziku, 
— volio bi' ja viditi tog miša koji ne bi prigazio odan suvi' ko- 
lina! Di su te nevolje od koji' smo se uplašili kad smo ugledali 
ovu vodu?! 

I nije on dalje dangubio već potira konja priko. On prvi, 
a pobratim za njim. Al nisu jašili ni do prve barice, jel baš kad 
su stigli do vode, konji njim stali jedan do drugog i počeli trzati 
nogama ko da su upali u buzalicu. Momci se iznenadili većma 
neg da i je kogod udario po glavi. Mrak je, al još nije tako 
gust da se baš ništa ne vidi. Lipo se razabire da su na tvrdoj 
zemlji, samo se po njoj razastrla nika polegnuta travuljina. Kad 
su momci bolje pogledali, vide da su konjima noge zapale u tu 
travuljinu. Nema nje nigdi dalje, već se pružila s dva panja. 
Kad je sluškinjin sin to vidio, nije čeko već trgo sablju i ošinio 
po travuljini. On svom konju oće osloboditi noge, a pobratim 


svom, al kako su sabljom udarili po travuljini iz nje iskočile 
varnice. | 

Momci nisu imali kada ni da se začude, kad se trava raz- 
grne iznad onog što se njima činilo ko panj i dvi velike glave 
se izdignu. 

_— O, momci, slabi su ti vaši brijači za naše brade, — javi 
se glava što je bila nuz sluškinjinog sina. 

Kad su momci ugledali te glavurde, nije njim se dalo na 
smij ni to što izgledaju ko bundeve, a još manje šala s bradom. 
O'ma' su znali da su natrčali na trn. Vide oni sad da ta travu- 
ljina nije ništa drugo već brada s te dvi čudne glave. Nisu to 
bili dva panja, već dva čovička mala ko panj, al taki i široki 1 
jaki. Momcima nije tribalo pripovidati iz čije kuće su ova čeljad. 
Dosta je njima bilo kad su vidili kako su njim konje spleli 
s bradama, al zato sluškinjin sin kobajage zapita: 

— Dobri ljudi, ko ste vi i šta tu radite?! 

On pita, a glavonje se smiju ko iz bureta. 

_ Da smo još ljudi ne bi' bili o'de već u kolu. Kad nas 
pitate, baš da vam kažemo: mi smo dvi stare kosti, koje su se 
smanjkale toliko da nisu ni zašto drugo neg da čuvaju kućni 
prag. A pitate i šta radimo" E pa čujte: čekamo napripuš one 
što imaju take perjanice ko vi, da ne prođu kad već u naš atar 
dođu. 

Kraljev sin je već požalio što je malopre viko di su te ne- 
volje od koji' su se uplašili, al nije imo kada ni uzda'niti, jel 
mu je pobratim već poviko: 

_  Skači, al da se nisi dotako ni jedne dlake 1z te proklete 
brade! | 

I sluškinjin sin je već bio na ledini, a pobratim za njim. 
Nisu žalili ostaviti konje, makar take vrance nije baš svaki 
od'ranio i jašio. Kako su se do'vatili ledine, a dva matora vile- 
njaka razgrnu bradu. 

_ Makar su nam noge izanđane da ne možemo trčati za 
vama, al nećete izneti glavu, — poviču ko jedan. 

Momci su otskočili da i* vilenjaci ne do'vate bradama, al 
jedva su se te nevolje oslobodili, a druga njim je već bila za 
vratom. Svaki vilenjak je sidio na velikom kamenu. Kako je 
koji bradu razgrnio, već je kamen trgo ispod sebe i bacio ga 
ko jaje. Momci su jedva imali vrimena da varnu glavom, a 
drugi kamen je već zviždio, treći je već bio vilenjacima u ša- 
kama. Momci su dobro vidili da je svaki dida sidio na po jed- 
nom kamenu, al su sad i to dobro. vidili da njim je kamen uvik 

pri ruki, pa da koliko puta bace. 

Ako se nisu uplašili ni od čudne brade, ni od prvog ka- 
mena, al njim sad nije bilo svedno. Al bilo njim makar kako 
strašno, sluškinjin sin poviče: 

_— Pobratime, jesi li ti taj koji se želio loptati s kamenom? 

Momku je još do šale, al mu oma nije bilo kad je jedan 
kamen baš onda lupio kraljevog sina u prsa. Kako ga je lupio 
tako ga za zemlju prišio. Al kako je kamen momka prignječio, 
tako je. s momkovog šešira perjanica pala na kamen. Baš se ne 
može kazati da je duvo kaki vitar, ta jedva ako je travu zanijo; 
al kad je perjanica pala na kamen od njega nije ostalo ni pra, 
tako ga je povitarac proguto. 

Kad je sluškinjin sin to vidio, nije mu tribalo kazati šta 
će raditi. Trgo svoju perjanicu sa šešira 1 samo maše s njom 
isprid sebe. Kako kamen naleti, perjanica nek ga samo dovati, 
ledina se već praši od kamenog brašna. - 


Vilenjaci zaurlikali ko dvi zviri 1 obadvojca bacaju na slu- 
škinjinog sina. Njemu to baš 1 triba, da ne bacaju više na nje- 
govog pobratima, kad onaj leži ko mrtav. I nije ni imo druge 
brige, već da što brže skoči do njega. Jednom rukom maše ko 
da rastirava muve, drugom diže pobratima. Onaj je još živ, al 
jedva. Sluškinjin sin se desnom rukom brani, livom traži u po- 
bratimovim nidrima. Čim je napipo trišnje, jedno zrno mu je 
o'ma* metnio u usta. 

Drugo nije ni tribalo. Kraljev sin skočio na noge ko iza 
«na i nit šta kaže, nit šta pita, već se maši za perjanicu. Ako su 
vilenjaci zaurlikali kad je jedan pobratim počo ratovati s per- 
janicom, sad su zaboravili 1 glas puštiti od sebe. Najedared su 
se okrenili i počeli bradu vući iza sebe. Bižali bi oni priko vode 
u svoj atar, al bi to i bilo tako da su lagali kad su kazali da su 
tako stari, da i' noge već ne služe. Ne bi oni na te dvi smanj- 
kane i herlave noge pobigli od ovaki' momaka i da nije tolika 
brada za njima, a još kad se vuče taki skut! 


Kad su momci vidili di njim vilenjaci okreću leđa, jedan 
baci perce na bradu jednom, drugi drugom i hajka je bila go- 
tova. Vilenjaci su mogli i krvav 1 mrtački znoj proznojiti, al 
bradu ispod percadi osloboditi nikad. 

— Ej, vilenjaci matori, šta niste za mladosti naučili da 
iskočite iz rođene kože, pa bi se sad oslobodili, — sluškinjin 
sin se nasmije njima u brk. 

A pobratim srdito: 

_ "Tako zrno trišnje kako su mi oni uništili ne plaća se 
s dvi ovake šugave kože, al ni s dvi ovake bundeve što ćemo 
njim skiniti s vrata! 

Srdi se on, a kako i ne bi, kad su mu dva matora panja već 
i dušu istirali na nos. Bisan je i sluškinjin sin, al voli i prkositi, 
pa se opet nasmije. 

— Dide vilenjačke, da ste znali što niste, alaj bi se sad 
radovali da ste nas lipo puštili na miru dok vam ne bi obrijali 
brade. Al kad velite da i' ne možemo skiniti s glave, mi ćemo 
i s glavom zajedno. 

I tu sad nije bilo dugačkog divana. Momci su samo ma'nili 
sabljama i uzeli svoje perlice. Uzjašili o'ma' dobre konje i slu- 
škinjin sin veli: 

— Pobratime, al sad ni rič, već da ne gubimo vrime. Ko 
zna šta nas još čeka u tom ataru, a do ponoći nije daleko. 

Prišli su priko vode lipo, ta ni mater i' nije lipče nosila u 
povoju, al su se jedva do'vatili drugog briga, kad su nevolje 
počele tući i priko i uzduž. Mrak ko tisto i drugačije se ne može 
ići već samo na vitar. Dosta bi bilo i te nevolje, al da je samo 
to lako bi se pribortalo. Al nisu momci dobro ni zakoracili u 
atar rđdave vile već su se počeli lupati i o drvo i o panj. Kud 
naviju čelom o tvrdo udaraju, a konji pod njima jauču ko če- 
ljade. Di se očešu kosti njim pucaju, a nigdi ravnog i čistog 
puta da napipaju. Kako je počelo tako je i trajalo i siroti momci 
nisu imali kada ni pomisliti koliko vrimena se već tako pate, 
kad sluškinjin sin jedared samo začuje iza leđa: 

— Pobratime, trišnju mi daj, jel ja kazati još možem, al 
drugo ništa. 

Nalupo se i sluškinjin sin i o drvo i panj toliko, da već ne 
osti jesu li ruke i noge njegove, al kad je čuo da mu je pobra- 

im već tako iznemogo, borme mu je srce ušlo u pete. Sta će 
to biti s nji", ako i' tu zatekne ponoć?! Kad se budu rđave vile 
vraćale iz kola, momcima drugo neće ni tribati, već da i još 
zavrite u kojem babinom košaru! Ode duša na nos ko da je nikad 
nije ni bilo! Kako mu je na srcu tako mu je, iz te kože nikud, i 


on napipa i drugu trišnju. Pobratim se sad povratio i krenio, 


al što bliže ponoći oni se sve više lupaju. S jedne strane se 


otrgnu, na drugu se još više udare. I nisu daleko odmakli, kad 


se kraljev sin opet javi. Nema drugo — treću trišnju el glavu 
tu ostaviti. 

Kad je sluškinjin sin to čuo, nije se dugo mislio. Uzo ja- 
buku iz nidara i jedared zinio, jabuke nestalo. Kako se okripio 
pobratima uzo u krilo. Zagrlio ga je da ni mater dite ne bi 
bolje, i rukama ga krili. Lupa se on sad ko da baš mora patiti 
za dvojcu, al čuva pobratima u krilu. Pati on, al mu je još 
gore što konji pate. Kad nji' čuje, ko da mu nož zabadaju u 

srce. I dokle je to još tako trajalo to bome ne bi znao kazati, 
samo kad je već mislio da će morati vaditi iz nidara i drugu 
jabuku, najedared se nebo počelo vedriti. 

Momak nije imo kada ni da se obraduje, kad najedared 
ugleda prid sobom jednu bistru vodu i priko nje ledinu. Kako 
su se konji do'vatili vode, kad njim iza leđa dune vitrina. Vrte 
se vragbabini košarovi, od graje uši pucaju, al voda ni da se 
zanijala. Teče ona polagano ko da se na svakom kor'čaju obzire, 
a konji kako su noge zamočili, poskočili i rasigrali se ko Ždri- 
bad. Ni sluškinjinom sinu nije tribalo ništa kazati. U taj ma se 
spuštio s pobratimom u vodu. Kako su se pokvasili, ko da su 
se nanovo rodili. 

_— Av, pobratime, jesmo li baš živi? — kraljev sin ne vi- 
ruje sam svojim očima. 

_— Mi jesmo, al smo sa'ranili dvi trišnje i jednu jabuku. 
Pobratime, ovu šalu nismo baš jeptino platili, — sluškinjin sin 
uzda'nio al onako izduboka. 

_ Platićete vi nama kako još nikom niste, samo dok nam 
dođete pod ruku, — u to zaskiči iz mraka rđava vila. — Dvared 
ste mi izmakli, trećiput nećete. 


Momcima nije bilo do razgovora, već iz ti stopa krenu, da 
su što dalje od tog atara u kojem su njim kosti tako promekšali. 
Kad će već i zora zaruditi, zaustave se u jednoj šumici 1 opruže 
se da malo prodrimaju. Sustali su da njim je i srce spavalo, al 
kad je sunce malo otskočilo bili su već na nogama. Di bi njim 
san bio miran kad još triba da zagrizu u najtvrđi ora'. Nije to 
šala kad se glava uvik nosi u torbi — čovik bi onda da bude 
što biti mora, al što prija, pa izašlo na dobro el na zlo. 


Tako su i momci još bili sve očemereni, nisu se dobro ni 
naprotezali, al su već jašili dalje. Sve do podne nisu čuli glasa 
nit su vidili živog stvora, al kad će već i sunce prigrijati na 
time, najedared su zaustavili konje ko da su natrčali na Zid. 
Priko jednog potoka pružila se velika šuma. Momci se ne bi 
trgli da je ta šuma ko i svaka druga. Ima u njoj drveća, trave 
i svašta ko i u drugim šumama, al je tu sve skamenjeno. Valjda 
je i vitar umro u toj šumi, taka je tišina. 

_ Pobratime, došlo je vrime da se, zasučemo kako nikad 
nismo, — kaže sluškinjin sin. 

_ Vidim! — onaj će, al oči ne skida s šume. 

Dosad njim je uvik bilo žurno da ovamo stignu, al sad 
njim se i iđe i ne iđe u tu šumu. Zastali, a ni sami ne znadu 


zašto, i samo gledaju u skamenjenu šumu, dok kraljev sin nije 

slučajno bacio oči na pobratima. Kako ga je pogledo, o'ma' je 
1 zapito: 

— Sta je tebi, da nećeš opet navući snig na nas? 

A onaj veli: 

— Neću lagati, oladila su mi se sva prsa. 

Nije on to dobro ni kazo a laki oblačak je već zakrilio 
sunce. Pada snig usrid lita, al je oma' i ružica zamrišila. Samo 
dok momci nisu došli do nje, tamo su našli već i vilu. 


— Alaj tebe mora zepsti oko srca, — kaže ona sluškinjinom 
sinu, — kad od mraza nije samo pala ružica iz moje kose već 
sam se 1 ja sva ukočila, da ne možem letiti. 

Momak se začudio što je s ružicom došla o'ma' i vila, al 
još kako se začudio njegov pobratim. Nije jedared za života 
vidio ćer svoje kume, al mu pobratim nikad nije spominjo da je 
bivo s njom, a sad najedared ispalo da ruže njemu padaju iz 
njezine kose. Od čuda nije mogo rič izustiti, a pobratim još ni 
toliko. 

— Da se nisi opet od čega uplašio? — mlada vila će zapi- 
tati svoje kumče. 

Momku se najedared vratila rič i kaže: 

— Jesam, al ne od tog što nas čeka u kamenoj šumi, već 
mi je najedared došlo u glavu, da te možda nikad više neću 
viditi. 

Mlada se vila ne bi obradovala da joj je zlatnu jabuku dao, 
koliko se obradovala takom divanu. 

— Kad je tako onda se ja ne bojim za tebe, — samo je 
toliko kazala i u taj ma' nestalo je i sniga, i oblaka, al i nje. 

Ostala je samo ružica, a momak nju metnio u nidra i krenio 
priko potoka. Dabome da bi pobratim imo šta pitati, al dok se 
nije sitio već su bili u skamenjenoj šumi, a to mu niko nije 
moro kazati da to nije baš najbolje misto za razgovor o divoj- 
kama. Jaše, rič ne kažu, al tim više gledaju. Znadu da i' tu 
ne čeka dobro već samo zlo, samo da je znati kako. 

Side u sedlu ko na iglama, trčali bi u kob već i na svaki 
kamen, pa kud puklo, samo da već vide priko kake nevolje 
moraju prići. Al su tako jašili čitavo poslipodne, a šuma ćuti 
kako samo može kamen ćutiti. Štrepe ko niko i kad će se sunce 
već prikloniti zaodu, kraljev sin nije mogo zapovidati sebi. Ta 
valjda ništa na svitu nije teže, neg jezik zauzdati kad je srce 
puno. | 
— Alaj, pobratime, o'de valjda ne možedu padati ružice, 
jel kad bi mogle, sve mi se čini da bi i bilo na svakom kor'čaju. 

— Ta i gušće, — uzda'nio je i sluškinjin sin. 

Jedva su udarili u razgovor, al su ga se već i manili. A 
kome bi bilo do razgovora kad bi vidio to što su oni baš onda 
ugledali? Prid njima se ukazala skamenjena ledina, a na njoj 
živi stvorovi, al kaki?! Nasrid ledine velika vatra, a na njoj 
sidi baba o kakoj momci ne bi mogli ni klapiti. Nema te suve 
jabuke što bi bila tako smedžurana ko ova baba, a sva ćelava, 
samo joj iz bradavice na timenu vise tri dugačke dlake. U licu 
je sva pocrnila, ta prija bi čovik povirovo da na obrazu ima 
blato i gar neg kožu. Sidi usrid vatre, a na njoj nema mista ni 
za makovo zrnce da nije posuto debelim injem. Nije šala ni to 
što sidi usrid vatre, al od čega je još ta vatra?! Od čega bi bila 
u ovakoj šumi?! Tvrd kamen gori pod babom. 

Dosta bi bilo da je baba sama, al ima ona i društvo. Oko 
njezine vatre čoban napasa ovce. Ako baba nije stvor, koji se 
da viditi na svakoj ćoši, nije ni čoban. Ovce crne ko noć, ta bar 
da jednu bilu pigu imaju na sebi, a lipo pase skamenjenu travu. 
Na nji' paze dva pulina, al ko telad velika. A kaki je još čoban?! 
Svud po njemu se navaćala kamena kora ko da se valjo u ka- 
menom blatu. Kad koraci, tvrd kamen se savija pod njim, a 


naslonio se na kameni štap što se ne bi postidio ni jednog kuć-' 


nog slimena. 

Kako su se momci pokazali, a čoban poviče: 

— Tu ste došli da ostavite zube di samo kraljevi i njevi 
sinovi možedu izneti glavu! 

Taj čoban je strašan i na oči, al kaki mu je još glas. Nema 
te pucnjave i grmljavine što bi njegov glas nadjačala. Nije ni 
čudo što je sluškinjin sin o'ma' začuo di mu pobratim viče: 

— Ja sam kraljevski sin. 

— Ajde, ne laži! Kaki si poderan ni kraljevski prosjak se 
ne bi očešo o tebe, — čoban zagrmio. — A kad već i lažete, ni 
ja neću kaljati ruke o vas, nek vas moje vaške kidaju. 

I već bi on pujko ona dva kera, al sluškinjin sin brže poviče: 

— Vidi, vidi junaka, sakriva se za kerećiji rep. Oćeš li se 
još sakriti i za babinu suknju? 

— Šta kažeš?! — čoban drekne ko bisan. 


Planio je i kad je onda onim kamenim štapom udario po 
jednom pulinu od kamena ni trunja nije ostalo. Kaka je to koža 
u pulina, kad se na njoj taka batina u trunje raspala?! Al kaka 
je snaga u čobana?! 

Sluškinjin sin to dobro vidi, zato bi da se i kurtališe bar 
pulina. Srce lupa u njemu ko da će sad iskočiti, al se momak 
ne odaje, već kaže: 

— Sta se fališ s pulinima, kad nisu vridni odneti ni ovo 
perce iza mog šešira. 
Momak bi privario čobana, al se sad javi baba. 


— E, krljo ljudska, ti misliš da mi ne znamo za kokicu 
našeg najvećeg nepretelja?! Nanjušila sam ja vas po perjani- 
cama čim ste prišli priko potoka. 

U momcima je stalo srce kad su čuli prokletu babu, al u 
to krajičkom neba naleti jedan crni golub. Sunce još malo ru- 
meni i kad je golub naletio isprid njega, momcima se učinilo 
ko da je sav posut dragim kamenom. Kako je naletio iz krila 
mu ispalo jedno veliko pero i začas sletilo baš prid noge sluški- 
njinom sinu. Kad je on to vidio, njemu drugi znak nije tribo. 
Nit je imo kada, nit se dugo mislio, jel je čoban već pujko ke- 
rove. Oće čoban, a momak još brže kaže: 

— Izgovarajte se vi kako oćete, al ja kažem, da se ti čobane 
sakrivaš za kerećije repove. Eto, kad imate zamire za moju 
perjanicu, a ja kažem da ti vaši pulini zajedno neće odneti na 
leđima ni ovo golupčije pero. 

Baba skiči iz vatre, al čoban zakrvavio očima i bis progo- 
vara iz njega. 

— Ajd, baš da vidiš kad će ti to biti poslidnje što ćeš 
viditi. 

Momku drugo nije tribalo. Skočio je s konja da ni strila 
ne bi brže i podigo golupčije pero. : 

— Ded, sastavi kerove jednog do drugog, — drekne na čo- 
bana, a smije se da onog što više rasrdi. 


Coban zgrabio vaške u šake, a momak dotle radi svojim 
rukama. Jedna doli, druga gori, i dok se čoban sagnio, momak 
je pera već i izminio: golupčije zatako za šešir, a kokicino već 
i bacio na kerove. Dok čoban nije podigo oči, njegovi kerovi 
već isplezili jezike. 

— U, što sam bisna, — baba zaskičila iz vatre. — U. da, 
ugrizem kera i on bi pobisnio! Ne pitaj već udri, — poviče 
čobanu. | 

Nije njeg tribalo nagovarati. On nije vidio kako ga je mo- 
mak privario, al je sad znao da momci nisu mačiji kašalj. Zba- 
cio onu veliku kabanicu i potrčo na sluškinjinog sina. Momak 
nije čeko, već i on u kob. Kad se čoban navalio na njega, mom- 
ku se činilo da se ne vaća s čovikom, već da se kamen navalio 
na njega. Al nije ni momak badava bio kumče mlade vile. Di 
ne može rukama, on zubima. Grize kamenu koru s čobana, a 
kad ispod jedne noge izgubi zemlju on je drugom napipa, al 

nije šala u'vatiti se s takim čobanom. Da i nije snaga, dosta bi 
bilo samo to kaki je velik, a bisan. 


I dok su se dva-tri puta okrenili, momak bi poljubio zemlju 
makar se ne da, samo da kraljev sin nije baš u taj bar skočio 
do pulina i ociko njim glave. Coban pogledo tamo, a sluškinjin 
sin onda vidi da su baš do babine vatre. Blagosiljo je sad svoju 
kumu što ga je naučila da golom rukom vaća vrilo gvožđe. Kako 
će čoban opet omaniti, a momak šaku onog kamenja što gori 
pod babom i međ oči. Kad je čoban onda zaurliko! Al nek urliče 
koliko oće, momak je dobio malo oduška da otare znoj i krv. 

— Digni ga od zemlje, pa ga satiraj u kamen: — zaskiči 
baba. — Ne čekaj s ovim, već zavrni vrat i drugom: 

Ko da čobana triba na tako što još i nagovarati: Oće on, 
al će već i sunce zaći kad je momka toliko izmorio, da ga je 
mogo odignit. Kako bi ga čoban dizo, a momak se splete oko 
njeg ko da nema ruke i noge već gvozdena klišta. To je dobro, 
al je i zlo. Kraljev sin sve igra okolo i čeka priliku kako bi na 
čobana metnio svoju perjanicu, al kako će? Ako je metne na čo- 
bana, taj će pod sobom sa'raniti i momka. 


Jedared se čoban samo naprego, da je sve zapucala ona 
kamena kora na njemu, i kad je onda omanio s momkom, sa- 
bio ga je u kamen do pojasa. Prvo mu je bilo da otare oči od za- 
paljenog kamena i onda zaurliče: 

. — Ajde, ti klijaj tu malo kad sam te jedared već posadio 
u kamen, dok ne napravim lepanju od onog što mrtvim kero- 
vima siče glave. 

Ne briga on više za sluškinjinog sina, već će potrčati na 
kraljevog. Al kad je sluškinjin sin vidio, da je samo do pojasa 
u kamenu, bome se nije uplašio već obradovo. Kako se i ne bi 
radovo, kad se od čobana oslobodio da može uzeti jabuku iz 
nidara. Samo kad jabuke nisu upale u kamen, onda još nema 
nevolje. I nije on grizo, već učitavo proguto jabuku. Kako je 
progunio, momak iskočio iz kamena ko da se vaća u kolo. 

Sad je iskočio iz kamena, .sad je već i stao između čobana 
i svog pobratima. Ako čoban dotle nije znao šta je snaga, sad 
je bome upozno. Kad ga je momak dovatio oko pojasa, pomislio 
je da jabuku nije proguto već da je drži u rukama. Omanio s čo- 
banom i kad ga je puko, ode s njega. kamena kora ko blato 
s točka. On lupio čobana, a pobratim perjanicu. 

— E, kad se toliko marvašiš snagom, da vidimo jesi li kadar 
podigniti ovo perce! — sluškinjin sin će se rugati čobanu, kad 
je kokicino perce već bilo na plećima. 

Čoban se mogo koprcati do smaka svita, al ni glasa nije 
mogo dati od sebe, samo što se čulo kako mu kosti pucaju pod 
teretom. 

— Ubite i mene, da ne gledam to. Ubite me kad sam do- 
čekala da vidim di mi sin ovako propada! — baba zaskiči, al 
samo sidi na vatri. 

— Ni nećemo te ostaviti za sime, vragbabo prokleta, —- 
kraljev sin odgovori. 

— Samo ne tako kako baba misli, — pobratim ga opomene. 
— Nećemo se valjda trljati i tući s babama. Mi ćemo joj samo 
iščupati te tri kose što još ima na glavi. Kad je ćelava, nek bude 
sasvim. 

Kad je baba to čula, zaurlikala je ko da kamen puca: 


 — Nemoj tisniti ovamo bliže, jel će te spaliti ovaj kamen 
što gori poda mnom! 

Al se momak nasmije: 

— Idi, babo, u peršin! Varaj ti one koji nisu vidili di se 
umivaju u žeravici i kvji nisu naučili golom rukom vaćati vrilo 
gvožđe. E: 

I sotim je uzo pregršt tog kamena što gori, pa ga počo pri- 
sipati iz jedne šake u drugu ko da gleda kako je zrnje u žita. 
Sigra se tako, baba zanimila od stra', a njegov pobratim od 
čuda. Momak se samo smije i kad je babi već naprkosio, zako- 
raci u vatru i, dok dlanom o dlan, istrgo joj one tri dugačke 
dlake što je još imala u bradavici na timenu. Kako je to uradio, 
zapalila se sva kamena ledina i u taj ma' se čobanove ovce pri- 
tvorile u ovake babe, samo što nisu bile ćelave. Al u jedan ma! 
su od ovaca postale vragbabe, a u drugi ma' i je plamen uni- 
štio. Nestalo i nji', nestalo čobana i njegovi' kerova, a na prvom 
mistu ćelave babe. A kako se njima trag izgubio, ni vatre više 
nije bilo i, dok su se momci obazrli, oko nji' je šuma pozelenila 
i sve u njoj oživilo. 

Di su našli ćelavu vragbabu i njezinog sina, tu je sad bila 
lipa zelena trava, a di je kamen gorio pod babom, tu je bio 
izvor bistre vode. Da momci nisu vidili njeve perjanice di leže 
na travi, možda bi mislili da su sve to klapili. Al nisu imali kada 
da se misle o tom, jel kako su podigli perjanice, najedared su 
začuli di kaka tica puca krilima iznad nji'. Kad su pogledali 
gori, a to iznad nji kruži onaj crni golub. Mrak se već vaća, 
al da je pomrčina ko tisto, morali bi viditi goluba, jel mu se 
perje svitli ko da je žeravicom posuto. Zaokružio je nad njima 
i najedared njim se spuštio iznad glava i poletio šumi, al ne na 
tu stranu kojom su momci došli. Oni su razumili znak i pođu 

za golubom. Nisu se privarili, čim su se do'vatili šume, prid 
njima je bila staza. Golub je onda još jedared zaokružio, opet 
njim se skoro očešo o glave ko da kaže ,,samo tudan', i nesto. 

Momci sad jaše, ne staraju se jel i' staza vodi. Sluškinjin 
sin je dobro spremio u nidra smrtne dlake što i' je iščupo s vrag- 
babine glave, a za šeširom mu dvi perjanice, kokicina i golu- 
bova. Nakrivio šešir pa ni brige. A pobratim o'ma' udario u 
razgovor. 

_— Šta veliš na to — tolike kavge i nevolje, a još nam 
ostala po trišnja i jabuka. 

_— Uvik je bolje da pritekne, neg da čovik ostane prazni 
šaka. Šta mi znamo na kake nevelje još možemo naići. 

_— Ati imaš još i tri ružice, pa još kake, i od kake divojke! 
Oće li one ikad uveniti, šta misliš? 

— Što znam, sad već možem kazati — dotle cigurno neće 
uveniti dok i' ne dam kome sam i' naminio, — raspripovido se 
i sluškinjin sin. 

— A kome i čuvaš? 

_— To ćeš viditi kad se budem ženio, ako se budem ženio. 

Tako oni razgovaraju i kasaju kroz šumu, al nigdi da čuju 
kaki glas, osim što kaka tica pr'ne, el kaka zvir pobigne isprid 
nji'. Kad i' je jutro zateklo, momci su se mogli čuditi, jel su 
ugledali ona dva čobana koji su i uputili do tri ante. Začudili 
su se i momci, al kako su čobani razrogačili oči?! 

— Pa jeste li vi živi?! A ja vas već oplako, jel sam mislio 
da se nikad više nećete vratiti otud, — dočeko i je stariji čoban. 

_—— Rano ste nas oplakali, — nasmije se sluškinjin sin. — 
Šta smo se zadržali, ta još ni lito nije prošlo. 

— Šta kažeš?! Nije prošlo još ni lito?! A ona tri sniga što 
su okopnila otkako ste prošli odan, to nije ništa?! — stari čoban 
će njemu. 

— Tri sniga je već okopnilo? — momci se zblenili. 

— A lito je već četvrto. 

Sad je na momcima bio red da se čude, al čudili se do sma- 
ka svita, čoban njim kaže da je tri zime prošlo od onog vrimena 
kad i' je uputio do tri ante. 


—— Očemo li mi tamo opet provesti koju godinicu?! — kra- 
ljev sin zapita pobratima. | 
_— Ne mislite valjda opet ići do tri ante? — mladi čoban 


se sad umišo u razgovor, al kako koju rič kaže tako i neotice 


krajči od momaka. | 
Uplašio se on, a momcima se to dalo zdravo na smij. Kažu, 
da će baš tamo, samo da dočekaju pun misec. Stari čoban njim 

na to veli, da neće dugo čekati jel će to veče biti pun misec, al 
kako je čuo da oni opet oće do tri ante, ni njemu baš nije više 
do razgovora. Pogostio i' je dobrim suvim paprikašom, al čim 
je ručak bio gotov on krenio ovce. Kod momaka nema srca, 
nek svaki čuva svoju kožu kako zna. Zafalili se čobanima na 
dočeku i izvalili se pod šumu, da se naspavaju dok izađe misec. 

Kad su uveče krenili, bila je misečina ko dan, baš ko onda 
kad su prviput išli do tri ante. Kad su ugledali put između ora- 
nja i lije peršina, bilo je već bliže ponoći. Jedva su navili na 
put, a dida se začuje di grokti digod nasrid njive. Momci su po 
volovima znali da je dida brazdu puštio prama njima, jel se 
volovima oči svitle ko četri krupne žiže. 

Al su jedva ugledali orača, u peršinu zaskičila baba. Al nit 
zove rogonju, nit momke vabi. Ma'nila se plivljenja i što je 


imala travuljine u kosi sve je bacila na didino oranje. Narasto 
korov ko šuma, al začas! Samo to rđdavoj vili sad ne koristi! 
Dida nije uzalud puštio brazdu na tu stranu. Kako je babin ko- 
rov niko i didu od momaka zakrilio, tako je pod plugom u taj 
ma' i nesto. 

— Av, dico moja, živi ikad, mrtvi nikad! Samo kad ste 
srićno stigli već jedared, — dida sve zasuzio od dragosti kad i' 
je zagrlio. 

Nije mogo srcu odoliti da i' ne zagrli, al zatim i' nije više 
ni pogledo, dok s volova nije skinio jaram. 

— A sad jašite na ovim mojim ,,konjićima", jel na vašima 
baš borame nećete stigniti vragbabu. Ne dajte joj da se do'vati 
raskršća između tri ante. Ne bojte se ako vas kidala i grizla, 
samo joj bar jednu smrtnu dlaku namotajte oko prsta. 

Dok je on još pripovido, momci su se popeli na crne volove. 
Di će jašiti na tolikim leđima, već njim sili za vrat, a drže se 
za po jedan rog. Nisu oni dobro ni uzjašili, a put pod njima 
sav zaplamtio. Kake varnice?! Modar plamen suče volovima 

ispod nogu, tako trče! Bome ni rđava vila ne mili. Kako je pu- 
štila noge priko lije, peršin iz korena izvaljiva za sobom i vec 
skreće na raskršće. Oće baba na raskršće, al oće i dva crna vola. 
Kad su ova dva ,konjića" dunili plamen iz nozdrva, baba se 
samo privrnila u njezin peršin. Jedared se privalila, volovi su 
jedared poskočili i već su bili prid tri ante. 

Momci nisu bili lini, al ni srce njim nije ušlo u pete makar 
je baba bila strašna kako strašno još nisu vidili u životu. Za- 
skičila da ni sto živi vragova ne bi tako i kad je vidila da su 
joj pripričili put, tisnila na momke. 

_ Sad ću ja vama pokazati kako se čupa džigarica! — 
dreknila je, al tako da joj jezik ispo sve do kolina. 

_ "To baš i oćemo da vidimo, ta obećala si nam niku šalu 
ako ti trećiput dopadnemo šaka, — sluškinjin sin se nasmijo 
njoj u brk. 

I ne čeka da vragbaba tisne na njega, već potrči u kob. Ni 
pobratim ne izostaje iza njeg, već poviče: 

_ Ne bi li, babo, da od tebe ostanemo pod sramotom ma- 
kar si vragbaba. 

Tako su oni započeli kavgu, a na raskršću kolo igra ko da 
nikom neće pasti ni dlaka s glave. Kolo je tamo, al kad su se 
ovo troje na putu uvatili u kolo, tu je bilo svirke i igre kake 
svit nije ni čuo ni vidio. Baba di ugrabi živo meso kida, di ša- 
kama stisne samo se čuje kako kost puca. Al kako jednog mom- 
ka skrkljuši, drugi je već vuče za kose. Tako su se oni motali 
sve do prid samu ponoć, kad se najedared to njevo klupče od 
tri tila dokotrljalo volovima do nogu. Vragbaba je davno zakr- 
vavila očima i kad se lupila o volovsku nogu, borme nije pitala 
čija je, već zabila nokte u nju. Al ni vo nije pito je li to baš 
njemu suđeno el naminjeno, već jednu nogu odigo, a drugom 
stao babi na ruku. 

_ Otela si dvi ruke njevog mladog orača, al sad otmi 
svoju ako možeš, — momci u taj ma' začuju didin glas. 

Al ga nisu dobro ni začuli, kad je baba zaurlikala kako ni 
zvir ne bi. Koprca se ona oko volove noge, nije njoj više do 
momaka, al vo samo stoji i gleda onim očima ko žeravica. Babi 
nije do momaka, al je momcima do nje. Kako su vidili di joj se 
ruka zaglavila, kraljev sin joj ščepo jedan prst, a sluškinjin 
već i namoto jednu smrtnu dlaku. Nije on to dobro ni uradio, 
a didina sestra se istegla pod volovom nogom ko da je samo | 
koža ostala od nje, al i ta se oladila. 

Dida nije kazo ni rič. Pogledo je momke kako s nji krv : 
sve lipti, otrgo struk babinog korova i samo i' omilovo. Kako je : 

to uradio, ranama više ni traga. Dida je to uradio, al bar da je 
onda kazo rič, već samo omilovo vola koji je još stojo na ruki 
njegove sestre. Vo na to digo nogu, a dida sestrinu kožu. Ne 
kaže još ni onda ništa, al kad su ga momci pogledali, srce njim 
se steglo. Dida plače ko malo dite. Umiva suzama sestrinu kožu 
i ode s njom na raskršće. Kako je stigo u kolo, pisma u kolu pri- 
tvorila se u plač. Al ako su svi zaplakali, jedan glas je propivo, 
a to nije bio niko drugi, već didin sin. Kako je dida stigo s ba- 
binom kožom na raskršće crni jarac iskočio iz kože, a ona samo 
planila. 

Babine ćeri plaču i žale, al sve redom ljube didinu ruku. 
On divojke jednom rukom omilovo redom po glavi, a drugom 
metnio sestrinu kožu nasrid raskršća. Sve on to radi kroz suze, 
al ne kaže nikom ni rič, već samo ma'nio rukom da se raziđu. 
Kad su svi očli na njegovo oranje, dida izvadio vrteno, a iz 
njega plug i uprego svoja dva vola. I nije on dvared okrenio, 
sve tri ante je zaoro — tako je sestru sa'ranio. 

— Sinko, — pružio je sinu ručice pluga — tvoj otac je za- 
vršio poslidnje oranje. Raskršća je nestalo, ti sad zaori i putove, 
a kad svršiš i poso na njivi, požuri za nama. 


Sin je potrčo ko da su mu krila narasla i oranje putova je 
već i završio. 

Dida je još samo otro suze, vunicu vezo volovima na ro- 
gove i namoto i na vrteno, pa krenio kući, a momci i babine 
ćeri za njim. Nisu oni bili ni u polak puta, a didin sin već pro- 
trčo nuz nji' i kad su stigli pod veliki rast, kokica se već na- 
bobala žita. On je i posijo i pokosio, dok oni nisu stigli. 

Kad su ušli u didin salašić, a on okupio oko sebe sestrine 
ćeri, pa opet zaplako. 

— Dičice moja, otkad niste bili kod vašeg uje! 

I divojke zaplakale, pa mu sve padaju na prsa. 

— Ajd, šta možemo kad je ona tako nesrićno prošla, da 
Joj se pamet smutila. Kad je već tako moralo biti, bolje je što 
smo sa'ranili nju jednu, neg da je ona sve vas, — dida jedared 
otare suze. 

I red je da mu se srce već proveseli, a kako ne bi zaigralo 
od radosti kad je vidio kako mu sin veselo nosi vruće lepanje. 
Makar je dida malopre otro suze, one su opet udarile, samo sad 
ne od žalosti već od dragosti. Ta kako ne bi plako od radosti, 
kad mu sin nije mogo iščekati ni da goste ponudi, već otkinio 
zalogaj lepanje i kaže ocu: 

— Babo, makar ste večeras još vi orali, al mi je sad lepa- 
nja slatka kako je i prija bila. 

Sin tako veli, a otac ga uzo na prsa i kad ga je zagrlio, 
momci su se uplašili da će mu kosti slomiti. Izgrlili se oni, a 
dida onda podvikne: 

_— Sinko, oće li se još za našu kuću kazati da smo zabora- 
vili na goste?! Ti već ručaš tvoju lepanju, a ne misliš da bi red 
bio i naša dva mila gosta ponuditi s onim što je njima naj- 
milije?! 

Dida se sad šali od dragosti, pa i sin sve podvikiva kad je 
momcima kazo: 

_ As čime bi' vas ja ponudio, kad ja ne možem ubrati ono 
voće što je vama i suđeno i naminjeno! 

Momci doduše nisu zaboravili to voće, al kraljev sin kaže: 

— A moja divojka?! 

_ Samo ti uzaberi trišnju, a za divojku se onda ne staraj. 

Ni sluškinjinom nije tribalo dvared kazati. Momci ko jedan 
uzabrali trišnju i jabuku, al kako su voće uzeli u ruku, malo ga 
nisu i ispuštili. Iz trišnje iskočila divojka lipa o kakoj se samo 
može klapiti, a iz jabuke iskočila glavom mlada vila, kuma slu- 
škinjinog sina. 

Dida nije čeko da se momci čude i pitaju ga, već kaže: 

_ Da li sad vidite zašto niste smili uzabrati ovo voće kad 
ste prviput bili kod mene?! Znajte, da je ovu jabuku i trišnju 
sadila moja nesrićna sestra, kad smo još bili mala dica. Da je 
ona znala, el samo natuknila, da je moja ćer tebi suđena, — 
na kraljevog sina će, — ne pitajte kako bi je stamanila. Al sam 
je ja zato sakrio u ovu trišnju, jel moja sestra nije mogla tom 
drvetu, što ga je njezina ruka sadila, ništa naškoditi. A zato 
sam tu sakrio i ovu ćer moje posestrime. 

I sad je još samo kazo ćeri i kraljevom sinu: 

_— No, sad ste se vidili, pa kako oćete da bude: kako vam je 
izašlo na san, el kako drugačije. 

_ Al nikako drugačije već kako nam je izašlo na san, — 
momak i divojka će u jedan glas. 

Kad je tako, dida i' blagoslovi i zapita sluškinjinog sina: 

— A tebi divojka još nije došla na san? 

— Nije, ja sam je izabro, — momak odgovori, al ne gleda 
nikom u oči ko da se zastidio. 

_— Onda kaži koju si, da je o'ma' isprosimo. | 

Dida misli da je to ko dlan o dlan, al momak pocrvenio do 
ušiju kad je kazo: 

__ Na sve sam bio kuražan, al to ne smim reći. 

Dida se bome začudio kad je čuo taki divan, al se još više 
začudio kad je mlada vila najedared udarila u plač. A] nju nije 
moro pitati zašto plače, jel je o'ma' kazala: 

— A moja luda glava mislila, da je mene izabro. 

— Da koga sam već tebe! Samo nemoj plakati, eto kazo 
sam i to što sam mislio da nikad neću smiti, — sluškinjin sin 
pritrčo i počo joj trti suze. 

— Vidiš, vidiš kako si se ti okuražio najedared od ženski' 
suza, — dida udario u šalu. 

Al nije on sam — svima je najedared do šale i. veselja. A 
kako ne bi bilo kad će najedared kupiti dvoje svatove. Dva mla- 
doženje sve predu oko divojaka, ne znadu kud bi i' metnili, al 
dida najedared ostavio šalu nastranu i kaže: 

— Ceri moje, makar sam udovac, kad vas udajem iz moje 
kuće, nećete ići gole i bose. Ja sam dosta vunice napreo, a vi 
sad otkajte sebi sve što triba za jednu udavaču i za darove sva- 
tovima. Makar ste vile, rad se mora poštivati, jel čovik od njega 
ide kruva. 

Nikog nije bilo ko didu ne bi poslušo. Udavače su se zasu- 
kale prve, a ćeri didine sestre njim sve pomažu. Al ni momci 
neće krasti dan. Al je i bilo posla za sve, jel je dida od brade 
napreo vunice da sve raška do raške stoji. 


Samo di je taj poso što ga tolike ruke ne bi po'ile, kad su 
vilinske! Mladež se nije dobro ni zaradila, već je bilo sve otkano, 
al tako lipo da bi čovik gladan gledo. Jedva su oni bili gotovi 
s poslom, kad dida potrči da otvori srebrnu kapiju. A prid kim?! 
Niko drugi, već stara vila, kuma kraljevog sina je došla na nje- 
zinim karucama sa zlatnim točkovima. 

— Pobratime, — smije se ona na didu — šta ja to čujem, 
da ti udaješ moju ćer? Nisi ti pomislio, da se ja možem i uvri- 
diti?! 

— Posestrimo, kad ti se ćer udaje za ovakog momka, — 


dida pokaže na sluškinjinog sina, — bome se ne bi mogla srditi 
baš da oćeš. SA 

— A još kad neću! — stara vila podviknila i izgrlila sve 
redom. 


Bilo je tu sad veselja i na odmet. Didin sin će o'ma' kupiti 
svatove i samo će ostati tu noć, da posadi vilinski vinograd, pa 
će svatovi kreniti momačkim kućama. Oće oni svi, “al kad je 
sluškinjin sin čuo da će ići kraljevim dvorima, on najedared 
zaćutio ko da mu se rič prisikla. Didi se ne može ništa sakriti 
isprid oka i oma zapita: 

— Sinko, šta je tebi pokvarilo veselje?! 


6 Hrvaiske pripovijetke SI 

— Kad me pitate, baš da vam kažem: ja neću ići kraljevim 
dvorima, — momak kaže šta mu je na srcu. 

— A zašto?! — dida se ko začudio. 

— A ja pitam — zašto bi se vraćo kralju, kad sam od njeg 
moro otići? Ja nikad nisam gledo ko je od kake povrze i kakim 
kolima se voza, već el čovik el nije? Vi ste baš vilenjaci, pa vi- 
dim ni vi se ne mislite drugačije. 

Dida ga je saslušo zdravo ozbiljno, a tako mu je i kazo: 

— Sinko i tako je i nije. Eto šta misliš, da ja nisam mogo 
usmrtiti sestru? Misliš da su meni tribale smrtne dlake?! 

Momak je baš bio pametan, al sad nije znao šta bi kazo. 
A dida njemu lipo: 

— Još kako sam mogo, samo me srce nije moglo naneti na 
to. Kad je već moralo biti, nek nije bilo od moje ruke, jel je 
ona moja sestra, ležali smo pod jednim srcom, pa bila ma kaka. 
No šta veliš na to?! 

Momak tio, a ne tio zastidio se, al kaže: 

— To je čovičanski. 

— E, vidiš sinko, — dida će ga onda svitovati, — i ti nisi 
moro bižati isprid starog kralja. Kako možeš, samo da si malo 
tio, i on se ne bi više nanosio glave. Al ti nisi uradio tako, jel t1 
srce nije iskalo to, već čovičanski, je li tako? 

Momak ne trepće, već usta sama kažu: 

— Tako je. 

— Al ako si ti samo zato očo, da se skloniš s puta starom 
kralju, koji nije baš čovičanski. radio, jesi li baš ciguran da si 
uradio čitav poso?! Ako ti nisi tamo, on će naći drugog na kom 
će iskaliti bis. A ja mislim, da si uradio čitav poso ako si ostavio 
goropadnog kralja, a sad nađeš drugog čovika. 

Dok su oni divanili, dotle je i stara vila štogod šuškala sa 
njezinim kumčetom, i kad se dida manio divana, KZSIJEN sin će 
pobratimu: 

— Ako ne nađeš drugog čovika već starog kralja kojeg smo 
ostavili, nema srca, nemoj mu više prikoraciti ni prag. 

I kaže on šta je naumio. Sluškinjin sin ne bi tio vriđati didu 
i pobratima, a i dopada mu se kako je pobratim smislio. I nema 
tu više nećkanja. Kako su se dogovorili tako i urade. U to se 
već skupili i vilovski svatovi, pa svi krenu. 

Kad su došli bliže kraljevom gradu, sluškinjin sin odjaši 
naprid. Javi se u gradu da je putnik iz dalekog svita i kobajage 
raspitiva, zna li kogod za jednog kralja, kojem je sin očo u svit 
da traži divojku koja mu je izašla na san. Kad su to čuli u gra- 
du, nisu ga odveli već skoro odneli prid kralja. 

— Blaga ću ti dati ako mi nosiš dobar glas, jel otkako mi 
je sin očo, nikad o njemu ni traga ni glasa, — kralj sve plače 
kad je čuo zašto su mu doveli momka. 

Momak je kralja jedva pripozno tako je runio od tuge. Po- 
zalio ga je o'ma', kako ne bi požalio starog čovika koji tuguje 
za sinom jedinkom, al se još ne očituje, već veli: 

— Ne znam je li nosim dobar glas, jel kako sam čuo, vas 
dvojca ste se pokečkali, a momak ne mislim da će popuštiti od 
svog, jel drži da je tiro u pravdu. 

— Ta je li živ? 

— I zdrav, i vodi mladu. 

Kad je kralj to čuo, zaplako je kako valjda nikad nije i 
kaže: 

— Ne marim nek se i našeđiva ako mu srce to želi, ne ma- 
rim ako mi nosi snaju i ispod čerge, samo da ga moje oči vide 
još jedared. 

Kralj plače, a momak ce: 

— Nemojte, ne dolikuje to jednom kralju, pa još prid to- 
likim svitom. 

— Kaki kralj?! Valjda sam i ja čovik. Imam i ja srca. 

Kako on to kazo, a sin s divojkom na vrata. Donela 1 je 
kuma na karucama, pa je i ona ušla s njima i veli kralju: 

— Kume, al da nisi mislio da ti je sin izgubljen, da li bi 
se ikad sitio da si i ti čovik?! Ne samo da ne bi, već bi ga još 
mordavio što on nije gledo od kake grane mu je pobratim. 

— A da njega nije bilo, — kraljev sin pokaže na pobra- 
tima, — baćo, vi bi se zalud sitili pameti, jel bi ja dosad izgubio 
glavu makar je na ramenima kraljevog sina. 

Tako oni starom kralju, al se on ne vriđa već kaže: 

— Karajte me, karajte me, samo kad sam dočeko da vas 
vidim. 

Nagrlio se sina dok su tako tirali mak na konac i sad će i 
sluškinjinog, al onog već nije bilo tamo. Otrčo on s divojkom 
staroj materi, a misto njega kralj zagrlio pretelja. I šta je tamo 
posli bilo veselja, to bi mogo ispripovidati samo onaj ko je bio 
u vilovskim svatovima. Ja tamo nisam bila, jel su mlade bile 
same vilovske. Da sam kojom srićom mogla otići i ja bi se po- 
mladila, ne bi bila ovaka baba, al onda ne bi znala ni ovu pri- 
povitku. 

A kad sam već baba, pripovitku sam znala, al šta je bilo 
posli svatova, to vam neću kazati, kad nisam tamo bila i nisam 
vidila. Ako koga sustrijete koji je bio tamo, Pitajte ga, taj će 
ura znati o tom pripovidati još i više. 

Pričala Joca Šević Cvancik 

VRAGOVSKO KUMSTVO 


U starovinsko vrime bio jedan siroma' momak, koji nije 
imo nigdi nikog. Sam je ko korov u pustolini i na kraju se još 
i oženio takom divojkom, koja nije imala nikog svog. Žena je 
uskoro ostala trudna i kad će doći vrime da rodi, čovik pođe 
tražiti kuma. 

Prošo je svita, naluvo se i o drvo i o panj ko da je vištac, 
kad jedared naiđe na jednog starog čovika. 

— Sinko, daleko brez kruva? — dida ga dočeka. 

— Daleko il blizo, al uvik za njim, jel sam siroma ko crk- 
veni miš, a sad zapravo tražim kuma, jel će mi žena roditi. 

— Ja ne marim, eto da se okumimo. 

— Ne marim ni ja, al prvo reci ko si ti? 

— Ja sam sveti Petar. | 

— O, kurtala te i bilo, — rasrdi se siromak kad je čuo 
s kim ima posla. — Ti dikojeg puštiš u raj, dikojeg ne puštiš. 
Iđi ti od mene dalje, jel ću te o'ma' puštiti nuz vodu ko štetu. 

Ostavio ga je, da se nije više ni obazro. I sad je opet prošo 
svita, dok nije naišo na drugog starog čovika. 

— Sinko, daleko brez kruva? — dočeko ga je i ovaj dida. 

— Daleko il blizo, al uvik trbuvom za kruvom, a sad za- 
pravo tražim kuma, jel će mi žena roditi. 

— Ja nemam drugog posla, ako oćeš, eto da ti budem kum. 

— Ne marim, al prvo da vidim ko si ti? — siromak zapita 
i ovog. 

— Ja sam bog. 

— Šta kažeš?! I još bi ti meni za kuma?! — siromak se 
o'ma' nakosirio. — Ti dikojem daješ i na pritek, a dikojem ni za 
lik. Nemam ja s tobom ni divana, ni računa, a još manje kakog 
posla. Mani se ti mene, ja sam pošten, siroma' čovik. 

Ode on sad dalje, al sve trči da onom ne bi više čuo ni 
glasa. Opet se naišo svita i svita, i s kim će se naći jedared već 
s nepreteljom! Vrag dočeko siromaka i nudi mu sei on za 

— Pravi vrag. Ako se nas dvojica okumimo, ja ću te nada- 
riti da će ti se 1 stopa pozlatiti. Al to neće biti badava — mora- 
ćeš mi dati kumče, kad bude sedam godina. 


Siromaku je već dosadilo da lupa tabane, a vidi da nikako 
ne nailazi na čestitog čovika, pa se počo misliti. Na soparnoj 
Tani su i on i žena — kako će biti to dite na mliku take mršave 
matere?! Siroto možda neće ni doživiti sedam godina, a ako po- 
živi onda će ovako bar proživiti to malo vrimena, a u starom 
stanju baš ni dana. Čoviku dosadilo kukati i patiti, i nije ni 
čudo što je zaslipio. Konj iđe na četri noge pa posrne, kako ne 
bi čovik, koji u životu drugo nije ni imo osim nevolja. 

— Nek bude, — namrkosio se on naposlitku i dlan o dlan 
sa smutipukom. 

Kad je došo kući sa stupom paklenim, a dite se već rodilo. 
Siromakova žena ni ne klapi ko je kum, al kumstvo je kumstvo. 
Svršili su sve po čovičanskom redu, pogostili ga kako su samo 
znali, i on ode. Kako je očo kumu se izgubio i trag, al od tog 
vrimena siromaku novac nagrće u kuću, da se lati ma čega. 
Obogatio se priko noći. Dokle glas dopire, ne čuje se za moguć- 
nijeg čovika, al se nije uzolio. Bogatio se makar koliko, on je 
dilio svakom potribnom i nevoljnom, al nema u njega fale ni 
vandizanja. Istina, živi sad alvatno, al je za svakog siromaka 
široke ruke i nije ni čudo što ga je svit poštivo. Ko će njegovu 
sriću zlobiti, kad je njemu radost da je podili sa svakim ko mu 
se u nevolji zatrči? 

Tako je sad živio ko i drugi čestit čovik i nije ni čudo, što 
se nije ni sitio da je vrime prošlo. U dobrom vrime lako prolazi, 
al kad će i sedma godina, on se najedared dao u žalost. Kako 
se ne bi žalostio, kad je deran lip ko jabuka?! Al još je veća 
tuga na srcu, što se ne smi nikom odati. A ljudi navalili i samo 
pitaju. Kako i ne bi, kad je svakom bio ko komad kruva. Niko 
nije dosta pametan: čoviku bi dali i dušu, kad je pošten, me- 
kanog srca i podatan, ima sve što mu srce zaište, a vene. 

Nije slipa ni žena, ta ona najbolje vidi da joj čovika grize 
kaki crv, i skolila ga je. 

— Covče, šta je tebi?! Kad nismo imali ni koricu krušća, 
bio si veso da bi čovik mogo s tobom tice vaćati, a sad sav ne- 
staješ ko da te bogatstvo suši? Olakšaj dušu, kaži kaka zmija 
ti je legla na srce? 

Ona navalila, on se nećka i necčka, al kad će već sedma g0- 
dina, on najedared kleko! Nije više mogo otrpiti, da ne kaže 
kako pati. Ispovidi se on ženi i zaplače na kraju: 

_ Sad mi samo ostaje da biram oću li štrangu pribaciti 
priko vrata, il kamen na njega, pa glavački u bunar. 

Al koliko se on začudio, kad se žena na sve to slatko na- 
smijala. 

— Čovče moj, ta zato se ne vridi žalostiti, — počela ga je 
rabriti. — Nećemo se mi dati zlotvoru, koji je tio iskoristiti 
našu nevolju. 

Čoviku je o'ma' bilo lakše na duši kad je vidio, da se žena 
nije ustravila. A još kad je vidio da ga ne kara, već još tare 
njegove suze. Ta on se tog najviše i bojo, da će mu žena priba- 
civati što je navuko nevolju na glavu i njoj i njezinom nevi- 
nom ditešcu. Al žena lipo kaže: 

_ Šta si se toliko grizo čerez jednog zlotvora, koji nije 
zaslužio ni da nogu otareš o njega. Al tako ti i triba, kad imaš 
ženu koju znaš u srce, a njoj nećeš da otvoriš dušu. 

Čovik bi se pravdo prid njom, da je on samo zato ćutuo 
da bar nju ne žalosti, al je ona samo odma'nila rukom i kazala: 

_ Mani se, znam ja i brez razgovora koliko ti vridiš. A 
sad je žalosti dosta. Čovče moj, kad naš lipi kum dođe rad de- 
rana, ti samo kaži da ga ja ne dam. Ne mišaj se s njim ni u kaki 
drugi razgovor, a ja ću se već računati s kumom-smutipukom. 

Tako je to i bilo. Kad je vrag došo, a čovik njemu: 

— Kume moj slatki i rođeni, nevolja je — ona moja rogoza 
ne da dite. Ja bi' se držo pogodbe, al se ona priti i meni, ali 
tebi! 

Vrag nije trošio riči, već o'ma' do žene i zapita: 

_— Kump, šta ja čujem, da ti ne daš moje kumče? A zašto?! 

__ Ti još pitaš? — žena mu se počela rugati. — Zato ne 
dam što je to moje dite. Ja sam ga rodila i muke podnela za 
njega, a ne ti i tvoj kum. Kad si se s njim pogađo, a ti uzmi 
posli sedam godina ono dite što on rodi. A ako se ti baš lipiš za 
mog sina, onda održi sa mnom pogodbu. 

Šta će vrag, već pristane, samo da ne spore riči. Ne brine 
se on, ta nema te majstorije što ne bi znao uraditi, i misli se — 
lako ću ja izaći na kraj sa ženskom glavom. 

_ Dobro, — žena će na to — onda mi danas pomaži u po- 
slu, al tako da moje ruke ne čekaju na tvoje. Cim zakasniš, 
izgubio si pogodbu. 

Kad je vrag to čuo, samo se nasmljo u sebi i pristo drage 
volje. Ta di će jedna žena biti brža od živog vraga — misli on 
u rogatoj glavi. Kad je tako, a žena ga odvede pod jedan na- 
«lam. To su bila starovinska čeljad, pa je žena ikala pod nasla- 
mom, a tamo su bile i košnice, da uput može pripaziti i na čele. 

Sila ona sad, pa će tkati. 

— Al pazi, kume, da ne čekam na tebe! — opomene još 
vraga. 

I oma baci čunjak na desnu stranu, a vrag skoči priko nje 
i već joj ga doda. Ona baci na livu, vrag je već brže skočio priko 
nje i još uvik on čeka na nju. Tako je to išlo jedno vrime, i nek 
kuma baci čunjak makar kako hitro, vrag je brži. Skače on 
priko nje i čak se nije ni zaduvo, a ona radi samo rukama i već 
se proznojila. Vidi ona jedared da će tako izgubiti pogodbu i 
smisli drugo. Iznenada baci čunjak pod košnice. 

Vragu je sad tribalo skočiti malo dalje i kako se zauko, 
tako je zapo za jednu košnicu. Kako se papcima spleo, a žena 
mu natakne košnicu na glavu i poviče: 

— Kume, jesi li pri sebi?! Šta si mi rastrembuvo svu ko- 
šnicu?! Pomozi, al o'ma', da čele utiramo u nju! 

Ona tako viče, al vrag skače s košnicom na glavi i jauče: 

— Otkud da ti ja pomažem?! Opraštaj me košnice i čela, 
jel će mi od kože napraviti saće! 

— Šta ja to čujem — ti nećeš da mi pomogneš? — žena se 
kobajage rasrdila. — E, onda mi se čini, da si izgubio pogodbu, 
kume moj žalosni. 

— Kaki kum, kaka pogodba? Oproštaj me, pa da nikad više 
ne kumujem ni u svom rodu, — vrag zajauče. 

Moli i priklinje kumu, al se ona sad kobajage još i uvridila. 

— E, kume moj rođeni, kad se ti odričeš još i kumstva, 
onda ja s tobom neću da imam više posla. Načast ti i košnica, 
al ja te se više neću ni žigniti. Eto nosi je do smaka svita, bar 
ćeš se imati po čemu sićati kad si s pogodbom sklapo kumstvo. 


I sotim ona ode iz šupe, al nije zaboravila da vragu turi 
pod noge još jednu košnicu. Kad su čele počele da mu kože 
čine i odozdol, siroma vrag nije više čeko, već poskočio i ode, 
da rep sve laje za njim. Kako je stigo kući, to on zna, al je pro- 
šlo vrimena dok opet nije smio tisniti u svit. On ne smi ići 
gologlav, da mu se ne bi vidili rogovi, a čime bi sad pokrio 
glavu, kad je natekla toliko da bi za nju tribo šešir ko točak. 

Pomišljo je već, da poveže maramu ko žena, al kad se sitio 
svoje kume, onda je radije osto u zapećku. 


Pričala Luca Vojnić Purčar 


DIVOJKA ZLATNE KOSE 


Živio jedared jedan siroma' čoban. U njega malo ovaca, 
malo zemljice, mala kuća, kravica, i kad jedan konj, kad dva. 
Nije to sve tušta, al nije ni malo, jel je čoban nuz pošten poso 
čuvarnim životom uvik sebi i nabro i namuzio toliko, da se nije 
moro komšiji zatrčavati za kašiku brašna. Zato se on uvik ra- 
dovo životu, a najviše sinu jedinku. Momak je bio lip i čestit 
kako samo čovik može sebi zaželiti porod. Čoban bi mogo biti 
nujan ma kako, al je dosta da samo pogleda sina i već mu se 
oči smiju od dragosti. I je li onda čudo što je otac jedva dočeko 
da mu sin doraste za ženidbu, i što se ustrčo više neg momak. 


— Babo moja, — čoban kaže ženi — ako deranu još na- 
demo divojku tako lipu i čestitu ko on, onda možemo kazati da 
znamo zašto smo živili. 
I kad je došla prilika, pitaju oni sina je li možda već našo 
kaku divojku, al on odgovara da nije još ni pomislio na to. | 


— A ti otsele nemoj na drugo ni misliti, — uputi ga otac — 
al sve dok ne nađeš divojku, koja će ti biti srcu draga. Nek je : 
i bosa i gola, ta ni mi nismo bogataši, samo nek je čestita i lipa. : 

Oće momak, poslušaće oca. Gleda on da je među mladeži, 
al nikako da obraduje oca i mater. Starima je jedared već do- | 
sadilo i jedno jutro će ga baš pitati, a on ko da su ga povukli za 
jezik. 


— Babo moj, — kaže on al sav niki snužden — meni je 
jutros osvanio čudan sanak. 
— Sinko, ta nije valjda na zlo? — čoban i čobanka se 


uplašili. 

— Valjda neće biti na zlo, al mi je žao što bi vi već svatko- 
vali, a to ne može biti o'ma'. Meni je došlo na san, da se ne 
smim ženiti s drugom divojkom već samo s takom koja nije 
od majke rođena. 

Starima je olakšalo na srcu, kad su čuli da nije veća ne- 
volja i kažu: 

— Sinko, nek ti je srićno. Lako ćemo mi pričekati, samo 
kad nije veća nevolja. 

Kad je tako a momak će kreniti u svit da traži taku di- 
vojku, jel u njevom okolišu niko nije ni čuo za tako što. Baš. 
su onda imali dva dobra konja. Otac mu da boljeg, uzo sve što 
je mogo i od usta, pa sinu stvorio i troška za put. Al mu je dao 
kod kovača iskovati i dobru sablju. 

— Sinko, — uputi on njega — ne zapinji ni u kog, al je 
dobro da si naoružan, kad iđeš tako sam po svitu. 

Momak poljubio u ruku i oca i mater i ode lipo. I sad odio, 
brodio, napito već i drveta i kamena, al niko ne zna za taku 
divojku. Momku se steščalo oko srca i već ne zna šta bi radio, 
dok jedared nije naumio ovako: kad niko ne zna za taku di- 
vojku tu di ima svita, iđe on tamo di nema svita. Ako ni tamo 
ne nađe divojku, valjda mu ni neće biti tako teško, jel tamo 
bar nema koga zapitkivati. 

Kako je naumio tako je i uradio. Sad je opet išo iz dana u 
dan i već je i zaboravio kad je skrenio s puta i zašo u šumu, 
al nije naišo ni na trag živom čoviku. Tako ga je u šumi stigla 
i jesen i počo se misliti kako bi iz šume, da ga zima ne zateče. 
Vidi on jedared divlje guske di lete na dolnjak, pa ko veli, tamo 
će digod biti kraj šume. Krene on na tu stranu, al jedva je prišo 
priko jednog briga, kad je najedared zasto ko da su mu se noge 
zakovale za zemlju. U doljači stoji velik 'rast, a za njeg zavezan 
stari čovik. Al čime je svezan? Nisu to ni štrange, ni vrengije, 
već je čovik sav omotan nikim debelim žilama od kakog drveta. 
Sav je u krpama pa se i po tom vidi da ga tu nisu baš juče, ni 
prikjuče vezali, al se još više vidi po tom što su iz žila izbile 
mladice, a s gornjaka se navaćala mahovina. 

Momak o'ma' potrče, pa trgo sablju da prisiče žile i čovika 
oslobodi. Onaj valjda pridrimo, el je već toliko islabio da ni 
kapke ne može držati otvorene, pa sav klonio i ni čuo nije kad 
mu je momak pritrčo. Al baš kad je ovaj zama'nio sabljom da 
žile siče, čovik se najedared trgo i razrogačio oči. Pa kad je 
onda poviko, al tako ko da će mu ovaj vrat ocići! 

— Nemoj, sinko, nemoj ako si mi ma i škramicu. rad! 

Momku otpala ruka i sama i jedva je izustio: 

— Ta ja oću da te oslobodim ovi muka. 


— Znam ja to, — umirio se onaj kad je vidio da se momak 
ostavio sablje, — samo tako me nećeš osloboditi, već sasvim 
upropastiti. | 


Sad momak samo nije znao na čem je. Ta ni sam ne može 
pomisliti kako je ovaj čovik još živ, kad se vidi da je tu vezan 
već godinama, a kad ga oće odrišiti, onaj veli da će ga tako 

upropastiti. Al starom čoviku ne triba kazati šta se u momkovoj 
glavi muti i on mu lipo kaže: 

— Sinko, znam ja da je ovo za čudo, al se nemoj čuditi vev 
me poslušaj, a dalje ništa ne pitaj. Ako me zapravo oćeš oslo- 
boditi, ti me poslušaj, pa ću možda još i ja tebi biti na pomoći, 
jel znam da zalud ne bi išo kroz ovu pustoš di ni majka ne do- 
lazi, neg cigurno štogod tražiš. 

Kaže momak da je to tako, samo ne može ni pojmiti kako bi 
mu on mogo ma šta pomoći, kad je tu godinama bio zarobljen. 

— Svako čudo zavrimena, sinko, i ako me poslušaš, tako 
će biti i ovo sa mnom, — sS'vituje njega starac. — A ti samo 
kaži koja nevolja te tira na ovaj put. 

Momak kaže sve po istini. 

_—— Došo mi sanak, da se ne oženim drugom divojkom, već 
samo s takom koja nije od majke rođena. A, eto, za taku još 
ni čuo nisam makar sam prošo valjda i po svita. 

Svezani se sav promigoljio kad je to čuo, pa se vidi, igro 
bi, samo kad bi mogo. 

— Sinko, taki čovik meni triba! — podvikne onaj. — Ako 
ćeš me poslušati, ja ću ti uskoro, al borame uskoro, doći u sva- 
tove i nezvan, jel ja znam za taku divojku. Ti ni ne klapiš kako 
je blizo. 

— Di je? — istrčala momku rič. 

Al ga onaj opomene: 

— Sinko, ja sam ti kazo da me ne pitaš, već da me poslu- 
šaš, ako oćeš. 

Oće on, kako ne bi. Više ni rič neće izustiti već samo 
slušati. 

— Altu nije dosta samo slušati, već imati i junačko srce. 

— Ako nemam imaću ga, samo da nađem sebi divojku. 

Kad je tako onda će njega onaj svezani uputiti. Al ga još 
opomene da dobro ubarda šta će mu kazati. Momak sluša, ta 
ni ne trepće, i kad je sve čuo i ubardo o'ma' i krene. Išo je taj 
dan sve do mraka, dok jedared nije čuo opet divlje guske di 
mu lete iznad glave. Nije sad lego da prinoći, već ode na tu 
stranu di se glas divlji' gusaka izgubio. Tu noć se nabatrgo, na- 
lupo i o kamen i o panj, napado se u kojikake jame, da se ujtru 
i sam čudio kako vrat nije slomio, al kad je sunce granilo, a on 
kod jednog velikog rita. Obradovo se zdravo, jel je vidio da je 
pogodio misto kuda ga je onaj svezani uputio. 

Ukraj šume jedan veliki 'rast, al ko da je rođeni brat onom 
za kojeg je stari čovik vezan. Momak se sakrio u šumu iza 
"rasta i taj dan je lipo prispavo. Kad je došlo veče, a on pod 

"rast i daj, kopaj sabljom. Kopo je i kopo da ga je i ladan i 
krvavi znoj oblio, al kad je već mislio da će ga obliti i samrt- 
nički znoj, sablja najedared zvekne u zemlji. O'ma' mu je bilo 
na duši lakše i počo je kopati dvostrukom snagom. Nije dugo | 
još ni radio i već je iskopo tri bureta što su se počeli već davati 
u kamen. | 

O'ma' i je otkotrljo ukraj rita, kojikako njim izbio vra- 
nove, al će u to već i ponoć. Potrče on oko rita i vikne: 

— Didin vranac, kidaj lanac! Didin vranac, kidaj lanac! 

Slukti sad, al u ritu samo trska šušti. Potrče on opet, al ko 
brez duše, i viče: 

— Didin vranac, kidaj lanac! Didin vranac, kidaj lanac! 

Stane i slutki opet, al se još uvik samo trska čuje. 


Ponoć već samo što nije tu, momak se već straboga ustravio 
i kad je onda poviko, ta valjda se i zemlja zatresla. 

— Didin vranac, kidaj lanac! Didin vranac, kidaj lanac! — 
puštio glas ko da mu je poslidnji u životu. 

Al sad nije tribalo sluktiti. Momkov glas se još nije ni iz- 
gubio u šumi, kad se iz rita začuje niko slabo rzanje i ko da 
kogod trza teški lanac. Kako je momak to čuo, a on kamen, 
ocilo i trud, i zapali trsku u ritu. Zaplamtila suva trska i var- 
nice lete iz nje ko da se čele roje. Kako varnice poletile, a mo- 
mak ima šta i da vidi. Nedaleko od njega jedan vranac pružio 
glavu iz buzalice i guta varnice. 


Momku nije tribalo kazati da se paštri. Otrčo je u sumu 
i vuče suvog granja, al toliko, da se posli i sam čudio otkud mu 
te snage. Dok je nikolikoputi okrenio, naslago je nuz rit čitavu 
kamaru drva, al paliti je nije moro jel se i sama upalila od 
trske. Stao je sad i gleda, a vranac sve više izdiže glavu iz bu- 
zalice. Ni jednu varnicu ne pušta nebu pod oblake, već i guta. 
Dok sav rit nije izgorio, dotle se i kamara drva tako razgorila, 
ca su oko nje ležale velike rpe žerave. Momak je sad sio ukraj 
vatre, a vranac, kad je po'io sve varnice, zarzo, al tako veselo 
ko da se sprema u svatove. Kako je zarzo jedared, a on i drugi- 
put, i rže u dva glasa najedared. Začudi se momak, al se imo 
čemu i čuditi, jel je.u tom času iz buzalice nikla i druga glava. 
Da je momak zvao jednog vranca, a izašla dva, ne bi se on tom 
začudio, al ko se ne bi začudio kad su te dvi glave na jednom 
vratu?! A čudio se, ne čudio se, vranac je zarzo sav radostan i 
kad je onda počo gutati žeravu, ta sve rpa za rpom nestaje. Kad 
je žeravu malo razgrnio oko vatre, a plamen buknio i sve šumu 
do'vaća. 


Ski 


Kako je plamen buknio, momak začuje di konj rže u tri 
glasa. Sad se već nije čudio kad je konj između dvi glave iz- 
digo iz buzalice još jednu. Guto je konj i livom glavom varnice, 
guto je i desnom žeravu, al kad je sridnjom počo gutati plamen, 
ta ko da lije vatru u gršu. Začas je od vatre osto samo pokoji 
žižak. Konj je sad zarzo iz sve tri glave i kad je onda otreso 
grivama, iskočio najedared na brig. Kako je lupio tako se mo- 
mak privalio i kad je skočio opet na noge, jedva je burad zau- 
stavio da se ne otkoturuškaju. Al kad je sad pogledo vranca, 
imo je na njemu šta i viditi! Vranac streso sa sebe buzalicu, 
pa u njega dlaka da se prid njom i kumaša može sakriti. Lip 
je da ti oči stanu, a sav bi se zasigravo al još ne može. A zašto 
ne može?! Ta di bi mogo kad mu je za svaku nogu teškim lan- 
cima vezan kamen veći neg on. 

— Dosta me je voda morila, daj sad malo vina da se okri- 
pim! — progovori vranac ko čovik. — Daj prvo ovo krajnje 
bure s vinom od sedam godina. 

Posluša njeg momak i digne bure, a vranac_ga ispije 
s onom glavom kojom je varnice guto. 

— Daj sad onog sridnjeg s vinom od četrnejst godina, — 
uputi on opet momka. 

To bure vranac ispije s glavom kojom je guto žeravu, i 
onda veli: 

— E, još samo ono bure s vinom od dvadesetjedne godine! 


To bure ispije s glavom kojom je plamen guto. Onda na- 
jedared poskoči i momak je samo čuo da se štogod kida i drobi. 
Kad se malo osvistio, a ždribac se već zasigrava oko rita, al 
brez lanaca i kamenja na nogama. Protrčo ledinom i rže u sva 
zvona, a kad se vratio momku, onda se samo vućio stražnjim 
nogama i razbio burad. 

— E te slomljene duge natovari sad na tvog konja i kreni 
ga ovom stazom, — kaže on momku, — a ti ćeš jašiti dalje na 
meni. 

Momak posluša, i kad je svog starog konja krenio, onda 
vidi da vranac ima na svakoj nogi po pet kopita, a na svakom 
je ploča od dragog kamenja. Sad što vidi za to pitati neće, al 
zapita: 

— A kud ode moj konj s tim tovarom? 

Troglavac na to zarže, al baš ko da se čovik smije, i veli: 

— Ta nismo mi valjda lopovi, da zmaja iznenadimo na spa- 
vanju ko što je on nas. Nek zna, da nam se ima nadati i za 


mejdan spremati! A i mi ćemo se zasukati i tabane lojom na- 


mazati. 

Momak je dobro ubardo šta mu je onaj vezani stari čovik 
kazo i ne raspitiva, već posluša troglavca i uzjaši na njeg. Odu 
oni na tu stranu di je momkov stari konj očo s razbijenim du- 
gama, al troglavcu ne triba staze. Ode on priko najgušće šume 
i di stane s nogom od pet kopita tamo sve ruši. Do zore su prišli 
put što momkov stari konj ne bi valjda ni od mine do mine, i 
stignu na jednu veliku pašu pod šumom. Tu se trava ne vidi 
toliko je niki' krupni' bivola, kaki' momak nikad nije vidio. 

— Io su zmajovi bivoli, — kaže troglavac. — Ulovi četri 
najveća, pa i oderi. Nama će dosta biti i koža, a zmaju ćemo 
ostaviti meso, nek ne kaže da smo ga baš oštetili. 

Momak uradi kako ga je konj uputio i kad je bivolske kože 
pribacio priko ramena, troglavac s njim ode u šumu ko vijar. 
Odu oni sad natrag ritu, al troglavac nije uzo pravac kojim su 
dolazili, već sve nuz zmajovu pašu iđe kroz šumu. Nisu daleko 
ni išli, kad na jednoj ledini dođu do jabuke kaku momak nikad 
nije vidio. Po drvetu ko da je posuta zlatna rosa, a po lišću sre- 
brna. Lipo je i drvo, al što je na njoj voće! Jabuke krupne da 
jedva stanu u šake, crvene ko krv, a poštrapane pigama, al bi- 
lim ko mliko. 

— Ko je ovu jabuku sadio, a ko je odnjigovo? — začudi 
se momak. 

— Nit je ko sadio, nit je ko njigovo, već je sama nikla, 
sama je i rasla, — kaže troglavac i ispripovida kako je to bilo. 

Zmaj s kojim će se nji' dvojca vući prsta, zavadio se sa šo- 
gorom, a kad se on zavadi tu pomirbe nema, već kome glava 
mora pasti s ramena. Tako je on i šogoru otkinio glavu, al kako 
je zmajova sestra držala nuz svog čovika, borme zmaj ni njoj 
nije prašto. Ona je baš imala dite, i kad je vidila da će joj čo- 
vik nasradati, pobigla je s ditetom u šumu. Tu je sila na ledini, 
izvadila jabuku iz nidara da malo ugasi žeđ i da dite nadoji. 
Ona je baš zagrizla u jabuku, dite je počelo sisati, kad i' je zmaj 
skolio. Nije tu bilo divana ni razgovora, već zmaj dovati i sestru 
i njezino ditešce i kad i' je lupio o ledinu, od nji ostala samo 
jabuka, što je mater zagrizla, i kap mlika što je kapnila s di- 
tetovi' usnica. 

— E, vidiš, — troglavac kaže momku, — tu di su oni pogi- 
nili, iz jabuke je pala špica na zemlju, a na špicu ona kap mlika 


"ves «.. 


s dičiji' usnica. Od mlika je špica puštila kliju i tako je narasla 
Momak ga posluša i uzabere lipu jabuku. Kad je zagrizo u 


nju, a njemu se čini da pije mliko kako nikad u životu nije. 
Slatko mu pada, pa mu je i zato nikud milo i drago, al mu je 

još draže, jel kako koji zalogaj proguta, a njemu se čini da bi 
mogo kamenje vućati. 

Čudi se momak i to i kaže troglavcu, a onaj se onda na- 
smije: 

_ Ne misliš valjda da sam te do ove jabuke dovo, da te 
pitam ne bi li volio da je imaš u bašči, već zato da se navacćaš 
snage. Da li se mi spremamo za mejdan el za baščare?! 


Šta može momak kazati na taki divan, već se dobro uvati 
za grivu, a troglavac krene dalje kroz šumu i za kratko vrime 
evo nji' dvojce opet do rita. | 

— E, sad uzmi po jedan od ovog kamenja i svakog veži u 
bivolsku kožu, a na nju veži ove lance i gotova ti je fračka 
i kamen u njoj, — kaže konj momku šta će raditi. — Jel znaj, 
— još će, — da je ovo kamenje meni na noge svezo baš taj 
zmaj, i red je da mu njegovo i vratimo. 

Poslušaće sad momak, ali da se ne sića kako ga je svezani 
opominjo da se ne raspitiva, borme bi zapito oće li moći tako 
teško kamenje digniti? Al ovako samo ćuti i lance lipo veže na 
kožu ko na pravu fraćku, i onda će se mašiti kamenja. Ho, kad 
je prvi kamen do'vatio, a njemu se čini ko da jabuku drži u 
tuki. Čudi se on i bržebolje će i drugi, i treći, pa i poslidnji, a 
što dalje njemu sve lakši. Maše on s tim velikim fraćkama, ta 
ni reduša s varnjačom ne bi lakše. 

— Sad je već i tvoj stari konj odševeljo do zmaja, a kad 
domaćin zna da mu se gosti spremaju, valjda nas već 1 čeka, — 
opet se konj javi. — Ajde, da zmaja-domaćina baš malo 
obađemo. 

Konj je to kazo i kad se onda zakaso, borme momak nije 
baš zdravo mogo viditi kudan prolaze. Samo čuje kako mu u 
ušima vitar uji, a zemlja se pod troglavcom trese. Tako je to 
trajalo jedno vrime i momak se osvistio, kad je prid sobom 
ugledo na brigu velik čađav grad. Oko grada svud trnje, prcov, 
čičak, boca i pustoš ko da je kaki simenjak od parloga. Stigli su 
nji' dvojca u to drlo, al se iz čađavog grada ne čuje ni glasa, 
nit se kogod vidi. 

_ E, oće zmaj da nas digod sačeka napripuš i onako oda- 
strag u pabušinu da nam satira šilo, — troglavac prišaplje 
momku. — Al nek samo čeka dok mu mi ne natrčemo na trn: 
Pobratime, ti s fraćkama budi spreman i ne pitaj već slušaj. 

I sotim troglavac zamane sa sve tri glave i ode kroz šiprak 
ko da ga je u'vatila kokošija slipoća. E, al je on zama'nio gla- 
vom zato što je tako baš i tio, a zmaj nek samo misli da mu je 
luda došla rad pameti. Iđe troglavac tako, pa on i momak po- 

tonili u visoko trnje. Iđe i maše repom ko da ni nema druge 
brige osim da tira sa sebe muve. 


— Vidi, tu je nika velika bunja u trnju, — momak pro- 
šaplje jedared. 
— Jesam ti kazo da ćutiš, — troglavac se osiko na njeg. — 


A sad jednom rukom drži fračke, a drugom se ušikaj za grivu, 
al iz sve snage. 

Kako je to kazo, a iz bunje skoči troglavi zmaj, al i on na 
troglavom konju. Skočio zmaj, i poviko: 

— A u bunji sam ja! Tu ću vam glave sa'ranit! 

Iako bi on tio, al dok je viknio, di je već bio troglavi 
s momkom?! Zaperjašio on sa onim nogama od po pet kopita 
i sve melje trnje iza sebe. Di on prođe tu parlog ne triba zaora- 
vati od korova. Uputio se oko grada, a zmaj na njegovom tro- 
glavcu za njim. Isuko niku sabljetinu i samo bi dovaćo glavu 
momku i njegovom troglavcu, samo kad bi one bile nado'vat. 
Al je zmajov troglavac s jednim kopitom na nogi, a i zmaj je 
malčak teži od momka, i što dalje zmaj sve više zaostaje i sve 
više mamuza svog troglavca. 


Momkov troglavac već zašo iza grada, a zmajov konj još 
nije dobro ni streso slamu od bunje. Momkov troglavac sad 
malo olakšo i kad se zmaj pojavio iza grada, a on onda opet đi- 
pio. Tako su trčali oko grada sve do podne, pa je momkov tro- 
glavac izoro,atar na kojem samo sij i eto kruva za tri sela. Kad 
će već doći i podne, momkov troglavac se uputio od grada i 
upravo u jedan rit. Momak bi mu već kazo da ne iđe tamo, ta 
zapasće u buzalicu; al se sitio da mu se jedared već rič otela 
kad ne valja. Čuti i čeka šta će biti, a troglavac, kad se zauko, 
ode priko buzalice u ritu ko da mu se put praši pod nogama. 
Kako će on iz rita, a zmaja evo do rita. 


Zmajov troglavac se poduzbio, počo se propinjati na brigu, 
al kad mu se gosa razgoropadio i ošinio ga sabljom, konju o'ma' 
potekla krv. Zmajov troglavac poznaje SVOg gosu, a i njegovu 
sablju, pa se zatrče i krene priko rita. Al kako je krenio, tako 
je do trbuva i zapo u buzalicu i što dalje sve teže se izvlači. 
Momkov troglavac se dotle latio u zasigravanje i sve igra na 
drugom brigu. Baš će podne pripeći na time, kad će i zmaj do 
drugog briga, al mu u to troglavac posrne i ode u buzalicu sve 
do vrata. Zmaj se kojikako dovati briga, al posrne i on. 

— Odjakari mu livu glavu, — vikne momkov troglavac, — 
a čuvaj se one strane di mu je sablja, jel di tom sabljom zasiče 
tamo rana nikad ne zaraste. 

Momku nije tribalo dvared kazati već zamane i, dok se 
zmaj nije iskoprco na brig, ociče mu livu glavu. O, kad je zmaj 
onda zaurliko! Kako je iz rita iskočio po briga je pod sobom 
odvalio. Tisnio je onda na momka onako pišice. Razbisnio se 
zmaj i ni ne čeka svog troglavca. 

— To je nama i tribalo, — nasmije se momkov troglavac. 
_— Nismo mi valjda zato bižali što se bojimo zmaja, već da iz- 
morimo i njeg i konja. 

Zmaj sune na nji', a troglavac se samo vrcne i već mu je 
s druge strane. Okrene se zmaj na tu, a troglavac ga već pri- 
skoči. Al ne stiže troglavac da prkosi samo zmaju, već je začas 
kod rita, i zmajovog troglavca makne kopitama u glave. Kako 
će zmajov troglavac iz buzalice, a momkov njeg već ljubi s de- 
set kopita u tri glave. Zmaj zakrvavio očima 1 sabljetinom maše 
tako da sve ledinu izorava, a di ošine tu i iz zemlje poteče krv. 
Šiba on sabljetinom u vitar, a momkov troglavac samo skače u 
stranu i priko njeg, dok zmaj najedared nije stao, pa će otrti 
znoj. 

Kako se zmaj mašio jednog čela na te dvi glave što su mu 
još ostale, a momkov troglavac dune varnice. Čim je zmaju oči 
zaso varnicama, poviče na momka: 

— Daj dvi fraćke! Vrati zmaju njegovo kamenje, al baš u 
oči, da svaki komad kamena dobro vidi! 

Momak je već jedva čeko da malo olakša svrab u šakama. 
Kad je onda zaušiljo jednu fračku od bivolske kože, borme je 
već i iz druge letio kamen. Ode kamen za kamenom iz fraćke, 
al odu iz zmajove glave i dva oka. Dok je on urliko za očima, a 
momkov troglavac dotle do zmajovog konja, pa udri u svako 
čelo, da vidi koje je od tri najtvrđe. Lupio on zmajovog tro- 
glavca opet u buzalicu i o'ma' do zmaja. 

— E, moj zmaju, — prkosi mu, — da ti je sunce poljubiti, 
baš bi bio red, kad ćeš se uskoro i tako opraštati od njegovog 
ždraka. 

Zmaju je nevolje dosta i tako, a kad mu se troglavac još 
počo rugati, on potrče do rita da izvuče svog konja. Vuče on 
njeg, al se onaj sav nija, a tri glave klamiću mu na četri strane. 

— Moj zmaju, ako imaš kada ostavi ga prvo tolike godine 
u buzalici ko što si mene i ne brigaj što onda neće znati kroz 
nju protrčati, — prdači ga momkov troglavac. 

Zmaju drugo nije ni tribalo. Kad drugo ne može sići, a on 
ošine i odjedared ociče svom troglavcu sve glave. Zatrče se opei 
pišice na momka i samo šiba sabljom, al da se momak i ne skla- 
nja, borme bi se za to postaro troglavac. I sad ga je troglavac 

opet dotle priskako dok se zmaj nije mašio da otare znoj. Tro- 
glavac dalje nije čeko već iz sridnje glave dune plamen zmaju 
među oči, a na momka poviče: 

— Daj mu još i ta dva kamena! Nek ne kaže da ćemo mu 
ostati dužni. 

— Oću, al baš u oči, da i dobro vidi, — momak podvikne 
i zamane fračkama. 

Da i nisu vidili kako su zmaju izbili i poslidnja dva oka, 

znali bi po tom kako je sad zaurliko. To borme nije bila šala, jel 

mu se najedared grad zatreso, a zidovi se počeli drobit ko sir. 
Sad zmaj ne da nije više tisko, već dipio i onako slip potrčo 
gradu. | | 

— Stani, ima još i žerave za tebe! — momak poviče. 

— Ta nek trče, — nasmije se na to troglavac, — u gradu 
nema vitra, pa ćemo ga tamo lakše peći polagacko na žeravi. 

Kad je zmaj čuo kaku lipotu mu obećavaju, potrče još više, 
al se u to splete i posiče na sablju. Kako mu je potekla krv, on 
drekne i baci sablju od sebe. Ode u razrušeni grad makar je 
sad slip i tamo nestane. | 

Momak bi da trči za njim, al mu troglavac kaže: 

— Digni samo njegovu sablju, on nam neće pobići, a ni 
sakriti se. 

Momak posluša i odu sad nji' dvojca, al se troglavac gega 
polagacko ko debela guska. Tako su se uzverali u ruševine, a.tu 
osim temelja nema ništa, osim što na sridi još stoji dubok 
bunar. 

— Spuštaj zmajovu sablju u njeg, — zapovidi troglavac 
momku. 

Ne pita onaj ništa, već uradi kako mu je konj kazo. Lipo 
vrvom spuštio sablju u bunar i ona potone. Al kad je prošlo 
jedno vrime, voda se uzmutila i jedared izbaci — šta — vec 
zmajovu sablju. 

— Šta vidiš, kaka je voda? — zapita troglavac. 

— Muina. | 

— Spuštaj opet sablju. 

Momak posluša konja, al kroz jedno vrime voda opet iz- 
baci sablju. | 

— Šta vidiš, kaka je voda? — pita troglavac. 

— Mutna. | 

— Spuštaj sablju. 

Momak posluša konja i sad čeka oće li voda opet da izbaci 
sablju? Čeka on i voda se sad počela mutiti, al sablju ne iz- 
baciva. 

— Šta vidiš, kaka je voda? — pita konj. 


— Krvava. 
— E, onda sablju više neće izbaciti, jel je to zmajova krv. 
— Tu se on sakrio pod vodu?! — sad se momak siti. 


— Daborme, al da se sakrio i pod zemlju, mi bi ga s ovom 
sabljom našli. A sad je dosta i njega i te njegove proklete sa- 
blje, koju sad više niko odud ne izvuče, osim njezinog gose el 
ako se rodi dite, koje će se brez materinog mlika odraniti na 
vodi i suvom kruvu. 

Tako troglavac kaže i onda počne kopati nogama i dotle se 
nije ni manjivo, dok sav taj duboki bunar nije zatrpo kame- 
njem. Kad je sve uredio kako triba, onda će na momka: 

— E, pobratime, ti si obavio što ti je moj goso kazo, jel znaj 
da sam ja konj onog svezanog čovika, i sad je red da i ti dobiješ 
od njeg što ti je obećo. 

Tako on veli i kaže još samo toliko, da se momak dobro 
ušika za grivu. Kad se onda otisko s pustog grada, ode priko 
šuma i ledina ko da zemlju nogama ni ne do'vaća. Kad će sunce 
padati zaodu, a troglavac od radosti zarzo pod 'rastom di je 
onaj stari čovik vezan. Al nije on samo zarzo, već i zaplako iz 
sve tri glave. Borme se momak imo čemu čuditi, kad je čuo di 
konj jica ko svršen čovik i kaže onom: 


— Ej, goso moj, goso, mene su ispile pijavice u buzalici, 
al kako je tebi tolike godine bilo na suncu i mrazu?! Ta sav si 
obrasto u mahovinu! 


Tako on žali ko žene kod mrca, a onaj će na to: 


— Nemoj sad tako kad si pod barom znao stegniti srce. 
Jedno je glavno, da nisu oni nas metnili pod crnu zemlju, da 
nas trava obraste, već da mi mećemo nji: Ta nećemo. sad za- 
kukati ko kukavice, kad smo jednom već došli glave. 

Tako nji dvojica divane, a momak samo sluša. Vidi on da 
se upleo u krupne račune, al ne smi pitati ništa kad se dobro 
sića šta mu je taj stari čovik kazo. I ne bi se momak ni sad 
uplićo u razgovor, da se dida nije okrenio njemu. 

— A šta veliš ti, momče? Da nisi posusto el se pokajo? 

— Di bi ja radio i jedno i drugo, kad je o mojoj divojki 
bilo dosad samo divana, a ni pramen kose da joj vidim! Ta za 
mene poso još nije ni započo, — na to će momak, al na dušak. 

Dida ne krije da mu se dopada taki divan, al još će proku- 
šavati momka i zapita ga: 

— A viruješ ti meni još i sad? 

— Ti u nevolji, ja u nevolji, — njemu će momak ko ma- 
tor — i ako si na to spao da na nevoljnikovoj koži sičeš kajiše, 
načast ti bilo, al ja ti virujem ko rođenom ocu. 

Ako dida dosad nije krio da mu se dopada momkov divan, 
al sad je to 1 kazo. 


— E, moj sinko, ako budeš taki do kraja onda si zavridio 
divojku koju tražiš, al ti jedini i niko drugi na ovom svitu. 

Tako dida veli, a momak kad je to čuo, drugo mu ni ne 
triba. Šalji ga u vatru, u vodu — ode on ko živa žerava, samo 
da dođe do divojke. I kaže on didi da bi oma krećo. Tako bi 
on, borme ne bi drugačije ni dida, al kaže da još nije vrime. 
Tamo di je divojka, znadu šta je bilo sa zmajom i sad i oni če- 
kaju jabuku. E, al nek samo čekaju i nek se načekaju. Ne triba 
tamo ići kad se ovakim gostima nadaju, već će biti bolje ako i' 
iznenade. 

— A ja ću tebi dotle kazati koju rič o divojki, jel znam da 
sl ljubopitljiv i da bi pito za nju samo da ti nisam zabranio, — 
dida kaže momku, al tako lipo ko da otac divani sa sinom je- 
dinkom. 

Bome dida i nije lago. Kad je momak čuo da će o njegovoj 
divojki biti divana, ta sav se pritvorio u uši. Al kad je dida počo 
pripovidati, borme se vidilo da i njemu slatko pada svaka rič 
o toj divojki. 

— Sinko, — počo dida — da ti kažem o'ma' samo ovo: tvoja 
divojka je moja ćer jedinica. 

— Sta kažete? — momak podviknio, al od čuđenja umalo 
nije zanimio. 

— To, što si čuo, — dida će, i ako je ranije troglavac za- 
plako sad su didi počele otpadati suze. — Da, sinko, to je moja 
jedinica al ako je ti još nisi vidio, borme sam je i ja vidio svega 
jedared i nikad više. 

Kad je momak to čuo, on bi sve otimo rič iz usta didi, al 
mu onaj ispripovida sve redom. Nije on ma kaki stari čovik, 
Već kralj. Njegova kraljevina je bila dugačka i široka, da jeni 
tica ne bi priletila za nedilju dana. Jedan mrginj je tu pod zma- 
jevskim dvorima, a za drugi ni ne pitaj. Tu je on živio lipo 
s njegovim svitom i kad je bilo zdravlja, borme se tu nije znalo 
za nevolju. E, al niko nije ni klapio kaka velika nevolja je dri- 
mala baš kod nji'. Kadgod tu nije bilo kraljeva, al se tako do- 
godilo da je njegov pradida posto prvi kralj. To i ne bi bila ne- 
volja ni za kog, jel je i taj pradida bio čovik od glave do pete, 
al je on zapatio neobičnu sablju. 

Baš tu, digod u ovim velikim šumama, nike proklete viš- 
ćure uvatile napripuš jednu dobru vilu. Taj je pradida baš onda 
tudan čobanovo i kad je čuo di vila viče u pomoć, on se nije 
mislio već tisnio bliže. Nije se mislio ni kad je vidio te strašne 
višćure, a bilo i' je ko vrana. Tisnio on da oslobađa vilu, al bi 
bilo nevolje i od njega, da nije imo čitav čopor dobri pulina. 
Dotle nije ni on znao, da se višćure ne boje ničeg toliko ko va- 
šaka, al kad su one počele mordaviti i njega, njegovi kerovi 
navalili. Kako su kerovi raskidali prvu višćuru, a one se raz- 
bigle baš ko vrane. Tako je on oslobodio tu dobru vilu. 

Nije od nje želio za to ništa, al drugi dan evo nje i kaže, 
da mu je donela milošću kaku još nikom nije. 1 šta mu je dala? 
Jednu sablju, s kojom kad zasićeš rana više ne zaraste. 


_ Jeli tu s kojom smo zmaja utamanili? — momku se 
otela rič. 
— Baš tu, — na to.će stari kralj. 


I kaže on onda šta je dalje bilo. Njegov pradida je vili 
samo jedno moro obećati čvrstom virom, da s tom sabljom neće 
činiti nikake nepravde ni on, nit iko u njegovom kolinu. 

— |E, dogod bude tako, — uputi njeg onda vila — iz tvog 
kolina niko ne može poginiti nit od ove sablje, nit od čije ruke. 

Tako je ta sablja došla u njevo kolino i bili su i oni mirni, a 
i sablja, dok ovaj zmaj nije dozno za nju. E, al kako je dozno, 
on ni dan ni noć nije imo mira, već samo smišlja kako bi do nje 
došo. A kako će doći do nje kad je dosta da samo tisne pod 
sablju, a stari kralj nek samo zama'ne, i zmaju rane niko više 
ne zaliči. Nije on smio tiskati na kralja, al nije mogo ni mi- 
rovati. 

I dotle nije ni mirovo dok nije našo puta da se domogne 
sablje. Imo je on jednu posestrimu višćuru i kad se njoj potužio 
kake brige ga more, ona je o'ma' našla lika. Nabacila je san 
na kralja i na sve živo što se našlo oko njega i zmaj tako nije 
natrudio ni dlana, a sablja je bila njegova. Uzo je sablju 1 od 
dragosti poskakiva, al se i sitio, pa kaže višćuri: 

_—— Posestrimo, ovo je išlo lako, al znaj da ti meni neće dati 
mira čim se razbude. Ja njim ne možem doći glave, al ću moju 
uvik nositi u torbi dogod je ko od ovi' živ. 

Tako on veli, a višćura njemu: | 

_ Kad sam i' znala potkusiti s jednog kraja, valjda ću znati 
i s drugog. Ako se ti bojiš za tvoju kožu, čuvam i ja moju. Nji' | 
ne može niko utamaniti dok su ljudi, al će oni to biti samo dotle 
dok je to i meni dobro. 

Ona baš to kaže zmaju, kad se kraljica počela buditi. Kra- 
ljica je baš bila teška i valjda se zato prva i razbudila. Kako je 
čula šta višćura govori, o'ma* je znala da će kralja i nju prit- 
voriti u čega. I kraljici se nije tribalo misliti. Višćura je baš 
zama'nila da poškropi kralja i da kaže u čeg da se pritvori, kad 
kraljica skoči, zagrli kralja da ga tako zakrili od vračke. 

Al se višćura nasmije na to i podvikne: , 

— E, baš ko na zgodu! Grli ga, grli ga 1 nagrlićeš ga se. 
Nek si ti divlja jabuka, a grane i žile nek ti se spletu oko njeg 
da se odud više ne može makniti, Ni tebi ni njemu ne bilo spasa 
dok divlju jabuku kogod ne izvadi iz zemlje zajedno sa žilama, 
al tako, da se zemlja ne kopa, nit se roni, nit se izloka. 

Kako višćura kazala tako je to i bilo. O'ma' se tu od kra- 

ljice stvorila divlja jabuka, al sva spletena oko kralja. U to se 
i on otrgo od sna i vidi šta se dogodilo. 

— Eto, svitla kruno, sad samo čekaj kad će te kogod po- 
žaliti i ocići te žile što te grle, — narugala se njemu višćura i 
ode sa zmajom. 

Borme su oni to dobro izmislili..Da je kogod te žile posiko, 
ne bi ni znao da bi sotim ubio kraljicu, a kralj je nju toliko 
volio da bi prisvisnio od tuge. 

— Aoj, kaku nevolja sam mogo naneti, — uplašio se mo- 
mak kad je to čuo. 

— Zato triba svašta prvo dobro zagledati, a kad možeš, 
borme i pitati, — pos'vituje njeg kralj i onda kaže šta je dalje 
bilo. 

Kako je kraljica baš bila teška kad su je pritvorili u divlju 
jabuku, na njoj je uskoro rodilo prvo zrno divljeg voća. Al 
kako je ta prva jabuka sazrijala, o'ma' se i raspukla i iz nje je 
ispala curica lipa kakoj se ni jedna mater ne bi smila ni nadati. 
Lipa je ona da joj para nema, a što je najlipče na njoj, to je 
zlatna kosa. 

— Šta kažete, još i zlatnu kosu ima? Moja divojka? — mo- 
mak počo skakati od dragosti kad je to čuo. 

— Dabome da je tvoja divojka, jel sad već znaš da moja 
ćer nije od majke rođena, već od ove divlje jabuke. 

— Bolje da su mi obadve ruke otpale, neg da sam posiko 
ovu jabuku, — na to će momak i počo je ljubiti di stigne. 

Drago je to starom kralju i lakog srca kaže šta je dalje 
bilo. Višćura je znala da je kraljica noseća i bome je vrebala 
šta će biti s porodom. I kako je ditešce zlatne kose ispalo iz ja- 
buke, ona je potrčala, jel je već naumila da ga pritvori u go- 
luždravo švrače. E, al kad je vidila kako zlatna kosica sja ko 
sunce, zaboravila je šta zmajovo srce ište, a sitila se svoje dice. 

Baš je višćura, al je još i u nje ostalo materinskog srca, ako ne 

za tuđu dicu, a ono za svoju. O'ma' je njoj sinilo u glavi kako 
dobro će biti za njezinu dicu ako njim odnese to ditešce zlatne 
kose. Njezina dica su bila u dubokim mračnim podrumima. Kad 
njim zasja ova kosa ko sunce, neće više morati tumarati po 
mraku ko krtine. I o'ma' ona uzela ditešce, a zmaju je slagala 
da ga je pritvorila u sovuljagu. 

Odnela je ditešce, a kralj i kraljica ostali tako zagrljeni da 
žale za svojim porodom i da čekaju svoju žalosnu sudbinu. Sta 
je zmaj naradio s njevim svitom to ni kralj ne zna. U kralja su 
bila tri troglava konja, tri rođena brata, On je i nji' tio povesti 
i dvojica se nisu ni odupirala, al ovaj jedan, kojeg je kralj ja- 
šio, nije se dao. Zmaj se nije s njim dugo dučio, već ga je bacio 
u onu buzalicu, da tamo otrune. Samo zmaj nije znao da tro- 
glavcu ima spasa ako se na'rani kako triba i napoji starim vi- 
nom, kojeg su oni za nuždu nazakopavali širom cilog kra- 
ljevstva. | 

Kralj je sve to ispripovido momku i onda još kaže: 

— Sinko, sad si čuo sve. Znaš ko ti je divojka, a di ćeš je 
iražiti valjda znaš i to. 

— Adibhbi je tražio na drugom mistu već u višćurinoj bunji. 
Tamo i nigdi na drugom mistu, al o'ma'! — momak podvikne 
na to i već se krene da zajaši troglavca. 

Oće on o'ma', al se stari kralj nasmije i ko u šali će ga 
karati. 

— Eto, momku spomeni divojku i umro je za njeg sav drugi 
svit. Već si zaboravio šta sam ti kazo: višćura ti se sad nada, a 
ti triba da je iznenadiš. 

Dabome da je tako. Momak se kvrenio po glavi, al se kvrc- 
nio i za drugo čega. 

— A triba valjda naći puta kako bi i vas prvo oslobodio, — 
kaže on kralju, i zastidio se što se tog nije sitio već ranije. 

— Prvo ti donesi moje dite, a dotle s nama ni tako ne mo- 
žeš ništa, kad nit ti znaš kako ćeš nas osloboditi, a borme ti ni 
ja ne bi' znao sS'vitovati baš ništa. 

Kad je tako, momak se opet zaboravio i kaže da će ići rad 
divojke. Stari kralj vidi da momak ne može ostati na jednom 
mistu i ma'ne troglavcu nek ga nosi. E, al nije on ma'nio da 
o'ma' odu višćuri, već uputi troglavca da s momkom iđe po šumi 
tamo-vamo sve dok ne dođe pravo vrime. | 

— Ti slušaj troglavca, nemoj kako zaslipiti prije vrimena, 
— opomene još momka. | 

I ode ovaj na troglavcu, sve bi letio samo kad bi znao kuda 
triba ići. A troglavac samo polagacko i malo-malo pa se izvali 
digod u debelu travu. Momak se sav grize, taki je nestrpljen i 
kad je došlo prvo veče, skoro da plače tako mu je teško što mora 
čekati. | 

__ Šta ću ja raditi ovako skršteni' ruku? — stao on prid 
troglavca. 

A onaj njemu: 

_—— Uzmi iz torbe krušca, izmrvi ga i 'rani tice. 

Šta će momak, već baš to uraditi. I to je bolje neg da samo 
uzalud lupa glavu, a bar će učiniti dobro šumskim ticama. l 
kako je sad radio to veče tako je bilo uvik, dok se troglavac 
jedared nije uozbilj krenio. Dok je troglavac šervanjio po šumi, 
borme je dotle mogo prije njeg stigniti i spuž, al kad se sad 
zakaso, momak nije imo kada ni izbrojiti koliko su šuma i voda 
prišli u jedan ma'. Tako su letili sve do pridveče, a kad će se 
već i misec pokazati, evo nji' pod jednim brigom. Vidi se da je 
na tom brigu kadgod moro biti kaki tvrd grad, al je sad sve 
srušeno i popaljeno. 

— Ovo je bio grad našeg kralja, — troglavac kaže. — Sru- 
šila ga je i opalila zmajevska sila. | 

To je kazo, al dalje ništa već se latio u kopanje. Kad se 
zauko s onim njegovim kopitima, tu nije prošlo vrimena i već 
se pokazo jedan dubok podrum. U tom podrumu nema ništa, 
<al paučine i prašine na pritek. Momak se začudio i baš tio za- 
pitati šta će u tim pustim mračnim zidovima, al troglavac u to 
dune. Kako je razduvo pra? i paučinu, a u jednoj čoši ukažu se 
teška gvozdena vrata, zaključana sa sedam katanaca, al veliki" 
ko glava. Kaki su da su, troglavac jednog po jednog pod zub 
i smrvio i' lakše neg zrno kukuruza. Iza vrata se pokazala jedna 
komarica, a u njoj sedam zlatni' buradi. 

— To uzmi i čuvaj ko oči u glavi. Ne zato što su zlatna, već 
zato što su naša, a samo u njima možeš poneti našeg vina, — 
troglavac uputi momka. 

Posluša on, al ne pita ništa. Nije njemu do razgovora, on 
bi i troglavca požurivo samo kad bi se uzdo da to vridi štogod. 
Uzo je burad i poslago u one bivolske kože, što su mu služile 
za fraćke, i sotim ga troglavac ponese dalje. 

Išli su sad opet brže neg vijar i prid samu ponoć stanu u 
jednom velikom, al zapuštenom vinogradu. Vidi se da je to 
kadgod bio vinograd — stani pa gledaj, al godinama se tu iz- 
gubio trag ljudske ruke. 


104 


_  Odud ćemo uzeti vina u našu burad, — troglavac kaže: 
zašto su tu došli. 

Kaže on to, al kad je momak čuo taki divan, borme se 
uzbunio. 

— Pobratime, ako mi svudan toliko čekali, moja divojka 
će plesti side kose dok ne stignemo do nje. 

_ Ne misliš ti, da mi ne bi dolazili ovamo da to ne mora 
biti! — na to će troglavac. 

Momak se zastidio i ne kaže ništa drugo, već zapita šta 
triba uraditi. 

—— Uzmi sablju i oriži vinograd. 

Momku nije tribalo dvared kazati. Trgo je sablju i o'ma' 
do čokoća, al kako je ociko prvi struk iz loze bukne plamen. 


_ Šta je to? Nećeš me valjda navesti na zlo? — momak se 
trgo i stao prid konja. 

_ Baš si pogodio, šta bi dočeko od mene! — troglavac se 
nasmije sa sve tri glave. — Šta se bojiš ovog, kad se zmaja nisi 
bojo? Ne boj se, ovo plamti al ne peče. 

Kaže on onda momku, da je to kraljev vinograd koji rodi 
svake sedme godine. Sad će oni sačekati prvi rod, jel loza nije 
rodila otkako je kralj prošo tako nemilo. A nije ni mogla roditi, 
jel je jedino njegova ruka mogla rizati i brati ovaj vinograd, al 
momak sad mora ubrati sedam zrna pa bilo s njim šta bilo! 

Ako se momak malopre trgo od plamena, al mu se sad čini 
da se ne bi uplašio ni živog vraga! 

_ A šta je to tako strašno što bi mi se moglo dogoditi? — 
nasmije se. 

— E, moj goso, da ti znaš što ne znaš, ne bi se baš tako 
lako smijo. Vidiš ono što se bili? 

Momak pogleda i sad vidi svud ukraj vinograda ljudske 
kosti. Vidi on, al ni to mu nije ništa, već opet onako olako kaže: 

— Vidim, ljudske kosti — a šta onda?! 

— To, da nigdi lakše izgubiti glavu neg tu. Ovaj vinograd 
čuvaju ponoćne zolje. Koliko zrna toliko zolja. One dolete svake 
ponoći i čim koja nema svoje zrno na koje će stati, one znadu 
da to nije ubrala kraljeva ruka. Onda polete tragom i kad nađu 
tog, ko je kraljevo grožđe uzabro, po'idu mu sve meso s kostiju. 

— Otud ove kosti? 

— Kako samo pogađaš?! — troglavac se sad nasmijo. 

Borme se sad momak uozbiljio i zapita, kako će on onda 
moći uzabrati grožđe? 

.— Kad bi bilo kake tice što bi ti trag začeprkala, jel nju 
zolje ne bi stigle. 


Bi 

Kako troglavac to kazo, a momak se siti da je tice danima 
"ranio. 

— Valjda će se koja sititi moje dobrote, — kaže troglavcu 
i više neće trošiti vrime na divan, neg udari u rizanje. 

Nije to dobro ni kazo, a u vinograd sleti jedna ševa. I kako 
momak koraci, a ona za njim začeprkava stope. Tako je on 
sricno orizo vinograd, pa će zapitati troglavca di će sačekati 
sedam godina dok grožđe ne sazrija. Oće on pitati, al se trogla- 
vac na to nasmije i ko u šali kaže: 

— O, pobratime, kad čovik ima oči, a pita za ono što može 
viditi. 

Momak je već naučio na take razgovore i o'ma' se obrazre. 
Bome je imo šta i viditi — loza istirala, na svakom čokotu groz- 
dovi ko pilići oko kvočke. 

— Ta prošlo je tu već sedam i sedam godina, jel je tu svaka 
brazda godina. Ne pitaj, već beri sedam najlipči zrna i jaši me, 
al o'ma', da bižimo dok je ševa još tu. 

Tako je to i bilo. Momak uzabro sedam krupni' zrna i uz- 
jašio na troglavca, al jedva su se krenili, a zemlja se sve trese 
iz daljine. 

— Ponoć je, evo zolja, — troglavac prošaplje. — Ševa nam 
je za petama, a ti se sad nemoj obazirati, već mi se u'vati za 
uši svom snagom. 

I kad je troglavac onda zapo sa onim silnim kopitima, ta 
nije drugo, već kamen izorava tako biži. Biži on, al sve do zore 
se zemlja tresla za njima, tolike šumske zolje zuje iz daljine. 
Žuje one 1 od nji ništa ne čuješ, al kad će zora zazoriti, jedared 
momak samo začuje di mu ševa piva iznad glave. 

— E, njoj nek je fala, a drugačije bi ti se kosti već sušile, 
.— troglavac će na to momku i zađe u šumu, da se malo izduše. 

On će se izduvati, a momku kaže da u svako zlatno bure 
iscidi po jedno zrno grožđa. Posluša njeg momak i kad će ciditi, 
borme se imo čemu čuditi, jel je od svakog zrna nacidio toliko 
da je jedva stalo u bure. Kad je napunio svu burad, onda mu 
troglavac kaže da i' dobro zavrani i nek legne i on. Tako je to 
i bilo, i sad su lipo spavali sve do druge zore. 


Troglavac usto prvi, razbudio i momka i lipo ga uputio šta 
će raditi s vinom. Kaže mu, da će sad ići nikud na drugo misto, 
već pravac do višćure. Ona je s njezinom silnom dicom čak u 
sedmom podrumu, a tamo drži i momkovu divojku. Kako je 
momak to čuo, borme dalje nije ništa ni pito, već skočio tro- 
glavcu na leđa. Ni onaj neće dalje pripovidati već se zauko kako 
živ može. I nije se dobro ni zatrčo već su stigli opet do niki" 

ruševina. Nema tu ni čestite vrbine, ni komada kamena što nije 
okrnjen, a sve u gustom šipraku ko da se tu samo zmije kote. 
Kad su malo zašli, momak onda vidi samo jedan stari odžak. 1 
taj se naerio ko da će sad pasti. 


Troglavac tu ulakšo korak i pipa zemlju ko mačak. Došo 
do tog odžaka i prošaplje momku: 

— Sad sjaši, i ako se uzdaš u srce, ti ostani i čekaj. Kako 
dočekaš tako će nam 1 biti. 

To je kazo i više ništa, a momak ni rič, već skinio jednu 
bivolsku kožu s buretom, istrgo sablju i stao nuz odžak. Iro- 
glavcu je to bilo dosta. Nagnio se nad odžak, al sa sve tri glave, 
i dunio u njega sa svi' šest nozdrva. Kako je dunio tako je i 
pobigo u najgušći šiprak. Al nije dobro ni dunio, a kroz odžak 
izletila sva višćurina dica. 

Kad je momak to vidio, bome mu je kosa počela rasti od 
stra'. U troglavca snaga nije za šalu, kad je samo dunio a višcu - 
rina dica izletila kroz odžak čak iz sedmi podruma. Al kakoj 
strašnoj snagi se tu može nadati, kad je i troglavac pobigo ko 
brez duše?! Borme se momak obazro i neotice da vidi di bi za- 
vuko glavu, al se oma" sitio i divojke sa zlatnom kosom. I na- 
jedared stego srce, šakom lupio po sablji i veli sam sebi: 

— Nek bude šta će biti! Ako je do bižanja, šta si onda i 
dolazio?! 

Tako kara sam sebe i bome se još više trgo. Nema tu nikog, 
al je tu ljudski glas i momku je o'ma' bilo lakše na srcu ko da 
nije sam. Al kako mu je da mu je, sad već nije imo vrimena 
za mišalj i pripovidanje. Ruševine se najedared zatresle i ze- 
mlja se prokinila iznad nji', a baš prid momkom. I ko bi drugi 
otud iskočio već višćura, zmajeva posestrima. Iskočila ona, al 
ne pišice, već jaši i ona na troglavcu, al na takom koji na sva- 
koj nogi ima po sedam kopita. 

— A ja već mislila, da neću ni imati gostiju, — zaskičila je 
kad je vidila momka. — E, a di ti je konj? Sakrio se, a dolazi 
mi kad nije vrime za vilovske poslove. Je li tebe ostavio na- 
suprot mene, tebe, ovako ljudsko mače? 

Skiči ona, a momak ni rič već samo gleda šta će višćura za- 
početi. Dok je ona skičila to je i bilo kojikako, al je najedared 
podbola troglavca i razma'nila svom kosom. Borme momak take 
šale nije baš bio željan. To nije kosa ko kosa na ženskoj glavi. 
Di zmajeva posestrima provuče kosu po zemlji tamo ostaju 


brazde, duboke da bi čovik u njima slomio vrat. Di tom kosom 


ošine, tamo drobi kamen. 

Kad je momak to vidio, borme ga niko nije moro potsićati 
šta mu je troglavac kazo. Trgo je vran iz bureta i dok dlanom 
o dlan, već je sablju okupo u vinu. Zavranio je zlatno bure još 
brže i ne čeka višćuru, već njoj u kob. Oće on njoj, al ona još 
više njemu. Momak je pišice, a ona na troglavcu i još kakom. 
Propinje se on nad momkom, oće da ga zgazi el da mu zubima 
glavu otkine, višćura bi šibala po njemu onom strašnom kosu- 
rinom, al momak livom rukom drži bivolsku kožu sa zlatnim 
buretom, a desnom maše sabljom. Strašna je kosa u višćure, 
strašna su kopita u njezinog troglavca, al di momak sabljom 
do'vati tamo plamen žeže. Nije badava sablja umočena u vino 
što je rodilo na plamenoj lozi. Žeže on nji' pomalo, al di višćura 
njega kosom do'vati, di ga troglavac očeše zubima, tamo mu 
iskinu živo meso. 

Sunce nije dobro ni izgrijalo, a momak već zapinušio i u 
krvi se okupo. Srce oće da mu iskoči od muke, al kad ositi kako 
mriši pečenica i višćurina i njezinog troglavca, onda opet dođe 
malo sebi. Oni njeg kidaju, on nji žeže i pali sabljom, i tako 
ce jedared i podne. Kako se podne približilo, a momak jedared 
začuje di njegov troglavac viče: 

— Pobratime, je li te stra'? 

— Ida me je stra', ne bi se odo ni rođenoj materi! — mo- 
mak se ozovne. 

— Nek te i nije stra', jel evo podne, pa će sunce kroz odžak 
zasvitliti čak u sedme podrume. 


Kako je momkov troglavac to poviko, a višćura skikne i 
okrene se da vidi kako sunce stoji. Ona se ničeg tako nije bojala 
ko od tog, da sunce u podne kroz odžak dopre u sedme podru- 
me, di je divojka zlatne kose. Čim bi sunce udarilo ždrakom u 
zlatnu kosu, ona bi se tako zasjala da bi od tog zaslipila i viš- 
ćura i sva njezina dica. Zato je ona svako podne morala biti 
doli, da podmetne leđa pod odžak. Pogledala je i sad na sunce, 
a momku drugo nije ni tribalo. Kako se višćura od njeg okre- 
nila, on vran iz bureta i počo je škropiti po njoj vatrenim 
vinom. 

Nije dobro ni polio, višćura se nije ni okrenila, a iz daljine 
već zuje zolje, al tako, da se sva zemlja trese. Sunce je već 
do'vatilo jednu ćošu odžaka, al nije još iznad njega pa bi viš- 
ćura mogla otkiniti još koji komad mesa s momka. I tila bi tako 
što drage volje, al kad je čula zolje, borme je samo zaskičila i 
ode kroz odžak strmoglavce. Ode ona, al su joj zolje u'vatile 
pete, a njezinom troglavcu obrstile polak stražnji' kopita. 

Kako je višćura nestala u odžaku, a momkov troglavac 


već tu. 
_ Jesi li vidio kako ponoćne zolje dobro nanjuše 1 vino 1z 
njevog vinograda, čim nije u našim zlatnim buradima? — smije 


se on na momka. 

Troglavac se smije, al momku nije baš do smijanja kad je 
sav u ranama. E, al zna troglavac i tom lika. Nije on drimo u 
šipraku već tražio kojikake trave, za koje je samo on znao. I 
o'ma' je momku s tim travama zalizo rane, a nji' nestalo ko da 
i' nije ni bilo. 

— Ej, pobratime, nećemo sad valjda gledati zolje, već iđi 
u prvi podrum, — sićaće on sad momka. 

Al ne triba njega sićati. Momak izvadio bure iz bivolske 
kože i skočio u mrak kroz onu jamu što je višćura provalila. 
Upo je u prvi podrum, al ne vidi ništa. Mrak je taki da ga ni 
sikirom ne bi prosiko. Što je mrak i to nije šala kad upadneš 
u podrum take višćure, al duše vijar, šiba niko trnje i koprena, 
a sa svi! strana leti štogod ko kaki bodljivi bumbarovi. Momak 
nije mogo dobro ni uzda niti a koža mu je već bila sva oderana. 
Al ni nije uzdiso, već mu je prvi poso bio da bure odvrani, lupi 
u podrum i vikne: 

—— Ovamo ponoćne zolje! 

Kako je to kazo, a iz bureta bukne plamen. Čim je plamen 
obasjo podrum, sve ono čudo pobiglo u bure. To su bile koji- 
kake višćurine sluge, a svi su dobro znali šta i čeka kad po- 
noćne zolje sunu, i da i zolje neće dirati jedino u kraljevim 
zlatnim buradima. U taj ma" se u podrumu razdanilo i momak 
uzme bure, pa se kojikako ispentra do troglavca. Onaj ga već 
čeka s travama, obliže ga ko i malopre i momak opet zdrav i 
čitav ko da mu koža nije ni bila oderana. 


E, sad je odjašio na troglavcu u šumu i do druge zore se 
nije ni mako, tako slatko je prospavo. Al čim će zora zazoriti 
nji' dvojica su već bili kod odžaka i troglavac opet izduše svu 
višćurinu dicu. Jedva su izletila i on pobigo, a nje evo. Probila 
zemlju i sad nit skiči, nit pripovida već tiska na momka. Tiska 
ona, al je kusava i ona i njezin troglavac, a momak samo za- 
mače sablju u bure. Tako je opet izdržo do podne makar su ga 
višćura i njezin troglavac dobro izrovašili. Al kad je momkov 
troglavac opet zaviko: 

— Pobratime, je li te stra'? — višćura više nij 
kako sunce stoji. jea? 

Bižaće ona o'ma' u odžak, al su je zolje opet do'vatile. Mo- 
mak sad već ni ne čeka svog troglavca već skoči i u drugi po- 

drum. Kako je upo, a na njega navalila silesija sova. Lete na 
njega ko da se ledeni oblak otresa i sve bi mu oči kopale. I po- 
čele su one čapati oči, al on odvrani drugo zlatno bure i vikne: 

— Ovamo ponoćne zolje! 

Zolje nisu još ni čule, a sove već sve u zlatnom buretu. 
Troglavac momka sad izvuko, rane mu zaličio i odoše oni opet 
u šumu, da se siti naspavaju. I treće zore momak se već tuko 
sa višćurom, al je ona sad još kusavija i još više bisna. Može 
biti bisna kako oće, al momka nije strovalila. U podne je otrčala 
da leđima začepi odžak, al ako je suncu zapričila da zasja na 
divojkinoj zlatnoj kosi, od zolja se nije otela. 

Momak ode s praznim buretom i u treći podrum. I tu su ga 
lipo dočekali. Panj na panju, a na svakom spleteno zmija na 
stotine. Da je samo još malo zakasnio, slabo bi on bure odvranio 
i bacio, jel su ga splele svega. Al je ruke još imo toliko slo- 
bodne, da je bure bacio. A kad je viknio na ponoćne zolje, mogo 
se samo čuditi kako su te silne zmijurine stale u tako malo 
zlatno bure. Nestale su ko u vijar. 


I sad se on s višćurom i četvrti dan provodio ko i ranije, 
samo mu je s kosom iskinila po buta i polak leđa, al je on iz- 
držo do podne. Kad je sašo u četvrti podrum, tu su ga dočekala 
nika čuda što su izgledala ko da je vrag ušo u ljude el ljudi u 
vragove. Počeli su ga kidati, sići, peći i pariti, al samo dotle 
dok nije viknio: 

— Ovamo, ponoćne zolje! 

Peti dan mu je višćura s kosom odjakarila skoro polak lica, 
a njezin troglavac mu je poručo po ramena. Bisni su ko da njim 
je to poslidnji bis, a kako i ne bi bili, kad su i nji' ponoćne zolje 
oglabale već do pojasa. Al ne pomaže njim bis, jel su u podne 
prošli ko i ranije, a momak se onda spuštio u peti podrum. E 
tu su ga samo dočekali. Nike vragbabe, al ko da su rođene ma- 
tere višćurine, razvile jupke pa će sići rizance za čorbu. Oće 
one, al kako? Čim je momak upo, a one ga smotale poda se i 
jupke njemu na čelo i siće rizance sa sikirama. Oće one, al nisu 
dobro ni zama'nile, a on već dreknio: | 

— Ponoćne zolje ovamo! 

Kako momak i ne bi o'ma' dreknio? Ta da je koja samo je- 
dared udarila sikirom ode mu glava, a iz čega bi onda viko? 

Šesti dan su ga višćura i njezin troglavac prid samo podne 
do'vatili tako, da mu je višćura s kosom otkinila jednu nogu, a 
drugu mu je poručo njezin troglavac. Da je momkov troglavac 
samo malo kasnije oglasio podne, ode momak ko da ga nikad 
nije ni bilo. Al ovako su ponoćne zolje glabale višćuri već time, 

a momak sa novim nogama skočio u šesti podrum. Tu su ga do- 
čekali veliki kerovi s gvozdenim zubima. Navalili su na njega 
i počeli ga mordaviti, al će momak: 

— O, nikaki jedni! Kerovi, a na čobanskog sina ćete! Po- 
noćne zolje, ovamo! 


Viče on ponoćne zolje, al kako su kerovi nestali u buretu, 
misto zolja evo njegovog troglavca. Skočio on u šesti podrum i 
kad je momkove rane zalizo, nasmije se: 

— Šta će ti zolje, kad na višćuri i njezinom troglavcu nema 
već mesa ni za dva mladeža. Sad ćemo mi njima dati sunca! 

I nije dalje pripovido već kad je počo lupati stražnjim no- 
gama po odžaku, a pridnjim po tavanici nad sedmim podru- 
mom, zidovi se ruše ko suvo lišće. Kako je probio zidove, a 
sunce zasjalo u sedme podrume. Sunce zasjalo odozgor, al kad 
je udarila svitlost odozdol! ' 


Sja divojkina zlatna kosa ko tri sunca. Ta i momak je za- 
slipio od te svitlosti, a di ne bi višćura i njezin troglavac, kad 
su oni naučili orcati samo po mraku. Zaskičila višćura ko niko 
i tiska ni sama ne zna kuda, a tako i njezin troglavac. Oko nji 
se uzvrtila sva ona nakaradna derladija i valjda bi svakog iz- 
gazili, samo da nije divojke. Al se divojka tom već nadala, jel 
je vidila da se višćuri radi o glavi. I nije nju tribalo ni sićati 
ni nagovarati. Ako je u višćurinoj kosi dosad bila snaga, al je 
sad u divojkinoj. Kako višćura kuda zama'ne glavom, a divojka 
nju ošine zlatnom kosom po očima, a tako i sve njezine. 

Šibala bi i dok joj ruke ne otpadnu, ta ni onda njim se ne 
bi odužila za to što je tu pritrpila, al se nije dugo zamarala. 
Momkov troglavac je već tamo. 


— Malo da se i ja odužim! — kaže on i kad je onda počo 
Jupati stražnjim kopitima po višćuri i po njezinom uoBLaVu: 
borme se uskoro od nji' nije mogo pokupiti ni pra'. 


Višćurinu derladiju je onako ovlaš potamanio prvim kopi- 
tima i kad je sve bilo gotovo, samo je uzo na pleća momka i di- 
Vojku i iskočio s njima napolje. Kad su došli malo sebi, nisu se 
mogli jedno drugog nagledati. A kad su se latili u pripovidanje, 
troglavac i" je moro opomeniti. 

— Ocćemo li mi već otići i do vaši stari — ta oni bi već 
svatkovali! 

Borme to mladima nije bilo nepravo, već onda i oni kažu 
troglavcu nek iđe što brže može. A i išo je. Nije se ni zakaso, 
već je bio kod plamenog vinograda. Tu se zaustavio i kazo 
momku šta misli, a onom to i nije bilo krivo. Kako mu je kazo, 

momak je tako bacio oni' šest zlatni' buradi u vinograd. Tako 
i je slatko bacio, da su se sva razbila. 

— Imaš ti pravo, — momak se nasmije na troglavca, — ne- 
ćemo valjda ostati dužni zoljama kad smo i' zvali na ovu pe- 
čenicu. 

Nji' sad nije tribalo zvati. Kako su iz buradi poispadale 
višćurine sluge, a ponoćne zolje su i' već smeljale. Troglavac 
sotim krene dalje, al se momak siti 1 zapita: 

_—— Pobratime, a šta ćemo s ovim sedmim buretom! 

_ Nazdraviti na tvog didu i tvoju babu, kad isprosiš di- 
vojku. 

I dok su bili u razgovoru, već su i stigli do divlje jabuke. 
Kad je stari kralj vidio svoju ćer, od veselja malo nije pokido 
žile divlje jabuke. Al je sad momak poviko na njeg: 

_—— Babo, ta je li vam baš sad dosadilo što vas nana grli, a 
tolike godine nije. Čekajte da vas obadvoje oslobodimo. 

— Kako ćeš kad ne smiš ni kopati, ni da se zemlja odroni, 
ni da je voda podloče? — kralj se niki snuždio. 

_ Evo ovako! Duni pobratime, ta nije ovo valjda veća 
stvar neg višćurin odžak! 

Nije on to dobro ni kazo, a kad je troglavac dunio, ode 
divlja jabuka iz zemlje al iz korena. A kako je izašla iz zemlje, 
iz nje se stvori kraljica. E, sad tu ne triba pripovidati kaka je 
radost bila. Ne zna se ko koga grli, el kralj i kraljica ćer 1 
momka, el svi troglavca. A još kaka je radost bila kad su se 
jedared obazrli i vidili da se oko nji' okupio sav njev svit. 

__ Pa di ste vi bili? — kralj će u čudu kad je vidio sve 
svoje ljude. 

Tu po šumi — malo smo prodrimali ko i vi, svitla kruno. 

E, kad su prodrimali nek njim je, ko veli kralj, samo kad 
su opet svi zdravi i čitavi. I sad tu nije bilo dugačkog divana, 
već će momak o'ma' odjašiti na troglavcu do njegovi stari 1 
nek se svatkuje dok se svaki sit ne naveseli. 

Tako je to i bilo. Troglavac se malo zakaso tamo, a još manje 
natrag i već su bili tu stari čoban i čobanka. Kad su vidili kaka 
lipa njim je ta snaja što nije od majke rođena, bome su kazali 
jedno drugom: 

— E, sad možemo kazati da znamo zašto smo živili. 

Sad je tu bilo svatkovanja i svatkovanja, gostiju sa svi 
strana, i nije bilo dana da se opet nije pripovidalo kako je to 
bilo zbog te sablje, dok jedared stari kralj nije kazo: 

_— A sad nek je dosta i pripovitke o njoj. Više je neću va- 
diti otud di je zakopana, dogod me ne natira najveća nužda, 

jel je otud samo ja možem izvaditi. Da je izvadim opet bi se 
našo kaki prokleti što bi navaljivo na nas zbog nje. 

Poslušaće njeg svi, neće više o tom ni pripovidati, al mo- 
mak još kaže: 

— Babo, samo još da zapitam štogod mog pobratima tro- 
glavca. 

— No, kad te baš čukljika ispod rebara, tebi nek je do- 
pušteno. 

Kad je tako, momak onda zapita troglavca što je bižo 
isprid višćurinog troglavca. 

— Što sam? Moj pobratime, pa jesi li zaboravio da mi je i 
taj troglavac bio rođeni brat, al ne i po ćudi, jel je on na višću- 
rinoj zobi odranjen. 

— To znam, al me samo čudi šta si tu bižo kad se nisi upla- 
šio ni zmajevske sile? 

— Moj pobratime, ni najveća sila ne može nauditi toliko 
ko rođeni brat kad se izmetne protiv tebe. Eto, zato sam bižo 
dok nije došlo vrime da i ja tisnem. 

Tako veli troglavac, a stari kralj će onda: 

— Baš tako. Al sad već nek je zapravo dosta pripovitke, a 
nek je samo veselje. 

I veselili su se ko zna dokle i ja sam tamo bio i vina pio, 
a šta je dalje bilo, ne znam. | 


Pričao Stipan Poljaković-Kovačev 


8 Hrvatske pripovijetke 


MASNI LOŠA 


Bio tako jedan siroma' čovik, a u njega sijaset dice. On 
stojo u selu baš ispod kraljevog dvorca i kako mu žena koje 
dite dobro još ni ne odvije iz povoja, već ga i dadu za slugu u 
kraljev dvorac. Služio je i on od ponika i tako radi i s dicom. 

Sva dica služe, al gola i bosa kad i' mršavo plaćaju i rane, 
samo se jedan izmetnio pa neće i neće u službu. Plećat, šakat, 
vrat zabreko ko u bika, al on neće da iđe služiti. Oko kuće 
malo mršave zemljice, to ore i kopa, a zimi samo sidi u zapećku. 
Tiraju njeg otac i braća da iđe služiti, al se Loša ne da osoliti. 
Izđiko već, dotiro i do dvadesete godine, al još uvik u dugačko) 
košulji, a zimi samo u zapećku. 

_ Šta ti misliš i dokle ćeš tako? — goropadi se otac. 

_ Šta mislim da mislim, al ja drugog neću badava služiti. 
Neće s moji' leđa ni kralj ni vrag blagovati i vragovati, — kaže 
Loša, pa se u zapećku samo zamota u svoju dugačku košulju. 

Lipo će oko njeg i mater, a on njoj: 

_ Ako ste me za slugu rodili bolje da ste me oma 1 
zagušili. 

Ne može s njim niko izaći na kraj i tako ga čeljad i manila. 
Puštili su ga da čuva zimi zapećak i kako je od peći uvik bio 
čađav, prozvali su ga masni Loša. Loši ni brige za to. Radi on 
oko kuće, svoj kruv na njivi zaradi i samo razmišlja u zapećku. 

Loša će baš nikud navršiti dvadesetu godinu, kad su se 
uzmuvale sve kraljeve sluge. Tamo digod na kraj svita, u jed- 
nog čudnog dide ćer, kojoj je zlatna zvizda u kosi. Lipa je da 
joj para nema na svitu, al njezin otac je ne da nikom, već samo 
onom ko će je isprositi na konju što je crn ko noć, a na čelu 
ima zlatnu zvizdu sa srebrnim misecom. Nuz to triba još i ispu- 
niti dvi-tri želje. Ovaj kralj, di su svi Lošini služili, dobio od 
oca takog konja i baš se spremo da prosi divojku, kad mu kon) 
nesto ko u vitar. 

Kralj podigo sve na noge, ta tiro bi još i dicu iz kolivke, da 
mu traže konja. Tiro bi on, al di će ga tražiti kad je konj nesto 
ko da je izvitrio. Čovik ne bi ni zlotvoru poželio te bubatke, 

šta su i' dobili kraljevi ljudi kad se vrate brez konja. Tuče, 
muči svakoga, ta latio se pa skoro i mrtve goni da mu nađu 
konja. Ušo stra' u svit i samo krajče i sakrivaju se. I u Loši- 
noj kući ladnog znoja koliko oćeš, samo Loši ni brige. 

_— Šta ste se toliko usfrćkali? — jedared Loša progovori iz 
zapećka. Da oću, začas bi' našo tog konja. 

Njegovima je dosta nevolje i ovako, a još kad su se Loši 
prorizala usta, borme je buknila sva kuća. 

— Klempo jedan, ni iz zapećka se ne znaš izvući ko čestito 
čeljade, i još i ti zivaš, — razgoropadio se njegov otac, a borme 
ni braća mu ne ostaju dužna. 

— Što ga ne nađeš kad baš tako možeš? 

— Još mi nije vrime da se ženim. A čim navršim dvade- 
setu godinu. ja ću tog konja i naći, — Loša lipo ocu. 

— No, kad će se i ta roditi koju ćeš ti uzeti? Eto, za koji 
dan ćeš navršiti dvadesetu, a ti još i sad u dugačkoj košulji u 
zapećku, — razgoropadio se još više otac i zapritio mu, da ćuti 
dok je zdrav i čitav. — Nije nama i ovako dosta nevolje neg još 
da čuje kralj šta blebećeš, pa da nas sve obisi ko divenice u 
pušnicu. 

— A nek čuje! Kad dođe vrime, ja ću mu i sam kazati. Ka- 
zaću mu i to, da svaki sebi donese konja i divojku! Daborme! 
I kad donesem tog konja, nek niko ne misli da ću ga doneti 
kralju, već sebi. I konja i divojku! 

Čeljad vide da ga ne mogu zaustaviti, melje jezikom ko 
suvaja, pa se uplašili i okrenili na lipo. Tiše ga, i kako su ga 
dosad tirali, da iđe iz zapećka da se malo miša međ svit, sad ga 
tako čuvaju da ne izađe. Boje se da će se izlaniti prid svitom i 
teško njima ako to dođe u uši kralju. 

Ušle još veće mengule u kuću. Svi idu okolo ko kod mrca. 
Svi misle kaki će to žalostan rođendan biti, ako taj njev iz za- 
pećka i uradi to šta je divanio sa tom ludom, masnom glavom. 
Došo je i taj dan. Svi ukućani su ko na iglama, a Loša lipo iz 
zapećka i samo kaže najstarijem bratu da ga odvede do kralja. 


— Ti baš oćeš da svi poginemo? — otac se zaplako. 

— Ta ni dlaka na glavi vam se neće iskriviti, — umiriva 
njeg Loša i krene. X 

— Iđi, sinko, — otac kaže onda najstarijem sinu, — da ovaj 


ludi ne bi naradio još veću nevolju. 

Odu sad nji' dvojica, Loša pivajući, a brat kukajući. 

— A ti još pivaš?! 

— Ko ne bi pivo kad će se s takom mladom ženiti, koja 
ima zlatnu zvizdu u kosi, — Loša lipo njemu. 

Začas Loša osvanio u kraljevom dvoru. Nit se stidi što je 
momčina ko brig, a u dugačkoj košulji, nit se šali, već Kaže 
zašto je tu. 

_— A ti ćeš baš doneti tog konja? — kralj pita. 

Doduše Loša mu izgleda ko zavrnut, al oće kralj i s ludim, 
samo da mu donese ono što mu srce želi. Loša kaže da će konja 
borme doneti, krenio bi jutros brez riči, samo da mu ne triba 
štogod što je u kraljevim rukama. Daće onaj svašta samo nek 
mu donese konja. Kralj zaintačio da mu donese konja, a Loša 
samo potvrđiva da će ga doneti, al pazi na jezik i nikad ne kaže 
kome će ga doneti. | 

— A šta ti triba? — kralj pita. 

— Konj za mene i za brata. Ima tu za nas konja što je moj 
babo odranio i timario, samo i' ja moram izabrati. 

Dao bi onaj da bira i među zlatnim sabljama, samo da mu 
donese konja sa zlatnom zvizdom, a ne mari makar Loša bio i 
lud. Kad je tako, a Loša krene kroz košare i kroz ergele, pa 
bira. Vode ga do najbolji' konja, al on ne pipa i ne gleda, vec 
svakojeg za rep. Kako kojeg do'vati, taj već i upačiva nogama 
u tavanicu. Čude se ljudi njegovoj snagi, a borme i tom kako 
bira konje, pa se malo i uplašili kad je polupo o zemlju konje 
po svim košarama i ergelama. | 

_ Ovo nisu konji za nas, — Loša kaže. 

Ami druge nemamo, — kraljeve sluge mu odgovore. 

__ Jeli to baš cigurno? Nemate vi još digod konja? 

Tako Loša pita, a jedan stari sluga se onda siti. 

— Ima, sinko, dva tamo digod u ritu, al kad ovi nisu za 
tebe, te nemoj ni gledati. To su dva šuge što smo davno skinili 
s računa. | | 

— Ako ste vi, možda nisam ja. 

O'ma' će Loša u ritove i borme nađe u buzalici dva stara 
ždripca. Zasuko se on i povuc za rep. Povuko jednog, povuko 
drugog, a oni stoje u buzalici i samo što su manili repom ko da 
muve tiraju. Ma'nili oni repom, a Loša poljubio ledinu. 

_ "Tako, tako, to su konji za nas, — obraduje se Loša. 

Uzjaši on na jednog, a brat na drugog i krenu. 

_ Di si te šuge našo? — kralj se rasrdio, kad je Loša pro- 
jašio isprid dvora. # 

_ To se tebe ne tiče, a ne tiče se ni to di ću naći konja 
sa zvizdom i misecom, — Loša njemu kaže onako potenane. 

_ Šta kažeš ti, smoljo hepljavi? — kralj se sad samo razgo- 
ropadio i udario o'ma' u dreku, da Lošu uvate. 

—— Ne triba mene vaćati, doću ja 1 sam, al kad nađem mog 
konja i divojku. Jel znaj, da ja iđem i rad konja i rad divojke, 
i doneću i', al meni! 

Onaj u dvoru sav zapinušio i digo na Lošu ljude i kerove, 
al Loša samo šapnio šugi međ uši. Šugo rastrugo varnice i jedva 
se triput vućio, a sedam planina je već za njima. 

Iđe Loša, a brat za njim. Brat se čudom ne načudi, al ne 
smi ništa da pita. Vidi on sad da Loša baš nije ni tako mastan, 
i da nije sve baš tako kako je dugačka košulja pokazivala. Pu- 
tuju sad i naputovali su se, kad jedared dođu na veliku ledinu. 
Tu jedan ore na devet plugova, a. u svakom plugu po devet vo- 
lova. Ore taj, a za njim momčina sa velikim ustima 1 svu ze- 
mlju guta i još viče: 

— Av, ljudi, al sam gladan! A što bi znao 'isti, av što sam 
gladan! 

Viče taj tako, a sve po devet brazda 'ide. Manio se on 
brazda, kad su dojašili ova dva i vikne: 

— Vidi masnog Loše! Otkud tebe ovamo? Sto godina te 
nisam vidio. ja 

— Ta eto, iđem se ženiti. O'š doći za svatovca? — Loša 
lipo njemu. 

— A oće li tamo biti šta isti? 

— Valjda će biti kad se ženi masni Loša! 

Onaj o'ma' ostavi orača i krene s Lošom. Iđu oni sad, a 
Lošinom bratu kosa raste, ta sve odiže šepicu. Nije ni to šala, 
naići na takog čovika što toliko može po'isti, a još je uvik gla- 
dan, al otkud se on i Loša poznaju?! 

Lošin brat se ustravio, al ne smi ništa pitati, a ni ona dva 
ništa ne govore. Iđu sad nji trojica i naišli su se, kad jedared 
dođu na jednu veliku tekuću vodu. Tu sidi opet momčina. Za- 
gradio vodu i što nadođe, to sve i potone u njegovim ustima. 
Pije taj do poslidnje kapi, a kod svakog gutljaja još i viče: 

— Av, ljudi, al sam žedan. Av, što bi znao piti. 

Lošinom bratu drugo nije ni tribalo. Kosa počela opet rasti. 
Dojašili oni do tog, a on na Lošu: 

— Vidi masnog Loše! Otkud tebe ovamo?! Ta sto godina 
te nisam vidio! | 

* — Ta eto, idem se ženiti. O'š doći za svatovca? 

— A oće li tamo biti šta piti? : 

— Valjda će biti, kad se ženi masni Loša! 

Iđu sad već četvorica, al samo ćute. Lošinom bratu već do- 
sta maka, pa se samo misli kaki će to svatovi biti, kad se ovaki 
svatovci kupe. 

Prošli su opet dobar komad puta, kad u jednoj šumi vide 
veliku vatru. Došli oni bliže i imaju šta i da vide. Kamara drva 
devet fati široka, toliko dugačka i visoka, pa to gori. Na vrvu 
jedan u opakliji i šepici sav se guri ko kiseli kupus i viče: 

— Av, ljudi, što mi je zima! Av, što bi' se malo odgrijo! 

Lošin brat je već znao da će i ovaj biti svatovac. Borme 
nije ni tribalo dugo čekati. Čim je onaj iz vatre spazio Lošu, 
a on: 

— Vidi masnog Loše! Otkud tebe ovamo? Sto godina te 
nisam vidio. 

_ Ta eto, iđem se ženiti. O'š doći za svatovca? 

—— A oće li se tamo moći malo i odgrijati? 

— Valjda će se moći, kad se ženi masni Loša! 

Lošin brat se nije privario. Sad je već i ovaj bio među sva- 
tovcima. Opet su išli i naišli se, al nema divana. Dođu oni je- 
dared pod veliku planinu, a priko nje leti kamenje, al tako 
krupno da bi na svakom mogo okrećati volovska kola. Lošin 
brat se o'ma' u'vati za šepicu, jel se kosa u njega čudo naučila 
rasti. Ušo stra' u čovika, al Loša i svatovci samo ćute ko muve 
i lipo odu u planinu. Došli su i na vr? planine, a tu jedan delija 
vuća to kamenje i još viče: . 

— Av, ljudi, al bi' baco! Av, da mi se malo navucćati! 

Jedva je Lošin brat i pomislio da će i ovaj biti svatovac, 
a bacač već vikne: 

— Vidi masnog Loše! Otkud tebe ovamo? Sto godina te 
nisam vidio. 

_— Ta eto, iđem se ženiti. O'š doći za svatovca? 

— A oće li tamo biti šta vućati? 

— Ta valjda će biti, kad se ženi masni Loša! 

Onaj ostavio kamenje i o'ma' u red. Lošin brat sve krajči, 
jel se niki zamislio i ko veli, ne bi bilo dobro ako se ovaj zaželi 
bacanja i do'vati baš divera. 

Išli su opet i naišli se, kad na jednoj ledini vide jednu 
momčinu, al krakatu. Na noge vezo biančuke, a zaukava se ko 
na čudo. Trči ko bisan, a još viče: 

— Av, ljudi, al bi' trčo! Av, da mi se malo istrčati! 

Nisu svati dobro ni prispili, a on vikne: 

— Vidi masnog Lošu! Otkud tebe ovamo? Sto godina te 
nisam vidio! 

— Ta eto, iđem se ženiti. O'š doći za svatovca? 

— A oće li se tamo moći malo istrčati? 

— Ta kako se ne bi moglo, kad se ženi masni Loša! 

O'ma' i ovaj stane u red, a začudo, Lošinom bratu se dopo 
ovaj svatovac. O'ma' je stao do njega i samo se njega drži. Mi- 
sli čovik, ako dođe do mengula, a tvrdom virom viruje da će u 
ovakim svatovima doći do tog, on će se samo obisiti na Kri iinE 
i tako će već izneti čitavu glavu. 

Idu oni sad opet dalje i već su se naišli, kad  anorsi na 
brigu opaze čovika sa očima ko točak na volovskim kolima. Po- 
dupire svako oko sa paroškim vilama, isteže vrat priko šume, 
a još viče: 

— Av, ljudi, al bi' gledo! Da mi se malo nagledati svita! 

Borme tom nisu došli blizo. Sa po dana hoda već je poviko: 

— Vidi masnog Lošu! Otkud tebe ovamo? Sto godina te 
nisam vidio! 

— Ta eto, iđem se ženiti. O'š doći za svatovca? 

— A oće li tamo biti šta gledati? 

— Ta kako ne bi bilo kad se ženi masni Loša! 


O'ma' onaj ostavio paroške vile i lipo u red. Lošin brat se 
i ovog drži, jel ko veli, ako bilo nevolje ovaj će viditi na vrime. 
Svatovi sad odili, brodili i jedared uveče dođu pod niko čudno 
selo. Dane i dane su išli, al rič niko nije čuo. Pod ovim selom 
Loša progovori. Kaže on svatovcima, da se tu okripe i odmore, 
dok on s bratom ne svrši niki poso. Svatovci poslušaju, a Loša 
s bratom ode iza sela u jednu mračnu šumu. Tu je drveće ve- 
liko da mu jedva sagledaš vr', a šuma je mračna ko srce ponoći. 
Kako su tu stigli, Loša potsiče sebi dobar pramen kose i isplete 
dva užeta. Brat gleda, a Loša mu ne kaže ništa, dok nije bio 
gotov. Došla ponoć, a Loša zgotovio uža od svoje kose. 

— E, sad, brate moj rođeni, da vidiš šta rade naši konji! 
Evo, ja ću mom, a ti tvom veži jedan kraj uža za rep, a drugi 
kraj veži za drvo i samo omiluj konja. 

Brat uradi što mu je Loša kazo i kako je omilovo konja, a 
veliko drvo izvaljeno. Ne radi drugo ni Loša. Jedan nuz drugog 
iđu i samo izvaljivaju šumu. Trzaju konji ta velika drva i začas 
njim izbace koren ko da njim je perce na repu. Borme se Lošin 
brat ustravio, al ne smi ništa pitati. Tako su izvaljivali drva 
skoro do zore. Baš kad će se mrak tanjiti, Loša izvali jedno ve- 
liko drvo, a ispod njeg bukne strašni plamen. Lošin brat se 
uplašio, al nije Loša. Podviknio on od radosti i skočio u jamu. 
Tamo velika crna tica leži na jajima, a ta jaja ledena. Skoči 
Loša, zgrabi jedno 1 biž! Struže Lošin konj, a bratovljev za 
njim, i začas su nestali iz šume. 


— E, sad ćemo dodoveče odspavati, a onda ćemo ići dalje, 
— kaže Loša, a već se 1 izvrnio. 

Kad je došlo veče, a Loša budi brata, i dade mu to ledeno 
jaje. 

— Ti se tu sakri, — kaže mu — i samo čekaj dok ja ne 
počnem goriti najvećim plamenom. Kako se ja razbuktim, a ti 
baci ovo ledeno jaje na mene. 


Lošin brat je već odavno vidio da tu nije sve u redu, i sad 
nl živ ni mrtav, al ne smi ništa kazati već samo čeka. Sakrio se 
u lišće 1 vreba, a Loša uzjašio konja, pa se i on sakrio. Tako su 
čekali sve do ponoći. Kad ponoć, a Lošin brat ima šta i da gleda. 
Jaši iz šume čudan delija, al na kakom konju? Ta baš na onom 
što ima zlatnu zvizdu i srebrn misec na glavi. Kako je dojašio 
*sprid Loše, a konj sa zlatnom zvizdom zarže. 


— Šta ržeš, — ošine ga onaj kandžijom po ušima, — valjda 
si nanjušio digod masnog Lošu?! 

— Lako me je nanjušiti kad sam tu, — Loša drekne i skoči 
prid njega. 


— Tu si čak smio doći?! E, pokazaću ja tebi tvoje, — 
drekne i onaj. 

— Samo se ti marvaši, al ćeš dobiti kandžijom po ušima, 
kad tučeš takog konja, — Loša njemu lipo. 

Nije tu bilo dugačkog divana, već se onaj najedared pri- 
metne u veliki kamen i zaušilja se na Lošu. Borme ni Loše više 
nije bilo, već se i on primetnio pa se zaušiljo. Sudarili se oni 
da sve varnice lete, al obadva kamena čitava. U drugi čas se 
onaj primetnio u tekuću vodu pa sve lije i ušti, da poplavi i 
zadavi sve. Borme ni Loše više nije bilo, već i on lije i ušti. 
Sudarile se dvi vode i sve pod oblake šika kad su se sudarile, 
al ne nadjača ni jedna. O'ma' se onaj pritvorio u veliki točak i 
sad će Lošu namotati na sebe. Namoto bi on, al je već i Loša 
nesto, a nuz točak se točak žulja. Žuljaju se oni kako se kotu- 
ruškaju i jedared samo iz Loše bukne plamen. Bukne iz Loše, 
al još veći bukne iz drugog točka. 

Kako je plamen buknio i razgorio se, a Lošin brat potrč! 
Baci on na svoj točak ono ledeno jaje i u to se stvori Loša zdrav 
i čitav. Skoči Loša, al onaj drugi točak gori i samo gori, dok 
mu vitar nije razneo gar. Nestalo je onog, a konj sa zlatnom 
zvizdom i srebrnim misecom došo i Loši liže obraz. 

— E tako, sad ću ja tebe paziti i timariti, — kaže Loša i 
miluje svog novog konja. 

—— No, šta veliš: oće li Loša naći konja samo kad mu je 
vrime? — smije se on na brata. 

— Borme sad virujem da ćemo baš i u svatove, — na to 
njemu brat. 

— Al baš tamo! 

I vrate se o'ma' u selo i probude svatovce, pa krenu dalje. 
Lošin brat se borme čudio, otkud je Loša znao di će i kako će 
naći konja sa zlatnom zvizdom, al svatovci ne kažu ni rič kad 
su Lošu vidili na novom “konju. Išli su opet 1 išli, i naišli se, dok 
u jednoj šumi nisu spazili velik sjaj. 

— E, braćo moja, vi se opet malo odmorite, a ja i moj brat 
ćemo isprositi divojku, — Loša tu opet progovori. 

Svatovci su se o'ma' izvalili u šumi, a đuvegija i diver 
krenu toj svitlosti. Nisu dobro ni zamakli u šumu, a prid njima 
se pokaže čudo lip voćnjak i u njemu kolibica. Ta svitlost sja 
iz kolibice. Kako je Loša dojašio prid kolibicu, prid njeg istrče 
divojka, a njoj u kosi zlatna zvizda, pa to sjaji. 


— Evo meni prosaca, — divojka vikne i na to iz kolibe . 


izađe dida sa bilom bradom do članjaka. 

— Vidi, vidi, ta to je masni Loša! — dida podvikne. 

Lošin brat se čudio i tom otkud svi oni čudni svatovci po- 
znaju Lošu, al se sad samo začudio kad je tu na kraj svita, pa 
ga 1 divojkin otac poznaje. Pito bi on sad već Lošu otkud ga 
svi poznaju, al tu nema vrimena, jel je dida nji oma spremio 
u kuću. Čudo lipo su i dočekali, ta sve igraju oko nji'. Ta koli- 
bica je spolja mala ko i svaka kolibica, al se Lošin brat zdravo 
začudio kad je ušo unutra. Tu karvanj svita, pa ti se sve čini, 
da su tu nika velika sela, njive, šume i ko zna šta. Pogostili 
nji tu, a divojka samo prede oko Loše. Niko tu ne gleda ružno 
na Lošu, al će jedared divojkin otac: 


— E, moj Loša, konja sa zlatnom zvizdom i srebrnim mi- 
secom imaš, al ti znaš da meni triba ispuniti još i koju željicu. 
Ovaku mladu triba i zaslužiti, jel će ona borme poštivati svog 
čovika. 


— Nije Loša nikad ništa ni ukro ni oto, već zaslužio, pa se. 


neće ni sad osramotiti. 

— E, to ćemo viditi. Na kraju švigar puca! 

Dobro, kad je tako, a dida će o'ma' kazati prvu želju. Eto, 
u njega je silesija svita, a sve to hrnja i radi ko mrav. Nisu ni 
badava radili, jel su sad imali sedam berićetni' godina i svi am- 
bari su puni. Njegova čeljad će čitav dan peći kruv, al sve što 
živo ima, i ako Loša može skupiti dodoveče taka tri svata, koji 
o njim sav taj kruv pojisti, onda može biti divana o njegovoj 
rakiji. 

— Kako da ne može biti divana! Ni nisam ja tako dono 
rakiju na divojku, da ostanem pod sramotom, — lipo kaže Loša, 
al se ne miče od astala. 

— Dobro, sinko, samo šta ne krećeš da kupiš svate? — do- 
maćin će pitati. 

— Imam ja vrimena i kad kruv bude gotov, samo vi po- 
žurite vašu čeljad da nam dosta kruva nastače. 

Dida gleda na Lošu, a niki sav ne viruje. Misli se on da 
Loši nije zdravo ušla u pamet divojka. Mislio ovo el ono, Loša 
se ne miče. Dida šta će, već digne i mlado i staro u pekare. S1- 
jaset svita zakuvava i peče, a Loša se samo gosti. Kad je uveče 
onaj silni kruv bio gotov, Loša se samo protegne 1 ode u šumu. 

— Jesi li ogladnio? — pita on onog što je devet brazda 
zemlje guto. 

— Pa mogo bi malo prizalogajiti. 

Začas su bili u didinoj kolibici. Začas su tu bili, al kad se 
onaj latio u rubanje, začas kruva nije bilo. Kad se onaj latio, 
a dida i njegovi ukućani nisu ni vidili kad je kruva nestalo. 

— Malo sam trbu' poplašio, al da mi je sad štogod i po'isti, 
—— kaže onaj i ode lipo u šumu, da opet malo drima. 

Dida vidi da se Loša za 'ilo dobro naoružo, pa se pomalo i 
čudi. Nema tu šta već kazati i drugu želju. 


— Eto, sinko, nama ni vinogradi nisu ostali pod ma'nom. 
Imamo sedam veliki' podruma, a za ovu berbu bi nam tribalo 
isprazniti bar dva. Ako do sutra uveče nakupiš tri svatovca, 
koji će ti pomoć da ta dva podruma ispiješ, onda može biti di- 
vana o tvojoj rakiji. 


__ Ne marim ako ćemo morati malo načeti i treći, — Loša 
kaže, al se ne miče. 

— Pa iđi traži svatovce, — kaže njemu dida. 

— Imam ja kada i sutra pridveče, — lipo njemu Loša i 


samo se gosti. 

Kad došlo drugo veče, a Loša se samo malo protegne i ode 
do onog žednog. Podrumi su to da se glas izgubi u njima, al kad 
je Loša dovo onog žednog, borme je on začas polizo i poslidnju 
kap, tako da je i miris vina nesto iz podruma. 

— Malo sam nakvasio jezik, a da mi se sad čega čestito na- 
piti, — kaže žedni i ode u šumu da prodrima. 

Kad je dida našo prazne podrume, borme se počo češati po 
glavi. Vidi on da se Loša čestito spremio u prosidbu i tu nema 
šta, već novu želju prid njega. 

— Loša, sinko, vidim da na 'iću i piću imaš dobre svatovce, 
al da vidimo možete li vi dobro i otrpiti koješta? Eto, sinko, ja 
imam jednu peć u kojoj i kamen rastopim. Ako sutra od ujtru 


dodoveče izdržiš u njoj sa tvojim svatovcima, o divojki može 


biti divana. 

— Samo vi dobro podložite, da mi se svatovci ne smrznu 
u njoj, — na to će Loša. 

Dida je mislio da će se Loša bar od ove želje uplašiti, al 
kad je vidio kako đuvegija mirno sidi, didi su zadrćali brkovi. 
O'ma' je naredio da se ta peć čitavu noć loži, a priko noći samo 
izlazi da nadgleda vatru. Došlo jutro, a peći niko ne može blizo. 
Ne može niko, al Loša ode do onog smrznutog, zavuče se kod 
njeg pod opakliju i tiraj u peć. Nisu nji' dvojca dobro ni ušli 
u peć, a onaj smrznuti već viče: 

— A joj, šta se prdačite sa mnom?! Sta ste me doveli u ovu 
ledenicu?! Ložite malo da se barem otkravim. 

Čudi se dida i sva njegova čeljad, a još su se više čudili 
kad je došlo veče, a Loša i njegov svatovac izašli iz peći, a na 
brkovima njim inje. Vidi dida da tu nema šta, već novu želju 
na astal. 

— Sinko Loša, vidim da si se dobro potkovo i ako mi još 
i poslidnju želju ispuniš, e nek si mi zet sa sto srića. 

— A ko kaže da vam neću biti?! Šta bi! i dolazio, ako ne bi 
odvo divojku, valjda da se sramotim? Samo vi kažite tu poslid- 
nju želju, a drugo je moja briga. 

Kad je tako, a dida njemu kaže. Na drugom kraju svita je 
njegova sestra. Ona veze za divojku zlatnu košulju. Eto, ako 
Loša može doneti tu košulju za nedilju dana, onda su didine 
želje ispunjene. 

— Pa može to i za dan, — kaže Loša i izađe onom što bi se 
malo istrčo. 

— Ta kaki dan! Da je barem tvoj dida zaželio da mu do- 
nesem sestru u goste i da je vratim, da se tako barem malo 
zadušem, a ovako vi nećete ni prizalogajiti, a ja sam već tu, — 
kaže onaj, a već se 1 zatrčo. 

Začas je bio kod didine sestre, al ona nije još zgotovila ko- 
šulju. Sta će čovik kad mora još malo čekati, već lego i drima 
da ga ne muči svrab u tabanima. Lego je malo, al nije čestito 
ni zadrimo, a baba zgotovila košulju. Krenio je sad tako drimo- 
van, pa se nije dobro ni zatrčo. | 

Loša kazo divojki da će užnu već u zlatnoj košulji obaviti 
i sad se niki zlo uzmuvo, kad su užnu počeli iznositi na astal, 
a onog sa košuljom nema. Izašo on u šumu i kaže onom što bi 
gledo, ne bi li mogo viditi trčača na drugom kraju svita. 
: — Ta barem da je na trećem svitu, da malo bar istegnem 
Oči, — kaže onaj i o'ma' paroške vile pod oči. 

Nije on dobro ni zatrepćo, a već kaže: 

— Didin mu vilištan, taj stoji i drima! 

— Šta ćemo sad? 

_— Ta dajte i meni malo posla. Dlanovi su mi već sve ošu- 
gavili, — skoči na to onaj što bi se nabaco. 

Zgrabi on onaki kamen za dobru suvaju i kad ga je onda 
zaušiljo! Nije dobro ni švićnio, a onaj okati vikne: 

— Al si ga dobro zgodio u žulj! Nije se dobro ni trgo, a 
evo ga već pod šumom. 

Nije okati dobro ni kazo, a krakati već prid Lošom i sve 
siva zlatnom košuljom. 

— E, sinko Loša, kad si mi već sve želje ispunio, red je da 
počnemo i svatkovati, — kaže na to dida. 

Tako dida kaže, al će njemu Loša: 

_— Baćo moj, dajte vi meni moju divojku, a svatova se 
ma 'nite. 

_ Zašto, sinko? Ta zavridio si da ti napravimo lipe svatove. 

__ Ne kažem da nisam, ne kažem ni da nisu zavridili moji 
svatovci, al ako ste vi, baćo, imali sedam berićetni godina, 
borme ćete imati i sedam gladni', ako samo na jedan dan po- 
gostite moje svatovce. 

Borme je dida vidio, da njegov zet ima pravo i lipo spremi 
ćer i Lošu isprate ko pravog zeta. Digne on svoje svatovce i sad 
lipo krene kući. 

_ A kuda ćeš sad? — pitaju njeg svatovci. 

Kaže on da će kući. 

— A oće li tamo biti štogod za nas? 

_ Kako ne bi bilo kad masni Loša vodi kući mladu i konja 
sa zlatnom zvizdom i srebrnim misecom, a drugi misli da to 
njemu triba dovesti. 

Nisu oni sad dugo putovali i jedno jutro su lipo osvanili 
prid kraljevim dvorom. Svitli zvizda u divojkinoj kosi već iz 
daleka, a svitle i zvizda i misec na konju, pa se digo kralj i sve 
živo. Kad je kralj vidio di Loša jaši na konju i nosi divojku 
baš dvoru, privario se, i pomislio da to njemu nosi. Misli on 
u svojoj glavi da se Loša s njim samo šalio, kad mu je onako 
kreso u brk. 

_ Vidi ti mog Loše! — kralj viče već iz daleka. — Znao 
sam ja da si se ti samo šalio kad si polazio. Vidi ti njega, dono je 
on meni i konja i divojku! 

_ Ta kako ne bi, već kera očevog! Nit se Loša šalio, nit je 
Loša lago! Loša nosi i konja i divojku, al onako kako je kazo: 
za sebe! 

Kad je kralj to čuo, pocrvenio je ko pućak, i oma' drekne 
na svoje straže. Potrčali oni na Lošu i sabljama i sikirama, al 
Loši ni brige. Kaže on onom što bi vućo: 

— No sad ćeš imati posla. Al naposlitku zgrabi onu poganu 
dušu što ove tira na mene. Sad se navućaj sveg tog što ne valja. 
A ti, ako se nisi nagledo, — na onog će koji bi samo gledo, — 
sad se možeš nagledati. A ti što bi trčo, možeš se za njima na- 
trčati kad počnu bižati. Tebi, smrznuti valjda će se srce zgri- 
jati kad vidiš kako se tamani ova pogan. Vas dvojica, ti gladni 
i žedni, valjda više nećete biti ni gladni ni žedni, kad se uta- 
mani onaj nečovik, što je ljudima leđa kajišio. 

Tako Loša lipo kaže, a njegovi svatovci se dali na poso. 
Nije onaj šakati dobro ni počo da šopa o zemlju, a kralj već 
perjaši. Bižo bi on i ti njegovi, al krakatom ne izmakne ni je- 
dan. Od okatog se ne može sakriti ni u mišiju jamu, 1 sve je u 
redu. Začas su Lošini svatovci napravili reda, da je u selu mir 
i blagoslov. 

Svit se dosta sakrivo i nastra'ovo, i kad su čuli 1 vidili šta 
se dogodilo, izašlo i malo i veliko pa udri u veselje. Čitavo selo 
udarilo u pismu i u svirku i da vidiš Lošinv svatova. 

Lošinim svatovcima se to tako dopalo, da su se oma! i oni 
oženili, i tu i ostali. I nije tu bilo više ni gladi ni žeđi, a prošla 
je želja i onog da vuća, i onog da trči, i smrznuti se otkravio, 
samo je okati još uvik volio da gleda. Kako čovik i ne bi volio, 
kad je tu sad sve lipo. 


Pričao Marko Vojnić Purćar 

ZMAJ I SLUGA 


U staro vrime živio jedan siroma' momak, koji nigdi nikog 
nije imo. Kad je došlo vrime da se ženi, on izgubi još i službu. 
Drugi bi se možda i uplašio života, al je ovaj momak osim ne- 
volje ritko kad ubardo i drugo, pa ga nevolja ni sad nije izne- 
nadila. Oženi se on i sastavi sirotinju sa sirotinjom, al sad bar 
ima druga u životu. Njemu je šepica, a njoj marama na glavi 
strija, a obadvojima široko i visoko nebo i šta mogu početi, neg 
službu tražiti. Lako je tražiti, al nije tako i naći. Prošli su sve 
selo, a službe nigdi. Prošli i drugo, i treće, čak i deseto, al slu- 
žbe za nji' dvoje nigdi. 

Ne da njim obraz da udare u prosjake, al su sad već do- 
tirali dotle da il skinu sram i stid s obraza, i da prignu glave 
prid čijim pragom il da otimaju. Tako side ukraj puta pod ve- 
likom šumom i baš o tom razmišljaju koju će od dvi nevolje 
izabrati, kad iz šume bane jedan starac. 

Sio i on na obalu jendeka da se odmori i rič po rič, dvoje 
mladi mu ispripovidaju kako je njevo stanje. 

— Moje je još gore, — potuži se onda starac. — Meni je 
ostalo da dignem ruku na sebe il da pribacim torbu i s prosjač- 
kim štapom od praga do praga. Izabro sam prosjački štap, jel 
se ne dam dok se mogu micati. Vi se još možete koprcati, jel 
ste mladi i možda ćete biti tamo dobri odakle su mene izbacili. 

— A di bi to bilo? — mladi zapitaju. 

Kaže starac i to. U toj šumi su dvori jednog zmaja. Taj 
proguta sve što mu dođe pod zube, al ne može živiti samo o 
mesu, triba mu i žito za krušac i vinograd za vino. Zato sluge 
ostavlja na miru, dok rade kako mu je po volji. Ritko mu se 
ko ponudi za slugu. 

— Eto, ja sam mu se ponudio, — uzda'ne starac, — al me 
je ismijo. Kaže, ni za zalogaj mu ne tribaju moje stare kosti, 
a ne za slugu. Ako se zmaja ne bojite, možda ćete kod njega 
naći koricu kruva makar kako gorka bila. 


_ Zašto bi ga se bojali? Od nas može oteti samo nevolju. 

Kad je tako, starac i' uputi. Pridveče su već i stigli do zma- 
jevi' dvora. Tu i je dočekala jedna majka smežurana ko sa- 
sušena jabuka. 

— Koja je vas nevolja natirala ovamo, dico moja slatka? 
— zapita majka. 

— Tražimo sebi života. 

— A znate li vi na kako crno misto ste dospili? 

— Ako su ovo zmajevi dvori, onda znamo. Mi smo došli 
baš do njega, da mu se ponudimo u službu. 

Kad je majka čula zašto su došli, o'ma' i' uvede u jednu 
kućicu i naredi njim da ćute, dok ona ne dođe rad nji. 

—Mogo bi vas zmaj progutati prije neg bi stigli kazati 
zašto ste došli, zato mirujte tu dok mu ja ne javim. 

— A ko ste vi, dobra majko? — zapita mladoženja. 

Na te riči starici otpadnu dvi krupne suze. 

— Bolje da nisam ona koja jesam, — uzda'ne i ode, jel su se 
dvori već tresli. 

Nije ona dobro ni koracila priko praga, zmaj bane iz oblaka 
i svi dvori se obaviju u plamen. 

— Osićam ljudsko meso! — zatreslo se sve od zmajevog 
glasa. 

Kaže ona o'ma' otkud se osića to ljudsko meso, a zmaj, kad 
je čuo da mu dvoje čeljadi dolazi u službu, naredi starici da i 
izvede. 

— Ne znam da li je dobro što ste tako mladi ko rosa, — 
kaže on kad i je vidio, — jel ste mi za sluge dobri, a još bolji 
zalogaj bi mi bili za večeru: ni sam ne znam šta da radim 
s vama. | 

— Nikad ti sluge nećeš zapatiti, ako ti je lakumost uvik 
prvi poso, sinko moj neposlušni, — mater ga opomene. 

Začudo, zmaj je posluša i primi dvoje mladi u službu. 

Znaju sad da je starica zmajeva mater i da je zato plakala, 
kad su je zapitali ko je ona. 

Zmaj njim o'ma' iskoraca komad zemlje iza dvora i kaže 
nek tu naprave sebi kolibu i avliju, a kad budu gotovi, onda 
nek se dobro zasuču i pođu na poso u njegove njive i vinograde. 

— A za službu ćemo se računati kad vam se prvi porod 
bude ženio il udavao. 

Tako on kaže i nasmije se da se svi dvori zatresu i ode, a 
njegovoj materi opet otpanu dvi krupne suze. 

— Šta ste se opet rastužili, dobra majko, — tišili bi nju 
ovo dvoje mladi'. 

— Kad bude vrime kazaću vam, a dotle me ne pitajte, — 
odgovori zmajova mater. 

A di bi ona izustila prid njima zašto su joj suze trgle?! 
Oni ne znadu kaku su pogodbu sa zmajom sklopili, al zna ona. 
Zmaj se zato nasmijo, jel po toj pogodbi njevu zaradu nikad 
neće platiti. On dočeka da slugama porod doraste do ženidbe 
il do udadbe, pa ga proguta i tako službi nikad kraja, a ni tugi 
ni žalosti. Zato je starica već unaprid oplakala nevolje ovo 
avoje mladi'. 

Da njim večeru da zmaj ne zna, namisti i' na sino pod je- 
dan naslam da prinoće, a sutradan njim kaže: 

— Ja ću vam pomoći da napravite kolibu, al radite samo 
onda kad moj sin ode od dvora. 

Poslušaće oni dobru majku u svačem, kad vide da je u nje 
tako dobro srce kako je zlo u njezinog sina. Al žale je više neg 
što bi valjda svoju mater, kad vide da je u nje tuga baš zato 
privelika, što je ona tako dobra, a rodila je tako poganog sina. 

Čim je drugi dan zmaj odletio, starica izvede ovo dvoje 
mladi' u šumu iza dvora i pokaže njim 'rastove, koji su na kori 
imali crvene pige ko da su krvlju poškropljeni. 

— Ove 'rastove je sadio moj čovik, — starica kaže i opet 
joj kanu dvi krupne suze. — Onda je i život izgubio. 

Zaplaču s njom i nove sluge i jedno s jedne drugo s druge 
strane joj taru suze, a sami i rone ko da njim je u očima po- 
tok niko. Tiše dobru majku i na kraju zapitaju, kako je to nje- 
zin čovik poginio? : 

_— Ovom mom nesrićnom sinu došli su u goste taki ko i 
on, a nisu znali da je moj starac otac gospodara ovi' dvora i 
raskidali su ga baš kad je zasadio poslidnji 'rastic. On se još 
vuko od 'rastića do 'rastića, al dok ja nisam dotrčala već je 1 
izdanio. Samo je krvlju zalio svaku mladicu i otud su ove pige 
na 'rastovima. 

Kaže njim još, da kolibu naprave samo od ove 'rastovine. 
Zmaj će i' zato jako ružiti, al oni nek se prave nevišti. Ni za 
što na svitu ne smiju kazati, da i' je ona tako uputila. Zmaj će 
se dugo goropaditi, al oni nek samo kažu: 

— Gospodaru, mi smo mislili da je na ove 'rastove udarila 
nika rđa, i ko velimo: za sluge će i ovako drvo biti dobro, a 
gospodaru nek ostanu zdrava drva. 

Kaže ona njima i zašto će se zmaj goropaditi. On ne može 
stopu stopiti tamo, di su ova drva zalivena krvlju njegovog oca. 

Poslušaju mladi majku i dok veče nije palo, kolibica je već 
i dimila iz odžaka. U to bane i zmaj iz oblaka i kad je vidio od 

čega su podigli kolibu, bome je bilo grmljavine. Zaduvo se 
zmaj, da su se dvori nakrivili iz temelja, al kolibica stoji čvrsta, 
ta ni trun da se savije na njoj. A sluge mu kažu kako i' je 
majka naučila. 


— Ne bi se mi ni trunka žignili, gospodaru, da smo znali 
da i ovako načeto drveće triba vama. 


Sta će zmaj, kad njim ne smi kazati kako je to drveće, već 
se izduše od bisa, a njima još zapriti: 

— Sad ću vam prostiti, kad niste mogli znati, al drugiput 
da se ni prstom ne dotaknete ničega dok me ne zapitate, jel će 
biti zlo. | 

Drugi dan zmaj njim pokaže di su motike i sve što triba, 
1 odvede i' na njive i u vinograde. Naredio njim je da rade i da 
se otud ne miču, dok on ne dođe da vidi šta su i kako uradili. 
Nalegli oni na motiku i ne dižu čelo ni da znoj otresu. Tako je 
došlo i podne. Sad bi već red bio da zmaj dođe, jel je vrime i 
užini. Pogledaju oni pokatkad ispod oka među oblake, al zmaju 
ni traga. Tako je došlo vrime i večeri, a oni samo slušaju kako 
krste pucaju nad motikom. Kad su već i prve zvizde izašle, je- 
dared plane zemlja oko dvora i evo zmaja. 


— Bolje vi to odvađajte motikama, jel ovako ni do mraza 


. nećete biti gotovi, — vikne on kad je pogledo muku ovo dvoje 


siromaka. 


Njima se smrzla rič na usnama kad su čuli taki opak go- 
Vor, al se onaj goropadi. Neće zmaj ni rič da čuje, već još veli, 
aa će njim za sutra još veći komad odkoracati, a sad nek iđu 
spavati. 

Dok je on zanoveto poslu, dotle su sluge još i otrpile, al kad 
su čuli da i šalje na spavanje, a o večeri ni spomena, a užnu 
su već i tako prisušili, bome se čoviku oto jezik. Misli on u 
svojoj glavi, ako je do tog da umru od gladi, onda nisu morali 
dolaziti zmaju u službu — to su mogli dočekati i u jendeku pod 
šumom. Kud puklo da puklo, čovik kaže zmaju ovako: 

— Radili smo, moramo se i okripiti. Od samog sna se još 
niko nije nasitio, zato bi volili čuti šta ćemo dobiti za večeru, 
ako smo već za užnu osušili zube. 

Zmaj se nasmijo i kaže ovako: 

— A šta vi nećete misliti, da ću se ja i o tom starati?! Ne 
pužem ja po zemlji, već kroz oblake letim. A vi zemlju rijete 
ko krtina i dok ne uradite do prve berbe, rijte i vi po zemlji i 


šta nađete tim se i 'ranite. Ne bi valjda da vam i vatru ložim 
dok kuvate?! 

Ode on smijući se, a ovo dvoje primorene čeljadi skoro 
plačući odu do svoje kolibe. Od umora i gladi jedva se drže na 
nogama, a od žalosti boje se da pogledaju jedno na drugo, al u 
kolibi već čeka zmajova mater. Vadi ona iz pregače i mesa | 
pogače, pa dobar grumen starog sira. Kaže njim, da večeraju 
u mraku, da i' ne bi kako vidio onaj poganac. 

_ A od sutra ćete tako kako vas je uputio. Čim on ode od 
dvora a vi ćete ko krtine. 


Zapitali bi oni dobru majku, al ona već 1 ode, da se zmaj 
ne bi sitio di je bila. Drugi dan on odmiri slugama još veći ko- 
mad za kopanje, i ode. Ni trag mu se nije izgubio u oblacima, a 
mater mu već zove ovo dvoje. Pokaže njim na velike kamare 
slame i kaže: 

_ Tu su sakriveni njegovi karmići i podrumi. Vi proko- 
pajte ispod one velike kamare, doli ćete naći i krumpira i pu- 
šenog mesa i masti, a ima i bilog brašna. 

— E, onda ćemo ko krtine, kako nam je naredio, — kaže 
čovik. 

Tako i urade taj dan i otsele uvik kadgod njim je nestalo 
'Tane. 

Došla tako i zima, pa se triba nastarati o ogrivu. Vuku oni 
u zmajove dvore kola za kolima, a u kolibu ni trunka. Siroma- 
šak jedared zapita koja drva će moći sebi za ogriv isići iz šume, 
a zmaj na to zlim: 

_ Kaka drva za ogriv? Radujte se vi što vas i sunce grije! 
Vi možete isići drva samo ako triba napraviti sapište za motiku, 
sikiru i već za drugo. 

Kad je tako, a siromak drugi dan upregne volove 1 ode sa 
ženom u šumu. Otpilaju oni jedan veliki brist i dovuku ga prid 
kolibu. Nisu ga dobro ni stovarili, a evo zmaja. 

_ Zar si ti zaboravio, da sam ti zabranio da sičeš šumu 
sebi za ogriv?! — drekne zmaj. 

_ A ko kaže da sam to za ogriv isiko?! — mirno njemu 
sluga. 

— Neg za čega?! : 

— Za jedno dobro držalje za sikiru. | 

_ Šta, čitav brist?! Nemoj se ti sa mnom šaliti, jel sam 
ja opasan na šali, — zmaj zagrmi. | 

_ Ne šalim se ja, nit sam kazo da će čitav brist biti za 
držalje. Al najbolje je držalje od drvetovog srca i to baš iznad 
panja. A ne možem valjda izvaditi srce drveta iznad panja, a da 
ne ispilam cilo drvo. 

Ne sviđa se to zmaju, al šta će kad za sikiru triba držalje, 
ako oće da mu sluga radi s njom. 

_— Dobro, — odmane zmajevskom rukom, — ako je za 
držalje nek ti je, al za ogriv da mi nisi siko šumu, jel cemo se 
zlo računati. 

_ Ta ne brigaj, gospodaru, — umirivaće ga slugina žena, | 
_ nećemo mi nama za ogriv isići iz šume ni prutić. Za nas 
sluge će dobro biti i iverje od ovog držalja. 

Kad je nestalo ,iverja" od sikirinog držalja, a sluga i žena 
u šumu i donesu još veću bukvu. 

— Šta je to sad opet?! — zagrmi zmaj. 

_—— Gospodaru, triba sapište 1 za motiku. 

Tako su proveli kod zmaja prvu godinu, a i sve druge. Kad 
je granilo drugo proliće, njima se rodi lipa curica. Raduju se 
porodu, al je ta njeva srića donela i više briga. Ne da njim 
zmaj mira ni pokoja po čitav dan, već i' upregne u poso prije 
granuća, a uveče najčešće i do prvi' pivaca. Nije njima bilo lako 
što nisu alvatni ni da se čestito umiju, al je lakše bilo muku 
trpiti dok su bili sami, a sad je tuga na srcu zagustila kad je 
došlo dite. Kako će nositi dite na njive, kad su one pune zma- 
jevski' zmija, a te zmije ne puštaju na njive nikoga koga nije 
zmaj poslo na poso. A kako će ostaviti curicu samu?! Mogu 
zmije suniti u avliju, dok oni rade na njivama?! 

_ Ne bojte se vi ništa, — kaže njima zmajeva mater. — 
Ovo nikoliko stopa rodne zemlje je dobro krilo za curicu. Osta- 
vite vi nju samo u avliji, jel tu zmije ne mogu da joj naškode. 

Jedino dobro je došlo slugama samo od zmajeve matere, pa 
je poslušaju i sad. Odu oni umireni na njivu i kopaju da motike 
sve predu. Tako su radili sve do podne, a kad je sunce pripeklo 
na time, najedared i čoviku i ženi ispod nogu udari sjaj u oči. 
Začude se oni otkud sjaja ispog nogu, a tako jakog ko sunce? 
Zakrile oči i kad su pogledali, a njeve motike zlatne! Uplašili 
su se i jedva su čekali veče. 

— Ne bojte se ništa, — umiri nji' zmajeva mater. — Mo- 
tike su se pozlatile jel su vam zlatne ruke, a dok ste vi u službi 
one moje nesriće, on vam neće ništa, jel sav berićet od vaši 
zlatni' ruka pada u njegovu zdilu. 

Umire se oni i žena ode o'ma' ditetu. Sigra se ditešce, ta 
sve sjaji očicama, a nadojeno je da mliko sve rosi po rumenim 
usnicama. 

— Ko je bila ta dobra dojilja? — mlada žena se začudi. 

_ Ja, — kaže zmajeva mater. 

I žena i čovik se uplaše, i ženi se otela rič. 


, 

— Onda će naša curica biti zmaju sestra po mliku. 

— Alme 1 po ćudi. Ne bojte se, — utiši nji' zmajeva mater. 

Prvo su se jako uplašili, al su se obradovali, kad su čuli 
šta njim je zmajeva mater rekla. | 

— Dico moja, zar vi ne vidite, da je pravo čudo kako ja ovako 
stara i suva ko dren još imam i kap mlika?! Ta meni je i krv 
isplo ovaj moj nesrićnik, a eto još ću vam i curicu odraniti na 
mojem mliku. A u tom mliku će ona posisati čudnu snagu. 

Ispripovida njim onda, da ona curicu nije dojila već pojila. 
Svaka kap mlika je prvo pala na vr igle, kojom je ona šila 
prvi povoj za sina, za zmaja. Na toj igli se razbila ona snaga, 
koju je zmaj posiso iz njezinog mlika. Al se od mlika, kojim je 
curicu pojila i u igli stvorila neobična snaga. 

— Kaka? — zapitaju čovik i žena. 


— Redom budite ljubopitljivi, — nasmije se zmajeva ma- 
ter. — Prvo ću vam reći kaku snagu će dobiti vaša curica od 
mog mlika. 

— Kaku? 


— To ćemo viditi kad navrši sedmu godinu. 

Kaže njim zatim, da će na sedmi rođendan njevog diteta 
raskopati banak. U njemu će naći jedan zlatni ora'. Nek ga lipo 
rastave, pa će ispasti svilena maramica u koju je na sedam čvo- 
rova vezan okrajak pupka njeve curice. To ga je ona vezala kad 
je curicu povijala. 

— Al prija neg ćete raskopavati banak, zakuvajte kruv i 
peć dobro užarite, — kaže ona dalje. — Kad se već žeravica 
stine i kruv se krene, onda dajte curici maramicu nek je raz- 
veže. Ako svi' sedam čvorova razveže od prve ruke kako kojeg 
uvati, onda joj dajte grnjaču, nek razgrne žeravicu i sama 
metne u peć kruv. 

— A onda? 


Kaže zmajeva mater, da će curica pomuziti kravu koja je 
poliže po obrazu kad izađe na zmajev pašnjak. Stim mlikom 
nek umije kruv kad ga izvade iz peći. 

— Ako svi sedam čvorova razdriši kako triba, onda će se 
prid njom i kamen rastvoriti kad ma'ne desnom rukom i kaže: 
Ko kad je bilo sedam čvorova, a sad ni jedan". A ako somun, | 
kad ga umije s mlikom, gori bude rumen, a na pupuški bili ko | 

. mliko, onda će cura zaličiti svaku ranu, ako je samo pomiluje 
livom rukom i kaže: ,,Nek bude ko da je materinim mlikom za- 
liveno''. | X 

Čovik i žena zanimili od čuda, kad su sve to čuli i jedno u 
jednu, drugo u drugu ruku ljubi zmajevu mater, dojilju nje- 
vog diteta. 

_ A sad. da vam kažem snagu što se krije u igli. 

Ona će tu iglu čuvati sve dok na mliku ne odrani njevu 
curicu. Onda će čoviku dati na dar tu iglu. S njom će moći pro- 
bušiti i kamen, al lako ko da sir bode. 

_Ionda ništa drugo ne radi, već samo jednu dlaku s gla- 
ve udi u igline ušice, pa ćeš se za tren oka stanjiti ko končić. 

— A onda?! 

Zmajeva mater se slatko nasmije i kaže dalje: 

__ Onda ćeš se kroz tu jamicu, što si je iglom probušio, 
moći provući kudgod oćeš. A to nije mala stvar. 

Tako ona njima sve ispripovida, al već i ode spremati 
večeru jel su se u daljini oblaci zamutili, dolazi zmaj svom 
dvoru. Ode starica, a ovo dvoje mladi se sad raduju, ta čitav 
svit nije dosta širok za njevu radost. 

__ Vidiš, ženo, kako je dobro što se nismo uplašili zmaja, 
već tisnili ovamo, — kaže čovik ženi. 

_— Da smo se bojali, mogli smo svisniti od stra' il od gladi, 
baš bi nam bilo sve'dno, — pri'vati pametan razgovor i žena. 

_— Dabome, ko smi taj se i ne može bojati života. 

živili su sad iz dana u dan, iz godine u godinu, zmaja se 
čuvali, njegovu mater poštivali i tako dođe i dan, kad je curica 
navršila sedam godina. Za ti' sedam godina, čovik i žena su se 
iako izradili kod zmaja, da su postali dida 1 baba. 

Dida zadio onu iglu za šešir, baba spremila curicu, zaku- 
vala kruv, potpalila peć i kad je došla i zmajeva mater, onda će 
raskopavati banak. 

Nađu oni tu zlatni ora' kako je zmajeva mater kazala. Lipo 
ga rastvore i iz njega ispadne crvena maramica, al od take svile 
da sva trepti. Curica o'ma' uzme to u ruke i nije ništa ni pitala 
već počne čvor za čvorom razvezivati. Kako je prvog, tako je 

i svi! sedam razdrišila, al čim se kojeg žignila. Kad joj je ma- 
ramica pala u krilo, curica je držala u rukama štogod što je 
izgledalo ko zlatni korenčić. 

— Nije to zlato, to se okrajak od pupka samo pozlatio, ta 
nije badava u zlatnom or'u drimo sedam godina, — nasmije se 
zmajeva mater kad je vidila kako su dida i baba oči razroga- 
čili od čuđenja. 

_ A ti, rano moja, — kaže onda curici, — baci to u peć, 
nek ti mudrost bude jaka ko plamen kojim će okrajak pupka 


ogoriti. 

Posluša curica i kad je zlatni korenčić bacila, u peći sune 
plamen tako jak, da je čak iznad kuće izbio. 

Curica uradi i sve drugo kako je zmajeva mater uputila i 
kad je krušac bio pečen i umiven u mliku, bio je sav rumen, a 
pupuška mu bila ko mliko. 

— Sve je da bolje biti ne može, — zmajeva mater se obra- 
duje i trgne iza didinog šešira onu iglu. 

Dok se dida nije sitio, zmajeva mater mu je iglom izbola 
obadva oka. Zajauče dida, a još više njegova baba, al se zma- 
jeva mater samo malo očima nasmije na curicu i kaže joj: 

— Rano moja, pomiluj oca po očima i kaži: ,,Nek bude ko 
da je materinim mlikom zaliveno'". 

Kako je curica to uradila, a dida opet progledo na zdrave 
i čitave oči, ali još bolje neg je ranije imo. 


— Av, ljudi, što sam se pristrašio! — jedva je došo sebi. 
— A ja još više, — njegova baba će. 
— Io ste i zaslužili, kad ste u mene posumnjali, — pokara 


nji zmajeva mater. 

Raduju se sad dida i baba, ta sve igraju po kući i dida je- 
aared kaže: 

— Sad je kraj svim našim nevoljama. 

— Bar da je tako, — zmajeva mater se ražalosti, — al, 
sinko moj, najveća nevolja je još prid vama. 

Uplaše se sad dida i baba i na kraju jedva izuste: 

— Koja bi to nevolja bila?! 

— Udaja vaše ćeri. Al se vi te nevolje ne plašite, tako ćete 
je 1 stresti s vrata. 

Kad su dida i baba čuli, da će biti nevolje oko udaje njeve 
ćeri, dabome da su počeli nazlabati zmajevu mater, da njim 
kaže kaka će to nevolja biti. Oni su navalili, al starica ne da 
pokrke, već njim kaže, da će to doznati zavrimena. Glavno je 
da se nikaki' nevolja ne plaše, ako i' oće rastirati ko vrane sa 
usiva. 

Dida i baba se zamislili i na kraju vide da starica ima 
pravo. A ona njima neće da kaže šta i čeka, jel bi možda tili 
odud pobići prija neg dođe vrime za udaju njeve ćeri. To bi 
za nji bila prava nevolja, jel je u zmaja taka snaga, da svakog 
slugu pritvori u kamen, ako se krene iz atara prije neg je došlo 
vrime da se za službu računaju. 

Živili su oni sad iz dana u dan, iz godine u godinu i cura 
sve veća, a dida i baba se sve smanjkavaju, kad i' starost vuče 
doli. A kad se s curom sigraju onda postanu sasvim mali, jel 
samo iglu zabodu u banak il u prag, udiju u nju kosu i već ne- 

stanu u banku, il u pragu. Sad više ne žive ko krtina, ne triba 
zmajeve podrume prokopavati, već kad on ode od dvora, cura 
samo skoči do vrata od podruma, ma'ne desnicom 1 kaže: ,,Ko 
kad je bilo sedam čvorova, al sad ni jedan." Rastvori se sve 
prid njom, a dida i baba nose sve što njim za kuću triba. Kad 
njim se slomije il napukne sapište na motiki, oni izvale dobar 
'rast u šumi ,,za sapište''. Od sapišta ostane iverja'', da bi na 
njemu i sedam zmajeva ispekli. 

Tako žive, a cura što je veća tim je lipča. Dan za danom 
i jedared je dorasla i za udaju. Onda je već bila tako lipa, da 
joj para na svitu nije bilo. 

Dida i baba su dobro ubardali kako je zmajeva mater rekla. 
da će ' najveća nevolja snaći kad ćer budu udavali, pa se rodi- 

teljima steglo srce. 
_ Da čekamo s udajom doklegod možemo, — jedno veće 
baba kaže didi. 

— Čeko bi' i ja, al kad razmislim, onda je bolje što prija 
skidati nevolju s vrata, — uzdane dida. 

Duboko u noć su dida i baba smišljali i na kraju su smi- 
slili, da bude tako kako je dida kazo. Kad dođe proliće trava 
prozeleni makar i kamen navalio na nju. Ne vridi ni divojku 
zadržavati kad je dorasla za udaju. 

Al i da su drugačije smislili, bome to ne bi ništa pomoglo. 
Jedva je drugi dan zmaj odmako od dvora, a u didinu avliju 
bane krasan momak. 

Ukućani se začudili, otkud ovamo taka krasota od momka, 
al se još više začude kad su čuli šta on veli. 

_ Kažite mi, dobri ljudi, jesam li pogodio put? Ja sam 
došo da isprosim ćer zmajevski' sluga. 

U to baš izađe divojka i didi i babi nije tribalo ni odgo- 
varati, jel momak oma kaže: 

— To je ona i nikoja druga. 

Uvedu oni njeg lipo unutra, pogoste ga kako je red u če- 
stitoj kući, i dida ga zapita ko je i otkuda. 

_— Ja sam siroma' čoban, — odgovori momak, — al to još 
ne kaže ko sam. Dajte mi u ruke posla kakog oćete, onda ćete 
viditi ko sam. A siroče sam iz jednog dalekog sela. 

Momak se dopo didi i babi i onako naizgled, a još njim se 
više dopo na ričima. Vide: nije mu pod manom ni obraz ni je- 
zik. Dopo se starcima, al se još više dopo divojki. 

— A kako si, sinko, samo mogo doznati da nam je ćer za 
udaj, kad ovamo ni svaki vitar ne smi duniti? — zapita dida 
kad su gosta već podvorili. 

Momak se malo nasmije 1 kaže: 

— Lipotu i dobrotu zavali, pup pokri i zaveži, al ako niko. 
sunce će i' izneti na vidilo. 

Ispripovida on dalje, da je bio na od'rani kod čobana. Dok 
je bio još sasvim mali, jednog prolića čobanka sadila gra'. On 
i čobankin derančić izvukli iz kotarice šaku grava i sigraju se. 
Jedared će čobanka na tu stranu, a oni, da ne bi vidila, razgrnu 
zemlju i zavale sav gra'. 

— Dičije glave, misle — nasmije se čoban — da je sa'ra- 
njen gra', al jedared vidimo, da je tamo iznikla čitava šumica 
gra'. I kad je čobanka sva začuđena zapitala otkud to, a mi njoj 
kažemo kako smo prošli. 

— Ko veliš, — uplete mu se u rič dida, — tako smo i mi 
prošli s našom divojkom. 

Tako tu teče razgovor, kad je u kolibu došla i zmajeva ma- 
ter. Čim je spazila momka, njoj nije tribalo govoriti o čemu se 
radi. O'ma' ona kaže: 

— No, dida, sad se potpaši. Prava nevolja sad počinje. 

Momak se unezviri, jel je zmajeva mater na njega gledala 
kad je ovako govorila, i zapita: | 

— Da nisam ja tu nevolju dono u kuću?! Da joj nisam ja 
koren? 

— Nisi joj ti koren, al si i ti upo u nju, — zmajeva mater: 
odgovori tužna i žalosna. | 

Ne triba nju sad pitati, već o'ma' ispripovida svima šta 
zmaj radi sa porodom svakog sluge kad već doraste za ženidbu 
il udaju. 

— A ne prašta on ni prosiocu. Zato se sad vi mladi nemojte: 
micati iz kuće dok vam ne dam znak. 

— Zašto da se ne mičemo?! Ne bi bolje bilo da bižimo svi? 
— momak kaže šta misli. 

Al i zmajeva mater sad kaže njima, da bi se svi skamenili: 
čim bi pošli iz atara. Samo zmaj i njegovi gosti mogu otići 
otuda, a da se ne skamene. 

— Onda nam ne ostaje drugo, neg da se ogledamo s njim, 
— kaže momak. | 

— Al je to silna snaga, sinko, — opomene njeg baba, di-- 
vojkina mater. 

— Ja se uflam u pravdu. I to je snaga. 

Zmajeva mater se umiša opet i kaže, da je zmaja moguće: 
strovaliti makar je snage kod njega i na odmet, al je ta nevolja, 
što. se svaki skameni ko oće iz njegovog atara 

_— Ako se možem ufati, da ću ga dokrajčiti kad se u'vatim 


s njim u koštac, onda se valjda možem ulfati i da ćemo se oslo- 


boditi od te snage od koje se svaki skameni, — momak se uplete 
starici u rič. 

Zmajeva mater poljubi momka u čelo i kaže: 

— Vidim, sinko, da nisi od'ranjen na mažnji. Istinu govoriš 
i ja ću ti pomoći, samo ću još razmisliti kako. 

Momak navalio na nju, a i svi ukućani, da o'ma kaže kako 
bi se mogli spasiti, al se u to zatrese atar. 

Starica o'ma' potrče dvoru i samo s praga poviče: 

— Dida, udivajte kose u iglu i ne izlazite dok vas ne po- 
zovem. Mora da je štogod dozno, kad se tako iznenada vraća. 

Nije ona dobro ni zalupila za sobom vrata od dvora, a zmaj 
već tu. Kako se makne, iz njega varnice stružu, a iz nozdrva 
modar plamen liže, tako je srdit. 

— Jeli ti, matora, — na rođenu mater će on ko da sa zlot- 
vorom govori, — znaš li ti, šta se u onoj kolibi događa. 

Mater se pravi nevišta i kaže: 

— Rano moja, nisam stigla još ni da se umijem, a ne da 
iđem do kolibe. Vidiš da još nisam ni pospremala iza tebe. 

— Al ja znam! — zmaj drekne i dune tako jak plamen, da 
je starici opržio i ono malo side kose s glave. — One matore 
sluge udaju ćer, onako iz potaje, meni iza leđa. 

Za mater nije bilo novo, da je on sve dozno, pa se sva ska- 
menila. Ne zna sirota kako bi počela razgovor sa sinom, al na 
kraju kaže: 

— Ako je već udaju, divojka je i dorasla. A ti, sinko, po- 
slušaj staru mater jedared, ako je nikad nisi slušo. 

Ošine on staricu očima, da joj je srce skoro od samog po- 
gleda stalo, al ona kaže što je naumila. 

_— Rano moja, ta divojka je tako lipa, da u životu taku 
krasotu nisam vidila. Dosta poroda si slugama utamanio, sad 
jedared prosti, za moju volju, nemoj je progutati. 

Zmaj se nasmijo kad je to čuo, al grohotom, i onda kaže: 

— Nisam ja ni tio nju progutati, već uzeti sebi za ženu. 
Al od đuvegije ni traga neće ostati, jel ako ti ne znaš, al znam 
ja, da je u kolibi već i đuvegija. 

Starica se sad samo skamenila od stra', al zmaj više ni ne 
gleda na nju, neg sune kolibi. Al samo do kolibe, a u nju ni- 
kako! Goropadan je bio i dosada, al kako sad korakne zemlja se 
pod njim provali, tako je bisan. 

— Izađite napolje, kad vas vaš gospodar zove! — drekne 
on iz sveg zmajevskog glasa. . 

Na to mu se iza vrata javi dida: Ž 

— Svaki je gospodar na svom ognjištu, Sta oćeš? 

Zmaj zagrmi, da mu daju divojku, al iz ti stopa, a 1 tog 
momka koji je smio tumarniti u njegov atar. Kaže on didi, da 
se ne boji, jel će curu uzeti za ženu, pa će se tako oroditi i više 
ni dida ni baba neće morati raditi. 

Sve je to dida saslušo, a onda poviko: 

š — Nije moja cura ni koza ni glavica luka, da je dajem. 
Ona sama bira sebi duvegiju i vec je izabrala. 

Zmaju nije tribalo više ni riči. 

— Dosad mi se niko nije oto širom svita, a još će manje u 
mom ataru. Jesi, ti dida, lud?! Sa mnom ti misliš vući prsta?! 
Ja 1 ti, to je 'rast stogodišnjak 1 iver! 

— Što kažeš, istina je, — pri'vati rič opet dida, — al su drvo 
i rast iiver, a njeva snaga je u plamenu. Od ivera do plamena 
je kraći korak, neg od 'rastovog deblja. Ne zaboravi to! 

Dida više nije dao od sebe ni glasa, već je probušio iglom 
kameni banak i nesto i on u njemu. 

Zmaj se nije dugo pridomišljo. U kuću ne može, kad je 
od 'rastova koje je poškropila krv njegovog oca, al dune kroz 
odžak. Kad on samo kine, to vridi tri dobre oluje, al još kad 
onako bisan dune! Dok dlan o dlan, u kolibi nije ostalo ni spo- 
mena od prćije što su dida i baba gorko i krvavo godinama 
skupili. Od silne snage zdrobili su se kreveti i stoci, ta još i no- 
žovi 1 kašike, i izletili kroz odžak ko sitna pliva. Sve je zmaj 
izduvo iz kolibe, samo od ukućana nikog. Jaka je oluja, al je 
jači crv u jamici u kamenu. Ne može zmaj didi ni mladež na 
bradi zatresti, kad se onaj zavuko u kameni banak, i ko od šale 
jaši na cvrčku. Jamu kroz koju su se svi uvukli u banak, iz- 
nutra su začepili iglom, pa je banak zatvoren ko kameni or'. 

Duvo je zmaj kroz odžak, pa ispod praga, sve dok mu nije 
nestalo pare. Kad je vidio, da ovako neće s njima izaći na kraj, 
onda je od srdžbe lupio zmajevskim čelom o zemlju da je o'ma' 
niko veliki izvor. Kako i ne bi bio bisan, kad nikako ne može 
da izduše ni živog stvora, a kroz pendžer ne vidi nikog u kolibi. 

— Di su samo mogli nestati? — poviče on na staru mater. 

Ona se samo pravi nevišta i kaže, da i' to jutro nije još ni 
vidila, a još manje je vidila kakog đuvegiju. Nije zmaj na nju 
više ni pogledo. Dunio je iz nozdrva modar plamen i sve spalio 
oko dvora. Nije ostalo ni mrvice žita, ni zelenog korena. Isu- 
šio je sve bunare, osim jednog za kojeg je jedini on znao. Iščupo 
je rast stogodišnjak i zatrpo izvor koji je čelom prokinio u di- 
dinoj avliji. 

— Istiraće vas glad i žeđ, a onda će biti i svatova i poduša. 
Za divojku svatova, a za đuvegiju i matore poduša! — nasmije 
se on i odleti ko vijar. 

Tako on misli, al su se i oni unutra mislili kad i' je zmajeva 
mater poslala u banak, da ne izlaze dok njim ona ne da znak. 
Mislili su i oni, da taj znak može doći sutra, a može i drugog 
prolića. Zato su spremili u banak tri somuna bilog kruva, ka- 
čicu sira i sedam ćupova vina. Tanki su ko končić, criva ko u 
mrava: na tolikoj 'rani mogu i godinovati. 

Kako je zmaj odletio, a mater mu je već u kolibi. Zove ona 
ukućane, al je tužna i žalosna. 

Kaže ona, kako joj je i dosad srce krvarilo kad je taj nje- 
zin nesrićnik guto dicu svakog sluge, čim su ona dorasla za 
udaju il za ženidbu. Krvarilo je njoj srce, al je u njemu bilo još 
mista i za tog nesrićnika, kad je to materinsko srce, a on joj 
je sin. 

_— Al sad je smislio još i da se ženi, da spori tu nesricnu 
krv. To je već priviše i za materinsko srce. Dosta je, jel je u 
mojem materinskom srcu našla mista i tvoja ćer, — kaže ona 
didi. — Ta na čijem je mliku podignuta na noge?! 

Plakala je stara zmajova mater, al je znala šta mora uči- 
niti. Vidili su svi, da nju ne može niko utišiti. Puštili su je da 
se isplače. Kad se sita naplakala, starica kaže: 

— Prvi poso će nam biti, da se spasemo od te snage od 
koje se svaki skameni kad krene iz atara. 

—— A kako ćemo? — momak zapita. 

Starica kaže i to. Jedared, kad je zmaj bio jako pijan, u 
snu je govorio o tom. Na tavanu ima tri snopa loze, koju je 
zmajev otac rizo baš te godine kad je glavu izgubio. Ko može 
uneti života u pupove te sasušene loze, taj će stamaniti tu snagu 
od koje se svaki skameni. 

— Kako ćemo to? | 

Starica kaže i to. Njezin sin obično u podne legne u lad 
usrid jedne velike šume pod jedan brist, koji iz panja tira se- 
dam rašalja. Pod tim bristom raste živa trava. 

_ Eto od te trave triba doneti bar jedan struk. Ko ga usiče 
sebi u dlan, tom će ta suva loza, kad je posadi, propupati za 
jedan dan. Tu lozu nikaka snaga više neće iščupati iz ovog 


atara. Kad se prviput bude rizala 1 bude plakala, loza će u su- 


zama izvući iz zemlje onu snagu od koje se ljudi skamene. 
_ Ja ću tu travu doneti, al kako ću iz atara? — kaže mo- 


mak kad je to čuo. 
Neće starica ostati dužna ni s tim. 

— Vi sad samo mirujte u banku, a ja ću već smisliti kako 
ćemo, pa ću vas zvati. 

— A ja ću dotle misliti kako ću se posli sa zmajem ogle- 
dati, — momak kaže. 

Ode starica u puste dvore, a ovi u kameni banak. Kad su 
se naužnali od mrvice kruva i sira, popeli su se i stari i mladi 
na jedan ćup i kad su se od kapi vina skoro svi četvero razve- 
selili, dida zapita momka: 

— Sinko moj, a nije te bilo stra' od zmaja, kad si čuo u 
kake si šake dopo. 

Momak se slatko nasmije i veli: 

— Od zmaja me nije bilo stra' ni malo, neg od drugo čega 
me je bilo stra, al jako. 

Dida se začudio, od čega je momka moglo biti stra', kad se 
od zmaja ne boji. To i zapita, a momak kaže: 

— Ta od tog, da divojka neće titi poći za me. 

— Da nisam tila poći za te, druge riči ne bi ni sporila, — 
kaže njemu divojka. -—— Al sam ja od prve riči vidila, da si čovik 
za mene. 

Začudi se sad momak, a divojka mu onda kaže kaka je 
snaga u njezine dvi ruke. Sad se momak siti, da je divojka 
ma'nila desnicom iznad njegovog srca čim je on kazo zašto je 
došo. Čim je prošapljala: ,,Ko kad je bilo sedam čvorova, a sad 
ni jedan", prid njom se njegovo srce rastvorilo i ona je vidila, 
da je u njega na srcu što i na jeziku. 

Žive sad oni tu u banku i kad njim dosadi, svaki uzjaši po 
cvrčka i sigraju se ko dica. Tako su proveli opet tri dana, a ni 
brige i što je zmaj za to vrime izduvo iz odžaka i poslidnje 
zrno gari. 

Kad je osvanio četvrti dan, zove nji" zmajeva mater. Nosi 
ona u rukama zlatno puce, al veliko ko lubenica. To je puce sa 
zmajeve kabanice. | 

— Vidiš ovo puce, — nasmije se ona na momka, — s njim | 
ćeš izaći iz atara, a i vratiti tako da se nećeš skameniti. | | 

— Pa, vi ste, majko, kazali, da se samo zmaj i njegovi gosti 
ne skamene. 

— Nisam ni lagala. Zato ćeš ti biti zmajev gost, al u nje- 
govoj kabanici, baš pod ovim pucetom. 

Da se rič i čuđenje ne bi dužili, kaže ona, da će momka 
uditi u didinu iglu i s tom iglom će prišiti puce na zmajevu 
kabanicu. Onda će iglu zabosti u kabanicu ispod puceta. 


— Tako ćeš ti poći sa zmajem iz atara i kad se on bude 
odmaro pod bristom, ti iščupaj struk žive trave. Kad se vratite. 

ja ću te s iglom izvući iz kabanice i onda ćemo saditi nov vi- 
nogradić. 

Kad su ukućani to čuli, ljube oni staricu i u obraz i u ruke, 
a ona didu, babu i divojku pošalje opet u banak, a momkovu 
kosu udije u iglu, i s njim u dvor, i prišije zlatno puce na zma- 
jevsku kabanicu. 

Drugi dan zmaj se opet izduvo oko kolibe, i zatim će kre- 
niti iz atara. 

— Alaj, sinko, — mater stane prid njega, — ko da se spre- 
ma niko nezgodno vrime?! Što ne zagrneš kabanicu? Da i nije 
nevrimena, ovaku kabanicu vridi nositi da je se svit nagleda. 
kad su na njoj puca kaki' nema u tri bila svita. 


Zmaju se dopalo što mu mater fali kabanicu 1 baci je priko 
ramena, makar mu nije do zime. Ode veso, sve se smije na 
svoja zlatna puca, al ne vidi da se ispod jednog smije i momak, 
koji je sad tanak ko končić. 

U podne zmaj se izvalio u ladovinu pod sedam bristovi 
rašalja, a momak ko končić je samo čeko da zmaj zadrima, i 
srićno otkine struk žive trave. 

Kad je zmaj uveče zaspo, starica izvuče iglu iz kabanice 1 
momak se srićno vrati u banak. Rasiko je dlan i travu usadio 
u njega, i divojka dlan samo pomilovala livom rukom i kazala: 
.Nek bude ko da je materinim mlikom zaliveno", i loza se vec 
i može saditi. 

Drugi dan zmaj se opet naduvo kroz odžak +: ispod praga, 
a kad je nesto iz atara, njegova mater već nosi tri snopa suve 
loze. Čitavo društvo izašlo iz banka, pa dida kopa, baba lozu 
bira, momak sadi, a divojka zagrće. Kako su sva tri snopa po- 
sadili, a oko kolibe počo da pupa nov vinogradić. 

Odu oni sad opet u banak, a kad uveče zmaj doletio dvoru, 
o'ma' se sitio nevolje. Uzme on prida se staru mater, al se ona 
pravi da ni ne zna za novi vinogradić. Nije on osto samo na 
ričima, već sirotu staricu i naplesko, al se ona drži. 


Drugi dan momak nije čeko da zmaj ode od dvora. U zma- 
jevom ataru dan godina i kad je došla druga zora, loza se mogla 
već i rizati. Momak se izvuče iz banka, dok još zmaj ni oči nije 
otro iza sna i vinogradić je već bio orizan. 

Kad je zmaj i to vidio, sad atar više ne ostavlja. Posumnjo 
je već i ranije, da mu mater 'rani i poji čitavo društvo u kolibi, 
ta kako bi drugačije brez 'rane i pića mogli toliko izdržati unu- 
tra, al sad više ne viruje materi ni što trepavicom makne. Nije 
baš ciguran, da su oni iz kolibe posadili lozu, ima on dosta nji 
kojima je skrivio, pa sad samo čuva atar. 

Al ga nije dugo moro čuvati. Čim je prvo podne očo u la- 
dovinu pod brist, a mater otrče do kolibe. 


— No, momče, — kaže, ako si smislio kako ćeš se snjim 
vaćati u koštac, sad je već došlo vrime. 
— Jesam, dobra majko, — momak odgovori. — Igla će biti 


moja sablja i lako bi izašo s njim na kraj, samo ne bi tio da 
vam od mene padne suza na srce. Kako je tako je, vi ste nje- 
gova mater. Ja ću gledati da on sam od sebe nasrada, tako će 
i vama biti lakše. 

Bome njoj nije lako, kad je ona rodila tog nesrićnika. Si- 
rota se opet isplakala, al zato ne kaže da ga se momak kane. 


Drugi dan u zoru momak će sačekati zmaja prid kolibom, 
da podili s njim mejdan. Oće on, al na to divojka kaže: 

— Brez mene nikako. Šta tebi bude, to nek je i meni. 

Momak nju odgovara, al divojka ne popušta. Navalili na 
nju 1 otac, i rođena mater i mater po mliku, al divojka čvrsta, 
i samo kaže momku: 

— line brigaj ništa, već samo čuvaj moju glavu, a dok je 
nje na ramenima, tvoju niko ne rastavi od tila. 

Kad je zmajeva mater čula te riči, onda je i ona pristala 
da divojka izađe prid zmaja. Tako je i bilo. Drugi dan zmaj 
ode do kolibe, da opet produše malo odžak, al se grdno izne- 
nadio kad ga je prid pragom čekala divojka. Zagledo se on u 
nju, a ni ne vidi da prid njom stoji momčuljak tanak ko konac, 
mali ko palac u ditešca, a drži iglu ko sablju. 

— A, divojko materina, jesi li se dakle pridomislila? — 
zmaj drekne, al zlim. 

— Alni za toliko što je crno pod noktom! 

— Onda ću ti ja pokazati kako ćeš se sa mnom vladati, 
kad te savijem oko prsta ko prsten, — zmaj drekne još jače, a 
kod svake riči oblak plamena sune mu iz usta. 

— Kad mene ne bi bilo na svitu, to bi valjda i bilo tako, 
— zmaj začuje uto jedan tanucak glas. 

Pogleda on doli i onda vidi momka tanuckog ko končić. 

— Oho, vidi ti crva, pa se još i naoružo s nikom ježovom 
mo — Zmaj udari u smijanje, kad je vidio otkud glas 

olazi. 

— Al kad ti ovaj crv prošupljika kožu, bome će biti od nje 
rešeto, da ćemo moći kroz njega prosijati tvoje zube, samo kad 
još i nji" poizbijamo, — nasmije se na to i momak. 

— Gnjide nisam nikad ni noktom tamanio, već puštio da 
i vitar odnese, al tebe moram šakom zvreniti, kad si tako grlat, 
— zmaj zaurliče i već udari. 

Šaka u njega, da u drugog ni buzdovan nije tako tvrd, al 
je momak, tanak ko končić, brže nadigo svoju sablju-iglu. Kako 
je zmaj lupio, tako mu je igla kroz šaku i prošla, i krv šikne 
potokom. 

_ Oho, — drekne bisan zmaj — pa ti si niki otrovan trn: 
Al ću te zubima iščupati! 

On misli, da je igla u šaki, al u to začuje di mu se između 
stopala momak smije i kaže: 

— Samo pazi, da ti ne pokidam i zazubice: 

Sa zmajom se još niko nije šalio, da tu šalu nije žalosno 
platio. Nije zmaj trpio da mu ni jači junak preka isprid nosa, 
a ne ovako simešce od čovika, pa se sad grdno rasrdio. Ne gleda 
što mu je šaka sva oblivena krvlju, već zama'ne koliko ga snaga 
nosi i udari po momku. Al je zmaj po momku samo tio, a opet 
po igli pogodio. 

—— Tako, tako, samo se paštri, — momak se nasmije, — 
drugom vrane kožu prokljucaju, a ti ćeš je sam sebi prošup- 
ljikati. 

Zmaj ko da je momka poslušo, zakrvario očima, i udara 
ko da se otima od pameti. Uskoro mu je sva šaka bila izbušena 
ko sito. 

No, silna snago, još me nisi savio oko prsta ko prsten?! — 
počne ga sad dražiti i divojka. — Čini mi se, da ti prsta nećeš 
ni imati dok i na to ne dođe red. 

Zmaj je i dosad bio bisan, al je sad zaslipio i od sramote. 
Makar je kazo, da gnjide nije tamanio ni noktom, zama'ne sad 
na momka buzdovanom, al iz sve snage. Lupio je buzdovanom, 
koji je iskovan od volovski' kola gvožđa, al ga igla dočeka. Pro- 
buši ga igla ko da se zabola u pekmez, i nestade u buzdovanu 
i nje i momka. 

Zmaj se ogleda okolo i kad nije vidio ni čuo momka, onda 
korakne divojki, pa iskezi zube: 

_— Di ti je sad tvoje šugavo krilo i obrana“: | - 

Strašni zmaj oće već da zgrabi divojku oko struka, al se 
u taj čas iz buzdovana oglasi tanucki glas: 

— Ako si baš tako ljubopitljiv di sam, ja ću ti i reći: evo 
me di ti potpačivam čelo, da ne klone! 

Momak, kako je bio u srcu buzdovana, zama'ne s njim svom 
snagom i kad je gvožđe poljubilo zmaja u čelo, izašle su mu sve 
zvizde prid oči, ko da se u Kumovoj Slami valja. Nije zmaj do- 
bro ni ukrstio očima, a momak opet zama'ne, i opet, i tako mu 
je rođenim buzdovanom išaro glavu, da je izgledala ko švra- 
kino gnjizdo. Opružio se zmaj koliko je velik. Napunio je svu 

avliju svojim poganim mesom. Momak je onda iskočio iz bu- 
zdovana, pa on i divojka čekaju da zmaj dođe sebi. 


Nisu dugo čekali, kad onaj otvori samo jedno krvavo oko. 
Zaurliko je ko zvir, kad je vidio momka tanuckog ko končić. 

— Vidim, da si nika prokleta napast, al mi se nećeš oteti 
kad dunem svom snagom iz srca. Od tog se i čelik kida, neće 
se oteti ni ovaki pogani crv! — sune on na momka. 

Dok dlanom o dlan, zmaj je već i dunjo, al tako, da se pod 
momkom i zemlja iz korena iskinila. Divojka je samo toliko 
vidila, da joj je prid noge pala igla i na njezinim ušicama što- 
god ko razgaženi crv. Nije njoj tribalo govoriti, da je to njezin 
duvegija. Začas ga pomiluje livom rukom i prošaplje: 

— Nek bude ko da je materinim mlikom zaliveno. 

Zmaj se baš onda nasmijo od zlobe i mašio se za divojku, 
al je šaku taj čas i trgo, ko da se vrilog gvožđa dotako. Sramota 
il nije, al se zmaju sad već oto jauk. Pogleda on: iz ruke opet 
šiknila bara krvi, a prid njim maše iglom momak tanucak ko 
končić. 

Zmaj dune opet iz sveg srca, prid divojkinim nogama je 
opet igla, a ušice joj u krvavoj lepanjici. Koraci zmaj, da će se 
opet mašiti divojke, al ona brže pomiluje to na ušicama igle i 
zmaj opet zajauče. 
| Od muke ne zna šta će, i opet se maši buzdovana. Zama'ne 

silni zmaj, al mu se buzdovan već kliže u šakama, kad su krvave, 
Udarac mu i tako nije pod manom, al kad momak na igli ujaši 
u srce buzdovana i zaljulja ga tamo, zmaj onda samo upozna 
šta je pravi udarac. 

Tako su zmaj i momak išli jedan drugom u kob sve do 
podne, dok zmajeva glava nije izgledala ko krastava bundeva, 
a šake ko trulo saće. 

Ne znaš da li od bisa, il od krvi, il od srama više gori zma- 
jev obraz, al kad je došlo podne, njemu kolina klecaju. Klonio 
silni zmaj i vidi da mora otići pod brist od sedam rašalja i od- 
moriti se na živoj travi. 

Divojke se nije ni žignio, a po dana mu stoji nadovat. Pri- 
peklo sunce na time, a zmaju dosta krvavog znoja. Ne kaže već 
ni riči ode iz avlije koliko ga noge nose. Ne kaže on ništa, al se 
smiju za njim i momak i divojka. Draži njeg momak i ispraća 
ga ovako: s | 

— Zmajevska snago, pazi da ti se gnjide ne izlegu na koži, 
jel su u tebe kandže jače neg u orla, i teško tebi ako se moro 
s njima češati dok si živ! | | 

Ode zmaj sve se lipi na njega krvavo blato, al rič ni jedna, 
ko da je gluv. Kako je nesto, a iz pusti' dvora trči njegova ma- 
ter. Momak dvared bocnio iglom u banak, a dida i baba već na 
pragu. Zmajeva mater kaže momku, da se sad dobro spremi, 
jel će zmaj štogod drugo smisliti. 

_ Ne mislite, da je njemu pamet pod ma'nom! On sad već 
zna, da je naspram njega snaga kakoj se niko ne bi nado u 
momku tanuckom ko končić. Zato će i on lupati glavu kako će 
se osvetiti. 

Kaže još, ako štogod dozna, ona će već gledati priliku da 
njim dojavi, al sad ode, jel se boji da će se zmaj iznenada vra- 
iti. Sad on nema mira; čim se malo na živoj travi osnaži, pro- 
laziće atarom ko vijar ne bi li kakog traga našo za ovu čudnu 
snagu, koja mu se oduprla. 


Ode starica, a ukućani bocnu iglom u kameni banak i već 
su se kripili na mrvici krušca i sira, a pomalo zalivali vinom 
iz ćupa. Cekaju oni sad, oće li se zmaj vratiti, al je sunce već 
i zašlo, kad se dvori zatresu. Momak i divojka o'ma' izađu iz 
banka, al zmaja nema kolibi. Već su se tili vratiti, kad je iza 
oblaka izašo misec i onda spaze i zmaja. Iđe on po mladom 
vinogradiću pa bi čupo čokot po čokot, al ni list s loze da otkine. 
Napreže se, da mu sve zglavkovi pucaju, duše i stenje ko oluja, 
al ni struk da pomakne. 

— Ej ti snago zmajevska, zemlja traži dobrog gospodara, 
a vinograd dobroga pudara! A ti nisi ni jedno ni drugo. Šta se 
onda mučiš uzalud, kad si tom vinogradu drag ko magarcu 
štap! — momak poviče na njega, da bi ga dražio. 

Zmaj zareži ko pravi ker, al ode iz vinograda dvorima. 
Drugi dan je poranio i o'ma' došo kolibici. Još bolje su poranili 
momak i divojka. Zmaj se zagrnio u svoju veliku kabanicu, i 
samo se zlobno smijucka. Krije on, al momak i divojka vide da 
se kabanica nije od vitra raširila, već da pod njom štogod ve- 
liko tovari. Nije sad ušo ni u avliju već je stao prid kapijom i 
otud poviko. 

— Divojko, ako ti je ovaj komarac đuvegija, dopuštiću ti 
da ga još jedared u životu poljubiš. Požuri se samo, jel će mu 
uskoro na grobu čičak procvatati. 

_ Na tvom ni čičak neće rasti, jel bi se i taj otrovo od 


tebe, — na to će njemu divojka. — A ako kome triba grob 


kopati, onda si ti taj. 

. Zmaju sad već nije bilo do šale. Razgrne kabanicu i trgne 
ispod nje kamen, al toliki, da bi na njemu kola s volovima mogo 
okrećati. Kako ga je trgo, tako ga je na momka i bacio. Momak 

nije imo kada ni da trepne, a kamoli da iglom dočeka kamen. 
Adrobio ga je i poklopio, da mu ni traga nije ostalo. 

— Sad ćemo nas dvoje razgovarati, — zmaj drekne na di- 
Vojku i krene do nje. 


— Samo da nije moj đuvegija između naS, — divojka se : 


nasmije i skoči do kamena. 

Dok se zmaj nije ni sitio, ona je desnicom već ma'nila i 
kazala: ,,Ko kad je bilo sedam ČVOrova, a sad ni jedan'', Rastvo- 
rio se kamen ko dvi pole o'ra. Nije divojka'čekala, već je livom 
rukom pomilovala ušice igle i kazala: »Nek bude ko da je ma- 
verinim mlikom zaliveno" i momak je stojo zdrav i čitav isprid 
zmaja. 

Kad je onaj nesrićnik vidio momka tanuckog ko konac, 
kako drži iglu ko sablju, zaurliko je ko zvir. Zbacio sa sebe 
kabanicu i otrčo u šumu ko vljar. Momak i divojka su jedva 
mogli kazati rič-dvi, a zmaj se već vratio. Nosi kamenja, al ko- 
liko je samo mogo natovariti na zmajevska ramena. 


— Makar sve planine iz atara prino, al ću te stamaniti — 
drekne on i prvi već i baci na momka. 


Jad je to već i momak čeko i kamen nije pao na njega već 
na iglu. Jedva je kamen pao, a momak iskočio s iglom ko da je 
kamen prošio. Nije sad momak čeko, već skoči na jedno zlatno 
puce na zmajevoj kabanici. U to je već i kamen letio. Padne 
kamen, momak podmetne iglu i već iskoči iz njega. Zmaj za- 
ma ne opet, a momak skoči na drugo puce na kabanici. Tako je 
momak skako s puceta na puce i kad je bio na poslidnjem i 
zmaj je bacio poslidnji kamen. 

— No, zmajevska snago, ja sam zdrav i čitav, a ti se više 
zlatnim pucima, zlatnim lubenicama na kabanici ne fali. Sad ti 
na kabanici vise tanjiri. | 

Divojka je znala šta je momak tio, pa ma'ne desnicom po 
svakom kamenu. Prid zmajem se raskrilila kabanica, a na njoj 
slupljena zlatna puca al baš ko tanjiri, jel i' je kamenje uroljalo. 

— Još ti mene i prdačiš! — zmaj drekne kad je to vidio. 

— Zašto bi te prdačili, — nasmije se divojka. — Ovi zlatni 
tanjiri će nam baš tribati, kad budemo svatkovali posli tvoje 
propasti. | | 

Ode zmaj i dok su ovo dvoje trepnili, on se već znojio pod 
rpom kamenja. Baca on sad, ta ni ne gleda kud pada. Al momak 
više ni ne skida iglu iznad glave. Začas se zmaj okupo u znoju, 

a momak samo buši kamenje. 

Tako je zmaj okrećo tovar za tovarom sve do podne, a kad 


mu je sunce pripeklo na time, klone on ko uvelo lišće i ode iz 
avlije. 

— Baš je dobro, što već odeš, — momak vikne za njim. — 
Gad si dono već dosta kamena, da saziđamo sebi dvore i lipče 
neg tvoje, a da si još donosio, počo bi nam vec truniti u vi- 
nograd. 

— Zatruniću ja vama, da ćete pamtiti. Nećete se oteti, ma- 
kar se ja prikinio, — zaurliče on još i nestane u šumi. 

Jedva je nesto, evo mu matere. Sirota starica trči, al je sva 
modra i otečena. 

Kaže ona da jutros nije mogla doći, jel je opet posumnjo 
na nju i istuko je tako, da od muke nije mogla ni da se makne. 

_ Pazite, sad će vas vodom titi pomoriti, — kaže ona 1 već 
ode, jel se oblak iznad šume zamutio. 

Jedva je stigla u dvor, onaj zagrmi iznad dvora, al neće 
kolibici. Okrene oko dvora i ode u šumu, da legne malo na živu 
travu. Momak i divojka zabodu iglu u banak i odu lipo da už- 
naju s didom i babom. 

Dok nije drugi dan sunce granilo, nisu se ni micali iz 
banka, jel se zemlja oko kolibe nije zatresla. Kad je svanilo i 
treće jutro, a momak i divojka su već prid kolibom. 


Sramota il nije, al se zmaj ogrnio i sad kabanicom, makar 
su na njoj puca sad stanjena u prave zlatne tanjire, al velike 
ko točak. Momak i divojka vide da i sad nosi štogod pod kaba- 
nicom, al se ne boje. Momak nadigo iglu iznad glave i čeka šta 
će pasti na nju. Dobar je to žarač, možeš na njega nabosti šta 
oćeš. Čeka on tako, a divojka iza njega, al se zmaj samo keci 1 
iđe bliže. Kad je došo do nji, drekne iznenada: 

— Ta jača je moja šaka neg kamen, makar si je išupljiko! 

Zama'ne desnicom i udari po igli. Ode igla s momkom u šaku, 
al momak nije stigo da iskoči, zmaj je već livom rukom trgo 
ispod kabanice veliku mišinu od kože zmajevskog bivola. Zabije 
on desnu šaku duboko u mišinu i drekne: 

_ Sad bodi vodu! Dok vodu ne probodeš, zadavićeš se u 
mojoj krvi! 

Tako bi to i bilo, da nije tu divojka. Za momka, onako ta- 
nuckog ko konac, voda u bivolskoj mišini je velika ko za obič- 
nog čovika more. Dok ne bi dopro do kože, bome bi se zadavio 
i triput. Dobro je to zmaj smislio, al je još bolje divojka. Skoči 
ona do mišine i samo ma'ne desnicom. Čim je kazala: ,,Ko kad je 
bilo sedam čvorova, a sad ni jedan", mišina se raspukla na sto 
strana. Momak iskoči, samo se veselo otrese i vikne: 

— Baš sam se dobro okupo. Ni kap te pogane zmajevske 
krvi nije ostala na meni. 

Kad je zmaj to vidio, tu više nije bilo razgovora. Počo je 
udarati i gaziti po igli, ko da se otima od sto napasti. Buši sebi 
kožu ko da mu je za svaku dlaku tisna. Tako je bisnio sve do 
podne, a kad mu je sunce pripeklo na time, jedva se odvuko iz 
avlije. 

Kad je bio već pod šumom, okrene se i zapriti na ove: 

— Napiću se iz mog poslidnjeg bunara, al će to i tebi, 
momče, biti poslidnje. A ti, divojko, češ me dugo pamtiti u 
životu. 

Ode on na živu travu, u ladovinu pod brist od sedam ra- 
šalja, a njegova mater već i trči. 

— Sad ne izlazite iz kolibe, al ni za živu glavu. Sad ni 
igla neće s njim izaći na kraj. 

— Zašto?! — momak zapita. 

Zmajeva mater kaže i to. U zmaja ima jedan bunar iz koga 
se može napiti samo jedared u životu. Ko se iz njega napije, 
tom se ispune tri želje. Zmaj je čeko da se iz tog bunara napije, 
kad ga snađe taka teška nevolja s kojom ne može izaći na kraj. 
AKO se sad napije iz njega, onda nek se čuvaju. U toj kolibi, 
koja je od drva poškropljeni' krvlju njegovog oca, ne može 
njim naškoditi ni željama, al ako izađu, nema njim spasa, jel 
on ne može sad drugo zaželiti već njevu propast. 

Kad su ukućani to čuli, zovu oni staricu, da i ona uđe 
S njima u banak, al ona neće. Makar propala, neće. Skoro da su 
je silom uvukli, al ona kaže da je bolje ako ostane napolju, 
o tako će njim možda moći pomoći. 

Jedva je otrčala u puste dvore, a oblaci iznad šume su se 
već zamutili. Ne čeka zmaj do drugog jutra. Ne triba mu ni 
snaga od žive trave. Napio se iz bunara vode od koje će mu se 
tri želje ispuniti i sunio dvoru. Rasipa plamen i varnice, a sve 
smišlja kako će utamaniti prvo momka tanuckog ko končić, 
a onda sve stare. Ni materi neće prostiti. 

— Sikirom ću i' sve po vratu! — drekne on ono što je po- 
mislio i sve škrguće zubima. 

Kako je on to poželio, a u desnici mu se stvorila velika 
Sikira. | 

Rasrdio se zmaj, što je tako uludo puštio jednu želju, i za- 
leti se dvoru još brže. Spuštio se iznad šume i sve se zapliće u 
drveće, al nit vidi nit čuje. U glavi mu se vrti samo momak. 
Tako mu se najedared zaplete jedan zlatan tanjir s kabanice u 
rašlje velikog "rasta. : | 

Zaurliko bi zmaj, da ga je kogod sad i pomilovo, a kad je 
vidio da mu se upropašteno puce zaplelo u 'rast, do'vatio je 
rašlje tako da je u drugi čas rast već priletio priko šume. 

_ Da su njim vratovi ko ovi 'rastovi, posiću 1 odjedared 
ko kosa kad svali otkos žita, — drekne on od bisa, a ni ne zna 
šta čini. 

Kako je to izustio, a sikira sune i odjedared svali čitavu 
rastovu šumicu, al baš ko da su 'rastovi slamke, a sikira oštra 
kosa. 

Kasno ze zmaj sitio, al je onda dunio plamen, da je sve 
«am sebe pržio. Od bisa i muke ne zna šta bi radio, al ne smi 
ništa pomisliti. Ostala mu je sad samo jedna želja. Dotrče on 
do kolibe, pa će tu oma poželiti da utamani bar momka. Poželio 
bi on to, al prid kolibom ni traga ni glasa od momka, vec ga 
dočekala rođena mater. 

Ona je sve vidila i znala je, da je on već dvi želje stracio. 

__ Šta ti tu tražiš, kost jedna matora? — zagrmi on. 

Znala je ona šta traži. Naživila se nuz njega teškog i gor- 
kog života, pa je smislila da 1 njegovu poslidnju želju kako na 
svoju glavu svali. Ona je divojku od'ranila lipu i čestitu, a pri- 
rasla joj je za srce više neg drugoj materi rođeno dite. Sirota 
majka je tila iz zmaja izvarati i poslidnju želju, da ne može 
onda mladima naškoditi. Zato mu je kazala: 

_— Kad me pitaš, sinko, kazaću ti: bolje ubi mene neg te 
mlade i zelene. 

Zmaj nikad u životu i nije bio drugačiji s materom već go- 
ropadan, a sad bi samo bio kad bi smio. Goropadio bi se, al sve 
bi do neba skako, samo kad se ne bi bojo za poslidnju želju. 
Utamanio bi on mater, i ne misli da neće, samo zajedno s onim 
drugima. ' 

Zato sad ne kaže ništa, već samo dune na nju da je pala 
čak pod zid pusti' dvora. Sio je onda na panj prid kolibom, a 
sikiru bacio priko kolina. 

Tako on tu sidi, a boji se i da štogod pomisli, ta čak se boji 
i da dune u kolibin odžak. Kako mu mater dođe blizo, on samo 
dune na nju. Kad dune, to je ko da i grmi, pa oni u banku to 
čuju. I makar koliko zmajeva mater zapritila da ne izlaze, mo- 
mak i divojka bome proboli iglom banak 1 provirivaju kroz pen- 
džer. Momak nije znao kako je zmaj prošo sa željama, al smisli 
da mu izvara bar jednu, i vikne: 

— Silni zmaje, ne bi li volio da su nam vratovi na panju, 
a ti da ma'neš sikirom?! | 

Zmaj skoči ko da je na vrilo gvožđe stao, tako ga je izne- 
nadilo što čuje momkov glas. Od bisa ni dosad nije znao di mu 
je glava, a kad je sad još i divojku vidio nuz momka, jezik mu 
1 sam krene, i zmaj zaurliče: 

— Život bi dao za to! 

Nije on to dobro ni izustio, a sikira vikne: 

— I daćeš ga, kad ti je to poslidnja želja! 

Skoči sikira sa njegovog krila i kad je onda zazvišdila, ra- 
sikla je i zmaja i panj na kojem je sidio, i ušicama sve to lu 
zemlju satirala. U taj čas bukne veliki plamen i nestane sikire 
1 traga od zmaja i panja, na kojem je sidio. 

Kad je to vidila zmajeva mater, ona dotrče do kolibe i sama 
otvori vrata. Momak o'ma' dvared zabode iglom u banak i na 
to izađu dida i baba. Optrču oni od radosti čitav zmajev atar, 
izadu iz njega i vrate natrag, al zdravi i čitavi, nikom se ni dlaka 
s glave nije skamenila. | 

O'ma' su odveli zmajevu mater u ladovinu brista od sedam 
rašalja i tu se na živoj travi odmorila i podmladila. Onda su 
razglasili na sve strane, da se svit više ne boji, jel zmaja više 
nema. Od kamenja, što je nano, sagradili su lipe nove dvore i 
u njima su bili svatovi, da se o njima dugo i dugo pripovidalo. 


Pričao Marko Vojnić Purčar 


re, I e KR 


SLIPI GLODO 


Bio jedared jedan momčuljak, kojem na nesriću umre ma- 
ter. Na još veću nesriću otac mu dovede maćvu, zlu i naopaku 
ko da se za maćvu i rodila. 

Iznad sela velike šume, a daleko u tim šumama salaši sli- 
pog Glođe. Šta je i kako je bilo kod tog slipog Glođe, to niko 
nije znao, al ko njemu ode taj se živ ne zavrati. 


Došo Glođo maćvi ko naručen: ona jedared momčuljka pro- 
kune da kod Glođe služi. Kako ga je proklela, a momčuljkove 
noge već i odvađaju atar i pravo Glođinim salašima. Krene 
momčuljak, al je još imo toliko vrimena, da i on prokune 
maćvu. Nije joj osto dužan već je zaželio, da se ona pritvori u 
kerušu i da ga mora pratiti do slipog Glođe. Šta ko želio to i 
bilo. Momčuljak lipo iđe Glođinom ataru, a keruša za njim. 

Išo je momak i išo, i treći dan pridveče nađe jednu koli- 
bicu. Kad on unutra, a u kolibici jedna dobra majka sprema 
proju. 

_ Jeste li radi gostima, dobra majko! — oma on nju po- 
ljubi u ruku. 

_ Jesam, sinko, al se ne radujem već žalostim, ako su od 


-oni' koji idu slipom Glodi. 


Kaže on, da je baš taki. 

_ 0,0, sinko moj, kud ćeš tamo da mlad i zelen propad- 
neš? — majka udari u plač. 

Momčuljak kaže zašto mora da iđe, i zapita šta je kod 
Glođe tako strašno i zašto se otud niko ne zavraća? Zapita on, 
a majka mu onda ispripovida što ona zna. Taj Glođo nije niko 
drugi već njezin brat. Nije ni on na početku imo ništa drugo 
osim ovake kolibice. Na njegovu nesriću, oženio se sa nikom 
vragbabom, a u te blaga i blaga. Čovik uzo vraga čerez blaga i 
opoganio se i on. Nije prošla ni godina dana otkako su svatko- 
vali, a on zaboravio i roda i pretelja. Nikom živom ne da u 
njegov atar, već samo onom ko oće da mu bude sluga. Ima nike 
strašne kerove, a ti čuvaju atar zubima bolje neg čeličnom 
ogradom. Ni onaj nesrićnik, koji bi bio sluga kod njega, ne 

može ući u atar, već mora po dana vikati Glođu da ga uvede. 


Ko krene sam, tog kerovi raznesu na zubima ko plivu. A ko je- 


dared ude, taj više ne izađe. Zašto, to borme ni ona ne zna. Go- 
dinama već i nema nikog ko bi tu u službu. 

— Na ,,lipo" misto idem, — kaže momčuljak i zamisli se. 
Nije dugo mislio nego veli majki: 

— Znate šta ja mislim? Otud se ne vraća ni jedan, zato 
što ne uđe sam, već čeka da ga uvede slipi Glodđo. Taj čoviku 
zamliči oči, da ne vidi ni kuda je ušo. E, zato ću ja ući brez 
Glođe. 

Vidi majka da momčuljak pametno govori i misli kako bi 
mu pomogla. Nije dugo mislila već mu je dala tri okrugle 
pogače. 

— Evo, sinko, pa pamet u glavu. Najbolje je da kreneš 
o'ma', jel su kerovi sad svud na mrginju atara. Ti se zatrči u 
atar koliko te noge nose. Kad te kerovi već počnu stizati, a ti 
zakoturuškaj natrag po jednu pogaču. 


Lipo se momak zafali, a majka mu zaželi srićan put i po- 
vratak, i krene on sa kerušom. 

— E, moja kerušo, ko drugom jamu kopa sam u nju pada, 
— nasmije se momčuljak. — Sad se drži zubima za vitar, a ja 
Cu se već otkoturuškati na mojim pogačama. 

Došo je do mrginja Glođinog atara, izabro dobar put, i kad 
su kerovi tudan promakli, on počo zečiju trku. Zauko se mom- 
čuljak, a keruša mu se sve plete među noge, da je ne bi do?vatili 
Glodini kerovi. Momčuljak perjaši, al kad je bio na trećini puta, 
njemu za petama Glođini kerovi. Kvrcaju zubima, već bi ga 
kidali, al on zakoturuška prvu pogaču. Ode natrag pogača pa se 
kruni. Kako se kruni, a Glođini kerovi kupe i tako su očli dobar 
komad natrag. Sitili su se momka kad od pogače ni mrvica za 
spomen nije ostala, i onda opet krenu za njim. Došli su opet 
njegovim petama nado'vat a on drugu pogaču i kad je bio već 
pod salašom, on i treću. 

Priskoči on ogradu od salaša, a keruša, njegova maćva, 
ostala prid salašom. Borme se tu nije dugo zadržala, jel su Glo- 
Oini kerovi momčuljkove pogače tili i zasladiti, a kad nisu mo- 
gli s njim, njima je dobra bila i njegova keruša. 

— E, ove zlobe i nevolje sam se oslobodio, a sad da vidim 
kako ću izaći na kraj s gosom, — šaplje momak i ode bliže 
salašu. 

Došo je do vrata, a ona otvorena. A šta bi i bila zaključana 
zad taki kerovi čuvaju atar? Momak uđe i čuje da dvoje hrču. 
Pogleda tamo i vidi slipog Glođu i njegovu babu. 

— Ako oni spavaju, a zašto ne bi' i ja? — momčuljak di- 
vani sam sa sobom i lipo legne. 

Kad jutro, a baba pipa po policama i do vatila dobru tikve- 
+inu rakije, a za ručak će podgrijavati krumpiraču 1 prisnac. 
Baba podgrijava ručak, a momak dovatio tikvu i podgrijava 
sebe. 

_ Baba, di je rakija? — probudi se na to Glodo. 

— Di bi bila, već tamo di ti je uvik spremim. 

Glođo pipa a kad je nije našo, on počo rondzati. Počo je oštro 
na babu, a ona još oštrije na njega, pa se zaboravila 1 vikne: 

— Ta jesi li slip, kad ne vidiš di je?! 

__ Šta, ta tvoja prokleta sestra me oslipila, a još ćeš me 
i ti žagati? — Glođo bukne. 

Čovik misli da mu se baba ruga, a još i rakiju sakrila od 
njega, i već se sprema da napravi vašar. Baba se uplašila, pa 
će tražiti rakiju tamo di je ostavila, a momčuljak njoj tikvu 
pod noge. 

_ Ti si se već naloko, a tikvu si mi metnio na put, — rasrdi 
se opet baba. 

Iz tikve žbućnilo ono malo rakije što je momčuljak ostavio, 
a dida o'ma' skočio onako nasumet i do'vatio. Kad je malo pro- 
mućko tikvu opet je planio. 

—— Oho, još ti mene tarmaš?! Povukla si skoro do dna, a 
napravila se mikasta ko da si tikvu privalila. 

Rič po rič, i sve oštrije i oštrije, dok se na kraju nisu počeli 
vaćati za kose. Momčuljak dotle nalego na krumpiraču i na 
prisnac. Mora čovik začepiti usta, da se ne bi smijo. Porubo i 
krumpiraču s divenicom, al od prisnaca jedva ostalo spomena. 
Slipi Glođo i njegova baba dotle su se pročupali, a kad su tikvu 
već razlupali, sitili su se da barem ručaju. Baba kojikako pro- 
strla astal, i sad će se latiti. Pipa Glođo po krumpirači, pa 
krumpir još i pogodi kojekako, al divenicu bi prija pogodila 
ćorava kokoš neg Glođo. Latila se od bisa i baba, al ni ona ne 
prolazi bolje. 

Šta tu opet može biti, već dida na babu, baba na didu, 1 
kad su još napipali skoro praznu zdilu prisnaca, a ono se naje- 
dared čulo: 

_ A baš sve si saranila u burag, svisnila da prisvisnila 
oma"! 

— A baš sve si polapćo, oladio se, da oladio se o'ma : 

Bilo bi opet za kose da baba nije skočila, da biži napolje. 
Krenila baba, a momčuljak šta će, već će joj pomoći. Zgrabila 
baba za bravu i ode kroz vrata. Nije ni mislila zatvarati, a nije | 

imala ni kada, jel je dida već baktio za njom. Ona nije imala 
kada, al kad je momčuljak za njom, a prid didinim nosom, za- 
lupio vrata, borme je starog Glođu caklo osulo ko led. 

— lina mojoj kući lomiš vrata, — siva slipi Glođo, a siva 
baš tako i njemu, i da vidiš žmure oko salaša. 

Bilo je tu trke skoro do podne, a momak očo na guvno, 
lego 1 isteže krste. Kad je bilo vrime za užnu, on opet polagacko 
u kuću. Baba je sad skuvala i dvostruko, al je opet ostala 
gladna, a tako i njezin Glođo, samo njim je sigranje žmure tako 
omililo, da su opet trčali oko salaša sve do večere. 

Momčuljak se sit nasmijo na guvnu i kad je došlo veče, on 
među jaganjce. Glođini kerovi laju po mrginju atara, a on gaz- 
duje po salašu. 

— Sustali su ljudi, naradili su se cili dan, pa je red da i 
prizalogaje. Nek večeraju u miru, a ja ću meni već spremiti 
večeru što priliči slugi, — kaže on sam sebi i peče lipo jagnje. 

Drugi dan se opet gostio na ručku i na užni kod Glođe i 
njegove babe, a priko noći sprema sebi večeru što je za slugu. 
Tako je to išlo dan za danom dok u salašu slipog Glođe nisu 
ostali samo matori ovnovi i ovce. Momčuljak se sladi pečenicom 
od jaganjaca, popije Glođi i rakiju i vino, po'ide i ručak i užnu, 
a dida Glođo i njegova baba napravili prave staze oko salaša, 
kako se često sigraju žmure. 

— Pokazaću ja tebi kako se služi, — momčuljak kaže, a 
sve se smije za slipim Glođom. 

Kad mu je počistio jaganjce, on lipo poranio i u zoru na- 
digo graju kroz salaš. Tira ovce i ovnove. Dida Glođo skočio iza 
sna 1 izbatrgo na prag. 


— Ko si i kako si mogo doći u moj salaš? — vikne on, al 
sav srdit. 
— Ko bi bio već nov sluga, — momčuljak njemu lipo. 


— Nek si i nov sluga, al kako si mogo doći unutra, a da 
mene nisi viko?! Kako su te moje vaške propuštile?! 

— A kako me ne bi propuštile, kad vide da sam tvoj sluga? 

— Kako vide? — Glođo grmi sve srditiji. : 

— Kako da ne vide, kad sam ti ovce spasio od kurjaka. 

Glodo je već crven i modar ko pućak i zlim će na momka, 
da mu tu ne brnjavi, već nek kaže šta je na stvari. On zlim, a 
momčuljak samo lipo. Prede mu pripovitku ko mačak kad se 
ulagiva. Kaže on Glođi da je baš njemu krenio, kad oko ponoći 
vidi da su ovce izmakle iz atara. Kako one napolje, a tu čopor 


3 kurjaka i po jaganjcima. Dok on nije pritrčo, jaganjaca nestalo. 

— Borme, gazda, da se nisam smilovo ne bi ti imo ni ovaca, 
— kaže on štogod što je 1 istina. 

_— Ati rastiro kurjake? A šta su radile moje vaške?! 

— Podvili repove i sve vijaju kurjake za sobom. A ja, eto, 
kad sam već došo za slugu, šta ću već dotiro gazdi ovce. 

Kad je slipi Glođo čuo da su njegovi kerovi krivi za štetu, 
borme nije žalio da skine pomoćnicu s kola i kad je onda udario 
u čurčijski zanat, začas je svakom keru koža bila iščinjena. 

Momčuljak gleda na te opasne vaške, pa se samo smije u 
brkove: 

__ Očete li vi čuvati atar ove prokletinje? Oćete li vi mene 
goniti?! Pokazaću ja vama ko i onoj keruši što me je proklela. 

Dida ordinja po kerovima, a baba misli da njoj oće da če- 
stita rođendan i imendan, i pobigla na treći tavan, pa se popela 
na pajantu ko pivac. Kad se dida Glođo sitio da mu je pomoć- 
nica natirala na dlanovima i krvave i vodene žuljove, smislio 
je da se mani posla. Evo njega u salaš i vikne: 

— Di si, novi čobane? 

— Evo me gazda, timarim stado. 

_ Od ovamo da se pošteno pogodimo za službu, — Glođo 
zovne. > 

Momčuljak dođe i misli u svojoj glavi, oće on pošteno slu- 
žiti al tako, da će čitavom poštenom svitu biti na veselje. 

_— Eto tako, ti ćeš tirati ove ovce u onu veliku šumu iznad 
salaša. Kad sunce zađe, ti ćeš izaći u šumu. Kad sunce izađe, a 
ti ćeš ući u salaš. Ja ću vaškama narediti da te slušaju. Drugog 
posla nemaš sa mnom, a ni ja s tobom. Što u mom ataru zaslu- 
žiš to je tvoje, što nađeš u ataru, to ti je rana. Nit druge plaće 
nit druge 'rane imaš, a iz atara nemoj napolje, jel ti velim, da 
moje vaške s tobom neće tako ko s kurjacima. Ko odud krene 
napolje, taj ni u grob ne stigne. Takima je grob burag moji 
vašaka. Jesmo li se pošteno pogodili? 

Da je Glođo imo oči, alaj bi sivo na momčuljka, al bi onda 
i vidio kako se momčuljak smijuecka. | 

— Jeli pošteno? — dida-Glođo će opet oštro. 


— Da poštenije kod tebe ne može ni biti, — momčuljak 
kaže na 1o. 

_ E, onda se pazi, a uveče tiraj ovce u šumu. 

Tako su oni lipo utanačili Đurđev, a da nikad ne bude Miolj, 
i slipi Glođo ode u salaš da uživa u vitru što duva kroz razlupana 
vrata i pendžere. Momčuljak je uveče našo sebi prasence, kad | 
je već čoban brez jaganjaca, 1 pečenicu u torbu, pa krene s ov- 


KA 


cima u šumu. Kako on iz salaša, a Glođine vaške se poćulile i 

nadovat za njim. Novi čoban nek samo prstom makne, a vaške 
već šede. Slušaju ga ko da ga nikad nisu vijali po ataru. 

| Momčuljak ode pivajući u tu šumu i sa prvim mrakom 
stigo i on. Došo tu i traži trave el ma šta za ovce, al tu samo 
pusto kamenje. Kako ta šuma raste iz kamenja, to bi valjda 
kogod znao reći, al za ovce nema paše ni od korova. Kad je tako 
drugačije nije, šta će on, već lipo nakupi suvaraka i naloži 
vatru. Šta pošten čoban može da radi kad za ovce nema trave, 
već izvaditi tu prasećiju pečenicu i lipo se okripiti. Slaže on 
zalogaj za zalogajom, a Glođini kerovi se poređali oko njeg i 
čekaju kosti. 

Coban se nije dobro ni pri'vatio kad iznad glave čuje niki 
rapav glas: 

— Alaj meni o'de zima! 

Pogleda on i vidi, da na drvetu iznad njega sidi nika kra- 
stava baba. Pogleda još jedared, pa još jedared i kad se dobro 
razmislio, on vikne: 

— Šta kažeš?! 

— Alaj meni o'de zima! | 

— Sta kažeš? — momak zagrajo da se u tri atara čulo. — 
Ja sam, majko, malo nagluv. 

— Ta meni je tu strašno zima, — baba onda grakne. 


— A, zima ti je tamo na drvetu? Ti sađi pa se odgrij. 

— Ne smim, sinko, od vašaka. Raskidaće me. 

— Ta neće, baba. Znaju oni da ti nisi tica makar si i na 
drvetu. 

— Ne smim, raskidaće me, — baba zaintačila. 

— Pa šta da radim onda s njima? — momak se pravi lud, 
a viče ko pust. 

Uputiće njeg baba. Nek svakom keru iščupa po dvi dlake 
1 baci na vatru. Baba viče da se sve drvo trese, a momak se samo 
pravi mikast i opet poviče iz sveg glasa: 

— Sta da radim s dlakama? 

— Baci sve u vatru! U vatru! 

— A tako! Sad razumim! Kad je tako ajd, baš da te malo 
ugrijem. 

Začas on svakam keru očupa po dvi dlake i baci, al nuz 


vatru. Baba vidi da je bacio, al su dlake tanke pa ne vidi kuda 
su odletile. 


— Jesi baš u vatru? 

— Ta baš tako da se možeš dobro nagrijati. 

Baba sad sađe i sve se veseli kako je privarila momčuljka. 
Skoči ona do njega, da o'ma' i njemu očupa dvi dlake iz glave. 

Oće baba, al oće i kerovi. Naredio je njima slipi Glodo da čo- 
banu ne pušte nikog blizo, a ponajmanje tu babu. Zgrabili babu 
pa će je razneti ko plivu, al momčuljak vikne: 

— Ne kidajte, samo je držte. Ja sam joj obećo da ćemo je 
ugrijati. 

Baba vidi da je naorcala, i sad će ko malo dite: 

_ Ti nisi bacio dlake u vatru?! 

_ A di bi u vatru kad si ti rekla da bacim nuz vatru. 

— Juj, juj, ko te je i nano ovamo kad si gluv? — baba 
zajujuče. 

Jujuče ona, a momčuljak se sit nasmijo i onda se izbekari: 

__ Varaš se, babo! Nisam ja ni gluv kako si mislila, al ni- 
sam ni lud! Ti si tila od mene naraditi čudo, a kad si tila od 
mene ti si naradila i s onima, koji su ranije bili čobani i sluge 
kod slipog Glođe. I lud čovik bi vidio, da na ovakim salašima 
nema ni jednog sluge, a kad si ti tu, onda znam i da si tim kriva 
baš ti. A sad šale nema već opraštaj ljude, ako nećeš da ti ke- 
rovi popiju krv. 

Juj, juj, zaplakala baba i moli livo i desno, al čoban ne po- 
pušta, već će pujkati kerove. Baba vidi da nema šale-i okrene 
pismu. Kaže ona da mu može vratiti oči slipog Glođe i njegove 
babe, jel su one u nje. 

— Kad je baš tako, da znaš: ja sam njim oči izvadila. Eto 
na tom drvetu i' možeš naći. U dvi rumene jabuke su Glođine 
oči, a u dvi šarene jabuke su oči njegove babe. Odnesi njim oči, 
tako ćeš njim omiliti, a mene pušti na miru. 

Nije momak ni čeko već skoči i uzme te četri jabuke i po-, 
lagacko i' rasiče. Vidi sad da baba nije lagala, al sad još bolje 
zna da je ona i sa čobanima i slugama naradila čudo. 

— Babo, da ti kažem samo ovo: od mene bi Glođo i nje- 
gova baba mogli ostati slipi dovika, neg ti meni daj sluge i čo- 
bane, jel ćeš o'ma' izgubiti glavu u kojoj nosiš te pogane oči, — 
opet on oštro na nju. 

Baba se latila opet u plač, a momčuljak u pujkanje kerova. 

_ Kazaću i to samo umiri kerove, — drekne baba. 

_ To je već divan! A sad nek je začas na jeziku što ti je 
na duši, ako nećeš da ti duša začas bude na «jeziku. 

Tikva dotle iđe na bunar dok se ne razbije, tako se sad i 
baba priklonila sudbini. Odrišila je jezik i kaže: 

— Kad je već tako onda znaj, da na čobanima sidišitii 
tvoji kerovi, a i ovce gaze po njima. 

_— Otkud to?! — začudi se momak. 

— Otud što su oni pritvoreni u ovo kamenje. 

Momčuljak se sad samo rasrdio. Jedva se sitio da svoje 
društvo mora osloboditi, a da se nije sitio borme bi baba začas 
nestala na kerećijim zubima. 

Ne bi volio da me ti gaziš nogama, a ni bilo ko, — kaže 
on, a sve zubima škripi. — Ne volim ni druge gaziti, nit trpim 
da 1 drugi gazi, zato govori kako ću i' osloboditi. 

Baba vidi da tu nema šale, a misli da će je momčuljak pu- 
štiti ako mu sve kaže, i lipo, pokorno ga uputi da zapali njezino 
drvo, i sa prvim ugarkom od njega da povuče po svakom ka- 
menu u njezinoj šumi. Momak nije čeko, već začas krene 
s prvim ugarkom. 

— Ustajte, braćo, — viče on, — vragbabina snaga će sa- 
goriti, a vaša nek se upali ponovo! 

Momak iđe i miluje vatrom kamenje, a kako kojeg pomi- 
luje, iz njeg se stvori živ čovik. Sve mlado i jako, a stenjalo je 
u kamenu ko zna otkad. Začas se šuma napunila momcima, a 
kad su vidili babu, momčuljak je skoro na nji' moro pujkati 
kerove, samo da i' zaustavi, da babu ne raznesu zubima. 

— Nemojte, braćo, jel ćete od mene napraviti lažova, — 
momak njima. | 

— Kako, brate rođeni, spasitelju naš? 

Svi ga slušaju, ne bi ga uvridio ni jedan, kad i' je sve oslo- 
bodio. Ne bi mu ni ružnu rič rekli, ni što je crno ispod nokta 
zlo pomislili, a ne da bi napravili od njega lažova. Ne bi oni to 
nikako. Zapitaju ga kako bi posto lažov ako bi babi zavrnili 
vratom. 

— E, kako? — nasmije se momak. — Vi morate znati, da 
smo ja i baba imali i divana dok je malo nisam pripitomio. Eto, 
braćo, ja sam joj obećo, da ću je na vatri malo ugrijati. Pa je 
li pravo, da joj ne ispunim obećanje? Je li pravo da ostanem 
prid njom lažov? 

Momčuljak se smije a čobani već znaju šta misli, i oma' to 
i rade. Začas su babi raspleli kose, pokidali i', pa su joj s njezi- 
nom kosom dobro svezali natrag palce i bacili je u vatru. 

— Šta sam obećo to sam i uradio. Grij se, babo, do mile 
volje, — momčuljak vikne na nju. . 

Dok je baba izgorila dotle je šuma prozelenila travom. Prid 
Zoru su se već i tice doselile, a odnikud se i potoci javili. Tako 
su se čobani slipog Glođe kurtalisali ove vragbabe, a šuma do- 
bila natrag svoj berićet i blagoslov. Veselje je sad tu. Ne znaš 
ko je veseliji, je li momčuljak je li svi oni čobani i sluge slipog 
Glođe. Vesele se oni, al će jedared najstariji čoban udariti u 
divan. 

— A znaš li ti, brate, — na momčuljka će, — ko je bila 
ova baba i kako smo mi svi nasradali? 

Istina je istina, borme on ne zna. Kad ne zna, a stari čoban 
će mu sve ispropovidati. Ova vragbaba je sestra Glođine žene. 
Ovo je bila njezina šuma, a svi oni salaši i njive, to su Glođine 
žene. Svađale su se one uvik i za atar i za šumu, al kad se Glođo 
oženio, taj se zapravo opoganio. Zubima bi grizo zemlju, samo 
da mu se što više nagutati. Druga rič se tu nije čula, već samo 
»moje, pa moje!" Gladni su bili uvik ko da će sve poneti u grob. 
I šta je bilo? Glođo je oma' nakupio čobana i sluga, ta karvanji 
Lipo je ljudima obećo svašta, al kad su došli, on nikom ni za- 
logaja, a iz atara ne pušta. Nakotilo mu se ovi' prokleti vašaka 
i raskidaju svakog ko oće unutra el napolje. 

Nevolja je kod njeg tako i služiti, a još je veća kad dopad- 
neš šaka babi. Glodđo se gadno pokrvo s ovom vragbabom i oti- 
maju se za atar. Vragbaba Glodi otima sve, a Glođo njoj. Tako 
on svakog čobana sili da ne pase ovce u njegovom ataru već u 
vragbabinoj šumi. Koji je tu došo taj se i privario. Di se ne bi 
privario? Svaki je gladan 1 Ssoparan, i promrznut, i kad vidi 
tu babu, misli da je i ona nika sirotica i ko veli, nek se barem 
zgrije. Svaki se privario i bacio po dvi dlake sa kerova u pla- 
men, a kad baciš po dvi dlake u vatru iz vragbabine šume, onda 
su ovi kerovi pitomiji neg jaganjci. 

Tako najstariji čoban pripovida, a momčuljak skoči i sva- 
kom keru istrgne po dvi dlake i baci i u vatru. 

— Da se u divanu ne bi zaboravili, — nasmije se on i 
mazne kerove u rebra, baš da vidi jesu li još bisni. 

Pokunjili se strašni kerovi, ta ni muvi ne bi naškodili. 

Stari čobanin pripovida sad dalje i kaže, da je ova vrag- 
baba privarila čak i Glođu i njegovu babu, al nji nije tila pri- 
otvoriti u kamen već njim je izvadila oči. 

— Bolje da njim je srca povadila kad su i tako pogana, al 
njoj se tako sviđalo da njim izvadi oči. ,Nek je sve vaše, al 
ništa od tog nećete viditi" — rugala njim se. Što je nji' uredila 
to je i pravo, — kaže dalje stari čobanin, — al je sve nas tila 
utamaniti. Mi ni krivi ni dužni, a oni se priko naši leđa krvaju. 

U vragbabe je bila nika strašna snaga, al nije ni Glođo 
bolji. I taj je smogo niku strašnu snagu i šta je u njegovom 
ataru, el šta nađe čovik koji uđe u njegov atar, taj to mora od- 
neti slipom Glođi i njegovoj babi, jel će drukčije biti zlo. Kod 
nji je prva i jedina rič što vridi ,,moje, pa moje", i teško onom 
ko štogod nađe, a ne odnese starom Glođi el babi, i ne kaže 

njim da je dono njevu stvar. Možeš ti to zatajiti do nove mine, 
al čim je misečeva mina, Glođo sve vidi makar je i brez očiju. 

— Oho, — hartokne se momčuljak, — onda mi moramo 
slipom Glođi spremiti poparu dok ne dođe nova mina, jel ću 
ja skupo platiti čašćenje. 

Ispripovida on čobanima kako se kod Glođe gostio i kad 
su se siti nasmijali, borme mu vele, da se on mora kurtalisati 
Glođe dok je još miseca, a i oni. 

— Mogli bi mi sad svi lipo otići iz atara, — kaže na to još 
stari čobanin, — pa smo mirni. Sad nam kerovi ne mogu ništa. 
Eto, ko oće može ići, al ja mislim da to nije pravo. Dosta smo 
se mi tu napatili i naslužbovali badava. Nećemo valjda sad našu 
muku ostaviti i bižati. Do misečeve mine je dosta vrimena da 
mi starom Glođi i njegovoj vragbabi zavrnemo vratom, i da 
njim kažemo: ,,Eto, to je vaše, pa vaše!" 

Tako misli i momčuljak i svi, a stari čobanin onda kaže 
momčuljku: 

— Dok je živa ta stara pogana duša 1 dok smo mu u ataru, 
moraš mu sve dati što je njegovo. Odnesi mu sad i oči, a mi 
ćemo se dotle skloniti tu u šumi, pa ćemo već izmisliti kako će 
ga prva mina naći ne samo brez očiju već i brez glave. 

Momčuljak pristane i o'ma' se krene u salaš. Ode on, al se 
još obazre i kaže: 

— A vi se nemojte zato srditi ako ja brže pomislim da je 
stari Glođo golupčić a vragbaba golubica, pa njim onako izne- 
buha zavrnem vratom. 

Sunce granilo a momčuljak utiro stado u salaš. Napravio 
graju da ga slipi Glođo dobro čuje, a još i piva iz sveg grla. 

— Vidi tebe, a ti zdrav i čitav?! — Glođo ga dočeko. 

_— A zašto ne bi' bio kad sam prav i zdrav. 

— Nije ti se ništa dogodilo noćos?! 

— Al baš ništa. 

Čudi se slipi Glođo i ispitiva livo i desno, onako naokolo 
pa sve na mala vrata, ne bi li mu momčuljak štogod kazo o 
vragbabi s drveta, al se momčuljak pravi mikast. Kad je tako, 
Glođo ga pušti da uredi ovce, a on u kuću da ruča s babom. 
Momčuljak spremio ovce i potrče brže unutra, da pomogne 
Glođi kod ručka. Zažurio se čovik i onda se sitio očiju. Sta će 
u žurbi, već zatakne Glođine i babine oči za jednu gredu u 
svinjaku. | 

Kad se uvuče i u potaji gosti, mora čovik Glođu i babu 
zavaditi. Mora njim dati zabave da bi mogo slagati zalogaje 

dok se oni čerupaju. Glođo navalio na babu i da vidiš otšri' 
riči! 

— Matora si bila ikad sam te uzo! Ta ni vragu nisi tribala, 
a kako si se skorila sad samo lapćeš. Đavo ti je probio dno od 
buraga! 

Ni baba njemu ne ostaje dužna, i jedared će u lude divane 
i vikne: 

— Valjda bi, matori ćoro, mladu dovodio u kuću? 

Tako se oni časte, a momčuljak se na'io i napio, 1 opet po- 
lagano kroz vrata. Izašo je, pa će na guvnu spavati, al kad je 
došo do svinjaka, a tu ima šta i da vidi. Mačka je nacunjala Glo- 
đine i babine oči, a još i jedna švraka joj došla u goste. Skoči 
on do nji' al kad je zgrabio mačku i švraku za gršu, Glodine i 
babine oči već skliznile. 

Što će sad tužan i žalostan?! Glođi i babi mora dati oči kad 
i je našo, al di će kad su i ovo dvoje proždrli. 

— Kad ste oči uzeli, vi i dajte, — na mačku i na švraku 
će, i počo njim vaditi oči. 

Izvadio je i mački i švraki po jedno oko, al kako 1 je držo 
u jednoj ruki, njemu umakne i mačka i švraka. Sad ima jedno 
mačije i jedno švračije oko, al nema još dva. Misli čovik i misli, 
al nikako da smisli, kad jedared spazi slipog miša di visi na 
pajanti. 

— Pa ti sl i tako slip, šta će ti oči? — nasmije se momču- 
ljak 1 lipo izvadi obadva oka slipom mišu. 

Čovik se uvik uči, pa ni momčuljak neće sad da ostavlja 
te oči, već lipo ode prid Glođu. 

— Gazda, ja našo i vaše i gazdaricine oči. 

— Šta kažeš?! — Glođo skoči, a baba već prid njim. 

Uvatili momčuljka i ne puštaju ga, već o'ma' grabe oči. 
Glođdo zgrabio ono mačije i švračije, a baba oči od slipog miša 
i oma s njima u glavu. Progledali oni i zaboravili da su se sva- 
dali, al se razbisnili na momčuljka. 


— A ti kažeš da ti se noćos nije ništa dogodilo?! 


— Painije. 
:— Otkud ti onda naše oči?! 
— Otkud? — napravio se on majzeka. — Ja se spremo da 


malo prodrimam, a ko velim di ću kad sam kod vas sluga, već 
u svinjaku. Ja da ću leći, pa rastiram mačke, švrake i slipe mi- 
šove, kad za pajantom u svinjaku vidim ove oči. Čim sam i 
vidio u svinjaku, o'ma* sam pomislio da su vaše i eto dotrčo 
sam ko brez duše. Ko velim, ko može oči držati u svinjaku već 
samo gazda i gazdarica. 

Tako on njima pismu piva, a oni se ni ne sićaju, već viruju 
kad vide kako je to tupav sluga. Viruju oni sad, al su se počeli 
srditi na babinu sestru. 

— E, u svinjak si nam oči sakrila! Čekaj, čekaj, dobićeš ti 
sad tvoje, al baš onako krmski. 

Tako oni krešu, a momčuljak se smije u sebi i misli: do- 
bila je ona i krmski i kerećiji, a dobićete i v1 vaše. Nije on tu 
imo kada dugo misliti, jel ga je Glođo oma istiro napolje. 
Momčuljak ode na guvno i gleda šta će sad biti. Nije dugo čeko, 
kad se na salašu otvorio podrum i iz njega izjašio Glođo na 
konju zlatne grive. 

— Da malo projašim atarom, da posli toliko godina vidi ta 
tvoja vragbaba sestra šta Glođo radi kad ima oči, — vikne on 
babi. 

Kad je onda zaprašio i priskočio ogradu, atarom sve stružu 
varnice. Borme su i momčuljku udarile varnice u pamet. Nije 
dobro ni ugledo konja sa zlatnom grivom, već je 1 smislio šta će 
uraditi. Glođo sad ima oči, kake su take su, više se kod njega ne 
može gostiti, a da radi i gladan i žedan to borme neće. Prospavo 
je na guvnu sve dok se oko podne Glođo nije vratio. 

_ Noćom ćeš tirati ovce, a danjom timari konja kad ga 
ne jašim. To će ti biti poso, — Glođo drekne na njeg. 

— Timariću ga al za mene, — prošaplje momčuljak, a na- 
glas kaže: — Dobro, gazda, vi određivate poso kad je sve vaše, 
pa i ja. Meni je dobra i nova pogodba. 

— Neg šta! — o'lo se izbekari Glođo ko da su i oči u glavi 
njegove. 

Momčuljak se smije i ode lipo s konjom u podrum. Vidi on 
sad da je taj podrum bio zaključan sa sedam katanaca. Nije 
mu tribalo kazati da taj konj i vridi, kad ga je Glođo nuz tolike 
kerove još i ovako zaključavo dok nije imo očiju. Timari on 
sad do podne konja kako konj u Glođinim šakama nije mogo ni 
klapiti. Kad će podne, a njemu konj već ruke liže. Konj vidi 
ko je dobar i zato je zavolio momčuljka. Došlo vrime užne, a 
momčuljak brže-bolje navaćo mišova, u zobnicu namrvio dobre 
klipane kukuruze. Osedlo je lipo konja sa zlatnom grivom, i 
čeka. 

Evo jedared Glođe. Iđe da zakatanči podrum. Razgoropadio 
se kad je vidio momčuljka i o'ma' zlim na njega, što već ne ti- 
mari ovce, a kako za ,,po" dana još nije rasedlo konja. Naoštrio 
se Glođo da sve siva i drekne na kraju: 


_ Da si o'ma' rasedlo konja i timario ovce! 

— Di bi ja i jedno i drugo radio kad sam baš sad osedlo 
konja, momčuljak mu se nasmije u brk i skoči u sedlo. 

Konju drugo nije ni tribalo. Propo se, poletio iz podruma 
i Glodi nije dao vrimena da se skloni s praga, već njeg pod 
noge. Zapraši konj, a Glođo skoči da će pujkati kerove. Pujka 
on, al kerovi ko telad. Oklepavili uši, opuštili repove — ta prave 
linčine, baš ko njev goso. Ne pomaže tu ni pomoćnica, i jedared 
dida-Glođo vidi da mora sam zaperjašiti za momčuljkom. Digo 
graju ko da se nebo lomi i praši za konjom zlatne grive, a mom- 
čuljak malo pomalo i po jednog miša iz torbe. Pušta on mišove 
po ataru, rasipa kukuruze, a konju šaplje da se paštri. 

Odvađa se atar za konjom, a dida-Glođo još pod salašom. 
Zauko se dida, al u to i baba. Izašla ona na čudo, al ne može od 
Glođe rič razumiti, a sunce granilo u te njezine oči od slipog 
miša i jedva razabire Glođu. Baba vidi da je Glođo dovatio 
pomoćnicu, pa dovati i ona jednu i krene za njim! Ne zna šta je 
al vidi da je zlo, pa ko veli, da se nađe Glođi u pomoći. Goni 
Glođo za konjom, nadovat za njim batrga baba. Kad su već 
momčuljku za petama, ovaj samo pušta mišove i baca kukuruze. 
Tako je to išlo do mrginja, a kad su došli bliže kraju atara, 
momčuljak počne vikati: 

. — Pušti me, ti matora napast! Neću se ja mlada i zelena 
udati za sidog magarca. Pušti me, nevoljo, nisi dosta grizo tu 
tvoju babu, sad bi meni upropastio mladost. Ubi me, al neću 
poći za tebe! 

Momčuljak viče tako dok baba nije razumila riči. Borme 
je onda mogo vikati, al babu ne i nadvikati! Zaslipila ona opet, 
kad je čula šta njezin Glođo smišlja, i kad je onda nadigla po- 
moćnicu! Sunce zasinilo one oči slipog miša pa baba Glođu vidi 
samo nasumet, a kake lipe riči čuje, za momčuljka misli da je 
divojka. 

Momak u to izmako iz atara, a baba za Glođinim leđima. 
Ne vidi nju Glođo već sve skače od bisa što mu je momak 
umako, a više urliče neg viče: 

— Valjda ti živa glava ne bi očla priko mrginja, da mi 
jedno oko nije švračije, a drugo mačije! Ne bi ti duša izašla iz 
moji' šaka da mačijim okom nisam moro gledati za svakim mi- 
Šom 1 u svaku mišiju jamu, a švračijim okom za svakim zrnom 
kukuruza. 

Kako je kako nije, samo je Glođo sad dozno da ne nosi 
svoje oči u glavi. To je valjda zato, što je čovik prid smrt naj- 
pametniji, onda sve zna. Nije on dobro ni izređo svoje, a za le- 
dima grakne baba: 

— Al tvoja duša neće iz moji' šaka, da imaš sunce misto 
svakog oka! 

Nije baba badava ponela pomoćnicu, već da se nađe didi u 
pomoći! Jedared je digla pomoćnicu, a drugiput nije morala. 
Tako je slatko zamanila da je Glođu u zemlju sabila. 

— E, sad dovedi mladu u kuću, — vikne, i onako bisna 
potrče po ataru. 

Oči slipog miša zaslipile, kad sunce u nji' žeže, noge sve 
lete od bisa, i dotle su letile dok baba nije pala u jednu veliku 
jamu i skrndavila vrat. 

Momčuljak drugo nije ni čeko, već pojaši šumi i vikne: 

— Braćo, čobani i sluge, ako još niste smislili kako cete 
utamanit Glođu i njegovu babu, onda ste zakasnili. Ako ste 
gladni, onda ajdemo u salaš. Baba je cigurno spremila dobru 
užnu, a red je da i užnamo kad smo radili. 

Svi su istrčali iz šume i kad su vidili Glođu di se sa rasco- 
panom glavom zabio u zemlju i babu kako je u jami skrndavila 
vrat, tu veselju nije bilo kraja. A kad su čuli još kako je mom- 
čuljak Glođu ženio po ataru, i kako mu se baba našla u pomoći, 
jedva je bilo kraja smijanju. 

Prviput su užnali na tim salašima, al dobro. Od tog doba 
su uvik dobro užnali, jel su dobro i radili. Kako njim je mom- 
čuljak kazo tako je i bilo, a on je reko: 

_ Znate šta, braćo, kad smo na ovim salašima bili zajedno 
u nevolji, zašto ne bi bili i u srići i zadovoljstvu? Ovo je sve 
naše, pa da se ne dilimo, već svaki svoju ženu i dicu nek dovede 
ovamo, i kako radili tako ćemo i imati. Dosta se tu čulo ,,moje, 
pa moje", sad nek je ,,naše, pa naše“. 


Pričao Stipe Šević-Cvancik 


GROZDANKO 


Bili tako jedan kralj i kraljica, koji nisu nikad imali dice. 
Žele i žele dice, al' nikad da njim se ispuni želja. Tako je prošlo 
vrimena, kad jedared naiđe isprid kraljevog dvora jedan dida 
s kolima loze i zapa'ne u blato. Viče, udara konje, napinje se, 
al' točkovi ni makac iz blata. Vidi to naposlitku i kralj i čim je 
razumio šta je, on oma na stražare, da pomognu didi. Tu je 
sila stražara i kola su bila začas napolju. Dida se zafali, uzme 
jednu lozicu iz kola i da je jednom stražaru. 

— Ponesi, — kaže — ovu lozicu kraljici i kaži, nek' je svo- 
jom rukom usadi i svako jutro zaliva, tako će dobiti dar što 
odavno želi. 

Dida sotim ode, a stražar kaže kraljici šta je i kako je. Ona 
o ma' usadi lozicu pod svoju pendžer i zalije je. Kako je prvi 
dan zalila, loza sva prozelenila i narasla. Sutradan kraljica rano 
uj tru zalila lozu, a na njoj već sazrijo lip grozd, ta lip pun, da 
ti lipčeg nema. Otkine njeg kraljica i po'ide, a komovinu baci 
kroz pendžer. Naiđe tudan jedna kobila i po'ide tu komovinu. 
E, al' od grozda kraljica ostala trudna i posli jednog vrimena 
rodi sina, a i kobila se oždribi od komovine. 

Kralj i kraljica se raduju što njim se želja ispunila, a znaju 
da je sve to od onog grozda, i šta će, već sinu nadiju ime Groz- 
danko. Rasto je sad Grozdanko, a jak je do čuda. Dočepo se 
već osamnajste godine, kad jedared u dvoru pobisni jedan bik, 
a on njega šakom u čelenku i ubije. 

— No jesam li junak, oče moj? — zapita on onda kralja. 

— Jak jesi, sinko moj, a jesi li junak to još ne znam, — 
kralj odgovori. 

— A šta triba za to, da čovik postane junak? — zapita 
Grozdanko. 

— Tušta kojičega. Evo, prvo triba savladati jednog junaka, 
a to nije niko drugi već Iglen kralj. Još ga niko nije savlado, 
a ko ga savlada, to je momak na svom mistu. 

On će njeg savladati, kaže, i o'ma' će i ići. Iće, al će prvo 
izabrati sebi konja. Proba on sve i kojeg lupi u čelo, taj se i 

onesvesti, al jedared došo i do onog što se od komovine oždri- 
bio. Mazne on i njega i svali, al' taj nije osto ležeći, već skoči 
i Grozdanka u čelenku. 

— "To je već konjić za mene, — obraduje se Grozdanko. 

— Ija mislim, — kaže konj. — To sam ti samo dug vratio, 
a otsele ćemo se poštivati ko ljudi. 

Grozdanko njeg o'ma' osedla, uzme svoje oružje i tiraj do 
Iglenog kralja. Otac ga uputi di će ga naći i Grozdanko o'ma' 
tamo. Odu nji' dvoj'ca kud i je kralj uputio, sve dok se nisu 
izgubili iz vida, a konj će onda: 

— Dalje nećemo ovim putom kudan svaki iđe, već ću ja 
tebe odvesti na drugu stranu. 

Grozdanko mu pušti uzde, a on okolo, okolo i s druge strane 
uđe u atar Iglenog kralja. 

_— No sad ćemo doći do Iglen kralja, — opet će konj — al? 
se ti ne možeš s njim tući, jel je sav od igala. Ti ga samo pro- 
budi — jel ćemo ga na spavanju zateći — onda se drži za zen- 
gije i pripušti sve meni. 

Dobro. Sve će tako biti, pa konj ode s njim. 

— Vidiš ono što je ko kaki prcov? — konj pita kad su išli 
već dobar komad — ono je Iglen kralj. Kad dođemo do njega, 
ti ga samo udari i upri se u sedlo, jel će biti bižanije. On nas 
neće tući već će natrčati na nas, da nas namota na svoje igle, 
al ću mu ja skuvati papulu. Pazi šta sam ti kazo! 

Sad dotrču do Iglen kralja, a Grozdanko fickac sabljom. 

_ Iglen kralju, ustaj na mejdan junački, ako žena nisi! 

A konj biž! Grozdanko se okrene, al' ti se iglenjak kotura 
za njima da i' je gotovo stigo. Konj upre iz sve snage 1 dotrči 
do jednog jezera. Tu stane na vr' jednog velikog kamena i od 
iglenjaka zakrili jezero. Grozdanko se uplaši kad je konj stao. 
al onaj veli: 

— Ništa se ti ne brini, već gledaj da ga još rasrdiš, a u 
sedlu se čvrsto drž. 

Evo u to i iglenjaka, pa stane prid njima. 

— Aha, to si ti Grozdanko mamin! Sad mi nećeš pobići! 

_— A ko biži od tebe, Iglen-sotono?! Ta što ima konca na 
svitu, sve ću u tebe uditi, — nasmije mu se Grozdanko. 

— Ti u mene uditi?! — drekne onaj i zatrči se što je više 
mogo, i skoči da nabode na sebe Grozdanka i konja. 

On skoči, al konj brže otskoči i iglenjak odleti u jezero, i 
tamo se lipo udavi. Di će plivati kad je od igala?! 

_ Jesili vidio šta ja znam? — konj će onda na Grozdanka. 

— Vidim, vidim, — onaj će, — al' kako ću ocu posvidočiti, 
da sam ga ubio?! 

— Znam ja i to. Iglenjak ima sestru od najlipče lipču i eto 
ti žene — odnećemo je. 

O'ma' oni u iglenjakov dvor, uzmu mu sestru i gazi kući. 
Kad su došli, a tu o'ma' veselje, svatovi, i Grozdanko se oženio. 

— No jesam li sad junak, oče moj? — pita on kralja. 

E, sinko moj, još tušta grava triba da protisneš kroz trbu- 
mlilo, da postaneš junak. Sad bi još moro pogubiti Slama Đuku, 
a onda ćeš čuti šta još triba. 

Kad je to čuo, Grozdanko o'ma' na konja sedlo. Nije se ni 
zgrijo kod kuće, već odoše do Slama Đuke. Kad su došli do 
atara Slama Đuke, konj mu kaže, da ne iđu još unutra. Čekali 
su tu dan, dva, pa i nedilju, kad se konj diže. 

— Sad možemo, — kaže — jel sad spava Slama Đuka. Ja 
ću te odneti do njeg, da se ni sititi neće, a ti mu vrat očukljikaj 
sabljom. 

O'ma' oni u atar i jedared će konj: | 

— Vidiš li ono veliko što je ko kamara slame? To je Slama. 
Duka al? ležećki, jel spava. 

U to oni i stigli tamo, al' Grozdanko veli: 

— Kaki sam ti ja junak ako ga u snu ubijem?! — i Đuku 
probudi, pa se počnu sabljama krvati. 

Nije prošlo dugo, a glava Slama Đuke odleti, jel je Đuka 
bio još neispavan. Grozdanko uzme njegovu glavu, tilo mu za- 
pali i na vatri ispeče sebi kajgane, naruča se i ode kući. Čim je 
došo, on Đukinu glavu prid oca i pita: 

— Jesam li sad junak, oče moj? 

— Još nisi, sinak moj, jel ima odud nedaleko jedan fratar 
olovnate glave, a ta glava triba tvojoj sablji da postaneš junak. 

Neće Grozdanko ni da sjaši s konja, već ode rad fratrove 
glave. Išo je, i išo, dok nije došo do jednog kamenog derana. 

— Tu ćemo se mi rastati, — konj mu kaže. — Ovo je već: 
atar iratra olovnate glave i kad ti uđeš, njegov pivac će te vi- 
diti i zakukurikati, a u to ćeš se i ti okameniti. Al zato ne bri- 
gaj ništa, skini ti sad s mene uzde i sedlo, i sve to zakopaj ode 
u zemlju, pa iđi u atar. | 

Uradi on tako, a konj se u to pritvori u zeca i uju! Groz- 
danko sad šta će, već 'ajd u fratrov atar, a kako on tamo, pivac 
kukurikne i on se skameni. Evo o'ma' i fratra, dotrči i odnese 
Grozdanka kući. Tu ga opet pritvori u čovika i kaže ženi: 

— Evo, ženo, dono sam ti jednog — biće dobar za slugu. 
Nećeš morati prati sude, ni vode nositi, — i postavi Grozdanka 
za slugu. | 

Služi Grozdanko, a fratar uvik u lovu. Fratar u lovu — 
Grazdanko će bižati al' je tu pivac i ovaj kukurikne, a Groz- 
danko se skameni. Evo o'ma' i fratra. 

Grozdanko će onda oko žene i jedared se žena potuži 1 za- 
pita ga, kako bi odud mogli pobići. I kaže ona, da nije tu drage 
volje, već da je nju fratar oto od njezinog oca, od ovog i ovog 
kralja. 

— Znaš šta, — kaže njoj onda Grozdanko — kad bi ti mogla 
doznati di je njegova snaga, onda bi mi lako izašli s njim na 
kraj. 

— Znam ja di je njegova snaga, — kaže ona. 

— Znaš?! A di je? 

— Di je, al' kaka je?! Ja sam se prvi noći pravila da spa- 
vam i tako sam ga uvrebala i vidila mu snagu. Ima u ovom 
odžaku više nas jedan olovni pauk i u tom pauku jedno jajce, 
a to jajce je njegova snaga. 

— Onda je lako za nas! — obraduje se Grozdanko. 

— Lako vraga! On svako veče odlazi gori u odžak i pauk 
mu isprede to jajce na dlan. Fratar ga okupa u crnom vinu i 
onda mu je snaga za sutra cigurna. Al' to je ona nevolja što 
prvo pivac kukurikne pauku, da fratra pušti sebi. Dok pivac 
ne kukurikne pauk ugrize svakog, a koga ugrize taj je bogin! 
Pivac opet ne kukurikne dok nije mrak i dok ga u mraku fratar 
ne na'rani olovnim žitom. 

— Možemo ga i mi na'raniti, — Grozdanko će. 

— Možemo, možemo, al' sad je dan, a kad je mrak tu je 
fratar. Zadana će nas pivac poznati i neće žito od nas primiti, 
već da je mrak! 

— E kad nije mrak mi ćemo ga napraviti zadana! — Groz- 
danko će onda. 

Otrči on u fratrov brvinjak, tamo je bio jedan veliki koto 
u kojem je fratar kuvo paprikaš. Dokotrlja on njega, poklopi 
s njim sav fratrov dvor i već je mrak ko tisto. Ded oni o'ma' 
olovnatog žita pivcu toliko, da mu je volja do zemlje, a onaj 
kukurikne pauku. Grozdanko do pauka, onaj u mraku, ko i pi- 
vac, misli da je tu fratar i isprede mu jajce. Kako ga je ispreo, 
a Grozdanko ga smrvi, al' u to stigne trčeći i fratar, jel se sitio. 

Sitio se a kasno. Stigo, al' na svoju nesriću, jel mu Groz- 
danko sad ociče glavu i s njom u torbu. Uzme fratrovu ženu za 
ruku i o'ma' će ići, e al' kad su koto odigli, nji pivac pozno pa 

će kukurikniti da se skamene. Kako to Grozdanko vidio, on se 
na nevolji dositio i vikne: 

— Hej, brate pivče, okreni se — komšijski pivac ti gazduje 
među kokoškama. 

Privari se pivac, boji se za kokoške, okrene se, a sablja mu 
već za vratom. Kako je Grozdanko pivca utamanio, sve kamenje 
u ataru oživi i ljudi mu se lipo zafale i odjure svojim kućama. 
Ode sad i Grozdanko i fratrova žena i prošli su već podaleko, 
kad tu natrči jedan zec i Grozdanko se o'ma' siti. Potrči on 
natrag, otkopa svoje stvari, a zec se pritvori u konja. 

— Di si ti kog vraga?! — na njeg će Grozdanko. 

— Kojeg vraga? — nasmije se onda konj. — Ta da ja ko 
zec nisam fratra u lovu zavaravo, on bi vas zateko još kad ste 
pivca 'ranili, i potuko bi vas ko kerove. Vi ste u kotlu pravili 
mrak, al' on bi od vas pravio u kotlu paprikaš. 

Odu oni sad kući, a Grozdanko glavu prid oca. 

— No, otac moj, jesam li sad junak? 

— Sad jesi, sinko moj, jel si me oprostio od tri najveća 
nepretelja. Sad se otac tvoj nikog ne boji. 

E, tu se sad provesele, Grozdanko fratrovu ženu odvede 
njezinom ocu kralju i s njim se pobratimi. Kad se tamo nago- 
stio vrati se kući svojoj ženi, sestri Iglen kralja, i tu je još dugo 
srićno živio i junak bio. A moro je biti junak, jel znajte, da je 
Grozdanko bio naše grane. 


Pričao Marko Vojnić Purčar 


SVAKOG MLADOG MISECA DEVET DICA 


Bio tako jedan siroma čovik Bunjevac, visok i jak da mu 
nadaleko nema para. Nije imo ništa osim jedne kolibe i malog 
komada lipe, crne zemlje. Nije imo ni kučeta ni mačeta i tako 


nije imo šta ni upregniti u kola il u plug, već sve to sam vuče. , 


Sve to njemu nije teško, al mu se život steščo, kad ga je 
stegla čudna nevolja. Kako mlad misec dođe iznad njegove 
kolibe, a ono kroz odžak padne devet dice. To je nevolja. Daj 
skloni sve lupinje od jaja, daj devet komarnjika, pa se nad de- 
vet dice čuvaju babine, da i ne bi odnele vištice i napravile od 
nji' podmečad. To je početak nevolje za sirotog čovika, al kako 
misec raste, tako i ova dica, a jaka i proždrljiva, da niko ne 
nastači dosta 'rane. Čoviku jedva rodi kruva za tolika usta, 
kad je njiva na usko i na kratko skrojena. Nevolje je i to što 
njiva jedared u godini daje berićeta, a dica kroz odžak padaju 
kako se misec nad kolibom pomladi. Prava kiša od dice i za 
nikoliko miseci u siromaka čitav vašar dice. Svi buckovi, čvr- 
sti ko tuckovi, al i proždrljivi, da bi i kosu s glave polili. 

Siroma? čovik se pita i čudi, šta je kome zgrišio, da je ova- 
ku pokoru zaslužio, pa mu ovaj blagoslov i dosadio i dojadio. 
Jedno veče mrnđa tako sa sobom, i jedared će u vitar: 

— O, ljudi ljudski, ta valjda bi bolje bilo, da mi se na 
leđa prišio onaj kamen iz komšijine vodenice, neg ovaj silni 
porod! 

= Da si onda vidio čuda! Nije on to dobro ni reko, a ono 
dunio niki težak vitar, nebo se zacrnilo i vijar za toliko svu 
dicu izmeo iz kuće, a siromaku kamen već žulji rknjaču. Siro- 
mak se poplašio i gleda kud su dica nestala, al vitar odjuri s 


njima, a ni traga ni glasa nije ostavio. Kad se siromak malo | 


izduvo od silnog stra', stao i zinio od muke: kamen na leđima 
žulji i ubija rknjaču, da se čovik privija od muke ko crv. 
Udarile suze na oči, a on udario u dreku: 
— Nisam ja tako ozbiljno mislio, dajte mi dicu natrag, — 
i šta ti znam šta, al od dice ništa. 


172 


Plače sad i tamo di ga niko ne vidi, al ne zna šta bi radio. 
Kamen žulji i ubija. Ne triba tu šaka zlotvora ni druga pokora. 
Žalost ruča, tugu večera, pa je nevolje u kakavca kukavnog to- 
liko, da bi mu ostalo dosta kad bi je vazdan dilio, Još ga je više 
čapnila čapa, kad je o mladom misecu kroz odžak opet palo 
devet buckova. I ova dica rastu ko iz vode i zatoliko evo nji 
na njivu. Stalo svako dite u jednu brazdu i plače. Plaču ta ve- 
lika dica, da je iz svake brazde niko potok i sva litina se upro- 
pastila. 

Siromaku se steglo srce još više i ne zna šta bi, već kaže: 

— Nemojte, dičice moja, plakati, babi je dosta nevolje 1 
tako! 

— Kako ne bi plakali, — kažu oni, — kad ste vi imali taki 
blagoslov ko naša braća, a vi i puštili u vijar i to zato, da za- 
patite tu nevolju na leđima, što je puna sova. 

— Otkud još i sova?! — siromak se poplaši. 

Pogledo on sad, i bome vidi, kako nikoliko sova sidi na 
kamenu. Naučile one da tamo side još kad je kamen bio u vo- 
denici, pa se i sad tu okućile te gadne tice. 

Plače sad siromak još više i kaže: 

— Ta nisam valjda baš tako rđav čovik, da me još i ove 
ružne tice kite?! Šta da radim tužan i žalostan?! 

— Šta ćete? — na to njemu jedan od sinova. — Nećete 
ništa drugo, već put pod noge i braću nam nadđite i kući do- 
nesite. 

— Kuda ću s ovim kamenom?! 

— Sami ste ga želili. 

— A šta će s vas biti dok mene ne bude kod kuce? 

— Neće gore neg sad. 

Kad je tako, vidi siromak, da dica imaju pravo. Ni u selu 
mu nije bilo mista, jel su mu se svi seljani rugali što nosi ka- 
men na rknjači, a vodeničar ga je još i ružio, što je baš njegov 
kamen zaželio. Stari je to kamen, al je za to bio dobar za si- 
denje, pa je vodeničaru žao za njim. 

Siromak iz ti stopa pritegne opanke, nalije u tikvu vode, 
torbu priko leđa i ajd po svitu, da dozna di su mu dica. Izljubi 
dicu, uputi i da se čuvaju, i ako se još narodi dice, da i tu 
čuvaju, pa se otisne u svit. 

Vuče sad taj kamen sa sovama i kudgod prođe ne mora 
nikog pitati, jel sav svit njega pita šta mu je kad to čudo vuče? 
Dica mu još i prkose, bacaju se na sove i prdače ga na svakom 
koračaju. Svit ga svud zaustavlja i tako on svakom redom is- 
pripovida svoju nevolju. Pita on i pita za dicu, al nigdi traga 

ni glasa. Toliko se već nalevento po svitu, da je vitar s kamena 
ostrugo već jedan palac, a niko ni rič da mu kaže za dicu. Još 
mu se svit i smije, jel ljudi misle da je lud. 

Sav je oronio, osidio, pa nije ni čudo ako je čoviku dosadio 
već i život. Kad je već mislio da ruku digne na se, naiđe u pu- 
stolini na onesvišćenog prosjaka. E, misli se on, — i ja sam ne- 
voljnik, a evo još većeg! Žao je njemu tog starog čovika, pa 
ga uzme na kamen i odnese iz pustinje. Čim je došo u šumu, 
o'ma' on starom prosjaku vode, ispeče malo korenja i tako se 
prosjak vrati u život i okripi. 

— E, baš ti fala, sinko, što si mi spasio život, — progovori 
stari prosjak. — Ti si meni dobro učinio, ni ja neću ostati du- 
žan. Ne mogu ti zaboraviti, što si me nuz ovaj priteški kamen 
nosio na leđima. Ja sam već čuo po svitu za tebe i znam šta ti 
triba. 


— Dicu da nađem, — otela se rič siromaku. 
— Znam, znam, sinko, zato ću ti i kazati kako ćeš. 
— O, nek vas sto srića i blagoslova prati, — počo se siro- 


mak zafaljivati i sav se niki pomladio. 

Prosjak onda kaže: 

— Ja doduše ne znam za tvoju dicu, al daleko u ovoj šumi 
ima jedan čudan čovik, koji zna sve što se na ovom svitu do- 
godi. Otiđi do njega, pa kako te s njim srića posluži! Jedno je 
cigurno, da nećeš morati više ko slip tumarati po svitu, već će 
taj kazati di su ti dica. 

— A kako ću naći tog čovika u šumi? 

— Evo kako: ti kreni u samu ponoć i viči kroz šumu: ,,Ra- 
nim gladne čime mogu!" Nećeš dugo vikati, jel će se javiti 
jedna crna tičurina i zatražiti, da je naraniš tvojim mesom. Ti 
se nemoj ustezati, već odjakari od buta i baci joj meso. Onda 
će ona poletiti, al će joj iz repa ispasti perce. Ti gledaj na koju 
će stranu vitar poneti to perce, pa i ti udri tamo sve do druge 
ponoći. Onda ćeš opet morati naraniti tu tičurinu, al će te od- 
vesti do tog čudnog čovika. | 

Oće siromak sve učiniti, makar moro tici dati sve meso sa 
sebe. Zafali se lipo starom prosjaku i kad je došla ponoć, on 
puštio glas kroz šumu: 

— Ranim gladne čime mogu! Ranim gladne čime mogu! 

Nije dugo morio grlo. Naleti crna tičurina, al tolika, da je 
miseć izgledo ko mladež na krilima, kad 1Y je raširila. 

— Daj mi tvog mesa — na njeg sam gladna, — grakne ti- 
čurina. 

Ovaj se nije mislio, već uradi kako ga je prosjak uputio. 
Tako je to išlo sedam noćiju i kad osmo jutro osvanilo, a na 
siromaku same kosti. Od mesa mu ostalo samo srce. Ni škramice 
drugog mesa na njemu, već same kosti i to malo srca ostalo. 


Osvanilo osmo jutro, a siromašak se našo pod jednim veli- 
kim kamenom. Okrugal, visok, a strm ko zid od kakog grada 
je taj kamen. Sunce granilo, dan lip, ta misliš nedilja je, kad 
jedared pao mrak. Siromašak se zlo začudio tom, a ni da za- 
misli šta to može biti. I čudio bi se valjda do smaka svita, da 
nije ugledo iznad kamena crnu tičurinu. To je ona naletila 1 
prikrilila sunce iznad kamena. Naletila i oma' i nestala u tom 
kamenu, al kad će već zamakniti, grakne ko da kaže: ,,E, mom- 
če moj, tu smo!" 

Tu smo dabome, ali kako će ući u taj kamen?! Siromašak 
obađe sav kamen, makar jedva vuče gole kosti, al nigdi jame 
il pukotine kroz koju bi ušo. Šta će, šta neće, već će čekati. 
Čeka sad tu i gladan i žedan, dok nije došla ponoć. Sitio se on, 
i makar nema na sebi mesa, poviče: 

— Ranim gladne čime mogu! 

Kako je zaviko, a ono iznad kamena evo crne tičurine, di 
grakcće: 

— Otkud gladan gladne 'rani?! 

Ne sluša on na nju, već zaintačio: 

— Ranim gladne čime mogu! 

— Ja sam gladna na tvoje meso, — grakne tičurina. 

Sta će siromašak, kad osim srca drugog mesa nema. Ozo- 
vne se on: 

— Mesa nemam, al ću ti dati što imam. 

— A šta ti je srce? To nije meso? 

Kad je tičurina to kazala, siromaka ko da su baš u srce 
uboli. Sitio se kako ga je zlo snašlo kad je zlo pomislio svojoj 
dici, i sad misli: nek umrem, al to više neću! Drekne on na 
tičurinu: 

— Sve sam ti dao, al srce ne dam, jel si crna! Ne dam srce 
u tvoje kandže, makar tu ostavio ovo malo kostiju! 

Nije on to dobro ni izreko, a tičurina graknila i zgrabila 
ga u kandže. Ode s njim iznad kamena, a kad se dobro podigla, 
baci ga da se sve prikošeđivo, i još grakne za njim: 

— Kad ne daš srce, a ti iđi u ovu jamu, pa kukaj i pati! 

Slromašak pao u niku vodu, al ne vidi ništa kad je mrak ko 
u džaku. Dotužio je njemu život već i tako, a kad ga je i tiču- 
rina tako zdjorila, baš mu je sve'dno di je i kako je. Tako se 
on misli i kako je pao u buzalicu, tako i osto. Kako osto, tako 

1 zaspo, a kad ga je sunce probudilo, vidi čovik da leži u nikom 
vrućem, krvavom potoku. Uplašio se, i skočio na noge ko da 
mu nije već odavno sve'dno da li je živ il mrtav. Al gle čuda! 
Kako je skočio, a na njemu sve meso ko da ga nije bacio u ti- 
čurinin tarčuk. Začudio se, a još više obradovo, što se to sve 
stvorilo od njeg u potoku, al se još više obradovo kad je pogle- 
do oko sebe. Svud okolo se izdigo onaj kamen ko tvrdi zid, a tu 
doli velike šume, ritovi, njive — ta sve sama milina! 

— Lipo je ovo kukanje, tičurino! — podvikne on od dra- 
gosti. 

Daj on o'ma' voća i korenja i okripi se čestito. Onda opet 
put pod noge, da nađe onog čudnog čovika. Nije tribalo ni kora- 
Citi, već je bio na nikoj velikoj ledini. Tu malo nije sio od čuda. 
Na ledini velika rpa slame, sina i suvog lišća, ta valjda ni na 
sto lanaca ne rodi toliko, a na tom svemu spava veliki, veliki 
čovik. Bradat je, kosat je — izgleda ko da je u šumi od vune. 
Velik je to čovik, da mu krevet ne bi stao ni u najveću crkvu, 
samo kad bi spavo u krevetu. Oko njeg niki uvat i repat, a sav 
vunat, čovik trči ko da će noge izlomiti i samo maše sablje- 
tinom. 

Siromašak stao, pa se malo čudi, malo straši. Srce pobiglo 
u pete i ni sam nije znao kako su ga noge ponele, i jedared se 
stvorio prid vunatim što trči sa sabljetinom. 


— Da si mi živ i zdrav, pobratime, — pokrenila se siro- 
mašku i usta. 
— Ne bilo gore ni tebi, dobra dušo, — pri'vati repati. 


Siromašku je o'ma' izvitrio stra', kad je čuo kako repati 
lipo divani. Siromašak je čovik Bunjevac, a znaš kaki smo mi 
Bunjevci — ljubopitljivi na svačeg — pa zapita repatog ko je 
iaj veliki čovik što spava na takoj postelji? 

— Moj gazda, a ja sam mu jedini sluga, — repati će. 

— A ko je tvoj gazda? 

— Onaj što sve zna što se na svitu ne zna. 

— Kad je on tai, onda baš njega tražim. 

— Ati si taj, koji nije tio dati srce tičurini? 

— Glavom ja. 

— Čovik si. | 

Čovik ovamo, čovik onamo, al siromašak zapita: 

— A šta je ta tičurina?! 

— Šta se to tebe tiče? — bajage odjakari repati, al se onda 
nasmije i kaže: — Kad si tako redovan čovik Bunjevac, baš da 
ti kažem: to je moja sluškinja. Sad znaš to i više o njoj ne 
pitaj. 

— Dobro, brate rođeni, al bi ja tio porazgovarati s tvojim 
gazdom. 

— Samo polako, rođače, — utiša njeg repati. 

Teče tu razgovor, al repati ne staje ni da prida'ne. Trči i 
maše sabljetinom ko pravi đuturaš. 

— Kad se da divaniti s tvojim gazdom? — zapita siroma- 
šak. 

— Kad se probudi. 

— A kad će to biti? 

— Ne brigaj, neće zadugo: kroz devet godina. 

Ohoho! To onom pretelju nije dugo. Devet godina! Siro- 
mak nije smio ni računati, koliko će dice za to vrime još pasti 
kroz njegov odžak. Ko će dočekati živ, da se ovaj veliki čovik 
trgne iža sna?! 

Siromašak sve to i kaže, a repati će: 

— Hej kume, nećeš ti samo čekati. Dobro bi to i bilo: si- 
sti, skrstiti ruke puni' devet godina i zjaliti na misec! Vidiš ti 
kako ja radim? 

— A šta radiš, brate rođeni?! — opet će siromašak u raspi- 
tivanje. 

Onaj se nasmije: 

— Samo da znaš! Gonim nečiste želje. Kume moj, lipu 
službu ja imam. Ne boj se: i ti ćeš lipo raditi devet godina. Ne 
moraš, al ako oćeš mog gazdu za čega pitati, onda moraš. 

Ta kako on ne bi pito! Radiće i dvadesetdevet godina samo 
da mu onaj kaže di su mu dica. 

— E kad oćeš, a ti onda pokaži šta znaš. Zasuči rukave i 
gaće, pa na poso. Moj gazda spava po devet godina, al kad se 
probudi, onda je čudo gladan. Naruča se onda za svi! devet go- 
dina. Tako eto u svaki' devet godina kogod dopre do nas. Taj 
mora nastačiti ranu za mog gazdu, ako oće da štogod pita. Ako 
očeš, eno ti devet njiva, pa to ori, sij i beri. 

Oće siromak kad drugačije ne može pitati za dicu. Krene 
oma u njive, al o'ma' i stane kad i je ugledo. Brkovi mu spali, 
a malo zatim žuć privrnila, i na kraju se oči orosile. I uplašio 
se od toliki' njiva, i rasrdio se ko da ga je kogod privario, i 
rasplako se nad svojom nevoljom. Njive su tolike, da i' ne može 
ni sagledati! Može il ne može, nije bilo drugo već jaram na vrat 
i vuči plug, zagrli motiku pa na njoj i spavaj, i tako redom. 
Zakoracio on već na njive, al se onda sitio i još zapita: 

— Kume, a šta će moja dica za toliko godina u pustoj 
kući?! 

oSabljar ukrsti očima, pa ko da je lanio: 

_— A šta će ona što si i' odbio od kuće?! 

Siromaku se nije milio dalji razgovor. Nije više ništa pito, 
već otrčo u njive i udri u poso! Sije, kopa, bere — ta sve puca 
poso u šakama, al pucaju i šake i krste. Nema tu suše! Ako kiše 
i ne bilo, ta znoja bi bilo dosta da se zemlja nakvasi. Pošten | 
čovik se ne raduje ničijem zlu, a kamoli svom, pa se bome ni 
siromašak nije obradovo kad je moro u jaram. Da, al živ čovik 
svašta i otrpi i tako se i on utro u nevolju. Godina za godinom 
je prolazila, a berićeta sve više oko velikog čovika, pa se siro- 
mašak počo i radovati svom trudu. Kad je prošlo devet godina, 
a oko velikog čovika žita, kukuruza, voća i sveg što zemlja 
rodi, toliko, da se orijaš ni ne vidi. Sve je to spremio siromak. 

Osvanila deveta nova godina, a siromak se probudio na 
strašnu grmljavinu i pucnjavu. Skoči on na noge, a pod nogama 
mu se kamen trese. Začudio se, a dabome da se 1 ustravio, al 
kad je došo bliže, onda vidi da se ljudina probudio. Proteže se 
i ziva, a kako mu kosti pucaju, tako se zemlja trese; kako zivne, 
tako grmi. Orijaš protro oči, raščešljo brke i o'ma' udario u ru- 
čanje. Jedva se latio, već je bilo oko njega sve čisto. 


_ Ko je da je, spremio mi je dobar ručak, — kaže on kad 
je sve to smirio. 
__ Ja sam to bio, — siromak stane prid njega. 


Onaj sidi, siromašak stoji, al glavu mora digniti, da mu sve 
vrat puca, ako oće da divani oči u oči sa orijašom. 

_— Ti si to, dobri čovče? — kaže orijaš pa ga joši pomiluje. 

Orijaš se jedva dotako siromaka, al se ovaj poplašio za 
svoje kosti. Nasmije se ljudina i veli: 

— Dobro, sinko. Vidim da nisi mekan na mukama, a znam 
da živ čovik to ne bi radio badava. Kaži šta bi tio doznati od 
mene? 

Siromaka nije tribalo vući za jezik. Ispripovida on sve po 
duši, a orijaš će na to: 

_— Sinko, to nije teško. Uskoro ćeš zagrliti tvoju dicu, a 
još ću te osloboditi i tog kamena. Vidim da si ga pošteno nosio 
i za ovi' devet godina, zaslužio si da te kurtališem i od njega. 

_ Kažite samo kako ću, ta još i na samrtnom času ću vas 
se spomeniti. 

_ Ta lako, kad si već priduro ono što je bilo teško, — na- 
smije se orijaš. aj 

Kaže onda siromaku, da tu sačeka još ponoć. Kad krene 
crna tičurina, nek joj se sakrije pod krila i nek leti s njom sve 
dok ne nalete pokraj jednog mutnog jezera. Čim ugleda vištice | 
koje kose miju, nek skoči s tice. Tu nek dočeka drugu ponoć i 

kad čuje da vištice opet dolaze, nek kamen veže na vrat i skoči 
u jezero. Dalje će već doznati šta će raditi. 

Oće siromak sve to učiniti. Sve je lipo ubardo i kaže da će 
poslušati, a i zaboravio pitati oće li tamo naći svoju dicu. Ne 
pita čak ni da li će se s kamenom na vratu udaviti, već za- 
pita samo ovo: 

— Kako ću kamen vezati na vrat, kad ga ne mogu skiniti 

s leđa?! 

Ljudina se samo nasmije i veli, da ne briga. Kad to kaže 
ovako čudan čovik, onda će sve biti, makar i posli devet godina. 

— Sad možeš ići po mojoj avliji do same ponoći kud te 
volja. Radio si, pa sad živi i uživaj po svojoj ćudi, al u ponoć 
učini kako sam ti reko, — to još kaže onaj veliki čovik i opet 
se izvrne na leđa i zaspe. 

Dok je orijaš bio budan, dotle se njegov sluga odmaro. 
Čim je ljudina sklopio oči, a repati već opet maše sabljetinom. 
Šta će siromak, već ode i posli devet godina prviput se izvali 
i on u ladovinu. Tako je i dočeko ponoć, pa se prikro i uvuko 
pod krila crnoj tičurini. Leti on s njom priko sedam gora i 
mutnog mora i jedared ugleda i veliko mutno jezero. Ugleda 
on i nike nakaradne babetine di se svađaju i čupaju, a u jezer- 
skoj vodi miju kose. 

Kako je to ugledo, tako se i opuštio. Dobro je letio i na ti- 
čurinim krilima, al još brže leti doli i dok trepneš, a on već na 
mekanoj travi. Kako i ne bi za čas stigo doli, kad ga još i vode- 
nički kamen vuče. Pao je s velike visine, al mu se ni kosa na 
glavi nije iskrivila, već se protego na ledini ko da ga je mater 
na dlanu iznjijala. Zavuko se sad u šumu i ćuti ko miš, da ga 
ne bi ko primetio. 

Tu je sačeko i drugo veče i pošo na jezero. Onda je vidio, 
da voda u jezeru nije samo mutna već i krvava. Sad se siromak 
uplašio. Ako veže kamen na vrat i skoči u ovu vodu, zadaviće 
se tako, da mu ni spomena neće ostati. Nije to dobro ni pomi- 
slio, a iz vode vikne čudan glas: 

— Ako kamen ne vežeš na vrat nećeš potoniti 1 ni za sedam 
noćiju, tako je gusta ova voda. 

— Što bi bio teži na vratu neg na leđima?! Na meni, pa na 
meni, a na leđima, a na vratu! — istiravaće on još mak na ko- 
nac. 

Nasmije se onaj glas iz jezera: 

— Alaj si ti natiro žulj na rknjači, kad već ne ostiš ni to, 
da kamen nije na njoj! 

Siromašak se sad spleo. Opipa leđa, a ona prazna. Mašiće 
se ovamo, onamo i jedared samo vidi, da sidi na starom vode- 

ničkom kamenu. Sove se načičkale, pa siromak izgleda ko kaka 
kvočka što sove leže. 

Sad se on samo iznenadio, pa bi udario u divan sa onim 
glasom iz jezera, al se u to začuje svađa i graja iz oblaka. Lete 
vištice na grnjačama i žarilima, ta sve siva. Kad je to vidio, 
nije se dugo mislio, već kamen na vrat i ajd u jezero. 

Nije dobro ni skočio već je 1 potonio, al kad se obazro, 
onda vidi da ne tone nikud, već se penje na visoko drvo. Naču- 
dio se već za života, al mu još nije dosta! Čudi se i sad: otkud 
to, da se penje, kad je skočio u tu mutnu i krvavu vodu?! U 
tom čuđenju mu je prošlo vrime i kad se jedared samo sitio, a 
on na jednoj velikoj žitnici, na kojoj zlatno žito rodi. 

Ne triba njemu ni zlatno žito, ni bilo šta, već oma gleda 
ne bi li koga vidio, da zapita za svoju dicu. Kad se malo obazro, 
onda vidi, da ne mora nikog ni pitati, jel baš njegova dica kose 
to žito. O'ma' on potrče njima, a u taj čas ga i dica spazila, i 
kad su onda povikala: 

— Evo našeg baće rad nas! 

Tu se oni izgrlili, izljubili, ta vaselju kraja nema, a ni 
ljubljenju nije lako kraj dočekati kad je dice šurnajst. Jedva 
je siromak došo do riči i onda kaže: 

—— Dico moja slatka, oćete li vi kući s vašim baćom!? 

Ta kako oni ne bi s njim, samo se moraju javiti gospodaru, 
jel je bio njima jako dobar. Daj oni do gospodara, a snjima će 
i siromak, da vidi tog dobrog gospodara. Iđu sad zajedno, al nit 
dica kažu kako su tu dospila, nit otac nji' još pita. Tako su i 
došli prid gospodara, a to nije niko drugi već ona crna tičurina 

_ No jesi li stigo rad tvoje dice? — tičurina će. 

— Ta stigo bi' ja rad nji' makar i devet kamenova vuko na 
leđima. 

_ Baćo, kako kamenje vi to spominjete? — začude se dica. 

On će o'ma' pokazati kaku je pokoru trpio, i maši se za 
vrat, pa za leđa, al kamena nigdi. Tica se počela smijati, pa mu 
onda kaže, da se kamen rastopio u jezeru. Kaže mu još i to, da 
su mu dica doslužila kod nje i sad svi mogu ići kući. 

_ A otkud moje dice o'de?! — siromak se siti, da već i to 
zapita. 

_ Ti si želio da se kurtališeš dice, a meni je tribalo dobri' 
rabadžija. Od tvoje dice nema bolji, i da ti pravo kažem, žao mi 
je što ću i' izgubiti, al si ti otac, pa i' vodi. Kad ti nisu tribali 
sinovi, ja sam i' uzela i donela. Ja imam drugog posla, a moram 
nuz to i mom gospodaru 'ranu spremiti ko što si ti moro tvom, 
pa sam zato držala u službi tvoju dicu. 

Šta je bilo prošlo je, misli se siromak, samo kad je došo do 
svoje dice. Zafali se on tičurini na svemu i već bi išo. Pita on 
nje kako će odud napolje. 

— Za to se ti ne staraj, al malko pričekaj. 

— A što? | 

Tica se slatko nasmijala: | 

— Što?! Ti si služio devet godina i zaslužio to, da ti ka- 
men nije više na rknjači i da si našo dicu. I dica su služila, 
valjda su štogod i zaslužila. 

— A šta? 

Tica se opet nasmije: 

— A volio bi znati? Što si ti ljubopitljiv! Šta, brate moj, 
zar ne vidiš da su ti dica već brkata?! Svekar ćeš biti, spremi 
darove za te silne snaje. Zaslužili su divojke i to tako dobre i 
vridne, da u selu neće imati para. 

Kad je siromak to čuo, udario u igru, ko da su već svatovl. 
Sinovi uto odu u tičurinino gnjizdo i začas svaki vodi svoju 
snašu. Ljube one svekra babu u ruke, a njemu je drago da od 
miline ne zna šta bi radio. 

— E, kad je sve tako lipo, — kaže onda tica, — sad ćete 
kući. Vrime je, jel u one tvoje silne dice što imaš još kod kuće, 
ima već toliko i toliko crneža, kad nemaju ženske ruke, da ove 
mlade triba to već da operu. 

Kad je siromak još i to čuo kako se tica stara za sve, ta u 
ruku bi je ljubio, samo da je ruku imala. Al to tici ni po brige, 
već kad je siromak opet zaintačio kako će otići kući, ona mu 
kaže, nek samo svi legnu i odmore se. Poslušaju oni i kad je 
došla ponoć, evo nje. Svakom metne u oko po zrno zlatnog žita. 
Kako je to uradila, svi redom su zaspali ko na materinim prsima 
i kad su se ujtru probudili, oni u kolibi. 

Okolo braća i braća, ta narodilo se siromaku dice otkako 
je očo od kuće, da su mu tri dana ruku ljubili, dok se svi nisu 
izređali. Rade sinovi na onoj njivi, pa je u kući svega i svačega. 
Ništa nema na pritek, al nisu ni goli ni soparni. Ocu je to drago 
io'ma sazove svatove. Veselje je trajalo dotle, dok mladi misec 
nije još devetputa naletio iznad kolibe. 

Tako je to bilo i što je postalo _ u siromakovoj kolibi je 1 
ostalo. Nikad posli većeg blagoslova nije zaželio, neg onog što 
mu je mladi misec kroz odžak sipo. Zato valjda tušta nji sui 
virovali, da odžačar donosi sriću. A ni nema veće sriće i blago- 
slova, nego u zdravom porodu. 

Posli toliko žuljova, što je kamen natro na rknjači, to je 
ubardo i ovaj siromašak. 


Pričao Stipe Poljaković-Kovačev 

Bio tako jedan siroma' čovik, koji nije ni upozno oca i ma- 
ter. U njega nigdi nikog, nigdi ništa — od svega je slobodan 
više neg tica, jel nije imo čak ni gnjizdo. Potuco se po svitu i 
tako je živio od dana do dana. Di mu poštivaju trud bar toliko, 
da i njemu dadu čestitu koricu kruva, tamo se zadrži i radi i 
za dvojicu, sve dok ne naiđe na bolju priliku. Di se privari u 
čoviku i vidi da mu s leđa oće oderati i više od dvi kože, tamo 
kaže što mu je na srcu i kaput, pa na put. 


Naživio se svakako ko i drugi kome je kuća na leđima ko 
spužu. Nije to bilo jedared, da je zanoćio tamo di ga je stigla 
noć, a podmetnio usta di dud padne s drveta, al tuđu muku ni- 
kad nije sebi želio, nit se mogo dati na to da ispruži ruku ko 
prosjak. Više je bio soparan i gladan neg naiden, a najčešće go 
ko prst, al se nije potužio nikad. Mlad je, zdrav ko tucak i ni 
po brige njemu. On se vazda uzda, da će jedared biti bolje i kad 
ga kogod zapita kako može biti uvik tako dobre volje, on se 
samo nasmije. 

— Ja znam što znam i šta mi je u srcu, a baš me briga za 
drugo! 

Tako iđe po svitu, piva, veseli se, i ima dobru rič za svakog 
čestitog stvora. Baš kad je počo pomišljati kako je red da se već 
oženi, lito ga je zateklo u putu. Odio je, brodio i jedared prid- 
veče došo u jedno selo pod velikom planinom. Mislio je da se 
tamo raspita za kaki poso, al kad je prošo nikoliko kuća, go- 
iovo da mu je očla volja od života makar je veseljak, da mu je 
tribalo tražiti para. 

Ne gledaju na njega ko na čovika, već ko na zvir. Ne pušte 
ni blizo pragu. Svaki se boji, da će mu momak odneti kućno 
slime. Selo je bogato kako samo može biti, al niko ,momku ne 
da ni čašu vode, a o konaku ni divana. Šta će siroma' momak, 
već odma'ne rukom i kaže po starom: 

— Baš me briga što zemlja i ovake drži, kad ja ne možem 
pomoći na tom. Da možem, ker bio ako se ne bi! zasuko do ra- 
mena. 

I već kad se mrak počo vaćati krene onoj velikoj planini 
iza sela. Kako je zamako iza poslidnje kuće, a iz jedne bašče 
poviče niki stari čovik: 

— Momče, kud si se uputio? 

— Iđem na planinu, valjda ću tamo naci kako korenje za 
večeru, a naće se i kako drvo što će me zakriliti od rose do 
ujtru. 

“Dida se sav pristravio kad je čuo kud je momak krenio i 
vočo ga odgovarati. 

_ Iđi svakud, al samo tamo nemoj. U toj planini se doga- 
đaju strašne stvari. 

Momak se nije baš mislio, već veli: 

_ A ti me onda pušti, da prinoćim digod pod tvojom stri- 
jom. 

Čim je to kazo, o'ma' se moro nasmijati, jel je sad vidio, 
da ni dida ne može zatajiti da je iz tog sela, makar je jedini 
stao s njim u razgovor ko čovik. 

_ To već ne, — dida je samo reko i zavuko se u kucu. 
Kad je već zaključavo vrata za sobom, još je poviko momku: 
_ Šta ja znam kaka si dotiranica?! Da te primim u kuću i dr- 
ćem cilu noć oćeš li štogod odneti! 

Momak je zavrtio glavom, nasmijo se i kaže sam sebi: 

—  Iđem ja u tu planinu, a baš me briga šta je tamo. Ta od 
ovog ne može biti gore. 

Stigo je tamo još za vida, našo sebi korenja za večeru i 
dobru zavitrinu za noć. Nit se ko javlja, nit ga ko dira i momak 
zaspo, al kad je bilo niko doba noći, njega je probudila nika 
jaka svitlost. Đipio je iza sna i gleda, al još ne zna da li je bu- 
dan ili klapi. Sad vidi svitlost, sad je opet ne vidi. 

Al kad se malo razazoco od sna, momak zinio od čuda. Prid 
njim stoji magarac crn ko noć. Na čelu mu je zlatan misec, 
zlatna su mu i kopita, a 'ide zlatno sino. Čas se iza njega vidi 
jedna zlatna zvizda, a čas se zanija i ne vidi se. Kad je siroma- 
žak došo sebi, onda je vidio da je ta zvizda magarcu na vr' repa. 
Giromašak čas vidi zvizdu, a čas mu nestane isprid očiju, jel 
magarac maše repom. 

Malo ko bi i došo u tu šumu, kad bi od onog dide čuo da se 
tu događaju strašne stvari, al se siromašak nije uplašio. Stoji 
tako naspram magarca i misli: nisam nikom skrivio, šta mi ko 
može? Al najedared mu se učini da magarac njače. Kad je po- 
slušo malo bolje, a magarac kaže: 
| _ Baš me briga! Baš me briga! Ne čini ko šta oće, al kad 
bude vrime doće ono što mora biti. 

Momak ne bi bio veseljak, da mu se to nije dopalo. I naje- 
dared je udario u smij i poviko: 

— A ko da je mene briga! Ja znam što znam i što u srcu 
mam, a baš me briga za drugo! 

Čim je to reko, a magarac se okrenio ko iz puške i reko: 

— Kad te nije briga, a ti uzjaši na mene, ako smiš! 

Veseljak se začudio što magarac govori s njim, al mu se to 
1 jako dopalo. 

— Baš sam se ulinio, al kad si tako zgodan, nek ti bude, 
— nasmijo se od srca i zakoracio na magarca. 

Jedva je zajašio, magarac se vućio tako da su mu zlatna 
kopita zasjala iznad šume, a momak nabo punu kožu trnja. 

— No, da li te je sad briga, a momče materin?! —— magarac 
se počo smijati. 

On misli, da će momak sad jaukati il se goropaditi, al je 
onaj i sad osto veseljak. Otreso se od trnja i nasmijo se: 

— Ako je do to malo kože, baš me briga, jel ja znam što 
znam i što u srcu imam, al ako je od pakosti, neće ti biti od ra- 
dosti kad se ja razmašem. 

Magarac sve striže ušima tako ga sluša, a zatim se zamislio 
i zapita: 

— A šta je to što ti znaš i u srcu imaš? 

— Volio bi znati? — momak će mu prkositi u šali. 

— Baš sam ljubopitljiv. 

Momak se najedared uozbiljio i kaže: 

— Ti onda poslušaj. Ja znam da ću jedared na svom i u 
svom 'isti kruv, jel sam vridan, a i oću ga zaraditi s ovi' deset 
nokata. A što imam u srcu, to je želja da mi žena bude čestita, 
dica lipa, a komšije dobri ljudi. 

— Zato tebe nije briga ni za rođenu kožu?! 

— To će se čuti kad vidim jesi li mi rad il nerad. Mene 
nije briga za sve što je zlatno na tebi i možeš od mene živiti i 
sto godina, al ako si mene izabro da mi staješ na žulj — ti samo 
kaži il pokaži. 

Momak je jedva to izustio, a magarac njemu čovičanski: 

— Brate moj, ovakog čovika tražim već godinama. Jedini 
ti me možeš jašiti, jel vidim da znaš, da se ni jedan ker ne bi 
zadržo na lancu, samo kad bi se mogo oteti. A sad trgni iz 
mog repa tri dlake i otari se s njima. 

Momak nije baš sve razumio što je onaj zagoneto, al kad 
mu je pogledo u oči, povirovo mu je svaku rič. To je za njega 
bilo dosta. Uradiće kako mu je magarac kazo, al nije mogo da 
se ne nasmije i kaže: | 


— Da nećeš kalamiti u mene magarećiju krv? 


Al kad je u taj čas otro o kožu one tri dlake, njega ništa 
više nije bolilo. Koža čitava ko da nije još sad bila sva išuplji- 
kana. Magarac mu onda kaže, da ga uzjaši, pa će krećali. 

— A kuda ćemo? 

— Po svitu. 

_— Od mene možemo ako ćeš i po paklu, al oću da znam 
zašto idemo? 

— Da nađemo kesu u kojoj se stvori pet dukata, kad uz- 
imeš jedan. 

Ko ne bi mislio da će se momak na to obradovati, al se 
magarac nije iznenadio, kad se momak namrkosio i čisto se 
otisnio ko da se brani. 

— Ma'ni se ćoravog posla, — gotovo je poviko na magarca. 
— Živio sam ja i dosad brez dukata, a nek je zdravlja i sloge, 
pa ću i otsele. Više volim isti kruva i duda neg nemirno spa- 
vati. Ovako me ne boli glava. Baš me je briga za tu kesu! 

Magarcu se ovo dopalo još više, jel je čuo ono što je 1 oče- 
kivo. 

— Pretelju, baš zato i moraš sa mnom rad te kese, što te: 
nije briga za nju. Samo se meni čini, ko da ti baš ne viruješ u 
mene? Al bilo kako, baš ti moraš sa mnom, jel nisi zaslipio kad 
si čuo za tu kesu. - 


Govori on lipo, al se momak uzjogunio najedared, da niko 
u njemu ne bi pripozno onog veseljaka, i jedva sluša magarca, 
već kaže: 

— Moram ako oću, a ja baš neću. 

Magarac se na to samo nasmijo, da mu je zvizda na repu 
sve zazvonila, i kaže: 

— Moglo bi to biti i tako, da se nisi ožuljo s mojim dla-- 
kama, a ovako će biti bolje ako se obazreš maličak. 

Momak posluša i gle čuda: već i jaši na magarcu! On bi da 
skoči doli, al ne može. Počo se koprcati, al sa magarca ni ma- 
kac. Onaj se samo nasmijo: 


— Alaj, alaj, kad bi se mogo oteti, ta koji ker bi se zadržo 
na lancu?! 

Momku se najedared razgalilo prid očima. Nasmijo se iz 
sveg glasa i po starom običaju podviknio: 

— Kad je tako, baš me briga! 

— I mene, — magarac zanjače. — Al sad je divana dosta, 


jel će još i za nas kazati: mrtvog ne nažali, ludom se ne nadi- 
vani. 


189: 


Nije više ni trošio riči već se zakaso. Odu oni kroz mračnu 
. i sad su išli i naišli se, dok jedared nisu stali isprid jedne 
špilje. 

— Oćeš da se ženiš? — magarac zapita momka ko da mu 
nudi krušku. 

Za momka niko ne bi mogo kazati da je udaren raškom po 
glavi. Sad je već dobro znao, da magarac nikad ne govori uza- 
lud, al ipak kaže: 

— Ako divojka oće i ako vridi bar ko ja, šta me i pitaš 
Ako je gora od mene, dosta sam nevoljan i sam. 

Magarac nije izustio više ni rič, već je zlatnim kopitima 
okreso nikoliko varnica. Kako je kopitima zastrugo kamen, iz 
špilje izađe lipa, ko ruža rumena divojka. Ni momak nije pod 
ma'nom i tu je bilo dosta da se samo pogledaju. Divojka sida iza 
njega, a momak joj pruža ruku — i već su bili svoji. Ko je čo- 
vik tom je dosta i jedna rič, a dva čovika se sporazumidu i brez 
riči. Slažu se mladi ko da su već prija sto godina ispoznali ćud 
jedno drugom. 

— Vi se ne bojte ništa, — magarac njim kaže — jel ću 
'raniti i braniti i vas i vašu dicu, dok ne stanete na svoje noge. 

— A misliš ti tako dugo još živiti? — momak će mu prko- 
siti. — Ne znaš ti, da ću i' ja i 'raniti i braniti s ovi' deset no- 
kata dok sam živ? 

Magarac je na to zanjako ko da se smije, a onda kazo: 


— Sinko moj, ako ja to ne znam, a ti, izgleda, ne znaš da 
još nije bilo stotinika koji ne bi bio mali momak nuz mene! 


Jedan drugom nisu ostali dužni. Lipo su se izrazgovarali 
kako je to i red u svatovima, i sad jaše dalje. Koliko su jašili 
i kako dugačka je bila noć u toj mračnoj šumi, ko bi to znao, 
samo je veseljak jedared posto babo, al ne jednom ditetu, već 
ga žena obdarila s dvojkama, s dva sina. 

— Vidi, vidi, mi ćemo se još skućiti na tvojim leđima, — 
šali se on s magarcom. 

— Baš te briga! Valjda ćeš zaslužiti što sam te uzo na le- 
da, — šali se i magarac. 

Veseljaka i nije bila briga. Svi su zdravi, niko i' ne tuče, 
niko ne žali na nji' — šta bi se tužio na život?! I tako je sad pu- 
tovalo čitavo društvo i naputovalo se, dok jedared nisu naišli 
na jedan veliki crni kamen. Kamenja su vidili već dosta, al pod 
ovim sidi čovik mali ko prst, a plače ko da će oči isplakati. 

— Šta ti radiš, dobri čovče? — zapitaju ga. 

— Zar ne vidite?! — čovičak se izbekari. — Perem ove 
pige s kamena. 

Oni sad zagledaju taj kamen i onda vide, da je sav proša- 
ran nikim pigama ko da ga je rđa nagrizla. Oni stali, pa se mi- 
sle, dok magarac nije zapito: 

— Pretelju, kaži ti nama, da li ovo radiš čerez lude glave 
il od nevolje?! Mrtav kamen — šta ga imaš prati?! 

Ono je mali čovik, al se sad sav niki naduvo od srdžbe | 
sivnio očima ko da će spaliti magarca. 

_ Kaka luda glava! Al šta se i čudim, kad me magarac 
pita?! 

Didić se razgoropadio, da ga je siromak jedva umirio, a 
kad se umišala još i mlada, didici kora oko srca sasvim popu- 
štila i počo se tužiti. Govori mladima, a magarca više ni da po- 
gleda. Ovaj bajage ni ne sluša, al niko ne zna šta se krije u nje- 
govoj glavi. Nije se on uzalud napravio lud, kad je didu tako 
zapito. Zna on kako triba čovika počukljikati po jeziku. Da je 
didu zapito ko čovika, možda ne bi ni usta otvorio, da ne“ oda 
šta se tu krije. Al kad je dida počo pripovidati, a u magarcu 
srce zaigralo. 

A didić se tuži siromašku: 

—— Brate moj, ja tu kruv zarađivam, kruv, al ga zarađivam 
gorko i krvavo! 

Mladi se začude i siromaku se otme rič: 

_ Brate, ta ti si šaka duše — šta tebi triba?! Da se gostiš 
kod vrebaca, valjda bi se i onda ugojio. Koje su te muke onda 
spopale, da tako teško zarađivaš koricu krušca?! 

Didić je na to uzda'nio ko da mu srce vade, al ne pristaje 
suze liti i rukama trti one crvene pige s kamena. 

_— Brate moj, — kaže zatim siromaku — za mene bi bilo 
Jako, al imam devetero dice, skoro take ko da su odvaljena od 
ovog kamena, a svi provaljeni, da njim valjda ni sam davo ne 
bi nastačio 'rane. To je meni starost priteška, ta teža nego ovaj 
kamen. Ajde kaži, molim ti se, di bi njim zaradio kruva u OVOJ 
pustolini, kad ne bi radio ovo?! 

Dabome, da su se mladi začudili kad su to čuli, al jedva 
su još štogod znali 1 zamole ga, da već kaže kako zarađiva kruv 
na tom kamenu? 

— Evo kako: svaki dan moram oprati sa suzama jednu 
pigu sa ovog kamena. Za to dobijem pet teški' dukata. 

— A ko te plaća tako bogato? — siromašak zapita. 

— Kad bi ja to znao! — čovičak je slego ramenima. — Ne 
znam ni ko je, ni šta je. Jedne mračne noći sidim u šumi prid 
mojom kolibicom i plačem što sam tako mali na svitu, a nada- 
ren s tolikom gladnom dicom. Od nevolja ne možem da spavam 

i kukam tako di me niko ne čuje, kad najedared u šumi bukne 
krvavi plamen i iz njega začujem glas: ,Spašavaj, brate!" Ja 
sam mali čovik, al srca imam. Nikad se nisam bojo za život, 
pa i onda uzmem sikiricu i tiraj plamenu. Kad sam došo bliže, 
a ja imam šta i da gledam: u plamenu dida, a oko njega se splele 
tri zmijurine i grizu ga po rukama. Starac stisnio niku čudnu 
kesu što sjaji ko zlato i ne da je, pa ne da, ma koliko ga zmije 
grizle. Ja da ću bliže, al plamen prži da živ čovik ne može 
doći ni na sto koračaji. 

Starac iz plamena vikne: ,,Brate, nemoj ovamo, al ako oćeš 
da me spasiš, ti dan i noć peri suzama crvene pige sa onog crnog 
kamena što je u dnu šume. Ako za dan opereš bar jednu pigu, u 
tvojoj kesi će se stvoriti pet dukata svake ponoći. Tako ćeš i ti 
moći na'raniti tu tvoju nenasitu dicu." 

Didić kaže zatim, da je pristo od prve riči i iz ti' stopa očo 
do Ramena. Plako je već i tako, kad se glas javio i sad je mogo 
poso o'ma' i započeti. Svako oko mora pritvoriti u pravi oblak, 
a dlanove ožuljati gotovo do kostiju, dok jednu pigu ne opere, 
al u kesi se svake ponoći stvori pet teški' dukata. Valjda će 
saprati sve pige, dok dicu ne od'rani i podigne na noge. A šta će 
onda biti snjim i s onim didom kojeg zmije grizu, to on ne zna. 

— Al znam ja, — magarac je poviko na to. — Dico moja, 
— kaže siromaku i njegovoj ženi — tu smo. Pobratime, sad se 
spremi. Uradi sve što ti kažem, al sve — dobro me razumi — 
makar šta to bilo! 

Siromašak je znao, da su sad naišli na tvrd ora', al se samo 
nasmije: 

— Nemoj me plašiti već unaprid. Ja ne pamtim, da je u 
meni srce ikad zadrćalo većma neg u drugog čovika. Ti ćeš 
naređivati, ja ću slušati, a briga mene za drugo. 


On divani olako, al se čovičak uzbunio. Sav se pristravio, 
kad je čuo šta magarac veli, i najedared počo šprljekati makar 
mu je jezik dotle meljo ko suvaja. 

— Sinko, — siromaku će — da ovaj tvoj iskićeni njakonja 
neće oteti moj kruv? U kaki magarećji poso će udariti? 

Od muke je zaboravio plakati i pige sapirati, al se magarac 
nasmije i lipo mu kaže: 

— Ne boj se za svoj zalogaj, ako ti ga već ne možem dati, 
al uzo ga još nisam nikom, pa neću ni tebi. Pođe li nam poso za 
rukom, imaćeš dukata koliko oćeš, ne pođe li nam za rukom, 
što si dosad imo to ti niko neće oteti. 

To je reko, al više ni rič, već se zatrčo u mračnu šumu. 
Sad su opet odili, brodili dok jedared nisu došli u doljaču u ko- 

joj nisu vidili ni svoj nos. Mrak gust ko tisto, a čim su stigli, 
podigo se jak vijar i sve jauče ko da se mrtvi dižu iz grobova. 

Magarac se zaustavio i prošapljo: 

_ "Tu ćemo čekati ponoć, a dok ne dođe naše vrime, sinko, 
ti uzmi sablju i siči po ovom zelenju, dok ne posičeš jedno 
cviće iz kojeg će poteći krv. . 

Siromašak je baš veseljak i naučio je da se ne brine za 
svaku dlaku na glavi, al mu je sad izgledalo zdravo čudno što 
magarac kaže da će čekati ponoć. Kolika je ta noć, kad je mogo 
već i osiditi kako je došo u ove šume, a do ponoći moraju još 
i čekati?! Al ako se tom čudio u sebi, za sablju već nije mogo 
otrpiti, da ne zapita. On nikad nije imo sablju u rukama, a ne 
sića se da je vidio digog na magarcu. 

_— Kad mi nisi zagledo u desno uvo, — magarac se na to 
samo nasmijo. 

Ako dotle nije, al sad je još i kako zagledo u uvo. Mogo je 
i gledati! Kad je iz njega izvuko sablju, a iz nje modar plamen 
siva! Di s njom ošine tamo trava ne raste, a kamen se drobi u 
pra'. Udaro je i naudaro se kroz olujinu, al krvi nigdi. Mislio 
je da će ga već obliti i krvavi znoj, i tio je magarcu povikati, 
da neće ko luda tući po vitru, kad najedared udari u niku ko- 
prenu. Gusta je i visoka ko mladi jablanovi, a procvatala ni- 
kim crnim cvatom. Kako ije sravnio prvi otkos, a iz nje šikne 
krv. 

_— Namaži mi s njom sve što je zlatno na meni, — magarac 
mu naredi čim je krv potekla. 

Kad je momak to uradio, magarac opet prošaplje: 

— Sinko, spremi se. Sad će i ponoć. Sinko, pazi, jel ako me 
ne poslušaš, ode tvoja glava, a snjom i glave svi' tvoji. Sto 
kažem, da si uradio, pa bilo to ma šta. Oćeš, sinko? 

Siromašak je samo kazo: 

— Jesam li čovik, il šta? Briga mene šta će biti, kad znam 
da mi glava neće pasti uzalud, ako padne. 

— Dakle, ti virujes u mene? 

— Aliu sebe, — siromašak se nasmijo. 

Ne triba njega 'rabriti. Niko ne može ubiti u njemu vese- 
ljaka. Nije njega briga ni sad, al baš ni zašto, samo mu nije 
baš pravo što je magarac zaintačio i u svaku drugu rič njemu 
sinko". 

— Još samo to triba, da me posini, pa ćeš me o'ma' osta- 
viti čim mi izrastu tolike uši, — šapnio je kroz smij ženi. 

Magarac to čuje bolje neg žena, al ne kaže ništa. Dopada 
se njemu, što se siromašak i sad šali, kad njim je opasnost za 

vratom. Ne kaže ni rič, al nogama struže po kamenu, uši isteže 
i samo njuška po vitru. Nije onim krvavim kopitima dobro ni 
udario u kamen, kad ispod njega sa svi' strana bukne plamen, 
al taki da sve obari. 


Magarac je valjda to i čeko. Čim je plamen udario, a zlatna 
kopita samo izvaljivaju kamen za kamenom. Začas je planina 
izgledala ko da se u njoj zemlja pokrenila iz temelja. Magarac 
ore kamenje i seli brig u doljaču, doljaču na brig. Tako je to 
išlo, dok mu jedan veliki crni kamen nije došo pod kopita. Čim 
ga je izvalio, a ispod njega sunu tri vatrene zmije. Navalile na 
magarca, pa će se splesti oko njega i gristi ga. Siromak će o'ma' 
šibati sabljom, al magarac vikne iz sveg glasa: 

-—— Nemoj sabljom! Baci njim ženu! 

Siromak je uvik bio veseljak, na sva usta je govorio da ga 
nije briga ni za što, al je sad najedared ositio šta je to kad čo- 
vika zaboli u srcu. Sitio se kako mu je magarac reko, da će 
braniti i njega i sve njegove, a sad mu naređiva da ženu baci 
zmijama! Pomislio je: šta će biti s njega i dice, ako njim mater 
sad baci u smrt?! Mislio bi on još dugo, al kad je magarac za- 
 njako strašnim glasom: 

— Sto sad ne vičeš: baš me briga?! Baci, bole te ne mo- 
rile! 

Siromak je samo ostio kako mu u mraku obraz gori od 
stida. Bacio je ženu halama u žvale, da je gotovo i on poletio 
za njom. Jedna zmija je o'ma' sunila na ženu i nije dobro ni 
dotakla, sirota žena je već prisvisla. Zmija je usmrtila ženu, 
al ni ona nije makla zatim ni repom, već je nestalo vatre iz 
nje. Sad je tu bila vatrena zmijurina — sad je misto nje šaka 
pepela. 

Kad su druge dvi vatrenjuše to vidile, samo su zaurlikale. 
Čovik bi pomislio: evo sa svi' strana čopora gladni' kurjakova. 
Jedan čas su zaurlikale, drugi čas su poskočile magarcu. On je 
zanjako ko da mu se u grlu grom probudio: 

— Dite! 

Magarac viče, a siromak je dite već i bacio. Spremio je i 
drugo. Kud je očla hiljada, nek iđe i stotina. 

— Ne ginu od ludosti, već od nužde — valjda će to kori- 
stiti kome! — još viče, a sprema se da položi i svoju glavu. 

I nije mogo ni suzu puštiti, već su mu bili mrtvi žena i 
dica, al je i od tri vatrene zmije ostalo samo tri šake pepela. 


Siromašak se malo još i nasmijo, makar kiselo ko da se naguto 
pelina, i veli: 

— Pretelju, imamo li još koju zmiju, da i ja otputujem 
malo u goste na onaj svit. Znaš kako je, davno se nisam izraz- 
govaro sa ženom i dicom. 

A magarac njemu: 

_ Briga mene, jel i ja znam šta mi je u srcu. 

— Mene još manje, jel ja znam, da to nije ni otrov, ni 
pelin. 

niko nije jak ko zemlja. | 

Kad se onda latio, a njemu rade i pridnje i stražnje noge 
ko da kopaju raku za zlotvora. Ode u zemlju ko strmoglavac, 
a siromašak samo steže u šakama pepeo od zmija, dok se jeda- 
red nije sitio da su tako duboko pod zemljom, da se ne čuje ni 
glas iz šume. U taj par zvekne štogod, ko da se dukat udario 
o kamen. 

Momak nije imo vrimena ni da štogod zapita, a zvizda na 
magarcovoem čelu je zasjala ko da se zapalila. To je ona udarila 
o kamen i čim se iskresala prva varnica, iz nje buknila taka 
svitlost, da je prvo zasinila siromaškove oči. Kad je malo posli 
pogledo, prid njim se ukazala velika špilja. Na srid nje je samo 
jedan veliki crni kamen i ništa više. 

Siromašak je baš tio zapitati, jesu li tolike muke i stra 
podneli samo za to, da vide ovu pustu špilju s crnim kamenom, 
kad magarac skoči iza njega. Siromašak je sad samo zinio. Iz 
kamena teče izvor, al u njemu nije voda, već valja teške, žute 
dukate. Svaka kap se u njemu pritvori u dukat. Iza kamena, 
pod izvorom sidi stari čovik, al sav u čvorgama 1 izrovašen ko 
da su mu kožu moljci načeli. Oči su mu ispale ko dvi šake, a 
nji' upro u jednu kesu, ;što je drži pod izvorom. 

Siromašku nije tribalo kazati s kim ima posla. Al nije imo 
kada ni izreći šta je mislio, a baš je tio kazati magarcu: 

— E, sad me je već briga! 

Onaj nakaradni dida podigo oči na nji', al to je trajalo to- 
liko, koliko valjda triba da čovik trepne. Čim i' je ugledo, skik- 
nio je kako ne bi ni bisni ker, i otskočio da rukama začepi iz- 
vor. Kako se digo, a ispod njega je đipilo na stotine vatreni' 
zmija. Siromašak je sad vidio, da je dida sidio na njima ko kaka 
kvočka na pilićima. 

— Pepeo! -—— magarac drekne uto. 

Siromaku nije tribalo dvared kazati. Nije bacio pepeo, već 
skočio i rukama prikrilio zmijurine, da koja ne bi pobigla. Nije 
on sad ni pomislio, da može i glavu izgubiti. Al kako je zmije 
zasuo pepelom, a od nji ni traga. Nije sad čeko, već trgo sablju 
iz magarcovog uva i oma' bi na didu. Samo nije stigo, jel je 
magarac poviko: 

— Ne diraj mu glavu, već čupaj ono što mu raste iz srca! 

Siromak je sad samo bolje zagledo didu. Reži on na nji 
baš ko bisni ker, a zubi u njega i nisu ko u čovika, već kad i' 
pogledaš — ta prava zvir! Ništa na njemu čovičanskog, makar 
je ljudske oblike, al što je najčudnije, iz prsiju mu raste što- 
god nalik na kamenito korenje. Razgranalo se to i kroz zemlju 
ode gori. Siromaku se nije baš dopalo, da golim rukama čupa 
to iz prsiju ove stare nakarade, al je zažmurio i uradio što mu 
je magarac kazo. Kad je opet otvorio oči, a na crnom kamenu 
nema izvora što lije dukate, već pao na njega mrtav dida. Al 
to je bilo jedan čas, a drugi čas se zemlja provalila iznad nji 
i na didu je pao kamen što ga je čovičak zalivo suzama. Pao 
kamen, al je pala i zemlja, i kad je sve to zasula, siromašak se 
mogo samo čuditi — on je osvanio na magarcu u šumi. 

Začudio se i tom, a još više što je sad tu zora, tice pivaju, 
al se najviše začudio kad je vidio, da u rukama drži kesu što 
je nakaradni dida držo pod zlatnim ižvorom. I čudio bi se tom 
još dugo, da mu oči nisu pale na mrtvu ženu i dicu. U šumi je 
osvanio lip dan, da bi čovik zapivo od miline, al kad je siro- 
mašak pogledo svoje, zaboravio je na sve drugo. 

— Ej, veseljače, alaj ti je sad žalosna glava na ramenima, 
— njegove usne su prošapljale same od sebe. 

Al se uto javi magarac: 

— Digni ti tu glavu! Ne vidiš da je prid njom moj rep sa 
zvizdom! 

Siromak je već naučio, da magarca mora slušati. Kad je 
podigo oči, a iz repa se nakostrušile tri dlake. Ako je naučio 
da sluša magarca, to nije ništa, al je on naučio da natukne i šta 
onaj misli. I nije sad čeko, već je iščupo te tri dlake. Kako je 
to uradio, a magarac mu kaže: 

— E, sad otari s njima ovu krv sa zvizde na čelu, a onda se 
možeš s dlakama žigniti žene i dice. 
| Magarac je to jedva kazo, a siromašak je već i uradio. Nije 
se dobro ni dotako s dlakama žene i dice, a oni đipe, skoče na 
magarca još onako napolak u snu i počnu se protezati: 

— Av, alaj smo se dobro naspavali! 


192 


Fr a 4 : a KA 
M1 VECLT e A "7 EE 


Siromašak je ispuštio onu kesu, dok je oživljavo svoje ro- 
đene, i sad je više nije ni pogledo, već samo grli ženu i dicu. 
Kad i se sit nagrlio, a magarac će: 

— Sinko, što ne uzmeš tu kesu?! To je sad tvoje siro- 
maštvo. 

— Briga mene za nju, kad ja imam opet moje bogatstvo, 
— pokaže on na ženu i dicu, a kesu još otkeči od sebe. 

— Al to je kesa u kojoj se stvori pet dukata, kad iz nje 
uzmeš jedan, — magarac će ga ko s'vitovati. 

— Ako je ta, onda mi još manje triba. Teško mojoj glavi, 
ako sam za nju sve ovo podno, — siromak se ne da nagovoriti. 

Magarac je dotle s njim razgovaro lipo, al kad se sad na- 
kostrušio, bome se siromašak čak 1 pristravilo. 

— Zar ti mene nećeš poslušati?! — magarac je dreknio. 

Siromašak se prvo pripo, al kad je malo došo sebi, oma 
mu je bilo žao što je pobratima tako rasrdio. Veseljak je on od 
ponika i ne voli, da ima zamire. Brže-bolje je zadio kesu za po- 
jas 1 kazo: | 

— Ajd, ne srdi se, bolje ću te slušati do smaka svita. 

Jedva je uzo kesu, kad se iz šume začuje niki sitan plač i 
jauk. Dotrčo do nji' onaj čovičak što je suzama prao pige sa 
kamena i sve čupa kosu s sne male glave. 

— Šta sam vam ja skrivio, da otimate moj kruv?! Znao 
sam ja, da to neće izaći na dobro, kad sam povirovo magarcu. 

Zakuko ko kukavica i da nije taki mali, tisnio bi na ma- 
garca. I stiska on šake, pa se i neotice zatrčava na magarca, al 
onaj mu samo me'nio isprid nosa sa zvizdom na repu i čovička 
nestalo ko da ga je vitar oduvo. 

Siromašak gleda, a sve ne viruje. On je baš zagrabio pre- 
gršt dukata iz kese, da i pruži čovičku, al šta može kad ga je 
magarac tako uklonio. Ako će kazati po duši, sad jedared mu 
baš nije pravo što je magarac uradio i već mu je bilo na jeziku 
da to kaže, al se onda pridomislio. Sitio se, da se magarcu nije 
dobro protiviti, al nije otrpio da ne kaže: 

— Pretelju, ta i meni se čini da smo sad izbili kruv iz ruke 
ovom malom čoviku. 

On se bojo, da će se magarac uvriditi, al se onaj samo 
nasmijo: 

— Ne boj se: već sutra će biti tvoj gost, pa će imati dukata 
tolike, da će mu na svaku prolivenu suzu pasti bar dva. Oka- 
menio se, ako mu i ne dosade. 

Kad je tako, siromašak ne pita više ništa, a magarac se 
zakasa. Išli su tako jedan komad kroz šumu, kad će jedared 
magarac po starom običaju: 

— Sinko, a klapiš li ti šta je sve ovo bilo i kuda sad idemo? 

Ako je rič o tom, moglo bi se kazati da siromašak ne klapi 
već zna šta je i zašto je bilo sve to, al je sad i on reko po starom 
običaju: 

— Baš me briga! 

Reko je po starom običaju, al ne i po staroj ćudi. Naje- 
dared se izminio, ko da nije onaj stari veseljak, kad je opet 
čuo da ga magarac zove imenom ,,sinko'". Nije ga dobro ni sa- 
slušo, već se namrkosio i promrndo ženi: 


— Ja i ti smo se baš lipo slagali, al ako dica odrastu, a ti 
njim odaš ko me je posinio, onda će biti svaki dan: moja avlija. 
a tvoja, ženo, kapija. 

Sve je otrpio, al nikako da se pomiri što je magarcu svaka 
druga rič — sinko! Tako sad mrguda, al se magarac nasmije na 
to, a s njim u jedan glas i dica. Siromak se ne čudi magarcu, al 
mu se glas u dice učinio nikud debo. Kad i' je pogledo, onda 
se i mogo čuditi. Dica su već odrasla, da bi uskoro mogla su- 
kati brkove. 

— Šta će nam nana pripovidati o vašem poočimu, babo naš 
slatki, kad ga i mi poznamo dobro, — dica su se odala, da su 
dobro čula sav razgovor. 

Kad je siromak to čuo, najedared je samo odma 'nio rukom 
i nasmije se slatko, kako davno već nije. Ta kaki bi i bio ve- 
seljak, kad bi u njega srdžba mogla potrajati duže neg što tica 
prne?! On se smijo najviše što je to tako ispalo, i na kraju 
podviknio: 

— Briga mene, nek me posini ko oće, kad ja znam šta u srcu 
imam, a još kad znam, da mi ni poočim nije gori. 

Magarac mu onda ispripovida šta je bilo sa tom kesom u 
kojoj se stvori pet dukata, kad se izvadi jedan. Šta je taj ukleti 
starac uradio, da bi se domogo te kese, o tom je stra'ota 1 pri- 
povidati. Dosta je, ako se kaže samo toliko, da su one pige 
ostale od krvi nevini ljudi, koje je starac pomorio, dok kesu 
nije zapatio. Al kad mu je već došla šaka, onda je prošo nemilo 
i on sam. Zaslipio je od toliki' dukata i ništa drugo nije radio, 
već i pregrštima vadio iz kese. Dok se nije sitio, oko njega je 
bila tolika rpa, da se od nje nije vidilo ni nebo, a u kesi peto- 
rostruko. 

Toliki teret nije mogla održati ni zemlja — najedared je 
samo počela pucati ko da stenje, i dok se starac nije dositio 

jadu, zemlja se prokinila pod njim. Progutala je 1 njega, al i 
sve one dukate što i' je već navadio iz kese. Od nji' je niko onaj 
izvor u crnom kamenu. 

Sad je starac upozno šta su žive muke! Ne triba iz kese 
dukate ni vaditi, jel iz izvora teče zlato brez pristanka. Al šta 
mu to sve koristi, kad je živ zakopan pod zemljom. A da je samo 
ta nevolja! Čim je propo u mračnu špilju, oko njega su se stvo- 
rile vatrene zmije, ko da su mu izmilile iz kože. Pa i to još 
nije sve. Nevolja nikad ne dolazi sama. 

Najgore je bilo to, što kesu više nije mogo baciti iz ruke, 
već je vazda držo pod izvorom, a nije mogo umriti makar gla- 
vom udario o kamen. Zmije ga grizu, al njemu nema smrti dok 
mu kogod kesu ne priuzme. Čovik ne bi poželio te muke ni 
svom najvećem zlotvoru. To je patnja kad čovik nema smrti, 
a nema ni života. 

Sad se on počo tući u glavu, al je bilo kasno. I jedared šta je 
izmislio, već to, da će se možda spasiti ako kogod suzama spere 
one pige sa kamena. Zaboravio je sad već i to, kako je mislio 
vragovati i blagovati kad stekne tu kesu. A kako ne bi mogo 
praviti čuda, da je s njom osto na zemlji, kad bogatstvo raste 
što ga više rasipaš?! Sad mu je bila samo jedna želja: da pige 
s kamena nestanu i zemlja ga primi u miru za vike vikova. 

I kako je to bilo, kako nije, samo jedared je u ponoć špilja 
buknila krvavim plamenom i on se javio onom čovičku ko pa- 
lac. Al od tog vrimena đavo je opet ušo u starca. Čim se ponado, 
da će mu biti pomoći, njega je želja opet vukla, da pokaže svitu 
šta može na zemlji ko je gospodar te kese. A di bi ga želja prvo 
vukla, već u rodno selo. Od te želje počelo mu je rasti iz prsiju 
ono što je izgledalo ko kameno korenje i izraslo je sve do nje- 
govog sela. | 

— A šta misliš koje je to? — magarac zapita siromaška. 

Ovaj se počo smijuckati i kaže potenane: 

— Drugo ne može biti, već ono di mi nisu dali ni čašu 
vode. Čovik ovako kamenog srca može da je povrzom samo 
otud. 

Tako je to i bilo i magarac još kaže, da ukletom starcu ne 
bi pomoglo ni to, da je čovičak sapro sve pige s kamena. Njemu 
je spas bio jedino u tom, da se vatrene zmije unište. | 

— One.,su čuvale njegovu sebičnost, — magarac kaže na 
kraju. — Zato je starac stisko još i onda kesu, kad smo mi na- 
valili, a baš je često želio da je se oslobodi. Te zmije su ginile | 
samo od nevine krvi, a ta je bila u tvojeg društva. Eto, sad znaš 
sve, a mislim da znaš i to, da ćeš otići u to selo. Kesa je sad s 

tvoja, selo je tu oma iza šume, pa je došlo vrime da se ra- 
stanemo. 

Siromaku to nit priteže, nit odvaže. Drugi bi možda pri- 
bacivo magarcu, što ga sad ostavlja i što mu je prišio za vrat 
tu ukletu kesu, al siromak kaže po starom običaju: 

— Briga mene. Ja znam, da mi ova kesa nikad neće biti 
srcu draga, a kad se moramo rastati — srićan ti put, a kesi prvi 
bunar. A kad kažeš da moram u to selo, ja ću i otici. 

Siromak tako veli, al se magarac na to zdravo uozbiljio. 

_ Sinko, slušaj šta ću ti kazati: ne šali se s glavom! Nismo 
mi badava išli rad ove kese, nit sam te godinama čeko. Da ti 
nije draga, o tom mi nećeš ti pripovidati. Poznam ja čovika u 
glavu. A šta ćeš s njom raditi, to ću ja kazati. Ne bude li tako, 
svi ćete izgubiti glave tako da od vas neće ostati ni pepela. 

Kad je veseljak vidio, da je magarca rasrdio, oma je okre- 
nio razgovor. 

— Pretelju, ta nemoj se sad srditi na mene, kad kažeš da 
ćemo se rastati. Toliko vrimena smo živili lipo, a sad da se sva- 
đamo kad si me tolikoputi već posinio? Ti si kazo da je kesa 
moja, al nisi me uputio, da ne smim s njom uraditi šta me je 
volja. A ako ćeš drugačije, ja ću te slušati 1 u grobu, samo se 
ti postaraj da se nađemo i tamo. Ta znaš, da ja virujem u tebe. 
Eto, čak nisam ni pito, ko si ti tom starcu, makar znam da nisi 
kaka tuđa kost. 

Magarac se na to ražalostio, al je samo uzda'nio i kazo: 

— A šta bi me i pito, kad ćeš viditi i sam, samo kad i tom 
dođe vrime. Bolje sad poslušaj kako ću te uputiti. Sinko, nećeš 
koraciti ni tri, već ćeš biti u selu. To ću ja već udesiti. Nakraj 
sela ćeš naći lipu kućicu — to je tvoja. Ima pod njom i dobre 
zemljice — i to je tvoja. Ne moraš ni orati ni kopati, dok 1 tom 
ne dođe vrime. Dotle je moja starost, da u kući imaš sve što 
triba jednom sirotom čoviku. 

— Nek bude sve kako želiš, — siromak će sad ozbiljno — 
al kad će već doći to vrime, da i ja orem na svom? Ta ti znaš, 
da ti i ne kažem, da je meni bilo svedno, jel nisam imo svog 
slimena ni brazde, makar sam i nosom turo zemlju. 

X Magarac nije mislio ni malo, već odgovori: 

— Ito će biti čim dođe prvi čovik iz tog sela i kaže da više 
vridi jedna motika i džak žita za sime, nego svi tvoji dukati. 

— Dobro, dobro, al i dotle ću valjda štogod raditi? Veliš, 
da ću kućicu i zemljicu već imati, al ne možem ja siditi na jed- 
nom mistu i češati se skršteni' ruku, — siromak se počo isti- 
ravati. 

— Dabome, da ćeš raditi, al kako da ti jedared već kažem, 
sinko moj, kad me zadržavaš baš ko usprkos. Pripovidaš mi ko 
da ja ne znam šta tebi leži na srcu, sinko moj. 

Kad je veseljak čuo, kako je magarac opet zaintačio sa 
»sinko moj", samo je odmanio rukom i podmetnio uvo ko da 
je gluv. 

— Nim sam, a samo slušam, — šali se stari veseljak. 

Na to se moro nasmijati i magarac, al ga zatim uputi šta 
će raditi. Neće imati nikakog drugog posla, već će po vazdan 
držati ovu kesu i diliti iz nje dukate. Sad će mu sa čela, baš 
ispod zlatne zvizde, iščupati tri dlake. Čim padne noć, kesu će 
metniti na srid avlije, al na ove tri dlake. Kapiju će ostaviti 
širom otvorenu. Kesu neće niko moći ni makniti dok je na dla- 
kama, al će iz nje moći vući dukate ako će i kolima tovariti. 
Slromakova dica neće ništa drugo raditi, već će cilog dana ići 
po selu i vikati: ,Svakom prosjaku dukat, svakom lopovu slo- 
bodna krađa! Ima u kesi, prosite i nosite! Kesa je priko noći u 
avliji, a kapija otvorena za svakog!" 


— I ništa više ne moram raditi?! — siromašak Soo kad 
je magarac zaćutio. 
— Ništa više, — potvrdi onaj sasvim ozbiljno. 


Al ne vidi on kako se siromašak smije ispod brka, a da je 
vidio, ne znam da li bi magarac baš tako odgovorio. Ako nije 
vidio kako je u veseljaka opet ušo vrag, al sad je čuo. 

— Pretelju, — siromak se nasmije — a ti si baš mislio, da 
ću ja štogod drugo moći raditi? A ja sam sad ciguran od smrti 
dok je kesa u mene, jel seljani neće dati ni da umrem dogod 
budem dilio. 


Magarac se opet moro nasmijati, makar KE malopre gotovo 
i nos namrsko od srdžbe. Od šale je ošinio ušima siromaka i 
kazo mu: 

— Sinko moj jedini, sad sjaši s tvojima, pa vi na jednu 
stranu, a ja možem otići u moju bunju i opet prodrimati sto- 
tinicu godina. 

— Teško meni ako dotle moro diliti dukate — otpasće mi 
ruke do ramena, — veseljak se smije, jel mu se zdravo dopada 
poso što ga je dobio. 

Skočio je sa magarca i izabro tri najduže dlake ispod 
zvizde na čelu. Sad će se već rastajati i magarac bi već krenio, 
al veseljaku još nije dosta razgovora. Zaustavlja on magarca, 
da mu pogleda u uvo. 


— Šta bi još? — magarac je već bio nestrpljiv. 


— Daj mi još sablju, da njim posičem oma vratove, ako se 
koji od moji' da u prosjake. Neću da mi obraz gori, jel u mom 
kolinu još niko nije sagnio glavu prid tuđim pragom, 

Magarac na to nije reko ni rič, samo je podmetnio uvo pod 
siromakov nos. Tamo sablji nije više bilo ni traga. Al sad nije 
čeko, već je zakreso varnice zlatnim kopitima 1 nesto u šumi. 
Tako su se lipo rastali i siromak s društvom krene selu. Nije 
koracio ni triput, već je bio kod svoje kućice. Tamo je našo sve 
kako mu je magarac kazo. I nisu se ni zgrijali na svom ognjištu, 
siromak je već sio u kapiju, kesu sa dukatima uzo u krilo, a 
dica su počela da viču selom. Ni grlo njim se nije osušilo, a u 
selu već nije bilo žive duše koja se nije dala u prosjake. Kako 
je svita nije bilo taki' prosjaka. Što je koji bogatiji tim više 
odnosi iz kese. Dolaze s kolima i sve živo iz kuće samo pruža 
ruke i tovari dukate na kola. Ta i sam knez u selu uporožio se 
u prosjake. Nije mu sramota, što je nuz njega onaj čovičak ko 
palac. I taj je dotrčo iz šume, pa se još istirava sa seljanima, 
da oni tu nemaju kašike. 

Siromašak samo dili, al ne zaboravlja da mu ovi nisu till 
dati ni čašu vode. Ruga se on svima: 

_ A, sad je došo kuso na medene kolače, a juče me je još tlo 
ugristi. Ima li koji, da me ne poznaje? Nek se javi taj, koji nije 
zatvorio vrata prida mnom. 

Mogo se rugati koliko je tio — ti su bacili stid i sram pod 
noge već davno, a koža u nji' na obrazu, da ni na opanku nije 
teka debela. Mogo je govoriti koliko oće: 

_ Nije vas sramota, bogati ljudi, a dali se u prosjake! 

Oni su samo sagnili glave i ispružili ruke. Prvi dan su već 
4oliko naprosili, da su oguravili od tereta. Drću njim ruke, kle- 
caju kolina, al se niko ne odbija od siromaškove kuće. Siromak 
je samo dilio i dok nije došlo veče, kesa je nabrekla toliko, da 
nije mogla stati u avliju. Kako i ne bi, kad se u njoj stvori pet 
dukata čim se uzme jedan. I nije tu bilo druge pomoći, vec 
kad će je uveče metniti na tri magarcove dlake, morali su sklo- 
niti i ogradu da kesa stane. 

Bogati seljani stali i samo čekaju, da se siromašak zavuče 
u kuću. Opkolili su kesu ko gladni kerovi kad čekaju, da njim 
se baci kost. Siromašak njim se samo nasmijo u brk: 

_ Evo mraka, pa udrite u vaš zanat. Kradite, to me vec 
neće čuditi, kad i tako znam da vam je to u krvi. 

Ode on sa svojim čeljadima u kuću, da taj dan prviput pri- 
zalogaji. Kad je žena iznela dobru večeru, siromašak se počo 
smijati i sam sebi. 

— Av, poočime moj, alaj si me nadario! Ako ovo potraje 
dugo, što će se tvoj posinak napostiti čerez ovog opakog sela. 

— Al će se ovi i nasušiti, — žena mu odgovori kad je po- 
gledala šta se napolju radi. — Ti se priko noći možeš na'isti i 
napiti do mile volje, al ovi neće uzeti zalogaja ni dan ni noć. 

— Nek njim bude, oni su i zaslužili tu pokoru, a red je da 
njim se i ja bar malo osvetim. 

Na avliji sad nema ni kapije, ni ograde. Sve je otvoreno 
širom. To selu i triba! Svi oni što su se priko dana dali u pro- 
sjake priko noći kradu i iz kese, pa još i jedan od drugog. Trče 
s tovarima, da sve gaze jedan drugog. 

Tako je to trajalo jedan dan, tako jednu noć, tako drugu 
i treću, i sve dok nije prošlo vrimena i vrimena. Ljudi runili i 
osušili se — ta samo da vitrić dune, pa bi i' odno. Navukli su 
zlata pune kuće i avlije. Kad sunce pripeče, po selu je taki sjaj 
da niko živ ne može gledati. Što ne mogu gledati to bi se još 
dalo otrpiti, al su se jedared sitili da su u nji' prazni i ambarovi, 
i karmići i čardakovi, a njive zabradatile. Usiva nikakog, ko- 
rova svakakog — a sve jame prazne i vitar duše u ladnoj peći. 
Niko nije radio, a litina ne pada s neba. 

Kad se pita kako je, to je ono što se zove — nikako! 
Gladni, žedni, izokali se kako su vukli silne dukate, a kruva 
nigdi. Niko ga ne da za dukate kad ga ni sam nema, a zlata je 
i na pritek. I sad su se svi najedared dositili jadu, al kasno. 
Dali bi sve dukate za komad kruva samo kad bi bilo bar i suvi 
korica. Al dukati ne tribaju ni keru, kad se od nji' ne možeš 
na isti. 

Sad su se seljani počeli češati i tamo di i' ne svrbi. Siro- 
makova dica su uzalud promukli vičući: svakom prosjaku du- 
kat, svakom lopovu slobodna krađa. Niko ne dolazi rad dukata, 
već i najedared počeli vući iz sela, da njim ne bi propale oči 
od tog silnog sjaja. Jedva su se i latili tog posla, već su vidili 
kaka i je nova nevolja stigla. Nije sad samo kesa taka da se u 
njoj dukati spore kad se vade — kako iz sela iznesu jedan, a 
misto njega se stvori pet. I jedva su počeli voziti dukate u atar, 
a zlato raste u selu i zasipa kuće. Morali su se maniti i tog, 
ako neće da se zadave u dukatima. 

Al šta će sad? Umriti od gladi il od zlata?! Nigdi kruva u 
selu, a u siromakovoj kući svega. Njegova njivica rodi makar 
nije na njoj ni zaoro, već samo dilio dukate. Tisli bi oni već 
aavno na siromakovu kuću i opustošili mu ambare i karmiće, 
al je kesa sa dukatima narasla toliko da od nje niko ne može 

do kuće. I šta će oni, već se jedared skupe i lipo pognu glavu 
prid siromaškom. 

— Daj kruva il ubi! Ovo nije više nikaki život, — kažu 
mu, al ni jedan mu ne smi gledati u oči, već stoje ko išibani 
kerovi. | 

_ Kako ste se vi tog sad samo sitili, kad ste život uvik 
ovako provodili, — siromašak nji počo karati. Al o'ma' je 1 
nadodo: — A kruva ću dati drage volje, i još svega što se nađe 
u mojoj siromaškoj kući. Ocu ja ljudski, kako ne bi s ljudima?! 

Da si i onda vidio! Sve glabaju kruv! Siromašak izno prid 
nji' mesa, bilog smoka i druge dobre zalogaje, al se oni jedva 
nasitili kruva — tako su ga se zaželili. Kad su mogli već i oda- 
niti, a jedan će: 

_ Av, braćo moja, u čega smo mi sabili tolike godine?! Ta 
više vridi jedna dobra motikica, na kojoj će čovik pošteno na- 
žuljiti ruke, i jedan džak žita za sime, neg svi ovi pusti dukati! 

Onaj to nije dobro ni izreko, a siromašak skočio 1 poljubio 
sa u obadva obraza. Tog časa nad selom se zaoblačilo i dukati 
njim nisu više dirali oči. Čim je oblak zaklonio sunce, a siro- 
mašak skočio na noge i ode u šumu ko zec. 

_ Poočime, — vikne iz sveg glasa — možem li se laćati 
ručica pluga? 

Magarac je zanjako odnikud izdaleka: 

—— Nemoj još danas! Prid zoru da si u šumi i kad naideš: 
na prvi potok, baci kesu u njega i kaži: ,,Ne bilo te!" 

_ Kako ću, kad je tolika, da bi se po sela moglo sakriti 
u jednoj njezinoj mrski?! 

Čim je to poviko, siromašak se i pokajo, jel ga je magarac 
već karo: 

_ Alaj si ti začas zaboravio, sinko moj slatki i rođeni, šta 
si mi obećo. 

_— Dobro, dobro je, samo me ne ruži — poslušaću te, — 
požurio se siromašak da umiri magarca, samo da onaj ne poviće: 


još nikolikoputa ,,sinko moj“. 


I tu noć nije spavo ni zere, al ni drugi ko u selu. Svi su 
čekali šta će biti s kesom i dukatima po selu. Kad će zora zaru- 
diti, a siromašak će je uprtiti na leđa. Al gle čuda: kako je se 
dotako, a kesa se tako smanjkala, da se i dite moglo loptati 
s njom. Nije sad čeko, već zapo iz petni' žila i nesto u šumi. 
Nije dugo trčo, kad je naišo na jedan potok, a u tom voda 
krvava. 

Nije se sad o tom mislio, ni čudio se što je voda taka, već 
kesu bacio u nju. Kako je to uradio, iz potoka je buknio pla- 
men 1 drugi čas je kese nestalo, a voda potekla bistra ko suza. 

— Poočime, poslušo sam te, — siromak je viknio kako ga 
je grlo nosilo. 

— Onda ajdemo, da oremo i kopamo! Povuči brazdu s di- 
com 1 sa svim selom, — magarac zanjače iz daljine. 

Siromašak drugo nije ni tražio. Poskočio je od dragosti i 
već je bio pod selom. Otud se' već čula graja. Sve se ori od 
radosti, a kako i ne bi, kad u selu dukatima nema više ni traga, 
a u ambarima žita koliko triba za sime i za kuću do novog 
kruva. 

Kad je siromašak došo do njiva, ljudi su radili ko mravi. 
Jedan drugom pomažu, ljube se ko braća rođena, a šta je još 
bilo kad je on prispio. Nisu ga baš zadavili kad su ga počeli 
grliti, al hamaha! I ko zna dokle bi ga grlili, da nije jedared 
već kazo: 

— Ljudi i braćo, ne mislite vi, da veći moje srce plače za 
brazdom?! 

Sad su ga puštili, a kad je pogledo imo je šta i da gleda. 
Na njegovoj njivi dva orača već su zapeli plugove u brazde. 
Al kaki orači?! S jednog kraja lip momak, ta prava krasota, 
samo su mu na nogama 1 rukama zlatna kopita, a na glavi crne 
magarećje uši. S drugog kraja prid velikim plugom kreće šest 
volova, a u brazdi se propinje čovičak mali ko palac. 

Kad je siromašak vidio momka, nije mu tribalo kazati ko 
je to. Potrčo je, a suze mu navrle, pa ne zna da li plače od dra- 
gosti il od žalosti. Srce oće da mu iskoči iz nidara što je opet 
ugledo svog poočima, al oće i da pripukne što ga vidi takog. 
lrči sad ko brez duše, sve pada priko grudava, al momak ga 
ne čeka. Kad je vidio kako je čovičak već zaoro brazdu, momak 
je zapo plugom i viknio na volove: 

— Orite do rogova! Ta niko nije jak ko zemlja što nas kru- 
vom 'rani! Niko rane ne zaliči ko ona! 

Dok siromašak nije stigo, momak je ostavio iza sebe brazdu 
ko svilenu plašu, a kad je izašo iz nje, u crnoj zemlji je štogod 
planilo. On se okrenio i poviko siromašku: 

— Evo ručica pluga, osladi se i ti! | ' 

Siromašak je od dragosti pao na zemlju i poljubio je, je 
kad je pogledo, na momku nije bilo kopita ni crni' magarećji' 
ušiju. Bio je to momak, kakom triba tražiti para u tri bila svita. 
Kad su .se ta dvojica zagrlila — ljudi su se samo čudili kako je 
tamo ostalo čitavo i jedno rebro, 

— Jesi li ti njegovo kolino? — siromašak na kraju zapita 
momka. . 

— Da, ja sam jedini sin onog starca što je sebe i druge 
upropastio čerez one uklete kese, —— momak je uzda'nio. — 
Nemoj misliti da sam i ja s njim haro i pustošio, da stekne tu 

nevolju. Od moje ruke nije nikom pala ni dlaka s glave, al sam 
sve to moro gledati. Svaki dan sam tio na njega digniti ruku 
i po stoputa, samo da ne čini to, al mi srce nije dalo da uta- 
manim oca. A bolje da sam i to uradio, neg što sam skršteni' 
ruku gledo kako je mučio nevini svit. Eto zato sam moro biti 
u onoj koži i čak postati i tvoj poočim, sve dok nije došlo vrime 
da kesu uništi krvavi potok, a mi zaoremo ove zore. Eto, tako 
je to, šogore moj, — momak se sad već nasmijo. 

On se smije, al se siromašak najedared zblenio. 

— Šta kažeš — ko sam ja tebi?! 

Momak se sad samo slatko nasmijo: 

— A ko bi mi bio, kad je tvoja žena moja rođena sestra, 
jedina ćer ukletog starca. Nju sam odranio u špilji, da bar ona 
ne vidi kakog je oca imala. 

Kad je siromašak to čuo, veselo je poviko: 

— Sad si me tako spleo, da ni sam ne znam kaki si mi 
rođak. Zato mi bolje nemoj biti više ni poočim, ni šogor — već 
misto rođenog brata. 

Momak je pristo drage volje i kad se sit izgrlio i sa sestrom, 
on će još na šogora: 

— A znaš li možda to od čega je bio krvav onaj potok, u 
koji si bacio kesu?! 

— Mislim! Njegova voda je saprala one pige s kamena. 

Momak je samo glavom potvrdio, a čovičak ko palac je 
podviknio: | 

— Dakle zato meni neće više da krene ni jedna suza?! 

Sogori su se slatko nasmijali didiću, a zatim je momak 
ispripovido sve i seljanima. Kad su čuli šta je bilo to strašno u 
planini iza njevog sela, starali su se da se uklete kese i dukata 
nikad više ni ne spomenu. Latili su se u oranje i sijanje ko kad 
gladan dođe do zalogaja, a kad su poso završili u selu je bilo 
takog veselja, da ga se sićalo i stoto kolino. 

Dva šogora su ostali na svom temelju, u maloj kućici, i tu 
se 1 momak oženio i posli tušta poroda odranio. Živili su do 
smrti tako, da svit nije vidio rođenije braće. 

Al i seljani su se starali da ne budu gori. Čovičku ko palac 
svi su išli na mobu i napravili su i njemu lipu kuću pokraj 

siromaškove. Tako se siromašku ispunila i ta želja, da ima do- 
brog komšiju. Al nije imo samo jednog, jel niko više nije mogo 
kazati na te seljane, da su rđavi ljudi. 
I ja sam jedared bio tamo i od sami' seljana sam čuo ovu - 
pripovitku. Ja ne virujem baš svakom, al njima virujem da su 
sad pošteni ljudi, jel mi se nisu samo falili kako su sad vridni 
i gostu radi, već su mi od srca kazali kako ranije nisu zavridili 
ni da i' ker olaje. 
Posli me put nikad nije nano na tu stranu i ne znam šta je 
tamo još bilo, zato je pripovitki kraj. 


Pričao Pere Poljaković Kovačev 

BUCKANJE S VRAGOM 


Bio tako jedan momčuljak, koji je odrasto pod macvinom 
rukom. Maćva ko maćva: nikad nije mirna, ko da ima pun- 
drava. A momčuljak ko siroče — pati i samo čeka dokle će? 
Maćva je zamličila oči čoviku, a nevino dite nek trpi. Siroma' 
deran se duči i muči, al neće da ostavi očevu kuću dok ne dođe 
vrime. Deranu je sramota da oca iznosi na glas. Al svačem ima 
kraja i jedared je došlo vrime, kad je i momčuljku ispo stan. 

_ Baćo moj, sad ću i ja kuću kućiti. Idem u svit da potra- 
žim sebi mladu, — momčuljak je stao prid oca. 

= Otac se ne protivi. On bi dao i prćije i blagoslova, al macćva > 
ne da. Zlobna je i na lipu rič što bi je otac kazo sinu. Mom- 
čuljku ni ne triba ništa osim da se kurtališe maćve. Ode on u 
svit i sad je odio, brodio, dok jedared nije došo u jednu kra- 
ljevinu, di je od nevolje valjda i kamen prostenjo. 

_— E, tu ću ja naći pravu mladu, — momak vikne kad je 
vidio sve to. 

On je patio, pate čeljad — ta tu mora naći mladu, koja ce 
mu biti par do groba i pokrova. O'ma' je zapito jednog starog 
čovika, kaka tuga i nevolja mori taj svit? | 

— E, moj sinko, šta i pitaš kad nam ne možeš pomoći, — 
dida uzda'ne. 

_ Dida moj slatki, ko to zna?! Svačem ima kraja, a zašto 
vašoj nevolji ne bi bilo, kad je bilo kraja i mojoj, — momak ce 
na to ko mator. — Možda sam se ja rodio baš na to, da nađem 
kraja vašoj nevolji. 

_ Kad bi ti bio te srićne ruke, pozlatila bi ti se. 

Tako su rič po rič i na kraju će dida kazati u čemu je ne- 
volja. U čitavoj kraljevini imaju jednu suvaju, a ni u toj živ 
čovik ne može mliti. Tamo dolaze vragovi i u suvaji je čudo 1 
pokora! Nije već jedan bio koji se primio da će suvaju oslobo- 
diti od vragova, al ko ode tamo, taj ni da ostane ni da osvane. 
Svaki pobigne iz svita, a ne da ne bi iz suvaje, samo kad jedared 

koraci tamo. Eto, zato je tu sve tužno i žalosno. Zemlja je beri- 
 ćetna, ljudi su vridni, al se rane ko zvirenje jel nemaju di mliti. 

Njev kralj daje ćer jedinicu i svako blago onom ko će suvaju 
oprostiti od vragova, da ljudi mogu 'isti kruva. 

— Taj ću biti ja, — momak kaže i o'ma' ode kralju. 

Kralj ga je lipo saslušo, al mu se steščalo kad je vidio 
momka mladog ko rosa i kaže mu: 

— Nemoj, sinko, da tako mlad i zelen gubiš glavu. Di ćeš 
ti izaći na kraj s vragovima, kad su toliki junaci već nasradali?! 

Momku je drago što se jedared već našo ko se i za njega 
stara, al se samo nasmijo i kazo: 

— Svitla kruno kralju, da vi znate pod rukom kakog vraga 
sam ja bio od ponika?! Kad me moja maćva za toliko vrimena 
nije ustolomila, ne bojim se nikojeg drugog vraga. 

Kralj bi njega još odgovaro, al momak veli, da mu samo 
spremi što triba, a za drugo nek ne vodi brigu. Kad je tako, 
kralj će dati što momku srce zaište. 

— Ne triba meni bogzna šta, — momak kaže. — Spremite 
mi samo akov vina i akov ulja, viku ora' i viku piljaka, velik 
šavolj ovčije kiseline i isti taki nagnječen bilim guščijim 
perjom. 

Da je tražio čošu od kraljevi' dvora, kralj bi je pozlatio i 
dao drage volje. Čim je sve natovario, momak ode u suvaju. 
Zaključo se tu još zadana i začepio i zakovo je svaku jamicu. 
Ni vitar ne može u suvaju, tako je do mraka začepio sve, pa 
prostro kabanicu i lipo zaspo. 

Kad je bilo oko ponoći, njega razbudi niko orcanje. O'ma 
je užego fićuru, sio za astal i latio se večere. Zubima lomi orase, 
iz šavolja šakački maže kiselinu, a iz čobanje od akova zaliva 
vinom. Nije dobro ni prizalogajio, a ni zalio — naspram njega 
se stvorio vrag. Momak sidi s jedne strane astala i ruba, a 
s druge strane vrag izdrečio oči. Ni vrag ,faljen Isus", ni mo- 
mak ,,amen''. 

Momak mlašće orase, od kiseline se sav uprcko i dabome 
da usne mora zaliti vinom — kako bi i Prde, opro?! Vrag 
samo gleda, ćuti i čeka. Al zna i momak šta radi: vragu će do- 
saditi čekanje. Tako je to i bilo. Jedared će vrag: 

— Hej, ti momče, ti 'ideš, piješ, a mene ne nudiš?! 

Što je čeko, momak je to i dočeko i sad veli: 

— Šta ću te nuditi — nezvanom gostu misto je iza vrata 
a ti si se još i napravio lud, pa ne znam jesi li baš pravi vrag 
il kaka utvara. A kad si se jedared već sitio da zineš, sad vidim 

— A što onda čekaš?! Eto prid tobom, pa uzmi. Evo moja 
vika ora', — i momak sotim uzme sebi orase, — a evo tvoja — 
i pokaže viku piljaka. — Evo moj akov vina, — i uzme sebi 
čobanju s vinom, — a eto tvoj akov, — i pokaže na čobanju 
s uljom. — Evo moje kiseline, — i uzme sebi šavolj s kiseli- 
nom, — a eno tvoje, — i vragu turi pod nos šavolj s perjom. 

Vragu se čudo dopalo što momak nije uzo sebi nenačeto, 
već ono od čega je već prizalogajio i otpio. I o'ma' će se i on 
latiti ,ora" i ,kiseline". Ta makar je vrag, zna dobro da se na 
ore da dobro piti. Zagrizo je, al oštro, u piljak i kad se sitio, a 
misto zuba osto krnjetak. Zagrizo je i u drugi, a s jednim zubom 
opet manje. Kad se već nalomio zubi, jedared će se vrag i 
čuditi: 

— Ta šta je ovo?! 

— Baš i ja to gledam, — momak će na to. — Tebi sam dao 
orase brez kore, ta samo jezgro, i opet nisi vridan da i' izgrizeš. 
Ta jesi li ti baš pravi vrag il se samo praviš?! Nemoj se sa mnom 
šaliti, jel ako ti ja zamočim glavu u kiselinu, napraviću od tebe 
pravog vraga makar nikad nisi bio tako šta. 

Vrag ne kaže na to ništa, al se zlo rasrdio. Guši ga ladna 
gar, pa se ma'nio ora'. Šta će, već će i on šakački kiselinu — ta 
ona se bar lako kliza. A ko veli, dobro će biti od nje što više 
po'isti, da ga onaj ne bi kako još i zagnjurio u nju. Zagrabio je 
onako bisno i lakumo perja i saso u razvaljene žvale, al kad je | 
onda počo kašljati i kijati, još malo je tribalo pa da se zaguši. r 

Momak se kobajage iznenadio, da se sav ukočio. Zagledo ad 
se u vraga, ko da ga nikad nije vidio, i na kraju će ko u čudu: 

— Ne virujem ja da si ti vrag, da baš šest pari rogova imaš 
na čelu! Pretelju, tebe neću ni morati pritisniti u kiselinu, kako 

gledam, tebi je dosta da je samo lizneš i već ćeš se zagušiti. 

Bh Momak vrti glavom ko da ni sam ne zna šta bi mislio i 
sE! uradio, al se i vrag sad već zblenio ko da je jučerašnje dite. 
Gleda na svoj šavolj kiseline", gleda kako je momak slatko 


saranjiva u ustima i kad je jedva jedared došo do riči, siroma' 
pa vrag će srdito: "ad 
H — Kaku gršu imaš ti, kad se u njoj sve topi, a meni sve 
. | zZzapinje?! : 


— Kad ti ne zalivaš, — momak će na to kroz zube, ko da 
mu je mrsko i rič trošiti na tako neu og stvo. 
| | | ži | % add in 
Al se vrag na to još više naoštrio. | u ME Na 
— Šta ću zalivati, valjda one krnjetke od zubi što sam i' 
proguto?! — dreknio je bisno. — Rano je još za vino, kad u 
| :' A ua Dea : oj a ča kg rd Md i 
ze PK .. sa ;. kai RG ši se ke, Ko g krive 


Ki PS A Eg Ž 
3 = ijanog SG 


š. zad is ">, 
Kk, A 


JU TND 


2 


D je 
ist 7 sidi 
4 


trbuvu nemam nikakog temelja, već mi daj koji komad krušca, 
pa će s njim 'ilo valjda lakše ići. | 

Momak je to jedva i dočeko. Kad je onda đipio na vraga, 
onaj je mislio da će se o'ma' zapaliti suvaja nad njim. 

— Vidi ti sina materinog! — momak se kobajage razgoro- 
padio. — Samo još rič o kruvu i već ćeš dobiti po ušima. Ne 
daš suvaji ni blizo, ta skoro sam već prisvisnio od želje za ko- 
ricom krušca i još ti zanovetaš da ti dam kruva?! 

Vrag vidi da je natrapo na svoje trnje i zaćutio je o kruvu. 
Malo od muke, malo od bisa trgo je bardak s ,,vinom'" i kad je 
onda povuko, ulja je jedva ostalo. I nije sad čeko, već u jednu 
šaku ,ora'? u drugu ,kiseline' i samo trpa u žvale. Namazo je 
uljom gršu, da bi se valjda i klinci sklizali kroz nju, a ne da 
ne bi perje i piljci. Al jedva se naguto, a kad su se onda piljci 
S perjom uzmutili u punom tarčuku ulja, vraga je 'uvatila 
muka i gori i doli. Upleo se u nevolju gore neg pile u kučine, 
a momak ni ne haje na njega, već samo drobi orase, maže kise- 
linu i sisa vino, pa još podvikiva: | 

— Samo da je još malo krušca, pa da znam zašto živim! 
Na ovake or'e i na ovu kiselinu nije dosta ovaj naprstak vina 
— bunar da mi je ispiti! 

— Ma kaka je u tebe grša, a još kaku petlju imaš? — vrag 
arekne kad se malo iskobeljo od nevolje. — Kaka je to sila 
u tebe?! | 

Momak ga je kobajage jedva tio pogledati, ko da ima posla 
s balavim ditetom. 

— Šta vrag zna šta je život, — počo mu se rugati. — I ti 
se još praviš da si pravi vrag, a ne znaš da je to moja snaga. 
Da te maličak kalamim s njom, da vidiš kako bi se 1 tebi osla- 
dili orasi s kiselinom i ovo dobro vino. Al di si ti od te snage?! 
Jedino što možda vridiš, to je da si se uvuko u suvaju, samo 
ne znam kaka je ta tvoja snaga s kojom si se mogo provući, 
kad je svaka jamica začepljena? 

Vragu je nevolje i sramote bilo već dosta. Mislio je, da je 
sad došlo njegovo vrime i sav se izbekario: 

— E, to je moja snaga, vragovska! Sinko MOJ, ja se možem 
provući i kroz naprstak! 

Vrag se počo kočiti i vrkočiti, al ga je momak i sad po- 
gledo samo ispod oka i onako priko zalogaja kazo: 

— Kad bi se na ovom svitu rodio kaki koji će to i poviro- 
Vati, alaj bi onda i ti sam povirovo da je to tako! Ne bi li još 
kazo i to, da bi se provuko još kad bi u naprstku bilo i kiseline?! 


14 Hrvatske pripovijetke 

Momak se ruga rogatom i počo se bajage smijati ko lud. 
Znao je šta radi i nije se mi privario. Repati se na to rasrdio 
kako se samo crni vrag može rasrditi. Kad je onda puko šakom, 
momku je o'ma' otskočila čvorga na timenu. 

— No, no, šta sad još neće biti?! — momak se breca. 

Vrag se počo smijati kad je vidio kako momak pipa čvorgu 
1 veli: 

— Dobro je to, sinko, dobro. Nek ti raste glava kad s onako 


malom pameću nisi mogo da s'vatiš moju vragovsku snagu. 


Vrag se tako smije, al momak njemu kroz zube kaže: 


— Udri ti dok mi glava ne naraste od čvorga ko ovaj ša- 
volj, al ja ni onda neću povirovati čak ni to, da možeš tu veliku 
šaku provući kroz jamu na bravi. Lipo bi ljudi mislili o mojoj 
pameti, kad bi ja virovo jednom takom, koji nije vridan zubima 
razbiti ni or'e brez kore! 

— E, ti si baš udaren mokrim obojkom, — vrag se nasmijo, 
da su mu se sve drobili oni okrezani zubi, — al ako si lud, 
valjda nisi ćorav. 

I nije više sporio riči, već skočio do vrata, al i momak za 
njim. x 

— Eto, iđi s onu stranu vrata i gledaj, kad već nemaš pa- 
meti, — vrag se izbekario, ko da momak i sam nije već krenio 
tamo. 

Vrag je turio ručerdu kroz ključanicu, a momak već čeka 
s klincima i velikom sikirom. Ta spremio je on to tamo još za- 
vrimena. Kako je crna šaka prošla kroz jamu, a momak udri 
velike ciganske klince! Zakovo je vragu šaku za teška suvajska 
vrata, dok se onaj nije mogo ni sititi u kako kolo se sad u'vatio. 
Vrag u jauk, a momak se nasmije i kaže: 

— No, no, šta je sad to?! Da te nije zabolila ona čvorga na 
mojoj glavi?! 

— Vidi, vidi čovika, još ti pitaš šta je to? — vrag je pro- 
stenjo. — Čovče, ta ti kaži šta je to sad?! 

Al momak nit se smije, nit govori već se sago i latio se, 
pa vraga bucka po nosu. Onom je dosta i klinaca u šaki i sad 
se još više otima i jauče, al momak samo udara čelom u nos. | 
Vragovski nos buknio začas ko krastavac. Latio se siroma' vrag, 
moli i priklinje ko da je vik provo u molitvi. | 

Momak se najedared uozbiljio ko sinoćni kupus i dreknio: 

— Sta me konabiš?! Nisam valjda gluv?! Nećeš valjda za- 
tajiti šta si malopre reko?! Jesam ja kazo kad mi je čvorga buk-| 


nila na timenu, da je dobro što glava raste — bro oo | 


il ti? . 

— Ja sam, ne kažem da nisam ja kazo, — vrag popušta, 
al o'ma'. 

— E, pa je li red da tvoja glava ostane glupavija od moje, 
a zajedno smo tako slatko večerali?! Kad smo bratski podilili 
tu dobru večeru, red je da i pamet ne ostane samo meni. Zato 
sam 1 izabro nos, on najlakše natekne, pa češ se tako najbrže 
i opametiti, — momak je izređo sve na dušak, a zatim je za- 
čutio ko zaliven i ogluvio ko put. 

Vrag je mogo sad jaukati i moliti, momak ga je bucko 
kako ne bi ni najrogatiji ovan, sve dok se vrag nije zakleo 
tvrdom virom, da ni on, ni njegovo poslidnje kolino neće nikad 
više suvaju ni spomeniti, a kamoli se u nju vratiti. 

— No, to bi još tribalo, da te još jedared zateknem o'de, — 
momak se nasmije na to. — Onda bi te izbuceko toliko, da bi ti 
glava narasla tako da je ne bi protisnio kroz vrata, makar te 
ja i batinom tiro iz suvaje. 

— Molim ti se, kad sam se ja već zakleo da je neću spo- 
meniti, nemoj mi je ni ti spominjati, — vrag je dreknio od 
muke, kad je samo čuo za suvaju. 

Momak se na to kobajage zdravo uozbiljio i veli: 

— E, sad vidim da ti je glava narasla toliko, da imaš dosta 
pameti. Ovo je već divan. Sad smo čovičanski podilili i pamet, 
pa bi još jedared mogli bratski podiliti večeru, ako si se možda hi 
opet zaželio tako dobri' zalogaja i tog krasnog vina. e 


MT 

— Dosta je meni bilo te večere i jedared. Puštaj me, a ni la 

tu večeru mi ne spominji više dok imam bar jedan zub čitav. hk 
Kad je tako, momak otkuje vragovu šaku, pa će je stegniti iii | 

da se rukuju na rastanku. On oće, al neće vrag. Trgo je ruku ija 
ko da se dotako žeravice. nj 


— Alaj, alaj, pobratime, ta nisi ti pravi vrag. Ako se nađeš 
s kojim takim, pošalji mi ga sutra, da bratski podilim s njim 
večeru i izmirim s njim snagu, — momak će bajage ozbiljno. 

Al je vrag samo promrnđo: 

— Ta da, ko da ja već nemam dosta krezavi' 1 kljakavi? 
vragova, baš ću i tebi slati, da i ubogaljiš. 

I ode tužan i žalostan, makar mu je na svakom prstu i po 
tri prstena od ciganski klinaca. Otperjašio je, da je rep sve 
lajo za njim, a momak se zasuko i Još te zore počo je diliti prvi 
meljaj. Kad je kralj to čuo, o'ma? je naredio da se ispeče velika 
gužvara i kad je navalio na nju, malo je još tribalo da se za- 
guši od dobri' zalogaja ko vrag od perja. Nije ni čudo, makar 
je kralj, zaželio se i on dobre, bile pogače. Ne da se zaželio, 

već kad je vidio ono lipo brašno, on ko i drugo malo dite: daj 
sad il o'ma', al svega dobrog što se od brašna peče i kuva. 
Čim je prizalogajio i naredio da se oteže prisnac i sprema 
pokljukuša, o'ma' je sazvo svatove i bome je gotovo sva nje- 
| gova kraljevina prvu koru krušca po'ila u momkovim svato- 
vima. Kad su se nasvatkovali, kralj je dao zetu i ćeri lipa ka- 
ruca, nek zet iđe i bira sebi dvore di oće, a posli kraljove smrti 
nek mu je načast i cila kraljevina. 
Mladoženja i mlada odu veselo, al kad će bliže šumi, 
| momku se koža najedared naježila. Ispod šume ćavira vrag i 
k zlo se priti. Momak šta će, već kaže ženi da se vrate. Ne boji 
| se za sebe, al mu je stra' da se vrag ne osveti na mladi. Mla- - 
doženju je stra' za tako lipu mladu, al kad je ona čula o čemu 
Ž je razgovor, samo se nasmijala. Ta ko bi znao ako ona ne bi, 
1 kako se njezin čovik izmrko s vragom u suvaji?! Ako je on 
znao početi, ona će znati i dovršiti — nije red da bude gora od 
čovika. Ona se samo nasmijala i kazala čoviku šta je naumila. 
— Samo ti tiraj konje dalje i ne brigaj, — 'rabri čovika. 
Vrag se samo priti, a mladoženja kad je čuo šta je mlada 
smislila, povuče kajase i vikne vragu: 
— Ta vidim, pobratime, da me zoveš. Ne trudi se, evo me 
idem. Nisam slip kod očiju, to si vidio i sam. 


Mlada je prislonila leđa na čovikova i tako su se nji' dvoje 
zamotali u jednu opakliju. Iđu sad tako i kad će bliže, a vrag 
vidi jednu opakliju, jednog čovika, a dvi glave. Kako je to 
; ugledo, a one dvi glave najedared zinu i viknu: 
— Pobratime, šta je to s tebe, je li ti splasnio nos?! O, o, 
vidi teške nevolje — ta tebi se glava opet smanjkala. O, o, po- 
bratime, zar ti opet nemaš dosta pameti?! Kako sam to samo 
mogo promašiti, da ti glava ne naraste dosta, a baš sam se dosta 
trudio kad sam ti glavu natiravo da naraste. Sad vidim da si | 
' bolji majstor od mene: samo si me kvrcnio, a meni je o'ma 
he izrasla još jedna glava. 
| — Šta kažeš — ta druga ti je izrasla od moje šake? — 
vrag poviče. 
— Nećeš valjda kazati, da ni to nisi vidio kad smo onako 
bratski podilili večeru u suvaji? — momak će se kobajage ču- 
diti. — Pobratime, nemoj bar tu svoju snagu tajiti. Vidiš, ti si | 
me samo kvrenio, pa mi je izrasla još jedna glava, a ja sam te 
čitavu noć bucko s čitavom glavom, pa opet ništa. O, o, kadje 
= tako, pobratime moj slatki, nije red da ti baš sasvim ostanem 
dužan. Daj nos, da ti glava opet naški bar malo. zul 

Kad je vrag vidio da se momak ne samo ne boji od pritnje, 
već bi se još i bucko, zastrugo je papcima da varnicama umalo 
nije zapalio šumu. 

— Pobratime, — momak vikne — a kud si nagnio? 

On viče, al se vrag ne obzire dok nije odmako na drugi 
kraj šume. Ni tamo se nije zaustavio, već se samo maličak okre- 
nio i poviko: 

— Još ti pitaš kud sam nago?! Nisi mi nos dosta izbucko 
s jednom glavom, sad bi još i sa dvi?! Al bogame nećeš! Ne 
izbuckati, ni viditi me više, al nikad! Ne bi li još tio, da te opet 
maznem, pa da ti izraste još koja glava?! 

— Zašto da ne?! — mladi poviču u jedan glas. — Kad bi 
m1 izraslo jedno deset, onda bi te valjda mogo izbuckati tako, 
da bi ti glava narasla toliko, da i u nju stane malo pameti. 

— Čekaj ti na to do smaka svita! — vrag još poviče i ode, 
da mu se trag sve praši. 

Tako se siroma' momak kurtaliso obadva vraga — onog 
brez rogova — maćve, i ovog što se marvašio u suvaji. 


Pričao Luka Malagurski 


JANKO I IVAN 


je on radio niki vitar nano jednog mladog 
posla, al nije vragu. Šta će rogati već 
kake hasne, a kako ne bi kad je nanjušio s mašću 
Smazo on nju, ta svaki zalogaj mu se za srce uvatio, i 
došo tako i očo. 

E, al nije tako prošo kad je stigo kući. Matori 
šta je radio, a mladi sve mora kazati, kad zna i tako 

Obradovo se Ivan, kad je kroz koji dan vidio kakog slugu 
je dobio. Sad je vidio da nikad ne možeš znati šta se u kom 
krije. Još nije štogod dobro ni pomislio, a Janko već sve po- 
radio. Tako iz dana u dan, pa se Ivan pomalo naviko, da u sva- 
kom poslu posluša Jankov s'vit. Kako ne bi, kad vidi da je 
sluga zdravo pametniji od njega. 

Tako se kroz godinu dana i dogodilo, da Ivan nije kazo ni 
jednu rič protiv, kad mu je Janko reko: 

— Ivane, vrime je da se već oženiš. 

Uzjašili oni dva dobra konja i odu tražiti divojku. Gledali 
jednu, gledali drugu i tako redom, al Janko kod svake samo 
zavrne nosom, a Ivan već i kreće dalje. Tako je to išlo dok nisu 
naišli na ćer jednog mijandžije. Divojka je malo starija, 1zo- 
stala je iza svoji' parova, al se Janko tu zaustavio. 

Ivan je već zaboravio da se Janku protivi, al sad nije mogo 
oćutiti, već kaže: 

— Janko brate, oće li to valjati? Znaš, da je mijandžija 
ritko od'ranio čestitu ćer, a ova je nika još i zaostala ko pu- 
rovak. 

— Ništa nema što bar kome nije dobro. Da je baš tako 
kako ti kažeš i onda ćemo je uzeti. Na zlom se čovik uči dobro 
poštivati. 

Ivan je već imo prilike da se uviri u Janka i tako na kraju 
1 sad pristane. Odvedu mladu kući, pa sad imaju redušu. Kad 
dođu s posla večera i čeka, kreveti namišteni, ta oko kuće sve 
u redu. 

— Vidiš, vidiš kako je dobro imati ženu, — Janko kaže 
Ivanu. — Ne moramo se laćati kuvanja kad sustanuti dođemo 
s posla. Ona sve pripravi, a mi samo dođemo na gotovo. 

Tako je to, al ne zna Ivan da baš i nije sasvim tako. Kom- 
šija bacio oko na Ivanovu ženu, a tu se našla u pomoći i jedna 
baba, što nije drugo ni radila već samo svađala. Koliko komšija 
i ne tiska, al baba nagovara ženu. Nagovaraj pametnog čovika 
da glavom natrče na zid, pa ćeš ti dobiti po glavi, al je lako 
žabu natirati da skoči u vodu. Ivanova žena se bajage nećka, 
al babu pita: 

— A kako ću ja Ivana odbiti od sebe? Ja bi' više volila da 


me on zamrzi, pa ne bi niko mogo kazati da sam ja kriva. 


Ako je samo do tog, baba će njoj dati s'vita i na pritek. 

— Kad te oće zagrliti, a ti se bajage propinji, pa ga samo 
gazi po žuljovima. ž 

Dopalo se to mladi i to veče tako već i radi. E, al di će se 
to dopadati Ivanu, pa je ma zagrajo. Al se graja nije još ni 

digla, vrag je već tu. Uzo je Ivana na stranu, pa ga svituje i 
umiriva. 

— Di si ti još vidio mladu kobilu da se ne vuća priko rude? 
Nemoj ti na ženu o'ma' planiti. 

Ivan je poslušo Janka kad se ženio, poslušaće i sad, i opet 
će lipo oko žene. Ona njemu na žulj, a on se smije. Šta će 
mlada, već drugi dan sve kaže babi. Oće baba i na gore pos'vi- 
tovati. Ivan je imo ždribe što ne od'rani svaki domaćin. 

— Proburaži ga. Znaš ti da je našim ljudima važnije da 
imaju repova, neg zemlje, i da vidim oće li te onda još milovati, 
— baba je uputi. 

Drugo veče, kad su Ivan i Janko došli s njive, a žena oma? 

\ Ivana za ruku i vodi ga u košaru. 

| _ Čovče, ja sam namirivala i slučajno sam naerila vile, a 

ždribe se nabolo. | 
Čovik nije čeko s grajom, al je i vrag o'ma' tu. Kad je vidio 
šta se dogodilo, o'ma' je Ivana otisko od žene, pa ga utišava: 

 — Šteta je šteta, al nećeš valjda ženu utamaniti. Di si ti 

: još čuo za salaš na kojem se šteta ne dogodi?! 

Us'vitovo se Ivan i opet lipo oko žene. Drugi dan ona opet 
babi na tužbu i na kraju veli: 

— Meni je ovako dosadilo, već ti mene, babo, pos'vituj 
kako da ga otstranimo od kuće. 

E, to je babi još lakše. Kako je mladu uputila tako će to i 
biti. I žena to veče lipo oko čovika, pa mu kaže: 

— Ja sam čula da na vodenici zdravo lipo melju, a koliko 
odneseš toliko i doneseš. Zašto da mi "idemo ovaj kruv što je 
ko trušnica? 

Ivan sluša i misli: ima žena i pravo. Doduše do vodenice 
i natrag ima i nedilja dana puta, al će se malo bar proći. A ni 
Janko ne kaže ništa protiv i tako se drugi dan i krenu s teretom. 

"dd Odu nji' dvojca, a žena o'ma' dovela komšiju i babu, pa će oni 
Kk tu blagovati i vragovati. Oće oni, al će vragovati i Janko, kad. 

je on pravi vrag. 

Nije on tiro konje do vodenice, već na gredi stvorio suvaju. | 

R i melje pivajući. I kad je bilo veče, a Ivan i Janko već kod kuće 
I stovaraju brašno. Kad je žena nji' ugledala, borme je poželila : 

E da su bar oslipili. Ona će o'ma' babu za s'vit, al se i babi sad 

. svezo jezik i ni ne sluša, već je pobigla u duboki budžak kaki | 
su kadgod bili iza peći. Šta će žena, već komšiju brže-bolje u | 
kovčeg za brašno. Sve je ona to lipo spremila, al kad će ona 

rala. Šta će sad, već sila prid babu u budžak, da je još i zakrili, 
pa će stenjat. 

— A kako je dobro što ste došli. Meni se poslipodne štuca, 
pa štuca. Ta ko me može spominjati, već moj čovik — mislim 
se ja. Ko velim, valjda vas je snašla kaka nezgoda, pa se mo- 
rate vratiti. Pa, eto ja spremila dobru večeru, a baš me spopala 
nika ogluština, da se jedva mičem. 

Ona pripovida, a čoviku je žao, pa je zove da bar večera 
s njima. 

— Ta samo vi 'ite, a meni nije ni do čega od ove ogluštine. 

Čovik bi o'ma? i večero kad je gladan, a tako dobru večeru 
davno već nije imo na astalu, al se na to javi Janko: 

— Ivane, pritrpi se još malo, pa ćeš večerati. Prvo mi daj 
što je moje, jel je meni baš sad isteklo vrime. 

Kad je Ivan to čuo, oma mu nije tribalo večere, već je 
počo nagovarati Janka da još ostane. Neće onaj ni časa. Njemu 
je služba istekla, sad će samo uzeti zaradu i zbogom! 

— A šta ću ti platiti? — zapitaće Ivan kad već ne može 
nagovoriti Janka da ostane. 

— Kako smo pogodili: uzeću samo ono što tebi ne triba. 

— Biraj što ti srce zaište, makar mi to i tribalo ko svaki- 
dašnji krušac, — Ivan nudi sve od srca. 

— Ajak! Samo ono što tebi ne triba! 

Vrag tako veli i o'ma' se i stvori u svojoj koži. Oma je odigo: 
poklopac na kovčegu od brašna i izvuče komšiju. 

— Ivane, je li tebi triba ovaki komšija što baca oko na 
tvoju ženu? 

Ivanu su otpala usta kad je vidio koga je crni vrag izvuko: 
iz bilog brašna, al je za to mogo kazati: 

— Ta di bi mi tribo? 


— E, onda je moj, — vrag kaže. O'ma' je izvuko i babu iz 
budžaka, pa će: — Ivane, a je li ti triba ova baba što ti je ženu 


na to nagovarala? 

— Ta di bi mi tribala? 

— A ovaka žena, što bi tebe i živog odrla, a s ovakom ve- 
čerom časti komšiju i babu — je li ti ona triba? 

— Al nikako. Nije mi tribala ni onda kad sam se ženio, al 
ti si kazo da je dobra. 

— Al za mene, — nasmije se vrag i sve troje uzme pod 
pazuvo i ode ko da ga nikad nije ni bilo. 


Pričala Tona Jurčak r. Lebović 

ŠTO KO ČINI, SEBI ČINI 


E, kaže, u jednom selu bio čovik udovac sa tušta dice, a još 
mu i stari otac na vratu. Sastavljo je kraj s krajom kako je 
mogo, al jedne godine led potuko litinu, pa je u selu teško naći 
i nadnicu. Kad je već dogorilo do nokata, stari otac će pos'vi- 
tovati udovca: 

— Sinko, — kaže on, — doće već vrime da u kući nećemo 
imati komad krušca. Ako ćeš tu čekati skršteni' ruku, onda ćeš 
dočekati da drugo neće ostati, neg da dicu i mene baciš u bunar, 
a iti da skočiš za nama. Iđi ti za kakom zaradom u svit, i tako 
ćemo valjda kako pribortati ovu gladnu godinu. 

I udovac vidi da se tu nema šta misliti i krene još tog dana. 
Nije dugo išo, kad dođe na jedan veliki gazdaluk. Ima tamo 
svega, a to je svenikog velikog gospodara, koji je toliko tvrd, da 
nema ni žene, ni diteta ni grdeta, jel i od nji' žali zalogaj. Triba 
tu sluga 1 taj gospodar o'ma' i primi sirotog udovca. 

— A šta ću dobiti za službu? — siromak pita. 

— To ćemo viditi kad prođe godina. Dobićeš šta zavridiš, 
jel ja ne kupujem mačku u džaku. 

Šta će siroma' udovac, kad je već i dotle ogladnio, a stigo 
baš prid večeru, već ostane. Tamo je čeljadi dosta, pa uvik 
ostane korica od kruva, kožica od slanine i drugi koji drobac. 
Siromak misli na to i ko veli, bar nije daleko od kuće i tako će 
sve to moći od vrimena do vrimena odneti svojima. Tako je i 
radio. Kako čeljad ustanu od 'ila, on pokupi sve što ostane i 
svake subote otrče do kuće. U njegovom selu hara gladna go- 
dina, pa to što on donese u torbi zlata vridi za dicu i njegovog 
starog oca. 

Radio je priko cile godine sve od srca, a kako i ne bi, kad 
će bar svoje izdržati. Tako je jedared istekla i godina. Ode on 
prid gospodara, a misli da će dobiti 'rane i štogod i u novcu, 
a onaj izvadio dvi zarđane krajcare i kaže: 

— To je sva godišnja služba. Nisi zaslužio ni toliko, al neću | 
baš tirati mak na konac, nek te andrak nosi. 

— Da ja baš nisam više zavridio, a sve sam pošteno svršavo 
što mi se naredilo?! — začudi se siromak. 

— Šta si zavridio to ja znam, a ako misliš brnjaviti onda 
napolje iz mog dobra, jel se tu još nije zadržo taki koji bi se 
sa mnom vuko prsta. 

Šta će siromak kad mu se onaj priti, već stisko te dvi kraj- 
care i krene kući tužan i žalostan. Nije dugo išo, kad dođe do 
jedne tekuće vode. Kad je ovamo dolazio voda je bila plitka, 
al sad nadošla i sve kamenje nosi. Baš se on mislio kako će 
prići kad ni plivati ne zna, a i da zna nije uputno kreniti priko 
take vode što sve ušti, kad spazi na drugom brigu jednog didu 
s čunjom. 

— Alaj, dobri čovče, očeš li me prineti priko vode?! — 
oma zapita didu. 

— Ja sam zato tu i došo da prinosim putnike, al ne badava. 

— Pošto? 

— Krajcara po glavi. 

Manje ne može ni iskati, al za siromaka to nije mala stvar, 
kad je on za cilu godinu službe dobio svega dvi krajcare. Al 
šta će, više vridi živa glava neg sve krajcare na svitu, pa on 
kaže didi da će mu platiti. 

Dida o'ma' privesla i lipo udovca prinese. Ovaj pošteno 
isplati krajcaru, al mu se jedna suza otela. 

— Zašto plačeš? — zapita ga dida. 

— Kako ne bi plako, kad mi je ovu krajcaru dono znoj 


od po godine, a ova voda mi je odnela začas, — i kaže kako je 
služio. 
— A jeli ti žao što si je meni dao? — zapitaće opet dida. 


— Al nikako, — siromak se počo braniti. — Ti si to zaslu- 
žio, di bi mi bilo žao. Meni je samo teško na srcu što sam je ja 
tako gorko i krvavo zaradio. 

Još se didi 1 zafalio što ga je srićno prino i ode kući. Iđe tako 
priko strnjika na pričac, da bi što prija stigo i jedared naiđe 
na svinjare di se »čuškaju“. Vidi on kako su se dica slatko za- 


igrala s ,,Cuškom'"', pa se sitio kaka bi to dragost bila da i on 
»dnese dici milošće. 


— Alaj, dico, ne bi vi meni prodali tu ,,€ušku''? — o'ma' 
zapita. 

— Zašto ne bi. Eto za krajcaru. 
 — Samo kad nije skuplja, jel više ni nemam, — kaže on 
kupi ,,Cušku''. 


i 


Nosi sad kući milošće, pa ko veli, njegova dica će se s njom 
abaviti i tako bar neće uvik tražiti kruva. Tako je i došo kući. 

Dici je drago što njim je dono milošće, a stari otac ga zapita 
šta je zaslužio. Ispripovida on ocu kako je onaj gospodar platio 
i kako je jednu krajcaru dao za ,,ćušku'"', a drugu moro platiti 
da priđe priko vode. 

Misli on sad kako će se otac ražalostiti, al se dida zami- 
slio, a zatim veli: 

— Ništa, sinko, samo kad si ti u poštenju radio i kad nisi 
osto pod sramotom prid onim čovikom što te je prino priko 
vode. Glavno je da mu nisi osto dužan, a eto i nas si s koricama 
krušca izvuko na leđima. 

To je siromaku više, kad ga je otac ovako dočeko, neg da 
mu je kogod poklonio godišnji kruv. Sad je već i u njegovom 
selu bila dobra litina i ko nije lin i ima zdrave ruke, može naći 
sebi života. : 

On se oma i razgledo za životom i zaradio je iz dana u 
dan toliko, da imaju s čim zapržiti i golo tilo pokriti. A drago 
mu jei kad vidi da se njegova dica sad imadu s čim sigrati. Oni 
ni ne rade drugo već se samo ,,ćuškaju''. Kako se s ćuškom si- 
graju ona se počela žuljati, pa se žulja i žulja i kako se ožu- 
ljala, jedared je počela svitliti. Što se više ožuljala, ona sve više 
svitli i jedared je udarila iz nje svitlost jača neg u sviće. 

Sad je to samo drago siromaku. Dica se zabavljadu priko | 
cilog dana, a uveče ne triba paliti svitlost, već misto fićure svitli 
,€uška''. Ne zna on šta je to, al kad su ljudi jedared vidili s čim 
on svitli, oma su otrčali kralju. Kralj i viruje i ne viruje, al | 
o'ma' drugi dan je sio na kola i ajd do siromakove kuće. 
Borme, kad je pogledo o'ma' je vidio da se dica sigraju s dragim | 
kamenom kako velikog ni on nije vidio. Kralj se nije mislio, | 
već kaže siromaku, da je došo da kupi tu ,,ćušku'"'. 

— Adi bi ja to prodavo? — brani se siromak. — Ovakc 
nemam troška na svitlost. Ne znate vi, svitla kruno, kako to 
meni dobro dođe kad u zimu uveče vežem metle el pletem 
krušne kotarice. 

— Ta ne boj s daću ti blaga, da ćeš imati života i ti 
tvoja dica. 

— Mamte, nemojte se rugati sirotom čoviku. Imam ja 
volje i brez ruge, ta i više nevolje neg što mi triba. | 

— Ta nemoj biti ko mali, već slušaj šta ti kažem, — na- 
govara ga kralj, jel bi on svakako tio da ima taj dragi kame r 
kaki niko nema. 

Al di bi nji dvojca divanili uput, kad siromak ni ne kla 
šta je dici dono i samo tira svoje: : 


m "Sea 
yo nmn ; 

a . 

7 


— A idite, di je još kogoa čuo da se blago daje za jednu 
,cušku''?! I ja sam je kupio za krajcaru od svinjara. 

Kralj je bio čudo razgovitan, i onako duševan čovik, pa 
kad je vidio po divanu kako je ovaj siromak pošten čovik, ko 
da mu je štogod sinilo u glavi. Pomislio je, da tu mora štogod 
biti, kad je siromak za krajcaru zapatio ovaki dragi kamen 1 
zapita: 

— A otkud ti ta krajcara što si je dao za ,,ćušku''? 

Siromak njemu kaže sve po istini. Kad je kralj to čuo, sav 
se niki razvedrio. 

— Vidiš, vidiš, — kaže on siromaku, — da ova ,,cuška'" 
vridi blaga, jel si ti dao za nju po godine službe. A kad je to 
tako, onda ti ja za nju neću dati drugo, već sve imanje tog go- 
spodara di si služio. 

Siromak se začudio, pa onda veli: 

— Otkud da mi date to, kad je njegovo?! 

Kralj nije čeko da se siromak još čudi, već mu sve ispripo- 
vida. Eto, kad mu je dolazio ovamo i on je došo kolima baš tamo 
di onaj dida s čunjom nosi ljude priko vode. Baš kad su kraljova 
kola stigla na brig, a čunj usrid vode. Dida nosi priko baš onog 
gospodara. I baš kad je kralj stigo na brig, a gospodar zama'nio 
da šakom udari didu. Ovaj se izmako, a gospodar kako je za- 
manio, tako se iz čunja privalio u vodu i zadavio. Kad je dida 
izašo na brig, kralj ga je pito šta je to bilo, a onaj mu kaže da 
ga je gospodar tio udariti zato što je zaisko krajcaru ko i od 
drugog. Kazo mu je da je to njegova voda, kad priko njegove 
zemlje teče. 

— 1, eto, sinko, taj gospodar nema nigdi nikog, a da mu 
imanje ne bi ostalo pusto, nek ti je na čast, a ti meni daj ovaj 
iragi kamen. 

Kad je siromak čuo taki divan, nije se više nećko. Kralj 
)ma' povo njega i sve njegovo društvo, da mu prida imanje 
li je zaslužio te dvi krajcare. Iđu oni, a kad su došli do vode 
u 1 već čeka onaj dida. 

— No, sinko, samo kad sam te jedared već dočeko, — on 
e na siromaka. 

— Šta bi sa mnom, dida moj slatki, nisam ti valjda osto 

užan? — siromak se uplašio. 

— Ti meni nisi, al ja tebi jesam. 

Umišo se tu o'ma' i kralj u razgovor i zapita u čemu je 
var. Oće, kazaće onaj dida. Nije to njemu poso da prinosi 
injom ljude priko vode, on je stari pustinjak. Al prija godinu 
ana on je baš noćio tu na brigu u šumi. U zoru su naišle ha- 

ramije. Nosili su puna kola blaga što su poharali. Kad su stigli 
nasrid vode konji su se poplašili, kola privrnila i ni jedan hara- 
mija nije osto živ. Kovčegi s blagom su svi ostali tamo na 
dnolu. 

— Ja sam onda smislio, da ću to blago pokazati onom koga 
za godinu dana nađem da je najmanje lakum na blago. Za go- 
dinu dana sam se nanosio ljudi priko vode, al manje lakumog 
od tebe nisam našo, — kaže on onda siromaku, — i blago je 
tvoje, samo ga vadi kad voda splasne. Eto vidiš da ti je voda 
platila za onu krajcaru službe, a platila je i tvom gospodaru. 

Siromaku je više drago što pustinjaka čuje da ovako divani 
neg što mu je kazo za blago, pa mu se lipo zafali, al onda kaže. 

— Ovo je blago oteto, a oteto prokleto. Dida moj, ja ću ga 
uzeti, al meni ono ne triba, već dok ga traje iz njega će se kod 
mene svaki gladan i žedan putnik moći i nalisti i napiti. 

Tako je to i bilo. I ja sam jedared gladan i žedan tudan 
išo i sit se nagostio, al je to bilo davno, i sad već nemojte tamo 
ni ići, jel je blaga nestalo, a ostala samo ova pripovitka. 


Pričao Joso Knjui 


KUSAVA ČELJAD 


Tako bio jedan siroma' momak sam u oca i matere. Nije 
njemu time još ni zaraslo, navale na njega da se ženi. 

— Ta di ću se ženiti, još se nisam ni promomčio, a kamoli 
sebi divojku odabro, — brani se on. 

— Odabrali smo je mi, — otac kaže. 

— Di ćete je vi odabrati kad je ja nisam ni vidio? 

— A šta ćeš je gledati. Nije ti dosta kad ti kažemo da ce 
doneti dvi krave. 

Momak neće, stari navaljivaju i dotle su mu žvavoljili, dok 
ga nisu natutlali. Šta se može — kad selo navali i popo mora 
da se ženi, pa se na kraju i siroma' momak priklonio volji ro- 
ditelja. 

— Ta nije valjda divojka glavna, već krave, — s'vituju 
oni njega. 

I daborme, njima su krave u glavi, pa je onda u njevim 
očima i divojka ispala taka, da je momak ne bi našo, da je baš 
svićom traži. I oženi se on. Dovo mladu, a ona dvi krave. * 

Sirota mlada je oduvik zdravo. volila mliko, al dok je bila 
kod svoji roditelja, borme ga je slabo vidila. Čeljad nika tvrda, 
udarila u tecivo i svakom broje zalogaje. E, al je mlada sad do- 
bila svoje krave i kad i je prvo veče pomuzila, borme nije 
mogla odoliti želji već će se na volju zasladiti. Al otkud bi ona 
sirota znala kolika je u nje želja? Muzi mlada i pije, pa muzi 
i ni ne domuzi a već ispije, i kad se jedared sitila, vimena 
prazna, a kravljače još više. 

Nadula se mlada od silnog mlika i jedva vuče trbu'. Kad 
je ona to vidila, zdravo se uplašila: šta će svit kazati — nova- 
lija, a već prvi dan je naradila tako štogod! Trbu' je posto 
težak, al još više pamet. I sad sirota mlada ne zna šta bi, već 
kad je na ledini vidila peći u kojima se liti peče kruv, ona biž 
u jednu. 

Ona se jedva sklonila u peć, a mrak se počo vaćati. Evo u 
to i svekrve, zabrinila se žena di joj je snaja, šta ne spraća 
krave. Viče je, a mlada se jedared javi iz peći. 

— Ta šta je to s tebe? — svekrva se začudila. 

— Nane, ja se ni sitila nisam, a popila sve mliko. Trbu' mi 
je sad toliki, da se bojim šta će svit kazati, kad se tu nisam 
još ni zgrijala, a šta sam već naradila, — mlada se potuži. 

Svekrva je saslušala i misli: mlado ludo, naučiće se pameti. 
Neće ona to udariti u talambas, već će je pos'vitovati. 

— Hajde rano, ta nije to ništa. Niko nije vidio, nana neće 
nikom kazati, a ti drugiput nećeš tako štogod uraditi, — počela 
je zvati iz peći. 

Al se mlada ne miče. 

— Sve je to lipo što vi, nane, ne zamirate, al šta će svit 
kazati kad to krave ispripovidaju? One su sve vidile. 

Kad je svekrva to čula uplašila se i ona. Odrasla je u siro- 
maštvu, krava nikad nije imala, pa njim nije ni poznavala ćud. 
Krave su snajine, ona mora da zna i kaka mogućstva imaju. 
Kad ona kaže da će krave sve to ispripovidati, to tako mora 
da je. I svekrva nije trla pamet, već se i ona zavuče u drugu peć. 

Jedva se ona smotala, kad evo i svekra. Došo čovik s njive 
i kad je vidio pustu Kuću, počo zvati koga živog. Javi se njemu 
žena iz peći i ispripovida sve šta se dogodilo. 

— A šta ću ja sad od sramote? — uplašio se i on, kad je 
čuo da će krave ispripovidati šta mu je snaja naradila. — Ajd, 
ženo, ti bi se još i kojikako jezikom oprala među ženskim svi- 
tom, al šta ću ja!? Ja sam muško, ta osto bi mi obraz crn do 
lakata! 

— Šta ćeš? Ne vidiš da na sriću treća peć nije još sasvim 
razvaljena, — uputi njeg žena. 

I svekar nije tražio drugog s'vita, već se i on o'ma' zavuče 
u svoju peć. Jedva se sklupčo, kad evo s posla i mladoženje. 
Kad je vidio praznu kuću, poviče: 

— Čeljad, di ste vi? Večera triba da je već gotova. 

Javi se njemu otac, a one dvi ženske glave ćute i drću da 
se sve peći tresu. 

— Kaki će to sad novi običaj biti u našoj kući, da se svaki 
zavlači u peć?! — momak se začudi. 

— Ćuti, ne viči, pa da kogod još čuje, — otac će ga zataš- 
kavati i kaže mu kako je novalija prošla s mlikom. 

Kad je mladoženja to čuo, a on samo odma'nio rukom. 

— Bilo pa nije, a drugiput ona neće tako štogod uraditi. 
Niko nije vidio, niko ne mora ni znati. 

— E, al su krave vidile pa će one ispripovidati. Šta ćemo 
prid svitom od sramote?! 

Kad je sin čuo taki divan iz očevi' usta, njemu je zagorčila 
i ženidba i rođena kuća. 

— E, babo moj, kad smo dotle dotirali, ja odem u svit, al 
o'ma'. Meni je bilo dosta i kad ste me ovako oženili, al mi je 
sad pridosta. I sad upamtite, ako nađem u pameti kusavijeg 
svita onda mi se možete nadati, al ako ne nađem, među vas se 
ne vraćam ni do smaka svita. A vama eto snaje i njezini' krava. 

Sotim se okrene i ode iz salaša onako kako se zateko. Išo 
je dok nije posusto, konačio di su ga primili, nasitio se di su ga 
počastili, al nikom se nije odavo zašto iđe po svitu. Tako je 
dospio do jednog dide i babe. Čeljad su dosta mogućna, dicu 
su udomili i sad samo |/idu i piju, side u zapećku i raduju se 
kad njim kogod svrati. Tako su i ovog neveselog mladoženju 
svesrdno primili i ugostili. 

— A kojim poslom iđeš po svitu i otkud si, sinko? — zapl- 
taće njeg dida, kad su se već dobro navečerali i udarili u divan. 

Ovom je sramota istinu kazati, a lagati ne bi tio, pa ko 
vell — našaliće se. I kaže on: 

— Za poso ne pitajte jel ga živom stvoru ne smim kazati, 
a lagati neću. A otkud sam, jedino to vam možem reći, jel sam 
ja s onog svita. 

On se mislio našaliti, pa ko veli, kad starci čuju tako što 
onda će ga se ma'niti. E, al kad su dida i baba čuli da je on 
s onog svita, navalili ko da će ga po'ist brez kruva. 

— Sinmko, šta kažeš?! Sinhnko, a jesi li davno krenio otud? 

— Davno — to nije nikaka rič! Šta vi mislite, koliko vri- 
mena triba dok čovik ne prođe sav ovaj svit i ne raspita po- 
znate, šta koji oće poručiti svojima na onom svitu? 

Momak je počo i sad se i neotice uputio u ovaj divan. Al 
za didu i babu nema šale. 

1 — O, sinko, da ti kako ne poznaš našu Evu, onu što je prije 
dvi godine umrla baš prid udaju? 

| — Evu, baš onu vašu? Ta kako je ne bi pozno, ta znam je 
u glavu. | 

— O, sinko, a jesi li baš ciguran, da je to ona naša cura 
što je umrla prije dvi godine? 

— Ta ciguran ko u se. Kako ne bi bio ciguran, kad vam 
umalo nisam posto zet na onom svitu. 

O, raduju se sad dida i baba i sve ga grle. 

— Kaži, sinko, pa je li živa i zdrava? 

Momak nema kud, već veze dalje. 

— Ta živa je, kako da nije, kad je na onom svitu, a i zdrava 
je samo je u velikoj nevolji. Nisam vam tio kazati prije večere, 

al je vaša Eva zdravo sirota na onom svitu. Ima četrnejst dice 
i ne zna kojem bi prije dala komad kruva. 

— O, 0, sirota! — dida i baba počeli žaliti, kad su to čuli. 
— Šta joj je i tribalo ići s ovog svita da tamo sirotuje, kad bi 
o'de imala svega. 

Borme je momak to veče požalio što se našalio s didom i 
babom, jel su mu jedva dali spavati. Zato je već u zoru skočio 
na noge i nije tio čekati ni ručak, već bi o'ma' krećo. Krenio 
bi on, al mu se dida ispričio na put. 

— Sinko, ta kud se žuriš? Ta vi tamo bar imate kada, kad 
ste već jedared umrli. | 

— Sitio sam se da sam štogod važno zaboravio. Moram 
hitno natrag na drugi svit, — brani se momak kako zna. 

— Veliš, — dida se obraduje. — E, onda samo iđi. Ja baš 
tio zapitati oćeš li skoro svratiti tamo. Alaj, sinko, ako bi mi 
tio učiniti jednu ljubav. Imam ja tu jednu u'ranjenu krmaču, 
a nama ni tako ne triba, jel smo već klali. Ne bi li učinio nama 
to, da tu krmaču otiraš našoj Evi, kad se već i tako vraćaš na _ 
onaj svit. Nek se cura bar štogod pomogne i nek vidi da se i 


sad staramo za nju. 

Momak oće drage volje. Kako ne bi kad u svojoj glavi 
misli: ta ovi su još luđi neg moji. Obradovo se još kako: sad | 
se može vratiti kući, jel je pronašo i ovake ljude. I o'ma' de- | 
belu krmaču prida se i krene svojoj kući. 

Al. nije još ni odmako, a baba će didi: 

— Ti, čovče, šta će naša Eva kazati: ti si poslo uranjeno | 
krmče, a ja ništa. Kaka bi ja mater bila da ne pošaljem nikake 
milošće. . Moi roma e. <. | 
I o'ma' i ona potrče za momkom. šal m 

— E], sinko, kad već tiraš tu krmaču, ne bi li mojoj Evi 
 pono i ovu dobru otunku? Kad će se već dobro na'isti, nek joj | 
SIrotoj Nije mi szuma s doe gi de e Li "I MJ Bra 
Kako on ne bi pono! Ovo su luda čeljad kakima se baš nije | 
nado. Uzme i otunku i veso ode kući. Kad je došo, a tamo salaš 
pust kako ga je i ostavio. Sve otvoreno, živina gladna trči prid 
njega, kravama. vimena 'sve pucaju pa se sirote ko nude da i 
pomuzi, a na ledini tri peći još drću. Kad je sve to vidio i sitio 
se dide i babe kod koji' je.bio, nasmijo se i počo sam sa sobom | 
divaniti. < ik ČORTEc pkć ao e "kradi če 
— O, ljudi ljudski, čovik nikad ne može pronaći najluđeg 
na svitu. Moja žena je'kusava.u pameti, al su još kusaviji moji | 
roditelji, kad 'su me natirali da-se s njom-oženim. A ja? Najku- 

saviji od svi', kad sam poslušo. Al onaj dida i baba su kusaviji 
u pameti neg svi mi. A kaki još mora biti na svitu?! 

Tako se računa sam sa sobom, al se ne javlja onima u pe- 
ima, već prvo na'rani živinu, krave pomuzi i novu krmaču 
sprati. Uredio je sve oko kuće, pa se nasmijo i opet počo sam 
za sebe: 

— Eto, da svaki malo pametniji malo luđeg ostavi samog 
sebi, šta bi bilo od svita? Ta i ova nevina živina bi patila. Nema 
tu: diži ruke, pa biž u svit, već se zasuči i načini i od nji ljude 
koliko možeš, kad su već tvoji. 

I kad se sit u sebi nasmijo i narazgovaro, ode do tri peći i 
tamo se počo na glas smijati. 

— Ej, vi žive pečenice, dokle mislite ovako? Ocete da se 
tamo oladite od gladi il da dočekate da se peći sruše na vas, 
pa da se tako zgrijete? 

Ono troje prvo ćute, dok naposlitku otac nije malo provirio. 

— Šta je s kravama? — to je njemu prva rič. 

Sin se sad samo slatko nasmijo. 

— Još pitate? Hajte napolje, da vidite šta su mi zaradile. 

— A ne divane? — otac prošaplje i već trza glavu natrag. 

— Ta vi se već jedared manite divana, a bolje gledajte, — 
na to ce sin, pa otrči i dotira krmaču, a priko ramena pribacio 
otunku. 

— Otkud ti to?! — otac se zagledo. 

— Kazo sam već: krave su mi zaradile. Vi se uplašili od 
NJi i zavukli se, a one mene jedva dočekale. ,,Gazda'', kažu mi 
»šta je našoj gazdarici i tvojim starcima?! Mi sve mašemo gla- 
vom da njim kažemo, da je na dolu niki lud bacio dobru otunku 
i udario nogom debelu krmaču, pa poviko na nju, da mu više ne 
izlazi prid oči — a oni nas ni ne slušaju. Ajd, roditelji su ti 
stari, al šta je našoj gazdarici? Mi oćemo da joj kažemo za 
krmaču i otunku što vridi štogod, a ona se samo zagledala u 
mužu ko da je nama do mlika. Ajde, gazda, dotiraj tu krmaču 
i uzmi otunku bar ti. A da znaš, kad nas ni gazdarica ni tvoji 
roditelji neće da slušaju, e mi više u životu nećemo kazati ni 
jednu bogovetnu rič. Skamenile se, ako nam za života i jedna 
rič izleti na usta". 

Mladoženja to ispripovido onako grlato, da svi čuju. Kad 
je njegova žena čula kako je on zapatio krmaču i otunku, javi 
se 1 ona iz peći, al još bojažljivo. 

— A baš neće kazati rič ni o tom, da sam prvo veče popila 
sve miiko? — šaplje iz peći. 

meniti, da će krave progovoriti. 


— Valjda si čula kako su se rasrdile na sve vas i zaklele, 
da se skamene, ako izuste još rič. Nisu krave baš lude, da se 
skamene. Ako ne viruješ, iđi pa i pitaj. 

Kad su oni dobro zagledali u'ranjenu krmaču i otunku, 
polagacko su se izvukli jedno za drugim. I o'ma' će svi troje do 
krava, pa će pitati za mliko. Krave ko krave: mlašću, repovima 
tiraju muve i ma'nu glavom sad livo, sad desno, pa njim možeš 
divaniti do smaka svita. Kad je svekar vidio da krave ne pro- 
govaraju, on se najedared izbekario, pa će na ženu i snaju: 

— Al sad nek je dosta nazlabanja! Vidite da krave neće da 
divane. Sad bi nam još to tribalo, da i dotle čukljikate po je- 
ziku, dok se rasrde i iz inata kažu jednu rič. Baš nam to triba, 
da se skamene! 

— No, onda bi lipo zaradili krmaču i otunku, a dvi krave 
izgubili. Samo nam još tu nevolju naprtite na vrat, — kaže i 
mladoženja. 

— E, zato da više nisam čuo ni rič o tom, da krave divane. 
U pra' ću satrti onog, čerez koga bi nam se krave skamenile, — 
svekar zapriti i lipo isprati iz košare i ženu i snaju. 

I od tog vrimena niko u toj kući ni u snu nije smio spo- 


Pričao Grša Milanković 

BIK I SPUŽ 


Na paši bio jedan zdravo rogati bik. Rogovi su u njega 
veliki, da i je lipo pogledati, al nije lipo doći u njevu blizinu, 
jel je bik bio opasan. Počo je napadati drugu marvu i dan za 
danom pravi štetu. Kad su govedari vidili da se bik baš namrsio 
na kavgu, oni jednog dana skrešu te njegove lipe, a opasne 
rogove. 

— Momče, — dočeko je njega sad jedan vo — sad ti nije 
ostalo drugo, neg da repom šibaš muve el glavom da natrčiš 
na Zid. 

Bik zakrvavio očima i samo bembuče, al više ne tiska ni 
na koga. Snaga je u njega 1 sad, al u druge marve su rogovi, 
makar i manji neg što su bili njegovi. Ne napada više nikoga, 
al kojem govečetu je izadro meso, ti mu se sad svi rugaju. 

Ukraj pašnjaka bili niki stari zidovi, a među njima ši- 
pražje. Tu je bilo puno spužova. Jednu kravu, koju je bik ro- 
vašio po butu, njezin gazda jedared vezo u to šipražje i otud 
je znala da tamo ima sila spužova. Rugaće se i ona biku i 
kaže mu: 

— Lip si momak! Evo tu iza zida ima niki stvorova, što sa 
svojom kućom zajedno nisu veći neg tvoje jedno oko, a roga- 
tiji su neg ti. Samo da se koji pokaže i da vidiš te rogove. To 
nisu momci u glavi kusavi ko ti. 

Bik od srdžbe bembuče da grlo dere, a nogama. izorava 
ledinu. S onu stranu zida spužovi su čuli taj razgovor. Ni ne 
haju na to, al jedan, koji je među njima bio najrogatiji, na- 
ćulio uši. Najedared se njemu dopalo, da se pokaziva s ro- 
govima. 

— Baš ću otrčati gori na zid, da vidim tog kusavog momka 


i da mu 1 ja malo naprkosim, — kaže on drugim spužovima šta 
mu je došlo u glavu. 
— Ajde, uš jedna naduta! — karaće ga jedan matori. — 


D1 ceš se ti upariti s takom silom, koja te može smrviti s jednim 
noktom. —, 


— Al ja ću baš časkom otrčati na zid, nek me vidi. 

I nije se on dao opametiti, već domilio do zida i krenio 
gori. Kad je krenio, sunce se jedva pokazivalo, a kad je stigo 
na zid, ono prošlo već i podne. Al se on nije ni izduvo od 
žurbe, već o'ma' počo istezati rogove. Ona krava ko da ga je . 
čekala, o'ma' ga je opazila i povikala biku: ; 

— No, kusavi, eno gledaj šta su rogovi! 

Ni spužu nije tribalo drugo. Kad je čuo kako ga krava 
fali, naduo se i sav raste u rogove. Al ni biku nije tribalo drugo. 

— Nek sam i brez rogova, al ovaka napast mi još neće prko- 
siti. Ta i zid pod njim ću uništiti! — zabembuko je i pravac 
čelom na zid. 

Kako se slatko bucnio sa zidom, tako je pod njim i kleko 
da ne ustane više nikad. Al ako je zid probio biku čelo, bome 
je i bik zatreso zidom bar toliko, da je spuž odletio s njega ko 
iz fracke. 

Ugruvo se tako da je mogo zafaljivati sudbini, što nema 
ni noge ni ruke, jel bi i' sad imo sve slomljene. 

— No, sinko, oćeš se ti vrkočiti tamo di ti nije prilika? -— 
karaće njeg sad opet onaj matori spuž. 

— Ta što sam se vrkočio, to bi još i bilo kojikako, al koji 
vrag me je tiro da tako trčim? — rogati momak stenje. 

Imo je i pravo. Šta bi mu drugo i moglo biti žao, osim tog 
što se toliko natrčo — od jutra do podne čak odozdol pa na zid. 


Pričala Joca Šević-Cvancik 

KOBILA I ŽDRIBE 


Svi konji na paši držali su se na okupu, samo jedna kobila 
sa ždribetom se izdvojila. Ždribe ko i drugo dite — veži ga, a 
ono ni onda ne može mirovati. Ono bi samo među drugu ždri- 
bad, da se zasigrava i prkosi, al kobila ne da od sebe. 

Kako bi i dala ždribetu na volju, kad ga dan ranije umalo 
nisu ubili. Ne bi ni iznelo živu glavu, da nije imalo noge hitrije 
neg sve živo na paši. A kobila je znala dobro, da svi konji mrze 
njezino ždribe, što su u njega noge tako hitre. Ona neće nevolje 
brez moranja, zato se i drži postrance, al ždribe navaljiva: 

— Nane, ja bi išo među drugu ždribad. Puštite me al samo 
malo, da vidim možem li brže trčati neg juče. 

— Ako je samo ta nevolja, a ti trči sam — široko ti je tu 
oko mene. 

Kobila ne popušta, al se ždribe snuždilo i kaže: 

— Široko je tu i priviše, al šta mi to vridi kad se ne možem 
uštrkljivati sam sa sobom. 


Pričao Marko Vojnić-Purčar Pulak 

DIDA, BABA I VREBAC 


Živili tako dida i baba. Dida bio mekan čovik — triba mu 
samo kazati lipu rič i možeš ga motati oko prsta. Nije taka 
baba. Ona je i oštre ćudi i gadnog jezika. Dida je radio, ćutio 
i slušo i za mladosti, a pod starost je didi misto samo za vra- 
tima, jel je baba postala još veća oštrokonđa. Dida je bio vri- 
dan ko mrav, pa se baba nije morala bojati da neće imati dobar 
zalogaj pod zub sve do smrti. E, al je ona vodila kuću uvik, 
i tako je i najbolje zalogaje vazda ona smazala. 

Ne može se kazati da su imali za rasip, al je u kući bilo 
uvik zadosta svega. Ima šta i po'isti i popiti, al se baba vazda 
boji za svoj burag i jedared je smislila da utamani starog kera. 

— Šta će nam tu, kad je već tako stari da jedva nazire 
isprid nosa. Dida, ubi ga il ga vodi u šumu, da mi ne pustoši 
badava 'ranu. 

Dida nije baš naučio da se babi protivi, al mu se sad otela 
rič. Tog kera je nabavio još kad je bio čovik u najlipčim go- 
dinama i ker ga uvik virno služio, pa je didi zdravo žao ži- 
votinje. | 

— Alaj, babo, kakog si srca? Po tvom računu onda i nas 
triba sad već ubiti, kad smo stari, — dida oće da je urazumi. 

— Šta je?! Oćeš ti mene upoređivati s jednom takom sip- 
ljivom drtinom?! Nisam ja valjda ker! — baba sikće. 

Dida se oma poćulio, al u sebi misli: ako nisi, al nisi ni 
bolja neg kaki bisan ker. 

Ne kaže on šta misli, već ovako: | 

.— Ja ne možem digniti ruku na njeg, to moje srce ne može 
podneti. | 
> A ti ga onda vodi u šumu i veži ga digod. Tamo će mu | 
zviri već suditi. I tako triba da iđeš rad vina, jel se bure još 
juče ispraznilo, a nemaš kraćeg puta neg kroz šumu, — baba 
ne popušća od svog. S. 

Dida vidi da baba neće prostiti keru, a ako se on još uspro- | 
tivi, može biti i po njemu. Nema drugog puta već zažmuri, pa 

za šarage i ode. Ne smi sirotog kera ni pogledati, neg se samo 
skupio u kolima ko da ga groznica trese. Kad su došli u šumu, 
siroma' dida ni sam nije znao kako je s nikom vrbicom kera 
vezo za jedan 'rast. Pomišljo je da kera pušti i nek živi kako 
zna. Tio je to dida, al se oma? i uplašio da će se ker vratiti 
kući, pa će onda samo biti teško didinoj glavi od babe. I tako 
dida nije smio ni pogledati svog starog virnog kera, već ga 
vezo, skočio na kola i biž. 

Stari ker ne vidi al štogod nazire, a još više osića, da je 
ostavljen. I latio se, trza vrbicu ovamo, onamo, dok se kojikako 
otkine. Iđe sad putom, al gladan i žedan. Tumara on i na koga 
prvo naiđe, već na nikog herlavog vrepca. 

— Gladan sam, moram te po'isti, — oma on lane na vrepca 
što je skakućo na po zavrnute noge. 

— Zašto baš mene? Šta sam ti ja skrivio? — onaj se brani. 

— Baš ništa, al te moram po'isti jel me nužda tira. Znaš 
da glad nema oči, — ker lane i ispripovida vrepcu kako je 
prošo. 

Onaj ga je lipo saslušo i kad je sve razumio, ko razgaljena 
glava zapita kera: 

— E sad samo ne razumim zašto bi se na meni osvetio!? 

— Moram, kazo sam ti već. Sila boga ne moli. Baba vlada 
s didom i eto natirala ga je da me odvede u propast, makar me 
dida žalio. Baba je jača od dide, dida od mene, a ja od tebe 1 
šta ja možem kad je tako? 

Herlavi vrebac sluša opet šta ker pripovida, i na kraju 
veli: 

— I sad na mojoj koži da se razbije kamen, što ga je baba 
zakotrljala?! Mani se ti takog posla, već ako si gladan, hajde, 
ja cu te čestito na'raniti. 

I vrebac dalje nije ni čeko, nit je keru uletio u usta, već se 
odbaci na ono polak zavrnute noge i prne. Šta može ker, već 
pođe za njim. Vrebac nije daleko letio i već je pristigo jednog 
perečara što je krenio na vašar. Kadgod su perečari nosili pe- 
retke nanizane na dugačke prutove. Vrebac polagano sleti na 
vr' pruta, savije ga i nabaca keru peretaka. Nasitio se ker kako 
nije nikad za života, al će sad opet vrepcu: 

— Hej, kume, ja ne bi mario kad bi sad bilo štogod i po- 
piti. Kad ti nisam uzo život, dvori me. 

Vrebac sluša i misli se: e budi kome dobar, pa će o'ma 
početi da zanoveta. Al keru kaže ovako: 

— Da se“pomoći i na tom. Lezi ti tu na put, ta sad ni tako 
niko ne iđe odan, i malo zadrimaj, a ja ću dotle naći štogod 
čestito za piće. | 

Ker je poslušo, smoto se nasrid puta i slatko zadrimo, kako 
to samo iđe od ruke kad je trbu' pun. Vrebac prnio i čim je 
uzletio, već je i ugledo ono čemu se nado. Dida se već vraća 
s punim buretom vina, a vidi se na njemu da je dobro povuko. 
Deka dida, al malo pomalo pa pipa je li vran dobro zaglavljen 
u buretu, da ne bi vino žbućnilo kad kola varnu. Kako dida 
vran pipa tako pomalo i izvlači ljuskuru što je namoto oko 
vrana, da ovaj čvršće stoji. 

Kad je stigo blizo kera, a vrebac sletio na ljuskuru i poviče: 

— Dida, nemoj mi pogaziti druga, jel ću ti konja ubiti, 
bure razbiti! 

— Kakog tvog druga? — dida se o'ma' rasrdio kad je vidio 
vrepca baš na vranu. 

— Ne vidiš ga di spava na drumu? Nije to ma ko, kad tako 
veliku postelju ima! 

Dida je pogledo i neotice, al di bi pozno svog kera kad mu 
se od vina već i jezik jedva miče. Kad je vidio da je na drumu 
niki ker, još više se rasrdio. 

— Tvom keru mora biti mista i na drumu, a mojem baba 
nije dala ni u kući koju je cilog života čuvo! Sad ću pokazali 
vašeg boga! Al i njemu i tebi! 

— Dida, ne gazi mi druga! Konja ću ti ubiti, bure razbiti, 
— draži njeg vrebac, pa je s ono po noge o'ma' počo čeprkati 
ljuskuru. 

Didi drugo nije ni tribalo. Trgne kajase i kolima prigazi 
svog kera ko crva. Ši. 

— Eto ti druga! — drekne sad, pa će vrepca kandžijom. 

— Sad ćeš ti viditi tvog boga! Kad si ti baš prigazio mog 
druga, onda ću ti konja baš ubiti, bure baš razbiti, — vrebac 
kaže i prne s vrana. — Al znaj, da je moj drug bio tvoj stari ker. 

— Sta kažeš? — dida poviče i skoči oma' s kola. Kad je 
kera pripozno, počo je žaliti ko žena. 

— Vidi, vidi, sad ćeš tu još i žvavoljiti! Ko da se nisi pri- 
mio da ćeš ga odvesti u propast. Ne pomaže ti žaljenje! Sad ćeš 
platiti za mog druga: baš ću ti konja ubiti, bure razbiti, — 
vrebac mu prkosi i konju čeprka oko očiju. | 

Dida, onako pijan i srdit, samo poskoči do kola. 

— Ako je do ubijanja, tu sam i ja! — drekne i već zabatrga 
sa sikirom. ći bz AAN 


234 


Sudio bi on herlavom vrepcu kad onaj ne bi prnio ispod 
šikire. Ako je vrebac izmako ispod sikire, borme konj nije. 
Dida, kako je slatko zama'nio, sikiru nije ni zaustavio dok konju 
hije čelo probio. Ode konj za kerom, a vrebac opet na ljuskuru. 
— Sad ću ti bure razbiti, vino proliti! — draži opet didu. 
Borme didi nije više do pripovitke. Zabatrgo je kolima 1 
samo gleda kako će što bolje zgoditi vrepca. Dovuko se nado vat 
| kad je onda puko sikiricom, ode bure na sto strana, a vrebac 
didi oko glave. Siroma' dida kad je vidio šta je naradio, od vina 
se oma otriznio. Ode mu vino iz glave ko iz bureta, al se sad 
opio od bisa. Mlati šakama oko glave, vrepca bi i grizo 1 kido 
samo da ga utamani. Al se onaj ne da tako lako, već prne de- 
sno, prne livo. Dida trči al ni ne vidi kud iđe za vrepcom, samo 
se jedared začudio kad je isprid sebe čuo babin glas. 

' — Šta ti je ludo matora?! Putom vaćaš herlave vrepce, a 
idi su ti konj, kola i bure?! — baba ga dočekala po običaju. 
Dida se sad samo sitio, da je dotrčo čak kući. Al ako se 
tog sitio, borme se sitio i tušta čega iz svog života s babom, 
pa mu je najedared sva krv uzavrla. Ako je čitavog života trpio, 
sad mu se sve skupilo i drekne kako na babu nikad nije: 

— Ej, babo, vragbabo, još ti zivaš, a kome drugom možem 
izafaliti, što mi je ovaj vrebac za vratom, već tebi. Samo još 
rič kaži, pa ćeš sad jedared zapamtiti ko sam ja. 

Ni babi nije tribo bolji pivac u čelo. Udario bis u nju, da 
je sva otskočila od zemlje i samo zinila: 

_— Šta si kazo?! Ded kaži samo još jedared, da dobro 
"čujem! 

Baba oće u kob, al kako je zinila, vrebac prne i već joj je 
i uletio u grlo. Ako je dotle dida trčo za vrepcom, al je baba 
isad počela bižati od njega. Sva se guši, mlati rukama i kad 
malo otme ma', samo viče: | 

— Joj, dida, u pomoć! Istiraj vrepca iz mene! 

Dida ko dida — malopre se naoštrio na babu, al kad je 
vidio da je kod nje nevolja, o'ma' se i uplašio za nju. Pomago 
bi on al ni sam ne zna kako bi, kad babu ne može ni da stigne. 
Biži baba i viče, a dida za njom i mlati šakama po vitru. 

— Šta si se spleo?! Šakom u leđa, ta znaš valjda kako se 
radi kad zalogaj zapne u grlu, — baba se razgoropadila, kad je 
vrebac malo puštio do riči. 

— Oću, al oma“, — dida se obradovo, kad je čuo taj s'vit. 

Kako se i ne bi obradovo, kad mu se jedared u životu pru- 
žila prilika da i on babu bubne šakom. Udara svesrdno i od 

dragosti je 1 zaboravio vrepca. Dida mlati ko kadgod na staro- 
vinskom vršalju, al se vrebac jedared javi: 

— Ne izlazim brez prakljače! Nisam ja ma kaki zalogaj! 
Ne izlazim brez prakljače! 

Čim je baba to čula, sva se u jezik pritvorila kad je drek- 
nila na didu: 

— Je li sidiš na ušima?! Daj o'ma', al najdeblju prakljaču! 

Didi je to još draže. Izabro bi on najdeblju i da ga baba 
nije upućivala. Ta kako ne bi, kad mu se pružila prilika da se 
babi čak i s prakljačom oduži? A baba namistila leđa i šaplje 
mu, da vrebac ne bi čuo: 

— Udri, al iz sve snage. Udri tako da mrtav izleti iz mene. 

Kad je dida čuo kako može odvaliti babu, ta oma' mu se 
vratila snaga iz mladosti. Do'vatio je prakljaču s dvi ruke i kad 

je onda babu poroljo po leđima, borme je vrebac izletio, al ni 


“(duša nije ostala u babi. 


— Eto ti, pa sad sa'ranjivaj i babu, i kera i konja, kad bi 


“(vi da ja platim glavom čerez babine volje i tvoje nevolje, — 


vrebac se nasmije i prne. 

Kad je dida to čuo, najedared mu se razgalilo u glavi. Sad 
se sitio da se vrebac čerez kake nevolje s kerom moro osvetiti. 
X Promislio je o tom i ko veli, što se babe tiče nema zamire, al 
ad zašto jč vrebac baš i njemu toliko naprkosio?! Al kad je još 
| bolje promislio, prizno je u sebi, da je i on zaslužio taku sud- 
| binu, kad je dopuštio da ga baba tako savija oko prsta. I na 
kraju je u svemu dao zapravo vrepcu, samo u jednom nije. Po- 
gledo je za njim ispod oka i poviko: 
jE _ Vraže herlavi, baš si mi se osvetio onako do temelja! 
. Kako ću se sad na babinim podušama napiti vina, kad si mi 
bure razbio, konja ubio, pa nemam ni u čem ni na čem doneti 
. drugo vino?! 


Pričala Tona Jurčak r. Lebović 

NEOBIČNA TRGOVINA 


E, kaže, živio jedared jedan siroma' čovik. Imo je ženu, a 
žena nikake prćije, već žive na salašiću i malo zemljice što su 
zapatili iz deset nokata. Rade svoju njivu, pa se iz tog kruvare 
i krpare. Više poste neg što mrse, al se ne može baš kazati da 
su gladni i soparni, već ljudi od dana do dana sastavljaju svoju 
muku i žive čuvarno. Tako oni zapate i kravicu, a ona blago- 
slovena ko da zna da siromaške triba pomoći, pa se latila i sve 
po dva teleta teli. Latila se ona, al svega je jednom junicom 
obogatila siromaška, a drugo bičići, i uskoro on odranio četri 
vola. Za toliko marve je zemlje malo, pića nakratko skrojena, 
i žena kaže njemu jednog dana: 

— Sutra je vašar, a u nas kuća prazna. Zapatićemo evc 
već i dice, pa će tribati više i zalogaja i kava Prodaj ti ove. 
volove, a kupi što nam triba za život. 


— Bolje bi' ja volio, da se s kojim komšijom za čega po- 
zarim. Di se ja razumim u trgovinu?! Naiću na kake bangalole, 
pa će me privariti, — pravda se čovik. 


— A šta ćeš se pozarivati? Dobićeš tiganjicu za lonac, pa. 
ce se baš moći rugati tiganji ica loncu i još da se omrazimo s ko-. 
jim komšijom. A znaš ti da od dobrog komšije boljeg rod 
riema. 

Ne popušta ona. Razumi se on el ne razumi u irgovinu, 
samo nek krene na vašar. 

— Kaka si mi muška glava kad ne smiš tisniti u svit?! 
okrenila ona drugi razgovor. 

Kad je čovik vidio, da je pridnjak njezin pa njezin, ne 
šta, već tu mušku glavu prignio i počo spremati volove za vašar. 

— Idi ti samo, pa ćeš se već uvertati. Ne možeš cilog 
samo nosom turati zemlju el siditi u zapećku, — nakalami ona 
još na razgovor. ; 

Kad je tako — navalilo m: pa i popo mora da se ženi — po- 
tira on svoja četri vola i ajde s njima na vašar. Iđe on pa ' 
oči odmara na njima, tako su lipi. Timario je on svoju marvu, H 

pa je već i zato lipa, a još je zapatio volove rogate da rogatiji“ 
naširoko nema. 

Iđe on, pa se misli šta bi i" cinio al nikako ne zna šta bi za 
nji' tražio. A kako bi i znao, kad su njemu dragi, ta žao mu 1 
je ko da mu komad od srca otkidaju. Tako se misli, kad naiđe 
na jednog debelog, rumenog, a dobro obučenog i obuvenog 
čovika. 


— Kuda ćeš, pretelju, s tim volovima? — oma onaj njeg 
zapita. 

— Ta iđem na vašar da i' prodam, — kaže on. 

— Ove volove?! — stao onaj pa se čudi. 


Siromašak se o'ma' ustravio, ta ko štene prid batinom. 

—— Zašto, dobri čovče, da ne tiram ove volove?! Nisu oni 
ni kradeni ni oteti. 

— Ne kažem ja da je tu štogod nepošteno, — onaj će — 
al, ludi čovče, di ćeš na vašar, kad ti volovi imaju ovake re- 
pove. Ne misliš da će kogod i tako što kupiti? Ja sad iđem 
s vašara, al tamo nijedan vo nema repa. Ako već misliš ići na 
vašar, al o'ma' ociči svima repove, jel se po vašaru šeta kralj, 
i mek ti koji vo ma'ne repom i izbije kralju oko, teže nevolje: 
ne moraš tražiti. 

Ode debeli dalje ko da ga ni briga nije, a siromašak osto 
u nevolji. Šta će kad je na ovom vašaru tako, već lipo ociče 
volovima repove. Iđe on sad dalje, a volovi kusavi i krvavi, ta 
gotov vašar kuda prolaze. 

Nije dugo išo, a prid njeg opet taj debeli, al sad u drugom 
odilu, a siromak se već tako uzbunio, da ga valjda ne bi pozno 
ni da je u istom odilu izašo prid njega. Debeli vidi, da ga siro- 
mak nije pripozno i kobajage opet pita kuda će s volovima. 
Nije siromak dobro ni reko, a on na njega: 

— Alaj, ludi čovče, di ćeš ti volove prodati kad ovake ro- 
gove imaju!? 


— A zašto? — siromašak zapita i sad već sav drće od 
stra'. | | m 
— Još pitaš?! — onaj njemu. — Ta ja sad idem s vašara, 


al tamo nisam vidio vola s rogovima. Ko bi i tiro rogatu marvu 
tamo, pa da pobisni i nabode na rogove na čega naiđe. | 

— Ako je do tog moji volovi su mirni, ne pamtim da su se 
kadgod i uzjogunili, a ne da bi još i bisnili. | 

— E moj pretelju, ne pita se to kaki su bili, već kaki su 
na vašaru. A tamo ti ima svita takog, da bi se i-ker otrovo kad 
bi ma kojeg od ti' ugrizo, a ne da tvoji volovi neće pobisniti. 
Već ti kreši rogove, ako. misliš s volovima baš na vašar, > 

Siromak je požalio što je ikad krenio na ovaj priteški put, 
pa u sebi i ženu spominje nikim čudnim ričima, al vidi da nema 
drugog, već sikiricu u šake i kreši rogove. 

Svršio tužan i žalostan i taj poso i ode dalje. Napravio od 
volova pravo čudo: ni repa ni rogova. Tako je stigo i pod sam 
vašar, a onaj debeli i sad prominio odilo i već ga čeka. Opet 
bajage pita siromaška kud će s tim volovima, pa onda prominio 
dlaku i veli mu: | 

— Alaj, ludi čovče, valjda ne misliš da će kogod kupiti 
volove ovako kusave i ubogaljene?! Ako si čovik, koji daje što- 
god i na čovičanski obraz, nemoj ni ići tamo, da ti se ljudi samo 
rugaju. 

Slromak je već zbunjen i sad mu je već dosta od svakakog 
razgovora. Ne zna on s kim ima posla, pa zato još kaže: 

— Al ja sam se našo s dva čovika, koji su mi kazali da na 
vašaru ni jedan vo nema ni repova ni rogova. 

— A tinjim nisi moro povirovati. Ja iđem s vašara. Tamo 
su volovi, ta ne znaš koji rogatiji, a koji repatiji. Nemoj ići da 
se samo sramotiš, već ti nji' prodaj meni za vondilj i gladalicu. 

Di bi on dao četri vola za vondilj i gladalicu! Siromak neće 
ni da sluša taki razgovor, već otira volove na vašar. Kad on 
tamo, a sav svit biži od njega i smijanju nema kraja. Kako se 
svit ne bi smijo, kad niko još nije vidio volove brez repa i ro- 
gova. Nije njemu pravo, al se ne miče s vašara dok se svit nije 
razišo. Pada veče, a čovik šta može sa svojom nevoljom, već 
krene kući. Kako on .na kraj varoši, a onaj s gladalicom i von- 
diljom ga već čeka. s 

— No, jesam ti kazo da ne tiraš te volove na vašar? Iz- 
gleda mi, da si konten na sve nevaljano, samo na pametnu rič 
ne slušaš. 

Tako on siromaška još i kara, a onaj uvuko glavu i samo 
ćuti, kad mu je i tako dosta nevolje. Zanimila siromašku usta, : 
al onaj veli: 

— Eto, da ne bi osto pod sramotom, ja ću ti i sad dati za 
volove gladalicu i vondilj. 2 

Šta će siromak, već napravi trgovinu. Uzeće on barem gla- | 
dalicu i vondilj, samo da ne izađe ženi prid oči s ovakim volo- | 
vima. Začas je pogodba bila gotova i onaj debeli otira volove | 
Pivajući, a siromak pođe kući plačući. | | 

Iđe on sad, a ni sam ne zna kako ga noge nose i tako dođe | 
do nike vode. Sisće on tu da se malo odmori. Kako on na obalu, | 
a prid njim zapliva jedna patka pa zlatna. Da si onda vidio | 
trgovca s vondiljom i gladalicom! Skočio na noge i zgrabio za. 


a 


' : p 2. “X 
sma * 
: LJ 
240 < rat KA 
. . \ . E. 
: t ' ka pir , , 
a E ' % T “> Cd (f . g 
k a Nd Ž | \ i “ m b A Bh, 
cA m. 1 ik k u. “+ 
ft : k IM . > ; ? h 
, j bj e ideš ; X: ; “A L g io ja 
«AE, #.< m.“ sd A iL či Pi \ 
NA =a sr. e 


ii s KG 


| patkom ko vrepčar. Zgrabi on, a patka pme. Zgrabi on opet, 

| a patka i opet prne, i tako je to išlo nikolikoputa. Jedared se 
| on dositi jadu i baci odilo sa sebe. Zaplivo je za njom da je 
| tako u'vati, a patka drugo nije ni čekala. Odvarala ga daleko i 
| onda uzleti 1 začas s obale uzme njegovo odilo, pa još i glada- 
1 licu i vondilj. 

— Slip si ti kod očiju, a mene bi vaćo?! — poviče ona kad 
mu je priletila iznad glave. 

On je zinio u vodi, da se malo nije zadavio, Sve ne viruje 
| ušima, i vikne: 
— Sta kažeš?! 

— To, da prid tebe nisu izlazila tri čovika, već jedan, samo 

uvik u drugom odilu. Kurjak, brate, dlaku minja, a ćud nikad. 
I A taj tvoj debeli kurjak je bio kasapin. Njemu su dobri i vo- 
lovi brez repa i rogova. 

— Baš istinu govoriš?! 

— Baš istinu! — vikne patka. — A ti se postaraj, da ti 
kora pukne s očiju prije neg se mašiš za mnom. Ovako ćete 
svaki žednog privesti priko vode, a ne da te neće patka, koja 
se na vodi i rodila. 

Kad je siromak sve to čuo, nije mu bilo sve'dno. Začas je 
isplivo 1 stoji go ko prut, al mu nije zima, već još vrućina od 

| svega tog što je taj dan priborto. Zamislio se čovik i kad je sve 
| dobro promislio, kaže sam sebi: 

— Pravo je kazala moja žena, da ne triba nosom turati 
zemlju el siditi u zapećku. 

Bome je sad vidio, da mu je cilog puta pamet sidila u za- 
pećku i da je zato nasrado. Osto je sad i pust i go, al je zato 
sad uzo pamet u glavu. Noć ladna, pa ne vridi tugovati na obali 
i smrzniti se, već on krene da nađe sebi kako prinoćište. Nije 
odmako daleko od te vode, kad naiđe u šumi na vrepčara koji 
se zapleo u trnje. Ranili ga u krilo i ne može dalje. Ranjen je 
taj vrepćar, letiti ne može, al se nije užegurio kad mu je on 
prišo, već se nakostrušio i tiska na njega i noktima i kljunom. 

— Vidi, vidi, — siromak kaže kad je to vidio, — ti si mo- 
mak na svom mistu. Ne daš se. No nemaš se šta od mene bra- 
niti, jel ja neću iskoristiti tvoju nevolju, ko što je onaj debeli 
kurjak moju, već ću ti pomoći u nevolji. 

Uzme on njega na prsa, pa jedan drugog griju. Iđe sad on 

dalje i jedared vidi niku svitlost. Ajd on bliže i vidi, da je to 
ukraj šume kuća iz koje pada svitlost kroz otvorena vrata. U 
kući nema nikog, samo se iz sobe čuje razgovor. Došlo je to 
njemu na ruku što su vrata širom otvorena, ta di će go među 

čeljad, već se zavuče u garnjak i tu legne u pećicu. Kako je 
tako je, nije pod vedrim nebom go, a u garnjaku vruće, pa je 
dobro i njemu i ranjenom vrepčaru. Posluša on šta se unutra. 
govori, pa sve slukti neće li možda ko pripovidati o volovima 
brez repa i rogova. Ne čuje on to, već da će čovik baš sad otići. 
da vidi šta mu čobani rade. Siromak je o'ma' znao, da ovaj 
domaćin ima tušta ovaca, pa se zamislio kako bi to dobro bilo 
da se pošteno pozario s volovima za čopor ovaca? Tako se za- 
mislio u garnjaku, kad jedared evo nikog čovika, al i taj prođe 
kroz kuću na vr' prstiju ko mačak, pa baš u garnjak. Siromak 
pogleda bolje i vidi da je to popo. Vidi on popu, al u to i popo 
njega, pa će bižati natrag. 

— Al da nisi ni koracio, jel ću oma vikati u pomoć, — 
siromak na njega, jel je vidio da u pope nisu čisti poslovi. 

Popo, da će bižati, a siromak da će vikati i tako popo na 
kraju uvuče uši. 

— E sad da minjamo odilo, — siromak na njega. 

 — Kako ćemo minjati, kad ti nemaš na sebi ništa, — uzjo- 
gunio se popo. 

— Ta imam, popo, samo si ti slip kod očiju. Ti ćeš meni 
dati kako ti imaš, a ti uzmi kako nađeš na meni. Znaš, popo, 
tako sam i ja prolazio dok sam bio slip kod očiju. | 

Ne da popo, a siromak da će uzbuniti kuću, popo ne da, 
a ovaj će u dreku i na kraju popo opet uvuče uši ko istučen 
ker. Kako se siromak obuko u popovsko o'ma' je i istrčo iz gar- 
njaka, a popi zapritio da se ne makne, jel će biti po ušima. 

Zakvrca on na pendžer, a na to čoban zapita: 

— Ko je? 

— Popo putnik, traži konak. 

— O hajte unutra, gospodine, ima u nas mista, — oma se 
ozovne čoban i već i trči, da uvede gosta. 

Potrče čoban, al se čobanki ne sviđa što se našo tu i popo: 
putnik, kad je ona njezinog već naručila, pa će na čovika: 

— Šta mi tu primaš kojikake popove putnike, kad ćeš ti 
otići od kuće! 

Čobanka se namrkosila, al čoban ne da pokrke, već vodi 
popu putnika" i oma s njim u pročelje. Nije se ,popo put- 
nik'' dobro ni zgrijo, a čobanu zapo za oko vrepčar i zapita: 

— Šta vam je to, gospodine? 

— Ovo?! Najvridnije što sad imam: pogađač. 

— Kaki pogađač?! — začudi se čobanin. 


— Taki koji pogađa sve na svitu. Da izgubiš iglu na guvnu, 
samo njeg pitaj, i već će ti u igli biti i konac udiven. 

,Popo putnik" je ozbiljan, govori tako da skoro i sam viruje, 
a di ne bi čobanin kojem je u kuću došo ovaki čovik što svitom 
putuje. Čim je čuo kakog gosta ima, o'ma' je bio još ljubopit- 
ljiviji 1 kaže: 

— Nek pogađa meni štogod! Eto nek mi kaže šta ja ne 
znam u kući! 

— Može, — kaže na to ,,popo putnik", — al ne brez sto 
dukata. 

Dobro je siromašak pogađo, kad je mislio da ovaj ima ve- 
like čopore ovaca, jel kako je kazo za sto dukata, a čoban 1 
već istreso prid njega. Oće čoban da mu pogađač pogađa, al 
neće čobanka. A još kad je čula šta triba da pogađa. Ta njezin 
čovik je bio domaćin, koji je znao u svojoj kući sve do poslid- 
njeg klina. Šta on samo nije znao?! To, da je njezin popo došo 
već u garnjak i da čeka samo da čoban ode kod svoji ovaca. 
Ta ona mu je i ostavila otvorena vrata od kuće. 

Dabome, kad je čula šta čovik oće od pogađača, da je po- 
čela fundarati po sobi, pa se bajage srdi što rasipa novac i na 
čovika će: 

— Ko je to još vidio, tolike dukate dati za ma kaku lu- 
dost?! Mani se ti tog! 

Uzmuvala se ona, pa ko zmija oko čobana, al onaj opet ne 
da pokrke, već kaže gostu: 

— Samo nek pogađač pogađa, šta ima u mojoj kući za čega 
ja ne znam? Možda to vridi i više od sto dukata, kad čovik sve 
zna pod svojim slimenom. 


— I vridiće, — kaže ,,popo putnik" i stisne vrepčarevo ra- 
njeno krilo. 

Kako ga je malo žignio, a vrepčar: kra, kra! 

— S aže?! — zapita čoban. 


— Da imaš u kući sakrivenog nepretelja, al onakog s vraga 
sadrtog! 

— Ta ne govorite? — ustravi se čoban. — A kako bi ga 

Kazaće njemu pogađač i to, al brez sto dukata nema raz- 
govora. Dao bi čoban i više, kad je čuo kaku nevolju ima u 
kući. O'ma' on izbroji dukate, a onaj opet malo stisne vrepča- 
ovo krilo. Čoban pita šta je pogađač kazo, a ,popo putnik"? 
aže: 

— Nepretelj je u pećici. Daj kotlić i kašu, pa ćemo ga 
istirati. š 

Coban o'ma' naredi ženi, da spremi sve što je pogađač kazo, 
a ona bome neće. su 

čeljad, već se zavuče u garnjak i tu legne u pećicu. Kako je 
tako je, nije pod vedrim nebom go, a u garnjaku vruće, pa je 
dobro i njemu i ranjenom vrepčaru. Posluša on šta se unutra 
govori, pa sve slukti neće li možda ko pripovidati o volovima. 
brez repa i rogova. Ne čuje on to, već da će čovik baš sad otići 
da vidi šta mu čobani rade. Siromak je o'ma' znao, da ovaj 
domaćin ima tušta ovaca, pa se zamislio kako bi to dobro bilo 
da se pošteno pozario s volovima za čopor ovaca? Tako se za- 
mislio u garnjaku, kad jedared evo nikog čovika, al i taj prođe 
kroz kuću na vr' prstiju ko mačak, pa baš u garnjak. Siromak 
pogleda bolje i vidi da je to popo. Vidi on popu, al u to i popo 
njega, pa će bižati natrag. 

— Al da nisi ni koracio, jel ću oma vikati u pomoć, — 
siromak na njega, jel je vidio da u pope nisu čisti poslovi. 

Popo, da će bižati, a siromak da će vikati i tako popo na 
kraju uvuče uši. 


— E sad da minjamo odilo, — siromak na njega. 
 — Kako ćemo minjati, kad ti nemaš na sebi ništa, — uzjo- | 
gunio se popo. | 


— Ta imam, popo, samo si ti slip kod očiju. Ti ćeš meni 
dati kako ti imaš, a ti uzmi kako nađeš na meni. Znaš, popo, 
tako sam i ja prolazio dok sam bio slip kod očiju. d 

Ne da popo, a siromak da će uzbuniti kuću, popo ne da, 
a ovaj će u dreku i na kraju popo opet uvuče uši ko istučen: 
ker. Kako se siromak obuko u popovsko o'ma' je i istrčo iz gar- 
njaka, a popi zapritio da se ne makne, jel će biti po ušima. 

Zakvrca on na pendžer, a na to čoban zapita: 

— Ko je? 

— Popo putnik, traži konak. 

— O hajte unutra, gospodine, ima u nas mista, — oma se 
ozovne čoban i već i trči, da uvede gosta. 

Potrče čoban, al se čobanki ne sviđa što se našo tu i popo 
putnik, kad je ona njezinog već naručila, pa će na čovika: 


— Šta mi tu primaš kojikake popove putnike, kad ćeš ti 
otići od kuće! 
Čobanka se namrkosila, al čoban ne da vokrke, već vodi 
»popu putnika" i oma snjim u pročelje. Nije se ,»,popo pute 
nik" dobro ni zgrijo, a čobanu zapo za oko vrepčar i zapita: 
— Šta vam je to, gospodine? 3 
— Ovo?! Najvridnije što sad imam: pogađač. F 
— Kaki pogađač?! — začudi se čobanin. | m 


— Taki koji pogađa sve na svitu. Da izgubiš iglu n na guwodi G 
.samo njeg pitaj, i već će ti u igli biti i konac udiven. | 


,Popo putnik" je ozbiljan, govori tako da skoro i sam viruje, 
a di ne bi čobanin kojem je u kuću došo ovaki čovik što svitom 
putuje. Čim je čuo kakog gosta ima, o'ma' je bio još ljubopit- 
ljiviji i kaže: 

— Nek pogađa meni štogod! Eto nek mi kaže šta ja ne 
znam u kući! 

— Može, — kaže na to ,,popo putnik", — al ne brez sto 
dukata. 

Dobro je siromašak pogađo, kad je mislio da ovaj ima ve- 
like čopore ovaca, jel kako je kazo za sto dukata, a čoban i 
već istreso prid njega. Oće čoban da mu pogađač pogađa, al 
neće čobanka. A još kad je čula šta triba da pogađa. Ta njezin 
čovik je bio domaćin, koji je znao u svojoj kući sve do poslid- 
njeg klina. Šta on samo nije znao?! To, da je njezin popo došo 
već u garnjak i da čeka samo da čoban ode kod svoji ovaca. 
Ta ona mu je i ostavila otvorena vrata od kuce. 

Dabome, kad je čula šta čovik oće od pogađača, da je po- 
čela fundarati po sobi, pa se bajage srdi što rasipa novac i na 
čovika će: 

— Ko je to još vidio, tolike dukate dati za ma kaku lu- 
dost?! Mani se ti tog! 

Uzmuvala se ona, pa ko zmija oko čobana, al onaj opet ne 
da pokrke, već kaže gostu: 

— Samo nek pogađač pogađa, šta ima u mojoj kući za čega 
ja ne znam? Možda to vridi i više od sto dukata, kad čovik sve 
zna pod svojim slimenom. 


— I vridiće, — kaže ,,popo putnik" i stisne vrepčarevo ra- 
njeno krilo. 
Kako ga je malo žignio, a vrepčar: kra, kra! 
Šta“kaže?! — zapita čoban. 


— Da imaš u kući sakrivenog nepretelja, al onakog s vraga 
sadrtog! 

— Ta ne govorite? — ustravi se čoban. — A kako bi ga 
mogo istirati?! 

Kazaće njemu pogađač i to, al brez sto dukata nema raz- 
govora. Dao bi čoban i više, kad je čuo kaku nevolju ima u 
kući. O'ma' on izbroji dukate, a onaj opet malo stisne vrepča- 
M krilo. Čoban pita šta je pogađač kazo, a ,,popo putnik" 

aže: 
— Nepretelj je u pećici. Daj kotlić i kašu, pa ćemo ga 
istirati. A 

Čoban oma? naredi ženi, da spremi sve što je pogađač kazo, 

a ona bome neće. ra 

— Sad ću se ja latiti u kojikake vašange i još u noć? Šta 
još ne bi tio?! — počela je i brojiti. 

Al samo je počela! Cobanu se to oma' nije svidilo i kad je 
onda zagrmio, ni rič se više nije čula. Sprema žena kotlić i 
kašu, a sve misli kako bi otrova kuvala misto kaše i pogostila 
i ,popu putnika" i njegovog pogađača. Mislila ona šta mislila, 
al ,,popo putnik" se i sam latio, pa loži vatru, a čoban pristavio 
kašu i već miša velikom kutljačom. 

Začas kaša provrla, a ,,popo putnik" kaže onda čobanu: 

— Ti, sinko, uzmi sad sikiru i kad nepretelj pođe napolje, 
a tl njeg samo u čelenku! 

Kad je žena to čula, sva je poskočila i stala se prinemagati. 

— Nemoj, čovče, slušati ovu napast! Šta ću ja sirota brez 
tebe, ako te nepretelj upropasti?! 

— Neće više, — nasmije se ,popo putnik", — dosta je to 
dosad radio. 

Ne da se ni čoban osoliti, već ženu ustranu, a on sa sikirom 
stao na prag. ,,Popo putnik" onda uzo kutljaču kaše i otreso je 
na onog u pećici. Odvađa on kutljaču za kutljačom i sve lupa 
u pećicu, a popi golaću pećica sve više tisna. Uvlači se on ko 
spuž, al vrila kaša škropi po ciloj pećici i jedared popi golaću 
dotužilo. Dobra je kaša sa žmarama, al se popi ne dopada da se 
od njegovog sala prave žmare. | 

I popi putniku" je već dosadilo da maše kutljačom, zato 
namigne i vikne čobanu: 

— Domaćine, neće nepretelj napolje dok ga ne nasitimo. A 
taj se naviko da guta svašta sa tuđeg astala. Iskini i kajiš od 
kože sa leđa, taj će ga progutati, al se nasititi neće. 

— Sta ćemo onda tužni i žalosni? 

— Šta ćemo?! Pogledaj, valjda su se već ugrijali klinci na 
žeravi. Daj vile, da mu bacimo u zube koju šaku ugrijani' kli- 
naca, valjda će se onda zasititi. 

Kad je onaj u pećici čuo kako će ga častiti s klincima s že- 
rave, borme se više nije mislio. Skoči on iz katlanke i biž vra- 
tima. Kako je nataraške sunio tako je kotlić s kašom privalio 
i kad je onda, onako opečen i umeljan od kaše, đipio vratima, 
čobana je nestalo ko da ga je vitar oduvo s praga. ,,Popo put- 
nik" je imo muke, dok čobana nije pronašo i dovo u kuću. 

— Ta šta si se tako ustravio?! — pita njeg ,,popo putnik". 

— A Ko se ne bi ustravio?! Kako se četvrnoški zatrčo, taj 
bi i mene odno u pako, da nisam zavrimena pobigo, — čoban 
kaže i sve se obazire nije li taj nepretelj možda još i sad u 
kući. 

Umiri njeg ,,popo putnik" i kaže, da mu ovaj nepretelj ni- 
kad više neće doći u kuću. Kad je tako, čoban počasti bogato 
svog spasitelja i siromak onda krene dalje. Ode on, pa je već 
dobro odmako kad se i čoban sitio da ima glavu na ramenu. 
Čovik počo da se misli i oma! i smislio štogod pametno. U 
njega je dosta čopora ovaca, a ne može se baš pofaliti da se 
svi čobani paštre, pa često nestane pokoja ovca. Da je njemu 
onaj pogađač, taj bi našo svaku ovcu. I čoban namisli da od 
»pope putnika“ kupi pogađača. Uzjaši on na magarca i potrče 
za siromakom. 

— Stanite, gospodine! — poviče on još izdaleka. 


— Šta je, sinko? 
— Znate šta, gospodine, — kaže čoban, — prodajte mi tog 
pogađača. 


Kaže on i zašto bi ga kupio. Kaže on, al siromaku je žao 
čovika, neće više da ga vara i lipo mu veli: 

— Dobri čovče, ja bi' ti ga prodo, al ti neće naći izgubljene 
ovce. Jedino bi ti bio od koristi što bi te čuvo od ovog nepre- 
telja što smo ga sad istirali. 

Nije ni to mala stvar. Di bi i bila, kad nepretelj malo da 
nije odno u pako sirotog čobana. Kupiće on pogađača i nek mu 
čuva kuću od nepretelja. 

— Dobro, — kaže onda siromak, — eto daćeš mi tog ma- 
garca i sto dukata, i nek ti je sa srićom. 

Obraduje se čoban što će tako jeftino doći do pogađača i 
sve se zalaljiva ,,popi putniku''. Ovaj lipo uzjaši na magarca 
i kad će se rastati, još kaže čobanu: E 

— Samo ubardaj šta ću ti kazati: zapriti ženi, da se poga- 
dača ne žigne. Ako ga ne timari, jel samo ružno i pogleda, po- 
gađač će na sva usta povikati ko je bio taj nepretelj i šta je 
tražio u tvojoj kući. 

— A zašto da tako zapritim ženi? — zapitaće još čoban. 

— Da ti se nepretelj ne bi više zavuko pod slime, — kaže 
»popo putnik" i odjaši na magarcu. 

Ode on veso, a čoban se još veseliji vrati kući. Obradovala 
se 1 čobanova žena, kad je čula da će pogađač sve dotle ćutiti 
o nepretelju dok ga ona dobro timari. Uzvrpoljila se sad oko 
pogađača i kako se na njeg iskosirila, kad je pogađo da je ne- 


 pretelj u kući, tako sad sve prede oko njega, kad je čula da 


neće kazati ko je bio taj nepretelj. 

Siromak požuri da digod nabavi čestito odilo, popovsko 
ga je već počelo žuljiti, al se siti da mu je patka još dužna. 
Dojašio on do vode, a ona se brčka u sva zvona. 

— Hej ti patko, — poviče on — baš sad dolazim iz gostiju 
od svetog Petra. Dobro što sam te vidio. Sveti Petar se sprema 
u ris, pa ti je poručio, da mi dadeš vondilj i gladalicu onog što 
si ga žednog privela priko vode. | 

— Oću, sveti čovče, oću, — poviče patka i već se i stvorila 
prid siromakom. 

Prida ona vondilj i gladalicu, a siromak to spremi u torbu, 
al i zlatnu patku. 

— Šta ćeš samnom? — uplaši se patka. 

— Oću da te se nagledam, jel više nisam slip kod očiju, — 
nasmije se siromak i strgne sa sebe popovsko odilo. | 

Kad je patka vidila ko je taj ,,sveti čovik", nije ni požalila 
što mu je dopala šaka, već mu kaže: 

— Sad vidim, da si od mene ne samo naučio, već me i nad- 
mudrio. Zato si zaslužio ne samo mene, već i moje pačiće koje 
sam juče izlegla, — i pokaže mu bunju u trski. 

Ode siromak do bunje i uzme dvanejst zlatni' pačića. Ode 
on sad na magarcu i zdrav i čitav stigne kući, al se nikom nije 
pofalio kako je trgovo s volovima brez repa i rogova. Nije više 
mi išo da trguje, već je lipo svoju zemlju radio, zlatna patka 
mu legla lipe pačiće, a vondilj i gladalicu je ostavio, da i' kad- 
god po kome pošalje svetom Petru. To je tio uraditi, da niko 
ne bi kazo, da je on čovik nepošten el lažov. Nek Petru bude 
i vondilj i gladalica. 


Pričao Marko Vojnić Purčar 

di je ono tvrdo čelo panja — ta vidite pod krunom onaj vat za , 
šaku, a na vitkom struku panjić ko buzdovan — i kad bi sotim | 
koga maznio u glavu! Sva budža bi zasvirala od radosti, tako 
bi mi slatko palo, samo ako bi počastio onog ko je zaslužio. 

Kad je otac i to čuo, nije više pito. Znao je već, ovaj će 
biti pustahija. 

Šta će s njima, već i' odvede kući i kroz koji dan onu dvojcu 
na zanat, a ovog, što bi se vaćo drenove budže, drži kod kuće. 
E, drž ti vodu u rašetu! Nesto je on ko u vitar. Očla braća na 
zanat, pa ni on neće u zapećku. Siroma' otac ga tražio i tražio, 
jel se boji da će zapasti u nevolju, al sinu ni traga. A di će ga 
naći, kad je onaj očo u drugu kraljevinu i di će, već stao u ha- 
ramijsku bandu i hop-cup, posto glava haramija. E, al hop-cup, 
a njemu taj život i dosadio. Njeg je srce vuklo tamo što je tio 
pokazati kako on zna što niko ne zna, a bome i smi što baš 
svaki ne smi, a tu zapo među ljude kojima je prvi i poslidnji 
poso otimačina. Kako čoviku i ne bi taki život dosadio?! Jedne 
noći uzme on svoju torbu i pobigne od društva. 

Došo je kući i ocu punu torbu novaca. Ocu sve srce zebe, 
al zato zapita otkud je to, a sin mu kaže da je lopov kakog na 
daleko nema. S'vituje njeg otac, da to može izaći i na zlo, al on 


i pamet u glavi. Ako triba koga nadmudriti, za to je spreman. 
Otac i viruje i ne viruje, kad se vazda sića kako je u sina srce 
zaigralo kad je od drena tio budžu praviti. Al prošlo je tu vri- 
mena, a bome nikom nije nestalo ni kučeta ni mačeta, već samo 
ako je za okladu s Petrom, jel tako se zvao ovaj momak. A ko 
se tio kladiti s njim, Petar pristane, da mu i brkove obrije, a 
da onaj ne zna. 
Lipo sluša oca i mater, a vridan je kod kuće i ne prođe 
nedilja da se ljudi ne čude kako i najteže oklade dobija. Raš- 
čulo se sad to, da je Petar lake ruke, al tako lake da bi i piliće 
ukro ispod kvočke. Dođe to jedared i kralju u uši. Pozove on 
o'ma' Petrovog oca i kaže mu: 
— Šta ja to čujem, matori, da se fališ kako ti je sin lake 
ruke, da ga u svitu nema. 
— Tako je, — kaže siromak. | 
— Atinisi čuo, da je u mene taka ruka, kad u'vati sablju, | 
ta skine glavu a ni ne omiluje je. 
— Čuo sam ja i to, — kaže Petrov otac — al u mog sina | 
je laka ruka na drugo šta, al tako laka, da joj para nema. 


Nije se Petrov otac užegurio, makar kralj na njega i zlim. 
A kralj bome onda kaže: 

— Dobro, kad je tako onda tvoj sin mora ukrasti čopor 
ovaca što će dva moja čobana u nedilju tirati na vašar. Ako to 
ne uradi, onda mu možeš od glave kuvati paprikaš. 

Kad je otac to čuo, bome je očo kući plačući. Roni suze 
sve do kuće, a kad je Petar čuo o čemu se radi, on se nasmijo 
i kaže ocu da ne tuguje, ta to sve nije ništa. 

Nema otac mira, a mater još manje, al je Petar veso 1 sve 
šale zavađa, samo da roditelje razveseli. Došla je nedilja, a on 
nakrivio šepicu, kvočku s pilićima pod pazuvo i ajd u sumu 
kuda će čobani tirati ovce. O'ma' se latio posla. Na početku 
šume ostavio jedno pile, jednu duž dalje drugo, drugu duž treće 
i tako na svaku duž po pile, a naposlitku rasporedio i kvočku. 
Jedva je Petar svršio poso, a uto evo i dva kraljeva čobana 
s velikim čoporom ovaca. Naiđu oni na prvo pile, al ni ne gle- 


odaju na njega. Istina da je pile već skoro za paprikaš, al ne 


vridi se s njim dučiti kad je samo jedno. Odu oni dalje, al kad 
su odmakli za duž, tu su naišli na drugo pile. Petar opet šu- 
mom i gleda izdaleka oće li se na drugo pile već u'vatiti. Bome 
nije tribalo ići do druge duži. Kad su čobani vidili i drugo pile, 
jedan ce: 

_— Vidi, vidi, zašto mi nismo uzeli ono prvo? Evo sad je 
već dva: tu već može biti čestit paprikaš. 

Ni drugi nije bio nepretelj dobri' batakova i oma! ovo pile 
za vrat i potrču natrag za ono na početku šume. Otrču oni za 
paprikašom, a Petru drugo nije ni tribalo. Udario na pričac 1 
začas ovce otiro svojoj kući. 

Otac sutradan o'ma' do kralja i javi mu, da je Petar ovce 
lipo ukro. 

— No dobro, — kaže kralj onda — s dva luckasta čobana 
je lako izaći na kraj, al ako je momak taj tvoj Petar, druge ne- 
dilje nek ukrade četri vola, što će i tirati moja dva govedara. 
A ako volovi ostanu moji, ode Petrova glava! 

Otac je mislio, da će se kralj Petra sad već ma'niti, al kad 
je to čuo, bome je opet plačući išo kući. Al Peri ni habera! Kaže 
on roditeljima, da se ne žaloste. Ta da mu volovski kralj padne 
šaka i s njim bi lako, ne da s volovima neće izaći na kraj. Kad 
je došla nedilja, a Petar uzo vrengiju i pivajući ode u šumu kuda 
će kraljevi volari tirati volove. Zašo malo u šumu, pa lipo sebi 
vrengiju ispod pazuva, al i ispod kožuva da se ne vidi, i tako 
se obisio na jedno drvo. Uto evo i volara di tiraju volove. Petar 
se napravio mrtav, ta ne može biti živ kad se obisio, pa ga vitar 
nija na vrengiji. Vide njeg ona dvojca, al baš i briga. Prošli 
cni i ne kažu ništa. Neće volari da se pačaju u tuđu nevolju. 

— Ta ko bi bio? — šapne žena. 

— Ne čuješ? To je glavom nebeski kapidžija. 

— Nećeš valjda kazati, da je to sveti Petar? 

— Al baš on, — kralj njoj. — A ovaj što ga pita, to je sam. 
bog. Ko bi ga drugi na rajskoj kapiji mogo pitati šta mu nosi 
i kome drugom bi Petar mogo doneti dvi duše? 

Kad je on to kazo, bome je i kraljici svanilo, pa i ona skoči 
u džaku i vikne: 

— Av fala ti, stoputa ti fala, bože, što si nas primio u raj! 
Težak nam je bio put, od treskanja kola izgubili smo polak 
zubi, a masnice ni da ne brojimo, al kurtala svega, samo kad | 
smo mi stigli u raj! 

Petrov kralj se ma'nio lule kad je čuo di džak govori, pa će: 

— Petre, kaki ti je to raj?! | 

Petar samo skoči s kola i šapne kralju: 

— Pogledajte, ako ste baš ljubopitljivi. | 

Njegov kralj o'ma' vikne svoje ljude i daj oni džak s kola. 
Odriše uzicu i kad su izvadili tovar iz džaka, bome su imali šta 
gledati. Kralj komšija i njegova žena izašli iz džaka i blenili 
ko tele u šarena vrata, a Petrov kralj da pukne od smija kad | 
i je pripozno. 

— Ej, komšija, ti si kazo da moj Petar neće iz tvoje kra- 
ljevine ukrasti ni pile, a kako mi se čini, on je ukro kopuna i 
kvočku, samo što su brez perja! Je li tako, Petre? 

— Dabome da je tako, — nasmije se sad i Petar, trgne sa 
sebe fratarsko odilo i stane prid ono dvoje iz džaka. Kad su 
kralj i kraljica vidili s kim su imali posla, od sramote su pobigli 
kroz stražnja vrata raja. 


Pričao Marko Vojnić Purčar | 


e -- a 

nI ERA dI m “ si add 5 

H ; Ke ra kk s i 
A ' ž 1. a % .. 4 L m m sAd e 
"sa “ : mi? - 
ka . ' 


TURSKI RAZGOVOR 


U staro vrime, kad su Turci harali i pustošili, živio u jed- 
nom selu jedan siroma' čovik. Mučio se, hrnjo, postio i sušio, 
al nikad nikakog berićeta. Jedino se nado u svoja tri sina, al 
što su ovi više rasli ocu se više mračilo prid očima. Dorasli si- 
novi već i za ženidbu, a jedino se oko zdile paštre. Liti da njim 
se izvaliti u debeli lad, zimi u vruć zapećak, pa mogu pasti priko 
slamke, al se neće sagniti da je sklone s puta. 

— Sinovi moji, mislite se vi jedared latiti posla! — zapita 
otac kad mu je već dotužilo da i' gleda tako. 

_ A šta bi se laćali, kad ni Turci ne rade, a daj takog lakog 
života! — svi trojica će ocu. 

Kad je starac vidio na koga su mu se sinovi ugledali, tuga 
ga sasvim osuši i prisvisne da ga više ne bi sramotili. Dosad su 
tri badavadžije živili sa leđa starog oca, al je sad njima palo 
slime na time. Šta će kad raditi ne vole, već će se poturčiti. 

_— Nećemo se valjda dučiti i mučiti, marve i živine zapaliti, 
pa da nam drugi odnese, kad i mi možemo biti oni koji će od- 
nositi, — kaže najstariji. 

Kontena su na to i druga dvojica, a kako i ne bi, kad je 
rič o lakom životu. Vide oni kako Turci projaše kroz selo i samo 
ubardaju lipo ždribe, lipu divojku i sve drugo, al neće ni to da 
oma nose, već čekaju da domaćin odrani i ždribe i divojku, 1 
onda dođu pa uzmu. 

— Nikake druge brige nećemo imati, neg da dođemo na 
gotovo, — najstariji s'vituje braću. 

Žabu nije teško natirati u vodu, a ovu trojicu ni tirati ne 
triba kad je rič o lakom životu. 

— A kako ćemo postati Turci? — dva mlađa pitaju. 

— Lako! Ne triba nam ništa drugo, neg da naučimo turski, 
pa će sva pusta sela biti naša, — kaže najstariji i oma' krene 
da uči turski. 

Nije došo ni do trećeg sela, kad se nađe s jednim starim 
čovikom, koga su baš taki ko ovaj otirali na prosjački štap. Tica 
se pozna po perju, a čovik po ćudi, i momak nije progovorio ni 

-— A kako ste to mogli?! 

Na to će turski odgovoriti drugi linčina, i kaže: 
— Za zlato! 

Kad je onaj izubijani to čuo, on će na oca: 


— Babo moj, koliko su ovi dobri ljudi morali dati zlatdl 
haramijama za mene, kad sam njim ja dao sve što sam za marvu 
i za ovce dobio, a još me nisu tili puštiti, već me evo ovako 
nagrdili. Kako ćemo se ovim dobrim ljudima zafaliti i odužiti?! 

— Ta daću njim dukata koliko samo mogu poneti, više 
valjda nisu imali, samo kad su mi tebe živog doneli, — kaže 
otac. 


Na to se javi treći linčina, pa on veli turski: 
— I pravo je! 
Kad je on tako turski govorio, na to sav svit što se tu oku- 

pio potvrdi: 

— Bome, i pravo je! 
Taj onesvišćeni je bio sin najvećeg čobana u selu, pa je. 
dolazio s vašara. Otac i njegovo društvo su nosili polak dukata 
što su dobili na vašaru, a on drugu polu, jel mu je to otac dao 
da spremi dar za divojku. Momak se malo zadržo kod divojke. 

Kad su haramije u šumi vidili da je sam, navalili su na njega. 

Bio je jedinac u najbogatijeg čobana, pa bi otac za njeg dao sve. 

blago. Ni nisu se mogla tri lina brata potužiti kad i je čoban 

natovario dukatima i kad i' je počo častiti. Gostio bi nji' čoban 
sve do sinovljevi' svatova, al kad su se dobro okripili, najmlađi 
brat šapne drugoj dvojici: | 

— Hajdemo iz ovog sela, al što brže. 


— Zašto?! — začude se ona dvojica. — Ne vidiš ti ovu 
čast — mast, ta ni u onim svatovima se nismo ovako gostili?. 

— Ane vidite vi, da tu pona sela zna turski?! — na to će 
onaj. 

— Otkud?! 

— Otkud?! Zar niste čuli, kad sam ja reko turski ,,i pravo 
je", na to su svi kazali također turski »l pravo je"? 

Prisitila se sad i druga dvojica, njim je o'ma' stao za- 
logaj u grlu. Dipili i oma' će iz sela. pana nji zadržava, a još 
više njegov sin, al se ova trojica ne daju. Di će oni ostati u m 
di skoro svaki zna turski?! 

Odoše oni i sad neće ići putom, već skrenu. Dabome, di s 
trag zakalja, otud se triba o'ma' i čistiti. E, al tako urade i la ra- 
mije. I tako se dogodilo, da su tri brata pošla baš za trage om 
haramija. A šta će haramije, već orobiti koga u mraku i u š 
zateknu. I jedva su tri turska brata došla pod treće selo, kad u 

šumi spaze mrtvog trgovca. Misle braca, da je i ovaj samo pao 
. unesvist i oma se late oko njega. 
| _ Šta se nismo latili turskog posla čim smo prohodali, — 
najstariji brat će. — Ta vidite vi, braćo, kako nas srića prati?! 
— Baš je pravo čudo! — na to će sridnji. — Jedva smo na 
jednom zaradili rpu dukata, a evo nam nove prilike! 
__ Što su ovo prilike, — onda će najmlađi, — al kad se 
. sitim oni svatova! Braćo moja, kad se daš u tursko znanje, ta 
| onda ti daju dukate i zato što se gostiš i častiš! 
| Tako se oni tu raspoložili, pa se bave oko ubijenog trgovca, 
| kad jedared evo ljudi iz sela. Seljani su čuli da se tu noć do- 
| godila nesrića sa trgovcem u šumi 1 pošli su ovamo čim se raz- 
 Ganilo. Kad su ovu trojicu zatekli kako se bakću oko mrtvog 
4". trgovca, jedan starac zapita: 


— Ko je ubio ovog čovika?! 
| Ona trojica dabome ni ne slušaju, već će najstariji svoje 
5 tursko znanje, kad su to prve turske riči na svitu, i kaže: 
— Nas trojica! 
— A zašto?! — zapitaju sad seljani. 
| E sad će sridnji lini brat pokazati svoje tursko znanje 1 
|B kaže: 


— Za zlato! 

Kad su seljani to čuli, morali su virovati i da nisu tili. U 
ove trojice sve pritežu kese s dukatima, koje su dobili u svato- 
vima i od čobana. 

— E, ljudi, — okrene se onda starac seljanima, — ovu trojcu 
triba obisiti ko kerove, el u najmanju ruku, upregniti i u plug 
i orati na njima dok njim dušu na nos ne istiramo! | 

Seljani nisu stigli ni do riči, a najmlađi lini brat već poka- 
ziva svoju tursku mudrost i kaže: 
— I pravo je! 


17 Hrvatske pripovijetke | 


201 


i. za "m ui 


puma “o 


ak a i nai I vika es 


— Bome je i pravo! — poviču na to seljani i navale na nji. 

Brane se linčine i nogama i rukama, al selo navalilo, pa 
s njima u jaram. Uveče i' vežu za jasle ko i druge volove, a 
priko dana samo šibaju. Dogorilo njima do nokata, al o'ma', pa 
mole i priklinju, al selo ne popušta. 

__ Jesam vam kazo, da se čuvamo taki' sela di svi znaju 
turski?! — kaže najmlađi brat. 

_ "Ta kaki te turski opet napopo?! — ona dvojica će. 

_ Kad vi ne slušate! Nisu i tu svi povikali ,,i pravo je", 
čim sam ja reko ,i pravo je"?! Čim sam to čuo, oma sam znao 
da ćemo nasradati! 

Al nisu imali kada da se svađaju, jel je jaram uvik bio 
za vratom. I jedared nema šta, el već dušu ispuštiti el početi. 
redovnim jezikom govoriti, i tako ispripovidaju sve. Kad su 
seljani to čuli i kod čobana 1 one svatovske kuće se raspitali, 
dobro su se nasmijali. 

Jedan starac kaže onda ovoj troj ici: | | 

_ Sinovi moji, šta se vi tužite, kad ste tili lakog života?! 


_ Kako se ne bi tužili, kad smo vazdan u jarmu?! — skoro 
zaplaču ona trojica. 
(= — Baš zato vas i pitam šta se tužite, — nasmije se starac, 
— jel sinovi moji, da znate, i kod nas se zna turski. 

— No jesam ja reko?! — najmlađi lini brat će na dva 
starija. : | 

— Dabome, — smije se dalje starac, — kod nas se jaram 
na turskom jeziku zove ,,laki život". Oćete li još lakog života?! 

_ Al nikad i nikako više! — poviču ona trojica. 


_— Onda bižte iz njega, — kaže starac, pa njim skine jaram. 
Al iz sela i više nisu puštali. Tu su i oženili, pa su postali 
čestiti ljudi. A onaj starac kadgod se nađe s njima, kaže njim: 
— No oćete li po turski ,,lakog života"? 
—- Al nikako! | 
_ Sad vam ni ne triba, kad ste se naučili pošteno raditi. 
I tako su oni sad tu živili i svakom ispripovidali kako pro- 
lazi onaj ko bi lakog života, pa još u debeloj ladovini el u vru- 
ćem zapećku. | 
Pričao Joka Antunović 

CUDNO BURENCE 


Bio pa nije jedan bogataš. Da je imo sto života ne bi imo 
vrimena ni pobacati što je u njeg blaga, al je još tvrđi od ora? 
koštunjea, a lakumiji od magle. Magla proguta sve, al on bi 
i nju. 

Nije se ni ženio, jel nije još čuo za taku ženu kojoj ne bi 
moro dati 'isti. Razvijo je i kerove i mačke od kuće, a proklinje 
l svoja usta, kad njim mora dati zalogaj. U kući je držo samo 
jednog slugu, al je i za tu priliku izabro momka sirotana. Ko 
veli, taj nikog nema i nema kuda razvlačiti kuću. Od gostiju 
Je primo u kuću jedino popu, koji mu je bio prvi komšija. Al 
i njega je primo samo zato, što je popo držo ruke uvik skrštene 
i što je bogataš za njega mogo kazati: 

— E, kad gledam mog dobrog komšiju, onda vidim da ni- 
sam baš ja najtvrđi i najlakumiji čovik na svitu. 

Od lakumosti nije mogo ni spavati, već se privrće u kre- 
vetu i samo uzdiše: | 

— Šta je sve ovo što imam naspram onog što bi mogo 
imati, samo da me srića posluži bar malo. 

A boji se uvik da mu kogod neće odneti koju ćošu od kuće, 
pa se šunja okolo bar po noći. Pipa sve brave i katance, ćavira 
u svaki zagon, a najviše nadgleda slugu. Momku za to ni po 
brige. Naradi se priko cilog dana i kad dođe veče on pava ko 
mače. A šta bi i mogo, kad od života baš ni nema drugo osim 
dobrog sna. Al je bogataš nenavidan na slugu i za to malo slat- 
kog sna. 

— Blago tebi, ti nemaš nikaki? briga, — kaže on tako slugi. 
— Ako se doduše ne nadaš bogzna kakoj srići, al se ni ne bojiš 
ne znam kake nesriće. 

Sta će sluga, već se smije u sebi, al kaže natenane: 

.. — Gazda, kad vam je tako teško, grom puko u mene ako 


se ja ne bi pozario malo s vama. Eto, da vam dam malo mog 


»,dobrog'', a vi meni tušta log vašeg »rđavog''. I.nek mi bude 
kako bude, al dabogda ker prolajo iz mene, ako me kadgod 
čujete da se tužim. 

_— A, divaniš samo da uzmutiš "id u meni, — gazda se 
obično rasrdio i razgovor o'ma' prikratio. 

Tako su oni živili iz dana u dan i slugi nije nikad dolazilo 
ni na san, da bi i njega kaka srića mogla poslužiti. Čemu bi se 
i nado, pa još kod takog gazde, kad skoro više po'ide i podere 
neg što zaradi. 

E, al srića ne pita ko je čeka, a ko joj se ne nada. Jednog 
prolića momak oro u bašči pod blitvu. Ore on, al mu pamet nije 
na oranju. A di bi i bila kad su taj dan i u popinoj bašči divojke 
radile. Sluga nije badava mlad momak, pa još i lip. Zato malo 
gleda u brazdu, a više prama divojkama 1 nije ni čudo što umalo 
nije pao, kad su mu rukunice najedared iskočile iz šaka. 

Iznenadio se on — šta je plugu, kad je zemlja torena i me- 
kana ko sir. Al se još više iznenadio, kad je oči bacio u brazdu. 
Šta vidi? Ništa drugo već da je izvalio iz zemlje jedan stari 
akovčić. Kako je to čudo, otkud burence u zemlji? Na prvi po- 
gled se vidi da ga nisu ukopali baš juče, jel su duge već na- " 
trule, rđa nagrizla obručeve, al je burence još čitavo. Kad će 
ga pomakniti, momak onda vidi da je ono i puno. 

— Oho, da to nije kako dobro vino! Divojke, gledajte šta 
sam izoro! — podviknio on od dragosti. | ' 

Podviknio on, al ga je radost o'ma' prošla, jel je bogataš 
već trčo u bašču. Ne bi od tog niko sakrio ni trun. 

— Kaka je srića? Šta si mi našo? — viče on još ispod kuće. 

. 1 momak se nije dobro ni razabro, a gazda već privrće bu- 
rence. Pritrčale i divojke iz popine bašče i nanizale se na ogradu 
ko vrepci. Gledaju svi, a bogataš nije dobro ni okrenio bure vec 
mu je izbio vran. 

_ Oho-ho-ho! Ta ovo je rakija, al baš bać rakija! Momče, 
danas si dobro oro i još bolje mi izoro! Ded, ded, odnesi mi to 
burence u komaru, sad el o'ma', — lipo on momku. 

Momak se nikud zbunio i valjda ne bi ništa ni kazo, da 
jedna divojka nije počela, a druge zagrajale za njom al baš ko 
vrepci: 

_— Kako vaše, kako vama izoro, gazda?! Nećete valjda oteti 
od sirotog momka što je srića njemu nanela?! 

Na to se i momak trgo. Najedared se nasmijo i opet pod- 
viknio: | 

_ Gazda, ne kažu ove dobro: nije meni srića ništa nanela, 
neg je i mene sad načela ona vaša ,nesrića"'. Nećete je valjda 
prisvojiti, kad se i tako uvik tužite da vam je već i priviše 
cd nje. 

_— Kaka nesrića? — gazda se uzvrpoljio. 

— Taka, što sam eto i ja jedared već zapatio štogod. Ne- 
ćete valjda poreći, da uvik tirate kako ste nesrićni zato Što 
ste puni svega i svačega? Eto sad i meni malo od te vaše ne- 
sriće: i ja imam burence rakije. 

Tako veli momak, al bogataš nije današnji kobo, ne da se 
en lako smotati pod noge. Tvrda je njemu koža na obrazu, nije 
lako na nju rumen natirati. Baci ga kako oćeš, taj pada na četri 
noge ko mačka. I sad se on, al o'ma? zasuko ko da će u kob. 

— Lakše, momče, lakše, — izbekario se gazda. — Di si ti 
to klapio da bi bure moglo biti tvoje, kad si ga našo u mojoj 
zemlji? 

— Al sam ga ja izoro! — ne da se ni sluga. 

— Ne sebi, jel nisi sebi ni oro. Moja zemlja, a ti moj sluga, 
šta ćemo dalje i divaniti?! 

— Po tom računu ćete kazati, da je još i duša u meni vaša! 
— kaže sluga, al sad već srdito. 

Vidi on da je došlo vrime da se kidaju vrengije, pa se nije 
uplašio već tiska u kob — nek se vidi za koga je perje. Tiska 
on, al ga bogataš dočekiva. Oštar je bogataš na jeziku, a pamet 
u njega ko da je smišana od tvorove, hrčkove i pacovljeve. 

— Pušti ti dušu. Ako imaš kake hasne od nje, nek ti je na 
čast. Meni tako što ne triba — nisam ja ni popo ni vrag, da 
s tako. čim trgujem, — udario on u šalu, da se momku još 1 
naruga. 

— Ako uzmete momkovo burence, baš ste vrag brez ro- 
gova, — zagrajale na to divojke. 

— Iša, vrane jedne goluždrave. Još se i vi pletete u ljudski 
divan, — bogataš će na nji' i maši se grudava da i otira. 

I dalje on neće sporiti riči, već uzo akovčić na rame i ode. 

— Šta ću se ja tu istiravati koji skime,ana mom i u mom, 
— još se počo lupati u prsa. — Kad nećeš poneti u komaru, — 
na momka će — ni nemoj, jel bi još bio kadar kazati, da je bu- 
rence tvoje i zato što si ga ti nosio do komare. 

— Ali jeste njegovo, a vama kad ne gori obraz, nek vam 
je oteto i prokleto! — divojke zagrajale za njim. 

— Dalje otud dok vas kandžijom ne išibam! — koracio on 
ogradi. 

Divojke se sklonile, al dogod bogataš nije za sobom zalupio 
kućna vrata, one su vikale u jedan glas: 

— Bure je momkovo! Bure je momkovo! 

Viču one, a momak odma'nio rukom i veli: 

— Ma'nite ga, nek se sa'rani s njim! 


261 


\ 
| 


Tiši on nji', al one se ne manjivaju. Ženske glave se zaina- 
tile, i ko misle, bar će selo čuti i bogatašu će se naprkositi. I 
nisu uzalud vikale, jel su se malo posli otvorila vrata i bogataš 
istrčo, al sav srdit. Viče on ko brez duše: 

— Ta otkud je njegovo?! Ajd recite, otkud bi ga mogo 
izorati iz moje zemlje da nije moj sluga? 

Divojke se razveselile što su bogataša razdražile ko kera 
i ne slušaju ga, već još složnije viču: 

— Bure je momkovo! Bure je momkovo! 

Bogataš ne zna šta bi od bisa, već se okrene momku: 

— Ajd, kaži ti: kako bi ti došo do bureta, da nisi moj 
sluga?! 

_ A kako bi vi došli do rakije, da ja nisam bure čitavo 
izoro? — lipo njemu momak. — Mogo sam ga plugom razbiti, 
a borme sam ga mogo i sad lupiti o zemlju i nju napojiti raki- 
jom. Da vidim, kako bi vi onda izvukli rakiju iz te vaše zemlje?! 

Bogataš ne zna šta bi na to kazo, al neće ni da je momkova 
poslidnja rič. Od bisa je sav zapinušio i poviko iz sveg glasa: 

— Kad ti budeš imo svoju zemlju, onda je poji i napaja) 
s rakijom, al dok si na mojoj, borme je nećeš pojiti! 

— Vidi, vidi, kad bi je s mojom rakijom pojio to vam je 
nepravo, a što sam je godinama mojim znojom pojio, to vam 
nije bilo nepravo! — dočeko ga momak. 

— A bure je momkovo! Bure je momkovo! — divojke opet 
u jedan glas. 

Makar je u bogataša koža debela ko opanak, sad se unezvi- 
rio i ne kaže ništa, neg skoči ko oparen i ode. Jedan čas za- 
lupio vrata za sobom, drugi čas i' je prid sobom skoro iskinio 
iz šarka. I šta vide momak i divojke? Bogataš sav zapinušio 1 
nosi pod pazuvom bure. Dotrčo do momka i sikće ko zmija. 

— E, kad je bure tvoje, nek je tvoje. Meni je dosta i rakija 
iz njega, nju sam i odlio. A tebi evo prazno bure. Al ako si ga 
iz moje zemlje na plugu dobio i ja ću ti ga vratiti na plugu! 
Eto ti ga, nemoj žaliti na mene. 

I tu dalje nije bilo divana, već on bure lupi o plug kako 
je živ mogo. Bure trošno, nije mu tribalo ni polak te snage. 
Kako ga je bogataš lupio, rastročkalo se ko bundeva. Bogat aš 
se nasmijo i krenio u kuću ko da mu je vatra za petama. 

Al nije dobro ni zakoracio već mu je stalo smijanje, al se 
i noge ukočile. Kako su se trule duge rasule, a iz bureta ispala 
jedna sablja, nika sićušna knjižica i velika kesa od kože. Kad 
je momak to vidio, al' o'ma' je skočio i sve uzo u ruke, a prvo 
sablju. A kako i ne bi prvo sablju, kad je sva u zlato i drago 


kamenje okovana, a oštra, pa bogatašovim prstima neće. dati 
bliže. 

Borme je bogataš i tlo oma' grabiti kesu, al momak njemu 
sablju isprid nosa. 

— Gazda, eno ti rakije pa nazdravljaj, al u moje se ne 

ačaj! 
Momak tako veli, al' bogataš ne odlazi. Doduše ne odlazi, 
al' ni ne tiska bliže, jel sablja siva. Momak je onda uzo knjižicu 
i rastvorio je. Kad je pogledo, a u njoj svega jedan list, al 
zlatan. Na njemu piše ništa drugo već ovo: ,,Lakum će se na- 
piti rakije, pravedan neće žaliti s potribnima podiliti, a nepra- 
vedan i lažov će izgubiti glavu. 

Proštio on to, al nit on razumi na čega će to izaći, ni di- 
vojke, a ponajmanje bogataš. Ovom stala pamet i nit šta čuje 
nit vidi, osim skupe sablje i zlatnog lista u knjigi. A još kad je 
momak razvezo kesu! Bogataš je od muke zaplako! Kako i ne 
bi, kad je kesa puna zlatnog prstenja, menđuša i sto čuda od 
dragog kamena! 

Divojke ko divojke — kako ne bi volile prstenje i menđuše, 
kad su mlade i lipe. Od dragosti stalo u njima srce kad su vi- 
dile tu lipotu, pa ni jedna da kaže rič, makar oči u svakoje 
kažu: isnmeni, daj i meni. 

A momka nije tribalo ni sićati. Ta da nije bilo divojaka, 
ne bi ni on došo do ovog silnog blaga. Kako se zatrčo od dra- 
gosti je priskočio tarabe ko da krila ima i kojoj prsten na svaki 
prst, kojoj menđuše i drugo blago. Darivo je divojke bogato, 
da je svaka od ti' sirotica mogla spremiti prćiju o kakoj nije 
ni klapila. Dariva on, al kad je bogataš to vidio, sunio je ko 
bisan i viče: 

. — Jesi li ti poludio? Kako smiš darivati ono što je moje?! 
Moja zemlja, moj plug, ti moj sluga — pa i blago je moje! 

— Sta je? — na njeg će divojke. — Oćemo opet tirati mak 
na konac? Nije vas sram i stid — svršen čovik, a sebe tira u 
laž! Sad ste kazali da je rakija vaša, a bure momkovo. 

Divojke zagrajale al' bogataš ne sluša već samo melje ko 
rdava suvaja. Melje on jezikom a momak samo pokaže sablju. 
Kaže on divojkama nek ni ne gledaju više na matoru strvinu, 
E šta drugo i može raditi taka duša, neg samo grabiti sve što 
Vidi. 

Dabome, neće sad ni momak više biti bogatašev sluga, a 
nije ni divojkama do posla u popinoj bašči. Skupile se one oko 
momka i odu, a od dragosti pivaju i skaču ko da će iskočiti iz 
kože. Odu oni pivajući, a bogataš samo trči nuz tarabe i viče: 

— Pokazaću ja vama da je sve to moje! 

Kad su došli pod popine pendžere evo i njeg napolje. Kako 
popo ne bi izašo kad bi se valjda mrtac pokrenio iz groba na 
pismu i na komšijinu graju. Popo pita šta je to, al mladež ode, 
ta neće ni da se očeše o popu. Odeše oni, al bogataš zove popu 
na ogradu i udari u tužbu. Kad je popo čuo o kakom blagu je 
rič, bome se i on o'ma' uzvrpoljio. I tu nije dosta divana kroz 
tarabe, već tiraj priko kod bogataša. I sad nema drugog divana, 
već kako će od sirotog momka uzeti blago. Sve su se ošmurili 
od znoja toliko su šnotali, dok jedared popo nije kazo: 

— Komšija, tu nema druge pomoći već da se uortačimo i 
sa našim senskim knezom. 

— Kako uortačiti? — trgo se bogataš. 

— Eto čovika! — izbekario se na to i popo. — Moj kom- 
šija, nema zabadava ni bogu tamjana! El tako, el nikako — 
biraj! Nisi valjda pomislio da ćemo tvoja kola vući samo onako 
duši za pokoj! 

Borme se bogatašu nije baš svidio taki divan. Ako je već 
do biranja, on bi izabro el sve sebi el sebi sve. Al kad već ne 
iđe drugačije poslušaće i popu. Odu oni oma' do senskog kneza, 
a onaj kad je čuo o čemu je rič, nije mu tribalo dugačkog di- 
vana. | 
Šta su oni svršili u četri oka to oni znadu, al je dosta to, da 

je senski knez o'ma* poslo rad momka. Nije njeg bilo teško naći, 
jel se sve selo skupilo oko njeg i oko divojaka koje je darivo. 
Ljudi senskog kneza došli i kažu momku da ga onaj zove, al 
o'ma'. Momku nije tribalo kazati da ga zovu čerez blaga, al se 
nije uplašio baš ni najmanje. Krene on prid senskog kneza, a 
za njim čitavo selo, a prve one divojke. 
' — Sinko, znaš ti zašto smo te zvali? — knez ga dočeko već 
S praga, a za njim stoje bogataš i popo. 
| — Ja znam zašto sam došo, a vi ćete kazati zašto ste me 
F zvali. 
— Pritužba je na tebe. Učinio si nepravdu ovom dobrom 
' čoviku, — kaže senski knez i pokaže na bogataša, ko da mo- 
mak ne zna ko bi bio taj ;,dobar čovik". 
ke — Da čujem tu nepravdu, — momak se nasmije, al mu iz 
| očiju varnice sivaju. 
E: — Ti si uzo blago iz njegove bašče, — umiša se i popo. — 
Sinko, triba misliti na dušu. A kad ti nisi tako uradio, tu triba 
prisuditi. 

— Da, da, tako je, — knez sve lomi jezik, tako se žuri da 

potvrdi. 

Momak je znao šta ga čeka čim su ga zvali senskom knezu 
i neće ni da se protivi, već kaže da ne divane toliko naprazno, 
nego da bolje počnu što prija to njevo prisuđivanje. 

— Vidiš, vidiš, sinko, to je već razuman divan, — popo 
će njega sad i pofaliti. 

A knez će o'ma' i početi. 

— Sinko, — ko s'vitovaće on momka — ako drvo nije tvoje, 
otkud bi mogo vaditi panj?! 
— Čuo sam, — momak će na to. 
— Sinko, zemlja je ovog dobrog čovika, šta tu ima pripo- 


ovidati? Njegovo je i blago. 


— Cuo sam, al to nije tako, jel sam blago ja 1ZOfO, — mo- 
mak lipo odgovara. 

— Ta izoro ti el ma ko, to nije važno, već se pita čija je 
zemlja? — popo će o'ma' pomagati knezu. : 

— Čuo sam, al to nije tako, — momak se opet drži svog. 

— Derane, ta kako možeš tako divaniti? — knez će se sad 
još i čuditi. — Vidi, da kažemo samo jedan primer. Sinko, ajde 
kaži ti nama: ako kogod ima kokoš i ona snese jaja, čija su? 
Ja mislim, da će svaki pametan čovik kazati da su i Jaja ono 
čija je kokoš. A zemlja ovog čovika, to je ta kokoš, a blago to 
je jaje. Dakle tu nema dalje divana, blago je njegovo. 

— lako bi to bilo da nema tica i u šaki i u šumi, — do- 
čeko njeg momak. 

— Sta je sad to? Otkud ovaki divan? — knez se ko niki 


uvridio. 


Vidi on da se momak neće baš tako lako dati, pa sve trepće 
na popu, ne bi li onaj kako mogo momka smotati. Al momak 
ne čeka ni kneza ni popu, već se nasmije i kaže: 

— Sto ste izversali o kokoški to bi bilo istina. Al šta velite 
vi na ovo: ako se ta kokoš 'rani na tuđem guvnu i slučajno tamo 
ispušti koje jaje, može li ga uzeti onaj čije je guvno? Ja kažem, 
da može i to je jaje onog čije je guvno. 

Popo i knez se pogledali, al ni jedan ne zna šta bi, i knez 
slego ramenima, uvuko uši i onako priko volje smrnđa: 

— Pa to već da, al šta ti tu pleteš niko guvno? Nije valjda 
njiva ovog dobrog čovika bila na tuđem guvnu? 

Momak se sad samo slatko nasmijo i podviknio: 

— Nije vraga! Ako je ta kokoš njiva ovog bogataša, a blago 
u burencetu ono jaje o kojem smo divanili, onda znajte da je 
moj trud guvno na kojem se ta bogatašova kokoš ranila. Jel 
čime se njiva 'rani, otkud rod na njoj? Otud što je čovik radi. A 
taj čovik sam bio ja. Jaja te vaše kokoši su sav berićet što rodi 

na njivi, to je gazda i dobio, a ovo blago sam slučajno izoro, ta 
niko nije ni klapio o njemu. Eto, to je ono jaje što je kokoš 
slučajno ispuštila, a to je onog na čijem se guvnu 'ranila. 

— Tako je, — zagrajale su sve divojke, a za njima skoro 
čitavo selo. 

Bome se knez nije nado da ta njegova ,kokoš“ može 1 
ovako proći, pa se ušvrćko i počo zdravo trepćati na popu, a 
onaj mu o'ma' počo štogod šapljati. Knez 1 čuje i ne čuje, al ga 
popo najedared lupio u leđa i smrsio štogod al zdravo bisno. 
Knezu se rič o'ma' vratila, pa će utišavati svit. 

_— Stanite, ljudi! Ta nismo valjda dica! Ja sam samo onako 
kazo jedan primer da ovaj deran lakše s'vati, al nećemo valjda 
praviti šalu. Tu divana nema: zemlja je ovog čovika pa je ! 
blago, što je bilo u njoj, njegovo i ničije! Evo, ako meni ne vi- 
rujete, nek vam kaže i ovaj čovik u koga je svaka rič sveta. Ja 
sam ga zato i pozvo, da niko ne kaže da sam ja jedini prisudio. 

Popu nije tribalo vući za jezik. O'ma je privrnio oči ko 
blažen, skrstio ruke na trbuvu i puštio glas bolje neg iz bureta. 

_— Da, da, jaganjci moji. Dušu ne triba grišiti. Tu drugog 
divana nema, već ti, momče, pokupi od divojaka što si njim dao 
j sa svim što je kod tebe, pridaj to ovom čoviku. I ti 1 on po- 
slušajte još moj s'vit: zato ne triba da bude među vama omraze, 
neg ti lipo služi kod njega i dalje. 

Popo je kazo svoje i ne bi borme da se dalje riči spore, neg 
diže ruke da blagosilja. On bi tako, al bi momak popi naopako. 
_— Samo da zapitam još štogod, — stane on prid popu. 

_— E, to već možeš, sinko, — popo njemu lipo ko rođenom 


bratu. 


_ Dobro: onda mi samo kažite je li vas dvojica sudite po 


pravdi el lažete? 


Popo i knez se ko niki uvridili, al će zdravo medeno: 

— Sinko, ta usta će ti se iskriviti kad tako štogod možeš 
i pitati! Po pravdi, sinko, po pravoj pravdi sudimo: 

— E, onda bi to tako izašlo, da ja ne govorim po pravdi vec 


po laži, — momak se ko niki snuždio. 
_ Al baš kako kažeš, — popo sad vodi rič, ne da knezu 
da se kako izlane. — Zato nemoj dalje dušu grišiti, već daj sve 


tvom gazdi, i kako sam kazo, nek je mir među vama, pa ga 
služi lipo i nadalje. Je li tako, sinko? | 

Momak se prvo počešo po timenu ko da ga teške nevolje 
more, malo zašmrco i onda će natenane: 

_ Kako da kažem, ja bi' valjda i pristo, da nije ove sablje. 

— Sta tu ima sad sablja? I nju ćeš dati tvom gazdi jel je 


njegova, — sad knez utrčava popi u rič. 
— Dao bi ja nju da je sotim sve svršeno, — momak se sad 
samo počo švagati po glavi. — Al šta će biti s mojom glavom, 


ako ste vi baš po pravdi prisudili i ako sam ja lago, da je sve 
ovo blago moje?! 

— Ta kud pleteš sad glavu? Znamo mi da ti nije baš čista. 
jel drugačije se i ne bi dao da te smutipuk ovako zbuni. Ma'ni 
glave, već daj blago. 

Divani on kako zna, al momak neće da posluša, već tira 
svoje. 

— Lako je to na tuđa leđa primiti bubatke. Lako vi diva- 
nite kad niste u nevolji. Meni bi bilo dosta što ste vas dva ovaka 
čovika prisudili, samo da nije sablje. Ljudi moji, da vi znate 
kaka je ovo sablja! 

— Ta kaka, kaži već jedared, — popo će al srdito. 

Momak uzda'nio, ko da mu se srce kida, i onda će: 

— Ljudi moji, svaki misli da ova sablja tušta vridi zato što 
je sva u zlatu i dragom kamenju. Nije to ništa! Ono je veliko 
čudo šta u ovoj sablji leži. A evo šta je to: njoj samo triba vik- 
niti — siči glave lažama i nepravednima! A čim je ona tamo 
di se kaka pravda el nepravda istirava, njoj se to mora vikniti! 
Eto zato se ja bojim za glavu. Ja sad njoj moram vikniti i ode 
moja mlada glava, ako ste vi pravedno prisudili, jel sam onda 
ja nepravedan. Zato se moram dobro kvrecniti po glavi, jel će 
mi to možda biti poslidnji put. Dabome, jel ko je uzo i škra- 
micu tuđeg tom sablja siče glavu. 

I kako je pripovidanje završio, on će vaditi sablju iz torbe. 
Vuče on nju, al polagacko, a na popu i kneza bajage ni ne gleda. 
Ne gleda vraga! Motri i ispod oka, a kako sablju vuče tako 
njim iđe sve bliže. I najedared je viknio: 

— No, sad da vidimo ko će ostati brez glave! 

Kako će on ziniti da sablji kaže što triba, a popo skoči 
prid njega. 

— Stani! Meni nije ni pravo ni nepravo. Računajte se ti i 
gazda kako znate. 

— A ni mene se ne tiče ništa, — ni knez ne zaostaje za 
popom. 

I skupili se nji' dvojica, pa već i biže isprid sablje. Kad je 
bogataš to vidio, a njemu rič istrčala: 

— Pa je li to pravo, da samo meni ode glava, a od blaga 
ste tili svaki po trećinu?! 

I sotim će i on bižati za popom i knezom. Biže oni ko da 
jedan drugog vijaju, a momak se nasmije i poviče za njima: 

— Bižte, bižte, al znajte da od ove sablje možete pobići 
jedino u najdublje šume di se samo zviri zavlače. Među svitom 
se nećete sakriti! 

Kad su ona trojica to čuli, bome njim nije tribalo pokazi- 
vati na koju stranu su najveće šume. Pobigli su tako, da se za 
nji' nikad više nije ni čulo. A momku drugo nije ni tribalo, a 
bome ni selo nije zažalilo za njima. 

Iza nji' je ostala samo ova pripovitka, al i njoj je kraj. 


' 


Pričao Stipe Poljaković Kovačev 

BOGATAŠ I BRIGE 


E, kaže bio jedan bogataš koji je sebi znao udešavati život, 
al je od drugog žalio i zalogaj. Za njega je svaki dan čast i 
mast, a za njegove sluge post počne kako dođu pod njegovu 
ruku, a ne pristaje nikad. 

Daleko je od tog da se ljudima to dopadalo, al bogatašu niko 
nije lupio među oči to što misli, dok jedared nije došo kod njega 
jedan okoprcan momak. Taj se nije stidio svoje riči, već stao 
prid bogataša i kaže: 

— Gazda, ja sam služio već na dosta rđavi' mista, al sam 
tamo odma'nio rukom, jel su to bili taki tvrdi da su i sami ži- 
vili gore neg ker. Al šta je ovo: vi se gušite od bataka, a nama 
ne date ni košćure?! 

Momak je tisnio i sad se spremio, da gazda zareži, pa kud 
puklo da puklo. Al se onaj samo zagledo u momka ko da ne 
viruje svojim očima i na kraju kaže, ko kaki blaženi starac: 

— Sinko, vidim da si mlad i zelen, zato ću te poučiti kad 
dođe vrime. 

Momak se malo zbunio, al kad je vidio kako onaj oće da mu 
zamliči oči prinemaganjem, on opet oštro: 

— Nemojte vi nas učiti, već dajte čestito 'isti kad čestito 
1 radimo. Kako znate sebi spremiti dobar zalogaj?! 

Momak se latio i ruži, al bogataš ne popušta od blaženog 
divana. | 

— Sinko, — ko s'vitovaće on momka — čuvaj ko i ja, pa 
ćeš i ti imati. 

— Lako je vama čuvati, kad vam svi radimo! Mi nek ču- 
vamo ono što nemamo! 

Momak se zauko, a bogataš kad je vidio kako i drugim slu- 
gama svitle oči, najedared se okrene i ode u kuću. 

— Neću se ja stobom istiravati. Kako sam kazo: uskoro će 
doći vrime, da te poučim. Onda ćeš se i ti drugačije misliti. 

Momak vidi, da bogataš ne zna šta je to koža na obrazu, 
al kad je tako baš je ljubopitljiv na čega će to izaći? Ne kaže 
više ni riči, a bogataš još ni toliko. Vrime je prolazilo i kad su 

novu 'ranu pridali trgovcu, bogataš jedno jutro dao upregniti 
il onda zovne momka: 

— No, sad hajde sa mnom i dobro otvori oči, da vidiš što 
dosad nisi vidio. Da vidim oćeš li se onda buniti što po'idem 
koji bolji zalogaj | 

Odu nji dvojica prvo kod trgovca i gazda podišne silne 
novce za 'ranu. 

— E, sad ćemo ici na dva mista di godišnje plaćam, — kaže 
on momku. 

Prvo su očli koa gazdinog prokatora. Ovaj je gazdi nara- 
čuno sve što mu je radio za godinu dana. Kad je prokator kazo 
koliko triba platiti, gazda nije kazo ni rič, već odrišio kesu i 
platio. 

— Gledaš li dobro? — zapita on momka kad su sili na kola. 

— Gledam. 

Otud su očli kod doktora koji je ličio gazdu i svu njegovu 
familiju. Izračuno je i ovaj koliko se za godinu dana zaparalo 
na raboš, al kad je gazda čuo koliko je dužan, nije drišio kesu 
ko kod prokatora, već veli: | 

— Gospodaru, tušta je. 

— Ta vama sam još i manje naračuno neg drugima koji 
nasitno plaćaju, — doktor se niki iznenadio. 

— Tušta je, — gazda samo tira svoje i sad rič po rič, dok 
doktor nije smanjio račun. 

Gazda onda novac iz kese i ode s momkom. 

— Jesi dobro gledo? — zapita momka kad su opet krenili 
s kolima. 

— Dobro. 

— To ćemo viditi. Eto, dalje nećemo ići plaćati i sad mo- 
žeš kazati šta si vidio, kad veliš da si dobro gledo. 

Momak nije lago, kad je reko da je dobro gledo i oma 
kaže: 

— Od srca ću reći — sve sam vidio, al ne razumim. 

— Ajd reci samo. 


— Ne iđe mi u glavu zašto ste kod prokatora platili brez , 


riči, a naračuno vam je dobrim više neg doktor. Al ne zapire 
mi samo to, već me čudi i zato što od prokatora ne žalite makar 
vam se on stara samo o džepu, a doktor se stara o vašem 
zdravlju. 

Momak veli tako, a bogataš se samo smijucka. On nije ni 
čeko drugo od momka. 

— E, moj sinko, vidiš da sam ja imo pravo: ne znaš ti još 


ništa o tom na čemu se svit okreće, — počo je on onda momku 
soliti pamet. — Al sad zapamti šta ću ti kazati. Kad ja imam 

kaku nevolju i odem s njom prokatoru, ja mu samo platim i svu 
nevolju sam prišio na njegov vrat. Kad sam bolestan i odem 
doktoru, on me samo uputi kaki lik da uzmem, al bolest ostane 
na mojem vratu. Zato mi je žao, da i njemu platim ko pro- 
katoru. 

Šta da se laže, momak se nije nado iakom divanu i samo 
gleda u gazdu, a ne zna šta bi mu odvratio. Gazda je računo 
da će to tako biti i sad se još više smijucka ispod brka. 

— E, vidiš sad smo došli do onog pravog divana, čerez ko- 
jeg sam te povo sa mnom, — kaže on na kraju. — Sićaš li se 


kako si mi jedared tio izbacivati na nos, što ja po'iidem malo 


bolji zalogaj neg vi? 

— Sicam se. 

— E, onda smo na pravom putu, — gazda čisto ko podvik- 
nio od dragosti. 

Momku ko da se iznenada razgalilo prid očima. Natuknio 
je sad kud gazda navija i samo je promrndđo: 

— E, čini mi se da smo baš na pravom putu. 

— Vidiš — gazda će ga učiti pameti — ako je pravo da 
platim više prokatoru neg doktoru, a baš su učene glave oba- 
dvojica, kako da nije pravo što ja po'idem malo više neg vi? 
Uradite to malo posla i samo čekate kraj godine da vas isplatim. 
a ja?! Nek se brinem dan i noć otkud ću vam dati svima, jel 
mene niko ne pita da li je rodilo el nije. Šta je vama živiti, a 
šta je na mojim plećima staranja kad moram voditi brigu za 
sve vas?! No, sad kaži, jesam li zavridio koji zalogaj više? 

Gazda se napripovido i ne čeka drugo nego da momak 
potvrdi, al se onaj počešo iza uva i veli natenane: 

— Sve je to lipo kazano, al ja velim, da se ne bi uplašio 
kad bi mi te brige izminjali. 

— Kako? — gazda se toliko iznenadio da je zaustavio 
konje i neotice. 

— Tako, da vi budete malo sluga, a ja el koji od moji', da 
malo zapovidamo na salašu. 

Kako se gazda dotle zadovoljno smijucko, tako se sad ra- 
srdio i nije progovorio više ni rič, sve dok nisu stigli do mijane. 
Tamo je bacio momku uzde u ruke i promrndo: 

— S ovakima ne vridi trošiti riči, već samo kandžiju. 

>, Ostavio je momka na kolima i nije više ni provirio, dok se 
nije počo vaćati debo lad. Volio je bogato živiti, a novaca je 
pun. Veseli se sad u sva zvona, pa ima kada. Njemueje lako 
nuz_iće, piće i svirku, al je momku teško čekati kad“je gladan 
i žedan. | | | 

— Gazda, oćemo li već bliže salašu? Ne znate vi, da ja cili 
dan nisam imo zalogaja u ustima? — dočeko je njeg momak 
čim je koracio priko praga. 

— A šta nisi pono sebi? Ocu li ja još voditi brigu i o tom, 
ko će ti metniti zalogaj u usta?! — gazda je jedva dočeko da 
mu se naruga. 

Momak slego ramenima, al zato kaže: 

— A evo i mraka. Daleko je do salaša kroz tu pustolinu, a 
znate da ima svakaki' ljudi. U vas su veliki novci i u noći može 
biti svašta. 

— Šta se ti brineš za moju kesu i kožu? Imam kada, jel 
imam novaca, — izbekario se gazda i ko za inat ode opet unutra. 

Nji' dvojica su baš bili u divanu, kad je dojašio niki brkat, 
mrk momak. Stao on do drača, pod kojim je momak džedžio na 
kolima, i počo privezivati konja. Čačko je i murgo ko da mu 
ne iđe od ruke, al čim je gazda nesto iza vrata, čovik se manio 
vezivanja konja i zapita momka oko čega se proričio s gazdom. 
Momak je jedva dočeko da se kome potuži i kaže sve po redu. 
Nije zaboravio kazati ni zašto ga je gazda danas povo sa sobom 
i kako mu i sad prkosi. 

— Pušti ga nek prkosi — šta ti znaš, možda će on naprgo- 
siti sam sebi, — brkati kaže kad je sve čuo i uzjaši opet. 

— Što će on naprkositi sebi, kurtala ga bilo, al znaš ti di 
je njegov salaš? — i momak kaže di je. — Dok ne prođemo tri 
dola, mogu nas ubiti, a niko neće ni čuti. Salaši su daleko da ne 
možeš ni dovikati, a ko će u mraku znati da sam ja sluga?! 
Sumno je meni ići noćom kroz tu pustolinu s gazdom punim 
novaca. 

— A, ne boj se ti ništa kad nisi nikom skrivio, — odmane 
onaj rukom i odjaši ko da nije ni mislio svraćati u mijanu. 

Siroma' momak se već sav učemerio od gladi, al gazde ni 
od korova, sve dok se mrak nije počo vaćati. Svirka ispratila 
gazdu sve do kola, a on se svalio u zakoš, novce sakrio poda se 
i zapovidi momku: 

— Tiraj. Ja sam se umorio, pa ću malo prodrimati. 

Krenili oni kojikako, al kad su izašli iz varoši, momku kosa 
raste pod šepicom. Pomrčina ko tisto, a žive duše nigdi. Kad su 


odmakli od varoši, ni kerovi se ne čuju kad se jave, salaši su 


tako naritko. Tako su dokasali do prvog dola, a momak ni živ 
ni mrtav kad je čuo di šušti gusta trska. Kako je tako je, prošli 
su oni srićno priko prvog dola, al kad su došli do drugog, onda 
je već prava noć. Momak sve zadržava konje da se kola ne čuju 
tako jako, al kad su došli na sam do, ruke mu se najedared 

oladile. Vidi on di iz kukuruza na brigu izlaze nike crne prilike. 
Nije se dobro ni uplašio, kad se začuje glas iza leđa: 

— Stani i da se nisi mako, ako ne želiš tu poginiti! 

Kad se momak obazro, vidi da se i na brigu iza nji' miče 
štogod crno. 

— No, ko da sam imo malog vraga, kad sam vam kazo da 
je sumno sačekati noć, — prošaplje gazdi. — Haramije su nas 
opkolile. 

Gazda se o'ma' rastriznio. Nagnio se slugi na uvo: 

— Uzmi kesu s novcima. Sluga si, neće je tražiti kod tebe. 
Od mene nek uzmu ovo malo sitnog iz buđelara. 

Saplje on, al sluga otvorio usta na svu miru. 

— E, moj gazda, 'isti ne daš da imam moći za tako tešku 
brigu, a brigu daš! 

Kako je to kazo, a haramije već tamo. Jedni drže konje, a 
drugi opkolili kola. I ne pitaju oni ko je ko, već jedan gromo- 
ran stao prid gazdu i drekne: 

— Novce na sunce! 

Da su zapitali gazdu kako se zove, borme ne bi znao od 
stra, al kad je divan o novcu, jezik mu se neće šale ukočiti. 
Počo on plesti: 

— Dobri ljudi, evo vam što imam u buđelaru, al to nije 
nikaki novac. Što imam, daću sve drage volje. 

Pripovido bi on njima do smaka svita, al je haramija pri- 
kratio divan. D 

— No, no, gazda naš lipi i dobri, nisi valjda sve novce, što 
si danas dobio od trgovaca, platio za onu užnu i večeru s kojima 
si počastio ovog slugu?! 

Na to će progovoriti i drugi haramija. Čim je usta otvorio, 
sluga je po glasu pozno, da je to onaj momak s kojim je divanio 
prid mijanom. 

— Gazda, — kaže on — valjda ti je bar štogod ostalo u 
kesi, kad si platio za to, što ti je sluga cili dan čeko prid mija- 
nom da mu s drača padne dud u usta. 

Kad je sluga vidio, da ima posla s ljudima, a ne sa zlotvo- 
rima, oma je i on konten na razgovor. 

— Dobri ljudi, ne troši on novac na mene. Kod nas je običaj 
da se nasiti samo onaj ko vodi brigu za sve, a gazda kaže da 
je to on. Eto baš kad ste se javili, ja sam mu kazo da se malo 
minjamo — on nek bude sad sluga, a ja gazda. Tako bi' i ja 
zaslužio za sutra ručak, jel bi brigu s vama uzo na se. 

Veze momak pripovitku ko da štije iz knjige, a onaj gro- 
morni haramija se nasmijo: 


18 Hrvatske pripovijetke 

— A on ne pristaje? 

— Oće čovik, oće samo ne sad, već veli da ja na salašu 
budem gazda. Sad sam, kaže, tako slabo podmešen da ne bi 
mogo izaći na kraj s vama, a za njega je to mala briga. Kaže, 
da će on s vama izaći na kraj i s po ruke, — sluga se uputio 
i pripovida ko da je to bilo baš tako. 

Gazdi je bilo dosta kad je čuo taj razgovor, al još neće da 
oda di je kesa s novcima, već veli: 

— Udrite, ubite, kidajte glavu, al ja drugi' novaca nemam 
osim ovo malo u buđelaru. 

— Ne triba nama taka glava, kad u svakom kukuruzištu 
ima bolji bundeva, — gromorni haramija samo odma'ne rukom. 
— Neg vi, momci, — na svoje ljude će — dete pritresite ga 
malo, al s po ruke, pa će novci izaći na vidilo. 

Kad je on to reko, tu nije bilo drugog divana. Haramije 
do'vatile gazdu i dotle ga nisu ispuštali iz šaka, dok ga nisu pro- 
mekšali tako, da mu je i slamka pod njim bila tvrda. Našli su 
oni kesu s novcima o'ma', al su ga natukli da pamti kad ce se 
s njima šaliti. Kad su ga opet bacili u kola, onaj veliki zagra- 
bio iz kese novaca i bacio slugi u krilo. | 

— Evo tebi, da se na'ideš i napiješ, pa da nas pamtiš po 
dobru. A ovaj samo nek spomene da se noćos našo s nama, el 
nek zatraži od tebe ovu kukavicu što smo ti dali, nek zna da 
ćemo se s njim računati ne s po ruke, već s obadve. A onda 
neće izneti glavu, kad iznad nje zapalimo salaš. 

Sotim je samo ma'nio svojim ljudima i već su nestali u 
mraku, ko da i' nikad nije ni bilo. Momak krene konje i odeše. 
Dok nisu stigli pod sam salaš, gazda nije smio ni bekniti. Kad 
je već čuo di se javljaju njegove vaške, onda se samo promigo- 
ljio i zajauko. A kad je već dao glasa od sebe, onda će prošprlje- 
kati slugi: 

—— No, kad je tako lako biti gazda, što nisi sad tio biti?! 

— U salašu, gazda, u salašu, a ne prid haramijama! — 
momak se nasmijo iz sveg glasa. 

Kad je gazda čuo di momak spominje haramije, skočio je 
iz kola i ode u kukuruzište. 

— Šta će sad biti — kuda ćete ko ker brez klečke? — mo- 
mak se nasmijo još više. | 

— Ne iđem ja unutra. Ti si i' spomenio, tebi nek pale salaš 
nad glavom, — vikne onaj, al već iz kukuruza. 

A momak njemu: 

— E sad znaš zapravo šta je briga, pa nek ti je načast za- 
logaj ako ti slatko padne priko brige. 

| Pričao Joso Knjur 

NIKAD MU DOSTA POSLA 


Jedan bogataš je imo blaga da ga nije mogo držati na ra- 
čunu, al svog nije imo nikog osim jednog nedočuvanog sina. 
Taj nije, bio baš lud, al se ne može kazati ni da je pametan — 
onako: ni podaj, ni uzmi. Kad čovik gleda tog bogatašovog sina 
s tako dičijom pameću, čisto se mora zapitati, zašto mu otac 
toliko grabi, kad na onaj svit ni tako ne može ništa odneti, a 
na ovom nema na koga ostaviti. Momku tako nesvaćenom nek 
je puna zdila i bunja di će zavući glavu isprid nevrimena —- 
pa gotov čitav život. E, al je bogataš odranjen u tom, da stisne 
i ono što je još napolak ušiko i kako je tkan, tako će se i pode- 
rati. Nikad njemu nije dosta ni ono što ima, ni ono što mu ljudi 
narade. 

A kod njeg baš nije bilo šale na poslu. Koga on u'vati u 
jaram, taj el mora isciditi poslidnju kap znoja, el svisniti, el 
pobići — al bogataš ne popušta. Ko kod njeg izdrži, to je raba- 
džija kome nema zamire, al kad gazda nadgleda poso, još ga 
niko nije čuo da kaže drugo, već: 

— Pa mogli ste i više uraditi. 

Tako je to bilo i varo se svaki, ako se nado da će na boga- 
tašovim dobru biti drugačije, dogod se on drži na nogama i 
imanje u rukama. Ko je bio podmoran taj je trpio takog gazdu, 
al bi izustio laž ko bi kazo, da to nije dosadilo svakom, a ponaj- 
više jednom mladom slugi. Taj momak je bio lip, krupan, a 
nije bilo tog posla što bi se njemu oto. Taj nije radio, već sve 
mlavio poso. Kad se lati — ta nije ni počo, a poso je već ko' 
pometen. 

Takom rabadžiji ako oćeš vaditi oči, nemoj ga tući, nemoj 
ga ružiti, već mu zabavljaj poslu. I nije ni čudo što je momku 
dotužio i život, kad je uvik slušo gazdu za petama: 

— Pa mogo si uraditi i više. 

Baš prid risno doba gazda mu naredi, da pokosi ditelinu. 
Nije to bio mali komad, ta ni imanje nije malo, pa se momak 
zasuko. Uzo on sebi u glavu da za nikoliko dana pokosi ono, 

što drugi ne bi za nedilju dana i da vidi oće li gazda i onda 
kazati: 

— Pa mogo si uraditi i više! 

Momak još uveče pri svići otkovo kosu, udesio sve što triba, 
da se ujtru ne mora starati ni s čim drugim, već da o'ma' počne 
rušiti otkose. Tako je to i bilo. I kako se ujtru latio, nije on sido ni 
za užnu, već samo hajči. Kad je došlo veče, momak za sobom 
ostavio otkosa koliko drugi ne bi ni za dva dana. Rabadžija da 
mu para nema, al badava, kad se čovik pritira mora ga snaga 
izdati. I baš kad će gazda doći da vidi šta je naradio, momku 
se najedared zanijalo u glavi i posrne. Siromak je tako nesrićno 
posrnio, da je stao u kosu. Prosiko sav taban da je gadno gle- 
dati, a baš u to evo gazde i njegovog vitrovitog sina. Idu nji 
dvojica, al gazda ne gleda kako onaj siromak kida košulju da 
zaveže nogu, već šta je uradio. Sirotom momku se od tog smutilo 
više nego od rane. Misli se on u svojoj glavi: ta ovaj ne bi po- 


žalio čovika ni toliko ko svog kera. I momak se rasrdio, pa skoči, 


prid gazdu. 

— No, jesam li sad dosta naradio? 

Onaj počo klamati glavom, obazire se ko da dotle nije vidio 
šta je nakošeno i kad se kojikako skanio, on po starom običaju: 

— Pa mogo si uraditi i malo više. 

Momku se zamračilo prid očima ko da su ga maljom uda- 
rili po glavi. Podigo je krvavu nogu i kaže: 

— Od umora sam već pao i malo nisam prisiko nogu. Šta 
bi vi još tili — da vrat prisičem s kosom? 

Bogataš se na to trgo, al njegov sin će se izbosti. Sta on 
zna s njegovom ludom glavom šta triba, a šta ne triba kazati, 
on je samo ubardo šta njegov otac uvik kaže. Tako on sad 
momku: 

— Pa mogo si. 

— Šta kažeš?! — momak đipio. 

Rasrdio se i neotice tisnio gazdinom sinu, al se gazda ispri- 
čio i izbekario: 

—- No, no, lakše, lakše! On je moj sin, gazdin sin, i može 
kazati šta oće. Jesi razumio? 

Momak je samo stisnio zube, a gazdin sin se iskecio ko i 
druga luda: 

— Daborme, ja sam gazdin sin i možem kazati i raditi 
šta oću. 

Momak se najedared zamislio, i ko zna šta je promećo u 
svojoj glavi, samo je najedared kazo: 

— Dobro je kad znam to. 

Nije se dalje ni istiravo s gazdom i njegovim sinom, već 
odševeljo na do, da nađe bukvice za ranu, pa u salaš da se 
uredi. I sad je vrime prolazilo, momku je rana zarastala kako 
je ona tila, al za poso nije bio ni kad je došlo risno dobo, a još 
ni onda kad je sva 'rana bila svezena na guvno. Gazdi je teže 
što momak ne radi neg momku rana, i uvik mu nađe kaki lakši 


. poso oko salaša, samo da se momak ne bi odmaro. 


Baš su očekivali vršalicu, kad se počelo pokazivati nevrime. 
Kad je gazda vidio da se sprema ampa, sitio se da mu je raza- 
strto sino na dolu pod jednim salašićom di je stojo subaša. 
Gazda se nije mislio, već digo na noge sve živo. Potovario je i 
malo i veliko na kolija i odeše priko atara, da pokupe sino dok 
kiša ne udari. Na salašu je ostavio samo ranjenog momka i sina. 
Celjadima nije dao vrimena ni da ručaju, al momku je naredio: 

— Ti sve namiri, to ćeš moći makar si još šanadan, i ne 
zaboravi ovom mom spremiti dobru kajganu za ručak. 


— Kako on naredi — ta njemu bar može biti sve kad je 
gazdin sin, — momak slego ramenima. 

— I može i biće, — onaj s dičijom pameću se o'ma' izbe- 
kario. 

— Kako ti kažeš, — momak njemu pokorno, ko da svit 


nije vidio pokornijeg slugu neg što je on. 

Tako su se oni lipo nagombali i ostali sami u salašu. Mo- 
mak bi se laćo namirivati, al gazdin sin ne da. 

— Prvi sam ja, da šta sam gazdin sin. Ako ti ne znaš šta 
je moj baćo kazo, al ja borme znam. Daj ti prvo meni kajgane. 

— Oću, samo kaži od koliko jaja i kako da ti ispečem? — 
momak lipo oko njega. 

Gazdinom sinu je to drago, kako samo može biti takom s po 
pameti. Šepuri se on ko paun, a momak oko njega ko pulin. 
Ko momka ne zna, skupo bi ga platio kad ga takog gleda. Dono 
on jaja koliko je gazdin sin kazo, namistio sadžak na banak 
i dono niku staru branu od trnjaka, pa će s njom ložiti. Rasprco 
branu, raso trnjak svud ispod banka i onda natuko Jaja u ka- 
stronu. Sad se on nagnio nad kajganu i miša, al se jedared 
obazre na mladog gazdu: 

— Šta je to s tebe? Ne kažeš mi ni kako ću ispeći? 

Onaj je baš dičije pameti, al vidi i on da banku ne može 
bliže kad je trnjaka svud, samo baš slugi nije pod nogama. I 
kaže on slugi: 

— Kako ću te uputiti kad ne možem do kastrone? 

— A kako ću ti ja onda ispeći? — momak će se bajage 
istiravati s njim. — Ja moram tu biti kad pečem, a ti ne znam 

kako ćeš, ako samo nisi tako lud da razapneš konac iznad banka 
i na njeg sidneš. 

Momak se bajage rasrdio, a onom se to dopada više neg 
da 'ide kruva, i počo je momku prkositi: 

— E, baš ću razapeti konac i sisti na njega, da vidiš šta ja 
možem kad sam gazdin sin. 

— E, pa da, gazdin sin sve može. Pod drugim bi se konac 
prikinio, al pod tobom se možda ni on neće prikiniti. 

_— No lip gazdin sin bi ja bio, kad bi poda mnom konac 


smio tako što uraditi, — izbekario se onaj, a konac već i nosi. 
Momak se ko slučajno izmako, da onaj ima mista. I tu 
nije tribalo pomoći — dok dlanom o dlan, konac je već i bio 


razapet na dva klinca. 

_ Ded, ded, samo mi pomozi da se dignem, a kad već sid- 
nem na njega, onda me pušti mirne duše, — gazdin sin zapo- 
vidi momku. 

Ovom nije tribalo zapovidati. Podupro on ramenima, a no- 
gama podgrće trnjak. 

— Jesi li već sio? 

— Puštaj! — gazdin sin zapovidi. 

To je kazo ko čovik, al zatim se čuo samo jauk. Kad se mo- 
mak izvuko ispod njega, gazdin sin ode u trnjak, da se sve zemlja 
zatresla. A malo je zagrabio u vrilu kajganu i u plamen ispod 
sadžaka, pa kad se sve to skupilo na jednu rpu, jauka je bilo 
i priviše. Valjo se on u trnju dok se jedared nije sitio da vikne 
na momka: 

— Što me ne vadiš? 

A onaj njemu pokorno: 

— Nisi mi zapovidio. Šta ja znam šta ti radiš — gazdin si 
sin, pa ti je možda volja da se tu valjaš. Ti bar možeš kako 
OČEŠ. 

Izvuko on njega na kraju iz trnjaka, al kasno. Gazdin sin 
sad ječi i krnjauče, al momak na njega: | 

_ Jeliti to dižeš dreku što ti se tako dopada el što te boli?! 
Ti valjda znaš da gazdinom sinu ne priliči da ga štogod boli. 

— Pa ni ne jaučem ja čerez drugog, već što mi se tako 
dopada. 

Kad je tako, a momak ga onda neće više konabiti, već ce 
spremiti za njega astal. Namistio je pod ambetuš jedan astalić 
na tri krive noge i na njega kastronu. Kako će kastronu metniti, 
a astalić se nakrivi. 

—- Gazda, šta ću kad ova kastrona samo biži i biži s astala? 
— mora čovik zapitati za svit, kad ima prid sobom starijeg i 
pametnijeg. 

— Luda glavo, — onaj se izdrečio na momka — ne vidiš 
da je u astalića jedna noga kraća?! Potpači je i kastrona neće 
više bižati. 

— Vidi se pamet! Al čime ćemo, kad nema ništa nado'vat?!! 

— Ne možem se ja o svačem misliti. Daj brže štogod, jel 
ću od gladi spasti s noga. 

Kad je tako, a momak će se oma' sititi. Mačke ositile 'ilo 
1 sve se pletu oko noga. | 

— Znaš ti šta, da mi ne tražimo okolo, već uzmi ovog ve- 
likog mačka i s repom mu potpači astal. Ja ću držati astal i 
kastronu, a ti potpačivaj, samo pazi da te ne ogrebe. 

— Nek ga samo na to nanese vrag! Ja ga 'ranim, a on da 
me grebe! 

I tu nije bilo divana. Gazdin sin zgrabio mačka, a momak 
podigo nogu od astala. Malo je podigo, al zdravo je pritisko kad 
je onaj podmetnio mačkov rep. Kad je mačak onda pobisnio, 
borme je zaboravio da je to prid njim lice mladog gazde. Od 
muke je počo grebati i gristi i dok se mladi gazda nije sitio, 
da mačak ne poznaje nikog, kad mu rep tako pritisnu, bio je 
izgreban tamo di ga trnjak nije izbo. 

Al je dotle momak privalio i astal i kastronu s kajganom 
i kad se mladi gazda kojikako oslobodio mačka, njegov ručak 
su mačke lizale. 

— No, gazda, sad će najbolje biti da uzmeš komad kruva 
i uzabereš paradičku iz bašće. Na to bar nećeš moći toliko pušiti, 
jel i tako pušiš tako tušta, da stari gazda može pomisliti da mu 
ja kradem duvan. 

Onaj od bisa ne zna šta bi, pa nasrnio na mačke, al di će 
on nji dovatiti? Kad mu nije pošlo za rukom da se na njima 
osveti, on će prkositi slugi. | 

— Ne triba mi ni kruva ni paradičke, al ništa, već ću ti 
pokazati da i na štestrce možem pušiti više neg ma ko, — kreše 
on slugi. | 

Momak se bajage užegurio i sve igra oko njega. 

— Ta nemoj tako, gazda! Još bi nam to tribalo da se zaukaš 


s.iulom i da koja varnica padne na guvno. 


—Meni?! Ta jesam ja gazdin sin, el ko?! Ti ćeš mene učiti?! 
Baš zato iđem na guvno i paliću lulu za lulom, da vidiš kako 
gazdin sin zna pušiti, a da guvnu ne bude ništa. 

Nije on dalje tio ni rič progovoriti, već uzo lulu, duvan- 
kesu, trud i već što triba za paljenje. Al ni momak nije tio više 
razgovora, već oko salaša i ode do prvog komšije. Tamo se ba- 
jage raspitiva za krmaču, jel veli, da mu je pobigla u kukuruze. 
Ode on i drugom komšiji i baš kad će se tamo latiti u pripo- 
vitku, ljudi se uzbunili. 

— Gori ti gazdino guvno! — dreknio kogod. 

Potrčali su oni tamo, al ne pomaže ništa. Velike kamare 
sve jedna do druge i kad je suva, neovršena 'rana počela goriti, 
to niko ne utrne. Plamen zagriza iz kamare u kamaru, a kad 
su ljudi dotrčali, gazdin sin sve plače: 

— I ode moja lipa lula! 

Makar je salašić daleko, i gazda je vidio vatru, al kad je 
dotrčo na kolima, vatra je već ovrla više od polak guvna. Sko- 
čio on s kola ko brez pameti i oma na slugu: 

— Šta si to naradio?! 

— Ta nije on, — ispričile se tu o'ma' komšije. — Momak 
je baš bio kod nas kad smo vidili vatru. To je tvoj rođeni sin 
uradio. 

Gazda se oladio kad je čuo, da ni bis nema na kome istresti. 

— Ko je, da je, — uzda'nio on — al mi je ,,dobro" uradio. 

Kad je momak to čuo, sav je poskočio od radosti. Stao je 
prid gazdu i sve kroz smij kaže: 

— Gazda moj, nek gori ako će i salaš i sve u njemu, samo 
kad si nam ti jedared zadovoljan, a i mi. 

Komšije gledaju u momka ko da je poludio. A gazda nije 
vridan ni gledati, već samo trepće. Jedared mu došla rič i samo 
je izustio: 

— Biž mi isprid očiju i ti i ona nesrića! Kako te zadovolj- 
stvo spopalo kad mi gori godišnji rod? 

— Ta kako da niste zadovoljni, kad vam nikad u životu 
nismo dosta i dobro uradili, a sad ste prid svima kazali, da vam 
je sin dobro uradio. 


Pričao Joso Knjur 


| ' 


mo po 


OPAKLIJA I CORAPA 


Jedne jeseni kukuruz rodio da je za pripovitku. Svaki se 
žuri i sklanja rod što brže, jel je kiša za petama. Sunce granilo 
malo i na one koji krušac čekaju od zarade, jel ljudi nije dosta 
i berače traže na sve strane. 

Jedan bandaš je uzo sa svojim ljudima da obere kukuruze 
jednog bogataša. Ljudi će raditi đuture o svojoj 'rani i ne traže 
drugo, neg da imaju di noćiti. Gazda je pristo na sve, al kad 
su ljudi došli na salaš, onda su se iznenadili. Gazda je to lito 
pravio nove staje i sve je već bilo iziđano samo nije dignuta 
strija. | 

— Di ćemo noćiti? — bandašu je prvo da se stara za svo je 
ljude. 

— Ljudi, malo je nezgodno kazati, al ni ja sam ne znam, 
— gazda se uzvrtio. 

— Da smo znali, mi ne bi ni dolazili, nit bi se pogodili. Bar 
sad možemo naći posla digod se okrenemo. 

— Ljudi, nisam ni ja znao, — gazda će nji umirivati. — 
Mislio sam da će staje biti već pod strijom, al majstori se po- 
duzbili i šta možem kad su me ostavili. Ne možem priko noći 
stvoriti nove, jel mi je prvo da sklanjam kukuruze. 

Počo on tu versati, da je to njemu veća nevolja neg njima 
i napripovido je sto čuda, dok se na kraju nije izbo da moraju 
noćiti na ledini. 

— A zašto ne bi mogli skloniti glavu digod u komšijskim: 
volaricama? 

_ Kad sam tamo razdo marvu. Ne možem je držati na- 
polju da mi propada. 

Ljudima je samo to tribalo, da čuju kako je njemu marva 
priča neg oni. Uzbunili su se i jedni neće poso ni početi, drug! 
bi se vaćali s gazdom i za gršu. Bilo je i livo i desno, a gazda 
oko nji' i obećava pridaje i u rakilji, 1 lakumića će njim ispeći 
priko nedilje, a daće njim i ponjavica i pokrovaca. Daj ovamo 
— daj onamo i na kraju se zgombaju kojikako. 

Ljudi udarili u poso i sve ga metu, ta đuturaši su, al kad 
je došlo veče, a gazda krajči. Izašlo dilo na vidilo, da nema dosta 
ni ponjavica ni pokrovaca, a i ono što je dao sve niko poderano. 
Ljudi vrče, al kako je da je, poligali su na kraju krajeva. Sklup- 
čali se na ledini i zaspali — ta kako ne bi kad su cili dan ra- 
dili — al kad je prišla ponoć, a oni se počeli migoljiti sve jedan 
za drugim. Noć zaladila, rosa jaka i kako će imati mirnog sna, 
kad su slabo odiveni, a slabo pokriveni. 

Gazde sad nema, već će ljudi na bandaša da je on kriv što 
i je ovamo dovo i pristo na ovo. Bandaš imo dva sina, dva ša- 
kata momka. Kažu oni ocu, da se mani divana, bolje će oni po- 
gledati kako se da pomoći. I odu oni da procunjaju oko salaša. 
Nisu dobro ni očli, već su se vratili s nikoliko dobri' opaklija. 

— Otkud sad to? — kogod će zapitati. 

— Ne pitajte, već se umotajte i spavajte. Sad će jutro, pa 
će valjati na poso. | 

Tako je to i bilo. Ljudi su se umotali i već spavaju. Pro- 
spavali su mirno do zore, al se nisu probudili mirno. Najutro, 
kad čovika najviše vaća san, ljudi su se počeli trzati na niku 
lupu i jauk. Poskakali su iza sna i kad su malo došli sebi, imadu 
šta i viditi: gazdin sin s čobanskom batinom tuče baš po onim 
opaklijama pod kojima su bili bandaš i nj egovi sinovi. Latio 
se iz sve snage i još se šali: | 

_ Tako vi mislite, proklete opaklije?! Ja nek vas tražim, 
a meni ni ne kažete da su vam izrasle noge? Ajd, ajd, polomiću 
vam ja noge, pa nećete više bižati iz salaša. 

Šali se on, al kad je vidio di ispod opaklija skaču banda- 
šovi sinovi, najedared je okrenio ozbiljno, al bižati. Bandašovi 
sinovi za njim i baš kad bi ga srepili na pragu, a gazda istrčo 
na graju. 

_— No, no, šta će to sad biti? — stao on prid bandašove 
sinove. | 

I bandaš dotrčo uto i kaže gazdi šta mu je sin naradio. Sku- 
pili su se i drugi ljudi, i divan je počo zdravo uozbiljno. Ruže 


282 


a +. 


svi gazdinog sina, a gazda će se praviti lud i čisto će ko zavesti 
šalu. 

— Ljudi, deran nije tio ništa s vama. Nemojte biti ko dica, 
ta on nije diro vas već opaklije. 

— Tako veliš?! — bandašov stariji sin đipio na to. — A 
šta veliš na ovo? — i zasuko zapanjak, pa gazdi prid nos ruku 
sa dobrom masnicom. 

— A šta je moj sin kriv što si ti bio baš pod tom opaklijom? 
Nemaš ti snjim nikakog divana ni računa. Ako je već do osvete, 
eno ti opaklije i njoj vraćaj šta si od nje dobio. 

Ljudi zagrajali na taki nečovičanski divan, al se bandašovi 
sinovi samo pogledali i kažu: 

— Ako ti veliš da je tako, nek bude. 

Okrenili se i odu, a gazda sav zadovoljan utrčo u kuću. 
Bandašovi sinovi su zadovoljni, al drugi nisu. Navalili ljudi na 
bandaša i na njegove sinove što nisu do'vatili za kose i gazdu i 
njegovog sina, al se momci samo smijuckaju i.odma'njivaju 
rukom. 

— Ajdemo mi na poso, a za drugo se vi ne starajte dok smo 
mi Živi, — kaže bandašov stariji sin. 

I odu oni lipo, al i jedan i drugi spopali po jednu dobru 
opakliju. Kad su očli na njivu, a oni opaklije sakrili pod jednu 
klupu kukuružne. Nisu dobro ni započeli poso, kad evo gazde. 

— Ljudi, je li kogod od vas sklonio dvi opaklije? — pita 
on ko da se ništa nije dogodilo. 

— Kaki sklonili? Mi smo njim se samo osvetili! A kad mi 
tučemo po opaklijama onda ne stajemo dok je u njima i škra- 
mica čitava, — dočeko njeg bandaš. 

— Sta kažete?! 

— Io što si nam ti kazo: da se s njima računamo. 

Kad su berači čuli taj divan, udarili su u smij ko da će se 
raspukniti. Sad su vidili zašto su bandašovi sinovi onako olako 
puštili gazdu. A ovom je divana bilo dosta. Promrnđo je samo 
štogod i okrenio se na petama. 

— Dobro ste mu se osvetili! — kogod će bandašovim sino- 
vima, kad je gazda odmako. 

— Ko — mi?! Đavola! Mi smo zasad samo poslušali gazdu, 
a osvetiti se još imamo kada. 

Tako kažu bandašovi sinovi i čim je gazda zamako iza 
guvna, a nji dvojica odeše iz kukuruza. Ljudi sad već znadu 
da će ona dvojica napiti još kaku čašu na gazdu, el na njegovog 
sina, i pitaju bandaša. Onaj slego ramenima. 

— Ko što vi znate, tako znam i ja. Ko dočeka, vidiće. 

Nisu oni tu dobro ni udarili u divan, kad se od salaša za- 
čuje jauk. Potrču oni svi iz kukuruza i imaju šta i da vide: ban- 
dašovi sinovi pod ogradom sačekali na zgodu gazdinog sina i zlo 
ga vošte s čimegod. Ljudi su dotrčali, al je gazda stigo prija 


nji'. Oto on sina iz šaka one dvojice, al kasno — sina po glavi 
oblila krv. 
__ Šta vi mislite? — gazda urliče ko ker. — Oćete vi mog 


sina ubiti? 
Ona dvojica na to bace prid gazdu po jednu čorapu i kažu: 
_ Gazda, mani se luckastog divana! Di si ti čuo, da su koga 
čorapom ubili?! Ta nit bi ti sina ubili, nit smo ga tukli, već samo 
milovali s ovim čorapama. 


_— Al je u čorapama po komad ciglje, el piljka, — gazdin | 


sin će na to pokazati da još može stenjati. 

_ A šta su moja dica kriva što se u čorapi našo piljak?! — 
bandaš istupi na to. — Ko što ni ti, gazdin sine, nisi bio kriv 
što smo mi bili pod opaklijom. 

_ Daborme, — na gazdu će bandašov stariji sin. — Šta ti 
vičeš na nas?! Ako ti je do divana el do osvete, eto ti čorapa, 
pa se sveti na njima ko što si nas uputio da se svetimo na opa- 
klijama. 

I tu se riči nisu dalje sporile, već bandaš veli: 

— Ajd, ajd, ljudi, na poso. Ovako mi nikad nećemo zaraditi 
svoj kruv svakdašnji, a može gazda još kazati da i ne radimo, 
pa će nas još poslati s radnje. 

Stari bandaš nije bio današnje dite. To je on za to kazo, da 
vidi šta gazda misli — oće li kazati da iđu svaki sebi. Al onaj 
samo uzda'nio, pogledo šta je kukuruza neobranog i kako se 
oblaci šaraju, i na kraju izustio, al ko da mu je svaka rič teška: 

— Ajd, ajd, radite samo, al sad i nikad više kod mene. 

— E, dabogda nikad više kod taki' ne radili, — ni bandaš 
neće da ostane dužan. 


Pričao Stipe Šević-Cvancik 


Pm * osto apičiv zn oš oda gi sa “pa La 


i 


PIJAVICE 


Bio pa nije bogataš lakum i po ćudi naopak. Što vidi očima 
to bi rukama, a uvik je nakratko nasađen. Do podne se srdi na 
sebe, a poslipodne na čitav svit. Kad uzima sluge polak privari 
na pogodbi, polak na plaćanju i nek se onaj siromak češe i pita 
zašto je bio tuđa podloga cile godine. I nije njemu drugi ni 
došo na salaš, već samo taki, koji je odma'nio rukom i životu 
i cilom svitu. 

Bogatašu je jednog prolića tako dopo šaka jedan sluga, 
koji je osto na putu s ženom i ditetom. Siroma? sluga je oma! 
vidio, da će tu biti gorka korica krušca, al šta može drugo, kad 
su mu žena i dite na vratu, a pokućstvo na putu. Kad je kuća 
na leđima ko u spuža, čovik se mora stisniti ma di. I stisko se 
on tu, al što se više stiska, a gazda sve više pritiska. Gazda zna 
da je naišo na nevoljnika i drži, a ne pušta. Zapovida on svim 
slugama, al kad drugima zapovidi polak, ovom siromašku dvo- 
struko. Pružila mu se prilika i sve uživa što može tirati ćud 
do mile volje. Smoto siromaka poda se i samo što ga ne gazi 
nogama, a onaj kud će drvetu kamenu, kad ga je već jedan 
gazda izbacio u jendek, kako čestit čovik ne bi ni kera. 

Nije prošlo dugo vrimena, kad jednog dana siromak istiro 
krave na do. Proliće još ladno, digla se vitrina, pa se siromak 
zaklonio malo pod brig. Kako se on zavuko, kad evo i gazde 
na brigu. Imo je on niku trcavu cripanu lulicu, što je ni prosjak 
ne bi podigo s puta. Stao je na brig i baš istresa tu lulicu, kad 
najedared vikne ko da ga je kogod žagnio nožom. 

— Da si dotrčo ovamo, al o'ma'! — zovne slugu. 

Onaj siromak potrčo i neotice, jel mu se učinilo ko da se 
dogodila kaka nesrića. A gazda njemu: 

— Da si sašo u vodu, al takim! Jesi vidio kaka šteta se do- 
godi čoviku kad se ni ne nada?! Ajde donesi poklopac s lule, 
eno ga u vodi. 

Sluga se sad samo iznenadio. Sva lula ne vridi ništa, a on 
da iđe u tu ladnu vodu rad poklopca?! Ako skine ono malo 
rđave obuće sav će se izbosti na pokošenu trsku, a svakako će 

se tako skvasiti da ga niko neće spasiti od unjkavice. Kad je 
gazda vidio da se onaj još i misli oće li u rit, nadigo je graju 
gore neg da mu kuća gori. 

_ Izgleda mi, da si ti već zaboravio kako je bilo s ženom 
i ditetom na putu! Kod mene nema šale: el slušaj, el ćeš opet 
na put! 

Siromak zna šta ga čeka kad na sebi bude moro sušiti odilo, 
al još bolje zna šta bi mu čekalo ženu 1 dite, ako sad ne posluša. 
Sago glavu i zagazio u rit, al ni sam ne zna kako. Na nesriću 
se još i okliznio priko jedne džombe i zapo u buzalicu skoro do 
pojasa, baš kad je dodavo_lulin poklopac. 

Gazdi se to dalo na smij i razvalio je sva usta: 

_ Šta se valjaš ko krmče, kad ti tako što nisam zapovidio: 

Siromak se stresa od blata i trese od zime kako ga je vitar 
ošinio, a i bogataš se trese, al od smija. Zapalio on i ode u salaš, 
da svima ispripovida kako je slugu ,naučio pameti". Siromašak 
ne kaže nikom ništa, al kad je žena to čula i vidila ga, njoj se 
steščalo na srcu i kaže mu: 

— Čovče, ja ne možem gledati da patiš gore neg ker. Kad 
je već tako suđeno, ajdemo odud i nek smo opet u jendeku, al 
nećeš valjda ovom baš leći pod noge, da te gazi. 

Čovik je saslušo, al se ne miče, već veli: 

— Ženo, i jež zna leći pod noge. 

_ Ta istiraće te iz pameti i sa'raniti živog. Bolje ajdemo 
odud zavrimena. 

— Ajak! jedan me je izbacio na put i nek se dam još i 
ovom, pa će nas onda svakoji. 

Čovik umirio ženu kako je znao, al ne kaže ni njoj šta misli, 
jel još ni sam nije znao kako će se odužiti gazdi. A onaj pujka 
i druge sluge da se rugaju siromaku. Samo njima nije do tog, 
već u potaji kažu siromaku: 

— A šta ga nisi svuko u rit i dobro nagužvario, kad ste već 
bili u četri oka, a posli kako bilo! 

— Može još biti svašta za života, — siromak odgovori samo 
toliko. 

Radio je i dalje ko da se nije dogodilo ništa, samo je dobro 
vrime bio kenjkav od nazeba što ga je zaradio u ritu. Vrime je 
prolazilo, gazda je i zaboravio kako je siromašku natro rena 
pod nos, i tako je jedared došo dan kad će se nositi nova 'rana 
u vitrenjaču. Natovarili su nikoliko kola. Na svakima je po je- 


dan sluga, a na poslidnjima glavom gazda. On oće da vidi sve. 


prid sobom — boji se da koji sluga neće usput zbaciti kome 

džak žita. Tako su jedno jutro prošli dolom baš kad je onaj si- 
romak opet čuvo krave. 

Siromašak kad vidi gazdu, ko da mu se uvik prokine stara 
rana. I sad ga je pogledo, da bi gazda pao mrtav, samo kad bi 
se očima moglo ubiti. Pogledo je bogataša, a u taj par mu se oči 
skliznile i pod ćuprijicu na dolu. Tamo se nakupilo pijavica 
više neg čela u košnici. Kad je siromak to vidio, njemu je na- 
jedared sivnilo u glavi, ko da mu je kogod prišapljo šta će 
uraditi. 

Jedva je iščeko da i gazdina kola proguta pra' iza oklinka. 
Otrčo je u salaš i za kratko vrime vratio se s jednim punim 
ažakom. On dono džak, a derančić nosi za njim grnjaču. Kako 
su došli do ćuprijice na dolu, siromak se dao na poso. 

Pod ćuprijom nije rasto ni šaš, ni drugo što, jel je voda 
bila podublja, a i zemlja je okolo bila sva izgažena i klizava 
kako se marva tamo uvik muvala. Siromašak je tamo spuštio 
džak i polagacko ga počo istresati u buzalicu pod ćupriju. Kad 
ga je razdrišio, onda se vidilo da je u njemu dono valjda sve 
vrbine što je oko salaša našo. Bilo je tamo razlupani' boca, ću- 
pova i svakake oštre cakladi. Izasuo je to i kad se voda malo 
stinila, uzo grnjaču i ovlaš zaravnio buzalicu iznad vrbina. Ude- 
slo je da se ni jedan vrvić od cakla ne vidi. Kad se voda opet 
razbistrila, onda je izvadio iz džepa niku starovinsku krajcaru, 
ošikario je blatom da se svitli, metnio je na dudov list i lipo je 
spuštio baš iznad vrbina. 

— E, sinko, sad slušaj, — uputiće on derana. — Ako nas 
srića samo malo posluži onda ćemo gazdi moći kazati: na dolu 
pozajmljeno, al je na njemu i vraćeno. 

Deran je još mali, al je već počo dolaziti u svoj razum. Dite 
je on još, al je i njemu došlo u uši kako se gazda iskozo s nje- 
govim ocom. I sad ne pita, već sluša ko mator da dobro ubarda 
šta mu otac kaže. Tako su se nji dvojica lipo spremili i sad je 
deran ocu uvik za petama. 


Gazdi su se nadali drugi dan pridveče. Tako je to i bilo. 
Siromak s derančićom istiro krave na do, a kolija već i zaokreću 
s puta. Kako su se prva kola javila iza oklinka, a siromašak bič 
u šake i bajage udri po deranu. Gleda on da ne do'vati sina, al 
bajage zamanjiva ko da će mu prosići kožu. Deran se dreči, “da. 
ne bi jače ni da ga deru živog, a siromašak samo kara i priti se. 

— Pokazaću ja tebi kako ćeš se protiviti rođenom ocu! 

U to stigla i prva kolija sa slugama. Ljudi poskakali i s'vi- 
tuju siromaka: 

— Mani se tog grišnog diteta! Šta ti je — jesi pobisnio?: 

Navalili oni na njega, al siromak bajage ni ne sluša već još | 
više zama'njiva bičom. Ljudi bi derana i opraštali, al gazda 
odastrag već viče da se ne zadržavaju. Kad je tako, šta tu ko 
može? Ljudi trgnu uzde i kola prođu jedna za drugima. Sluge 
se već ispeli iz dola i navijaju u salaš, kad evo 1 gazde s po- 
slidnjim kolima. Kako on na ćupriju, a derančić poviče: 

— Udrite, ubite, al ja ću skočiti u vodu i povaditi dukate! | 
Makar se davio i zadavio, al dukate neću ostaviti drugom! | 

Gazda se baš najslađe zasmijo što siromak tako vošti sina, | 
al mu je smijanje stalo iznenada. Trgo uzde ko da su mu konji | 
nabasali na jamu i poviče na slugu: 

— Šta kaže taj tvoj deran?'! 

__ Šta kaže da kaže, daću ja njemu takog divana! — sluga 
se bajage srdi ko živa vatra. — Pokiselicu vrengiju u slanu 
vodu i dotle ću ga tući dok osićam dušu u njemu, al ću mu 
ludorije izbiti iz glave. 

Sluga se bajage goropadi, šiba ko brez pameti, al deran 
samo viče: 

_ Udrite, ubite, al ću ja izvaditi dukate iz vode! Ja i niko 
drugi! 

Kad je gazda opet čuo, da je rič baš o dukatima, skočio je 
s kola ko oparen i drekne na siromaka: 

Slušaj ti, manjivaj se derana, a odgovaraj o kakim duka- 
tima je rič?! Al oma, jel znaš da sa mnom nema šale! 

Sluga se bajage o'ma' oladio. Ko da nije taj čovik što je 
malopre bio. Pokunjio se od gazdinog glasa i nema više srdžbe, 
već se tuži ko da je manji od makovog zrna. 

— Kako da ga ne tučem?! Zamislite, gazda, baš prije neg 
ćete vi stigniti naišo je odan jedan čovik. Vidi se po njemu da 
je jakog stanja, al se vidi i da je sad skoro moro saći s pameti. 
Vuče za sobom jednog magarca natovarenog s dvi lubure i pri- 
povida štogod, čemu ni glave ni repa. Kad je došo do mene, | 
najedared ko da je pobisnio. Viknio: ,,Kud su očle hiljade nek | 
idu i stotine!" I tu nije bilo više divana, već je počo pregrštima a 
vaditi iz lubura i bacati u do, al ne ma šta, već same žute 
dukate. 

— Šta kažeš?! A di?! — gazda sav oživio. 

— Najviše tu nuz ćupriju, a posli je baco duž rita dokle 
sam ga vidio. I kako da ne tučem ovo moje prasence, kad bi 
ono burlalo u toj buzalici? Još mi to triba da se zadavi, el da 
mi navadi ti' dukata, pa da me obede da sam i' ukro. 

— A šta bi se drugo i moglo pomisliti, — potvrđiva gazda. 
— Dobro si uradio što si ga stego. Samo nek lane, — pokaže na 
derana — daj ga meni u šake, a ti ne brigaj. Ljudima nisi valjda 
govorio za dukate?! 

— A dil bi stigo kad se ova napast dere, a odastrag vi tirate 
ljude? Evo sad ću njim kazati, samo da umirim ovu sapetnju. 

— Al nikako! Cuti ko grob, jel ako ti doznadu poubijaće 
se među sobom, tako će se otimati. 

slromak slego ramenima i bajage se zamislio. 

— Ta moram njim kazati, jel će me pitati zašto sam tuko 
derana? 

Gazda je zaslipio od dukata i sad ne vidi da ga sluga baš 
ne sluša. Uzvrtio se bogataš i ne zna šta bi, dok se najedared 
nije sitio. 

— Znaš šta, bolje ću ja štetovati samo nek je mir među 
mojim ljudima. Iđi i kaži njim, da si derana zato tuko što njim 
nije tio kazati čime sam 1 tio obradovati. Kaži da sam po njemu 
poručio, da svakog slugu darivam s tim kolima 'rane, koja je 
dotiro i još s dva 'ranjenika. A nek je večeras i čast i veselje što 
smo novi kruv doneli do usta. 

— E, tako već može, al što njim ne bi kazo ti? 

— Ocu, oću i ja čim stignem, — gazda zabašuriva slugu 
— al sad moram te dukate zagaziti u blato, da njim se zatre 
trag. 

— Idi, gazda, u peršin! Di bi to bilo za tebe da gancaš po 
tolikoj buzalici, kad ni za lulin poklopac nisi tio saći u onu 
plitku vodu? Pušti sluge, to je za nji'. Vidi samo kaka je dubina 
tu di je bacio najviše dukata?! 

Siromak je pokazo tamo di se vidila usvitlana krajcara. 
Sunce uprlo u nju i ona je zasvitlila lakumom bogatašu lipče 
neg rajska svića. O'ma' se obazro, da vidi nema li koga i utišo 
divan. 

— Al ni rič ljudima! Nek je svakom na čast i krava mu- 
zara! Bolje nek me spominju po dobroti, neg da i' puštim tu da 
se pokolju. 

Obleće on oko siromaka ko da je onaj sad tu prvi čovik, al 
se onaj ne da uputiti, već će opet: 

— Ne marim, al najbolje je da njim ti kažeš. 

Gazda se već počo vaćati za glavu, kad na njegovu sriću 
evc mu žene. 

— Čovče, di si već? Ljudima nisi kazo kud će spremiti 
ranu i side skršteni' rukiju ko da njim mi moramo zaraditi 
kruv. 


19 Hrvatske pripovijetke 

Žena mu je došla na zgodu ko nikad. Kaže on njoj sve čime 
će darivati sluge, i još joj naredi da se kuva, peče i ljudima da 
pića. Žena ko i on, al ne zna za dukate, pa se skoro skamenila 
kad je to čula. 

— Šta kažeš? Čovče, pokajaćeš se. 

— Iđi mi već s očiju i da ne vidim ni tebe, nit drugog koga 
dok ne dođem u salaš, — rasrdio se on i na ženu. — Kako sam 
reko, tako nek bude, al o'ma'. 

Žena mu je znala ćud i više nije zanovetala, već se okre- 
nila i ode. Samo je još jedared kazala: 

— Čovče, pokajaćeš Se. 

I sad tu nije bilo divana ni sa siromaškom, već ga gazda 
strpo na kola zajedno s derančićom i samo mu zapritio: 

— Da se niko ne makne sa salaša, već svi na poso oko ve- 
čere, da bude gotova dok ja ne dođem. Nek je čast i veselje! 
Nek se zna i pripovida kakog gazdu imate! 

Kad je siromašak došo u salaš, a sluge se okupile oko njega. 

— O, ljudi ljucki, — čude se — mora da će biti kaka ve- 
lika radost, kad je tu tako darivanje i taka čast, za koju niko 
nije ni čuo. 

— Al velika radost za sve nas, — siromašak samo potvr- 
diva, al dalje ne kaže ništa. 

Radost je za nji već i tako velika, kad njim je gazdarica 
kazala šta je gazda poručio, a večera se sprema za kaku se tu 
nije čulo, slavine odvrnila i ljudi se kripe vinom. Tako je to 
bilo u salašu, a šta je bilo na dolu to zna jedino gazda, kad je 
sam tamo gazdovo. Kako je zaslipio od sjaja krajcare i kaki je 
bio lakum, cigurno je tio skočiti među dukate. A kad je skočio 
u ona oštra cakla, otud se nije šale mogo iskoprcati. Buzalica 
duboka, di se odupre vrbine bodu i siku. Kako se provodio to 
on zna, a ovi na salašu su doznali za njegovu nevolju kad su 
nike komšije dotrčale s dola. 

U salašu se baš postavljala večera, kad jedan komšija 
upadne: 

— Jeste li vi ludi el pusti?! Gazda vam umire, a vi ko da 
ste gluvi! 

Kad su ljudi otrčali na do, našli su oo di leži na ledini 
kako su ga komšije izvukle iz buzalice. Isičen je na sve strane 
ko da su ga mačke načele i da ne diše, svaki bi pomislio da je 
već mrtav. Al da ljudi nisu znali koga su ostavili na dolu, ne bi 
ga baš šale pripoznali. One silne gladne pijavice navalile na 
njega, pa se nanizale da se čovik ne vidi ispod nji'. Crni se ono 
veliko tilo ko da je kaka velika crna bublja. 

— Av, čeljadi, što ga ne opraštate? — gazdina žena je za- 


skičila kad je to vidila. — Ta ovako se ne zna je li to moj ro- 
đeni čovik, el kaka velika pijavica! 
— Zna se, zna se, — siromak će nju bajage umirivati. 


Al gazdarici nije do pripovitke, već će bliže da baš vidi je 
li njezin čovik još zapravo živ. 

— Ta živ je, — umirivaće je jedan drugi sluga. — Nije 
valjda umro od tog što nas je jedared u životu darivo. 

— Ako od tog nije umro, od drugog ni neće. Kazala sam 
ja da će se on pokajati. Znam ja njega, al kad me nije tio slu- 
šati, — gazdarica se obradovala što joj je čovik živ i zaboravila 
je da nije sama, pa ga kara. 

Na tu dreku i od drmanja kako su ga opraštali od pijavica, 
gazaa je došo sebi. Otvorio je oči i kad je vidio u kaku bedu i 
nevolju je upo, on uzda'nio: 

— O, ljudi, ko bi meni kazo da ću ja proći tako nemilo?! 
A ja tio svima pričiniti radost. 

Tako on uzdiše, a siromašak se o'ma' stvorio do njega, pa 
će ga tišiti. 

— Gazda, ne brigajte vi ništa. Radujemo se mi, ta još kako 
se radujemo! Jelte, ljudi, da je tako? Ajte, kažite gazdi i vi, da 
se čovik ne bi staro čerez nas, — nagovara on bajage i druge 
sluge, al tako ozbiljno ko da se svaka rič tiče života. 

A oni jedan za drugim: 

— Da, gazda, radujemo se mi, za to se vi ne starajte. 

I da Y je vidio kako su u slast trošili večeru i piće što je 
bilo naspremano, ne bi mogo kazati da su lagali. 


Pričao Stipe Šević Cvancik 


NADNIČAR I MAČKA 


Bio tako jedan jak gazda, koji je svašta više volio neg raba- 
džiju platiti i na'raniti. Steko je s tuđi' leđa i drugo ni ne gleda, 
neg da je njemu dobro pa makar cili svit poumiro od gladi. Kad 
ko dođe kod njega raditi tom ne triba druga post. 

Tako su kod njega jedared nadničari kopali kukuruze cile 
nedilje, al o mesu ni spomena. Kad tarane, kad maslice, kad 
soparne čorbe el krumpira i valjušaka, al tučnije rane nikad. 
Šta će ljudi, već ćute i trpe, kad se nemaju kome ni tužiti. 1 
tako bi izdurali svu kopačinu, a ne bi imali ni to zadovoljstvo 
da gazdi bar kažu šta njim je na srcu, da jedan nadničar nije 
zapo u karlov. 

To je bilo tako, da će ljudi baš užnati na ledini, a ovaj 
nadničar će ući rad malo soli. I kako je išo, zapo je u karlov 1 
umalo ga nije privalio. Kad je pogledo, a u karlovu se pile 
zadavilo. Valjda je skočilo gori da čapa iz spirina, palo u nji 
i nije se moglo iskoprcati. 

Nadničar baš tamo, a gazda izlazi iz kuće. Kad mu je gazda 
izašo prid oči, njemu najedared sivnilo u glavi i izvadi pile iz 
karlova. 

__ Šta ćeš s tim crknutim piletom? — gazda zapita. 

— Šta bi! drugo, već ćemo ga očupati i skuvati, — nadničar 
njemu ozbiljno, ko da to drugačije ne može ni biti. 

— Iđi, ludi čovče, s takim divanom do andraka! Ko je to 
još vidio da se 'ide crknuto pile? Daj ti to mačkama. 

Gazda je već i počo vikati mačke, al nadničar ne da pile 
iz šaka, već veli: | 

— Otuli još i to raditi, da debeloj guski mažem rebra?! 

— Ta nemoj se tu praviti lud, već daj to pile mačkama, 
nek se one bar na'idu kad je već očlo u štetu, — gazda će na 
njega čisto ko oštro i koraci bliže, da se maši pileta. 

Al onaj ne da. 

— Moj gazda, lud bi bio da njim dam. Ta i mačke žive 
bolje neg mi. One bar kadgod u'vate miša i omaste crivo, a mi?! 

Gazdi je o'ma' pukla kora s očiju. Nije mu tribalo pripo- 
vidati otkud vitar duše. Najedared se samo sav raspuvo, zacr- 
venio se ko pućak i utrčo u kuću da ga nadničari ne gledaju. 
Nije se više ni pokazivo, samo su čuli kako je viknio na 
sluškinju: 

— Nosi njim ove zdile s astala, nek ne kažu da i ranim 
crknutim pilićima. 

Mogo je on sad kazati šta oće, al se to raznelo po svitu. I 
kad ga je kogod tio ubosti u srce, nije moro drugo već samo 
prid njim početi: 

— Ljudi, jeste li slušali kadgod kako je to bilo, kad su se 
kod jednog gazde nadničari i mačke otimali za crknuto pile? 


Pričao Stipe Gršić 

VELIKA KAJGANA 


O gazdama, koji su žalili zalogaj od čovika, ima pripovi- 
daka i pripovidaka. A di ne bi bilo kad je ti' tvrdaca i lakumi' 
bilo digod se okreneš. 

Bio jedan taki i za njega nije bilo drugog života, već samo 
gleda kako će steći. Ne triba kazati drugo, već samo to, da je 
u njega pileža bilo toliko, da se svake nedilje nakupilo bar kola 
jaja! Ne košar, el dva — već vrvom naslagana kola! A di je 
račun od njegovog krupnog bogatstva?! Al šta mu je sve to 
vridilo, kad je žalio zalogaj i od svoji' usta, a o drugima da ni 
ne govorimo. U rukama čestitog čovika i marvinče je imalo 
više života neg ovaj baćkoš, a šta da sporimo riči na to kako 
su kod njega prolazili oni što su spali na njegov kruv. 

— Gazda, oćemo danas skuvati ljudima grava? — sluškinje 
ga pitaju. 

A on: | 

— Nikako. Gra? se sad može prodati — na cini je. 

Pitaju ga za ovo, za ono, al on na sve odgovara da se to 
može prodati. On bi pravio samo novaca i svaki dan se vaća 
za glavu kad sluškinje stanu prid njega, da njim izda šta će 
kuvati. 

— O, ljudi, šta se okupilo svita oko mene! Po'isće mi i kosu 
s glave, — skoro plače kad na kraju štogod mora dati za kujnu. 

I sve je on držo pod lancom i katancom, a najviše se bojo 
za jaja. Toliki pilež se rastrči po guvnu i njivama, pa da ima 
sto pari očiju i rukiju, di bi živ čovik mogo pronaći sva jaja i 
sačuvati i' od drugi'. Al on i nije dopušćo nikom drugom da se 
žigne jajeta. To mu je bila prva briga da skuplja jaja i vreba, 
da neće kogod uzeti koje. Kad ljudi jutrom izlaze na poso, on 
zaviriva svakom u brkove, da vidi nije li se kojem kajgana za- 
lipila za brk. 

Nek dođe kaki stran čovik na salaš da zapita za gazdu, a 
čeljad se ne misle di je gazda, već čisto ko čerez običaja kažu: 

— Tamo je na guvnu, čeka da iz kokoške ispadne jaje. 

Imo je jednog sina, u kojeg je najviše virovo i tog je slao 
svake nedilje jedared u varoš, da proda jaja. Nuz sina je uvik 
moro ići po koji svinjar, da pazi na konje dok gazdin sin trguje. 
Al gazda nije znao, da ga i taj sin vara. Ni sin nije bolji od oca, 
al je taj bar sebi tio dopuštiti da se kadgod na'ide, a volio je 
malo i popiti. I tako kad iđe u varoš, on uvik sakrije po nikoliko 
Jaja. Imo je jednu mijanu na kraj varoši i tu se zavuče, dade 
jaja da mu se spremi kajgana i kad se naruča, onda malo i 
popije. 

To je radio kradom, al je jedan svinjar ušo u trag mladom 
gazdi. Nije kazo nikom ni riči, al je štogod smislio u svojoj 
glavi. Kad je opet došo red na njega da iđe s gazdinim sinom, 
svinjar je jedva čeko da stignu do mijane. Mladi gazda mu je 
samo bacio uzde u ruke i ode unutra. Svinjaru drugo nije ni 
tribalo neg da ostane sam i kad mu je došlo na zgodu, izvadi 
jednu čiviju. Sad on mirno čeka na kolima, dok jedared evo 
mladog gazde. Ne znaš el mu se oči više sjaje od zadovoljstva, 
el lice. 

— E, sad sam spremio sve što triba i možemo na poso! — 
kaže on svinjaru ko da će onaj povirovati, da je gazda imo posla 
u mijani. 

Kazo onaj šta oće, šta se tiče svinjara kad se on nema u šta 
pačati osim da čuva konje. Svinjar ne kaže ni rič, već gazdi 
uzde u šake. I krenu oni zdravi i veseli, pa mladi gazda malo 
i pokaso. Al nisu dobro ni pošli, a priće priko jednog surdučića. 

— Gazda, dobro će biti olakšati kas, — svinjar će bajage 
spominjati. 

— Ajde, ti ćeš mene učiti! Ne bi li još kazo, da sad dekam 
Prviput u životu i da ne znam kako se jaja nose na kolima?! — 
gazda se izbekario i ošinio konje. | 

Oni trgli, kola varnila priko surdučića, a momak samo po- 
mislio: no ako sad ne ode točak, posli neće. Al nije on to dobro 
ni pomislio, mladi gazda se već našedio. Ode on s kola, ode 
Priko njega i svinjar, al odu i jaja — a sve zato što je prvi 
točak očo s kola. | 

Svit se počo kupiti ko na čudo, pa se mladi gazda spleo i 
samo gleda u razbijena jaja. 

> — Av ljudi, ljudski — šta je to?! — mladi gazda se počo 
češati iza uva, kad se pridigo i pogledo naerena kola, a oko nji? 
Tasut sav tovar. 

— Ne znam šta je, al mi se čini da su to još malopre bila 


čitava jaja, — svinjar će čisto ko ozbiljno. 

— Šta ćemo sad? — prišaplje svinjaru. 

— Da vidimo šta je s točka i.ako možemo, ajdemo što brže 
da nas svit ne ismijava, — kaže onaj i o'ma* će dizati točak. 


Došlo mu je na zgodu da podmetne čiviju ko da je digo sa 
zemlje, namistio točak, pobaco košarove na kola i ne pita gazdu, 
već okrene kola salašu čim se i onaj popo. Odu oni, a mladi 
gazda samo sagnio glavu i nit šta pita, nit gleda kako su nike 
sirote žene počele kupiti razlupana jaja. Nije on progovorio 
dok nisu došli pod sam salaš, al kad će bliže guvnu, skoči s kola 
1 kaže: 

— Ti tiraj kola u salaš i kaži baći što znaš, a ja mu ne smim 
izaći prid oči. 

Ode on kroz kukuruze iza guvna ko ker brez gose. Svinjar 
ni ne haje na njega, već krene konje salašu. Nije dobro ni došo 
do guvna, a matori gazda već istrčo iza jedne kamare. 

Kad je vidio kako se kola žute od jaja, dreknio je, da jače 
ne bi ni da je grom puko u njega. 

— Šta to vide moje oči?! 

Svinjar se bajage poćulio i da gazda ne bi navalio na njega, 
o'ma' kaže: 

— Ne znam šta je bilo vašem sinu, samo je iznenada kazo: 
— baš sam se zaželio malo kajgane. A kad ja jedared u životu 
oću da se nasitim kajgane, meni to i može biti, nisam ja svinjar 
ni sluga, već gazdački sin. Meni za kajganu el nek su čitava 
kola jaja, el ni jedno. 

Gazda zapinuši i samo zapita: 

— Adi je on? 

— Tu digod u kukuruzima. Meni je samo kazo: ,,Nek ma- 
tori bisni čerez jaja, kad i' žali po'isti i zarad lika, al što će još 
bisniti što me neće moći ni do'vatiti.“ 

Svinjar nije dobro sve ni izustio, a gazda već ode u kuku- 
ruzište, al ko vijar. I kako, kako nije, samo je natrapo na sina 
čim je zakoracio u kukuruzište. Kako su oni započeli divan, to 
znadu samo nji dvojica, jel je svinjar kola utiro u salaš, al 
kako su završili to je mogo viditi svako kad su gazda i njegov 
sin došli u salaš. Jak jedan, jak i drugi, pa se borme nisu dali 
jedno drugom. Izudarali se, izgrebali se, ta valjda su se i zu- 
bima kidali, kad krv sve lije s nji'. 

Istrčala njeva ženska čeljad i udarila u dreku, al ona dvo- 
jica su izmoreni, da ni rič ne kažu. Vuku se oni u kuću, a na 
to se i sluge strčali. Svi će pitati svinjara šta je to, a on puštio 
vaške i gleda kako ližu s kola jaja. 

— Ta šta je da je, — kaže on čeljadima — al otkud je 
gazdinom sinu palo na pamet tako štogod, da kaže kako kod 
njegovog oca nikom nije dobro? Eto, može viditi čitav svit, 
aa se tu i kerovi 'rane jajima. 


Pričao Stipe Šević-Cvancik: 


KAD PATKE LOVE TARANU 


Zna se, nije bila jedna gazdačka kuća u kojoj se tvrdovalo 
i steklo priko nadničarovi' i slugini' leđa. Sirotom čoviku se 
smuti i onaj zalogaj što ga je jedva dočeko, kad vidi kako su 
rabadžijama zbarlali ma šta, a gazda i njegova čeljad se sve 
uprekaju od batakova. Gazde za astalom imaju i šunke, i pri- 
snaca i pokljukuše, a za ljude bace zdilu na ledinu, a u zdilu 
zamućenu vruću vodu. Nije jedna kuća bila u kojoj su čuvali 
užeženu slaninu i užiškano brašno za nadničare. 

Tako je to bilo i u toj jakoj familiji o kojoj je sad divan. 
Zemlje je u nji' bilo toliko, da je kosilo i priko dvadesetak pari 
risara. Al nek je tamo ris, nek je kopačina el koja druga jaka 
radnja, za 'ranu ne triba ni pitati. Za ručak kruva od užiška- 
nog brašna, komad one užežene slanine što je požutila gore neg 
mrtac, a za podne i veče ritke tarane. Kod nji risar nije moro 
brojiti dane u nedilji. Kad se dvanajstiput "ide tarana, zna se 
da je subata uveče. I nek se samo koji risar potuži, njega do- 
čekaju već i gazdina dica: 

— Oćete li još i zanovetati, a kod kuće nemate ni to! 

Šta se može kad se drugo ne može, a kazati ne pomaže. 
Ljudi rade i kunu svaku stopu i onom ko je izmislio ritku ta- 
ranu. Tako je to bilo svakog risa, svake velike radnje, dok jedno 
lito nije došo u ris i niki zdravo okoprcan momak. On nije još 
bio tu u risu i borme se začudio već drugi dan, kad je vidio 
kako je gazda zapuco s ritkom taranom. Drugi risari kažu 
momku da je to tako i nikako drugačije, a riči ne vridi sporiti, 
jel se tom gazdi dosad još niko nije oto iz šaka. 

Momak je saslušo ljude, malo se zamislio i onda kazo: 

— Tako je, ljudi, kad ovaj nema ni srca ni obraza, divaniti 
ne vridi al sagniti vrat još manje. 

I ne kaže nikom šta je naumio. Rušio je otkos za otkosom 
sve dok nije vidio, da su na ledini namistili kotlove za večeru. 
A nisu tamo naerili jedan, već tri. Gazda ne žali vruću vodu — 
ima je u bunaru dosta, a zgrije se na čukanjicama i ogrizini. 


| Nek se risarima trbu' naduje do mile volje! Al ako gazda misli, 

ovaj momak to radi i za dvojicu, kad ga nevolja steže. Čim je 
vidio da se sprema večera, ostavio je kosu i ma'nio risaruši, da 
pođe za njim. 

— Kuda? — drugi zapitaju. 

— Idem pomoći oko večere, — momak se samo nasmijo i 
ode dolu. 

Kaže, da iđe pomoći oko večere, a ne ode salašu već dolu! 
Risari su se malo začudili, rič-dvi kazali, al su na kraju odma'- 
nili. Neće za nji niko svaliti žito i nema tu vrimena za prazne 
razgovore. Nisu više ni pogledali za momkom. I ko zna šta je 
on radio 1 di je bio s njegovom risarušom, samo su ga risari je- 
dared čuli kako viče ispod salaša: 

— Ljudi, manjivajte se. Ajte, da se večera ne oladi. 

On viče, a iza njega maše i gazdarica. 

— Ajte, pa da zavrimena sklonimo sude. 

Čudo od sudi — nikoliko zdila. Nema tu pladnjova, već 


ljudi sidnu na ledinu i zamaču drvene kašike u zdilu. Došli su' 


ko i uvik i niko ni ne gleda iz kojeg kotla će mu vaditi i čime 
će zdilu napuniti, kad svi već dobro poznaju ritku taranu. Ne 
gleda baš ni gazdarica, al joj se valjda kutljača morala učiniti 
teška, jel je najedared bacila oči u koto. Al je onda skiknila, 
da joj je kutljača ispala iz ruke. 

— Kako je ovo čudo?! 

Sad su svi pogledali u kotlove i u zdile. Bome su mogli 
gledati, jel je tamo bilo baš pravo čudo. Da su kome u toj kući 
izrasla krila, ljudi se ni tom ne bi tako začudili, ko onom što 
su vidili u kotlovima. Nije tu sad razmućena voda, već se mast 
po čorbi sve zlati, a zagustili je niki debeli batakovi i drugo 
živinsko meso. 
| Svi su zinili ko da ne viruju očima, samo onaj momak ne 
gleda u meso, već u gazdaricu i smijucka se ispod brka. Kad je 
ona vidila da je to baš meso, uzda'nila je ko da joj srce kidaju 
iz nidara i opet skikne: 

— Je li kogod vidio ovako štogod?! Ljudi, šta je ovo?! 

Zaintačila je baš ko brez pameti i počela se obazirati oko 
sebe. Na to će već i onaj momak progovoriti. 

— Šta tražite očima?! Znamo mi, da vi mislite da će o'ma' 
biti propast svita, al ne puca još nigdi zemljina kora, — na 
gazdaricu će. 

Al ona samo tira, ko lud tra-la-la: 

— Ljudi, šta je ovo?! 

— Šta bi bilo?! — momak kaže ozbiljno. — Vidim, ta vaša 
tarana je nikud tako teška, da sva pada na dno i valjda je zato 
nigdi ni nema u vodi. I mislim se, ta naša sirota gazdarica baš 
ima dugačku kutljaču, al koliko se mora i ona namučiti dok 
s njom ne do'vati koje zrno tarane s dna?! E, kako će ovi siroti 
sustanuti ljudi onda moći štogod dovatiti s tim kratkim ka- 
šikama? 

On divani pravo ozbiljno, a gazdarica se zagledala u njega 
kako ne bi ni tele u šarena vrata, i ni sama nije znala šta bi, 
već kaže: 

— Šta će sad ispasti iz tog?! 

— Šta bi ispalo, već pametna stvar, — momak samo 
ozbiljno govori. — Ta di bi ja dao, da se moja ,,dobra" gazda- 
rica muči i uzalud do'vaća s dna kotla, kad ima pomoći i još 
lake. Je li kogod još vidio, da ma šta bolje roni i lovi sa dna neg 
patka?! Ta izvuče svašta iz blatavog dna bare, a di ne bi onda 
iz kotla?! Kad je tako, a ja mislim u ovoj mojoj ludoj glavi: 
je li to čovičanski da se i mi i naša gazdarica mučimo toliko, a 
pataka je na dolu i na pritek?! 

Divani momak ko da štije iz knjige, ljudima se lica počela 
vedriti, a gazdarica samo: 

— Pa? Pa?! 

Zamucala je od muke i nevolje, a momak samo ozbiljno i 
ozbiljno: | 

— Kako — pa?! Ja ne žalim truda, kad se štogod ima čo- 
vičanski uraditi. Navaćo sam lipo ti' vaši' pataka na dolu i bacio 
i“ u kotlove. Nek one rone po dnu kotla i love taranu, kad su 
već za ronjenje stvorene, a ne mi. Šta te patke misle, da su one 
samo zato stvorene da mute vodu u ritu?! Kako ne bi! Nek one 
polove lipo taranu na dnu kotla, a mi ćemo nji' u kotlu već lako 
uloviti! 

Napravio se lud i pripovida gazdarici, ko da ni ne klapi 
šta joj je naradio, a ona se samo u'vatila za glavu i rič joj se 
otela: 

— Aoj, da sam ja to znala! 

Ona ne kaže to zato što bi još ranije tako uradila, već zato 
što bi pazila i na kotlove i na patke. Momak zna šta ona misli, 
al se samo pravi lud i veli ozbiljno: 

— E, moja gazdarice, ta ne znate vi ni to, da je ta žuta sla- 
nina zdravo dobar lik protiv kašlja. Al kad ste već tako dobri 
s nama, ja vam to moram kazati. I dobro bi bilo, da se ne starate 
toliko samo o tom da nama bude dobro, već da malo te žute 
slanine čuvate i za sebe. Mi ćemo kojikako po'isti i onu bilu. 

_ Šta kažeš? — gazdarici se opet otela rič, a prid očima 
joj se zamutilo. 
— Ta, to što ste čuli, — momak njoj samo ozbiljno. — Nek 


se ne čuje na zlo, al može vas kogod ukleti da vas u'vati kašalj. 
Doće zima i čime ćete se ličiti, ako vam mi po'idemo svu tu 
žutu slaninu? 

Gazdarica je najedared požutila većma neg ta njezina sla- 
nina, a to nije bila šala, jel tako žuto se baš ne viđa svaki dan, 
i potrčala u kuću, da se od muke ne bi privrnila u koto. A risari 
su u veselju počeli loviti patke u kotlu. To nije bilo baš ni 
teško, jel momak nije samo ozbiljno govorio s gazdaricom, neg 
je još ozbiljnije napunio kotlove s pačijim mesom. 


Pričao Stipe Šević-Cvancik 

CIGIN I POPIN NIMSKI DIVAN 


Cigo poranio jedared da nakupi starog gvožđa, da bi imo 
šta kovati. Iđe tako i na jednoj stazi nađe punu čorapu novaca. 
Obradovo se on, ko što bi i svaki drugi, i oma' bi se pofalio 
kome kaka srića ga je snašla. Na koga će ga prvo vrag naneti, 
već baš na popu. Popo se zadržo digod tu noć i žuri se kući, dok 
svit ne poustaje. Podigo skute da se ne ulopa, pa hajči priko 
jendeka samo da ga svit ne vidi kako je poranio još sinoć. Tako 
se iza jedne kamare slame srepi s cigom. 

— O, gospodine, vidite šta sam ja našo! — cigo zinio čim 
je ugledo popu. 

Al je i popo zinio kad je ugledo šta je u čorapi. 

— Cigo, sinko, ta to su moji novci. Zato i trčim tudan priko, 
da vidim di sam sinoć čorapu izgubio, — o'ma' je spremio svoju 
pridiku. 

Nije ni cigo današnje dite. Pokajo se što ga je jezik tako 
svrbio, al se ne da popi. 

— Ej, gospodine. to može svaki kazati. Ako baš oćete da 
znate, ja virujem da ste sinoć izgubili i obadve čorape, al tamo 
di ste bili, a ovu s novcima baš borame niste ni vidili za života. 
Tako štogod se samo donosi u vašu kuću, al je vi ne odnosite. 

Tu će oni rič po rič, pa se popo priti paklom i obećava raj, 
al se cigo ne da smotati oko prsta. Ne da čorapu, a popo ne bi 
da se digne graja i da svit dozna za novce, a još manje bi da 
se pročuje di je bio tu noć. Kad cigu nije mogo slomiti ni lipim 
ni ružnim, a on smislio drugačije. 

— Dobro, cigo, kad si se već polakumio na moje novce, 
nek ti se suše na duši, al samo tako ako znao sa mnom nimski 
govoriti. Je li znaš nimski? — o'ma' će on cigu vaćati napripuš. 

— Kako ja ne bi' znao za svoje novce, kad vi, gospodine, 
znate za tuđe?! — cigo je njeg dočeko. 

— Onda važi oklada, je li tako? Samo niko ne smi znati, 
da smo se kladili u moju čorapu novaca. Ako pogodiš šta ću ti 
nimski kazati i budeš znao na to odgovoriti, nek su novci tvoji, 
ako ne pogodiš, čorapa s novcima je moja. 

Cigo oće, ta još kako oće kad niko. ne smi znati u čega se 
klade. To njemu i triba i sad nek čeka kogod kad će ga tako 
počukljikati po jeziku, da se još jedared izlane o novcima. 

Odu oni oma popinoj kući i ovaj sazove stare mudre ljude 
iz sela, nek oni kažu ko će okladu dobiti. Ljudi su sili i sad će 
gledati taj razgovor, a cigo će onda ući. 

Kako on na vrata, a popo njemu upačio prst naspram nosa. 
Popo cigi preka ispod nosa jednim prstom, a cigo popi oma 
s dva! 

Sad je taj nimski razgovor bio gotov, pa će popo okreniti 
drugi. Najedared je upačio prstom na tavanicu. Kako on prstom 
gori, a cigo zama'nio rukom iz sve snage i upačio prstom u 
zemlju. 

— No sad kaži, — popo će na to cigi — šta sam ti ja reko, 
a šta si ti meni odgovorio? A vi, ljudi, dobro slušajte i da vidimo: 
el pogodio el nije? 

— Ded, ded, cigo, — i ljudi će. 

A on se nije mislio, već o'ma' kaže divan s popom. 

— Kad je gospodin upačio na mene prstom, on je kazo: 

,Oko ću ti izbosti." A ja na njeg s dva prsta: ,Ja ću tebi oba- 
dva, gospodine moj, jel je pravda na mojoj strani!" E, di bi se 
to gospodinu dopadalo, već je on meni prstom pokazo gori i 
sotim mi se ovako zapritio: ,,Cigo, kaki si lak naspram mene 
ovako ugojenog, ako te do'vatim, ta u nebo ću te baciti! On 
gori, a ja prstom pokazivam doli i sotim velim: ,,E, moj gospo- 
dine, iz neba se može pasti i lipo dočekati na noge i opet biti 
čovik, al kad te ja lupim pod noge i izgazim, nikad se više nećeš. 
digniti! Na mojim nogama nema čorapa, tvrde su kad gaze! 


Nema čorapa, gospodine!" 


— Baš borame je tako, — jedan stari čovik se o'ma' izlanio. 
— Kad je tako, onda sam okladu i dobio, — o'ma' će i cigo 


— a kako bil je i mogo izgubiti, kad sam ja očo gori, a gospodin 
csto poda mnom? 


Pričao Luka Kopunović 


KAD POPO ČISTI OD GRIJA 


E, kaže, bio jedan popo krivog vrata, a iskrivio mu se što 
je nos uvik zabado u tuđe stvam. Bio je lakum, ta ni hrčak se 
ne bi mogo s njim uštrkljivati kad popo počne vući u svoje 
jame, pa se čudo obogatio. E, kad je nakupovo zemlje, da je u 
njeg više atara neg' u po' sela, ziđa'će on nove staje. Kadgod 
se ciglja nije pekla ko sad, već se nakupi slame i slame, pa se 
ciglja peče napolju. Tako je i popo spremio ogriv i pogodio 
cigljare, da pod salašom izbijaju valjke i peku ciglju. 

Sakupio je ljude, al' i na toj teškoj radnji drži Yi samo o 
soparnoj 'rani. Ta di bi bio podatan kad je lakum?! Popo nji 
tako uči postu i sušenju, al' se tu našlo svakaki' ljudi, a borme i 
taki' koji se ne stide svoje riči. Izmetnio se jedan taki i bane 
prid popu. 

— Ej, gospodine, — kaže — neće to baš valjati ako mi do 
kraja radnje ostanemo brez mrsa. Ta i svatovi čoviku dotuže, 
a ne ovaj vaš post, a još kad se moraju po cili bogovetni dan 
izbijati teški valjki. 

Sluša njeg. popo, al' je prikrstio ruke na velikom trbuvu 
i sve sklapa oči kako se bajage misli. I oma" nagnio taj krivi 
vrat, pa će u blage riči: 

— Sinko, prašta ti se, jel ne znaš šta divaniš. 

— Znam el ne znam, al po cili dan pijem vodu, a vi me 
još vrućom vodom i 'ranite, pa se bojim da će biti nevolje. 

— Ta kake nevolje bi bilo od tog? 

— Bojim se, gospodine, da ću zapatiti toliki mijur, da ga 
ni vaši najbolji konji neće biti kadri odvući na kolima, — za- 
vrne cigljar. 

Popo sluša, pa mu se baš ne dopada što onaj tako križa, al 

se zato pritvara ko vrag prid kišu i opet će u blage riči: 
— Sinko, trgni se, dođi sebi. Ta ne znaš ti, da se od jake 
'rane krv zgusne u čoviku i ne zna šta će, već ga mišalj navodi 
samo na grij. Ne vidiš koliko je vas tu, pa nek samo jedan ne 
zna šta će od bisa i evo kavge i drugog grija. 

— Grij ćemo mi lako 
šćajte, — zaintačio cigljar. 
Al ako je on zaintačio svoje, borme ni popo ne popušća od 


primiti na se, samo nas posta pra- 


blagi' riči. Miluje on trbu' i.samo pripovida. 


\ _\T ra * 


' — Da vi to i "oćete, sinko, ja ne možem grij primiti na dušu. 
i AL nikako! Ko posti taj zna sobom vladati i za tog se ne triba 
bojati, da će ga makar šta navesti na grij. 

Y Raspripovido se popo ko popo, pa se to njemu i dopada, 
al se borme ne dopada cigljarima. A onaj što se s popom u'vatio 
U koštac vidi, da ričima nema kraja i lipo zaćutio. Kako on za- 

ćutio, a drugi će se umišati. Već će oni ziniti, al onaj se naje- 
dared ispričio: 

_ Manite se, ljudi. Ta kud sam se, malo nisam kazo, latio 
i ja praznog divana, kad vidim da gospodin imadu pravo. 

Ljudi stali ko da 1 je kogod polio ladnom vodom 1 gledaju 
na onog: šta mu je? Je li posto marama od dva lica?! Al se onaj 
latio gaziti blato i veli: 

— Dada, ko posti tog ne može ništa navesti na grij. Eto 
vidite, čim sam i sad samo pomislio na mrsno, još malo je tri- 
balo i ja bi' se već posvađao s gospod:nom. Vidite kako mrsno 
navodi na grij? Ljudi, što su gospodin kazali, ta svaka rič ko 
da je čelikom potkovana! 

_ Dada je tako, — i popo potvrdi i ode brže-bolje, da se 
drugi ne bi inatili s njim. | 

Nije on još ni izmako, a cigljari navalili na onog svog i kad 
su ga počeli ružiti, ta misliš — đuture su se pogodili. A on se 
samo smijucka i jedared kaže: | 

_ Ljudi, da smo se svađali s njim, još bi ga koji i plenio 
s one strane na koju mu je vrat nakrivljen i možda bi ga kako 
još i izupravnio. Zar to ne bi bio grij?! A zašto bi to radili, kad 
možemo i brez grija, pa još što prija. A što prija, manje grija. 

Ljudi su opet blenili i dikoji će: a: 

_—— Ko će sad opet izaći na kraj tvom divanu?! 

_ Ako srića posluži, već danas u podne n! popo mu neće 
izaći na kraj! 

Ljudi su odme'nili rukom, a onaj neće više da divani. Rade 
sad dalje i tako je jedared došlo i podne. Odu lipo na popinu 
ledinu i posidaju pod dudove oko zdila. Popo je prošo, malo 
bacio oko i biž u sobu. Raspaso se, nagušio se batakova i kad je 
zalio dobrim vinom, lego je da malo prodrima. Samo je naredio 
sluškinji šta će spremiti za večeru 1 opružio se. Opakliju je 
bacio na zemlju, da mu je veća ladovina, pendžere je zastro 
da ga muve ne diraju u mraku — 1 sad je za njega jedan svit, 
a za cigljare drugi. Kako se on zavuko, a sluškinja bacila sude 
ustranu i zavukla se i ona u lad. 

Onaj cigljar, koji je s popom vodio divan ko razgovor, 
drugo nije ni čeko. Čim je vidio kako je popo zamračio pen- 
džere, a on ko mačak ode do komare. Otisko je pendžer ko da 
je slamku sklonio s puta i daj tovari napolje popine šunke, 
divenice i sve dobro što se tamo našlo. Sve je to polagacko prino 
u volaricu di su cigljari spavali i dobro sakrio. 

_ Šta to radiš, ta popo će nam polisti i kosu s glave, kad 


nadigne graju, — drugi cigljari će ga opominjati. 

— Di bi on radio tako štogod, kad ga oslobađam od grija? 
— onaj se samo nasmijo. — A baš ako se zaželi, nek mi po'ide 
kosu, al vi dete 'ite sad ovo. Nek se niko ne boji, sam ću ja to 
primiti na dušu. 

. Borme i nije tribalo nuditi dvaput. Onaj je nastačio iz po- 
pine komare svega dobrog, al toliko da će i doteći i priteći do- 
god ne bude gotova sva ciglja. Zašo on još i u podrum, pa te- 
glicu za teglicom vuče. 

— Pite, ljudi, — šali se on, — ta čovik ne 'ide valjda sino, 
da uvik pije vodu. 

Tako su se cigljari okripili, žeđ zagasili i rade, ta veseli da 
bi zapivali ko pripelice. Sad oni vide zašto se onaj ma'nio di- 
vana s popom 1 jedva čekaju da popo opet dođe. Kad je lad 
posto malo deblji, popo se i probudio. Zna on da se i sluškinja 
digod zavukla pa je neće buniti, već sam ode u komaru, da 
odjakari štogod za malu užinu. Al kako je ušo tako je i izašo, 
pa oma" potrč' među cigljare. 

— Ljudi, jeste li vidili koga oko salaša dok sam ja drimo? 
— viče popo još iz daleka. 

— Kad bi mi imali kada još i na to, da oko salaša gledamo! 

Tako njemu jedan, a drugi bajage ni ne gledaju, već samo 

ku blato, izbijaju valjke i već šta je čiji red. Popo se zable- 
nio, pa će onda skoro ko zaplakati: 

— Al, ljudi, ljucki, kogod mi je dobro načo komaru. A vi 
kažete da baš nikog niste vidili oko salaša osim vas? > 

Onaj, što je to sve udesio, dobro otvorio uši, i već zna kud 
bi popo sad navio divan, pa oma' njemu u brk: 

— Kaki je to divan, gospodine?! Nećete valjda pomisliti, 
el kazati, da mi u tom imamo smiše?! Niste valjda zaboravili 
šta ste i sami kazali: ko posti tog ništa ne može navesti na grij. 

— Ta, sinko, ne kažem, samo eto usta idu ko pusta, — mu- 
caće popo. — Znaš kako je, kad je komara prazna, a ovaj, što 
kažete, nikog niste vidili. .. 

Navija'će popo i ovamo i onamo, al' onaj ne da pokrke, već 
zine na njeg: 
> — Manite se vi, gospodine, i pusti usta! Ta vi ste nas postom 
OCigurali od grija tako, da mi valjda ne bi vidili kad su vam 
komaru ispraznili, da smo baš i gledali. Daborme, ta tim vašim 


postom čovika tako očistite, da grij ni viditi ne može. 


= 2 Juj ju) = nato će jedna mršava mlada, — ja sam 
se tako ispostila, da ni slušati ne možem o takom griju. Manite 
se vi tog divana, manite se svi, a Prvo vi, gospodine, jel takom 
čoviku ne priliči da prida mnom divani o griju. 


Pričao Pere Poljaković Kovačev 


ČARŠAP, RAZASTRI SE 


Bila jedna sirota udovica, a u nje sin jedinak, Osim kucice 
i malo siromaštva nisu nji' dvoje imali ništa. Sta će sin, već će 
ići služiti. Mater mu spremi bućurić — malo krušca 1 koji struk 
zelenog luka, pa momak ode priko šume. Išo je po šumi tamo, 
vamo i jedared natrevi na kolibicu. Pokvrca na vratima, niko 
se ne odaziva. 

— Čeljadi, di ste? Ima li tu koga živog! — povikaće on. 

Niko se ne javlja. Ta bar da miš digod šušne. Momak ne 
zna šta bi i nije ni znao kako se mašio brave, samo se začudio 
kad je vidio da su se vrata otvorila. Uđe on i onda vidi da je u 
kućici sve lipo pospremano. Osti se čovčija ruka — mora da tu 
pribiva živ stvor. Razgledo se on, aV se ničeg nije ni žignio. Di 
bi tako štogod radio kad to nije njegovo. Kad nikog nema on 
će napolje, al uto evo jednog dide. 

_— Stani, sinko. Sta ti tražiš? 

— Službu. 

_ Taki čovik meni i triba, — obraduje se dida. 

I sad rič po rič, pa momak dozna da je to didina kolibica. 

_ Ja imam svog posla na druge strane, a to se tebe ništa 
ne tiče, — kaže mu na kraju dida — neg ako si baš za službom, 
eto staraj se za kuću i moju bašču. Primiću te na tri godine, a 
kod mene dan godina. 

Oće momak, samo kaže da bi malo i jačeg posla — šta je 
to starati se za to malo bašče i kućice. Kaki poso taka i plaća, 
pa se boji da će za to malo posla malo i dobiti da materi odnese. 

— Sinko, vidi se da si još mlad i zelen, — s'vituje njeg 
dida. — Ko malo ne zna poštivati, taj ne sačuva ni veliko. Kod 
mene se plaća ni po malom ni po velikom, neg po poštenju. 

Poslušo njeg momak: dobro je promislio i onda veli: 

— Dobro, dida. Stariji ste, pametniji ste, neću se s vama 
inatiti. | 

_ Tako, tako, sinko. A ja sad odem drugim poslom, kad 
smo brigu tako podilili, pa je kućno slime spalo na tebe. 

Sotim će se on lipo i kreniti, al' se momak onda siti i zapita: 

— Dobro, dida, vi odete, al' šta ću ja 'isti? 

— Eto ti čaršap na astalu. Nemaš brige, samo mu kaži: 
čaršap, razastri se, daj mi isti i piti. 

Ode sotim dida ko da ga nije ni bilo. Momak se o'ma' latio 
posla i kućicu uredio da sve sja. Latio se onda bašče i do mraka 
glavu ne diže s posla. Kad je došlo veče, a njemu dan još kra- 
tak ko da je sad svanio, a sad i omrknio. Osladilo mu se, pa misli 
nikad dosta posla. Al' kad je mrak šta će, već da se i okripi. 

Slo on za astal i veli: 

— Čaršap, razastri se, daj mi 'isti i piti. 

O'ma se na čaršapu stvorilo dobrog 'ića i pića. Momak se 
i obradovo, al" mu se i steščalo oko srca. Kako mu se ne bi 
steščalo, kad je oma pomislio na mater, i veli: 

— Ej, da sad možem malo ovog poneti i mojoj sirotoj nani. 

Dao bi on ne znam šta, da mu je i mater za tim astalom, 
al se naradio priko cilog dana, pa mu je večera dobro pala. 
iako se okripio i lipo prispavo noć, a u zoru je već u poslu. Ode 
njemu i drugi dan ko isprašen, ode borme i treći, i kad je sašlo 
vrime, a njegov dida već tamo. Pogledo sve i onda kaže: 

— E, sinko, kad ti je poso zaslužio, sad već možeš tražiti 
službu. Samo da znaš: u mene novaca ko na žabi dlaka, već ako 
bi bio zadovoljan, da biraš iz kuće šta 'oćeš. 

Tako veli dida, a momak ovako: 

— Čaršap. 

— Ta uzmi, sinko, štogod veće. Pošteno si radio, pa se ne 
stidi. Dida će tebi drage volje dati svašta. 

— Ajak! Ništa drugo, samo čaršap. To će mi nanu najviše 
obradovati, kad je sirota tolike godine od usta otkidala samo da 
meni bude. Nek se i ona sirota u životu alvatno na'ide i napije. 

— Dobro, al uzmi i za sebe bar štogod, — nudi njemu dida. 

— Ajak! Ne znam jesam li i čaršap zavridio. | 

Dida njeg neće siliti, pa momak lipo smota čaršap, zafali 
se i ode kući. Ovamo je dolazio tri dana, al je kući očo začas. 
Nose ga noge, ta ni vitar perce ne bi brže, samo da što prija 
odnese materi dragost. ' 

— Nane moja, evo šta sam zaslužio, — o'ma? on čaršap prid 
nju. — Dosad smo teško živili, sad ćemo lako. 

I oma" on čaršapu kaže šta triba, a sirota mater sve očima 
ne viruje kad je na tom siromaškom astalu vidila toliko dobrog 
ića i pića. Raduje se ona, ta od dragosti ne može zalogaj uzeti, 
a momak će najedared: 

— Nane, znate šta ću ja kazati? Da mi pozovemo na večeru 
našeg kum-popu. | 

Još kad se deran rodio, otac mu je bio dobrog stanja i tako 
je popo kumovo. U nevolji su se dikad zatrčali popi, pa kad je 
sad i u nji! puna kuća, momak bi da ugosti kuma. 

— Nemoj, sinko, — odvraćaće njeg mater. — Može pomi- 
sliti, da si ti ovo otkaleg oto, el ukro. Di će nam virovati, kad 
smo ovaki kukavci kukavni. 

Rič po rič, pa će deran mater navrkati. Ta ne boji se on 
pokazati šta ima ni prid kim, kad to nije ni oteto, ni ukradeno, 
već pošteno zapaćeno. Ode momak do pope, a ovaj ga o'ma 
dočeko: 

— No šta je, kumče? el ti opet triba kašika masti el brašna? 

— Ajak! — lipo njemu momak. — Kume moj, dosta smo 
se naobijali vašeg praga, a sad sam ja malo snoktio i ko velim 
s nanom, da i vi znate šta je naš zalogaj. 

Popo se zblenio, a misli u svojoj glavi: šta je ovom de- 
ranu? Di će on jednog popu zvati na večeru, kad su u kući od 
pamtivika prazne jame, a u njima ladan vitar duše. 

— A šta si zaslužio? — baš će ga zapitati. 

— Dođite samo na večeru, pa ćete viditi. 

— A kad si i doslužio, kad ni ne znam da si se zastranio 
od kuće. Jesi li ti to tako: juče očo, danas već došo iz službe? — 
još će on derana nazlabati. 

Al onaj samo lipo. Zove ga i kaže, da se neće pokajati. To- 
liko i toliko je popu zvao i molio, da će onaj na kraju konca 
poći, ko veli, baš da vidi šta je to derana napopalo. Bome, kad 
je došo imo je šta viditi. Šta je zaželio, a momak samo kaže 
čaršapu, pa je to već i na astalu. Večera popo za trojicu, a za- 
liva za šestericu, i samo gleda u čaršap. Nit pita momka otkud 
mu je taj čaršap, ni kako je došo do njeg', al misli kako će mo- 
mak ostati brez njeg. 

— Kumče, ja ne bi' mario sutra biti i na užni, — kaže popo 
kad će već ići. 

— Ta ako ćete i cilog života, — obraduje se momak. 
Nemojte kazati da smo vas zaboravili. Ne marim ako ćete taki 
i piti i kad spavate, samo kažite, a ja ću čaršapu naređivati. 

Drugi dan popo skupio skute i prvi sida za užnu. Ne čeka 
on da ga zovedu, već ko pravi domaćina. Kumče samo sluša 
šta popo želi, a čaršap se razastre i tu brige nema. Naiili se, 
napili se, pa će momkova mater oprati sude, a popo će se onda 
mašiti za pojas. 

— O, tane mu gosino, — bajage se iznenadio. — Alaj, 
sinko, — na kumče će — ne bi li ti skočio do moje kuće? Vidiš, 

kum ti zaboravio stivu lulu i duvankesu, a posli take užne nema 
slađeg od lule. 

Ode momak, ta kako ne bi. Jedna noga tamo, druga noga 
vamo, pa kumu lulu još i nabio i zapalio. A ne zna momak, da 
je popo dotle smoto onaj čaršap s astala, a isti taki metnio 
misto njeg. Popušio on tu još lulu, dotle i kuma sredila sude 
1 došla iz kujne. 

— E, sad sam se na'io, napio, lulu popušio, red je malo i 


prodrimati, — kaže onda popo. 


Zadržavaju oni njeg na razgovor, al' se on ne da, već ode. 
sad kako 'oće, makar je kum, al' je popo, pa njegova volja. 
Ostali mater i sin sami i sad će čaršap spremiti, kad se momak 
siti da kera i mačku nije na'ranio. O'ma' će on: 

— Čaršap, razastri se, daj koji komadić pečenice, nek znadu 
1 ovi moji ukućani na četri noge, da je tu sad život. 

Lako je on to kazo, al' se teško začudio kad se čaršap nije 
ni pomako. Naredio je o'ma' još jedared i još jedared, i ko zna 
kolikoputi bi naređivo, da mu mater nije na kraju kazala: 

— Ta mani se, dete, ne vidiš da nas je kum privario. Šta 
ćemo sad? Jesam kazala i divanila, da ga ne zoveš? 

Bome momku baš nije bilo sve'dno, al se nije ni užegurio. 
Nije on ni glavu spuštio, već se malo zamislio, pa lipo materi: 

— Alaj naše zamalo bijaše! Al ništa zato, staću ja već 
kumu u stopu. Oteto — prokleto, a to ni kumu neće biti 
drugčije. 
= — Dobro, al šta ćeš sad? Njemu nemoj sotim izaći ni prid 
oči, jel će još tebe obediti. 

— Ne bojte se, nane. Neću ja njemu kazati ni ružnu rič, već - 
odem opet služiti, a ni vi se nemojte ni viščiniti kad se s popom 
nađete. 

Opet mater njemu u bućurić malo krušca i luka, a našla 
se još i koja kokala što je ostala iza čaršapa. Momak ni sad 
nije tražio drugog puta, već po šumi tamo, vamo i dođe do ko- 
libice. Stigo on s jedne strane, stigo u to i dida s druge. 

— Proklet bio, ako nisam znao da ćeš opet navratiti, — 
smijucka se dida. — Ta di se ne bi vratio, kad ova moja bašča 
sve plače za tobom? Vidi kako se zaparložila otkad tebe nema. 
Kako koji tu naiđe, neće ni da se primi to malo posla, a još 
manje oće da stanu sa mnom u razgovor brez pogodbe unaprid. 

— A ja 'oću, dida moj slatki. 

— Onda ja brez brige odem natrag na svoj poso, a ti znaš 
šta je tvoje, — kaže dida pa će već i nestati. — Ako bude po- 
šteno, tvoje je što zaišteš. dojies 

— Dida, alaj ste vi još uvik zaboravni! Šta ću 'isti? 

— Eno onaj zec u ćoši, on će ti sterati astal, a ako je do 
troška, u njegovoj bunji ćeš naći uvik i dukata. 

To dida kaže i već ga više nema ni od korova. Momak se 
o'ma' zasuko i nit' ruča, nit" užna — glavu dodoveče ne diže 
s posla. Kuća sva zasjala tako je spremio, a bašča ko umivena 
i očešljana. Uveče on lipo zecu: 

— Zeko brate, steri malo večerice. 

Nije to tribalo dvared kazati. Još rič nije dobro ni izustio, 
a zec prostro astal. Na njemu 'ića i pića kakog samo zaželiti 
možeš. 

— Alaj, alaj, da je bar maličak ovog i za moju sirotu nanu! 
— uzda'nio momak. 

Tako je to bilo sva tri dana, a kad će i treći biti na izmaku, 
dida je već tamo. Pogledo je kućicu, pogledo bašču i kaže 
momku: 

— Pošteno si služio i sad išti šta 'oćeš, dida će pošteno i 
aati. 

— Ništa drugo osim zeca. 

— Veliš? 

— Velim. 

Nasmijo se dida i još ga je i omilovo. 

— Znam kake si tvrde glave, zato se neću ni inatiti s to- 
bom. Al su ti i ruke tvrde, ne samo glava, pa neka ti je sa 
srićom. | 

Momak uzo zeca, lipo se didi zafalio i ode kući ko da ga 
kogod nosi. Tri dana je do kolibe dolazio, al' je sad još na ve- 
čeru stigo staroj materi. 

— Nane, eto ja opet doslužio. 

— A jesi li šta zapatio? 

— Ovog zeca, eto, nane, i to je štogod. 

— Znam ja, rano, al' i da nisi dono ništa, samo nek si ti 
meni živ i zdrav. 

Kad zna, tu je momku dosta rič-dvi, neće oni otezati divan. 
Al nije ni tribalo pripovidati materi kaki je to zec, kad je mo- 
mak samo kazo: 

— Zeko brate, prostri malo večerice za moju nanu. 

Obradovala se sirota žena, a momak će opet zvati kuma. 

— Ta nemoj, rano, taj će nas opet privariti, — dala se u 
brigu mater. 

— To 1 'oću. Nek samo vara, da vidim dokle će mu biti. A 
ja dok sam vridan zaraditi, ne bojim se — imaću uvik, — kaže 
deran i iz ti stopa ode popi. 

Popo se uzvrpoljio jel je ušo stra! u njeg, da će se momak 
istinavati za čaršap, al onaj ne da popi ni da se poplaši, već 
o'ma' na njeg: 

— Kume, ne bi li došli nama na večeru? Meni je dosadio 
onaj čaršap, pa sam ga prominio. A ko ne bi, kad on samo daje 
isti, piti, a na trošak ništa. Sad da vidite šta sam za njega 
zapatio! 

Popo bi došo samo i zato što se deran ne sića, da ga je pri- 
Vario s čaršapom, a još kako je hitro išo kad je čuo, da je mo- 
mak za taj obični čaršap opet zapatio niko mogućstvo. Pridro 
se popo i od večere što je zec prostro, a još kad je vidio u bunji 
dukate, ta oči mu se svitle ko dvi žeravice. Nije se tu ni zadr- 
žavo na večeri, već biž' kući i oma sprema zeca al' isto onakog 
ko što je u momka. 

I evo popo drugi dan na užnu, a kad je sirota žena očla 
oprati sude, on momka opet poslo po stivu lulu. Čim je momak 
izmako priko praga, popo svog zeca napolje, a momkovog pod 
skute i ne čeka, već momkovoj materi vikne: 

— Alaj, kumo, tako me nika muka u'vatila, da moram 
o'ma' kući. 

— O, kume, kume, ta bar da malo ostanete na razgovor. 

— Drugiput, kuma. Nije red, da imate sa mnom još i ne- 
volje, kad ste me tako ugostili, — kaže i već ode. 

Smrnđo on to i momku, kad se s njim našo na sokaku, pa 
samo kupi skute i perjaši. A momak se pravi mikast i kuma 
bajage još i žali. Kad je popu ispratio, a on lipo do matere 
i veli: 

— E, nane moja, sad ovog zeca možete puštiti upolje, jel 
to nije naš već kumov. A meni vežite bućurić, da opet iđem 
za službom, al' vi da niste prid popom ni pisnili. 

— Sinko, sinko, dokle ćeš se ti potucati po svitu čerez te 
njegove proklete lakumosti? Kad n'eš da poslušaš materin s'vit, 
već ga uvik samo zoveš, — lipo njemu mater. 

— Ne brigajte vi, slatka moja nane, al' ništa. Vidićete vi 
šta će biti kad dođe kraj koncu. 

Isprati njeg mater opet, a momak udari kroz šumu. Išo je 
tamo, vamo i di će ga put dovesti već prid kolibicu. On tamo, 
dida tamo. 

— Oćemo li se nas dvojica opet uortačiti? — smijucka se 
dida. 

— Tako je. 

— E, onda svaki svoju brigu na vrat i ja već odem. 

— A šta ću 'isti? 

— Eno ti ta batina u čoši, ona će ti sterati astal. Al' pazi, 
sinko, batina je ko batina, ima dva kraja. Jedan te 'rani, drugi 
tuče. Nemoj kako kazati: udri ti mene. 

To dida kaže i ode, a momak o'ma? na poso. Uveče je batina 
prostrla na astal 'ića i pića, da je siroma' deran skoro zaplako 
kad je pomislio, kako ima i na pritek, a sirotoj materi nije osta- 
vio ni koricu krušca. 

— E, da je sad ovog mojoj sirotoj nani, — uzda'nio je. 

Tako je prošlo tri dana, a kad će treći na izmak, dida je 
vec tamo. Pogledo je da li je sve u redu i o'ma' će momku: 

— No, sinko moj, prošlo je tvoje vrime. Šta 'š zaiskati za 
službu? 


— Batinu. 
— Mani se, možeš se zaboraviti, a kazo sam ti da ima dva 
kraja, pa da još nasradaš od nje, — smijucka se dida. 


— Ta mislim ja na nju, a mislim još i na drugog koga, — 
nasmije se i momak. 

— E, kad je tako, onda neka te pošteno služi ko što si ti 
mene. 

Da njemu dida batinu, momak se lipo zafali, i ode kući ko 
na vitru. 

— Evo mene, nane moja, doslužio sam. 

— A jesi li štogod i zapatio? 

— Ovu batinu. I to je štogod. 

— Zna nana, da ti ne'š zapatiti ma šta kad s deset nokata 
stičeš, al' da si i gore prošo, samo kad si se ti nani zdrav i čitav 
zavratio. 

Raduje se ona sinu, al kako se još obradovala kad je on 
batini zapovidio da prostre astal! Al je o'ma' i kazala: 

— Sad jedared poslušaj materin s'vit, nemoj ići po popu. 

— Ja neću, al' sad vi otiđite i kažite mu nek o'ma' dođe, 
da vidi kako sam čudo sad zapatio, al' nemojte ni za živu glavu 
kazati šta. 

Mater se brani da neće ići, odgovara sina, al' onaj dotle 
oko matere dok je nije navrko. Ode ona, a popo o'ma' spreman. 
Dotrčo je prija nje i kad je opet vidio tako prostrt astal, već 
misli kako će spapčiti ono što je deran sad dono. 


— Sta si ti to, sinko, opet natrgovo? Da nisi sad onog zeca _. 


prominio za čega, ko što si čaršap za zeca? — prinemagaće se 
tu popo ko vrag prid kišu. 

— O, kume moj, ta kako bi ga mogo prominiti, kad je meni 
zec pobigo? | 

— Kako pobigo? 

— Zar vi ne znate? Kako ste vi očli s užne, nana za vama 
zaboravila zatvoriti vrata, a zec pobigo. A ja šta ću tužan, vec 
krenio da ga tražim. 

— Jesi li ga našo? 

— Njeg još nisam, al' sam zapatio jednu batinu kojom ću 
ga dotirati, — kaže momak i batinu bubne na astal. 

Začudio se popo što je momak samo tu batinu dono i da- 


 borme da će zapitati: 


— A otkud ti onda opet ovako pun astal 'ića i pića? 

— Eto i to je batina nastvarala. 

— Ta ne divani! El to baš moguće? Kako ona to radi? 

Momak se samo pravi mikast, a uzo batinu i kaže: 

— S njom je to bar lako: samo joj kažete ,,udri ti mene" i da 
vidite kako udara po astalu sa svim dobrim 'ilom i pilom, al 
štogod zamislite. Ako se ne virujete, evo zapovidite, kume, ba- 
tini, da vidimo oće li i vas poslušati? 

E, to se popi zdravo dopalo. Ako ga batina posluša, borme 
će je on već sutra prominiti, a kumče nek gleda. O'ma' popo 
batinu u šake i dreknio na nju. Ko veli, ako lipo i neće poslu- 
šati, a kad tako grakne na nju, borme će morati. 

— Udri ti mene! — puštio je glas ko iz bureta. 

Al je samo jedared dreknio, a onda jauko. Poslušala je 
njega batina i te kako! Puca popina debela koža pod batinom, 
a on dok je jauko, jauko, al će jedared na kumče: 

— Sinko, ta šta je ovo s batinom? Ta tuče, a ne stere astal. 

— Oće, steraće ona i astal, samo, kume moj, ona sad još 
traži čaršap i zeca. | 

— A dokle će tući? 

— Dok i ne nađe, a onda će sterati i astal. 

Kad je popo to čuo, borme je vidio da tu šale nema, već 
poviče: 

— Kaži joj da su u mene i čaršap i zec, samo da već je- 
dared stane. 

— A što niste o'ma' kazali, ne bi' ni ja toliko moro ići ata- 
rovima ko bangalola, — bajage će ozbiljno momak. — Al ajde- 
mo brže vašoj kući, kume, da ona to baš vidi, jel ta viruje samo 
to što joj oči ugledaju. 

Potrčo je popo kući ko da je švigarac, al' batina se prišila 
1 samo šara po njemu. Jauče on, da je sve selo istrčalo na sokak. 

Zgrnio se svit i čudi se šta je, a kad je popo izno kumčetu i 
čaršap i zeca, ovaj će onda svitu: 


| — Ia nije ništa, ljudi, šta ste se okupili, ko da ovako šta 
niste nikad vidili? Ova batina je samo tila viditi el baš moj kum 
ukro od mene ovaj čaršap i ovog zeca, jel sirota batina dotle 
nije mogla imati mira. 
đ I onda lipo naredi batini, da stane, i ode s njom kući, a 
| popu ostavi nek on ispripovida seljanima kako je bubatke 
KI zaradio. 
u 
Pričao Đuro Gadžur 

KAD POPO KRUPI 


U jednom selu samo u popinoj avliji je bio bunar sa pećom 
vodom. To je njemu bilo baš na ruku, jel su sve žene tamo do- 
lazile na vodu. Popin prvi komšija je imo zdravo lipu ženu, pa 
je i ona tu dolazila. Popo ko popo: ništa ne radi, svašta dobrog 
'ide i pije i jak ko bik. Od dobrog života ne zna drugo, već bi 
samo bisnio. I šta će, već nazlabati komšijinu ženu. Mlada je 
bila čestita ko komad kruva i od prve riči kaže čoviku, da već 
ne zna šta bi, popo je toliko napada. 

— Il da pomremo od žeđi il da bižimo iz sela, jel ja tamo 


više neću ići, — tuži se čoviku. 
— Nit ćemo bižati, a još manje ćemo zbog te napasti po- 
mriti, — čovik je lipo umiri — već ti slušaj kako ceš. 


Nji' dvoje se lipo dogovore i sutradan čovik bajage krene 
na vašar. Žena o'ma' obrancu i đuge i ode na bunar. Popo je 
već vrebo i nije dobro ni zakoracila u avliju, on je saletio. Mete 
avliju crnom suknjom oko šarene i samo se šepuri oko mlade, 
a ona na kraju kaže, da joj čovika neće biti nikoliko dana. Kad 
se smračilo, a popo podvezo crnu suknju i ode kroz mrak u 
komšiluk. Al jedva je komšijina mlada zatvorila vrata, a na 
pendžeri kvrca čovik. 

— Av, ženo, jesi li vidila nesriće?! U po puta sam vidio, 
| da sam novce zaboravio. Bolje da nisam ni pošo, kad sam se 
čak otud moro vratiti, — čovik viče još spolja. 

| Šta će žena, već ga mora puštiti. Bajage se toliko uplašila, 
. da na popu nije imala kada ni pogledati, a kamoli ga digod sa- 
: kriti. Šta će popo kad se tako i brez blata ulopo, već sidi tamo 
di se zateko. Al se uzmuvo i prošprljeko: 

— A ja, komšija moj slatki, ko velim, da se ženi pobrinem 
za dušu. Znaš kako je, dobar komšija prvi rod! Kad sam čuo 
da ti je kuća sama, ko velim, ko će je zakriliti ako ja neću?! 

— Tako i triba, — čovik bajage potvrđiva i još će ko re- 
h Govan domaćin popu i ispraćati, jel je ,,sveti“ čovik o'ma' imo 

žurnog posla. 

Čovik s njim sve najlipče i popo se umirio, al je to trajalo 
dok nisu izašli u mrak. Čovik onda najedared okrenio naopako 
1 veli: 

— Slušaj, ti gospodine, kad se već tako staraš za dušu moje 
žene, red je da joj se postaraš i za zdravlje. Il tako il ćeš o'ma? 
viditi čuda od mene, a čitavo selo će viditi čuda od tebe! 

— Komšija, ta šta ti je?! — popo će o'ma' u blage riči. 

— Ništa, gospodine, već samo to, da ja imam običaj da 
krupim na ženi. A kad se ti tako lipo staraš za nju, sad ti krupi 
misto nje. Il krupi il će biti čuda. 

Da je do šaka, popo se ne bi baš uplašio makar komšija 
nije baš mačiji kašalj, al se boji dreke. Uzbuniće se selo i ako 
dilo izađe na vidilo, neće baš ostati tušta taki' ludi', koji bi i 
otsele doneli popi i prasica i gusaka. Popo vidi, da je došlo 
vrime, da se za tu laku koru kruva triba sad jedared i prozno- 
jiti. U mraku se ne vidi, a ako bude dreke, selo će to čuti. I 
nema šta drugo, već ,,sveti" čovik sago glavu u magarećji am. 

Vuče bolje neg dva para magaraca, a kako ne bi, kad kom- 
šija samo pomalo šiba kandžijom, al često. I nije komšija ni 
ruku nažuljio na kandžijino bičalje, a tri džaka prikrupe je već 
spremljeno za svinje. Čovik je sad puštio popu, al kad ga je 
ispratio, još mu kaže: 

— Gospodine, kad te gledam kako dobro krupiš, borame 
mi je žao što si tolike godine učio za popu. Za ovako kratko 
vrime ni najjači magarac ne bi nakrupio toliko. Gospodine, da 
si moj, ta niko u svitu ne bi imo boljeg magarca! Dobro krupiš, 
a dosta ti je da te 'ranim samo kandžijom! 

Tako ga je lipo još i ispratio, al popi nije do divana. Ma- 
snice su već đipile, koža bridi, a jezik zabreko od muke što ne 
može i on koju laniti. Ode popo ko iz puške, a mrnđa da sve 


Drugi dan žena ode lipo na bunar, al pope ni od korova. 
Tako dan za danom, kad jedared evo pope, al žuri priko avlije 
ko da ženu ni ne vidi. 

— Gospodine, ta di ste vi?! Kako vas nikad nema, a onaj 
moj sad zapuco i samo iđe po vašarima? — žena o'ma' prid 
njega. 

Ona lipo oko pope, al on neće ni da stane ni da je pogleda, 
već požurio još.većma i promrnđo: 

— Ta da! Valjda vam je nestalo prikrupe? 


Pričao Naco Štefković 


. 


si a i tri Aa i i A m a. | i >. as 
GZ ' : 


' 


SMIREN RAČUN SA SMUTIPUKOM 


Živio jedared u nikom malom selu siromašan čoban. Ode 
on sa to malo stada, a koliba mu pusta kad nigdi nikog nema. 
Šta će, već potražiti čestitu ženu. Srića ga je poslužila i jedared 
sustrije sirotu divojku, koja nije imala nigdi nikog baš ko i on. 
Al je bila ne samo čestita nego i lipa, da joj je tribalo tražiti 
para. Čobanu se dopala divojka, on njoj još više i tu je razgovor 
bio kratak. Divojka je sebi našla slime nad glavom i krilo što 
će je zakriliti, a čobana ima ko i ispratiti i dočekati, kako to 1 
dolikuje glavi koja se stara za kruv. 

Čobanova kolibica je procvatala, ko da je oko nje cviće 
niklo i tice se raspivale. Oni žive u to malo siromaštva ko golub 
i golubica. Obrazi čisti, srca u nji" mekana i nit koga zlobe, nit 
čije žele, nit žale pomoći potribnijega od sebe. Bortaju se sa ži- 
votom kako sebi nastače do'vatka i ne bi tu bilo nevolje, kad 
bi nevolju samo oni pravili. E, al u tom selu nije živio samo taj 
siromašni čoban, već i drugi svit, pa još i tri pope. 

Čoban je i ranije lipo izlazio na kraj sa svitom, a ni sad mu 
nije bio na smetnji. Nije ni ranije, a ni sad nazlabo ni popove. 
Ni oni nisu njega ni za čega zarizavali, nit su mu ranije zakilji- 

vali, al su sad očima zapeli za kolibicu. Dok je kolibica bila ko 
i druga pusta daščara, nisu znali ni da je na svitu, al je sad 
blago u njoj, pa popovi sve cunjaju oko nje. Ne rade ništa, žive 
u dobrom životu i ne znadu šta bi od bisa, već se vrte oko koli- 
bice ko da su zapatili pundrava. 

Kad su počeli napastovati čobanovu mladu, ona je oma“ 
kazala čoviku kaka tri smutipuka deru krste na kolibinoj 
ogradi. | 

— Bik se može marvašiti dok ne pobisni priko mire, — 
čoban kaže kad je saslušo ženu — a onda i njegova čelenka. 
upozna sikirine ušice. 

Uputi on nju kako će uraditi. Jedva je čoban izmako sa 
stadom u atar, a najstariji popo je već na pragu. 

— Ne marim, — mlada mu sad kaže — dođi u prvi mrak, 
al donesi i koji dukat, da možemo vragovati i blagovati. Čoban 
je otiro ovce čak u drugi atar i neće se vraćati do jutra. | 

— Ia doneću ja punu kesu dukata, samo spremi sve što 
triba, — popo se obraduje. 

Ode on svojim zanatom, a drugi je već prid kolibicom. Čo- 
banova mlada njega naredi malo kasnije neg prvog, al i taj 
obeća da će doneti kesu dukata. Tom se stope nisu još ni ola- 
dile, kad evo i trećeg pope. Začas je i taj otrčo da napuni kesu 
s dukatima. 

Popovi ćute svaki za se, al su prvo spremili kesu dukata, a 
zatim su samo uzeli svoj popovski alat i udarili i taj dan u za- 
nat. Svaki misli, da će samo on blagovati i vragovati čim se 
spušti mrak i cili dan obalaze jedan drugog, da se ne bi vidili. 
Misle samo o vragovanju, a dile taj dan svitu pokoru i na pri- 
tek, da njima ne bi ostala ni škramica. 

Jedva je pao prvi mrak, a najstariji popo već kvrca na čo- 
banova vrata, ko da je ispo iz mraka. Čobanka ga pušti i oma 
se maši za kesu dukata, da zlatni teret ne bi dalje pritezo gosta. 
Kako ga je opapuljala, na vratima se začulo kvrcanje. Ako je 
popo niko prid kolibom ko da ga je prvi mrak istreso, al je 
mrak dono i čobana. 


— Ustaj, ženo, jedna ovca je pribila nogu, — čoban vikne. 
— Sta ćemo sad?! — popo se uplašio. | 
— Lako ćemo, — mlada mu prišapne. — Ti ćeš se sakriti, 


dok čoban ne prikolje ovcu. Ne boj se, otiće on o'ma', jel sam 
mu kazala da si očo u varoš i sad on mirno napasa ovce na tvom 
žitu. 

— Može napasati ako će i do prikosutra, samo nek se ne 
vraća. Kaži mu, da si čula kako se popo dobro gosti i jedva će 
se vratiti i podkraj nedilje. 

— Ako se baš tako dobro gosti, ja ću čobanu kazati, — 
mlada šapne, a smije se u sebi da bi skoro pukla. 

O'ma' ona sakrije popu u krušnu peć i otvori vrata čobanu. | 
Sad će ona bajage spremati sve što triba za klanje ovce, a čo- 
ban rondza i ruži ovna. 

— Đavo jedan, uznemirio se i ne da mira nikom. Da nije 
njega, ne bi' izgubio ovcu, baš kad je sirota i ona došla do tako 
dobre paše u popinom žitu. 


-_-_— mm 


— A ti zakolji i ovna, — žena će na to. — Nismo mi baš 
na prosjačkoj torbi, da ne možemo brez jednog ovna. 
— Zaklati ga neću, al ću ga priklati i brez noža, — čoban 


zapriti bajage ovnu, a smije se na peć. 

opo to sluša, al ni ne klapi da čoban baš s njim vodi razgo- 
or.Jomaćini su zatim izašli u avliju i šta su radili, šta nisu, 
.noo nije znao, samo je jedared čuo kako čoban kaže: 

— Kad si ti baš čula kako se popo dobro gosti, ja ću ostati 
a regovom žitu bar dvi noći. A ti se dobro zaključaj i ne pu- 
ikog ni u kuću ni iz kuće. 
oban ode sa stadom i jedared popo čuje kako čobanka 
akličava vrata. Krene i on iz peći, al čim je proturio glavu, 
nevratima se opet začuje kvrcanje. 

— Bole ga ne morile, šta se vraća opet?! — žena prošaplje 
/i4 popu natrag u pec. 

ačepila je peć dobro, da se popo guši od ladne gari i nit 
sa lje, nit šta vidi. Crn je on, crna gar, crn u peći mrak, pa 
opine vidi ni svoj prst. Misli da se čoban opet vratio, al je 
. dugi popo. 

obanka ga je uvela ko i prvog, a tako ga oma i rastere- 
la d kese dukata. Ako čoban nije baš nikad slušo kako zvoni 
op:o zvono, al je dobro čuo čim su zveknili popini dukati. 
edu je teška briga oko kese dukata pala na čobanovu mladu, 
)ba. je opet udario štapom u vrata. 

— Zeno, otvaraj. Nevolja je. Ovan se opet uzjogunio, al što 
* ju veća nevolja, sad sam dozno da mije naš. Vidi čuda, di 
id van oće da pustoši moje stado! 

— Šta ćemo sad?! — drugi popo se uplašio ko i prvi. 

— Lako ćemo. Sakriću te, dok čoban ne ode. Ne boj se, 
a Cotići čim zatvorimo tog tuđeg ovna, — žena prišapne. 

— Onda ga zatvarajte što prija, — popo još požuriva ženu. 

— Hajde, hajde, — i žena požuriva njega i strpa ga u jedno 
ar bure, u kojem su bile mekinje. 

'opo upo do vrata i zakašljo se i zakijo od osivaka, čim su 


: 
LJ 
u 


u ačukljikali nozdrve, al ga je čobanka lupila dancetom po 


'av tako, da su popi i uši potonile u mekinjama. 
 — Ženo, di si već, da zatvorim ovog ovna, kurtala ga bilo, 
“—r nju će bajage čoban, kad mu je čobanka otvorila vrata. 
— Šta baljezgaš, — i žena se bajage kosiri, — pripušti ti 


4+) sino meni i već je i zatvoren. 


)rugi popo pati u mekinjama i misli: barem da je taj ovan 
ec atvoren. On misli tako, al nikako se ne dosića da čoban 


 čoamnka govore o njemu. A domaćini su se zadržali u avliji, 
“ok erovi nisu javili, da se i treći popo vuče ispod ograde. Čo- 


.anh je onda ušla, a čoban se zavuko tamo di je čeko i dosad. 
= Je li već nesto jedared, oči moje ga nikad više ne vi- 
““1le — popo zapita iz mekinja, kad je čuo da čobanka zaklju- 


cili vavavrata. 

— Ispratila sam ga do kraj sela, da se ociguram. Neće se 
vraćati do zore, ako mu samo opet kaki tuđ ovan ne nasme 
na stado. 

— Kad je tako, a ti mi pomozi, da se izvučem iz ovi' me- 
kinja, jel kako sad izgledam, prasici bi me mogli po'isti, — popo 
prostenje. 

— Ne boj se, kako si umeljan u mekinje, ne bi tribo ni svi- 
njama, — čobanka ga tiši, a muči se sirota da ne pukne kako 
zadržava smij. 

Sad će podizati dance i čeprkati popu, al kako je onaj po- 
digo glavu iz mekinja ko kaki matori pacov, a na vratima za- 
kvrca treći gost s dukatima. 

— Bole ga morile, nije valjda opet nevolja s kakim ov- 


nom?! — žena prošaplje i opet turi popinu glavu u mekinje. 
— Ako je opet ovan, prokleću ne samo sve ovnove, neg i 
onog ko i smi spomeniti, — popo će na to, a škrguće zubima, 


da sve zvoni u buretu. 

— Strpi se još malo, a zatim ćemo blagovati i vragovati. 

— Samo da mi je bar blagovati, a vragovanja je već sad i 
pridosta. 

Popo bi rondzo ko zna dokle, al čobanka njega dancetom 
po glavi i skoči do vrata. Uvede sad i trećeg popu, i dok dlanom 
o dlan, već ga je i opapunjala. Kako su dukati zveknili, a čo- 
banski štap već lupa na vratima. 

— Otkud ovog sad ovamo?! — i ovaj popo se uplašio, ko 
da je smrt prid njim. 

— Valjda je zaboravio štogod. Al zaboravio il nije, hajde 
brže da te sakrijem, jel ako te zatekne, borame neće zaboraviti, 
da zapita otkud tebe o'de. A ako to zapita, čini mi se da neće 
čekati odgovor ni od tebe ni od mene, već će mu to štap ispri- 
povidati, al na tvojim leđima. 

Kad je popo to čuo, mije ga tribalo požurivati. Žena ga po- 
vede u kuću i skloni pod jedne velike načve, u kojima je taj 
dan zakuvavala kruv. Nije dobro ni poklopila popu, on se već 
sav umeljo od prisnog tista. O'ma' je i počo zanovetati, al čo- 
banka nema kada da se duči s njim, jel čoban ordinja na 
vratima. 

— Otvaraj već, pa mi pomaži, jel mi je dosta nevolje s ovim 
ovnovima! — čoban se razviko. 

Žena otključa i bajage mrkosno poviče: 

— Ma kako ti to danas čobanuješ nado'vat?! 

— Baš tako, — i čoban odgovara bajage zdravo srdito. — 
I da znaš, neću se noćos više ni micati od kuće. Nadotalili se 

niki tuđi ovnovi i čudo i pokora u mom stadu. Nema tu drugog 
spasa, neg se noćos pričuvati kod svoje kuce. 

Žena je sad bajage počela čovika nagovarati da ode na 
pašu, a kad to nije pomoglo, onda će ga kuditi kaki je čoban, 
kad ne zna ni to malo stado držati u rukama, al on ne popušta. 
Nek ona pripovida šta oće, on tira samo svoje. 

Nije baš ni sa snagom kako triba, sav je niki gnjecav, vec 
nek žena spremi večeru i namiri stado, a on će se tu noc malo 
odmoriti kod kuće. I ni ne sluša ženu, već kabanicu i štap ostavi 
na bure s mekinjama i ode u sobu. 

Žena šta će, već ode i sprati ovce. Kad se vraćala, a onaj 
popo ispod naćava provirio i šaplje: 

— Otkud ovakog čuda i pokora?! Ti si kazala, da se neće 
vraćati do zore. 

— Ta ne bi se nikako ni vratio, da tu nije smutipuk za- 
mutio štogod. Al niko drugi, već smutipuk je tu. 

Kako ona to kazala, a onaj iz mekinja odigo dance i pružio 
svoju natrunjenu glavu. U to baš zaordinjo i onaj u peći, a kako 
i ne bi kad ga guši gar. 

— Juj, evo su. Nije ni jedan, već dva smutipuka! — žena 
vikne 1 pobigne u sobu. 

Sad je samo ušla nevolja u popove. Kad je žena skoro 
skiknila, to je čuo i onaj u buretu. Kad je vidio još da ispod 
naćava viri nika crna glava, a bilim išarana, pa još čuo buku 
iz peći, mislio je da čobanka njemu kaže za smutipuka. Onaj 
opet ispod naćava povirovo, da je u buretu i peći po jedan smu- 
tipuk. Matori u peći ni sam nije znao šta misli, već kad je čuo 
kako su lupile naćve i dance na buretu, užegurio se i guta ladnu 
gar, al se ne smi više ni pomakniti. 

Kad čapa počne čapiti, onda joj kraja nema. Tako je bilo 
sad 1 s popovima. Svaki se zavuko u svoju bunju, pa ćuti ko 
miš. 

Coban i čobanka pribrojili dukate i zatim sili za večeru. 
Kad su se dobro nasitili, onda će čovik: 

— Ženo moja, tuđe ovnove smo zatvorili, to je istina, al 
kako ćemo i se kurtalisati, da nam više ne nasrću na stado?! 

Kako je to kazo, a kogod zakvrca na pendžer. 

— Ko je? 

— Putnik brez konaka. 

— Ako si pošten čovik, Ni ova koliba nije drugačija. Ima 
mista, a možeš se čime i oknipiti, samo je kod mene nevolja, 
— poviče čoban. 

— Nije veća od moje, pa je se ni ne bojim. Otvaraj, doma- 
ćine, ako si gostu baš zapravo rad, — ozovne se putnik. 

ČCoban o'ma' vratima i kad i je otvorio, na pragu ugleda 
putnika naoružanog od glave do pete. Počasti ga lipo večerom 
i vinom, pa će ga onda zapitati kaka ga nevolja tira po svitu? 

— Prvo ti kaži kaka te nevolja mori, ne bi li ti mogo po- 
moći, kad si me tako lipo ugostio, — kaže putnik. 

— Moja nevolja!? — uzda'ne onda čoban. — Pretelju, šta 
da ti i kažem, kad mi ne možeš pomoći. 

— Ti samo kaži. 

Kad je putnik toliko navalio, a čoban će onda kazati. 

— Pretelju, u moju kolibu se zavuko smutipuk. 

Coban bajage uzdiše, a žena ga dvostruko pomaže, al kad 
je putnik čuo šta oni kažu, skoro i je izljubio i taj čas isuko 
sablju. 

— Dobri ljudi, ako je to vaša nevolja, onda je to moja naj- 
veća srića. Tabane sam ožuljo kako po svitu tražim smutipuka. 

— A što ga tražiš, dobri čovče?! 

— Da mu kožu skrojim. Zato sam se tako i naoružo. Sa- 
letio mi je ženu, pa cila kuća nema mira. Al sad nemojmo riči 
sporiti, već kažite di je smutipuk? 

Skočio je na noge, a sabljom već i maše. 

— Čekaj samo, — šaplje njemu čoban — da utrnem žižak, 
jel taj na svitlost neće izaći. 

Odvede on onda putnika do naćava i šapne: 

— Tu je pod naćvama, al kad je on pod njima onda naćve 
ne makne niko živ. Valjda i' je skamenio nad sobom ko korto 
kake velike kornjače. 

Čoban šaplje, al iz putnika srdžba viče. Drekne on: 

— Ni sto naćava te neće od mene zakriliti, samo kad sam 
te jedared našo! Sad ćeš mi platiti za sve! Izlazi, ako nećeš da 
te negleduš sičem. 

Kad je popo pod naćvama čuo taki razgovor, skočio je za- 
jedno sa svojim pokrovom, pa na vrata. Dok se putnik nije sitio, 
POpo je već bio u po ledine. Drugom čoviku bi i izmako, al se 
ovaj već dosta natumaro po svitu tražeći smutipuka. Kad ga je 
sad ugledo na ledini tako crnog i bilim išaranog, bacio je za 
njim sablju, al tako, da ga je oma prikovo za ledinu. 

— Nosi ga odud, da mi ne pogani travu, — kaže mu onda 
čoban — i baci ga digod di mu ni traga neće ostati. 

Putnik će poslušati čobana, pa natovari smutipuka na leđa 
i baci ga u veliku vodu što je tekla ispod sela. Jedna noga tamo, 
druga noga ovamo, i putnik se sav zadovoljan vratio kolibi. 

Zlo se začudio, kad su ga prid kolibom čoban i čobanka doče- 
kali plačući. | 

— Šta vam je, dobri ljudi? — jedva i' zapita. 

— Ta jesam ti kazo, da se ni ne laćaš, kad nam pomoći ne 
možeš, — odgovori mu čoban. 

— Kako ne bi' mogo pomoći i vama i sebi, kad sam ga ubio 
i još u vodu bacio?! 

— Jesi li ga ubio, jesi li ga u vodu bacio, pravo da ti ka- 
žem sve'dno nam je, jel je on već opet tu. 

Kad je putnik to čuo, bome se tako razbisnio, da bi mu 
smutipuk od pogleda nastrado. 


— Di je? 
Samo je toliko dreknio i sablja je već sivala. 
— Tu je u buretu, — bajagi bojažljivo će čoban. — Al nece 


da izađe, a iz bureta ga niko ne može izvući, a ni bure razbiti 
ne možeš ničim. 

— Ati onda daj kablove. Ja ću ga izliti iz bureta ko pacova 
iz jame. Daj kablove, al i kotlove, da ga vrilom vodom zalivam, 
—-. drekne putnik. 

Kad je onaj u mekinjama čuo, da će od njega praviti po- 
paru, pa još sa mekinjama, skočio je ko da su ga već oparili. 
Dok se putnik nije sitio, drugi smutipuk se domogo već taraba. 
Al kad je putnik vidio kako se za njim praše mekinje, on baci 
sablju i vikne: 

— Nećeš trag zamesti tim tvojim paklenim dimom, makar 
si se iz vode prija mene vratio. 

Kako je sablju bacio, tako je popu za tarabe prikovo. Nato- 
vari on i ovog na leđa i baci ga u još dublju vodu. Jedna noga 
tamo, druga ovamo, i već se veso vratio kolibi. Veso je on, al 
čoban i čobanka opet plaču. 

O'ladio se putnik i jedva je izustio: 

— Ta valjda se nije opet vratio?! 

— Al baš kako kažeš?! Taj će nas sad nazlabati, ta i srce 
će nam pojisti, zato što si se ti s njim zainatio. 

Putniku su oči zakrvavile. 

— Di je? — samo je toliko dreknio. 

— U peći, — bajage sav snužden će čoban. — Al nit će taj 
otud izaći, nit ko može peć razvaliti kad je on u njoj. 

— Daj svu slamu iz sela, ta i kuću ću zapaliti nad njim, al 
iz peći ću ga istirati, — putnik drekne na to. 

Taj čas je već i nosio naramak i na banku počo paliti. Kad 
je matori popo u peći dobio još i vatre, skočio je ko iz puške. 
Dok se putnik nije sitio, a treći smutipuk već priskače jendek 

ma putu. Al kad ga je putnik vidio onako umrčenog, i kako za- 
paljeni skutovi laju za njim, baci se sabljom i poviče: 

— Sad mi se nećeš oteti, makar u paklenu vatru oćeš trag 
uviti. 

Kako je sablju slatko bacio, tako je matorog smutipuka 
prikovo za obalu jendeka. Natovari on i ovog na leđa i odnese 
ga na tu tekuću vodu. Al sad neće da ga baci samo onako, već 
mu veže na vrat jedan veliki kamen. | 

— Sad te mutna voda neće izbaciti, — kaže on za oproštaj 
smutipuku i veso krene kolibi. 

Dok je on sa smutipukom istiravo mak na konac skoro je 
prošla i noć. Oglasili se poslidnji pivci. U komšijskom selu je 
baš takim poslom ko i ova tri, bio niki glavni popo. On se sad 
žurio u varoš, da još za mraka zamakne. Uprego on četri konja 
u karuce, pa tira ispod čobanove kolibe baš kad se putnik vraćo. 

Kad je putnik u mraku ugledo smutipuka na kolima, skočio 
je ko da mu vade srce. 

— O, taki, pa taki jedan, — drekne na onog — zato ti 
stigneš uvik prija mene, jel ti iđeš na kolima i još sa četri konja, 
a ja pišice?! | 

Kad ga je onda maznio sabljom, bome ga nije tribalo još 
jedared omilovati. Kaki je bio bisan, natovario je na onog ka- 
menja koliko je samo mogo i tako ga je bacio u vodu. I o'ma' 
se vratio kolibi, a čoban i čobanka ga čekaju veseli. 

— No, je li se sad vratio? — putnik viče već izdaleka. 

— Al nikad više, — ono dvoje odgovaraju. 

A di bi se i mogo vratiti, kad je putnik očistio njevu koli- 
bicu ne samo od oni' smutipuka, koji su bili u njoj, već i od 
onog koji se tudan voziko. Oni su sad veseli, al je veso i putnik. 
Dao njim je i on kesu dukata što su ga pogostili i pomogli mu, 
da smiri račune sa smutipukom. 

On se još koji dan gostio, a onda je pošo kući veso i zado- 
voljan, a čoban i čobanka su ostali u svojoj kolibici još veseliji. 


Pričao Ivan Staniič Cobanov 


KAD POPIN KER GOVORI 


Jedan popo imo što mu srce može zaželiti i od bisa nije već 
ni znao šta bi radio. Tako je zapatio i jednog kera što je sve 
razumio, pa čak i to što svit nije razumio iz popinog divana. 
Radovo se popo tom keru, al samo jedno kratko vrime. Kome 
se svaka želja ispuni tom baš nikad nije dosta, pa je tako prošo 
i popo s kerom. Nije tribalo dugo čekati, a on se već tužio: 

— Ej, ej, da mi je ovog kera naučiti da divani, ta ne znam 
šta bi dao za to. Kad bi to moglo biti, onda bi mi valjda srce 
bilo na mistu. 

Tako se tuži, a zvonar sluša i jedared veli: 

— Može to biti, samo nek je troška. 

— Ta ako je do troška, imam ga i na pritek. Daću što za- 
triba, samo nek moj ker nauči još i divaniti. 

Kad je tako zvonar onda kaže, da će kera odvesti kod jed- 
nog majstora koji takog kera može naučiti divaniti. Ker će tamo 
ostati tri miseca, al za to vrime popo ne smi za njeg znati, samo 
će svaki misec majstoru morati poslati po sto dukata. 

— Daću koji dukat i tebi na trošak, samo nek to bude, — 
obraduje se popo. — Al pazi, — o'ma' se i zapriti zvonaru, — 
ako to ne bude, jezik ću ti iščupati da ni ti ne možeš divaniti. 

— Ta kako da neće biti?! Dajte sto dukata, pa da ga vodim 
iz ovi! stopa. A kad ga kroz tri miseca čujete kako progovara, 
ta i sami ćete stati od čuda. 

Neće popo ni čekati, već o'ma' zvonaru kesu sa sto dukata 
za majstora, a koji dukat ina piće, i nek vodi kera. Ako popo 
ne čeka neće ni zvonar, već kera u ruke, dukate u džep i ode. 
Al nije on išo s kerom dalje od prve ćuprije. Tu je kera utucko, 
bacio ga je pod ćupriju i ode s dukatima u varoš. Sto i nikoliko 
dukata — to je onda bio velik novac. Nije to šala potrošiti, al 
se zvonar nije zavraćo dok sve nije stucko. 

— Di si već toliko? — popo ga je jedva dočeko. 

— Moro sam malo nadgledati kako iđe to kerećije učenje- 
Kako bi vi položili tako velik trošak, a ja da ni ne znam je li 
keru dobro? 

— Kad je tako, onda nisam kazo ništa, — obraduje se popo 
i oma' bii raspitivo za kera. 


Ljubopitljiv je popo, al ga zvonar opomene, da za tri miseca 


ne smi znati za kera. Sta će popo, već mora jezik za zube. Kad 
je prošo misec, a zvonar se javi popi za sto dukata. Ode on u 
Varoš, pa sve zvoni s dukatima, al je sad potrošio samo ono što 
mu je popo dao na piće i za koji dan se već i vratio. Makar je 
bio čuvaran na kerećijem učenju i zadržo se svega koji dan, a] 
je popi i to dugo. 

— Di si već? Ja ću prisvisniti od muke čekajući te, a još si 
me tu ostavio da zvonim misto tebe. 

— E, ne bini vi oma došli da ste vidili to kerećije učenje. 
Ker već pomalo i progovara. Ko ga ne bi slušo?! — zvonar se 
pravda. 

Kad je popo čuo da ker već i progovara, tu drugog pravda- 
nja ne triba. I sad je prošo i drugi misec, pa se zvonar opet 
krene sa sto dukata i ono malo što je popo njemu dao na piće. 
Sad je bio još čuvarniji, ta nije stueko ni ono što je popo njemu 
naminio, al popi je i sad dugo čekati ga. 

— Ta je li pužeš, je li spavaš putom, kad te toliko nema?! 

— Kako puzanje, a kako spavanje?! Ni tamo nisam spavo, 
već i priko noći sam slušo kako ker sad već razgovara s majsto- 
rom. A ko ga i ne bi slušo?! 

Kad je popo to čuo, oma je zaboravio koliko je zvonara 
ružio što je tako dugo moro misto njega zvoniti. Raspitivo bi se 
za kera i dan i noć, al zvonar neće više ni riči, kad popo ne smi 
znati za kera. I sad je siroma' popo jedva iščeko treći misec, i 
zvonara već zarana krenio na put. Majstoru sad ne triba slati 
dukata, al je za to popo dao troška zvonaru, a još i da za kera 
bude usput. 

.— Samo se brže vrati s kerom, — učvrsti još zvonara. 

Borme se zvonar sad nije ni zadržavo, a nije ni očo u varoš 
da pobaca kerećiji trošak, već pod selom odrimo dok je bila 
prižega i evo ga natrag do pope. 

— Di je ker? — popo istrčo prid zvonara, kad je vidio da 
iđe sam. 

— Još pitate?! Ubio sam ga! — zvonar drekne, al zdravo 
srdito. 

Kad je popo to čuo, borme je još malo tribalo da i on ubije 
zvonara. Al se onaj već pripravio i krajči od pope, a jezik puštio. 

— Samo me poslušajte, pa me onda možete i ubiti, — melje 
zvonar jezikom. — Iđemo nas dvojca putom, a taj vaš ker di- 
vani ko sad vi sa mnom. Tri miseca nije bio kod kuće, zaželio 

vas se i raspitiva svašta. Al baš svašta — i što triba i što ne 
triba. Tako će jedared zapitati, je li kod vas još i sad ona sluš- 
kinja što je bila kad je on očo učiti? Kažem ja njemu: a zašto 
ne bi bila?! A on meni: ,,Zato što naš popo svaku sluškinju otira 
čim ostane s njim u drugom stanju. Bećar jedan, neće da se 
zna koliko dice već ima! Za ovu valjda još ne zna da je ostala 
s njim teška, al ako ne zna, ja ću mu kazati. Kazaću i njemu 
i svom svitu". Kad sam ja čuo šta taj ker. divani na vas, tako 
sam se rasrdio, da ni sam ne znam kako sam ga ubio. 

Zvonar svoje ispripovido, al sad ne biži, već stao prid 
popu. Al je i popo najedared stao i ni pet ni šest, već počo i on 
meljati jezikom: 

— Dobro si i radio! Dobro si i radio! 

Kad je popi dobro, zvonaru je još bolje. Dobro se potkožio 
od oni' dukata što je zaradio na kerećijem učenju, a kad je popo 
posli samo tio štogod zakiljiviti, zvonar njemu o'ma' pod nos: 

— Manite se divana, jel ću o'ma' svitu ispripovidati šta 
je ker kazo. | 


Pričala Tona Jurčak r. Lebović 


KAD KURJAK ZALAJE NA PENDŽERI 


Na kraj jednog malog sela živio velik gazda, a malo dalje 
na ledini cigo razapo poderanu čergu. Za sirotog cigu je gazda 
svaki ko u kući ima i miša, a di ne bi bio ovaj bogataš. Cigo je 
gazdu zato uvik poslušo i poslužio, pa se nado da će mu i gazda 
biti u pomoći ako mu se kadgod u nevolji zatrče. Istina, ispo- 
četka cigo gazdi nije radio baš velike poslove, već okrpi koji 
koto, iskuje koji klin el kopču i šuška oko kuće. Mali poso el 
velik, al je to gazdi na korist, a on el se siti, a više se ne siti, 
da cigi da bar kašiku brašna ko prosjaku. Ne bi on njega čestito 
na'ranio ta ni od ruge. 

Cigo ako je i siroma', al nije pust u glavi i nije mu pravo 
što gazda više gleda na svog kera neg na njeg. Al nema kome 
ni da se potuži, osim što čobani s njim stanu kadgod u razgovor 
kad pod čergom napasaju ovce. Njima je on jedared izjadio 
jade: 

— Eto, — kaže, — kad sam od potribe onda zna sa mnom 
divaniti ko s čovikom, a čim sam mu učinio ljubav, ko da ni 
nogu ne bi otro o mene. 


On se tuži, al je dosta da ga gazda već sutra samo lipo po- ' 


gleda i kaže: 

— Komšija, el bi me poslušo u čemu? 

Kad se drugiput tužio čobanima, oni mu se još i rugaju: 

— No, fališ se da si niki čovik makar si se rodio u kući 
brez temelja i duvara, a eto kako se daš saviti oko prsta. 

— E, kad bi pod mojom čergom rodio kruv, a ne magare- 
ciji čičak! 

— E, ko da mi imamo više zemlje neg ona dva korčaja što 
svaki ima u groblju. Al zašto nas gazda ne izmrka?! Ne bi ni 
nas udario vitar od njegove 'rane, al kad dođe veče, a mi jagnje 
| el ovcu, pa s njom u kotlić. Daborme, i da vidiš časti, masti. 
A kadon pita, mi lipo kažemo da se u mraku izgubila. A ko će 


je naći u tom mraku, kad je u trbuvu najre mrak? Nek je 
gazda traži tamo. 

Rugaju se oni cigi ko da je on baš svačija luda, al on na- 
ćulio uši i dobro sluša. Dobro on i gleda, pa vidi da se komšiji 
sve više osladilo da ga mamuza kako oće. I malo pomalo, a 
gazda cigu upreže u sve veći poso, al o nadnici ni divana. Na- 
mrslo se, ta ni mačak na skorup ne bi tako, i još ga ni ne za- 
svrbi već zove cigu da ga češe. 

Još on kaže cigi: 

— Ia jesmo li prve komšije, el nismo? A kome ćeš se 
prvom u nevolji zatrčati već komšiji. 

— Tako je, komšija, tako, — cigo potvrđiva, — baš i ja 
velim ženi, ruka ruku mije, pa ćemo i mi imati naše krilo ako 
stegne nevolja. 

— Ia iđi, komšija, — prinemagaće se gazda, — na kaku 
bi nevolju ti mogo natrčati?! Ne bojiš se da će ti se odžak sru- 
šiti, nemaš brige da će ti dica razbiti pendžer, kad nemaš ni 
jedno ni drugo. Ta nemaš troška ni na krečenje. Ne bojiš se da 
će ti svinji popadati. Komšija, da je meni te sriće! Ta živiš slo- 
bodan ko tica nebeska! Samo se drž mene i nemaj brige. 

Da je cigo još samo lud, ne bi moro drugo ni raditi, već od 
dragosti igrati na jednoj nogi, el šediti, kad mu gazda tako lipo 
pripovida. Al je on naumio što je naumio, pa se pravi lud i ba- 
jage samo sluša gazdu. 

A ovaj jedared naumio da na vašarima napravi dobre 
novce. Imo je duž obale velike jablane, pa će i' povaditi i na- 
praviti od nji alove, korta i škipove. Nije u njeg obala mala 
i jablanova prava mala šuma. Biće to novci i novci! 

— Komšija, — kaže on cigi, — korta kopati ni tako niko 
ne zna u cilom selu osim tebe, ja taj poso od puste sramote 
ne bi' dao drugom u ruke. Ded ti to radi i ne brigaj. 

Dobro, oće cigo, ta kako ne bi kad gazda kaže. O'ma? je 
digo na noge sve svoje, čergu zaključo uzicom, a na kočić vezo 
panj, nek on čuva kuću kad kera nema, i ode na poso. Prošlo 
je dvi-tri nedlje dok jablanove nije samo posvaljivo! Onda se 
latio pa kopa, delje, teše i dok se žito nije priradilo, on gazdi 
nakopo alova, korta i škipova, da ni na tri vašara ne bi mogo 
prodati. Baš kad je sav poso svršio, a gazdi se vozi žito s vršaja. 

— E, komšija, — kazaće cigo, — ja sam tebe izdovoljio i 
ako ne bi bilo uvride, ja bi' ti spomenio, da i ti malo pogledaš 
na mene. | 

— Kako, kako?! — gazda je o'ma' nadigo glavu, ko dobar 
ždribac kad osti kandžiju. 

— Ja sam mislio, valjda ćeš se sititi moje dičice kad si kruv 
tako srićno dotiro do usta. Iđe zima, a ja sam tu radio dok su 
drugi u risu zaradili godišnji kruv. 

Kad je cigo to izustio, borme se gazda oma' narogušio. 
O'ma' je nikud oždrakavio, tako su mu se oči privrnile od bisa. 

— Aiđi ti, komšija, do kera! — onda će cigu još i ismija- 
vati. — Ko da bi ti kosio, da tu nisi čeprko u ladu?! Ko bi tebe 
i uzo za risara?! Triba da se raduješ što si ovako kod mene 
cilo vrime imo kruva! 

Ismijo je sirotog cigu i ode sotim ko da je to sveto šta on 
kaže. Ode gazda smijući se, pa neće za cigu više ni da čuje, a 
ovaj osto plakajući. Ta da se bar kruva sit na'10, dok je tamo 
radio, valjda mu ne bi bilo ni žao, al je toliki poso primetnio 
priko glave, a najviše na soparnoj čorbi, el ako je dobio koji 
 drobac što su sa dna ostrugali. Stao je siroma', a ne zna el da 
plače el da kune, kad baš iđe i pigavi popo. 

Debeloj guski se mažu rebra, pa je i popo s gazdom uvik 
do glave. Tu je on i kuvan i pečen. On je u gazdinoj kući na 
svakom loncu zaklopac, al baš na svakom i o'ma' zapita gazdu 
šta se tako slatko smije? 

— Ta molim ti se ja, ko se ne bi smijo?! Eto, vidim: ovaj 
moj komšija skršteni' rukiju, a prazni' jama, pa sam ga po- 
žalio. Uzo sam ga da tu prcka oko ovi' jablanova, da bar dotle 
ima kruva, a on, brate, zama'nio glavom i ni manje ni više, već 
bi da mu dam godišnji kruv. 

Nasmijo se i pigavi popo da mu se sve salo zatreslo i veli: 
-—— E, kad me ne slušaš. A šta sam ti uvik kazo: daj njim mali 
prst, a oni bi oma" šaku. Ko ti je kriv što se mišaš s njima? 
Valjda si željan šuge el ušiju?! Vec ti slušaj mene, pa napolje 
s njima. | 

I tu se pigavac o ma' razgoropadio i ruži sirotog cigu, ko 
da je njemu odvalio kućnu ćošu. Vidi cigo da tu dobrog biti 
neće, ama baš ništa, i pokupio alat, ženu i dicu za ruke i ode. 
Ne kaže ništa, al bar da je lanio, da dobro zna šta pigavi popo 
traži u gazdinoj kući. Ne kaže ništa, al misli tušta, a što je za 
dana smislio to će priko noći i uraditi. Spremio je džakove i 
kad su dica zaspala, kaže ženi: 

— Kad komšija ne da ono što smo zaradili, a mi ćemo uzeti 
i sami. Dosta smo mu se već napraštali. 

— Iskidaće nas kerovi, — žena se uplašila. 

— A, tog se ti ne boj. Ako su za našeg komšiju i kerovi 
bolji neg mi, al su za nas i njegovi kerovi bolji neg on. Poznadu 
nas oni, a borame moraju i ostiti da ne iđemo krasti, već uzeti 
što smo gorkom mukom zaradili i mi i naša dičica. 

Ta nije se on prviput sad okrenio u kući, da ne zna svaku 
zaškuljicu, a za toliko vrime su ga i kerovi upoznali, pa je tako 

i bilo kako je ženi kazo. Kerovi ni da lanu, već sve repom mašu 
i miluju se oko cige kad je došo do jednog ambara. Cigo ne bi 
bio čovik od zanata da je brez alata i začas je ambar otvorio 
ko da nisu na njemu tri katanca. Nagrnio je lipo žita, pa okre- 
nio jedared, dvared i redom dok nisu navukli da njim je dosta 
do nove 'rane i još da imadu i za prelo. 

— E, sad ti to spremi, — kaže cigo ženi, — a ja ću još je- 
dared okreniti, da baš zasladim. Znaš, može nam se kadgod 
i gazda nakititi u goste, nek bude i za njeg — nek ne kaže da 
ga nećemo ponuditi. 

Ode on, al nije đavo baš onda izno gazdu, i cigu zđerne 
s džakom baš kad će doći ambaru. 

— O, pa ti ćeš tako? To je fala što sam te dosad 'ranio i 
krilio?! Vidiš ti kaku guju sam ja puštio u nidra? Al sad ću te 
ubiti ko kera! — gazda je digo graju i već se maša za vile. 

Cigo vidi, dobro biti neće, a još ako onaj natukne da džak 
nije te noći baš prviput kod ambara, i počne moliti: 

— Nemoj, gazda, nemoj grišiti dušu! Prosti mi sad jedared, 
a ja ću te služiti al dok ti kurjak ne zalaje na pendžeri! 

Onaj je baš srdit, al mu se cigin divan zdravo dao na smij. 
Misli se gazda u sebi: odno mi nije ništa, uvatio sam ga s pra- 
znim džakom, a služiće me badava ta baš do smrti. Nikad živ 
neće dočekati kurjaka, da zalaje na pendžeri. Di je to još bilo 
i di bi bilo?! | 

I kaže onda: 

— Dobro, komšija, al ako me ne služiš dotle, znaj da ću ti 
kožu odriti. 

— Mož, gazda, samo ti ne smiš nikom kazati šta se dogodilo 
i kako smo se noćos utanačili, jel čim odaš kome, onda ti više 
nisam dužan. 

— Ajd nek je i na tvoje, samo da smo ljudi od riči, — priti | 
se onaj bajage, a jedva čeka da cigo ode, da se može sit nasmi- 
jati kako je lako došo do sluge. . | 

Kako su se pogodili tako će i biti. Cigo je ujtru poranio i 
o'ma' se latio posla. Kaka je 'rana taka je, ne zanoveta on sad, 
jel ko veli — bar kod kuće neće pustošiti kruv, pa će ga više 
ostati kad je zadosta spremio. Zadovoljan je on, a gazda još 
više. Kud gazda krene, cigo mora za njim ko pulin. 

Došlo vrime oranju pod žito i sad će nji dvojca u njive. 
Gazda deka, cigo sidi u zakošu i razgovaraju ko ljudi, al o sve- 
mu i svačem. Tako su jedared udarili u divan i o pigavom popi. 

— Vidiš, to je glava od čovika, a ja glava do njegove, — 
taliće se gazda. 

— Jeste, da! — potvrdi i cigo. — Da nije, ne znam zašto bi, 
komšija, i tvoja žena bila druga glava do popine, jel mislim, 
nisi ti slip, vidiš valjda da su se oni sprenđali. 

— Šta kažeš?! — gazda skočio. 

Bilo je tu sad divana i divana, al cigo ne popušća, već 
veli: 

— Eto da se pogodimo, ako ja istiram mak na konac, pa se 
ti osvidočiš, onda ćeš mi o'ma' dati godišnji kruv za cilu moju 
kuću, a ako sam ti slago, deri kajiše iz moji' leđa. 

Gazda vidi da se cigo ne šali, pa pristane. Kad je tako, a 
cigo kaže gazdi nek iđe na oranje, a on će natrag, jel je pi- 
gavac već u kući. 

Cigo se vratio, a gazdarica, kad ga je vidila, kud će brže: 
bolje s popom, već ga sakrije u bure što su spremili da ukisele 
kupus. Cigo čim je ušo pogledo okolo i vidi popinu suknju di 
visi na klinu za vratima, al čuje i di onaj dahti u buretu. Ne 
čeka on da ga gazdarica pita, već još s praga kaže: 

— Dunio niki vijar, pa smo se uprašili. Gazda će se o'ma? 
vratiti čim ja odem na njivu, a mene je poslo da mu ugrijem 
koto vode. 

I oma zapali vatru, pa se maši i popinog odila: 

— O, vidi, vidi, što je taj naš gospodin dobar i pametan 


čovik! Ja sam baš tio od njeg iskati jedno njegovo iznošeno ruvo, . 


ta on to ni tako nikom ne može prodati, a on pogodio šta i mislim, 
pa već i dono. Dobro će biti sirotom cigi i popovsko, drugi se 
u tom ne bi ni tako smušavo. 

Gazdarica je sva pozelenila od 'ida, al ne smi ništa. Ta di 
bi se odala da je popo u buretu?! Al se i uplašila: kako će popo 
otići brez odila, a cigo kaže da će se gazda vratiti čim on ode 
na njivu. Cigo se ni ne viščini što gazdarica blidi i zeleni, već, 
kad je voda provrla, najedared privali koto i lipo vrilu vodu 
baš u bure za kupus. 

— Juj, tužna, šta ne pitaš di ćeš?! — gazdarica skikne. — 
Ta neće se gazda valjda prati u buretu za kupus? 

Ona je skiknila, al je popo zaurliko, skočio iz bureta i ode 
u sobu, pa pod krevet, a sve se valja. Cigo se bajage pristravio 
kad je onaj tisko iz bureta, pa biž pod odžak. Kad je popo već 
nesto, a cigo će se onda bajage povratiti malo od stra", pa će 
gazdarici: a, 

— Av, ljudi ljudeki, di se toliki velik pacov zakotio?! Jeste 
li vi, gazdarice, vidili kaki je to velik i debo pacov?! Ta to nisu 
čisti poslovi, to može biti samo vragovski pacov. 

: — Ta vragovi odneli tebe i na komade te iskidali! — sunila: 
ona na njeg. x 

Kad je čula da cigo bajage nije pripozno popu, oslobodila 
se oma i na njeg ko prava pravcata gazdarica. Ruži ona njeg, 
pa ga još 1 šakom u leđa. Sta će gazda kazati kad vidi da mu je 
voda spremljena u buretu za kiso kupus?! Šta će pomisliti, kaka 
je ona žena kad čovika tako dočekiva? I ređa ona tu, a cigo se 
onda bajage pokunjio, pa će otići, al popovsko odilo smoto pod 
pazuvo. 

— Kud ćeš s tim? — gazdarica graknila na njeg i oma 
će uzeti od njeg. 

— A, to što je meni gospodin poslo, to ja ne dam. Iđem 
ja o'ma' da mu se lipo zafalim. 

Ona će otimati, al se cigo ušiko i samo krajči vratima. Kad 
je ona vidila da tu pomoći nema i da onaj još silom oće ići popi, 
najedared se sitila, pa će lipo oko njeg: 

— Ta jesi lud? Makar si cigo, di ćeš na put u tom ruvu? 
Daj to meni, ja ću to iskidati za sudopere, a baš sam se sitila 
da imam tu za tebe jedno ruvo, što mi je ostalo iza pokojnog 
bace. 

— Tako već može biti divana, samo da ja prvo vidim to 
ruvo. 

Ona o'ma' donese iz sobe dobro čojano ruvo, pa se cigo 
obuče. Kad je gazdarici dao popino, on će se početi pipati po 
džepovima i kaže: 

— Ej, gazdarice, al vaš baćo nije išo brez punog džepa no- 
vaca. Ja znam, ta kolikoputi sam s mojim očima vidio, da je u 
ovom džepu držo uvik punu čorapu novaca. Brez tog meni ne 
triba ovo odilo, bolje mi dajte popovsko. 

Kad je popo to čuo, a on izvadio sve novce što je ime, i 
šaplje gazdarici: 

— Daj mu, samo. nek ga vragovi nose, da i ja možem iz- 
vući odud noge! Nek ga nose hale, samo da se već možem nama- 
zati mašću, jel me je zlo opaljužo. 

Cigo smoto novce, a dalje baš ga briga. Ode sad u dobrom 
čojanom ruvu, pun novaca, al ne na njivu, već prvo čergi. Sve 
je to ostavio i opet u krpama ode na njivu. 

— No, šta je? — gazda trči prid njeg. 

— Bio je, al zasad nisam mogo da uzmem nikaki znak. 

— Lažeš ti! Al oma ću ti isići kajiš iz leđa, — onaj se go- 
rTopadi. 

— Ta strpi se bar još dan-dva i već ćeš se osvidočiti. 

Sta će onaj, već kojikako pristaje, al se priti cigi da će ga 
na živoj žeravi peći, samo ako ga uvati u laži. Uveče su došli 
s oranja, a žena lipo oko čovika i veli: 


— Čovče, pa di si? Ta ja od jutros podgrijavam tu vodu da 
se opereš! 

Čovik počo ,haj ovamo, haj onamo", pa se oni tu izrazgo- 
varali ko pravi. Drugi dan čovik i cigo opet krenu na oranje. 
Al nisu bili ni u po puta, cigo kaže da će se vratiti, jel je popo 
već tamo. Tako je to i bilo. Kad je gazdarica opet vidila di se 
cigo vraća, a ona s popom u peć. Cigo, čim je ušo, o'ma' je po- 
pin trag i nanjušio i još s praga vikne: 

— Eto, taj moj gazda se uvik siti kad ne triba! Dunio malo 
ladan vitar, a on me već poslo da ugrijem peć. Oće čovik da se 
otkravi kad dođe s oranja. 

— Dobro, al iđi ti samo za njim, a ja ću već ugrijati peć, — 
dočekala ga gazdarica. 

— Al nikako! Ta gazda bi me ubio, da dočuje da ste vi 1o- 
žili misto mene, — cigo kaže i oma peći. 

Gazdarica će još oko njeg, pa ovako, pa onako, al on ni ne 
sluša već nakljuko ogriva i zakurio. Kad je plamen buknio, a 
popo skoči i provali svu peć, pa biž kroz pendžer. 

— Av, gazdarice, — drekne cigo, — kaki je to sad opet 
crni pacov?! Ja sam juče i zaboravio gazdi kazati za onog bilog, 
al za ovog baš moram. 

— Juj, juj, al nikako. Ta, komšija, to niko ne zna. To je 
mene jedna uklela, da se taj pacov uvik vuče za mnom. Ako bi 
to moj čovik dozno, taj bi čerez ovog prokletstva razvalio salaš, 
samo da ga se kurtališe. Nemoj nikom ni rič, a ja ću ti dati za 
to štogod uzmogla. Zašto bi unosio nemir u našu kuću, kad ovo 
prokletstvo nikom ne škodi, a ja ga se ni tako ne možem oslo- 
boditi? 

Cigo se bajage zamislio i onda slego ramenima i kaže: 

— Pa dobro. A ako ćete već štogod dati, ja mislim da sam 
za tolike godine zaslužio par prasica i malo kukuruza da 1 
ugojim. Ta i svinjar to dobije. 

— Dobro, dobro, eto nosi, samo cuti. 

— A ja ću gazdi još kazati, da sam ja peć razvalio, ta ja sam 
i tako ko s vraga sadrt. Nek me izruži, a može malo i istući. 
Otrpiću ja to čerez vas. _ 

Kad je gazdarica to čula, o'ma' je izabrala dva najlipča pra- 
seta, a i kukuruze pomaže tovariti. Ode cigo, baš ga briga što 
popo gazdi peć razvaljiva. Odvuko je još i nike stare dračove, 
pa malo dasaka i napravio sebi mali čardak i svinjak. Okućio 
se sad kako mu ni didin dida nije. Kad je sve stovario, a on će 
okreniti kolima gazdinoj kući. Al kako on u avliju, a popo već 

je, da se s gazdaricom udivani šta će i kako će oko razvaljene 
peći. E, cigo je sad srepio gazdaricu i popu, pa će se bajage 
čuditi. 

— Gazdarice, — kaže, — bili i crni pacov nije bio niko 
drugi već baš naš gospodin. 

— Cuti, otpala ti usta. Al oma'*ću te proklet! — popo 
drekne. 

— Ia nemojte, gospodine! Ta nisam ja vama nerad. Da 
ste mi bar o'ma' kazali, nit bi' vas paljužo nit bi' vas palio ko 
zaklano krmče. Baš mi je drago, što će se gazdi bar kogod osve- 
titi. Dosta je on meni napakostio. Eto, ako oćete, ja ću vam još 
i pomoći. 

Popo se o'ma' niki razgalio, kad je čuo taki divan, a gazda- 
rica će i zapitati: 

— Kako bi nam pomogo? 

— Ta lako. Šta se vi tu mučite i našeg sirotog gospodina 
našeđivate po buradima i pećima?! Evo sutra je nedilja, pa ćete 
skuvati lipe čorbe. Metnite vi u gazdin tanjir ono što ću ja ka- 
zati i oma' će biti ko slip. Može čuti svašta, al ništa neće viditi 
šta vi radite. 

— Ma jeli to može biti? — gazdarica još ne viruje. 

— Ta kako da ne može samo ti slušaj čovika, — svituje 
nju popo. 

Cigo njima lipo kaže šta će i kako će spremiti i još veli: 

— A kad obnevidi, onda ga triba još zastrašiti, i tako će 
pobići od kuće, da se nikad više neće ni zavratiti. 

Tako su sve dokonali i cigo ode na njivu. 

— No, šta je? — gazda viče već izdaleka. 

— Potpalio sam ga malo, a on ti je-svu peć razvalio, — 
kaže cigo i ispripovida kako je to bilo, al ništa više. 

— E, di ću se ja po tom osvidočiti? Mogo si ti peć razvaliti? 

— Ja ću tako i kazati prid gazdaricom, a ti me, komšija, 
ruži do mile volje, nek misli da sam lud i ja i ti. Al otiđi do 
pope, pa ćeš viditi kako mu je kosa opaljena. 

Sad je gazdi već dosta. Krenio je s njive ranije. Kad je došo 
kući, a tamo borme peć sva razvaljena. O'ma' će bajage pitati 


ko je to uradio, a cigo o'ma? i primi na sebe. Izružio njeg gazda, | 


pa se okrenio u kući i ode do pope. Al nije tamo bio dugo, već 
iđe, al obišenog nosa. 
— Da ne vide, spremi džakove i nosi noćos godišnji kruv. 
Sad sam se osvidočio, — kaže on cigi. — Al kako ću i uvatiti?! 
— Ded, komšija, pomozi mi odneti 'ranu, a ja ću ti i to 
kazati. 

Tako je to i bilo. Gazda kaže ženi, da će tu noć imati nikog 
posla s cigom, nek i' ne čeka na konak. Ona ne kaže ništa, a di 
će kazati kad je to njoj na ruku, jel i ona ima posla. Kako je 
cigo uputio, ona je nabavila dva mačeta od mačke što se prviput 
macila, pa i je ubila i osušila, i sad će to uveče samliti u žer- 
vanju. To će sutra metniti čoviku u čorbu, da postane ko slip i 
nuz rođene oči ne vidi šta ona vraguje. 

Ona se raduje što će čovik otići s cigom, a još misli da je 
to cigo čerez nje udesio i raduje se tako, da je ciginoj ženi o'ma? 
odnela par debeli' gusaka. A cigo opet s gazdom tovari iz am- 
bara još jedan godišnji kruv, pa ga svituje. 

— Znaš, komšija, ja sam zacigurno dočuo, da oni sutra tebi 
misle oduzeti pamet, pa će te zastrašiti da od kuće pobigneš u 
svit. Al od tog neće biti ništa, već ti spremi sikiru, a kad po'ideš 
čorbu, zajauči da si oslipio. Kad te tili strašiti, a ti na strašilo 
sikirom. 

Sluša njeg gazda i ujtru je o'ma' očo do pope, da ga zove 
na užnu. Oće onaj, ta kako ne bi, kad je i gazdarica poručila 
da kuva užnu kaku još nikad nije. Došlo je i podne i sad će 
užnati, a cigo u potaji spremio pod astal veliku sikiru. Gazda 
i popo sili za astal, gazdarica dvori, a cigo pomaže. 

— Ite vi samo tu čorbu dok se ne oladi, — gazdarica nudi 
muškarce, — a ja ću već stigniti kad sve spremim. 

Oni se latili, popo sve fali gazdaricu kaku je dobru čorbu 
skuvala. Al se on nije dobro ni latio pripovitke, kad je bazda 
najedared bacio kašiku i zajauko: 

— Sta je to, ja sve vidim, samo tebe, gospodine, i tebe, 
ženo, ne vidim?! Jesam ja pri pameti, el sam oslipio?! 

Gazdarici i popi drugo nije ni tribalo. O'ma su pošli na- 
polje i žena poviče: | 

— Čovče moj, u pomoć! U pomoć, navalio na mene veliki 
kurjak! 

— Ta kako ću ti pomoći, kad te ne vidim, — ozovne se 
gazda. 

A u to se popo nagnio na pendžer, pa kad je onda počo 
lajati! Laje on, da su se svi kerovi na salašu postidili! A žena 
će opet u dreku: 

— Čovče, biž, eto ga na pendžeri i sad će te tako slipog 
raskidati! 

A gazda je samo to i čeko da ga straše. O'ma' prišaplje cigi: 

— Makni ga sikirom, al baš u čelo. 

— Slatko bi mi palo, al, komšija moj, kad te više ne mo- 
žem poslušati. Znaš kaka je bila pogodba? Eto, kurjak ti je 
zalajo na pendžeri, ja sam doslužio. Udri ga sam. 

Borme gazdu nije tribalo dvared nagovarati. Kad se mašio 
sikire ispod astala, ode sva pendžer, al ode i popina glava. Kad 
je žena to vidila, a ona u dreku. Nadigla je graju, da su se 
strčale komšije i kad su vidili popu, a jedan će na gazdu: 

— A šta ti je to tribalo? Biž u svit, al o'ma' i da se više 
nikad ni ne zavratiš, jel ćeš gadno proći. 

Gazda se o'ma' rastriznio, pa na konja. 

— Tako si ti mene s'vitovo? — još će na cigu. 

-—— Komšija, ta to nisam ja. 

— Da ko? — pobisnio je onaj. 

— Ta onaj kajiš što si mi tio isići iz leđa. Al sad te više 
neću s'vitovati, jel sam doslužio, već nek te s'vituje tvoja glava 
ako ti je draga na ramenu, — kaže cigo i ode lipo svojoj čergi. 


Pričao Nikola Gabrić 


POPIN NEDOČUVANI SLUGA 


Bio u jednom selu popo, koji se ne bi mogo potužiti na 
život, ama ni toliko koliko je crnog pod noktom, da nije imo 
oca kojeg je udario vitar. Popin otac je bio čovik velik a debo, 
pa ga je vitar udario tako nesrićno da nije mogo koraciti ni na 
jednu nogu. Sta će popo, ne može sara'niti živog čovika, a ima 
on i priče brige neg da se sam stara o ocu. 

Ne može se ni sluškinja starati o popinom ocu, kad i ona 
ima priče brige. Nema drugog puta neg koga pogoditi ko bi se 
staro o tom nevoljnom čoviku, a to se popi ne dopada. Ne bi on 
nikog u kuću, da vidi kako on živi i da raznese glas po selu. Al 
nevolja ne pita oćeš-nećeš, mora se. Vidi to popo, al se ne da 
tako lako i dotle je mutljo i mutljo, dok jedared nije našo jed- 
nog nedočuvanog momčuljka. 

— E, taj je dobrim luckast, a jak je. Što vidi neće razu- 
miti, a što triba uraditi to će poslušati, — kaže on sluškinji. 

— Baš je tako, — potvrdi i ona. | 

Tako je momčuljak došo u popinu kuću i borme ni nije 
bilo s njim nevolje. Nek njeg niko ne dira, a on neće zapeti ni 
u metlu. Popinog oca podvori, opere ga ko malo dite i kad se 
na'ide, sidne u zapećak i drima. Dok ga popin otac ne zovne, 
momak nit šta gleda, nit šta pita. E, al popinom ocu momak 
jedared dosadio. Kaže on sinu-popi: 

— Pa ne triba on meni po cili dan. Ne 'raniš ga valjda zato 
da mi po čitav dan rče u zapećku? Kad me podvori ujtru, meni 
do podne ni tako ne triba više. Nauči ga na čega, pa nek i radi. 

Ako je ocu to pravo, a popi još više. Istina je, popin otac 
je bio strpljiv čovik. Daj mu 'ranu ujtru, u podne i uveče, na- 
misti ga, i on po cili dan sidi do pendžere i gleda šta se radi 
po avliji. Kad je tako, a popo će momčuljka uzeti pod svoju 
ruku. Prvi dan će baš ići da obađe njive i povešće momčuljka, 
nek upozna di je šta. Dobro će biti da momčuljak zna i to, tako 
će bar moći odneti nadničarima užnu el kaku poruku, kad već 
na to dođe red. 

Sili oni u kola i odu okolo, a popo samo gleda šta bi i kako 
bi poučio momčuljka. Neće on njega učiti na ono što za popu 
ne bi bilo dobro da momčuljak zna, već će ga učiti onom čime 
bi momčuljak mogo biti od hasne. Pokaziva on njemu kudan 
Vodi priki put na njive, di je koji panj na mrginju, da deran zna 
ako bi komšija odoro štogod i sve tako redom. Tako u tom raz- 
govoru su došli i na jedan do, a kad je popo pogledo, tamo se 
dva magarca zasigravaju straboga. Kako je popo to vidio, a on 
će na momčuljka: 

— No, sad ćemo okreniti rudu kući, al oma'. A znaš li 
zašto? 

— To vam neću kazati. Ono što ne znam ne možem ni 
kazati. 

— E onda upamti šta ću ti kazati: kad se magarci zasigra- 
vaju, znaj da će onda biti kiše. 

— To nisam znao, al ću upamtiti, — momčuljak obeća al 
kake je lake pamte, on je to zaboravio dok još nije dobro ni 
kazo. 

Očli su kući i sad su proveli dan ko i drugi. Pridveče su 
zaključali kapiju, ta ko bi onda dolazio popi, i svaki radi svoj 
poso. Sluškinja u kućerici kuva večeru, momčuljak će popinom 
ocu oprati noge, a popo radi šta oće. Kućerica je bila baš na- 
spram pendžere za kojom je sidio popin otac i starac vidi sve 
što se događa u kućerici. On vidi, al momčuljak ne vidi kroz 
pendžer ni nebo, kad je sagnut nad didinim nogama. A momak 
ne bi gledo baš i da može, jel je njemu glavno da se zavuče u 
zapećak. Ne bi on gledo, al se najedared trgo na to, da je popin 
otac lupio šakom po daski i smrnđo štogod srdito. . 

Momčuljak je na to i neotice poskočio i zablenio se kroz 
pendžer. Kad je pogledo u kućericu, a tamo ima šta i viditi. 
Tamo je šala i cirik, sluškinja trči okolo, a popo za njom. Mom- 
čuljak se zablenio, al ga dida oma" otiro s pendžere. 

— Baš je za tebe da gledaš to što nije ništa. 

Za momčuljka, kaki je siromak bio nesvaćen, to i nije bilo 
ništa. Vidio, a ko da i nije vidio. Čim je opet počo prati didine 
noge, on na drugo nije ni mislio već na to kad će brže dobiti 
večeru. Nije tu ni prošlo vrimena, a sluškinja zove momčuljka, 
da nosi večeru i sebi i popinom ocu. 

— Hajde dok sasvim ne zakiši, — viče ona. | 

Momak je istrčo i onda vidi, da je kišica počela padati. 

— Oho, dakle pada, — popo će kad je vidio da se nebo sve 
više mrači. — No, šta sam ti danas kazo, jesi zapamtio? — za- 
pitaće momka. | 


kavi mapi .€ 


Di je momkova pamet!? Popo je njemu taj dan tušta na- 
kazivo, a momak jedva drži u glavi i što je čuo malopre. Al 
kad je razabro da je o kiši divan, onako ko kroz maglu se sitio 
da je kaki divan bio o magarcima, al se još više sitio šta je 
malopre kazo popin otac. I kaže on popi: 

— Sićam se štogod, gospodine, sićam se i kazaću vam posli, 
samo vi meni kažite prvo, zašto su baćo kazali, kad su malopre 
vidili di se zasigravate sa sluškinjom, da ćete još natirati kišu?! 

Kad je popo čuo taj divan, on je prvo zanimio. Pogledo se 
sa sluškinjom i kad se malo izduvo od bisa, momku će: 

— Znaš šta, sinko, od sutra da se ne mičeš više od baće. 
Vidim da ti već znaš sve što svršen čovik triba da zna. Neću 
ja tebe više učiti, a još bolje će biti ako ti i mom baći daš od 
one pameti što imaš na pritek. 


Pričala Joca Šević-Cvancik 

MOMAK, GAJDE I POPO 


U davna vrimena živio jedan siroma' momak. Nije bio 
samo siroma već siroče od ponika. Mater nije ni upamtio, a i 
oca je izgubio čim je dorasto za svinjara. Otac je bio cilog vika 
tuđ sluga i makar koliko hrnjo i postio, jedva je jedne gajde 
zapatio. Momku drugo iza oca nije ni ostalo. 

Al su te gajde vridile više neg ma koje blago. Kadgod je 
tuga tila sviti gnjizdo na srcu, momak je zasviro u gajde i oma? 
mu se razgalilo oko srca. Tako se nije bojo života, makar je 
teško dolazio do korice krušca. 

Ide on jedared po svitu i dođe do salaša jednog pope. 

— Kuda ćeš, sinko? — zapita ga popo. 

— Tražim sebi života. 

Tom popi je već prošlo kroz šake svita i svita, pa o'ma* po- 
zna ticu po perju. Vidi on, da je momku već odavno drum i 
krilo i slime nad glavom, a da se 'rani ko nebeske tice. Zato mu 
o'ma' i kaže: 

— Sinko moj, meni baš triba sluga. Ako si vridan krušac 
sebi zaraditi, kod mene ćeš imati sve nebeske darove. 

Momku se dopo ovaki razgovor, a kako je od ponika na 
tvrdom poslu odrasto, svrbile su ga ruke čim su skrštene. Pri- 
miće se on službe, samo ako može kadgod i u gajde zasvirati. 

— O, kako ne bi mogo, — na to će popo. — Možeš, sinko, 
možeš kod mene u gajde svirati koliko ti srce želi čim budeš 
imo kada. 

Kad je tako, pogodba je gotova. Ostavi momak gajde pod 
slime u volarici i oma? se zasuče za poso. Radio je sve do mraka 
i bome je za kratko vrime salaš pozlatio. Ne radi, već mete poso. 
Kad je došlo vrime večeri, on se lipo umije i zaište peškir da 
se otare. 

— Nemoj tarmati nebeske darove! — s'vituje njeg popo 
misto peškira. — Vitar, sinko, vitar je nebeski dar: na njemu 
se suši. 

Ode popo za večeru, a momku se koža ispucala tako, da je 
od prve ruke naučio kaki su ti nebeski darovi koje mu je popo 

spremio. Popi se sav podvoljak kupa u masnoj rosi, a momku. 
metnio na prag pladanj ritke tarane. Sluga ne kaže ništa, već 
smiri soparnu večeru i ode u košaru da namiri marvu. Evo 
malo posli i pope, pa mu je dao posla sve dok se nisu oglasili 
prvi pivci. Popo onda kaže: 

_ E, sad već hajdemo odud, da konji miruju. 

Izađu oni, a popo zaključa košaru i ode na spavanje. Nije 
momku zaželio ni laku noć, već ga ostavio prid košarom ko ko- 
mad kamena. 


— A di ću ja noćiti? — momak vikne, kad je vidio da se 
popo zaključava u salašu. 
— Velika je strija nebeska, biraj darove koje oćeš, — popo 


kaže iza zaključani vrata. 

Šta će momak kad se tako pogodio, već nađe jednu dasku 
i namisti je pod zid. Legne na dasku da ga zemlja toliko ne ladi, 
a zavuče se pod zid, da ga rosa ne poškropi. Nije spavo gore 
neg dok je bio na drumu, pa je rano skočio na noge. Kad je 
popo usto, a momak već zasukan na poslu. 

— No, jesi li štogod klapio? — popo zapita. 

— Bome jesam. 

— A šta! 

— Štogod i lipo i pametno. Javio mi se u snu otac, pa mi 
kaže: sinko, svaki se na svojoj koži uči. A bome, kad mi je za- 
bridila ispucana koža, vidio sam da moj otac ima pravo. 

Popo se slatko nasmijo i kaže: 

— Bome ima pravo. I to nemoj nikad više zaboraviti. 

— Ja neću, al nemojte ni vi zaboraviti. 

Popo se smije, a ni ne sluša momka, već samo uživa kako 
mu se koža od vitra ispucala. 

Drugi dan je prošo ko i prvi, a za njim svi redom. Popo 
ne da slugi ni da pošteno odane, a *rani i odiva ga nebeskim da- 
rovima. Momku nije pravo, al ne tuži se ni na post ni na kost. 
Jedino mu je dozlogrdilo što ne može da razveseli srce. I je- 
dared će popi: 

— Kad ću ja već jedared i u gajde zasvirati? Ovako će 1 
plišanj poisti. 

— Sinko, čim dospiješ sviraj koliko ti srce ište, — popo 
kaže, al takim medenim glasom da bi se i čela zasladila, samo: 
kad mu u srcu ne bi bio otrov. | 

Momak zna s kim se uortačio i ni ne pita zato što se nada, 
već da onog još navrka, da ore dok ne naore. A u popi vrag se 
razmarvašio i sve vreba di će nazlabati momka. I čim je čuo, 
da momku srce plače za svirkom, a on njemu: 


KI 

— Danas ćemo nas dvojca raditi zajedno. Ja ću čuvati 
krmaču na paši, a ti ćeš malo raskopati jedan stari mrginj. Bar 
ćeš malo istegniti prste, da bolje možeš šarati na gajdama. 

Popo se pritvara ko vrag prid kišu, al se i momak pravi da 
je nedočuvan. Popo skinio s pajante toliku motiku, da bi od nje 
mogo iskrojiti i tri. 

— Oho, ovo ko da nije motika s OVOg Svita, već nika nebe- 
ska! — momak se bajage još i obradovo. 

— E, moj sinko, ni zubača u mrginju nije mala ni plitkog 
korena. I ja sam se začudio, kad mi je niki pijani kovač iskovo 
ovu motiku, al mi je on kazo: ,,Ko zna za čega će biti dobra ova 
motika?!'"? 

— Bome, to jedva ako ko zna, — i momak pri vati rič. 

I odu sad nji' dvojca. Popo vodi krmaču na lancu, a mo- 
mak vuče motiku. Do ledine je zaparložena njiva. Zubača se 
na njoj raskorenila bolje neg da su je timarili. Popo je vezo 
krmaču za kočić i lipo se izvalio na ledinu. Momak kopa i znoji 
se. Lio bi znoj od same motike, kad nije krojena za čovika, al 
je još udarila i nika zapara. Nigdi drveta, al ni bundevinog 
lista, da se čovik zakrili ladovinom. I popo dahti, al se on za- 
krili bar iza krmače. Tako je prišlo već i podne, a momak samo 
kopa, kad se na nebu najedared zgusnu veliki oblaci. 

— Bilo bi vrime, da već i užnamo, a pogledajte i kaki 
oblaci se spremaju. Može nas uvatiti nevrime, a tu nemamo di 
da se sklonimo, — momak kaže. 

— Samo ti radi, šta se bojiš oblaka? Ne vidiš kako mirno 
radim i ja? Eto, čuvam krmaču od jutros, a ne tužim se, — popo 
odgovori straboga ozbiljno. 

Još se i protego ko mačak na suncu. Kad je tako, momak 
neće više kazati ni riči, već samo odmiri veliku motiku i po- 
gleda oblake. Što je čeko, to je uskoro i bilo — iznenada udari 
led. Prvo je zakvrco sitan ko grašak, al začas udari led ko go- 
lupčije jaje. Popo je đipio ko oparen, a momak samo sio u 
mrginj i digo motiku iznad glave. Led zvoni po njoj, ta prava 
pisma, a momku je strija iznad glave da bolju nikad nije imo. 

— Led svira u motiku, da ni ja ne bi bolje sviro u gajde! 
— momak poviče od veselja. 

Al popo nije tako veso, jel je led ošinio po njemu ko da će 
se sav oblak istresti na popovsku kožu. Skočio je da se i on 
skloni pod motiku, al na njegovu nesriću i krmača se tila skla- 
njati i kako se otimala, tako je popu i splela u lanac. Popo je 
pao, a krmača priko njega. Što led većma tuče, većma se ofi- 
maju i popo i krmača, a što se više koprcaju, sve više se sapliću. 


i 


3406 


Led se nije dobro još ni ispado, a od pope je bilo svašta. Sav je 
opigavio od modrica i čvorga, kako ga je led istuko, a ni trag 
krmačini' papaka nije bio baš taki ko kad je popu mater milo- 
vala u kolivki. Krmača se uzbunila, pa gazi i grize, popo jauče 
i zove u pomoć, al se momak ne miče ispod motike već kaže: 

— Gospodine, šta ste se uzjogunili toliko?! Ako su za mene 
nebeski darovi, valjda vama priliči malo nebeskog blagoslova! 
Jeste li svet čovik el šta?! 

— Ne pridiči, već ubi motikom ovu prokletu krmaču! — 
popo drekne. 

— Otkud bi bila prokleta, kad je čuva tako svet čovik?! A 
meni je motika dobra i za striju. Vidite, da je onaj kovač imo 
pravo, kad je kazo: ,,Ko zna za čega će motika biti dobra?" 

Ko zna dokle bi teko taj razgovor, da se lanac nije otkinio 
i krmača otrčala, al tako, da joj ni traga nije ostalo. Podivlja- 
čilo se živinče, a valjda se uplašilo da je popo ne prokune što 
ga je tako izgazila i izgrizla i ode ko da su joj žeravu metnili 
u uvo. U to i ledeni oblak prišo, pa se popo kojikako iskobeljo 
iz lanca. 

— A šta je nisi barem ubio, pa bi napravili dobru daću, — 
počne on stenjati, a ne zna di bi se prvo opipo. 

— Jako su mi se stanjila criva od ritke tarane, bojim se da 
bi mi naudila masna 'rana. A di bi ja i smio dirati u knmaču, 
kad to nije nebeski dar? 

Kad je popo čuo taki razgovor došlo mu je da momka za- 
guši, samo kad bi mogo od silni' modrica i čvorga. Vidi on, da 
se mora pokunjiti, ako neće da ga momak ostavi na ledini. 
Zato okrene razgovor i lipo oko momka i namoli ga, da ga od- 
vede do salaša. 

Prošlo je sad vrimena, pridigo se popo, al sad samo reži na 
momka. Tarana je i dotle bila ritka, al je sad i plisniva. Tiro 
ga je i dotle na poso gore neg živinče, al sad mu ne da noćiti ni 


pod zidom. A momak samo trpi i ćuti. Pogodba je pogodba i kad | 


on iz nje dobija svoje, čekaće da i popo izvuče što mu pripada. 
A ko čeka taj 1 dočeka. 

Jedne zore digli se crni oblaci, a siva u njima i grmi ko da 
se nebo zapalilo. Kad je popo to vidio o'ma' su mu zabridile sve 
čvorge od leda, al je i poskočio od radosti. 

— E, sad ću ti se, momče, osvetiti! — promrnđa on i ode 
do sluge. 

Prinemaže se, da se momak kako ne bi sitio. 

— Slušaj, sinko, danas pušti sav poso. Iđi na moje njive i 


ledine. Evo oblaka. Oblak mi je krmaču otiro, on će je možda 

i dotirati. Ako bude tako, ti je uvati — to nek ti je današnji 
poso. 

Prinemago se, a ne prinemago se, popo momka ne može 
privariti. Ode momak na njive, al ga ni briga što će ga kiša 
politi. Nije to _ njemu ni prvi ni poslidnjiput. Nije se popo pri- 
Vario — jedva je momak zašo u njive, a kiša pala ko da se nebo 
otvorilo. Al se popo privario u tom, da će momka i kaki dobar 
led tući, i da će momak po kiši tumarati do mraka po njivama. 
Čim je dobro prokiso, momak se vratio i šćućurio pod salašom. 
Nije on tu dobro ni stigo, kad u dud pod salašom pukne grom 
i rascipi ga do panja. 

Grom nije dud upalio, al momak zađe oko salaša i sve 
strije potpali. Kad se popo sitio, a njegove staje sve u plamenu. 
Trči popo, al trči i momak. 

— Spašavaj konje i marvu iz košare, — drekne popo. 

— Nemam kada, — momak poviče — ja sam samo dotrčo 
da uzmem gajde, a ni to ne bi', da krmača nije natrčala odan. 
— Kaka te krmača sad spopala, kad mi sav salaš gori?! 

— Kaka krmača?! Zar vi niste vidili, da je baš sad odan 
natrčala krmača po koju ste me poslali?! O, gospodine, da vi 
niste dreknili, baš bi utrčala u obor. Oblak je dono, al ste vi 
sve pokvarili, a ja trčim za njom priko njiva ko brez duše. 

Momak srićno iznese gajde i ode pod ambar. Popo trči 
okolo i sve jauče, al neće u vatru. Momak skinio svoju pode- 
ranu kabanicu, pa je raskrilio nad plamenom. 

— Sta to radiš, luda glavo, već spašavaj, što se još može, — 
drekne opet popo. 

— Ja sam gajde već spasio, — momak odgovori, a da bi 
pokazo još i zasvira u nji". 

— Još je tebi do svirke?! 

— A zašto da nije, kad imam kada? Zar nije taka po- 
godba?! 

Kad je popo čuo taki razgovor otrčo je oko salaša ko da 
biži od pameti. 

— Ta nemojte, gospodine, trčati, — nasmije se momak — 
sad već ni tako nećete stigniti krmaču. Dok ste me tu zadrža- 
vali, ona je cigurno opet otrčala digod u šumu. 

Popi je sad već bilo i priviše. Od salaša mu je jedva ostala 
koja čađava greda, a sluga ga još nazlaba. Zajauče popo tako 
kako nije ni kad ga je krmača grizla i papcima derala. Jauče 
on, a momak će lipo: 

— Gospodine, šta jaučete? Niste valjda zlobni na moj ne- 
beski blagoslov?! 

Popu spopala nevolja 1 s liva 1 s desna i nije ni čudo, što je 
zaboravio čime je kadgod momku trunio pamet i sad poviče: 

—Kaki te je sad još i nebeski dar spopo, kad mi je uni- 
šteno sve do temelja?! 

— O, gospodine, zar ne vidite kako sam prokiso?! 

— Vidim, vidim, — popo drekne — al kaki je to nebeski 
blagoslov?! 

— Što sam prokiso, to nije nebeski već vaš blagoslov, al 
ovaj grom jeste za mene nebeski dar. Kako da nije, kad je zato 


puko u salaš, da moje krpe osušim na nebeskoj vatri, — mo- 
mak se nasmije i svoju poderanu kabanicu samo namišća iznad 
plamena. 


Popo je sad vidio, da oko nebeskog dara i blagoslova nije 
baš sve u redu, al mu nije ostalo drugo, nego da jauče. Kad se 
sit naplako, najedared će momku snuždeno, ko da su nji dvojca 
živili na jednoj korici kruva: 

— Osto sam na goloj zemlji, šta će mi sad sluga?! Hajde, 
da se raskrstimo. 

— Vaša volja, gospodine, samo mi je čudno da se sad ra- 


stajemo, kad smo baš postali par jedan drugom, — momak se 
smijucka ispod brka. ! 

— Kaki smo mi sad odjedared parovi?! — popo se opet 
rasrdio. i 


Momku nije ni tribalo drugo, već da popi što više uzavre | 
žuć, pa se nasmije: 

— A kako ne bi bili: ja na goloj zemlji, vi, gospodine, na 
goloj zemlji. Triba li tu džak bolje zakrpe?! 

Kako je to bila subata, nagode se, da će nedilju još pro- 
vesti zajedno, a zatim će kud koji. Drugi dan popo je moro ići 
svojim zanatom, a momak kaže: 

— Ja neću na pridiku. Bolje ću čuvati salaš. Znate kako 
je, može kogod da ukrade štogod. 

Da popo taj dan po zanatu nije moro biti čovik blage riči, 
krstio bi momka svakako, kad je čuo taj razgovor i pogledo na 
izgoreno dobro. Ovako je samo proguto štogod nasuvo i očo 
rondzajući. Kako je popo pridičio te nedilje, to momak nije 
znao, al kad je popo došo s posla, našo je momka di lije gorke 
suze. Popo je pomislio, da u sluginoj glavi nije sve u redu. Sveti 
čovik se začudio: da ovom momku nije još i žao što mora otići?! 

— Šta si sad puštio piskove?! — zapita ga. 

— Ta zbog vaše lipe pridike, — momak jica, da se sve guši. 

| Popo se sad samo začudio i jedva je izustio: 
E — Otkud plačeš zbog pridike, kad je nisi ni slušo?! 

— Slušo sam ja ranije i sad zato i plačem nad sobom, — 
momak je zaintačio u plakanje i roni suze ko jesenja kiša. 

Kad je popo vidio tolike suze, počela je i njemu pucati kora 
oko srca i gotovo je momka još i požalio. 

— Šta možeš ti plakati nad sobom zbog moje pridike, kad 
se ne sićam da sam te kadgod spomenio u pridiki? — počo je 
momka tišiti. 

Momak će onda otrti suze i kazati: 

— Ta ne plačem ja nad sobom zato što ste me spomenili, 
a još manje što me niste spomenili. Plačem zato što i ja ne 
znam tako lagati ko vi, jel kad bi bar desetinu znao, ja ne bi 
bio vaš sluga, već bi i ja stenjo pod salom. 

Kad je popo to čuo, za tren oka mu se razdanilo prid očima, 
al mu se o'ma' i smračilo. Otkud ovaj zna, kad nije bio tamo, 
da je već danas udario pokoru na ljude, da mu ziđaju novi sa- 
laš?! Popo se zacrvenio ko srditi pućak i kad je onda dreknio, 
sav salaš bi se zatreso od glasa, samo da ga je još bilo. Momkova 
je srića, što je svaka greda izgorila, drugačije bi ga popo omi- 
lovo kakom motkom. Ovako je samo viknio: 

— Nije dosta, što su danas svi krajčili čim sam i' pozvo na__ 
mobu, još ćeš me i ti nazlabati?! Al o'ma: iz moje kuće! 

Popo je srdit, al momak nije plašljiv. I on se izbekario: 

— Vidi sad čovika! Niste me puštili u nju ni dok ste je 
imali, šta me tirate iz nje kad je nemate?! Dajte mi službu, al 
onako zemaljski, a vama zadržite sve nebeske darove, pa ću i 
ja otići ljudski. Ako nećete tako, a ja ću bome ostati, da vam 
,pomažem' ziđati nov salaš. 

Popi je srce pucalo od bisa, al mu je pucalo i prid očima. 
Vidio je, da je momak tvrđi ora? neg on, pa je okrenio kabanicu 
1 počo ljudski. Mora i tako, samo da se kurtališe sluge. 

— Dobro, a šta da ti dam? Ostala mi je samo ona krmača 
što je pobigla. Eto, nek ti je načast. 

— Primiću je, — momak kaže — samo je, gospodine, vi 
u'vatite. Od mene biži ko luda, jel misli da je oću ubiti onom 
velikom motikom. A vas mora da Voli, kad ste se onako bratski 
grlili na ledini, — momak ga je dočeko. 

Popi se privrnio sav svit, kad je čuo kako su se usta pro- 
rizala u momka, za kojeg je mislio, da mu je glava samo zato, 
da ima na čemu nositi šepicu. 

— Sta oćeš, govori već jedared, samo da te moje oči više 
ne vide, — dreknio je ko lud. 

Momak se bajage razgledo po paljevini i na kraju će: 

— Gospodine, kad već drugo ništa ne vidim u vas, osim 
ove kese dukata što vam je za pojasom, dobra će mi biti i ona. 
Za nju ću vam kazati još i to, šta sam poslidnjiput klapio u 
vašoj kuci. 

Kad je popo to čuo, znao je da mu niko i ne kaže, da će 
ostati brez dukata. Momak je pokazo zube, a popo je bio stari 
kurjak, znao je od koga se triba bojati. Sad je pobisnio, što ovog 
momka nije ranije upozno do bile džigarice, već samo sad, kad 
je već kasno. Trgo je kesu s dukatima i dao je momku, samo 
da ga se već kurtališe. Onaj je lipo uzo ono što je zaslužio, a 
zatim je kazo: 

— Noćos mi je otac dolazio na san i prišapljo mi: ,,Reci 
tvom popi, da se čovik na svojoj koži može učiti, makar se 1 


čuvo od tog, da mu je vitar ne ispuca". 


Svega je još to kazo, a zatim se slatko nasmijo, pritisnio 
mišinu od gajda i očo svirajući, a popo osto plačući na goloj 
zemlji. 


Pričao Luka Kopunović 


MALA DROPLJA I VELIKI VREBAC 


Bio tako jedan popo u selu i imo svega jednog slugu-poku- 
ćara. Šta popi triba — sluga je sve. Kad triba zvoniti, sluga 
zvoni, kad triba svinje čuvati, sluga je svinjar, a kad se kopa 
on je za motikom. Nema posla što se za slugu ne vaća i od 
prolića do jeseni popo ne bi dao slugu nipošto. E, al došla i zima, 
pa zemlja spava i došo red da i sluga oda'ne malo. 

slugi je to dobro, al popi ne iđe u račun. Ono malo zvo- 
njenja dica bi obavila i od zabave, a popo bi našo puta da mu 
kogod svrši i ono malo posla oko kuće, a da nikog ne mora 
raniti. I teško je popi i gledati kako slugi služba teče i priko 
zime, a drugog posla i nema osim što zazvoni, navuče ogriva i 
namiri marvu, raspe koje zrno živini i vodi brigu o svinjima. 

Popi nije to ništa što je sluga od prolića do jeseni svaki 
dan i ranio i kasnio, žao mu je što siromak sad ima malo od- 
mora. I ne da vrag mira popi, već po cili dan vreba kako bi 
zapo u slugu i otiro ga. 

Tako je on jedared izašo u avliju, kad je sluga 'ranio svinje. 
Na kamari se skupili vrepci i vrebaju kako će i oni doći do 
prikrupe. I čim su svinji malo narasipali iz alova, jedan sleti 
u obor.. Kad je popo to vidio, a on će najedared slugi: 

— Ej, ti, što ne otiraš tu droplju?! Ta će po'isti prikrupe za 
jedno svinče. 

— Alaj, gospodine, kaka vas droplja spopala, kad ja ne 
vidim drugo osim ovog vrepca? — sluga se sav spleo. 

— Šta je? Ti ćeš od mene praviti ludu?! Taki čovik neće 
dalje 'isti moj kruv! 

Popo se ociko na slugu i neće ga više puštiti ni unutra, već 
ide da mu izbaci bućur. E, al kad je sluga vidio zašto je popo 
mutio, a on potrči prid njega. 

— Gospodine, ta je li vi za ovu droplju kažete što je kod 
alova? A ma što niste tako kazali?! Dabome, to i ja vidim da je 
droplja, samo mala. 

Šta će sad popo kad vidi, da nije samo on tako mudar, da 
se zna praviti lud. Ode unutra, ta od bisa sve ne zna šta će. Tako 

je bisnio cile zime i jedared je došlo i proliće. E sad poso sve 
jedan drugog stiže i popo neće slugi ni blizo, samo nek onaj 
radi. Tako poso za poslom, a sluga čega se lati sve dotira za ru- 
kom, kad je vridan da mu u tom nema para. I jedared je počo 
kositi popino žito. Litina je bila lipa, al je žito najedared pri- 
platilo i nema čekanja, već kosi danas-sutra ako nećeš da se 
ospe. Sluga i risaruša kose, a popo se naspavo i izašo na njivu, 
da vidi kako se radi. Baš kad je popo došo do sluge, a s dola 
naletila jedna roda. Kad je sluga ugledo rodu iznad popine 
glave, a on će na njega: 

— Gospodine, otirajte štapom tog vrepca, šta da vam boba 
žito? 

Popo pogledi gori, niki se namrkosio i na slugu će: 

— Čovče, jesi ti s'vaćen?! Šta babunjaš o kojikakim vrep- 
cima kad je to roda. 

Slugi drugo nije ni tribalo. Lupio je popinu kosu ,o zemlju 
i oma' ode pod krstinu, da uzme svoje bulje. 

— No, šta ti je sad?! — popo se sav zablenio. 

— Još vi mene pitate?! Nije dosta što vam radim, još ćete 
vi mene praviti i ludim? S takim čovikom ja nemam više posla. 

Kad je popo čuo taj divan, a on potrč za slugom. Uvatio 
ga za rukav i sve igra oko njega. 

— Alaj, sinko, ta šta ne kažeš da je divan o ovom vrepcu 
što je sad naletio? Daborme da je to vrebac, ta to vidi i lud, 
samo je to veliki vrebac. 

— Zato kažem! — sluga zapriti. — I još kažem i to, da se 
otsele vladate ljudski, jel ako se vaša droplja zimi toliko skupi 
od mraza, da postane vrebac, moj vrebac liti od vrućine nara- 
ste toliko da postane roda. Zato se sa mnom nemojte više šaliti 


za bilog dana, jel ako se ja s vama počnem šaliti u mraku, za: 


vas dobro biti neće, makar ste za sebe ocigurali misto iza rajski 
vrata. | 


Pričao Marko Vojnić-Purčar 


23 Hrvatske pripovije.ke 


MALO NEMA, TUŠTA IMA 


Bio tako jedan kirdžijaš, koji je svašta volio osim raditi. I 
kirdžijaš je posto zato što je mislio, da je to još najlakše: malo 
natovariš i samo sidiš na kolima. Al ne voli on ni da ga tuče 
kiša i vitar, pa se o'ma' zasitio i tog posla. 

I šta je izmislio? Otvoriće mijanu na jednom raskršću di se 
ukrštaju putovi za varoš iz nikoliko sela. Dobro je to naumio. 
Slroti kirdžijaši se sve udrvene dok ne dođu na kolima do toga 
raskršća, a di je još varoš? Zimi se promrznu i drugo ni ne žele, 
već da se u mijani malo ogriju i vatrom i čašom. Liti ispleze 
jezik od vrućine i žeđi i jedva čekaju da dođu u mijanin lad i 
da ugase žeđ. 

Otvorio je mijanu, pa kaže kirdžijašima: 

— Ljudi i braćo, ja znam šta je život. Ne brigajte, u svaki 
čas ću vas podvoriti. Neće mi biti teško ustati u ponoći, samo 
vi zakvrcajte. 

Tako je to i bilo isprva, dok je imo jedno rđavo burence i 
koji fićok za rakiju. Dotle je poštivo kirdžijaše. E, alseu mijanu 
namrsile i gazde iz okolni' salaša, pa se tu udarilo u svirku, u 
kartu, i počo se novac bacati. Mijandžija se ni sitio nije, a on 
natučen novaca ko ker buva. I da vidiš kako se čovik privrne?! 
Sad on dobro zagleda kome će digniti šešir, kome će samo prst | 
digniti do šešira, a kome će ustati na noge. Ako se nađe koji 
bačćkoš da tira kera, borme tog dvori i po tri noći, al ako zasidnu 
kaki sustanuti nadničari što iđu iz radnje, a on na nji još dok 
se ni ne smrkava: LJ 

— Hajte, ljudi, valjda i vi triba da iđete vašim kućama. 
A neću ni ja valjda siditi tu za čašu vina, triba i meni spavati. 

Zaboravio je ko je bio još koju godinu ranije i sad najviše 
ne trpi kirdžijaše s kojima je ranije kruv zaradđivo. Oni vide 
dobro kaki je vrag ušo u njega, al šta će kad mu se u nevolji 
moradu zatrčati? 

Jedne jesenje noći kad se sklopila čobanska kiša, stigli baš 
ti kirdžijaši do njegove mijane, al još dosta zarana. Tako nikud 
oko prvi' pivaca su mu zakvrcali na pendžer. Kvrcaju oni, lu- 
paju na vrata, al nadugo će njev mijandžija, a mrkosno: 

— Ko je, šta je? 

— Šta ti je, jesi lego na uši?! Mi smo, — viču oni spolja 
kad su ga već pokrenili iz kreveta. 

— Koji vas je vrag sad nano kad me baš uvatio prvi san? 
Sta bi? — rogoza on otud. 

— Znaš valjda šta bi: imaš vina? 

— Šta ja znam? Koliko bi? 

— Vidi sad čovika! Nećemo se valjda opijati kad smo po- 
slom za putom. Znaš šta iđe na čovika: po litre za vrat i dosta. 

— Nema, — ozovne se mijandžija i kirdžijaši čuju di je 
zalupio vrata i ode iz mijane u sobu. 

U to je kiša počela liti ko da se nebo otvorilo. Jedan od nji? 
kaže: 

— Ljudi, di je još varoš, a nas već može ciditi. I sirotim 
konjima će prokisniti i koža, a i sve što je na kolima. Da mi uti- 
ramo kola pod naslame, a ja ću piti makar i do zore, dotle će 
se valjda ovrimeniti. Bolje je piti, neg propasti. 

Ljudi vide da čovik ima pravo i opet zalupaju onom. 

— Hej, daj na svaku glavu po pet litara za početak. 

Mijandžija se o'ma' ozovnio: 

— Koliko vas je? 

— Priko deset! Imaš toliko vina? 

— Biće, biće koliko ustriba! 

U mijani se o'ma' upalila i svića, vrata sve lete na šarkama 
tako se otvaraju. I nije mijandžija više ni sanjiv, nema tu više 
ni ružne riči. I pod naslamima je bilo oma' mista za konje i 
kola. Boljeg mijandžije ne možeš ni tražiti. Siroti kirdžijaši od 
nevolje počeli, a onda od veselja produžili. Kirdžijaško grlo ši- 
roko, pa je nuz svaki pet litara došla još po koja. Tako je to 
bilo sve do zore, a dotle je i kiša pristala, put se ocidio i mijan- 
džija nji lipo ispratio. 

Lipo su se s njim i kirdžijaši rastali, al kad su se drugi dan 
otriznili i vidili kako i' je opapuljo od sve zarade, borme su 
obećali da mu to neće zaboraviti. I nisu šale svraćali kod njeg 
kad nisu morali. Tako je sad vrime prolazilo, kad su jedne 

mračne i vitrovite noći ti kirdžijaši opet stigli do mijane. E, al 
sad kiša ne pada, a ljudi žure da što brže stignu do svoji' kuća. 
Neće oni svraćati. Oni neće, al kad su prolazili isprid mijane, 
jedared samo čuju di iznutra mijandžija viče iz sveg glasa: 

— Ljudi, u pomoć! Ne čekajte, već opkolite kuću i navalite! 

Kirdžijaši stali i čuju da se mijandžija unutra otima. 

— Šta ti je? — zapitaće jedan kirdžijaš. 

— Ne pitaj, već tiskajte! U kući su mi haramije! Jedva sam 
čeko da živ čovik naiđe! Ne čekajte da me ubiju! 

Kirdžijaši čuju da mijandžiju kogod gužva, a mora da mu 
oće i usta začepiti, kad krklja ko priklano krmče. I zaboravili 
bi da se srde na mijandžiju, pa se već krenili vratima, al će na 
to jedan matori: 

— Čekajte samo, da ga štogod pitam. Hej ti, mijandžijo, — 
poviče onda na pendžer, a koliko je ti' haramija? 

— Dva! Svega dva! 

— E, za toliko malo se mi ne možemo zadržavati. Čekaj 
dok ti dođu bar pet. 

sotim kirdžijaš sio na kola, pa će kreniti konje, a drugi 
za njim. 

— O, ljudi,-u pomoć! — jauče onaj iznutra. 

— Ta jesmo ti rekli da za dva haramije nemamo vrimena, 
ko što ni ti za nas nisi imo po litre, već samo pet litara vina, — 
poviču još i krenu konje. 

Kad su se drugi dan vraćali, a od mijandžijinog dobra ima 
još samo malo pepela, a on sidi u jendeku i plače. 

— No, eto, sad su mi odneli sve novce, a dobro mi sve za- 
palili. Sad možem tu siditi i prositi. 
= — To možeš, a ako tu bude novi mijandžija, bar će se na 
tebi moći naučiti pameti, — kirdžijaši su ga lipo dočekali. 


Pričao Marko Vojnić-Purčar 


NAJGORA KLETVA 


Bilo jedno selo u kojem ni najveći siroma' nije bio pravi 
siroma', jel nije bilo kuće kojoj ne bi rodio godišnji kruv, el 
da u kačici ne bi bilo masti za zapršku. Ne bi se tu niko od 
grijote potužio na život, da jedared nije na selo pala prava po- 
kora. Jedne tavne noći počela kradnja i od tog vrimena joj 
nikako kraja. Kako mrak padne, komegod moradu nestati svi- 
nji, kokoške, el već ma šta. Jedan ostane brez kruva, drugom 
otiraju 'ranjenike, treći ostane brez mastila i počeli ljudi upo- 
znavati nevolju. Kome će se zatrčati da uzajme, već najvećem 


bogatašu u selu. On se doduše najviše tuži na poharu, al zato. 


ne odbija nikog. 

— Dobro, nemoj kazati da ti neću u nevolji pomoći, al ruka 
ruku pere, — kaže on jednom kojem su odneli žito s tavana. — 
Dacu ti žita do nove 'rane, al ćeš mi doći dan-dva kositi. 

Drugom da masti, al taj nek mu dođe dan-dva kukuruze 
kopati i tako malo po malo jedva je ostalo koga da bogatašu 
nije dužan i da mu ne radi u mobu. On svakom može dati, a 
baš on se najviše tuži kako mu iz noći u noć nezvani gosti raz- 
vlače kuću po mraku. 

Išlo bi to tako ko zna dokle, jel nikako da se lopovima uđe 
u trag, da u selu nije živio niki vickast čovik. Bile su u njega 
lipe pučke, pa kad će već biti za klanje, počo se i on nadati 1o- 
povima i kaže ljudima: 

— Ucćemo mi u trag tim nevidljivim gostima. Ko se opeče, 
taj i nateče. 

— Kako ti to misliš? — pitaju ga. 

— Kad bude vrime i vidite, onda ćete znati. 

Dok pućke nisu bile za klanje, noćile su na dudu, al sad 
i je počo zatvarati u kokošinjac. 

— Ta zatvarali smo i mi živinu, zaključavali tavane, ve- 
zali kerove nuz svinjak, pa su opet ukrali šta su tili, — ljudi 
mu kažu. | 

— Ko se opeče, taj i nateče. Samo to nemojte zaboraviti, — 
ovaj njima samo to kaže i ništa drugo. 

Prolazilo je sad vrime, ljudi paze na svoje siromaštvo 1 
dan i noć, al svako jutro komegod osvane prazan tavan, svinjak 
el kokošinjac, a za lopovima ni traga, ko da ga vijar za njima 
zamete. A onaj vickasti čovik se uveče zatvori u kuću i spava 
sve do zore, ko da ga nije briga za pućke. Nije on ranije usto 
ni taj dan, kad mu je žena još u zoru nadigla graju, da pućkama 
nema ni traga. Kad je čuo, on je zapito ženu: 

— A da li visi u kokošinjcu nad vratima košnica? 

— Ne, na zemlji je sva razlupana. Valjda su je lopovi lu- 
pili o zemlju. 

Čovik se slatko nasmijo, pa se u krevetu privrnio na drugu 
stranu i zaspo opet ko pravi. Kad je sunce već otskočilo, čovik 
spremio čitav bućurić perušaka i ode lipo bogatašovoj kući. 

— Šta ćeš o'ma' nazlabati čovika? — pitaju ga ljudi kad su 
čuli kud iđe, a već da su mu pućke pokrali tu noć, to su znali. 
—— Brez pućaka ćeš još imati kruva. Nisi valjda poranio čoviku 
da ti uzajmi, kad te nevolja nije još ni pritisla? 

— Ta kako uzajmljivanje? Čovik je bolestan, zato iđem 
da ga obađem i pomognem što možem. 

Iznenadili se ljudi otkud on sad jedini zna da je bogataš 
bolestan, kad se jutros nije mako iz kuće, a od nji niko nije 
čuo za tako što. I šta će, već pođu s njim. Jedan je otrčo još i 
rad trvačice. Imali su oni u selu niku baku, što je bila trvačica, 
a i nika vračara. Za nju se divanilo da ima sveze s nikim ne- 
vidljivim silama i koliko zna namistiti kost kad se ukvari i dat 
lika od drugi nevolja, al još više zna ukleti. 

Kad su došli do bogatašove kuće, pristigla je nji' i ta baka. 
Ta iđu svi da vide bolesnika kad su mu svi dužni. Onaj vickasti 
ode unutra prvi, al nije u sobu dobro ni ćavirnio, već se obazro 
na druge: 

— No, jesam kazo da je naš pobratim bolestan?! Vidite 
kako je siroma sav zateko. 

Bogataš se zblenio kad i' je vidio pa bi se sklanjo, al ovi 
ne znadu šta mu je i brže-bolje navalili u sobu. Zateko onaj, ta 
i uši i oči mu se ugojili. Gosti će njeg žaliti, pa će raspitivati 
kaka je bola i baku vračaru će naprid, da ga liči. Bogataš se 
zbunio, pa mrnđa štogod, al onaj vickasti će: 

— Ta ne triba baku truditi još sad. Imaće ona posla i posli, 
a ja sam dono lika našem pobratimu. Ljudi, jeste li vi zabo- 
ravili šta sam vam govorio: ko se opeče taj i nateče. Ne vidite 
kako je naš pobratim natečen? Evo ja sam dono dobri' peru- 
šaka, a masti on ima dosta. Namazaću ga mašću, al s ovim pe- 
ruškama, da mu bude mekano. 

— Kake su to peruške? — bogataš je zinio. 
— Ta od oni pućaka što su mi i' noćos ukrali. Al baš te 
briga, već daj masti, pa ću te mazati, — odmane onaj i ni ne 


čeka šta će bogataš, već o ma' ode po kući da traži mast. 


Onaj bi potrčo za njim, al je vickasti već otrčo 1 za koji 
čas 1 poviko: 

— Av, ljudi! Odite, odite, da vidite štogod! 

On viče ko da se kuća zapalila i nije ni čudo što su svi di- 
Pili na glas. Kad su došli do tavana otkud je on viko, a tamo 
puno pućaka. 

— Av, ljudi, ko bi to reko da su moje pućke ovamo dole- 
tile? Al vidite, da nisu očupane baš tako kako sam ja sinoć ove 
peruške čupo, ja borame ne bi virovo da su to moje. Ljudi, da 
to nije kaki znak? Možda neće biti dosta ovi perušaka, kad 
budemo mazali našeg pobratima mašću, pa su pućke možda do- 
letile zato, da imamo dosta perušaka?! — stao on prid seljane 
i smijucka se. 

Ljudi su se prvo zblenili, al kad su na tavanu vidili još i 
čitave redove kačica s mašću, pa velike pole slanine i pušenog 
mesa i divenica, oni su .se najedared sitili šta njim je ovaj vic- 
kasti govorio: ko se opeče, taj i nateče. Čim su se tog sitili, 
oma' su se jedan za drugim počeli i javljati: 

— Av tane mu gosino, ta ovo je moja kačica. Ovo su moje 
pole slanine! 

A onaj vickasti se počo smijat i veli: 

—- Ta šta se čudite?! Valjda vidite kako je natečen, a mora 
da je naš pobratim zdravo i opečen. A ako mu već triba toliko 
perušaka, onda mu triba još i više masti da ga namažemo. 

— Zato mi nismo lopovu mogli ući u trag, što je med 
nama?! — podvikne jedan dida. 

Sad su svi znali ko je nji' već toliko vrime pokrado i zašto 
je bogataš mogo svakom svašta uzajmiti. 

— Al kako si nadošo na to? Ta svi smo svoje čuvali i vre- 
bali, a kako si ti mogo doznat? — navalili oni na vickastog. 

— Košnica mi kazala! 

— Ta jesi lud, kaka košnica? Nemoj se s nama šaliti. 

— Ne šalim se. Valjda znate kako sam govorio: ko se opeče, 
taj nateče. A meni je bilo čudno, da se naš pobro najviše tuži 
kako ga pokradaju, a sve više ima svega i svačega. I ja lipo 
očo spavati, al sam u kokošinjeu iznad vrata namistio jednu 
staru košnicu tako, da mora pasti na glavu lopovu, al čim otvori 
vrata. Jutros mi je žena kazala, da je košnica pala, a ja o'ma' 
ovamo da vidim je li pobro natečen. Vidite, čele su ga pomalo 

opekle. A još sinoć ko velim, a kako ću našeg pobratima mazati 
Ss mašću, već pućijim peruškama. Zato sam njim i očupo krila 
i repove. 

Borme ljudima dalje nije tribalo pripovidati. Privrnili su 
cilu kuću i našli na sve strane posakrivani' stvari, što je bogataš 
od nji nakro. A on se šćućurio u zapećak i ni okom ne miče. 
Kad je svaki dovuko što je još od svog našo, okupili su se oko 
bogataša, pa će mu sudit. 

— Znate šta, — na to će onaj vickasti, — da mi ne kaljamo 
šake s njim. Evo ove naše bake, ako već ne triba da ga liči, nek 
ga proklete. To ona bar dobro zna. 

— Znam, znam, ta još kako, — javi se baka. — Samo iz- 
mislite dobru kletvu. 

Tako će to i biti. Niko neće da kalja ruke s takim čovikom, 
već će izmišljati kako da ga baka proklete, Jedan kaže: 

— Da ga, bako, pritvorite u kamen —- je li može? 

— Može, — pristane baka. 

— A šta će mu to škoditi? Udri ga, lomi ga, kamenu ništa, 
— na to će onaj vickasti. 

— Da ga prokletete — zmije nek ga grizu dogod je živ, -— 
sad će drugi. 

— Od nji može pobić i sakriti se, — ne pristaje vickasti ni 
na to. — Tako štogod da mu udesimo, što će biti uvik u njemu, 
da ga grize ko kad crv grize drvo iznutra. 

— A šta bi to bilo? — zapitaju svi. 

— Ja mislim da gore kletve za njeg nema, neg da dobije 
crlove nokte i šugavu kožu, pa nek se češe dogod je živ. Bako, 
može li to biti? 

— Može. 

 — Onda nek se već i češe. 

Kako je vickasti to kazo, a baba štogod zamuđijala i bo- 
gataš se već i češo s orlovskim noktima, al tako ko da ništa 
slađe na svitu nije. 


Pričao Marko Vojnić-Purčar 


KRALJ I MUDRI SLUGA 


U kadgošnje vrime živio jedan kralj, koji je iz deset no- 
kata zapatio kraljevski stoc. U njeg je bila ćer jedinica, koja je 
dorasla za udaju. I stari kralj se ženio ne čerez blaga već što 
mu je srcu bilo drago i makar je ostario, nije zaboravio šta je 
mladost, već je ćeri dao na volju da bira sebi para. 

— Jedino ću, — kaže on ćeri, — pogledati je li ima kože 
na obrazu i je li glava, jel ti ćeri za čovika možeš izabrati i po- 
slidnju linčinu, al u mom stocu posli mene mora siditi čovik 
od glave do pete. 

Nije ni cura u glavi umanuta i pristane kako otac želi. A 
stari kralj naumi, da ćerin suđenik prvo mora dati odvit, al 
razumno, na sedam pitanja. Neće čovik tirati mak na konac, 
ta koji čovik zna baš svačem naći kalup, al ko želi biti kraljev 
zet, taj mora sedam dana dati po jedan odvit tako, da tu nema 
zamire. 

Sad bi šali to o'ma' i razglasio, al mu ćer veli, da je 
momka već i izabrala, a i on nju. Stari kralj se doduše malo 
začudio što to ne zna, kad je na curu uvik pazio kako se već 
na jedinicu može paziti, a nikad nije vidio da je ona kudgod 
zastranila. E, al ćer kaže, da on to nije ni mogo viditi, kad je 
ona izabrala momka otud di on nije ni zagledo, jel je to sluga 
što je timario kraljevog konja. Ajd, nije to starom kralju ne- 
pravo, jel se momak i njemu dopado, ta da nije, ne bi baš njega 
izabro da mu drži konja. A nije mu nepravo ni zato, jel kad se 
dobro prisitio, ta on ni konja nije držo za mladosti, već je bio 
svinjar kod nikog pope krivog vrata. O'ma' on kaže divojki, nek. 
se momak drugi dan ujtru javi kod njega, pa će nji dvojca 
proći malo kroz kraljevsko dobro. 

Tako je to i bilo. Iđu sad oni pa udarili kroz atove i je- 
dared naiđu na jednog kraljevog čobana. Dan je bio lip ko na- 
ručen, a čoban ga ruži. Slušaju to ova dvojca, al čobanu kralj 
ne kaže ništa, već će momku: 

— Je si li ti, lane moje, vidio ludog čovika?! Ovaki lip 
aan, ta čovik bi se pobojo da će mu od grijote usta otpasti ako 
Sa ružno i spomene, a jesi li čuo kako ga ovaj čoban ruži?! 

Kralj je svršen čovik, a borme ozbiljno i divani kako takom 
čoviku i priliči. Al se momak ne da iznenaditi, već i on ozbiljno: 


— Baćo, — on kralju ko da mu je već zet, — nit je čoban 
lud, nit ludo divani. 
— Vidi sad derana! — kralj se ko niki začudio. — Sinko, i 


da se nisi nakanio da mi budeš zet, prid svršenim čovikom se 
triba ustručavati u divanu. Kako i možeš izustiti, da nije lud, 
kad ruži ovako lip dan?! 

Sluša njeg momak, al mu gleda u oči, al baš u bebicu i ni 
da trene, već kaže: 

— A ja borme i sad kažem, da on nije lud kad zna šta 
divani. 

Kralj će se sad ko niki i rasrditi, pa će oštro: 

— Šta zna? Eto, kaži mi, zašto onda ruži ovako lipo vrime?! 

— Da ste i vi, baćo, uvik napolju ko čobani, onda bi znali. 
On ruži lipo vrime zato što zna, da će iza njega doći ružno. 

Kad je kralj to čuo, samo se malo nasmijo ispod brka, a 
divan skrenio na drugo i o'ma' se sitio da je već gladan, jel je 
vrime ručku već davno prošlo. | 

Drugi dan kraljica još čisti kralju čizme, a momak već 
poranio: 

— Ljubim ruke, nane. 

— Fala, sinko. Ded donesi malo vode u škip i napuni lulu 
baći, sad će on ustati. 

Uto evo i starog kralja, pa se umio, skočio u čizme i čim 
je lulu zapalio, krene s momkom. Nisu daleko išli, kad na jed- 
nom raskršću sustriju kraljova kolija. U svaka upregnuto po 
šest volova, al se točkovi jedva okreću toliki je teret. Kralj 
razgrne ponjave na jednim kolima, a momak onda vidi da se 
tu nosi čisto zlato. 

— No, šta veliš, sinko, šta vridi više od kola zlata? — kralj 
zapita. 

A momak njemu o'ma': 

— Baco, blagoslovena kiša, a to je ona kad pada prazna 
u puno. 

— Kako prazna, a kako u puno? — kralj se začudio, al baš 
zapravo. € 

— Prazna je kad je brez leda, a pada u puno, kad su njive 
s dobrim usivom. 

Stari kralj ni tu nije više sporio riči, već se sitio da je 
vrime ručku, al sad već i momka zove na kajganu. 

Treći dan odu nji' dvojca u njive. Tamo je baš bila hajka 


i jedan zec pritrče isprid nji. 


_— No, sinko, šta veliš: zašto zec ima dugačke noge a kratak 
rep? — kralj zapita. 

—— Zato, da ne nasrada čerez samog repa. Baćo moj, da su 
njemu noge kratke, a rep dugačak, onda ga ne bi morali loviti, 
već bi mu i vi mogli stati na rep. 

Kralj se sad već nije samo nasmijo ispod brka, već kaže 
otvoreno: 

— Sinko moj, čini mi se, da si za danas zaslužio ručak. 

Tako je to i bilo. Naručali su se ko ljudi 1 sad momak cili 
dan ne radi ništa, već oko divojke. A kad je osvanio i četvrti 
dan, kralj mu kaže: 

— E, baš mi rižu vinograde, ajde da vidimo kako rade. 

Odu nji' dvojca, pa momak gleda pudare, gleda čokoće, al 
čudo ozbiljno, jel se pobojo da će ga kralj zapitati da li dobro 
rade, a on se u vinograd nije baš razumio. Gleda on, al gleda 
njeg ispod oka i kralj i jedared će samo iznebua: 

_“ Simko, jesi li ti vidio da još štogod ovako suzi kad ga 
rižu? Vidi, loza plače ko živ čovik. 

_— Pa danima, — momak nakalami. 

— A šta misliš zašto? 

Momak se borme zamislio. On je gledo kako pudari rade, 
a stari kralj se latio s lozinim suzama. Zamislio se momak, al 
ne zadugo, već kaže: 

— Baćo, meni se čini da loza zato plače što i za pijance 
mora roditi. Kako i ne bi danima plakala, kad će tolike matere 
i žene pijanaca proplakati čerez lozinog roda? 

_— Borame, sinko, i meni se čini da za drugo ne bi mogla 
plakati, — zamislio se i stari kralj i ode opet na ručak. 

Kralj ne kaže momku ni da je dobro, ni da je rđavo kako 
mu je dosad dao odvit, al kad je dan opet svanio, on već zove 
momka. Odu oni sad međ kraljevske bašče. 

— Sinko, da vidim oćeš se razumiti i u baštovanluk? — 
kralj će. — Znaš kako je, čovik triba da zna svašta, jel nikad 
ne zna šta će ga snaći u životu. 

— Tako je, baćo, — momak potvrđiva, al dobro gleda na 
sve strane da pogodi di ga kralj misli skrkljušiti onako na 
pripuš. | 

Iđu oni, a baščari baš prikopavaju na sve strane, spremaju 
zemlju što je još nisu spremili za prolićni usiv. Prošli su ovi, 
a kralj će jedared: 

—No, sinko, da te pitam koji baščar prikopava za koji usiv, 
ta to ne bi pogodio ni da si vilenjak, a borme ni ja. Već znaš 
šta, bi li ti meni mogo kazati za čega se zemlja kopa u nevrime, 
zimi, kad je smrznuta? Da li znaš ti, da ima i taki ljudi, koji 
i smrznutu zemlju kopaju? 

Kralj je mislio da će momka iznenaditi ko i u vinogradu, 
jel ga je zato tu i dovo, da se ovaj da u mišalj oko baščarskog 
posla. Borme se kralj, al zapravo iznenadio, kad mu je momak 
o'ma' kazo: 

— Borme, baćo, znam, jel će ti i meni i vama jedared ko- 
pati zemlju, bila smrznuta, el nesmrznuta. 

— Vidi, vidi, a šta će nam kopati ako bude smrznuta? 

— Grob. 

Kralj se nasmijo i veli: 

— E, sinko, kad će tako štogod i meni kopati makar sam 
kralj, onda da brže ručamo dok smo živi. | 

Momak osti pomalo da ga je kralj već zamilovo i jedva 
čeka da dođe drugi dan. Odu oni sad kroz njive, al ne kraljove, 
već pod jednim selom, pa pod drugim, i jedared kralj sidne na 
obalu jednog jendeka. | 

—Stare su mi već kosti, suše se, pa sam susto, — potuži 
se momku. 

I zavo kralj tu divan o njegovim mladim danima. Pripo- 
vida kako se ženio, kako je vik vikovo. Napripovido se i o ku- 
sima i rusima, al nikako da kogod naiđe tudan. I kad se naj- 
bolje raspripovido, jedared će: 

— Sinko, a šta veliš na ovo: kako ćeš poznati čovika kaki 
je, a ni obraz mu nisi vidio, a ni rič mu čuo? 

Kralj se smije pomalo ispod brka, al je momak cilog puta 
imo pozor, Znao je da ga kralj nije uzalud vodio kroz njive ko 
kozu na pašu, pa je dobro i otvorio oči. Zato se sad nije ni mi- 
slio, već kaže: 

— Po ovom mož poznati čovika, al dobro, — i pokaže ku- 
dan su prošli. 

— Po čemu? — kralj se pravi da ne razumi. — Usput 
nismo sustrili nikog, a nismo vidili ništa. 

— Osim dobro i rđavo rađeni' njiva. Ko kako, al ja, baćo, 
možem čovika poznati po njivi, al dobro. Čovik se najbolje 
pozna po tom, kako zna poštivati svoj krušac. 

Kad je momak to kazo, a kralj se niki nasmijo i veli: 

— Alaj, sinko, da krušac nisi spomenio, ta mi se nikad ne 
bi sitili da smo gladni, a kad je već bilo vrime ručku. 

Požure sad kući, a momak bi požurivo već i taj dan, da 
što brže osvane sedmi. Dočeko je i to, a kad je došo do kralja, 

onaj ga povede na ledinu ispod dvora. Smijucka se kralj, pa se 
izvalio na travu i kaže: 

— Sinko, juče smo zdravo odmakli, pa smo zdravo i oglad- 
nili dok se nismo vratili na ručak. Nećemo mi više tako daleko 
od zdile. | 
| Momak zna da ga stari kralj samo zaluckava, pa sve sluša, 
al sve i motri. Opružio se i on na ledinu, kad jedared evo dice. 
Nakupilo i' se sa svi' strana i sad se sigraju. Kralj ni ne gleda | 
na nji', već se opet dao u pripovitku kako je to bilo kadgod, | 
kad je on bio mlad. Napripovido je tri i po svita, a onda će opet | 
onako iznebua: | 

— A jeli sinko, jesi li se ti kadgod mislio o tom, na koga | 
će dite više udariti, el na oca el na mater? Ženio bi se, valjda | 
bi volio i dice, pa ko velim, možda si se mislio o ovom. 

Momak ne kaže ni da jeste, ni da nije, već se zamislio. A | 
kralj će onda: 

— Evo dice, gledaj 1. i 

Al momak njemu: Bi 

— Šta ću i gledati, kad njim ne znam ni oca ni mater. Al | 
da i znam, ja mislim, da dite mora udariti najviše na ruku koja 
ga je odranila. 

— Veliš? — usprotiviće se kralj. — A koja je tebe ruka 
odranila kad si osto siroče i ne pamtiš ni oca ni mater? 

— Baćo moj, al ja mislim da je i život pomalo dobra ruka, 
koja zna odraniti čovika. 

Kad je momak to kazo, a kralj đipio s trave ko momak i 
potrč u dvore. 

— Baćo, ako trčite da svatove sazovete, nemojte se truditi, 


— poviče momak. — Mi smo to već jutros nagonetali. 
Kralj stao i kad se od srca nasmijo, počo se od šale prititi, 
pa veli: 


— Daklem, i to ste već pogodili? A ko je to ,,mi"? 

— Pa ja, vaša ćer i nana. Mi smo to jutros svršili, dok je 
nana prid pragom čistila čizme, a ja vam punio lulu. I nana je 
već i poslala da se svatovci kupe, — nasmije se sad i momak. 

— E, zato ja danas i nisam tio ići daleko od dvora, — na to 
će kralj i zagrli momka i tako ode s njim u dvore. 

Sad je tu bila čast, mast, al i to pametno, već kaki su bili 
dida i đuvegija, i tako je svakom svašta doteklo, a ništa pri- 
teklo. I ja sam tamo bio u svatovima, pa je tamo čak natrčo 1 
onaj zec dugački' noga a kratkog repa, al je zapo u lonac i zato 
je pripovidanju kraj konac. 


Pričao Stipe Šević-Cvancik 


MUDRA DIVOJKA 


Bio tako jedan siroma' udovac, koji je imo ćer jedinicu. 
On je služio kod jednog bogataša. Taj je imo svega za falu, a 
najviše se volio dičiti s jednom kravom kaka je valjda samo 
jedna bila na svitu. Ovaj siroma' čovik je moro tu kravu paziti 
ko oči«u glavi. Bome je nju i pazio i mazio. Nije bila njegova 
kad je sluga, al je on odranio i zato je volio više neg ma ko. 

U svatove se iđe kad zovu, gost se prima u kuću ako je 
drag i mio, al nevolja i bolest dolaze nezvani. Tako je jedared 
bola napala i tu lipu kravu, kad se tom niko ne bi ni nado. Je- 
dared krava samo osvanila u nikim ranama i.runila skoro na 
očigled. Nije tu pomagalo ništa, pa ni to što se sluga za nju 
staro više neg za rođenu ćer. Gazda se za kravu prvo uplašio, 
al kad je vidio da ne pomaže ništa, onda se rasrdio. Nije njemu 
toliko žao jedne krave, već mu je krivo što se neće moći s njom 
razmećati. 

— Vodi je kudgod pa je ubi, — naredi slugi, — il ako ti: 
triba to đubre, nek je tvoja. Neće mi valjda ostati tu na ruglo 
ono što mi je bilo na diku. 

Sluga tu nema riči, već mora poslušati. Odvede on kravu 
al mu je žao ubiti i zato je lipo skloni u svoju košaricu. O'ma? 
će njemu pomoći i ćer, pa se cura i raspita šta je s kravom. Kad 
je čula šta je i kako je, ona veli ocu: 

— Baćo, dobro ste uradili. Ja ću kravu izličiti. 

— Idi, curo, di ćeš ti nju izličiti? — odmane otac rukom. 
— Ta dolazili su koji poznadu likovite trave i ti su je kadili, 
vračali i šta ja znam kako je nisu mučili, a ništa. 


— Al ja ću je izličiti, — ćer kaže samo toliko i neće više 
da pripovida. | 

Neće ona, a ni ocu nije do istiravanja kad mu je krave žao, 
i samo odma'ne rukom. : 


— Bar da je tako kako kažeš, — još će on curi i sotim ode. 
Od tuge nije tio kravu više ni pogledati, jel mu je žao da 
se ona prid njim muči, već samo čeka kad će mu ćer javiti da 


je krava ispuštila paru. Al ćer ne čeka skršteni' ruku već radr 


svoje. I šta je radila, šta nije, samo jednog dana kaže ocu: 

— Baćo, krava je prizdravila, možete je opet voditi na 
pašu. 

Otac ne može da viruje ušima, al kad je ušo u košaru, bome 
očima mora virovati. Na kravi ranama ni traga, već dlaka za- 
glađena da se sja ko svila. 


— Av, ćeri, ta šta si znala s njom raditi?! — sluga sve pod- 


vikiva od dragosti. 

— Nikako to što su oni, koji su je bajage ličili. Al kako 
ko zna tako zja, pa sam i ja po svom, —'nasmije se ćer, al se 
ne odaje šta je s kravom radila. 


Otac ni ne istirava mak na konac. Glavno je njemu da je: 


krava zdrava, pa je oma pušti na pašu. Raščulo se to. oma. 
Ljudi sve ne viruju i dolaze da vide kravu. Dočuo je i gazda | 
u potaji otrčo na pašu. Kad je ugledo kravu, bome je požalio 
što je dao slugi na volju. Nikako mu se ne dopada, da sad sluga 
ima tako lipu kravu i šta će gazda, već kad su krave uveče išle 
s paše, on je sprati s drugom marvom na svoju kapiju. 


— Gazda, šta će to sad biti?! — sluga se oma buni. — 


Nećeš valjda poreći, da si mi je dao da je ubijem il uzmem sebi. 
— A što je nisi ubio? — bogataš će vrtiti. — Kad je živa, 
moja je, a još više je moja kad je ušla u moju avliju. 
Bogataš bi vrtio, al se sluga ne da, već tira u pravdu. Kad 


je bogataš vidio da slugu neće baš tako lako smotati, nego da 


će tu još biti divana, on se napravio strašan. Misli, ako malo 
drekne, valjda će se moći sa slugom kako nagoditi. 

— A šta ja tu trošim riči s jednim koji moj kruv 'ide?! — 
počo se on goropaditi. — Ako ti je nepravo, a ti kupi bućur i 


čisti se iz mog dobra. Al nek ne kaže svit da nisam čovik, ma- 


kar je krava moja, tvoje nek je tele od nje kad se oteli. 
— Nemoj ti cd mene praviti prosjaka, pa mi od mog so- 
muna kruva udiljivati krišku. Ne tražim ja tvoje, a od mog 


neću primiti polak kad je sve moje, makar do sutra živio, — 


sluga mu ne ostaje dužan. 

Skupio se sotim i ode. Kad je došo kući, a ćer vidi da se: 
dogodilo štogod veliko. I o'ma' zapita, a otac joj kaže sve. 

— Baćo, dobro ste uradili, — "rabri ona njega, kad je čula 
šta se dogodilo. — Al ne smite bogataša ostaviti na miru. Baš 
bi njega bila briga što bi kogod za njim upačivo prstom, samo 
kad je krava ostala njemu. E, al tako lakog kruva on neće-isti. 
kad se s nama počo buckati, već vi oma iđite prid sensk&e 


kneza. 


ti 

Sta će otac, već posluša. Ako će po pravdi divaniti, krava 
je curina jel je ona izličila, pa nek bude njezina volja. Ode on 
prid senskog kneza i potuži se. Ovaj je bio mlad, ta jedva ako 
je stariji od slugine ćeri, al vickast, u pameti oštar ko brijač. 
Lipo je saslušo slugu, a zatim mu onda veli: 

— Svaki svetac sebi vuče, pa to može biti i tako kako ka- 
žeš, al može i da ne bude tako. Šta ja znam šta je istina kad 
sbti S bogatašom trgovo u četri oka? Pozvaću ja prvo i njega. 

Tako je to i bilo. Bogataš je došo, al neće ni da čuje da je 
krava slugina. Kad je senski knez to vidio, on će njima ovako: 

— E, kako ću znati šta je istina, kad nisam bio među vama? 
Što čovik ne vidi očima il ne opipa rukama, otkud će znati kako 
je?! Nego ovako: daću ja vama tri pitanja, pa koji odgovori 
kako triba, tog nek je krava. Je li pristajete? 

Bogataš pristane o'ma', a sluga veli da će razmisliti. Bogataš 
se uzda u pamet — ta nije on jednog žednog privo priko vode, 
dok nije steko toliko blago. A sluga misli: zašto bi se za svoje 
rođeno sigro žmure? Ode on i kaže ćeri šta oće knez. 

— Pristanite vi samo. Ta pametnije nije mogo niko izu- 
miti. Imate pravo, pravda je naša, al se za nju moramo vaćati 
u kob, kad drugačije ne iđe, — ćer kaže i uputi oca da na pi- 
tanja ne da odvita, dok se s njom ne porazgovori. 

Kad je tako, sluga se vrati i knez onda kaže koja su to tri 
pitanja. 

— Prvo, — veli — kažite mi šta je najjače? Drugo: šta je 
najbrže? I treće: šta je najslađe? 

Kad je sluga čuo pitanje, on će ovako: 

— Ja sam se u životu podno već dosta teškog, uživo malo 
slatkog, zato mi odvit nije na vr' jezika. Ja ću na ovo jedno 
prospavati. 

Knez ne kaže ništa, al se bogataš nasmije i o'ma' će tresti 
ko iz rukava. 

— Ti spavaj i prispavaj koliko oćeš, al ja velim da od 
gvožđa nema ničeg jačeg, od zeca bržeg, a od meda slađeg. 

Sluga na to ne kaže ništa već ode, al ne kaže ništa ni knez, 
makar ga je bogataš tio povući za jezik, da potvrdi njegove pa- 
metne riči. Sluga je očo, al dok je bogataš zjalio prid knezom, 
onaj se već i vratio. : 

— Šta je, da ti nisi već prispavo? — dočeko ga knez. 

— Prispavo baš nisam, al sam malo pridrimo i ko velim, 
da me ne čekate, — nasmije se sluga. — Eto, ja ko velim: ze- 
mlja je najjača, jel drži na sebi sav svit. Pamet je najbrža jel 
svagdi začas ode i vrati se. A ničeg slađeg nema na svitu nego | 
san za umornog čovika. 

Knez je sve to lipo saslušo, malčak se zamislio i onda se 
samo okrenio bogatašu: 

— Ej, pretelju, daj ti ovom čoviku njegovu kravu. 

A slugi kaže, nek mu se vrati čim kravu odvede kući. Po- 
slušo njeg sluga, a knez mu onda veli: 

— Slušaj ti, dobri čovče, ti to nisi izmislio iz svoje glave. 
Kaži mi ko je tebi kod kuće tako mudar, da je sve to znao po- 
goditi? 

Sluga neće lagati. 

— Cer jedinica, — kaže, — jel drugog nemam. 

Na to će knez: 

— E, ja sam mislio da u selu nema još jedna glava mudra 
ko moja, i sad sam baš ljubopitljiv jesam li imo pravo? Znaš 
šta, dobri čovče, evo ponesi tvojoj ćeri dva povisma kudilje. 
Ako ona za jedan dan i noć od ovog otka sve što udavači triba, 
onda ću priznati da je mudrija od mene. 

Šta će sluga, već odnese ćeri poruku. Ona je sve lipo sa- 
slušala, a onda je prilomila daščicu, otkinila iz nje dvi trunke, 
i kazala ocu šta će raditi. 

Ode on s te dvi trunke o'ma' do kneza i kaže mu: 

— Moja ćer ti je poručila, da za nju ne triba ni jedan dan 
da iz ta dva povisma otka sve što si želio, samo ti od ove dvi 
trunke za nedilju dana napravi za nju stan, čunkove, brdo i vec 
sve što triba za tkanje. 

Knez se samo zblenio kad je čuo šta mu je slugina ćer od- 
vratila. Jedno vrime ne veli ništa, već samo privrće u rukama 
te dvi trunke. Zamislio se al teško, a onda je najedared zgrabio 
iza vrata lipu đugu i udario je o zemlju. 

— Eto, — kaže onda slugi — pokupi te vrbine i odnesi ceri. 
Kaži joj nek za jedan dan i noć okrpi đugu tako, da se ni ne 
vidi da je bila razbijena. 

Sluga je odno ćeri poruku, a ona je sve lipo saslušala, al 
ga je oma i uputila šta će knezu kazati. Starac ode do kneza 
i kaže mu šta je ćer kazala. 

— Poručila ti je, da za taj poso njoj ne triba ni dan, a ka- 
moli još i noć, samo da joj daš poso kako je red. Ko je još vidio 
da se koja krpa krpi s lica?! Onda bi se svaka zakrpa vidila. 
Svaki pametan čovik krpi sopako, ded i ti jednu đugu, prije 
neg je razbiješ, privrni sopako, a krpljenje je onda već briga 

moje ceri. 

Knez sluša, al se ne maša čitave đuge da je izvrne sopako, 
već se opet zlo zamislio. Ne može sad već ni stati ni siditi na 
jednom mistu, neg će se proći okolo, a slugi kaže da ga pričeka. 

Ode knez i sad je išo atarom da mi sam nije znao kuda, dok na 
jednom dolu nije naišo na kamenu kravu. Kako je ugledo, on 
se slatko nasmijo i skoro otrčo kući. 

— E, dobni čovče, — kaže on slugi — evo još poslidnje 
poruke tvojoj ćeri. Ima tu u dolu jedna kamena krava, nek je 
za dan i noć odere, pa ću priznati da nije samo tako pametna 
ko ja, već i pametnija. 

Sluga sve sluša i što je čuo to je ćeri i kazo. Sluša i ona, 
al ne čeka ni dan ni noć, već o'ma' vraća poruku. Sluga ko da 
je jednom nogom očo, a drugom došo, već se i vratio knezu. 

— Evo šta ti moja ćer poručiva, — obraduje on kneza, 
ne triba njoj ni jedan dan za ono što ti želiš, samo ti prvo tu 
kravu zakolji. Ko je još vidio da se živa krava dere?! 

Kad je knez to čuo, samo je toliko reko slugi: 

— E sad više ništa neću poručiti osim to, da ću sam doći. 
Moram da vidim je li ti je ćer tako i lipa ko što je mudra. 

Sluga ode i kaže ćeri čemu i kome se ima nadati. Ona se 
tom nije baš ni iznenadila. U sirotinji otac je baš nije mogo 
maziti. Ta nikad nije imo ni toliko dovatka da je obraduje 
s kakim ogledalom. Kad je čula da će knez doći da je vidi, ona 
se samo malo ko nasmijala i kaže: 

— Nek samo pogleda, bar ću znati kaka sam. Za divojku 
nigdi lipčeg i boljeg ogledala od momkovog oka. 

Nije se gostu nadala baš o'ma', al se s ocom nije čestito ni 
izrazgovarala, a mladi knez je već na kapiji. Udesio se, ta mo- 
mak lip da mu para nema, a jaši konja što sve poigrava pod 
njim. Kad ga je slugina ćer ugledala, prišapne ocu: 

— Pa je li on vama kazo da će doći mene viditi il da će 
doći da ga ja vidim? 

Tako ona ocu, al onaj nema kada njoj odgovarati, jel je 
knez već prid njima. Zagledo se u divojku, pa ne zna ni kazati 
šta tu traži. A kako se i ne bi zagledo, kad je slugina ćer lipota 
da je to štogod. 

— Pa sjaši bar i sidi malo, kad si već došo u našu kuću, 
da možemo spavati, — divojka se našali. 

Knez je poslušo ko niko, al ni sad još ne dolazi do riči, a 
ko da ga ni ruke ne slušaju, samo se obazire, a nikako da po- 
godi kud bi konja vezo. 

— Ta veži ga već jedared, — opet će se divojka našaliti, — 
eto ako ćeš za lito, ako ćeš za zimu. 

On ni dosad nije znao kud bi vezo konja, al sad još manje 


Zna. 


— No ja sam reko da ti više neću nikaki poso zadavati, pa 
ni neću, al te sad moram pitati, — knez progovori na kraju. 

— Da šta ćeš kad je pametnija — nasmije se divojkin otac. 

— Lud bio ko poreko, — nasmije se sad i knez. — Zato mi 
bar kaži šta ti je tu lito, a šta zima, da štogod bar naučim. 

— Alaj, alaj, — ko u šali će ga divojka karati, — niki 
senski knez, a ne vidi šta je prid njim. Eto ti kola, ta na njima 
se vozaš liti, a eto ti sonce, to je zima. 


— E, kad ni to nisam znao, — nasmije se sad i knez — 
kako ću te onda znati zaprositi? 
— To me ne moraš pitati, jel si već dosta kazo, — nasmije 


se 1 divojka. 

Kako da nije dosta kazo, kad se 1 divojki dopo tako krasan 
momak. A kad je knez čuo da se ona oće udati za njega, ta je- 
zik mu se još više raskravio i veli: 

— Onda te neću više ništa pitati, već ćeš ti i sama pripo- 
vidati kad budemo svoji. 

I nije se tu čekalo, već su napravili lipe svatove, pa su 
posli tako lipo i živili i sebi i svitu. 

— Ženo moja, — kaže knez — sad ću ja lako EE ZO bati 
kad imam tebe. 

Tako se on raduje, al mu baš onda dođu na tužbu dva pro- 
sjaka. Kad i je prislušo, borme mu je očla radost ko da je vitar 
oduvo s dlana. Saslušo i je, al njim nije kazo ništa, osim da 
dođu sutra. 

— E, ženo moja, — potuži se on kad su ostali sami -—— lako 
je bilo prisuditi kad je tribalo diliti pravdu između bogataša i 
siromaka, al šta ću sad?! 

> Zar nisi pronašo koji ima pravo? 

— Kako da nisam: ta ništa lakše. 

— Koja je onda nevolja?! — žena se začudi. 

— E, ženo moja, bogatom i sirotom nije ni tako misto pod 
jednim šeširom i dao za pravo ma kojem, oni će svaki na svoju 
stranu ko i ranije. Al šta ću sad tužan i žalostan? Ako sad dam 
za pravo ma kojem, ova dvojca će se razići, a nema njim života 
jednom brez drugog. 

— Ded kaži u čemu je stvar, pa ću ti možda pomoći, —- 
oće žena da podili brime s čovikom. 

Oće ona, al je on toliko izgubio volju da nije tio ni divaniti 
O tom. 

—— Bolje da ti ni ne pripovidam, — odmane rukom. — Ako 
u oćeš da se uplićeš u to, ti i' dočekaj sutra, a ja ću otići od 

uće. 

Mlada ne mari nek je i tako. Drugo jutro knez je poranio 
i očo na žito da kupi čukanjice. Jedva je izmako iz sela, evo 
njegovoj kući dva prosjaka. Jedan je slip, drugi hepljav. U za- 
vadi su, al do kneza moradu zajedno, pa slipi hepljavog potpa- 
čiva da kojikako može ići na umanutim nogama, a hepljavi sli- 
pom govori kuda će koraciti. 

— Di je knez? — o'ma' će oni zapitati. 

— Nema ga, al mi je zapovidio da vas danas ja prislušam, 
-— kaže mlada. 

* - Onoj dvojci to se nije baš dopalo, al šta će kad su tu već 
drugiput, nego i mladi ispripovidaju oko čega su se porečkali. 
Hepljavi je imo nika kolečka, a slipi kobilicu. I eto, nji' dvojca 
su se uortačili. Upregnu kobilicu u kola i tako iđu i prose po 
salašima. Kad se triba uzventrati na kola, slipi hepljavog digne, 
a ovaj onda slipom kaže di će stati, pa ga tako za ruku drži i 
uzvuče. Ako kola zapadnu, slipi podupre, a hepljavi upravlja 
na tvrdi put i tako se izvuku. A kad iđu oko kuće pišice, onda 
se hepljavi obisi priko ramena slipom, pa ga onaj podupire, a 
on slipom kaže put. Tako ispomažu jedan drugog. 

Bili su dobri jedan drugom u nevolji, al je slipog zadesila 
srića, a od tog se među njima izrodila nesrića. Slipcu se jedne 
noći kobila oždribila, a hepljavi kad je to vidio, vezo ždribe pod 
svoja kola i kaže da je njegovo. 

— Otkud je ždribe tvoje, kad je kobila slipcova? — mlada 
će zapitati hepljavog. 

— O, ženska glavo, ta otud što su se moja kola oždribila, 
— hepljavi se našo niki još i uvriđen. — Ta svaki je mogo viditi 
da je ždribe osvanilo pod mojim kolima, a ne pod njegovom 
kobilom. 

Mlada ga sluša, al nit se smije, nit se roguši, već lipo veli: 

— Dobro čovče, kaka su to kola što se ždribe?! 

— O, ženska glavo, — opet će hepljavi srdito, — zar ti ne 
znaš ni to da se kaže: ko je srićan tom se i kola ždribe? 

Mlada ga je opet lipo saslušala i veli: 

— Al da si ti imo sriće, ne bi bio prosjak. Nego znate šta 
ću ja vama kazati: odranite vi ždribe zajedno, pa ćete dvoje 
konja prezati, a ovako ako se raziđete u zavadi, šta će on slip 
s kobilom, a šta ćeš ti hepljav s kolima i ždribetom? 

I slipi tako veli, al hepljavi ni da čuje. 

— E kad među vama nema mira ni blagoslova, onda ja ne 
možem pomoći, morate dočekati kneza, — mlada će i! se ba- 
jage maniti. 

— Dobro, a dokle ćemo čekati? Di je očo taj naš senski 
knez? — hepljavi će srdito. — Juče je kazo da dođemo danas, 
a sad ga nema. Šta nas zaluđiva? 

— Ta di bi on zaluckavo ma koga, al je nevolja. Posijo 
je proju nuz vodu i sad mora da je čuva, jel izađu ribe pa je 
svu popase, — mlada će bajage pravdati svog čovika. 

Kad je hepljavi to čuo, sav je planio. 

— Slušaj ti, ženska glavo, ako nas knez zaluđiva, nemoj 
još i ti! Di to može biti, da ribe izađu na suvo i još da proju 
popase? — počo je ružiti. | ' 

Ružio je on, al ga je mlada o'ma' dočekala: 

-— Imaš pravo, to može biti baš tako ko što se tvoja kola 
mogu oždribiti. 

Baš su oni bili u riči, a knez bane na kapiju. Kad je čuo 
taj divan, on još zaklopi: 

— A1 proju ribe mogu popasiti, i kola se mogu oždribiti 
baš ko što vas dvojica možete imati života jedan brez drugog. 

Kad je hepljavi vidio kako se upleo gore neg pile u kučine, 
a on će još srditije: 

— Pobratime, ajdemo mi odud. Ker bio ko se u životu još 
zavadio. Baš nam to triba, da nas još i s'vituju ko da smo mala 
dica, il da nas još i ismijavaju ko da mi nemamo našu zdravu 
pamet. Ajde i baš ker bio ko i spomene da smo se kadgog 
proričili. 

I oma se osloni lipo slipcu na rame, a onaj mu kaže: 

— Ded, ded, samo mi brže pokazivaj put, jel našem ždri- 
betu možda štogod već i triba, a mi tu gubimo vrime ko da ne- 
mamo druge starosti. 

I odoše oni složno ko dva brata, a knez će ženi: - 

— Bome nije lako biti senski knez, al još je teže biti kne- 
zova žena. 


Pričala Tona Jurčak r. Lebović 


SUBAŠA I BECARI 


Došlo jedared to vrime, da je bećara bilo sve više. Kojem 
momku dotuži nepravda, a ne boji se nositi glavu u torbi, om, 
sveže svu svoju prćiju u maramicu i ode u bećare. I bilo 1 je 
svud, a ne može niko da i' uvati al baš nigdi. A ko će i' u'vatiti 
el njim ući u trag, kad je bilo dosta siroti' ljudi koji su 'ili njev 
kruv, i te možeš peći na vatri, al nećeš od nji' čuti rič o be- 
ćarima. 

A di je mijana u šumi, pod šumom el na dolu s gustom 
trskom i tu bećari pribivaju, al nek ko zapita mijandžiju, on 
će se zakleti, da nikad nije ni čuo da se na tu stranu 1 spomi- 
njalo za nji'. A nek samo oda kojeg, zna da će mu zapaliti 1 
kuću iznad glave. A nije ni lud da i oda, kad je i on dosta živio 
od nji'. Panduri ne možedu bećare ni iznenaditi. Pripovida se, 
da je bilo mijana što su imale podrume sa tri tavana. U prvom 
je vino, u drugom bećari, a u trećem njevi konji. U prvi može 
ući svaki, pa i panduri, al u druga dva može tražiti vrata ko 
oće, samo i' neće naći. Kažu da i nije bilo jedared, da su pan- 
duri zaspali pod buretom u prvom podrumu, a u drugom be- 
ćari pivaju. 

E, došlo jedared tako vrime, da već ni panduri nisu zdravo 
smili tiskati u šume i u atove, a varoška gospoda ne bi poka- 
zala izvan varoši ni nos. Dabome da su varoška gospoda poćela 
obećavati i kule i gradove onom ko bi prokazo bećare, da njim 
se stane na krste. Razuman čovik nije na tako što ni slušo. E, 
al ima svakaki' ljudi koji bi lakog života i bio tako i jedan 
subaša. 

On se počo faliti, da bi bećarima došo glave samo da mu 
je mijana ukraj šume. Došlo je to u uši i varoškoj gospodi i 
oni njega oma prida se. Nije tu bilo dugačkog divana, već je 
subaša za dan-dva i bio mijandžija pod šumom. 

E, al da se on i držo za usta, bećari bi i onda doznali di 
vrag spava, a ne da ne bi doznali kako se subaša još i raz- 
marvašio. 

— Ajd, ajd, kad ga samo kvrenemo po nosu, proće ga volja 
da njuška našim tragom, — oni su se slatko smijali. 

Novi mijandžija čeka nji' u mijani, a varoška gospoda sa- 
krivena za pandurskim leđima. Sve je spremno, samo da mi- 
Jandžija javi kad će bećare iznenaditi na spavanju. Al nit novi 
mijandžija klapi, nit gospoda znadu, da su bećari tice što dobro 
poznadu vigove. I vrime prolazi ko i dotle, al bećara u tu mi- 
Janu ni od korova. Panduri se već uplisnivili u badnjovima i 
karmićima, di su se sakrili da bećare čekaju napripuš. Jedared 
i varoškoj gospodi dosadilo čekanje i počeli oni tirati novog 
mijandžiju, da traži bećare kad oni njega neće da potraže. 

Bome bi se lagalo kad bi se kazalo, da se mijandžiji to do- 
palo, al šta može kad je posto pravi pulin kod gospode. Počo 
Je dolaziti sebi, sumno je i njemu što sad bećara nema u mi- 
jani, kad dobro zna da su ranije često pribivali tamo. Al šta 
može kad mu gospoda naređivaju, već pribacio pušku i bajage 
ide u lov. Servanji sad po šumi, al mu nije do lova. Nek kaka 
zvir samo šušne, a on bi već davo petama vitra. Za koji dan 
se ustravio pa nema ni sna. Sidi tako u gluno doba noći i samo 
drće na svaki šušanj. 

Proklinje on i onu poslidnju svoju žilicu u kojoj je pomi- 
slio da s bećarima vuče prsta, al sad ne može natrag. Gospoda 
pujkaju pandure, a panduri mijandžiju još više. Ako mijan- 
džija živi ko ker, al panduri džedže u kojikakim bunjama ko 
pravi pacovi. 

Sta će mijandžija, već se jednog dana otisko u šumu i du- 
blje. Ne mari već ni za život, samo nek se kida kraj tom stra'- 
ovanju. Iđe sad i ni ne gleda kuda, kad najedared samo ositi 
da je oko njega štogod živo. Podigo je oči i ima šta i viditi: 
svud oko njeg sam bećar. Jesu li s drveća poskakali, el iz ze- 
mlje nikli, mijandžija ne bi znao kazati, da mu kogod metne 
nož na grlo. 

— No, momče, jesi li pono tu pušku da te s njom ubijemo? 
— jedan bećar će na njega. | 

— Ljudi, ta šta sam vam ja skrivio? — novi mljandžija će 
mucati i moliti. 


— Baš ništa što nisi mogo, — onaj će na to. — Al ni nećeš, 
samo kad si nam jedared već dopo šaka. 

On se počo pravdati i nije progovorio ni tri riči, već je 
udario u plač kako je siroma' čovik s tušta sitne dice, pa kako 
bi on bećarima dao i dušu. Baljezga sad, al oni ne slušaju, već 
jedan namigo na druge i ovi zgrabili mijandžiju. Začas su mu 

pribacili ular priko članjaka i uzvukli ga na jednu granu. Visi 
on tako naglavačke ko slipi miš, a jedan bećar će drugima: 

— No, momci, šta velite, oćemo li ložiti pod njega vatru, 
el ćemo budžama zvoniti po njemu dok osićamo da se miče? 

Namigivaju jedan na drugog, smiju se ispod brka, a mijan- 
o džija sav promuko od jaukanja. Moli on, pa bi kleko prid nji 
samo da nije divenica u toj čudnoj pušnici. Bećari se već dogo- 
vorili, pa tiraju svoju šalu i sad se bajage svađaju. Jedan bi 
ga bajage siko, drugi peko, treći pario i bario. Tako su se tu 
bajage čerupali dok onaj nije napolak umro od stra', kad u to 
projaši kroz šumu jedan bećar. 

Kako su začuli di konj rže, a oni se bajage užegurili. 

— Ljudi, triba to bižati, jel ovamo iđe kogod, — jedan 
prošaplje. 

— Al oma da bižimo, da nas kogod ne vidi, — šaplju i 
drugi. — Samo šta ćemo s ovim? 

— Brže da ga puštimo. Nećemo ga ostaviti ovako, da tu 
prisvisne sam od sebe. Ovako pceto ne smi drugačije umriti, 
već samo od naše ruke. 

— Tako je, njemu nema druge smrti osim naše osvete. Sad 
ga brže puštajte dok nas ne vide ovi što prolaze, a čim ga dru- 
giput u'vatimo, o'ma' ćemo ga ubiti. 

Nije tu bilo dalje divana, već jedan prisiče ular i kako je 
mijandžija poljubio zemlju, bećari su uzjašili i odoše na do- 
brim konjima ko vijar. Očli su oni na konjima, al kad je mi- 
jandžija došo malo sebi, ode on na drugu stranu pišice, al takim 
kasom da ga ne bi stigo ni najbolji bećarski konj. Prokaso je i 
nuz njegovu mijanu i dok u varoši nije spao s nogu, nije stao 
ni da dane. A kad se jedared srićno u'vatio varoši, počo je di- 
vaniti sa sobom ko lud. 

— Ubijte me, al oma me ubijte čim me još jedared u'va- 
tite, — divani on sam sa sobom. — Možete, samo ako živi do- 
čekate da se ovaj još jedared makne iz varoši. 

I mogli su ga otsele i tirati i pitati, ta i batinati i kožu mu 
odriti, al je on bio i gluv i slip čim je samo čuo da se bećarsko: 
ime spominje. Al se njemu često štucalo, jel su ga bećari uvik 
spominjali, kad su se tili siti nasmijati kako su ga zastrašili. 


Pričao Joso Knjur 

MOMAK, MIŠ I BUMBAR 


Bio tako jedan siroma' momčuljak. Zaslužio je krmaču, a 
ona je oprasila devet prasica. Zapatio je malo i "rane, pa mu 
roditelji kažu, nek se jedno vrime mani službe. Oni su već stari, 
malo nek i nji odmine kod kuće, kad je toliko skupio da mo- 
žedu malo oda'niti. | 

Zaželio se i on kuće kad siromak nije dobro ispo iz kolivke, 
a već je moro pod tuđim jaslama spavati. Sad poradi sve oko 
kuće i kad dospije, čuva te prasice pod šumom. Tako je on nji 
istiro na pašu jedno jutro kad tudan naiđe nika bakica. 

— Alaj, sinko, vidim da si siroma' i da si od sirotog i otpo 
i zato sam baš ljubopitljiva, otkud ti toliki prasici? — zapita ga. 

Kaže on. Zaslužio je krmačicu, njegovi roditelji se malo 
stegli i tako je odranili i eto srićno se i oprasila. On je nastačio 
malo 'rane, pa će i prasice odraniti i tako će se valjda malo po- 
moći, jel će već biti red da se i ženi. 

Bakica ga je lipo saslušala, a onda veli ovako: 

— Sinko, nek te sto srića prati! A vidiš mene — i ja sam 
cilog života služila, od nevolje nisam imala kada ni udati se. 
Sad već nisam vridna vladati ni sa sobom, pa me i otud otiraju 
s praga di sam mladost ostavila u poslu. 

Momku se to dalo na žao. Zamislio se: ta mogo je i on tako 
proći, a ko zna šta ga čeka u životu, ta još i može tako proći, 
kad se i on rodio ko tuđ sluga. O'ma' je i zapito bakicu, ne bi li 
joj mogo u čemugod biti u pomoći? 

— A, sinko, meni sad već može pomoći samo crna zemlja 
i zelena trava što će me pokriti. Šta ja imam još života — možda 
koji dan il nedilju. Ja se već nemam čemu nadati, osim da se 
možem još kojiput sita na'isti. Eto, kad smo već udamili u di- 
van, ako bi mi dao jedno prase. 

Momak nije ni klapio, da će u životu moći sebi dopuštiti 
da kome da taki darak, al je bakicu toliko požalio, da se nije 
mislio, već kaže: 


_ Eto birajte. Mi nećemo toliko popušćati kajiš, pa ćemo 
biti i brez tog jednog praseta. Ja ću roditeljima kazati da su 
ga kurjaci izili. 

Bakicu nije tribalo nagovarati. Izabrala je ni najbolje ni 
najgore prase i onda raskrilila svoj bućurić i izvadila jednog 
starog miša. 

_ Na, — kaže — možda će ti biti u pomoći. 

Momak se začudio, pa te jako. 

— Alaj, majko, a šta bi mi mogo pomoći ovaj miš?! 

_— Samo ti njeg uzmi jel nikad ne znaš di te srića čeka. 
Ja ti ga dajem od čistog srca ko što si i ti meni dao prase, a to 
možda više vridi neg ne znam šta. 

Ne bi on miša valjda ni sad primio, al mu je bakica ispri- 
povidala otkud njoj taj miš. Zima ga je natirala u njezinu ko- 
libicu, pa ga je ona zakrilila i u samoći joj je bio društvo. Ona 
se s njim zabavila kad nigdi nikog nije imala, a sad će ona 1 
tako umriti i nek momak samo uzme starog miša, da siroma 
ne ostane sam na svitu. 

— Kad je tako nek bude, — kaže momak. — Nek je, majko, 
prase vama na zdravlje, a ni vaš miš neće biti kod mene ošku- 
dan ni u čemu. 

Lipo se sad rastanu i svaki svojim putom. Prošo je koji 
dan, kad evo opet bakice. Momak vidi da je majki duša već na 
nosu makar se prasećijom pečenicom rani. 

— Alaj, sinko, ako bi bio tako dobrog srca, da mi daš još 
jedno prasence, da bar ne odem gladna s ovog svita, kad sam 
već cilog života sirotovala i dosta gladovala. 

— Ako je vama dosta dva, valjda će i nama štogod još 1 
priteći od sedam, — lipo je nju dočeko momak 1 o'ma' kaže nek 
samo izabere prase. | 

Misli se on: ta mogla je krmača i manje oprasiti, moglo je 
koje prase i otpasti, a mogli su zapravo i kurjaci načiniti štete. 
Ovako će biti brez dva praseta, al je sto puta bolje da je 
s njima ovoj staroj ženi učinio dobro, neg da su kako propali. 
A misli se i ovako: valjda će kogod i njega pogledati u starosti, 
kad eto i on sad pomaže starog i nevoljnog. Žao mu je bakice, 
a odnikud mu je i drago što je mlad, pa je mogo zaraditi toliko, 
da i drugog može pomoći. 

I baka opet izabere prase ni najbolje ni najgore, a zatim 
razmota bućurić i izvadi jednog bumbara. 

— Na, sinko, možda će ti i on biti u pomoći. Ja drugo ne- 
mam, pa ti dajem od čistog srca ono što imam. 

Momak se opet začudi i veli: 

— Alaj, majko, a šta bi mi mogo pomoći ovaj bumbar, kad 
nji na stotine lete svudan? 

— Samo ti njeg uzmi, jel više vridi od čistog srca mrvica, 
neg od zlobe grudva zlata. 

Ne bi on bumbara valjda ni sad primio, al bakica kaže 
kako ga je jedared kiša sabila u njezinu kolibicu, pa je i on 
bio njezino društvo u samoći. 

— Kad je tako nek bude, — momak pristane. — Nek je 
vama, majko, prase na zdravlje, a ni vaš bumbar neće biti kod 
mene u oškudici. 

Lipo se sad rastanu i svaki svojim putom. Momak rani 
miša i bumbara, a roditeljima kaže da su kurjaci poili i drugo 
prase. Oni ni ne klape za kaka dva stvora je on prasice pTO- 
minio, a on neće da njim kaže istinu. Ko veli, možda bi ga ka- 
rali što je tako mekanog srca, a nije ni on bogat da može tako 
lako davati prasice. Oni ne klape za kake je stvorove prominio 
prasice, al ne klapi ni on. 

Prolaze sad dani, tira on prasice na pašu, al bake nikad 
više. Nije o njoj bilo ni glasa, dok momak jedared nije čuo od 
Grvosiča, da su u jednoj kolibici našli mrtvu taku i taku staru 
ženu, a prid njom još po pečenog praseta. Sad je znao koga 
su drvosiče sa'ranili, pa mu je još draže što je dao dva praseta 
1 tako sirotu bakicu bar prid smrt obradovo i situ je ispratio sa 
ovog svita. 

Jedva je čuo za bakinu smrt, kad je i do nj ega doprlo šta 
je kralj razglasio. Kralj je imo ćer koja se još nikad nije na- 
smijala. Otac bi joj dao i stvorio što joj srce zaište, samo da 
nije tako sumorna, al nju još niko nije mogo nasmijati. Zato 
kralj nije znao šta bi, već razglasi: bio bogat, siroma', a ciganin 
čergaš, nek dođe samo i ko mu ćer nasmije, daće mu je za ženu. 
Nit se priti da će oderati kožu onome ko je ne nasmije, nit što- 
god traži, već još svakom daje 'isti i piti do mile volje, samo 
nek traži puta kako bi mu ćer kogod nasmijo. Kad je to čuo 
ovaj siroma' momak, sine i njemu u glavu da ode do kralja. 
Prasici su porasli, roditeljima će ostaviti sedam 'ranjenika, ima 
i rane u njevoj kući kako se ne pamti, starci će biti jedno 
vrime brez brige, ako on i nije kod kuće. 

Ne protive se ni oni i tako se momak spremi. Nema na 
koga ostaviti starog miša i bumbara, kad roditeljima nije kazo 
da i ima, pa i nj metne u bućurić. Ode on do kraljevi' dvora. 
Tamo je bilo svakog čuda ovog svita. Kralj je to sve pokupio ne 
bi li kako nasmijo ćer. Tako je bila u bašči i jedna voćka, što 
je liti — zimi cvatala. Momku se ta voćka o'ma' dopala, al ne 


zato što je na njoj uvik bilo i roda i cvata, makar je cvice 
zdravo volio, već zato što je voćka bila baš pod pendžerom 
kraljeve ćeri. 

Čim je ugledo divojku, o'ma' mu se prilipila za srce, ma- 
kar je bila ko žalosna vrba. Kaka će to lipota biti kad se još 
nasmije — momak je pomislio. I nije se otud više ni mico, vec 
se o'ma' popne na drvo da vazdan vidi divojku. Lip je cvat na 
voćki što liti-zimi cvata, lipo je cviće u kraljevoj bašči, al kad 
pogledaš kraljevu ćer, onda vidiš da takog cvića ko ona nema 
više. Nije ni čudo što bi je momak gledo do smaka svita. I popo 
se on na drvo, da je otud bolje vidi. 

Popo se, al se zalud nado ako je mislio da je prvi il da će 
biti sam. Tamo se već ugnjizdio cigo. Sidi on u gornjim rašlja- 
ma i sav se uprcko kako tamani voće. Ako bi se divojka kako- 
god nasmijala, pa mu pala u krilo ko zrila kruška, ne bi on 
nju odbio. Dobra bi njemu bila i kraljeva ćer, al je prvo Što 
je cigurno — tu vazda ima šta 'isti, a ne mora ni ruku pružiti. 
Ne kaže on momku ništa, ta lin je i rič izustiti, samo se namr- 
kosio. Momak vidi da je cigi nepravo što je došo i zato se nije 
ni penjo visoko, već se namisti u doljnjim rašljama. Ta smoto 
bi se on i u kerećiju bunju prid vratima, samo da gleda taku 
lipotu ko što je kraljeva ćer. 

Sidi sad tu i ne zna ni za šta osim divojke. Di bi onda znao 
da su miš i bumbar izašli iz bućurića?! A nji dvojca se spu- 
zali, napravili bublju, pa miš vuče a bumbar tura. Tako sad 
rade, a divojka o'ma' zapela okom za nji'. Nose oni bublju i 
doneli je srićno do rašalja, al se tu miš oklizne, bumbar se 
uplaši i bublja ode doli, a nji' dvojca strmoglavce za njom. 

Divojki su se samo oči zasjale, al i' više ne skida s miša i bum- 
bara. A nji dvojca se malo našedili u travi, al o'ma' skočili na 
noge i opet kotrljaju bublju na drvo. Paze sad nji dvojca, ta 
čini ti se da se vode ko dva slipca, tako pipaju svaku stopu 
prije neg korace s bubljom. I uskotrljali su je opet srično do 
rašalja, al je tu mrav protrčo bumbaru između nogu. Bumbar 
se uplašio od te velike sile, bublju ispuštio, miš se od tog 
okliznio, pa su složno poljubili zemlju jedan s jedne, drugi 
s druge strane bublje. 

Divojki su se trgle sad već i usnice, pa se naginje kroz 
pendžer da bolje vidi. Gleda ona miša i bumbara, a momak 
samo nju. Miš i bumbar ne gledaju nikog, već opet skoče na 
noge i bublju počnu vući gori. Kad su stigli do rašalja, miš se 
odupro i trgo bublju da je već ubaci u rašlje. Trgo je iz sve 
snage. Bublja je poskočila ko da je oživila. Bumbar se obra- 
dovo, pa će i on poskočiti da pomogne i kako se veselo odbacio, 

tako je mišu čak na glavu skočio. I zgamužali su se nji' dvojca 
ko da su se zagrlili i tako odoše doli s bubljom zajedno. 

Kako su pali, a divojka više nije mogla zaustaviti smij. 
Čovik se sav skameni kad iznenada blizo njega pukne grom, 
a cigo se skamenio kad je čuo di se divojka smije da sve puca. 
Ko da mu je kogod ociko ruke i noge, cigo je pao iz gornji ra- 
šalja. Lupio je ko kamen i di će, već pao baš iznad miša, bum- 
bara i bublje. Onako spleten ni sam nije znao kako, samo je 
uzo u jednu ruku miša, u drugu bumbara i zablenduco se u 
vitar. | 
Al se u to strčalo sve živo. Kako i ne bi, kad se kraljeva 
ćer smije da je milota slušati. Otac i mater je sve ljube od 
dragosti i prošlo je tu vrimena, dok se kralj nije jedared sitio, 
da je zapita čemu se tako slatko nasmijala? Kaže ona: mišu i 
bumbaru. 

O, kad je cigo to čuo! Ako je dotle sidio na ledini ko truli 
panj, sad je skočio, pa miša i bumbara stiska u šakama tako 
da je pravo čudo kako su mogli ostati živi. I ne čeka cigo da ga 
kogod pita, već zvoni svakom u uši: 

— To su moje životinje. Ja sam nji' dono, jel sam znao, 
ako ja ne postanem priko nji kraljev zet, onda baš borame 
niko neće. 

Kraljeva ćer veli da se mišu i bumbaru nasmijala, svi su 
cigu zatekli di i' drži u rukama i tu nema razgovora. Nikom 
ne pada na pamet da pogleda na drvo i vidi ima li tu još koga 
il da zapita jesu li to baš cigine životinje? Što je istina, istina 
je: ni kralju ni kraljici se ne dopada uprekani zet, al tu nema 
pogodbe ni divana, kad je kralj razglasio da će mu zet biti onaj 
ko mu ćer nasmije. I oma? oni cigu u dvore, a njeg borme ne 
triba dvaput zvati. 

Siroma' momak u rašljama nije još ni došo sebi, tamo već 
nikog nije bilo. Osto je sam na drvetu. To za njeg ne bi bila 
nevolja, al nema više divojke da je vidi. A nema ni miša, ni 
bumbara. I kad je malo promislio, naumio je da ni ne salazi 
drugačije s drveta, već da baci sebi vrbicu priko vrata, pa nek 
se mrtav tu suši i vene di je jedino malo uživo u životu. Raža- 
lostio se, ta valjda je više žalostan neg što je kraljeva ćer bila 
čitavog života. Kud će drvetu-kamenu?! Ko bi mu povirovo da 
su bumbar i miš njegovi?! U nimog diteta gluva mater, a miš 
i bumbar ne znadu ni bekniti. Žalostan je on sad, ta da se vrbe 
dotakne valjda bi se i ona osušila. Di je, tu je, spuštio glavu 
na granu i tako je osto. 

Kod momka je žalost, al je u dvorima veselje. Cigo je na- 
valio da se o'ma' svatkuje. A kralj što je obećo mora i održati. 

Sad je čast o'ma' i počela. Sidi cigo u pročelju, a sve zapovida 
kako će ga dvoriti. I zna se šta je njemu prvo — navalio ša- 
kački na pečenicu. Mora siroma' raditi čak 1 rukom, kad peče- 
nica neće da uleti u usta makar je tamani jedan kraljevski zet. 
I šta će cigo, već malo ostaviti miša i bumbara, dok se ne pri'- 
vati. Ostaviće on nji', al čim i je puštio da malo krknu, borme 
su i oni ostavili njega. Miš je nesto među zdilama, a bumbar 
već zuji iznad glava. Cigo se prvo trgo, al oma misli: nek 1 
đavo nosi! Nit zna čiji su, ni otkud su i šta će mu? On je po 
njima posto kraljev zet, a sad neće baš zaplakati ako se nikad 
više ne vrate. 

Tako on misli i ne bi ni pogledo za njima, al ne misli tako 
divojka. Uplašila se da će bumbar i miš nestati 1 o'ma' potrči 
za bumbarom. A bumbar di će, već odleti drvetu na kojem je 
momak, pa se otud zaleti natrag i zazuji oko divojkine glave. 
Ona bi da ga u'vati, ta kako ne bi kad je on nju prviput na- 
smijo u životu. Zove ona u pomoć i cigu, al đuvegija ne sluša 
već se samo maša za batake. Kido bi on pečenicu i zubima, al ne 
zna šta ga čeka među zdilama. | 

Dok je bumbar divojku počo vabiti drvetu, miš je dotle 
otrčo po astalu i rep dobro zamočio u paprenjaču. I kako se 
sad cigo nagnio da zagrize u pečenicu,a miš skoči i njemu rep 
otrese u jednoj nozdrvi, a brže-bolje i u drugoj. 

Skočio cigo pa se ne zna da li više kija il kašlje. A miš ko 
miš, već se i vratio do paprenjače da se opet naoruža. Cigo se. 
dotle malo izmučio i čim je došo do daha, opet će zagristi u 
pečenicu. Kako se nagnio, a miš već i nadigo svoj papreni bar- 
jak i oma ga otresa u nozdrvama. Ni bumbar dotle ne sustaje 
već samo odleti drvetu, pa natrag i zuji oko divojkine glave, 
sve više i sve jače. 

Vide to i gosti, vidi i kralj i jedared će reći: 

— Ovo mora biti kako zlamenje! Vidite vi, ljudi, da ovaj 
miš ne da cigi blizo 'ila, ko da veli ,nisi zaslužio", a bumbar 
ko da nas zove kudgod?! 

Kad je cigo čuo taki divan, al o'ma' se ma'nio 'ila, i već 
zgrabio najveći batak i zama'nio s njim ko s kakim buzdova- 
nom, pa bi ubijo miša i bumbara. Oće cigo, al oće i miš. Ustrčo 
se miš cigi na rame brže neg što se onaj mogo i sititi i repom 
preka ispod nosa. A u to i bumbar počo još brže letiti drvetu 
i natrag i sve u uši zuji svima. 

[ svatovci su sad krenili za njim ko da i je kogod gurnio., 
Začas su se svi okupili pod drvetom što cvata i liti i zimi. Si- 
roma* momak je tamo opuštio glavu, pa plače i ni ne vidi kome 
se ima nadati. Al ne briga za to bumbar, već o'ma' sleti momku 

na rame. Kako je stao na jedno, a miš se stvorio na drugom. 
Kad su svatovci vidili i miša, obazriće se da vide di je cigo. 
Da su se malo kasnije obazrli borme ga ne bi više ni ugledali. 
Ode on šumi, ta sve za vrat diže noge, tako biži, a kašlje i kija 
da sve pra' diže oko sebe. 

— Sta ovo znači? — kralj poviče. 

Na glas je i momak digo glavu i kad je vidio miša i bum- 
bara, o'ma' mu se malo razgalilo oko srca, pa progovori: 

— O, vratili ste se, pobratimi moji. ' 

— Ta jesu li oni tvoji? — kralj zapita i neotice, kad je 
čuo taki divan. 

Momak još nije došo sebi, kad je pod drvetom ugledo to- 
liki svit, a ponajviše je zanimio kad je ugledo prid sobom di- 
vojku. Zbunio se i ni da rič izusti, al su miš i bumbar od dra- 
gosti poskočili i najedared utrčali u momkov bućurić. 

— Ta kaži već jesu li miš i bumbar tvoji, il čiji? — kralj 
već izašo iz strpljenja i oštro će na momka. 

— A da čiji bi bili kad sam i ja dobio od jedne sirote ba- 
kice i ja se staram za nji', — došla je nikako rič momku. 

— Al ja bi da budu moji, — na to će divojka i o'ma' pri- 
stupi, pa će bućurić razvezivati. 

Kad ga je razvezala, a tamo mala bunja i u njoj mali 
mišovi. 

— O, pa ti si ženska? A nisi mi ni kazala da za više vas 
moram kruva snoktiti, — nasmije se momak, kad je vidio da 
mu se društvo nasporilo i omiluje miša. 

Sto se on nasmijo i to je štogod, jel mu je pukla kora oko 
srca, al kako se divojka nasmijala?! | 

— Daborme da su njegovi! Ta dobro se sićam da sam mu 
vidila bućurić na ruki kad je došo, — kaže ona ocu. 

Tu nije tribalo dalje potvrđivati ko je pravi đuvegija, već 
momka o'ma* odvedu u dvore i naprave prave svatove. Samo 
mu kralj dotle nije dao mira dok nije dozno kako je cigo mogo 
doći do miša i bumbara. Momak je ispripovido sve, pa i to kako 
je miša i bumbara zapatio. Kad je kralj to čuo, bilo mu je još 
draže što je takog zeta dobio, a divojki je bilo draže kadgog je 
momka pogledala. 

— A šta da uradimo sad s cigom? — kralj će na kraju za- 
Pitati svog zeta. — Kako ćemo ga kaštigovati? 

— Nikako drugačije, već da mu miš pokaže rep, ako se 
kadgod još cigo zavrati ovamo, — kaže momak. 


Pričala Tona Jurčak r. Lebović 


KAJGANA MU DOSADILA 


Ako je digod bilo, al kod nas je bilo i na pritek takog 
svita, koji osim tvrdovanja nije znao za drugog boga. Taki svit 
je znao nosom turati zemlju, samo da mu je steći brazdu više. 
Bilo je tako kod nas ljudi, koji su stekli toliko da nisu znali 
koliko njim je bogatstvo, al su gladni očli sa ovog svita. Taki 
su znali kazati: trbu' nije od cakla, da se vidi šta je u njemu. 
Nek od taki' dite ište kruva, a oni njemu: kruv još spava! Al 
na poslu sataru i ubiju i svoje rođeno kolino, samo da mogu 
steći. 

Kadgod na salašima nije bilo ambetuša već malo natstri- 
jice. Pod njom je bila polica u zidu. Kod taki tvrdaca nedaj- 
bože, da bi kogod smio načeti kruv čim se ispeče! Ajok, već se 
kruv metne u te police, da bar nikoliko dana stvrdne na suncu. 
Ta tvrd kruv se manje troši! A ne bi se trošio bogzna kako 
baš da su ga načeli čim su ga izvadili iz peći, jel se nije smio 
sasvim ni ispeći. Kruv se vadi, a još napolak prisan, u sridi 
sav gnjecav i ko bi ga takog 'lo na pritek?! 

E, bio tako jedan mlad baćkoš kojeg su u tom tvrdovanju 
odranili. Došlo vrime i on se oženio. Dok mu je otac tvrdovo, 
mladom nije baš uvik pravo, al kako je izašo iz očeve kuće i 
počo gazdovati sebi, posto je gori neg otac. Šta je kamen na- 
spram njega?! Iz kamena i kapne voda, al se nije rodio taj čovik 
koji bi izvuko zalogaj iz šaka ovog bacćkoša! 

Čim je mladu dovo u kuću, o'ma' joj kaže novi red. 

— Ženo, nema većeg grija od rasipa. Zato ne pitaj šta ćeš 
kad kuvati, već svaki dan krumpira i valjušaka. 

— Baš svaki dan? . 

— Pa nećeš baš svaki dan — na uskrs može bili i čega 
boljeg, nek se zna da je god. 

Kad je tako, žena nema šta drugo već da čeka taj god i da 
se bar onda na'ide čega boljeg. I jedva je živa dočekala taj 
prvi dan. 

— No, čovče, šta ću spremiti onako štogod za svetac? 

— Kajgane! 

Borme je žena karala sebe što se toliko radovala godu i 
kazala u sebi: obećanje ludom radovanje. A još kad je opo- 
menio: 

— Pazi da se ne priidemo! Tebi jaje, meni jaje — dosta 
će to biti za kajganu. 

Kadgog je bilo pileža na ledini da se ni ne zna koliko je, 
a u čestitoj kući se nije ni gledalo na to što i kerovi polapćaju 
po koje jaje na guvnu. A on za kajganu dva jajeta! 

ta će žena, već obavila red i opet je jedva iščekala da 
prođe godina, i da zapita: 

— No, čovče, šta ću stvarati onako štogod da se i mi na'- 
idemo? 

A on njoj: 

— Kajgane. 

Sirota žena, kad je to čula i to jedno jaje joj je priteklo. 
Vidi ona da nema pomoći ako neće u rođenoj kući krasti, kad 
bi i da se na'ide ko čeljade. I sad već nije više čekala god. 

Čekala, a ne čekala godina je opet prošla. Žena sad već 
zna šta triba pitati i tako i kaže: 

— Čovče, da ti ispečem kajgane? 

Zna ona đavola! Kad je čovik čuo taki divan, on je naje- 
dared zaprznio. 

— Jesi ti baš s'vaćena?! Uvik samo kajgane i kajgane! Ne 
znaš ti da to čoviku jedared i dosadi?! 

Zagrajo je i ode iz kuće, da mu žena nije više ni prid 
očima. A ona šta će, već skuva ono za čega nije morala pitati 
— krumpira i valjušaka. 


Pričao Marko Vojnić-Purčar 


ČUDNO SELO 


Bilo jedno selo di je zemlja bila ko blagoslovena ruka. Ne 
bi tu tribalo ni muka, ni ucvoriti se od znoja, samo da je si- 
mena za pamet malo više bilo. Al je nevolja bila baš u tom, 
što su imali krupne glave, još krupnije ruke, a ne znaju šta da 
čine s njima. 

Jedna je nevolja, što se njima omililo da kućišta izaberu 
u zavitrini, a potok zasiko brazdu podaleko od sela. Na po dana 
hoda mu je izvor, a jedva manje triba tabanati do tog mista, 
di se najviše približio selu. U selu ni kapi vode, pa je svakom 
mrsko i pomisliti kad mora ići čak do potoka. Imaju vinograda 
dosta, doteklo bi vina da svaki zalogaj zaliju i sa dva gutljaja, 
al makar njim je pamet nakratko skrojena, ne iđe njim u glavu 
da i marvu vinom poje. 

Nevolja stegla selo i čak su se dali i na taj priteški poso, 
da se misle. 

— Znate šta! — izbekari se jedared jedan matorko, koji se 
volio faliti da je vidio bilog svita — da vidimo kako se taj 
potok rađa?! 

Sto kazali to i uradili. Došli su do izvora i kad su ga dobro 
razgledali, matorko opet pušti grlu na volju. 

— Nema tu divana: niko je iz zemlje. 

Svi vide da je tako. A što je niklo iz zemlje, to je kogod 
1 posadio. Ne niče iz zemlje ništa, ako ko sime nije bacio. Jedno 
sime baci čovik, drugo vitar nanese, treće ispadne tici iz kljuna, 
al brez simena ne niče ništa iz zemlje. Tako su svi seljani 
pri vatili rič matorka, da je potok na izvoru zato niko, što je 
kaka ruka tu bacila vodino sime u zemlju. 

Nije tu bilo daljeg divana, al radosti je bilo povelike. Ko 
u tikvu, ko u čobanju, složno ko na mobi, zagrabe vode i po- 
žure u selo, da što prije posiju vodeno sime. Još izaberu, ko 
pametni domaćini, dolju, da sime padne u vlagu i brže pro- 
klija. Udare motikama i sade pod petu ko kukuruz. Počeli su 
oni, a kako petom zagaze na njoj ostane blato. A 

— Dublje, ljudi, — vikne matorko kad je to spazio — ta 
ovako ćete polak simena izneti na peti. 

Posijali su tako vodeno sime i dan i noć Caviraju, kad će 
klija probiti ispod kore. Prolazili tako dan za danom, pa će 
jedared od nevolje početi i raskopavati tu vodenu njivu, al ni 
novom usivu, a čak ni simenu ni traga. 

Užegurio se sad i matorko, pa tare glavu dan i noć i je- 
dared smisli, da vodeno sime posiju iznova. 

— Možda zemlja nije bila dosta vlažna? 

— Dabome, već nediljama nije bilo kiše, a i rosa je slaba, 
— slože se i seljani. 

— Nema drugo, nego da usiv dobro zalivamo, — odriž»= 
matorko. 

Tako je to i bilo, al dan za danom, a voda nikako da nikne. 
Sad je selo samo zapalo u nevolju. Svi su nujni i sad već niko 
ni ne čeprka da traži sime u zemlji. 

— Možda su ga vrane iščeprkale! — kazaće jedared ma- 
torko. 

Posiju oni vodeno sime i trećiput, pa čuvaju usiv ko da je 
zlatan. Goni selo još i vranin osim, al sime ne niče, pa ne niče. 
Sad je već stala i matorkova mudrost i dođe mu da u zemlju 
potone, čim mu se vodeno sime i spomene. 

Stenje i uzdiše selo, ko da su misto vodenog simena muku 
i nevolju posijali, kad u selo bane jedan mladi putnik. Dolazi 
momak iz dalekog svita, grlo mu se i osušilo, pra' se na njega 
prilipio i oma' na prvom pragu zaište: 

— Alaj, dobri ljudi, počastite sirotog putnika čašom ladne 
vode. 

Zlo se putnik iznenadio, kad su se ukućani narogušili i 
uzjogunili ko da njim nož vrti u srce. 

— Kaki ste vi stvorovi, kad žednom ni gutljaj vode ne 
date?! Za vodu se barem ništa ne plaća, — putniku se otela rič. 

Da se nije našo jedan razgaljeniji dida, seljani bi putniku 
već i rebra namistili. Svi misle da njim se došo rugati i poka- 
Zivaju zazubice ko divlji bravci. Al u zadnji čas će taj dida: 

— Nemojte, ljudi, ne vidite da je čovik iz bilog svita i ci- 
gumo ne zna kaka je nevolja kod nas oko vode. 

Putnik kaže, da je baš tako i zamoli da mu kažu tu nevolju. 
Ne viruju mu još ni sad, al mu onaj dida kaže sve po redu. 
Kad je putnik riči razumio, on se samo nasmijo ispod brka 
i veli: | 

— Kad je tako, ja ću vam pomoći, al za krušnu kotaricu 
dukata. Samo me slušajte i za sat-dva voda će izrasti iz zemlie, 
ta imaće struk debo ko točak na volovskim kolima. 

Oni su se revenali i začas je tu krušna kotarica dukata, al 
još ne viruju i kažu putniku, da će ga ucmekati ko tvora, ako 
s njima zbija šalu. 

— Di bi se ja šalio s ovako ozbiljnim ljudima?! — na to će 
putnik, a niko ne vidi da mu se samo brk smije. 

Bome to i nije šala zaraditi krušnu kotaricu dukata. O'ma 
je naredio, da najjači momci donesu ašove i lopate, pa i od- 
vede u dno doljače. 

— Kopajte tu dok vam i glava ne dođe pod zemlju. 

— Zašto bi raskopavali tako duboko?! — dida zapita. 

Nasmije se putnik opet ispod brka i veli: 

— Zato što je vodeno sime čak tamo doli i ne može pro- 
biti debelu koru, dok je s njeg ne skinete. 

— Ta nismo ga mi tako duboko bacili. 

— Ne znate vi šta ste radili. A vidim, da ne znate ni sad 
šta radite, zato me slušajte kad smo se tako pogodili, — odriže 
putnik. 

Šta će seljani, već ga poslušaju. Misle oni u svojoj glavi: 
ako smo se dosad osramotili, sami smo, pa nismo imali koga 
tući, a ako nas ovaj namagarči, barem ćemo ga se siti natući. 
Kud pukne da pukne, ovu jednu hasnu ćemo svakako imati. 

Momci su se latili i nisu sašli ni do ramena kad jedan 
vikne: 

— Braćo, niče voda! 

— To-je samo šturavo sime proklijalo, kopajte još samo 
dok do onog težeg ne dođete, — uputi nji putnik. 

Paštre se svi, ta valjda toliko znoja liju, koliko vode na- 
dođe iz prve žile na koju su naišli. 

— Al šta je ova voda tako mutna?! — onaj dida će za- 
pitati. 

— E, braćo moja, mora da ste odozgor smitljivo sime po- 
sijali. Tribali ste ga il odabrati, il ga prvo dobro oprati u bistroj 
vodi, — kaže putnik ko pravi pametan čovik. 

Kad je bunar bio dosta dubok, naredi on da izgrabe mutnu 
vodu i nek čekaju do sutra, dok čisto vodeno sime ne izvlata. 
slušaju njeg sad seljani bolje neg rođenog oca i tako su taj 
dan na vodenoj njivi iskopali nikoliko bunara. 

— No, jeste li vidili kako je vodeno sime izraslo?! — na 
seljane će onda putnik. — Kad ste već vodu sijali, tribali ste 
znati, da se svaki usiv okopava. 

Oni se potuže, da su bome i okopavali i raskopavali, čak i 
zalivali, al nisu znali da tako duboko triba. 

Quo 


— Ta, reko nam je čovik o'ma', da nismo znali šta radimo, 
— prokljuvi se sad i onaj matorko. 

— A mi mu još i ne virujemo, — na to će i onaj dida. — 
Al ko bi mislio, da je to sime tako duboko potonilo, a mi ga 
pod petu sadili. 

— Reko sam ja oma“, — prorizala se sad opet usta ma- 
torku, — da ga dublje triba baciti. 

— Dabome, — i putnik drži matorku stranu, — to je, braćo 
usiv, koji ne trpi sunce i žegu i zato klija duboko u zemlji. Al 
je zato i dugovičan: jedared baciš sime, jedared ga raskopaš, 
a posli samo beri i beri, ako ćeš dan i noć. 

— Samo, da smo to znali. 

— Ko čovik sam vam reko, da ne znate šta radite, —- put- 
nik se nasmije ispod brka. 

Radost je sad u selu, a matorku od svakog čast i čest. Dok 
je putnik u selu, matorko je na drugoj polici, al čim putnik ode 
od matorka pametnijeg nema. 

Goste i časte sad putnika, ta onako gladan i žedan sav se 
za dan okrljo u selu. Sve je tu sad u redu, samo kako u koju 
kuću uđe, putnik vidi da ni zalogaj u usta ne može metniti, da 
ga s mišom ne pripolovi. Toliko i' je, da sve miš na mišu gamiže. 

— Šta vam je ovo, ljudi?! — putnik se začudi. 

— E, to nam je druga napast i nevolja. 

— Zar nemate mačaka, da ovo čudo potamane? 

— A kaka je to sila?! kesa 

Putnik dalje nije pito ni riči. Vidi on, da ovi za mačku 
nisu nikad ni čuli. Putnik dalje nije pito, već kaže: 

— Tainije red, da krušna kotarica dukata bude brez para, 
ko ni čovik brez žene. Dajte vi meni još kotaricu dukata, a ja 
ću vam nabaviti zvir, koja će za nikoliko dana potamaniti ovo 
čudo i pokor, 

Tu sad nije bilo divana, već su mu još i na put dali kesu 
dukata, samo nek brže donese tu zvir. Za dan-dva putnik se već 
i vratio sa dva mršava mačka i oma' se s njima zatvorio u 
jednu kuću. Drugo jutro lopatom je baco mrtve mišove na 
avliju. Zatvori on sad mačkove u drugu kuću, uzme svoju kru- 
šnu kotaricu dukata i ode dalje. Ispratilo ga je cilo selo i kad 
se već prašto, onda njim kaže: 

— Samo pazite, da ne dražite te zviri, jel se opasno grebu, 
a oće 1 gristi. 

 Poslušaće oni njeg u svemu, ta i svaku stopu će mu bla- 
gosiljati, kad i' je kurtaliso take dvi velike nevolje. I on lipo 
ode svojim putom, a seljani krenu natrag u selo. 

Nisu se vratili ni u po sela, kad se _matorko najedaređ 
udari po čelu i poviče: 

— Av, ljudi, od velike radosti i dragosti mi smo zaboravili 
pitati čovika šta ove zviri "idu?! 

Nji nikoliko o'ma' potrču za putnikom i kad su ga spazili | 
kroz šumu, digli su graju za njim ko da se života tiče. Kad je 
putniku graja doprla do ušiju, i kad je još vidio kako mašu i 
rukama i nogama, on se uplašio, da su se ovi kakogod dositili 
kako i' je namagarčio. Skočio je u šumu, pa baš na leglo zeca. 
Skoči putnik, skoči isprid njeg i par zecova. Trče zecovi, a put- 
nik pozajmio noge od nji' i u stopu za njima. 

— Ta kud te hale nose za zecovima, — viču seljani, — ako 
sl još gladan i vola ćemo ti ispeći, samo nam kaži šta one zviri 
idu?! 

Oni viču i trče za njim i jedared glas kojikako dopro do 
putnikovog uva, al on još ne viruje, a ni ne staje, već onako 
trčećki vikne: 

— To što i ljudi! 

Vitar duše, svi graje, svi trče, a pameti u seljana na odmet 
i dabome nisu razumili kako triba, već se svi kunu, da je putnik 

kazo: | 

— Ljude “idu, ljude. 

— Bome to i nije nikako čudo, — matorko kaže kad su se 
ovi vratili u selo, — kad su to tako čudne zviri. 


m 


Ušle sad mengule opet u selo. Dvi nevolje se kurtalisali, 
al ko će sad u kućama ostati, kad tamo caruju te dvi čudne 
zviri što ljude jidu? Pobiglo selo sve do potoka, al i tu nisu 
cigurni na zemlji, već se nanizali na vrbama ko sovuljage. Pro- 
veli su tu noć, al ujtru je pritisla glad pa se gombaju, ko bi 
bio toliko momak da ode u selo i vidi šta tamo rade dvi zviri. 
Ko će, ko neće, mora matorko kad je njemu jedinom time za- 
raslo. 

Privuče se on toj kući di su dva mačka bila zatvorena. 
Dvi čudne zviri se natukle mišova, kad je mesa i na pritek! 
Sunce uprlo u pendžer, a mačkovi šta će, već se opružili tamo 

.i od zadovoljstva predu. | 

Matorko se spuštio na četri noge, pa malo tako, malo potr- 
buške, dovuko se pod pendžer. Sluša on šta te zviri govore. —— 
Sluša on i samo čuje kroz pendžer: 

— Mr-mi, mr-mi, mr-mi... 

Kako je to čuo, skočio je i ode ko iz puške, sve priskače 
po onim njivama di su vodeno sime sijali. Čim su ga seljani 

tako ucvorenog vidili, znali su da je nevolja i još iz daleka 
poviču: 

— Koje čudo i pokor opet?! 

— Bižte, ljudi, — drekne matorko — te zviri znaju čak 
i to di smo se sakrili. Ja se dovuko pod pendžer, a one razgo- 
varaju 1 samo kažu: ,,U vrbi, u vrbi!" 

Kad su seljani to čuli, odoše priko potoka, ta sve gaze jedan 
priko drugog. Al na sriću natrču na jednog starog prosjaka, 
koji se baš krenio njevom selu. Jedva i je zaustavio, da mu 
kažu koja i' nevolja tako goni. Kažu mu oni sve po redu. 

— E, braćo moja, poslušajte vi mene starca, — prosjak 
kaže kad je riči razumio. — Kokoš brez pivca ne nosi jaja. 
Tako i veću pamet možeš kalamiti na manju, ako manje ima. 

— Šta si se latio pridike, — počeli se seljani buniti, — već 
il pomaži, il nas ne smetaj, da bižimo od te napasti. 

— Ta kud bi vi rođeno selo ostavili? Tako ćete izgubiti ne 
samo selo, već i ludu glavu, — s'vituje nji' starac. 

— A šta drugo da radimo?! 

— U hajku za onim putnikom, pa mu dajte najlipču kuću 
u selu, najlipču divojku za ženu, a njega za kneza, kad je u 
njega pamet. I da vidite kako će se u njegovim rukama. maziti 
te čudne zviri. 

Za čudo, seljani tako i urade. Digla se hajka ko na zeca i 
uveče skobe onog putnika. Počo je bižati kad i je spazio, al 
matorko poviče još iz daleka: 

— Kud bižiš, bole te ne morile?! Ta cilo selo se prilipilo: 
za tebe, pa biži po svitu, kad vele da si nam ti knez, već okreni 
rudu selu i biraj kuću i divojku koje ti za oko zapnu. Ako se ne 
vratiš, ne vraćamo se ni mi u selo, kad one zviri 'idu ljude, 
kako si reko. 

Putniku je granilo prid očima, čim je čuo ove riči, pa se 
nasmije i kaže: 

— A što mi niste o'ma' tako rekli!? Šta ste kog vraga vi- 
kali za mnom: vijaj ti samo zecove, vijaj, al mi ti vola nećemo 
peći za večeru, makar da si koliko gladan! 

Oni se pravdaju, da tako što nisu izustili. Svi ga grle i 
ljube i ne žale ni tri vola, samo nek se vrati. Putnik tako i učini, 
pa oma dva mačka uzme u krilo i kad i je počo milovati, a selo 
se sve čudi kako su pitomi. Al će još matorko: 

— Zašto i sad kažu, da smo u vrbi!? 
Putnik se nasmije i veli: 

— Ta poslušaj bolje, pa ćeš viditi da oni kažu jedan dru- 
gom: ,,Mr-vi, mr-vi!'" To oni 'rabre jedan drugog, da smrve sve 
mišove. bI A 

Seljani sad vide, da ovako pametnog kneza kod nji ni 
jedna nana ne bi rodila, pa je veselje, čast i mast trajalo se- 
dam dana, a bome i kod mačaka, jel su oni dotle sve kuće po- 
čistili. | | 


Pričao Stipe Šević 


DIDA KOJI SE VRATIO S ONOG SVITA 


Bili jedared stari čovik i žena. Za mladosti su se paštrili 
i srića 1 je poslužila tako da su snoktili malo siromaštva za 
stare dane. Nikad se nisu veliko svađali. Što je čovik reko to 
je bilo tako, pa da je baš priko-naopako. Tako oni i u stare dane 
nisu bili teški jedno drugom. E, al se u njevoj kući nakupilo 
društva, a di je tušta tu ima svakaki'. Tako je i dida imo i si- 
nova i unučadi, kojima nije baš mrišilo pod nosom što sve iđe 
priko didine ruke. Dida je bio čuvaran, a mlađi bi samo nike 
velike časti i veselja. 

— Dico moja, čovik triba da je svaćen, — s'vituje nji 
dida. — Više je dana neg divenica! Ko će vama svima napraviti 
prstenovanje 1 svatove, kad vas imam šurnajst? 

On lipo s njima, al govorio zidu el njegovim mlađima. On 
bi čovik da njim iza sebe ostavi to malo muke što je sačuvo, al 
oni vrče na njega. Sto on lipče, a oni ga sve više gledaju po- 
priko i jedared on čuje di mlađi šaplju za njega: 5 

— Ta nikad nećemo dočekati, da ga ispratimo u groblje. 
Kaki je jak, ne bi ga ni sikira ubila. Taj će živiti ko stotinik. 

Dida siroma' vidi kaka nevolja ga je sastigla. Oni žele nje- 
govu smrt, da bi razvukli to malo siromaštva. Snuždio se si- 
roma'. Da su kaki, njegovi su, a kad su nevaljani, to je didi 
mevolja, velika starost, a najveća žalost. Divani on s babom 
šta bi tribalo raditi i kaže joj: 

— Da oni znadu što još ne znadu! Dok sam ja živ, kako 
njim je da je, al kad ja sklopim oči, borme će pamtiti kad su 
nadareni s tako nesrićnim glavama. 

Dida se tuži babi, al ne misli ostati samo na tom. Stari 
je to panj, ne da se baš tako lako. I šta je on jedared naumio 
to ni babi nije reko, samo je jedno veče jauknio, ko da se pri- 
kinilo štogod u njemu, i dok ga nisu digli na krevet on je i 
umro. Baba o'ma' udarila u plač i žaljenje, al mladež ko da je 
oda'nila. | | 

— No, samo kad smo jedared dočekali i to, — jedan unuk 
će, ko da nema kože na obrazu. 

A drugi će nakalamiti: 

— Valjda će i nama graniti sunce, kad iznesemo ispod ovog 
slimena ovo staro rondzalo. 

Nema tu ni stida ni srama, već su u drugoj riči o'ma' uda- 
rili u diobu. Dida sklopio oči, a za mlađe majke ko da i nema. 
Didino tilo se nije još ni oladilo, a oni divane o njemu ko da 
njim je bio zlotvor, a niko ni da se siti kako i je sve podigo 
na noge i stvorio od nji" ljude. 

Uputili se oni i divanu nikad ne bi bilo kraja, da mrca nije 
tribalo i spremiti. Uredili oni njega i nagatali, da ga oma' drugi 
dan i sa'rane. Tako će to i biti — sa'raniće ga već sutradan 
ujtru. 

Kad je osvanilo jutro, a ukućani doneli kovčeg i metniće 
u njeg didu. Oće oni, al kad će ga mećati, dida najedared otvo- 
rlo oči. 

— Oho, šta je sad to? — dida i progovori. 

Kako se on mako, a mlađarija zaglavila vrata. Baš su otvo- 
rili vrata na cilu miru, al nikako da priđu priko praga. 

— Stanite, dico, kud bižite? Ne bojte se, ja sam zapravo 
živ, — dida je skočio i vuče nji u sobu. 

Kojikako i' je spratio, a kad su se malo primirili, onda će 
njim ispripovidati šta je s njim bilo. 

— A jeste li vi bili baš zapravo mrtvi? — zapitaće ga je- 
dan od sinova, koji ga je najviše tarmo. 

— Kako da nisam! Bio sam cilu noć na drugom svitu, al 
mi se tamo nije dopalo. Mislim se ja — šta ću tamo? I lipo sam 
se vratio. Sad sam opet živ i još ću se naživiti. 

— A zašto ste se vratili otud? Nisu vas valjda tili spratiti 
na kako nezgodno misto? — pitaju ga drugi. 

— Mene na nezgodno misto? Dico moja, valjda sam ja uvik 
bio čovik razgovitan i radio po svojoj glavi. Mogo sam ići di 
oću. Bio sam prvo i na rajskim vratima, al šta ću tamo? — dida 
pripovida. 

— Kako — šta ćete? Tamo za vas nije lipo? 

Dida je zapalio na lulu, pušta dimove ko ruka, pa se niki 
zasmijuekava. | | 

— A iđite vi s tim divanom! Kako bi bilo lipo za jednog 
svršenog čovika, kad se tamo okupila sama nika dičurlija? Ne- 
maš od koga pozajmiti ni lulu duvana. 

— Pa di ste otud očli? 

— Di bi, već na paklena vrata. Mislim se, tamo ću bar 
viditi štogod, el će se naći posla za mene. A bolje da nisam lupo 
tabane ni tamo. 

— Zašto — šta je tamo bilo? 
Dida se sav niki namrkosio, kad su mu to i spomenili, al 
kad je već započo divan, on će kazati. 

— Dico moja, ajd kažite vi zašto bi' i tamo svracćo?! Došo 
ja do kapije i povirivam priko taraba. Nisam dobro ni stao, kad 

me spazio niki veliki, strašni, ne znam ni ja šta je. Sav je u 
lancima i s njima trese da sam skoro ogluvio. ,,Ti matori" 
poviče on na mene — ,šta ćeš ti ode?! Nisi se dosta nastaro 
za one tvoje mlađe za života, da nisi došo i ovamo da njim 
spremiš mista?! Ne boj se, kaki su oni, za nji' drugo misto i 
nije. Ocigurano je njima misto i brez tebe. Ne trudi se za nji 
još i tu". 

— Šta kažete? 

Dida odmanio rukom i kaže babi: 

— Ded, ti stara kost, spremi ti bolje ručak. Šta da i diva- 
nim više o tom što nije ništa, — onda će mlađima. — Kad sam 
vidio, da ni u paklu nema ništa za mene, a ja ko velim: kad je 
za vas sve spremljeno misto, zašto da ja sidim tamo skršteni' 
rukiju sam dok ne dođete. Kad bi i tamo bio među vama, bolje 
ću onda tu i ostati. 

I dida sio lipo s babom za astal, a divana se manio. Al mla- 
dima i nije bilo više do divana, kad su čuli kako je dida izverso 
pripovitku. 


Pričala Đula Irševicćc 


Bo GOST KOD TVRDICE BEN 
Bio tako jedan čovik, koji nikad nije znao šta je dosta kad 
sebi grabi, a nikad mu nije bilo dosta malo kad je moro štogod 
dati. U kući pod katancima drži i so, a ženi brašno za kruv ka- 
šikom miri, za zapršku na vr' vilice daje. Kuća je puna ko 
hrčkova jama, al u njegove čeljadi nikad veće želje neg da se 
jedared bar siti na'idu. 

U njegovu kuću nije baš šale svratio gost, al jedared se i 
to čudo dogodilo. Niki kum njegovog oca još od starine išo je 
S vašara, pa ga uvatilo nevrime i svratio da prinoći. Tvrd je 
bio domaćina, ta tvrđi i od kamena, al nije volio ni da izlazi 
svitu na glas. Smutilo mu se kad je čuo da kum samo sutra 
misli produžiti put na salaš, al di bi prid gostom pokazo pravo 
lice? O'ma' će se sad pokazivati kako gosta zna dočekati i prid 
gostom će na ženu, da spremi dobru večeru. Al je oma! i izašo 
za ženom, a ruka mu sve drće kad je počo sići suvo meso i 
mrnđa kod svakog komada: 

— Na, nek se naždre, kad ga je vrag već dono. 

A žena sirota sve leti od dragosti, kad je jedared ugrabila 
priliku da skuva dobar paprikaš sa suvim mesom. I gost se nije 
dobro ni raskravio, a zdila se već pušila na astalu. Kad se počo 
pokazivati domaćina će se pokazati sasvim, pa i svoju dicu po- 
sio za astal, makar su ona 'ila uvik u budžaku za vratima. Ako 
se žena radovala, al kako su se samo dica obradovala? Dica ko 
dica, ne znadu šta je dosta kad se ima šta isti, a još taka dica, 
koja su uvik gladna. I sad navalili da su se sve uprckali kako 
traže samo meso. : 


Gost je zdravo volio dicu i sad mu je više drago gledati 
kako 'idu, neg da sam 'ide. Sav se smije od dragosti, al doma- 
čina se o'ma' namrkosio i dok je čerez gosta ćutio i trpio, borme 
je trpio, al je najedared uzavrla njegova ćud i ni pet ni šest, 
već udri dicu po rukama. 

Gost se niki trgo, ko da su njeg udarili po rukama i o'ma' 
se ma'nio ila. Kako se ma'nio, a domaćina došo sebi. Borme 

vidi šta je naradio. Sramota ga, pa bi stvar zataškavo i naje- 
dared je navalio na gosta: 

— Kume, šta ste se ma'nili? Niste još ni prizalogajili. Ite, 
ima falabogu! Nećete valjda u mojoj kući ostat gladni? 

Gost se zbunio i onako spleten ni sam nije znao kako mu 
se rič otela, kad je kazo: 

— Kako bi' ja 'io, kad rođenoj dici braniš?! 

Ako gost već ne vlada jezikom, al ni domaćina ne prolazi 
bolje. Lipo se i on izreko: 

— Ta drugo ste vi. Ite vi samo, kume, do mile volje. Vi ste 
gost, pa u godini ikad el nikad, vama bar ne moram dati isti 
priko cile godine. 


Pričao Pere Poljaković Kovačev 

KLETVE 


U davno vrime bio jedan kralj, koji nije trpio pcovku 1 
kletvu. Nek mu samo dojave da kogod u njegovom kraljevstvu 
klete el pcuje, tu ševeljanja nema. Kralj o'ma' naredi da pco- 
vača uvate, da mu bar jezik ociku, ako mu glavu i ostave na 
ramenu. 

Taj kralj je ženio sina, pa se skupili svatovi kaki nema u 
svaki' sto godina. Bilo je tu 'ića i pića na pritek i za sluge 1 za 
prosjake. Kralj ko misli, ta jedared nek bude i u paklu vašar, 
pa i kerove iz tanjira rani. Tako se tu zdesila i dva njegova 
kočijaša. Zavukli se oni u jedan budžak, dobro se naili, još 
bolje napili i onda udarili u pismu i podvikivanje. Kralj je nji 
vidio, al ne smeta to njemu, ta nek je jedared i njegovim ko- 
čijašima na volju, kad su u ovakim svatovima. Ne bi kralj u 
nji' zapo, al je bilo sluga koji su zlobili ove kočijaše 1 jedan od 
nji' je dotrčo i kralju veli ovako: 

_  Svitla kruno, otac naš, bolje da sam jezik prigrizo neg 
što vas moram na ovaki dan smućivati, al vam moram kazati, 
jel svit ovako čudo još nije vidio. 

Kralj se iznenadio. | 

— Šta to može biti? — zapita on. — Ta danas sam bar na- 
pušto uzde svakom. Ko sad može kazati da nije alvatan?! 

— Ta ni nema nikog ko vas ne bi blagosiljo, da nije ona 
dva kočijaša. Vidite kako gutaju vaš bili kruv ko hale, a vino 
ne gutaju već liju i još nemaju druge riči, već samo proklinju 
i sebe i svakog ko tudan naiđe. To čovik, koji se čovičanski mi- 
sli, ne može slušati i otrpiti. 

Borme se i kralj zlo rasrdio kad je to čuo i o'ma' naredi, da 
kočijaše dotiraju prid njega. Kralj je i što kaže to tako mora 
i biti. Kočijaši već i stoje prid njim, al se po njima baš ne vidi 
da su se ustravili el zbunili. Kralj se još više rasrdio, kad je 
vidio kako su oni i prid njim veseli. 

— Šta vas dvojca mislite, da mi još i prkosite?! — strogo 
će na nji'. — Ajd, sad ću ja vama pokazati vašeg boga. Je li to 
istina, da vi ništa drugo ni ne radite, već samo kletete svakog. 

Kralj misli, da će kočijaši sad vrtiti, pa već i ma'nio onom 
slugi što i' je potkazo, al se kočijaši nasmijali i vele ko jedan: 

— Prava pravcata istina. Kako da ne kletemo, kad još ni- 
kad u životu nismo živili ovako dobro ko danas?! 

Kralju nije više tribalo. 

— Ivi to kletete?! 

— Pa još kako! — smiju se ona dvojca. 

— E, baš da čujem kako ste kleli, pa da znam kakom smrću 
ću vas pogubiti. Da vidim kako ćete se onda smijati? — drekne 
kralj. 

Al je zinio kad su se ona dvojca počela gro tom smijati, a 
jedan će: 

— A kako bi' ja drugog na ovaki dan mogo prokleti već 
ovako: dabogda te žena svaki dan udarila po ustima grbavom 
šunkom i tikvom vina! 

Na to će drugi: 

— A ja danas kletem svakog ovako: dabogda se od prisnaca 
gušio i žena ti gršu slavinom žagala, da od prisnaca možeš malo 
divati i crvenjakom ga zalivati. 

Kad je kralj to čuo udario je u smij, da ga ne može zausta- 
viti. Ode njegova srdžba ko da je kogod rukom odno. Onaj što 
je kočijaše potkazivo užegurio se i sad će kralju: 

— Svitla kruno, otac naš, ne virujte — lažu. 

Al kralj mane na njeg da ćuti, a kad se sit nasmijo, još 
kaže: 

— Ne znaš ti šta naš narod kaže: pijan i dite nikad ne lažu. 
A ne vidiš, da su se ovi momci dobro nakvasili — nazdravlje 
njim bilo. A sad vidim, da si ti od zlobe burlo oko nji'. E, da 
nije ovaki dan, ti bi dobio što si njima želio, a ovako ću te dru- 
gačije kaštigovati. Da si 1' sad dvorio dok s nogu ne spadneš, 
al 1 dvori samo krivom šunkom, trbušatom tikvom i s dobrim 
prisnacom. A vi, — na kočijaše će — kad oćibate šunkinu kost, 
udrite ga s njom koliko oćete — al ne po ustima. 

Tako je to i bilo i sad su se kočijaši nalili i napili, a onaj 
što i je potkazivo, moro njim je donositi najveće šunke. Šta 
mislite zašto? Ta da bi ga kočijaši mogli častiti najvećim 
košćurama. | 


Pričao Grša Milanković 


26 Hrvatske pripovijetke 


NEMILI ZET U GOSTIMA KOD BABE 


Živila jedna udovica boljeg stanja. U nje je bila ćer jedi- 
nica. Cura je bila mudra i lipa. Mater se nije baš mogla dičiti 
s lipotom, al ako je bila malo ružna, ćud je imala i zdravo 
opaku. Kad čovik ima samo jednu veliku ma'nu sitne dođu i 
same, a u ove babe je najveća ma'na bila ta da bi za krajcaru 
prodala i dušu. Druga ma'na joj je bila da se volila pačati u 
sve. Nek kogod samo kaže i toliko, da je lipo vrime, al ona 
mora oma' poklopiti, da je vrime baš zdravo lipo. Nek digod 
dvi glave samo šušnu rič, ona će se makar očešati, samo da 
može kazati, da i ona ima tabane u tom kolu. 

E, di se taka mater ne bi mišala u ćerinu udaju? Cura još 
nije ni pomišljala na udaju, al je mater uči: | 

— Lipa si, a može se kazati i da si gazdačka. Gledaj di ćeš 
glavu namistiti. Onaj, čija budeš, nek ne žali dati ni na te ni 
prida te, jel znaj da iz kuće nema ništa dok ja vladam sa sobom. 

Mater bi tako, al šta je mogla kad nije bilo tako kako bi 
ona da je suđeno, već je bilo kako je ćer odabrala. A divojka se 
uljubila u jednog siromašnog momka i uskočila. Materi nije 
tribo veći pivac u čelo. 

— To sam ja dočekala? — plače ona ko da sa'ranjiva ćer. 
— Tebi nije doteko bolji, već baš jedan taki što kuću nosi na 
leđima ko spuž?! To je meni tribalo odranjivati, da sad svit 
divani za tobom. 

Jauče ona, a ćer njoj lipo: 

— Nane moja, nek divane. Za dobrim konjom se put praši. 

Nisu mladi od matere tražili ništa, već se zasukali i bortali 
se sa životom kako su znali. Nisu joj tili ni prkositi, već je od 
goda do goda obađu, ko što bi bio red i drugu mater. Dadu joj 
čest i čast i čekaju kad će se jedared već utaložiti i biti ko i 
druga mater. Oni s njom lipo, al ona nikako ne popušća. Dođu 
joj u goste, a ona njima ni čašu vode. 

-—— Znaš ti šta? — kaže jedared čovik mladi, kad su tako 
pošli materi u goste. — Kad dođemo pod salaš, mi ćemo se ba- 
Jage posvađati, al zdravo. A kad uđemo ja ću tiskati tebi, a ti 

meni. Evo dam glavu, ako se moja baba onda ne uplaši i ne 
počne nas miriti. Tako će nas morati čime i ponuditi, samo da 
se ma'nimo kavge. 

Kako su se ugovorili tako su i uradili. Čim su došli pod 
salaš, a oni u dreku jedno na drugo i kad je baba izašla, zet 
istrgo 1 kolac iz ograde. Mlada će bižati unutra, a on za njom. 
Il tu nema oduška, već kuća gori od graje, a mladenci se vijaju 
oko astala. Bome se baba pristravila al o'ma'. Tišiće ona zeta, 
tišiće ćer, al ono dvoje ne popušća, već jedno drugom u kob. 
Baba se uplašila da će tu biti još i krvi. I najedared ona stala 
prid zeta. 

— Sinko, ta ako ona nema pameti, budi bar ti razuman. 
Šta možeš i očekivati od jedne cure, koja je odranjena brez 
oca?! Ta nisi valjda došo u goste da se tučeš, već bolje sidi za 
astal. Evo, bolje se na'ite i napite. 

I oma će s police kruva i žmara. Meće ona to prid zeta, 
al onaj nije slip. Vidi on na polici pućiju pečenicu, fanaka i 
dobru bocu vina. Baba se baš užegurila, al nije joj badava tvr- 
dovanje već u krvi, a i zeta joj ne bi poželila ni poslidnja žilica. 
Dobro bi bilo da zeta smiri, al o malo troška. 

Nudi ona njega, zove i ćer astalu, samo da više ne prave 
čudo. A ono dvoje namigli na policu i bajage će sisti za astal. 
Zet uzo zalogaj kruva i žmara, al onda najedared skočio. Ba- 
jage se opet razbisnio i kaže: 

— Nane moja, ova vaša ćer može vama zafaliti što ste me 
staložili. Al da nije vas, ta ja bi joj vrat ovako zavrnio! 

Kako je to kazo, a on zgrabio s police pućiju pečenicu 1 
raskinio je, pa polak prida se, a polak prid ženu. 

— Al sad da si ćutila i 'ila, jel ako rič čujem, teško tebi, — 
Još ce se on ženi i prititi. 

Na'ili su se pečenice, al dobro, a baba stoji ćeri čelo glave, 
al još uvik ko na trnju. Teško joj je i ćutiti i jedared će zetu: 

— Eto, sinko, tako to triba — lipo. 

Kako onaj čuo samo rič, on se bajage opet raspalio. 

— Nane moja, ta sa mnom se i ne može drugačije, već samo 
lipo! Kažem, da nije vas, ta ja bi' joj se valjda krvi napio, evo 
ovako! 

I skočio on, pa dovati bocu s police. Napio se slatko i onda 
će bocu i ženi. 

— Evo, da 1 ti znaš kako bi ti krv popio. 

Latili se oni sad opet pućije pečenice, a žmare nek spa- 
vaju. Kad su je SVu počistili i vinom opet zalili, baba već vidi 
da se zet smirio. I opet će ona u s'vitovanje. 


403 


— Tako, tako dico moja. Triba to lipo, kad ste već svoji. 

— Al samo lipo, — zet opet skoči. — Kažem, da nije vas, 
ta ja bi je valjda ovako zagušio! 

I zgrabi on zdilu s fancima. Jedan fanak tura sebi u usta, 


drugi ženi i dok nisu zdilu ispraznili, zet se nije manjivo poka- | 


zivanja kako bi ženu zagušio. 

Tako su se sad dobro pogostili, a kad će pridveče kreniti 
svojoj kući, baba i' ispratila i svituje i': 

— Vidite kako to može biti lipo. Poslušajte vašu nanu, ne- 
mojte drugiput praviti čudo po putu, već bolje žurite ovamo, 
a nana će već spremiti svega, da se dobro na'idete i napijete. 

Zet to sluša, al se opet goropadi. 

— Nane, al to samo za vašu volju. Da vas nije, ja bi' OVOj 
mojoj već pokazo ko sam ja. 


Pričao Grša Milanković 


s Pam P 


ŠTO JE TRAŽIO, TO JE I DOBIO 


Došo jedared u jednu salašarsku škulu učitelj, kakom se 
ljudi nisu baš nadali, a još manje ga želili. Kad je učitelj na 
salašu za svit, nema ti' vrata koja za njeg nisu otvorena dan i 
noć. Al ovaj nije mario za čovika iz brazde ni koliko za ono 
crno pod noktom. Njemu samo da je biti s gospodom, a opanak 
mu ne mriši. Kad već mora koju rič progovoriti sa svitom, 
onda se vlada ko da je od'ranjen u karmiću. Tako on sa svitom, 
a s dicom još gore. Čestiti učitelji ga s'vituju, al on ne da sebi 
ni blizo. 

— Šta da i učim? Dobri će oni biti za sluge i sluškinje i 
ovako? — znao se on očitovati, ko da nema kože na obrazu. 

I malo pomalo ljudi su ga uskoro ispoznali. Nije njemu ni 
u salašima bio svaki jednak. Sto je u svili i kadifi, to je njemu 
i dobro i lipo, al od tri koračaja ne pušta sebi bliže ono što je 
golo i boso. Još više se svit uvirio u to, kad se oženio s jednom 
matorom divojkom sa salaša, koja je nosila prćiju toliku, da je 
gospodar učitelj mogo brez brige živiti i trošiti, dok se ne po- 
dere živ. Baš se uvik lupo u prsa, da je kod kuće samo među 
gospodom, al kad ga je salašarka zasula bogatstvom, tu nije 
imo riči. Al ako je dotle bio gospodar, sad je posto još i bogat, 
i sad niko s njim da izađe na kraj. 

Čovik, koji je živio iz svoji' deset nokata, i nije dočeko da 
gospodar s njim stane u razgovor, osim ako gospodaru nije došo 
na zgodu da mu se naruga. Tako on čeka samo zgodu, da po- 
kaže svoju ,,pamet'"', a drugačije nek svit umire na njegov oči- 
gled, borme ga ne gleda. 

Kad se već oženio, imo je i vinograda. Jedared on kupi 
magarca, da na njemu nosi rod iz vinograda. Jedno vrime ga 
je držo, a kad mu je dosadio, gospodar ga prodo. Baš u to vrime 
jedan mator momak iz njegovog komšiluka smislio da se ženi. 

Bio je to siroma' momak, kojem je ostala na vratu stara 
mater, a nuz nju i skoro tuce sitne dice. Momak ko najstariji 
nije imo kada ni misliti na sebe, dok sve to nije podigo na noge. 
Namučio se, al se i nagledo svakakog života i nije ni čudo što 

je znao izvući rokvu ko niko. Zapni u njeg — ko da si u živu 
vatru. 

Gospodaru drugo nije tribalo neg, da čuje kako se ovaj 
mator momak ženi. Sve je vrebo momka di će ga u'vatiti na 
zgodu. Gospodar se tako jedne nedilje usićio u mijani, kad evo 
momka s društvom. 

— Šta je, čujem da ćeš svatkovati? — načeće o'ma' momka. 

Onaj kaže da je baš tako. 

— E, onda mi je baš žao što sam sad prodo magarca, — 
gospodar poviče da svi čuju — jel da nisam, imo bi na čem da 
ti dođem u svatove. A sad kako ću? 

Momak ga je saslušo, al mu ne da vrimena za smij, već 
kaže ozbiljno: 

— Gospodaru, ništa za to ako ste vi prodali vašeg magarca, 
al vaša žena svog nije prodala. A ne mislim ni da će ga prodati 
do smrti, jel ko bi za njeg platio još jedared toliko ko što je ona 
— toliko veliku prćiju! 

Kad je momak to reko, borme gospodar nije znao kud bi 
se okrenio. Al da se okrenio i krenio ma kud — iz te kože ni- 
kud. Od stida i srama jedva je napipo vrata, kad su se ljudi 
počeli smijati. A momak ga još i ispratio: 

— Gospodaru, dakle da vam se zacigurno nadam u sva- 
tove?! Dođite, ta drugi' magaraca ni tako ne bi imo u svatovima. 


Pričao Luka Kopunović 


ISTA MIRA S MAGARCOM 


U staro vrime krenili otac i sin u suvaju. U kolečka upregli 
magarca, natovarili dobrim džakova, a jošinji dvojca se vozaju 
pa točkovi škripuću i na suvom putu. A kad su još došla na 
blatnjav put? Zapala u buzalicu, pa siroma' magarac jedva 1 
svoje noge izvlači, a o kolečkama s teretom ni divana. Muče 
se oni tu, sin deka, a otac skočio doli i kandžijom nagovara ma- 
garca. Al možedu šta oćedu, kad je buzalica velika i mekana, 
a teret težak. 

Ta prikidaju se već od bisa, kad naiđe jedan kirdžijaš na 
dobra dva konja. Nosi on niko bilo grumenje, al je natovario 
pametno, kolika je mira, pa je samo malo povuko kajase i konji 
odu s teretom priko buzalice. Stao on onda i kaže ovoj dvojci: 

— Ljudi, šta mučite to živinče? Nije magarac kriv što vi 
ne znate da se u torbu nikad ne nagrće više neg što u nju može 
stati. 

— Sad vidimo, al je kasno, — otac se počo češati iza uva. 

Onaj kirdžijaš sašo s kola i kaže: 

— Tu ima samo jedna pomoć, da magarcu dam jedan gru- 
menčić od mog tovara. 

U to staro vrime nije baš svudan bilo kuća, već najviše 
zemunica. I ovaj otac i sin su bili iz zemunica, pa su za kreč 
jedva i čuli, a vidili ga nikad. Ne znadu oni, da kirdžijaš nosi 
kreč i zapitaju šta je to? | 

— Šta je, da je, šta da vam tu nadugačko pripovidam kad 
ni tako ne znate, al da vidite što će magarac povući kad mu 
dam grumenčić, — onaj njima ozbiljno. 

— Daj, brate, al o'ma'! — moli njeg otac. 

Kirdžijaš uzo grumenčić, metnio magarcu u uvo, a šakom 
zagrabio malo vode iz buzalice. Kad je nalio magarcu u uvo, 
kreč se o'ma' počo gasiti. Kako je počo peći, a magarac skočio 
i kad je onda trgo — odu kolečka da se momak jedva držo na 
njima. Odletio magarac ko tica. 

Otac gleda za kolima, pa se zamislio i jedared veli: 

— Av, pretelju, šta si mi tako požurio magarca, ta ja sad 
neću stigniti kola, a kad ću ovako prispiti do suvaje? A sinu 
nisam kazo kako ćemo meljati. 

— A di ću ja misliti na sve tvoje račune, kad ti nisi smislio? 

Kad se kolečkama već i trag izgubio, a otac će na kir- 
džijaša: 

— Mislim se ja, pretelju, ne bi li ti i meni mogo dati malo 
od tog što si magarcu dao? Onda bi' možda još i stigo na vrime. 

— E, vidiš, tog se nisam ni sitio, — kaže kirdžijaš. — Može, 
može, pretelju. Vidiš, vidiš, da i ti možeš biti pametniji od 
mene, samo kad oćeš. 

O'ma' on grumenčić kreča, al onaj kaže: 

—Daj ti meni za vrat. U mene je uvo manje neg u ma- 
garca, pa bi i tako stao manji komad. A meni triba veći, kako 
bi' ga drugačije pristigo, kad je već toliko odmako? 

— Vidi, vidi, što si ti glava, samo kad oćeš! — kirdžijaš 
se opet bajage čudi. 

I oma on dobar grumen kreča onom za vrat, a šakom 
vode iz buzalice. Kad je polio, a onaj ode, ta nogama put ne 
dotiče. Ni se otac dobro ni zakaso, već je stigo sina s magarcom. 
Al ne staje, već ode nuz kola ko vijar. 

— Baeo, kud ste se uputili? Hajte na kola, ta imamo još 
Vrimena, — poviče sin. 

— Samo ti tiraj, a ja ću te već dočekati kod suvaje, — viče 
i otac, al ne staje, kad ne može od muke. 

Sta će sin tirati, kad siroma' ne može ni magarca zau- 
staviti. Jedva ga je kojikako zaustavio i kod suvaje, a otac se 
već pere na bunaru, al jedva stoji na nogama. Leđa su mu sva 
opečena, pa mu nije do divana. 

— Ta šta je to bilo s vas? — pita sin, a otac sve i kaže. 

— Al ni ovakog putovanja više neću zaželiti, al dogod sam 
živ, — potuži se još i počne se pipati po leđima. 

— A ko je vama kriv, što vi oćete istu miru ko magarac, 
— kaže sin šta misli. 

— Da sam uzo istu, možda bi se još mogo prid ljudima 
i potaliti, samo da nisam uzo veću. | 


Pričao Grša Milanković 

OTELIO SE 


Bila jedna blagoslovena kuća — dice u njoj koliko oćeš. U 
tom nije bilo nevolje, jel su dica zdrava ko tuckovi, a kad pood- 
rastu poso se vaća za nji. E, al u svakom žitu ima i kukolja i 
tako se i tu jedan izmetnio. Svako dite sisa dok mu je vrime, 
al ovom nikad dosta. Lin je i da žvače i kad ga je mater odbila 
od sise, a on pod krave. Nasisa se, zavuče se digod i spava ko 
mačak. Porasto je već, ta pravi momak za ženidbu, a on još. 
uvik tako. Nije to bilo na diku njegovima ni dok je bio mali, 
al je sad i ta nevolja, da on posisa sve mliko od krava i čelja- 
dima ne ostane ni kapi zarad lika. Sisa, ne radi ništa, pa se 
ugojio da bi bio zdravo koristan, samo da je kojom srićom bio. 
krmče. 

Svituju ga, al njemu ne pomaže ništa osim kuge il prike 
smrti. Od silnog mlika trbu' mu se naduo da jedva vidi od njega 
kud koraca. Šta će s njim kad ništa ne pomaže, već mu otac 
jedared zapriti: | 

— Sinko, ako se ne maniš zavrimena, znaš li ti da ćeš se 
oteliti?! Vidiš koliki ti je već trbu'?! 

— Pa nek! — on je samo odma'nio. 

Kad ne pomaže ni s'vit ni zastrašivanje, šta će otac već će: 
ga otirati u svit. Siroma' čovik se uplašio, da će mu se ovako 
još zapravo raspukniti. Misle, kad ode u svit, omršaviće jel 
nije vridan sebi kruva zaraditi. 

Momak ode i prvo veče se ište na konak u jedan salaš. 
Ljudi ga pušte u košaru, a njemu to baš i triba. Ne traži on sobu, 
kad su krave u košari. Ne da bi se isko u sobu, nego ne ište ni 
večeru, već kako su čeljad izmakla, a on za vime. Kad se onda 
nasiso, samo se izvalio i opružio na slami koliko je dugačak. 
Linčina spava, ta ne bi se razbudio da mu se salaš ruši nad 
glavom. 

A te noći jedna krava se otelila, al tako nesrićno da je 
uginila. Ljudi nisu znali šta bi? Imali su doduše drugu kravu, 
al se ta zdravo vućala. Sklonili su je iz košare da ne ubije tele, 
al šta će s njim kad mu je mater uginila?! Dotle su gatali, dok 

nisu nagatali da ga metnu nuz momka. Ko vele, nuz tako de- 
belog gosta teletu će bar biti vruće, a ujtru će već viditi šta 
će s njim. 

Lini momak ni ne klapi šta se te noći događalo dok je on 
spavo, al kad se u zoru trgo iza sna, a tele ga liže po rukama. 
Tele ko tele, šta ono zna?! Vidi, živ stvor nuz njega, pa ga liže. 
Al kad je onaj to vidio, a još i to da u košari nema krava, sko- 
čio je kako još u životu nije. Ode linčina ko da ga nikad nije 
ni bilo u toj košari. I kad se jedared zauko, tako je koraco do 
kuće, da mu je trbu' splasnio bolje neg probušeni mijur. 


— Otkud tebe već kući?! — čeljad stala u čudu, kad su ga 
vidili kako je već drugi dan osvanio u avliji. | 

— Al bar da nisam ni odlazio! — on oma udario u plač 
i u tužbu. 

— Ta koja nevolja te je u'vatila?! 

— Zar ne vidite kako mi je trbu' splasnio? — on samo 


plače. 

Kad je otac to vidio, znao je da se njegov lini sin digod 
dobro opeko, pa će se našaliti: 

— Sinko, da se ti nisi već otelio? 

— Jesam, baćo, — on je samo zajico. — Jesam, al nemojte 
nikom kazati, a ja nikad više mliko neću uzeti u usta. Nikad 
više, samo me nemojte izneti svitu na glas. 

Otac bi se smijo na sva usta, kad je to čuo, a još kad mu 
je sin ispripovido kako se to dogodilo. Smijo bi se, al se napra- 
vio ozbiljan i kaže: 

— Vidiš, vidiš, sinko, da se nisi otelio ti se ne bi opametio 
još ni sad. Nije ti dao taj veliki trbu'. 

Al sad mu nije dugo pripovido, već ga uzo za uši 1 na poso. 
Momak oće drage volje i još veli: 

— Al bar da nisam išo od kuće. Tako bi' se tu otelio, pa bi 
imali bar tu hasnu od tog što sam popio to silno mliko. A ovako 
sam od teške sramote ostavio tamo još“i tele, i to u salašu, di 
sam se svega jedared nasiso! 

Pričao Marko Vojnić-Purčar 

ZAJOVLJEN ČOVIK 


Bio tako jedan siroma' čovik dobar ko komad kruva. On 
dobar, a žena još bolja. Nisu imali dice, al nisu bili sami, jel je 
kod nji' bila ženina stara mater. Žena je čovika volila, ni baba 
ga nije mrzila i tako je kod nji' uvik bila sloga u kući. Čovik kad 
digod pogađa štogod, el ma šta radi što se tiče njeve kuće, uvik 
kaže: 

— Dobro, samo ću se još porazumiti s ženom. 

Imali su kućicu, koji pedalj zemljice, jednom ričom nisu 
bili brez svog temelja. Di dođe na zgodu zarada, čovik se primi 
posla i tako su udiljeno uvik vaćali kraj s krajom. Di je spo- 
razum tu nema nemira i živili bi oni siromaški tri svita, da nije 
taki' što uvik vole voditi tuđu brigu. 

A taki' ima i na odmet i je li onda čudo, što su zapinjali 
i u ovog čovika? Kako njim dođe na zgodu, a nike komšije ga 
srepe: 

— A, tinisi čovik! U tvojoj kući žena nosi šešir. 

Čovik nije na to slušo dok nije, al jedared je izašo sići 
šumu na čitavu nedilju dana. Tamo je noćivo i ne bi dolazio 
kući sve do subate, da jedne noći nije kiša zapucala. Sklopili 
su se oblaci, kiša lije ko da se nebo otvorilo. Ponoć jedva prišla, 
a ljudi vide da će se sve raskvasiti i prokisniti. Šta će, već će 
se razbižati kućama, jel taj dan ni tako neće moći raditi. Svaki 
se sklanja što brže, al njim još nije dosta nevolje, već će jedan 
podbadati ovog siromaka. 

— No, tebi je ova kiša došla baš ko naručena. Stignićeš 
kući iznenada, pa ti žena neće moći i dalje kuću razvlačiti. Ti 
hrnjaš tu, a ona dotle vuče iz kuće onoj njezinoj kumi udovici, 
a da vidiš što je tamo veselje. Ta vaša kuma mi se falila. 

Covik ne kaže ni da je tako, ni da nije, al je ušo nemir u 
njega. Zena je imala tu jednu kumu i nije ni čudo, što su se 
zdravo dobro pazile. Ta nije ni on kumi nikad kazo ni jednu 
Tužnu rič, a nije imo ni čerez čega. Žena je ostala sa sitnom di- 
com udovica i nije bilo u nje nikad ludosti, već se samo paštrila 
da dicu podigne na noge. 

hd Siromak zna sve to, e al kad se našo tu i drugi koji mu je 

ZO: 

— li si dobar čovik, pa te žena zajovila i smotaje te oko 
prsta kako ona oće. Ti si slip nuz oči, a ona zna na čemu svit 
stoji. Nemoj tako, evo sad ti je prilika, da pokažeš ko je čovik 
u kući. 

Siromak ode, al ne kaže ni rič, nit vidi da se oni smiju za 
njim. Poznaje svoju čeljad, al nema goreg od rđave riči. Uvuko 
se sad crv u srce i grize ga. 

Čovik sve leti kroz mrak i blato. Di je još zora, a on već 
kod svoje kuće. Žena i baba ustale o'ma', pa će vatru naložiti, 
čovika podvoriti kako je red. | 

— Covče, nisi se znao digod skloniti dok kiša nije pristala? 
Ej, ej, čim nisam nuza te, o'ma? ne paziš na se. A šta ćemo ako 
tebe izgubimo? Ta ti nam pripravljaš kruv, ti si naše kućno 
slime, — žena lipo oko njega i o'ma' mu iznela malo rakije, 
da se čovik zgrije, pa suvo odilo da se prisvuče. 

Sve je to lipo, al čovik nije više onaj što je bio. Ko da ga 
je kogod priko noći izminio. Sluša on šta žena kaže i misli u 
sebi: vidi, vidi, ovoj se zapravo ne dopada što sam došo kući. 
Nije on dalje mislio, već počo divaniti šta mu je na srcu. 

— Čovče, ko bi to meni kazo da ćemo mi doći do tog? — 
žena se sva oladila kad je čula šta onaj govori. — Ne vidiš da 
su te navrkali, da posiju nemir u našoj kući?! 

I ona i baba mu lipo kažu, nek se razmisli el kadgod čuo 
od kume drugo osim lipe i čestite riči, pa je li bilo drugo iz- 
među nji' neg da su jedno drugom išli na mobu od srca, spre- 
zali i već ispomagali se kako je kad došlo? On sve to zna, al ko 
da je vrag ušo u njega! Ne sluša ništa, već samo tira svoje. 

Kad je žena vidila da tu lipa rič ne pomaže, najedared se 
naoštrila. 

— Slušaj, čovče, ako ti kažeš da je kuma tako štogod mogla 
kazati, e ja ću joj oči iskopati. Da nije ovako blato, ja bi' evo 
u mrak očla o'ma? do nje. 

Žena zna da kuma ni ne klapi o svem tom, al kad je vidila 
da s čovikom nema druge pomoći, ona je izmislila sebi moći od 
pomoći. Dobro je poznavala čovika i nije se privarila. On nije 
naučio da ga štogod muči u srcu i oma je bio spreman da 
kida kraj. | 

— Ako je samo do blata, eto ja ću te odneti do kume, samo 
da vidim na čemu smo. | 

Žena ne mari — nek je i tako. Zagrnila se i čoviku na leđa. 

. Nosi je doče ko da je juče bio derančić. Siroma' se ulopo dok 

nisu stigli do kumine kuće, ta nije bio baš do vrata od blata, 
al amaha. Mrak je još ko u džaku, al je kuma već ustala — 
svića gori kod nje. I čim je čula da kogod šuška po avliji, evo 
nje na vrata. | 

— Šta je sad? U kaka strašila ste se dali vas dvoje? — 
kuma sve ruke sklapa kad je razabrala u mraku ko joj dolazi 
u goste. 

Ona bi udarila u pripovitku, al ona s čovikovi' leđa ne da 
oduška, već o'ma' zagrajala: 

— Slušaj, kumo, šta ću ti kazati: ovog mog zajovili, da ja 
tebi vučem iz naše kuće dok on radi u šumi. Ti magarci mu 
sole pamet, da si njim se ti falila. Kumo, a ja velim, kad bi to 
bila istina, ja bi' te proklela da te ovaj moj o'ma' udari magar- 
covim kopitom u čelo, tako da tu prisvisneš. Proklela bi' te, al 
samo tako bi' te proklela. Magarcovim kopitom da te udari. 
Razumiš, proklela bi te?! 

Čovik ne vidi kako žena iza leđa maše i namigiva na kumu. 
On samo čuje di je žena zagrajala i kune kumu. Nikad kod nji 
nije gorila ovaka vatra u kući i nije ni čudo, što se on sav spleo. 
Nit čuje kako žena klete, samo mu u ušima zvoni graja i kletva. 
I uplašio se da se komšiluk ne uzbuni, pa će umirivati ženu: 

— No, kud si se ti zaukala?! Ne možeš lipo, već o'ma' hu-bu 
na kumu? 

Žena nije ni čekala drugo. Sad se kobajage još više razgo- 
ropadila, al na njega. 

— Da si oma ćutio! Nemoj da te još tu ružim ko s ma- 
garca! 

Zagrajala je na njega — ta čovik bi reko, svađaju se ko 
da će se skoro potući. Ko zna šta bi još navikala, al je kuma 
natuknila u čemu je stvar i nije se mogla uzdržati od smija. 

— Mani se dalje kletve, — na onu će na čovikovim leđima 
— jel ako se pritvori u magarca, teško meni al i tebi. E, kumo 
moja, neće samo mene ubiti kad me lupi kopitom u čelo, jel će 
se taj tako vuciti, da će i tebe zbaciti, a kako su ga razbisnili, 
slabo će ti ostati čitava kost kad te lupi o zemlju. A te zlobe 
drugo ni ne žele, neg da on ostane brez tebe. 

Kad je čovik to čuo, ko da mu je najedared pukla kora 
S očiju. 

— Av, ljudi ljucki, di sam ja straćio pamet? Zašto sam 
živio tolike godine, kad me ma ko mogo natutlati na prvu rič, 
da igram ko medvid za krajcaru? — udario se on po čelu. 

— Ajd, ajd, tog divana nek je sad dosta, — kuma će na 
njega. — A ti sađi već s čovika, — na ženu ce. 

— la nek sađe nuz čovika, al s magarca, kad sam se sam 
dao tako napraviti, — čovik kara sebe. 

Žena skočila doli, a kuma kaže: 

— Kume moj, mrak dono mrak i odno. Proklet bio ko spo- 
menio, al više da nikad nisi zaboravio: dok 'ideš svoj kruv, ne- 
moj donositi u kuću tuđ grij. 

I nji dvi lipo oko čovika, ko da se ništa nije ni dogodilo. 
Nije tu niko ni rič izustio o tom šta je bilo te noći, samo je 
kuma izučila siromaka šta će kazati onima što su ga tako ne- 
milo natutlali. Znala je ona, da će ga ti čapati čim se nađu 
S njim. 

Tako je to i bilo. Čim je siromak drugi dan očo u šumu, 
a ona dvojica će: 

— No, jesi razmrsio kumine konce? Je li da je istina, da ti 
žena vuče kumi dok ti nisi kod kuće? 

Namrsili se na čovika gore neg mačke na meso i vadili bi 
mu srce. Ne bi žalili čovika istirati iz svita, samo da mu se na- 
rugaju. E, al nije on zaboravio kako ga je kuma uputila. 

— Ljudi, ne kažem da nisam razgledo oko kumine kuće, 
al šta bi moja žena mogla tamo vući kad je kumina kuća puna 
svega i svačega? — lipo on njima, ko da razgovara s ozbiljnim 
ljudima. 

— Ia ne govori! | 

— Kad vam kažem — to je ko ovaj bili dan! Lipi konji, 
ta niko tamo neće viditi rebra, 'ranjenika pun obor, marva ko 
salivena, a sad se pogađa i na jedan veliki čopor ovaca. Sasta- 
vila je sav novac, samo da pripravi još koju krajcaru i ovce će 
dotirati. 

Ona dva se zablenili. Nisu se nadali takom ozbiljnom di- 
vanu i ne znadu kud bi ga navili, pa se jednom otela rič: 

— A šta će ijoj još koja krajcara, kad ima novaca za veliki 
čopor ovaca? 

Sad je taj samo došo siromaku pod ruku. 

— Ta čopor je-tako veliki, — kaže on al i sad najozbiljnije 
— da kumi ne bi bio dosta jedan, već će vas obadvojicu kupiti 
za magarce. 

Onoj dvojici nije tribalo više perjanica za šešir. Da su i 
tili štogod kazati, slabo bi mogli kad su i' svi drugi počeli za- 
dirkivati. i 

— Oćete se vi mišati među čovika i ženu, kad njim vi ne 
dajete kruva? — karaće nji' jedan stariji čovik. 

A siromak se ni ne viščini, već opet ozbiljno: 

— Zašto ne bi? Nije to rđavo ni za moju ženu. Kad nji 
dvojica sad pravili lad ovcama moje kume, bar će i moja žena 
imati magarce na kojima će nositi sve to što je kumi dosad 
vukla na svojim leđima. 
Tako je on tu dvojicu isplatio lakše neg sa sitnom plivom 
1iod tog vrimena nit su ti, al ni drugi zapinjali u njega što on 
lipo živi sa ženom. 


Pričala Joca Šević-Cvancik 


OPALJENI DIDA 


U starovinsko vrime salaši nisu bili jedan drugom nadovat, 
jel se naši stari nisu dilili. O tom nije bilo ni divana, da mlad 
čovik odbije ćošu od očeve kuće, otkoraca sebi oklinak zemlje 
1 udari sebi temelje čim je brkove malo zavrnio. Dok je dida 
živ, u kući drugi ne zapovida, a požene mu se sinovi i unučad, 
a pokatkad i praunučad. Sve je to na okupu i dida mora biti 
dobre pamte, ako oće da zna svako čeljade u glavu. A moro je 
znati sve u prste, jel nije laka stvar očuvati pravdu u tolikoj 
kući, a brez nje nije bilo sloge. 

Znalo se tamo uvik na čija pleća će pasti koja radnja i nije 
se šale našo ko bi krste izvuko. Ko nije bio čovik na poslu, taj 
je za užnom našo privrnjeni pladanj. Snaje su se ređale iz ne- 
dilje u nedilju i uvik se znalo koja je reduša, a koja je stana- 
rica, koja ima da napeče taj silni kruv i drži kuću u redu, a koja 
triba da se nastara za živinu i oko kuće. 

Ljudi su bili prosti, al se na obraz pazilo. Nisu se lickali i 
kose potkusivali, već su i muškarci puštili kosu da se može ple- 
sli pletenica. Ta ko će uvik trčati berberu u varoš? Znalo se i 
to, koja snaja će didi izmiti glavu, poiskati ga i noge mu oprati. 
Dakle, dok dida može sobom vladati, sve mora biti kako on 
kaže, a kad on zaklopi oči, na njegov stoc sida najstariji sin, al 
se uvik ostaje na didovini, ne pravi svaki sebi salaš i ogradu. 

E, bila je tako jedna kuća puna čeljadi. Kad se tu peče 
kruv, ne žari se jedna peć, a svinji se kolju nikolikoputi priko 
godine. Triba tu silnu čeljad i na'raniti, kad je i radnje na pri- 
tek, Nije to lako ni napojiti i kad se kod nji' vino načne, nema 
tu da se vuče na teglicu, već vran iz bureta, a slavinu u njega 
i samo je seli iz bureta u bure. Kad se tka, onda se zna, da 
ženska čeljad neće baš o'ma' sutra izupravniti krste iza stana. 

Jedne godine je sve ponelo dobro, radnja je bila jaka, pa 
su i ljudi bolje 'ili i jedva je vrime zaladilo, u kući mastila već 
nestalo, a poslidnje divenice su smirili još kad su se vinogradi 
brali. Jedva su dočekali prve mrazove i dida o'ma? naredio, da 
se pokolju 'ranjenici iz jednog obora. Nisu se tu ni svinji klali 

 nožom. Ko će trckati i prekati, kad se odjedared prazni čitav 
obor svinja, već jedan uđe u svinjak i tira, a drugi stoji na 
vratima i samo dočekiva sikirom. Kako krmče isturi glavu, a 
onaj sikirom u čelo, druga dvojca zgrabe za uši, slama je već 
spremljena i svinče se već i pali. 

Nije ni čudo što su jedva dočekali da se svinji kolju, kad 
je već u jesen dno u kačice bio zdravo tanak, a o divenici su 
počeli već klapiti. Svi su se unaprid naoštrili da se dobro na'idu. 
Ženska čeljad spremila već sve i samo čekaju da se izvadi 
utroba i što je prvo, pa da se džigarica ispeče za ručak. Dica 
se muvaju okolo, jedva čekaju da se svinji opale i sve vrebaju 
koji će ugrabiti rep. 

Raduju se svi, al najviše dida. Usto je još prije pivaca, sav 
se razožurio i okreće se ko kaki momak. Nije još ni krmelju 
otro iz oka, oma je naredio, da se donese rakija i nudi sve re- 
dom. Napeklo se te godine i te puste rakije, poslovi su se pri- 
radili i dida sad ne žali ni od kog da dobro ispere grlo. I nije 
se još ni slama načupala iz kamara, ni namistilo sve što triba 
za svinjokolj, a dida je već okrenio nikolikoputi. Baba vidi je- 
dared, da je dida upiždrio oči u bocu i kako jednu isprazne, a 
snaje moraju doneti drugu. Dida naređiva ovo, te ne znam ono, 
pa ne znam tu, te ne znam tamo, al najviše nudi iz boce. 

Dok je bio u snagi, nikad ga nisu čuli da je na poslu kazo 
ajd naprid'', već uvik ,,za mnom'. Didi su u životu uvik bili 
prvi poso i red, al je volio alvatno polisti i popiti. Nije nikad 
ni od drugog žalio zalogaj, al se uvik znao držati mire. Baba 
gleda — šta je to sad njezinom didi?! Al on samo navaljiva ko da 
se okladio s kime, da opije sve, dok poso nije još ni počo. A 
mladi šta će, kad vole i oni pročistiti grlo, da malo saperu taj 
dim od lule, al i da neće — dida je glava u kući i da vidim ko 
ga ne bi poslušo! 

Nije red, da se baba miša u didine poslove, al je ona bila 
pomalo lajkuša i nije baš uvik mogla da zapovida jeziku. 

— Dida, je li se tu pravi mista za novu rakiju 11 se kolju 
svinji?! — stala je jedared prid njega. 

Oštrokonđa će na pričac i o'ma' oštro, al je dida već veso, 
pa se nije našo uvriđen, već njoj lipo veli: 

— Babo, ti znaš kako je kod nas uvik bilo — kad se radi 
onda se radi, makar se i podereš na poslu, al kad se čestito na- 
radi, onda se malo i popije. A vi, dico moja, — onda će na mlađe 
 — samo pite i nek vam je nazdravlje, kad vam dida daje. Vino- 

grad je rodio, od sebe ne triba žaliti, kad se ni na poslu nismo 

žalili. 

Dida kaže tako i misli da je divan svršen, al se baba zaina- 
tila 1 opet njemu u brk: 

— Ako je i rodio, nije valjda samo za tvoj mijur?! Triba 
valjda štogod i prodati i koju krajcaru napraviti za trošak. 

— Prvo je nama koji radimo, a drugima šta dotekmne. 

Baba vidi da neće s njim izaći na kraj, jel iz dide već rakija 
divani. Šta će, već je smekšala i okrenila divan: 

— Šta si se tako nadotalio?! O čeljad, ta ne osti valjda ko 
da mu je poslidnja godina?! I kako mi je to: mlađe tako učiti?! 

— Ajde, babo, s puta. Sad si nadivanila već dosta, a kad 
su dica mene slušala dosad, onda to neće biti drugačije ni za 
ovo malo vrimena što ga još imam do rake. 

Ko će ko baba poznati didinu ćud? Ona je znala da triba 
još samo koja oštra rič i dida će planiti. Snuždila se sirota i 
šta će, već će još samo pos'vitovati. 

— Dobro, kad drugačije nije, pite ako ćete koliko. Ne ka- 
žem ja ništa, puni su podrumi, al se napite kad prvo svršite 
poso. Vrag te blagodario iz čovikom, — otela joj se opet ružna 
rič, makar je zauzdavala jezik — a kud ste se latili u rakijanje 
još neumiveni?! 

Ona didi tako, al onda već i ode, jel je onaj zaprznio i već 
je trgo stivu lulu, pa će babu kamišom. Prikratio je divan s ba- 
bom, a mlađima veli: 

— Dico, slušajte vi mene. Jeste li razumili?! 

I sad su se oljoljali, da se bolje ne bi baš da su se spremali 
na to. Kad se pod svima zemlja već zaljuljala, na kraju konca 
latiće se ubijati svinje. Dida je izabro najvećeg unuka, da taj 
dočekiva svinje sa sikirom napripuš. Od tog ne bi bilo nevolje, 
al je vrag nano didu, pa će on tirati svinje iz obora. 

— Bacćo, ne bi bilo bolje, da to radi koji od nas mlađi? 
Biće nezgodno kad se svinji uzbune, — jedan sin će kazati. 

Dida ga je prvo samo pogledo, a zatim je kazo ko da je 
nožom ociko: 

— Nek ti je zaboravljeno, a sad da nisam čuo više ni rič! 

I nije se ni obazro, već je nesto u svinjaku. Da su i sinovi 
bili trizni, valjda bi tu i bila još koja rič, makar se nije čulo 
za tako što, da se kogod odgovaro didi. Ta nije to za starog čo- 
vika, da istirava svinje kad i kolju. Znadu to svi, al su svi 


već i oljoljani i baš i briga. Valjda nisu svi ni vidili kud je 


dida očo. Ima tu sad posla na sve strane. Koji se nema čega 
latiti u svinjaku, taj je očo i udešava slamu za paljenje i drugo 
što triba, jel svakojeg žene vuku i požurivaju. A di i ne bi 
kad su muškarci rakijali otkako su ustali, a poso stoji. 

Kako je bilo da je, dosta to, da su jedared počeli klati svinje 
onako sa sikirom. Onaj momak je jak, a rakija ga nije još sa- 
vladala, već ga raspalila, pa ne gleda ni on, već stoji na vra- 
tima i samo lupa sikirom. Ni u drugi glave nisu čistije i kako 
se koje krmče izvrne, oni njega na slamu i pale. Tako su uredili 
sve i sad jedni pale, drugi šalabazaju i rastiravaju dičurliju, 
da ne smeta. Pale tu sad svinje, jedared će i' već i opaliti, kad 
će jedan od nji početi brojiti vatre. 

— Ma, braćo, — počešo se iza uva — u svinjaku je bilo 
devet ranjenika, a meni izlazi deset vatra da kako brojim! 

— A, šta divaniš?! Da si još malo pokvasio grlo, ti bi vidio 
još 1 više — drugi odma'nu. 

| Odma'njivaju i smiju mu se, al se onaj ne da, već se opet 
latio i broji. 

— Ta deset i deset, da kako brojim! — dreknio je jedared. 

Sta će s njim kad je zaintačio, već će i drugi brojiti. Kad 
su udarili u brojenje, a vatra bome deset! 

— Sta je to?! — sad su samo zinili. 

— Da nije dida 1 koje mršavo svinče pribacio u ovaj svi- 
njak, a nama nije kazo?! — jedan sin će. 

— A di je dida, da ga baš pitamo? 

Oni će sad zvati didu, al kad su se obazrli, pa i razvikali, 
a dide ni od korova. Jedan skoči u svinjak, da vidi nije li se 
dida tamo zadržo, al njega ni tamo. Sad su digli graju i na to 
su se okupila i ženska čeljad. Svi traže i viču, al didu ko da je 
zemlja progutala. 

Dok su se ukućani tu uzmuvali, a dica ko dica, iskoristila 
priliku i o'ma' će očupati krmske repove. Zna se šta je prvo 
dičije, kad se kolju svinji — rep! Tako će i jedan klincov čepr- 
kati oko jednog krmčeta, al kad je malo razgrnio žeravu, on 
poviče: 

— Didu nemojte ni tražiti, jel je moro otići kudgod zdravo 
žurno, kad je iskočio iz opanaka. 

— Sad ću ja tebe po ušima, — otac tog derana će. — Vidi 
ti šteneta, on se našo da zavađa šalu! 

— Baoo, ta ne šalim se — evo didini' opanaka u vatri. 

Kad su ljudi to čuli, priskočili su vatri ko da su se oni 
opekli. Razgrnili su slamu golim rukama, al nisu ostili da i 
Vatra peče, a onda su mogli gledati: dida je napolak već izgorio. 

— Av, ljudi! Eto otkud meni izlazi deset vatra, da kako 
brojim! — onaj didin sin se o'ma' proznojio. 

— A, joj, tužna, — baba je dotrčala na to i počela žaliti — 
izlaze vama vatre iz oni? boca rakije! 

— Av, dida naš slatki, — na to će i onaj unuk što mu je 
našo opanke u vatri — odešte vi na onaj svit sa svinjima! 

— Joj, kukavice kukavna, a joj tužna i žalosna, — baba 
samo žali — tako da može proći jedan čovik?! Čitavog Života 
je živio čestito, ljudski, a samo jedan dan je počo krmski i ode 
u propast! 

Žalila baba makar koliko, al je dida bio već sav ispečen. 

— A kad je brže tako izgorio? Ta svinjima niste još ni 
svaku dlaku opalili? -— jedna snaja će se čuditi. 

— Al u svinjima nije bilo ni kapi rakije, a u didi se za- 
palila i rakija. 

— Daborme, ta rakija, bole vas ne morile! Da nje nije bilo, 
ne bi moj dida ovako crn očo na onaj svit, — baba samo žali. 
— Al nek mu je crn obraz i na onom svitu, — baba se iznenada 
rasrdila i iz nje je opet izbila lajkuša — baš nek mu je, kad je 
pod stare dane tako zaprznio i još i dicu na tako šta učio. Još 
je mene tio kamišom, a bolje da je sam sebe seka pa ne bi 
Gobio sikirom u čelo. | 


Pričao Joso Knjur 

KAD PIJANAC ZAPOVIDA U KUĆI 


Bio jedared jedan svršen čovik. Dicu je već svu udomio, 
imo je već i unučadi i onda se najedared propio. Život je provo 
s ženom rame nuz rame, uvik je bio čuvaran i vridan, al je sad 
okrenio naopako. Doduše, dogodilo se i ranije, ko i u svakoj 
drugoj kući, da su se poglocali, al što je bilo rđavog to je kod 
nji uvik ostajalo iza zatvoreni' pendžera. Niko nije mogo ka- 
zali, da je njemu obraz moro goriti prid komšijama. A sad na- 
jedared davo ušo u njega, čovik se tako opija, da se putom valja. 
Zena je dobro pamtila kako su se nji' dvoje pazili čitavog ži- 
vota, pa je isprva i sad lipo oko njega. Svituje ga: 

— Covče, to nije čovičanski. Imaš već veliku dicu, ta prave 
ljude, i kako to izgleda, da svit pripovida o njevom ocu?! Ne 

novi se ogrnili u bile čaršape i ordinjaju na pendžeri. Lupaju, 
muču i bembuču, pa laju ko kerovi i kukuriču, dok se jedared 
pijanac nije trgo iza sna. 

— Ko je, šta je? Sta oćeš? — poviko je onako bunovan. 

— Ne poznaš oca tvoje žene? — na to će iz duboka jedan 
sin, a sav se propo na pendžeri. 

— Sta kažeš? — uplašio se pijanac i oma se rastriznio. 

— 1o što čuješ, pijanduro jedna prokleta. Ne imo mira ni 
u grobu, kad si i ovo moje malo vina s pendžera poloko i spao 
na taj moj poslidnji zalogaj krušca. 

Pijanca je probio mmtački znoj. Skočio bi s kreveta i bižo, 
al noge ne slušaju. Viko bi ženu, al se jezik ukočio. Ječi on na 
krevetu, a onaj samo lupa i čeprka oko pendžere i najedared 
zagrmi: 

-— Došo sam da ti se krvi napijem i mesa na'idem, kad si 
popio moje vino i po'io moj kruv. 

Kad je pijanac to čuo, kojikako se okrenio duvaru, pa bi 
bižo i kroz zid. Zavlači glavu da ništa ne vidi i ne čuje. Al će 
na to i drugi sin iz bilog čaršapa: 

 — Al ni meni nećeš ostati dužan! Ja sam moro dati od 
mog vina tvom didi. Zato ću se i ja napiti tvoje krvi. Nećeš 
pobići isprid nas, jel ćemo ti dolaziti svake moći, kad si ti taka 
pijandura da si spao i na 'ilo i pilo jednog mrca. 

Pijanac ni sam nije znao kako mu je došla rič i poviče iz 
sveg glasa: 

— Ženo, ženo, u pomoć! U pomoć! 

Al na to ona dvojica opet zabembuču: 

— Možeš je vikati! Sram da te bilo! Zato si ti sirotu ženu 
istiro iz pameti, pa je siliš da te samo sluša i sluša, da je sad 
otiraš u mijanu! Didino misto se nije još ni oladilo u kući, a ti 
mu ćer tiraš da i ona pije i prati se! 

— Ko, ja? Ta ništa se ne sićam, ljudi. 

— Kaki ljudi? — zagrme ona dva. — Mi smo mrtvi. Al ćeš 
ti zapamtiti, pijanduro nikaka, kad si naše po/io i popio. 

Oni tako divane, pa još malo triba i borme bi i pijanac bio 
među mrtvima, al se u to začula pisma i svirka. Piva baba 
onako tijano, a sviraju gajde i vrula. Kad je došla do kuće, žena 
isplatila svirce i kad su očli, evo nje u avliju, al s pismom. 
Ušla je i o'ma' užegla svitlost, al čovik ne diže glavu iz uz- 


gljanaca. 
— Je li spavaš, čovče? — ona će na njeg, al se pravi pi- 
jana. — Ded ustani, da vidiš jesam te dobro poslušala? Da vi- 


diš znam li se dobro opiti na baćinom ukopu?. 

a BE a ša i po oke jea 


Piva sad i viče, al je tribalo dosta vrimena dok je čovik: 
smio pokazati nos. 

— Av, ženo, jesu li još tu? 

— Ko! 

— Ta tvoj pokojni baćo i još jedan mrtvi? 

— Vidim da su niki du'ovi na pendžeri, al nisam pitala 
ko su i šta traže. Ta di bi i pitala, kad nisam tebe zapitala da li 
se to može. Znaš ti, da ja tebe slušam. 

— Tu smo, tu ćemo i biti svako veče do ponoći. Nećeš se 
uvik moći zaključati isprid nas. Uvatićemo te mi kad se zapiješ, 
a onda ćemo se napiti tvoje krvi i na'isti tvog mesa, — ona 
dvojca zagrme na to. 

— A, baćo, jeste li to vi? — žena onda zabatrga pendžeri. — 
Ta šta je to vas dotiralo? ; 

— Zar ne vidiš da je poloko vino što si mi spremila na pen- 
džer? Još ni to malo kruva mi nije ostavio. 

— Imate pravo, nema ni kapi u čaši, a ni mrvice na ta- 


njiriću. O, o, čovče, kako si mogo tako zaslipit?! — žena će 
onda pijancu. 

— Ia ja se ne sićam, — kaže onaj, al mu jedva možeš rič 
razumiti tako drće. 

— Šta ćemo sad? Znate šta, baćo, — kaže ona kroz pen- 
džer, — ta prostite mu, kaki je taki je, on je moj čovik. 


— Sta kažeš — da mu prostim? Čoviku bi i mogo prostiti, 
al di ću njemu? Ja bi' mogo prostiti samo tom, ko bi cilog života 
držo pokoru zato što mi je popio vino. A za pijanduru ta pokora 
nije laka, jel bi cilog života moro držati post od vina. 

— Ocu, oću, oću, — pijanac poviče kad je to čuo, — samo 
mi prostite. 

— Oćeš? Dobro, nek bude tvojoj ženi za volju. Al ako ne 
budeš čovik od riči, teško tebi. Svako veče ćemo ti dolaziti. A 
sad odemo, jel će biti ponoć, a ti se pazi. 

Odu oni, sve grme da se bat čuje. Prošlo ie tu sad vrimena 
dok se pijanac nije malo povratio, pa šalje ženu napolje da vidi 
jesu li mrtvi baš zapravo očli. Ona ode slobodno i javi mu da 
nema nikog. Sad je malo odanio, al sve moli ženu da sviću ne 
trne i da ne zaspe. 

— Nemoj me ostaviti samog, jel ću do ujtru izda'niti. Av, 
kad će već zora? 

Žena će ga poslušati i oma" je sila do njeg na drvenice. 
Divani mu koješta, ko da se ništa nije ni dogodilo, a on samo 
tira: 

— Av, kad će već zazoriti? 


Dočekali su jedared i to, pa je čovik onda jedva počo do- 
laziti sebi i divaniti čovičanski. 

— Pa šta je to bilo, ženo, s tebe? Di si ti očla i kaka je to 
svirka? 

— Ii se ne sićaš baš ništa?! — žena se kobajage začudila. 

— Ženo, ne znam ni kako sam došo kući, — čovik se po- 
kunjio i tuži se ko malo dite materi. 

— Ta goropadno, — ona će na to. — A ja šta ću, kad znam 
da te moram poslušati i u snu. Tako sam te i sad lipo poslušala. 
Čim si došo, a ti popio i ono malo vina što sam metnila na pen- 
džer za baću, uzo si sav novac što smo ga imali u kući i kazo 
mi, da sad i ja idem u mijanu i nek pijem, trošim i bacam. Još 
si mi zapritio, da se dopratim kući sa svircima, nek se svit 
zgleda i nada mnom, ne samo nad tobom. Zapritio si mi, ja sam 
poslušala i sad nek se svit čudi kako svršena žena pije i beća- 
ruje na ukopu rođenog oca. Novce sam pobacala, a kad ne imali 
kruva u kući, mi ćemo složno glabati prste. 

U pijancu stra' se još nije oladio i borme viruje sve ko lud. 

— Baš tako sam ti zapovidio?! 

— A kad ja nisam poslušala tebe il uradila drugačije neg 
što si mi kazo? 

On se zamislio i borme vidi, da je tako. 

— O, o, šta naradi luda, pijana glava?! — počo se onda tući 
u čelo. — O, o, al nek mi svaki pljune u oči kad me još jedared 
vide s čašom! Ženo moja, al nikad više ni kap u usta, a u kući 
nek je sporazum ko i ranije, al prva rič nek je uvik tvoja. 

I nije posli bilo te sile, koja bi čovika natirala da se opet 
opije. Kad je pomislio kako se kod pokojnog dide zadužio, očla 
mu je volja od pića. Posto je opet vridan i čuvaran ko i ranije. 
Kad su sinovi posli došli, a mater njim onda kaže: 

— No, dico moja, da li je vaša mater imala pravo? Nije li 
bolje čovika sačuvati ko čovika, neg da se zama'ne glavom ko 
i on 1 ostane brez njega? 

— Nane naša, tako je dobro kako ste vi uvik radili. 

— Tako, dico moja, jel znajte da dobra žena može svakog 
opraviti čovikom, a rđava i od čovika može napraviti strv i 
nemar. | 


Pričala Joca Šević 


po zika: 


DVA DUDA 


U starovinsko vrime ljudi se nisu ženili i udavali ko sad. 
Ko je pito jesu li se mladi zagledali jedno u drugo?! Stari se 
sastanu, izgledaju stanje jedno drugom, udivane se i kako i kad 
kažu, tako i onda su svatovi. Nije to bilo jedared, da je divojka 
momka upoznala kad su svatovi došli rad nje. 

E, tako je to bilo i s jednom lipom i pametnom divojkom. 
Sirotica nije još ni divovala, ni oko bacila na para, a stari su 
je udali. Kad je vidila koga su joj naminili za životnog druga, 
nije mogla oćutiti makar su je uvik učili, da je grijota odgo- 
varati se starijima. A kako bi sirota i mogla otrpiti da bar ne 
kaže šta joj je na srcu, kad je ono bilo prava grijota što su 
s njom radili. Ona je lipa, da bi se i jabuka postidila nuz nju, 
ni rad pameti ne mora ići u komšiluk, a za đuvegiju su joj našli 
pravog matorog momka, koji nije tribo ni vragu. Što je mator, 
to bi se još i progledalo kroz prste, da je na njemu bar štogod 
čovičansko, al je taki da ružnijeg strašila ne triba tražiti, a još 
nije ni dočuvan ni upućen. Bar da je jak, kad već ima toliko 
ma'na, al nema šta na njemu viditi, osim onog što divojka ne 
bi želila da vidi. 

— Mene ste prodali baš ko živinče. Izabrali ste mi vraga 
čerez blaga, al ste ga vi samo iščeprkali, a obisili ste ga meni 
na vrat, — kazala je starima. 

E, al stari ne popušćaju. Momak je najstariji sin, u oca je 
nikoliko veliki' salaša, a za zemlju i ne pitaj koliko je?! Otac 
će od svega tog najviše ostaviti baš tom sinu. Ostavio bi mu 
već i zato što je najstariji, al će mu dati više još i zato, što je 
taki da ne zna vladati sa sobom. Drugi sinovi će već i sami sku- 
piti sebi, a najstarijem nek je najviše, kad je taki neokretan. 

Tako će to biti i nikako drugačije i sirotoj divojki nije 
ostalo drugo, već kamen na vrat pa u bunar il da se sveže s tim 

 njunjavim mlakom. Šta će sirota kad još nije ni živila, a stari 
samo tiraju svoje po starovinskom adetu, već je sagnila glavu 
1 priklonila se toj nevolji. 


427 


Ona se udala i svekar će svoju dicu sad i razdiliti za života 
kako je obećo, samo to nije ispalo tako. Svekar je tio, al mu se 
nije dalo, jel je lego čim su se svatovi razišili i više nije ni usto. 
Stigla ga je prika smrt, ta ko da ga je ukrala. Juče su čoviku 
još podvikivali u svatovima ,,svekre babo, jel ti drago“, a 
drugi dan su mu već spremali ukop. 

Sirota mlada sad se bar mogla sita isplakati. Ona ne plače što 
je svekar umro, već plače sama nad sobom. Svekar je očo na 
onaj svit, a kako se otud niko nije vratio, nije mogo ni on, ma- 
kar je imo još taj poso, da razdili sinove. E, kad on ne može, 
sinovi će se diliti sami. Dva mlađa brata znadu koliko važe u 
pameti najstariji brat, a znadu i kako će ga najlakše prikupiti. 

— Znaš ti šta, brate, ti si sad niko slime u našoj kući i naj- 
bolje će biti, da ti prvo uzmeš šta ti srce ište. Što nam ostaviš 
nama će biti dobro i nas dvojca ćemo se lako razdiliti. 

Mlaki je drago što ga braća tako uvažavaju i ne nećka se. 
Al je i braći drago što on pristaje, jel se ne varaju u tom šta 
Ce on izabrati. Oni su imali četri velika salaša, ta stani i gledaj 
kako je sve to bilo uređeno, a ukraj nji' je bio još jedan mali, 
al tako trcav da se u njega jedva mogo naseliti i kaki subaša. 
E, al su prid tim salašićem bila dva debela duda, koja je onaj 
mlako više poštivo neg ma šta na svitu. Još kad je bio deran, 
mlako nije bio ni za kaku radnju, pa njeg uvik pošalju na taj 
salašić da čuva guske. On smakne pod kabanicu po somuna 
kruva i samo visi na dudovima. Zato je uvik i govorio: 

— E, kad se budem dilio ove dudove ne dam nikom — oni 
su mene odra'nili. 

Nije on to ni sad zaboravio, već o'ma' kaže da će uzeti prvo 
taj salašić s dudovima. Kako je to izustio, a sridnji brat će 
o'ma' u rič: 

— E, di si ti baš izabro to što je najlipče? I ja bi' taj salašić 
s dudovima. 

— A borme i ja. Nisam ni ja najgori u oca, — bajage ne da 
ni najmlađi. 

— A ja ne marim da mi ništa drugo ne date, eto nek vama 
ostane sve, pa se onda dilite kako znate, samo nek je moj sala- 
šić s dudovima, — opet će sridnji. 

Kad je mlako to čuo, a on se izbekario: 

— Ako je već tako, ne triba ni meni drugo. A ja mislim da 
je moja rič prva, kad sam ja najstariji. 

Ona dvojca će se bajage još odupirati, pa će onda jedan 
popuštiti, al drugi još neće dati. Mlako samo tira svoje, a ona 

dvojca će se bajage još proričiti zato što jedan oće dati dudove, 
a drugi neće, dok na kraju najmlađi kaže sridnjem bratu: 

— Ta ima čovik pravo, najstariji je, nek mu je. Nama ce 
biti dobro i šta ostane. 

Sluša to sirota mlada i sva se uzdrćala. Uzela je na vrat 
vraga čerez blaga, a sad vidi — neće imati još ni života. Sta 
će s tim drlom, a ne salašom? Pod njim komadić zemlje, al 
mršave, ta valjda je samo vrebac torio, pa ni života neće imati 
iz tog. Oće, neće, morala se sirota umišati, al onaj njezin šmrljo 
makar nije nizašto, sad sunio na nju: 

_ Da si ćutila! Vidiš ti nje, još će se ona mišati u poslove 
što su muške glave jedared već svršile. 

I da se sirota mlada nije makla s puta on bi na nju digo 1 
ruku. Šta će sirota, ostala je s njim u tom salašiću pusti' jama 
i može plakati i tamo di je niko ne vidi. Ostala je, al vidi da tu 
može samo veniti i sebe 'isti i grist, dok od 'ida ne pogrudi i 
osuši se, pa se počela misliti. I mislila je i mislila i da je kako 
tila, nije joj drugog bilo, već da se raskrsti. Ode ona njezinima 
pa kaže nek je lipo nose kući, al zavrimena. Vide sad i njezini 
starci da su s curom uradili gore neg da su je bacili na put, al 
kako će izaći na kraj sa sramotom? Nisu je dobro ni odveli, a 
već da je dovedu od rođenog čovika?! 

— Ta konj iđe na četri noge pa posrne, a ne da neće živo 
čeljade, pa ću i ja bolje primiti sramotu na obraz, neg cilog 


života patiti nuz takog, — moli nji' mlada da se urazume. 
_— Ta kako ćemo tužni i žalosni od svita izaći na sokak, da 
ostaviš rođenog čovika, — starci ne popušćaju. 


— A ja volim sama side kose plesti i suvog kruva 'isti, neg 
taj teret priteški vući na vratu. Jel taj nije samo zamanut, već 
i čantrav i opak ko smutipuk, a oće me još i smlaćati. 

Vide to sve i starci, al neće pa neće da popušte. Di bi oni 
da njeva ćer ostavi čovika? Kad je sirota mlada vidila da tu 
nema pomoći, a ona ode, al se opet misli. Baš kad će salašiću, 
a onaj njezin orca, graja i od bisa sve od zemlje skače. 

— Di si ti bila? Tako mi čuvaš moje dobro? Ko je tu bio, 
pa mi odvalio granu od mojeg duda? 

Ona stala i gleda, a ima šta i viditi. Kogod naišo valjda 
kolima i zapo jednu malu granu i odvalio je. Razuman čovik 
na to ne bi ni oko bacio. Al onaj njezin samo tira: 

— Ta prija bi' dao da mi jednu ruku ociku, neg dud. Da 
nji' nema ja ne bi pozno ni salaš. 

Kad je to kazo, a mladi ko da je nika svitlost sinila prid 
očima. O'ma' se odobrovoljila i lipo s njim. Ona lipo, al on 

ružno i priti se da će je ubiti ako se još jedared zastrani sa 
salaša. 

— Da si tu sidila ko kvočka. Čuvaj mi ove dudove, jel ako 
nji ne bude, znaj da nećeš imati ni mene. A di ti je života brez 
čovika? 

On pripovida, a da ga kogod čuje, još bi mislio da jetoi 
niki razgaljen čovik. On melje jezikom, a mlada se samo u sebi 
smijucka. Kad se nagoropadio, otiro je ženu u kuću, a on osto 
i sve miluje njegove dudove. 

Prošlo je to, pa će on uskoro ići na oranje. Kaže ženi, da se 
dodoveče neće vraćati, a onda nek mu spremi dobru večeru, al 
najviše nek čuva dudove, jel teško njoj ako se dudovima štogod 
dogodi. 

— Oću, čovče, oću. Jednim okom ću gledati na zapršku, 
jednim na dudove. 

— S obadva na dudove, a zapršku možeš mišati i negleduš. 
Da šta ti je nos, da ostiš ako će zagoriti. 

Da ga čovik čuje, a da ne zna ko je, borme bi joši mogo po- 
misliti da je to pravi dobar domaćina. Al žena najbolje zna ko 
je njezin mlako i obeća da će biti sve tako. Obećati mu je mo- 
rala svašta samo da ga strese s vrata, al kako je izmako, a ona 
ode i proda dudove. Kako i ne bi kupili, kad su od taki' du- 
dovi' deblja burad najbolja, a ona i je dala još u polak cine. 
Dala je ona nji' budzašto, al tako da i taj dan izvade i odnesu, 
a nikom ni rič ne kažu. Ljudi su mislili da žena od čovika krade, 
al šta se to nji' tiče. Neće oni kazati nikom ni rič, a di će i pri- 
povidati kad su deblja dobili budzašto i da kogod još pomisli, 
da su i oni imali smiše s ženom. Neće se oni mišati međ čovika 
i ženu. 

I tako su lipo dudove sklonili još zarana, a zemlju zarav- 
nili, pokrili je busovima i ko ne zna, nikad ne bi ni pomislio 
da su to jutro tamo još bila dva velika duda. Kad je to sve bilo 
gotovo, žena se zatvorila u salašić i ćuti. Nit se pokaziva, nit 
kuva večeru, jel neće ni da se po dimu vidi da ima kogagod 
živog. 

Tako je dočekala i veče i jedared vidi — iđe njezin mlako 
s volovima. Sidi na kolima, a volovi iđu polagacko i kad su 
došli naspram salaša, lipo naviju putom unutra. Kako su s puta 
navili, a mlako se trgo u kolima ko iza sna i udri po volovima. 

— Hej, kud skrećete? Ne vidite da to nije moj salaš, kad 
nema dudova? 

Trgo je volove, al oni malo krenili pa bi se opet vratili 
salašu. Naradili su se siroti i sad bi za svoje jasle. Udri on opet 

po njima, a siroti volovi opet krenu u njive. Al nisu dugo išli, 
vuče nji' konak i sino, pa opet do salaša 1 navijedu unutra. 

Trgo nji' gazda i opet skrenio na put, al se onda zagledo u 
salašić. Zagledo se jedared, obazro se, gleda opet 1 gleda, 1 je- 
dared ce: >." 

— Hm, hm, ovaj salaš je baš ko moj, al di bi bio moj kad 
nema moji" dudova?! 

Ošine volove, al je sad već mrak. Oni su siroti opet malo 
okrenili i di će, kud će, već u salaš. Njako se u mraku zablen- 
duco i trgo se kad su volovi već bili u avliji. Gleda opet, pa će: 

— Hm, hm, moj salaš, moja avlija, al di bi to bilo moje kad 
nema dudova?! 

Krene opet sirote volove, a sve gleda di bi dudove ugledo, 
al nji nigdi. Dosadilo je to već i njemu i ko veli, kad je mrak 
nek volovi iđu kud oće. A oni okrenili i kad su došli do salašića, 
požurili su i lipo prid košaru. Trgo se mlako iz drimeža i opet 
gleda. 

_— Moj salaš, moja avlija, moja i košara, al di su dudovi?! 

Nema tu drugo, već ošine volove i krene opet na put, al 
sad već ni ne gleda. Opružio se u kolima, pa će drimati dok vo- 
lovi ne nađu dudove. Nije njeg uvatio ni prvi san, a siroti vo- 
lovi utrčali u avliju, otkinili se i upravo na jasle. Kad se on trgo 
na to, a i žena provirila iz kuće. Uplašila se kad su volovi za- 
orcali i ni sama nije znala kako se našla na vratima, al čim je 
vidila šta je, ona biž natrag. Njezin mlako onako traburan, kako 
se trgo iz prvog sna, sve gleda i jedared će: 

— Moj salaš, moja avlija, moja košara, ta bogme još i žena 
je moja, al di su dudovi?! 

Blenio je ko tele u šarena vrata, zatim se počo obzirati, a 
kad se niko nije oglasio, on će najedared naglas: 

— E, nisu to čisti poslovi! Vrag je ušo i u ove volove. Ovo 
ne može biti moj salaš, kad nema dudova, al nisu ovo ni moj! 
volovi, kad ne znadu naći moje dudove. Idem ja u svit i neću 
ni stati, dok ne nađem moje dudove. Idem iz ovi' stopa, dok me 
ko još ne zatekne tu i ne obedi, da sam mu ukro ove volove. 

Što je kazo, to je i uradio. Pribacio je kabanicu priko ra- 
mena i kad se onda otisko, ode ko vijar. Nije prošlo ni niko- 
liko dana, a okolo se raščulo, da je nesto. Ljudi su se počeli 
svud raspitivati za njim, al njemu ni traga. Posli su.ga veći 
zaboravili i kad je prošo dobar komad vrimena, a njegova žena 
ode opet svojima i lipo kaže: 

— Ako niste pristali da me primite kad sam ga ja tila osta- 
viti, nećete me valjda zaboraviti tamo, da u pustinji sama 

umrem od stra', kad me je on ostavio?! A ja vam ni neću dugo 
biti na teret. Nisam ja još primatorila da neću nikom tribati. 

Borme ni njezini starci nisu mislili drugo, jel su sad vi- 
dili, da su imali još manje pameti nego zet, kad su tako lipu 
ćer udali za njega. A ona i nije došla, da ostane kod nji', već da 
se samo uda iz očeve kuće, jel je prosioca sebi našla čim su du- 
dove isikli. Drugi dan je natiro kola jedan čestit udovac, kojeg 
je mlada gledala iza gusti' dudova kadgod je prolazio tudan. 
Sad se i on zagledo i vidio je. On se njoj već odavno dopado, 
a ona se njemu dopala čim je ugledo i tu je razgovor započo i 
sam od sebe. Kad mu je mlada od prve riči sve ispripovidala, 
udovac se nije mislio, već se nasmijo: 

— E, baš ti fala što si dala isići te granate dudove! Da još 
1 sad zakriljivaju salaš, ko zna kad bi te ja ugledo? 

I tako su se oni uzeli, a nisu pitali ko šta ima, jel su znali 
da nije blago ni srebro ni zlato, već je blago što je srcu drago. 


Pričao Luka Kopunović 


MEĐU LJUDIMA I LOPOVIMA 


Bili tako siroma' čovik i žena koji su imali sina jedinca. U 
nji' kućica, zemljice jedva toliko da njim rodi godišnji kruv, 
pa njim je najveće blago jedinak. Al makar su siroti, život se 
njima ne otima, jel je čovik bio oštrog oka, dobre pamte i tušta 
kojičega je naučio sam od sebe. Ako se kome potaru kola, on 
zna opraviti. Triba li kome u selu korto, kotarica il drvenice — 
on zna napraviti. I čovik i žena se nisu plašili rada i u njevoj 
kući nije bilo ni ,lako ćemo", al nije bilo ni ,,joj, kako ćemo?". 

Tako su živili i odranjivali sina jedinka. Kad se deran 
počo već istezati i skoro posto švigarac, otac je naumio da mu 
pokaže malo i svita. Uradili su žito i kad je godišnji kruv bio 
na tavanu, kaže čovik ženi da njemu i deranu spremi torbe za 
put, proće oni koji dan po okolnim selima. Tako je to i bilo. 
Obukli se nji' dvojca u svečano odilo i odoše. Išli su i naišli se 
prvi dan, al otac sinu svašta pokaziva i o svačem pripovida. 
Pridveče će oni u jednom selu svratiti na konak. Iđu sad od 
kuće do kuće, pa otac svagdi ćavira, gleda šta se radi i divani. 
Sin je već susto i jedared će ocu: 

— Baćo, zašto ne bi tu zapitali? 

— U ovu nećemo. 

— A oćemo li već u ovu? — sin će opet, kad otac ode još 
dalje. 

— Ni u ovu nećemo, — opet će otac, al ne kaže zašto. 

Tako je vodio sina skoro kroz čitavo selo dok nisu došli do 
nike drpave čatrlje. Tamo čeljad baš večeraju pod dudom. Otac 
stao, naćulio uši i kroz niko vrime će prstom na sina i lipo uđu. 

Čeljad oma poustajali, jel su vidili da su ovo putnici, a do- 
maćin prid nji: > 

— Ljudi, jeste li radi konaku? 

— Pa sustali smo, a mrak se već spušta, — na to će otac. 

— Drage volje, samo ne znam oće li biti zadovoljstva, jel 
smo mi sirota čeljad. Ako vas ne bi uvridili, evo šta je bog dao, 
pa da s nama i večerate, — domaćin o'ma' pravi mista za 
astalićom. 

Otac i sin se ne nećkaju, kad čitavog dana nisu 'ili kuvanja. 
Nagušili su se dobre guste tarane, a domaćica dotle spremila - 

krevete i nosi škip da operu noge. Otac vidi da njim je domaćin 
dao svoje krevete i zapita: 

— Pretelju, a di ćeš ti spavati? Ja ne bi' želio da to ispadne 
onako: došli pućani pa istirali kućane. 

— A, — nasmije se domaćin, — za nas je lako, kad smo 
kod svoje kuće. Prostrićemo ponjavicu pod naslam, pa ni brige. 
Vi ste ljudi za putom i poslom, glavno je da se vi dobro osićate. 

Sad se oni tu još malo porazgovorili, a zatim će gosti u 
liganje. Otac i sin se skinili, pa 1 odilo i torbe obisili napolje 
pod natstrijicu. 

— Da vam ne istresamo u kući buve što smo pokupili po 
putu, — našali se on s domaćinom. 

— Kako vas volja — kuća je širom otvorena, — lipo veli 
domaćin. 

I lipo su tu prispavali i kad su sutradan ručali, kreniće 
dalje. Domaćin kaže da se tog manu, al otac darivo dicu, za- 
lalio se na dobrom srcu i put pod noge. 

Išli su sad i drugi dan i naišli se, s ljudima se narazgovarali 
i svašta vidili, pa će prid noć opet iražiti konak u jednom selu. 
Otac i sad zaviriva u svaku kuću. Prošli su već nikoliko taki? 
kuća ko što je ona u kojoj su prošastu noć bili, al se otac ne 
zaustavlja. Kad su došli do jedne velike kuće, po kojoj se već 
spolja vidilo da je puna svega i svačega, otac je tu počo ćavirati. 
Celjad se baš spremaju za liganje, a dva čovika naređivaju, al 
onako usput, a obadvojica iđu od ambara do svinjaka i do svaki? 
vrata i zagledaju jesu li dobro zatvorena il zaključana. 

— E, tu ćemo noćiti, — otac kaže sinu i o'ma? tumarne u 
avliju. 

Vidio je već po vladanju ona dva čovika, da su to braća i 
domaćini u kući. Javi se on njima kako je red, a oni nikako ko 
od nevolje, al više ni rič, već se samo zgledaju. 

— Dobri ljudi, nas je noć uvatila u putu, — otac o'ma? 
počne i kaže da bi zamolio za konak. 

Mlađi domaćin se namrkosio i pogledo na brata, a i onaj 
se niki zblenio. Tu su valjda znali divaniti i očima, kad će na- 
jedared stariji mlađem: ' 

— Ta vidiš valjda da su ljudi mogućni, 

Tako on uočno, ko da nisu gosti prid njim već prosjaci. 
Onda se niki ušvrćko i oko gostiju će: 

— Pa može biti divana. Znate, ljudi, u nas je puna kuća 
čeljadi, al ne marim, ako ćete biti zadovoljni da vam prostremo 
u kolima pod naslamom. Vrime je dobro, a tamo vas neće va- 
ćati rosa. 

— Dobro je nama ma di, samo da nam je noge opružiti, — 
otac pristaje. 

Onaj stariji se onda opet niki uzvrpoljio i na kraju će ka- 
zati šta misli. 

_ Ta, ovaj, vi ste ljudi kanda i gladni. Al mi smo danas 
ništa rano večerali. Da ste bar koji par ranije stigli. 

_ Ne starajte se vi zbog nas. Ima još malo šunke i kolača 
u našim torbama. 

_ E, onda se namistite pod naslamom, jel mi moramo sutra 
uraniti, pa je već vrime liganju. 

I popuštaju oni vaške s lanca, pa se zatvore u kuću. Dva 
putnika se zavuku pod naslam, nađu nike stare krpare, prostru 
i' u kola i sad će leći. Dotle su se u kući sviće i zapalile i utrnile 
— poligali su svi. Zna se di je u kući čista soba i kad su se 
utrnile sviće, deran će ocu: : 

_— Baćo, ovo je nika dobrim bogatija kuća neg ona di smo 
sinoć noćili. Kako to da tu nema mista, kad vidim da u čistu 
sobu niko nije ni ulazio, jel se tamo svića nije palila. 

_ Mani sad divana, već se spremi za spavanje, — otac 
neće da se upušta u pripovidanje. 

Kad je tako, a deran će poslušati oca. Počo se skidati ko 1 
sinoć i sad će ruvo obisiti na klin da se priko noći malo provitri, 
al će otac na 1o: 

_— Ne tako, sinko, već sve ostavi na sebi 1 dobro zakopčaj. 

Deran se začudio, pa je moro zapitati: 

— Zašto, baćo? 

_ Mani se divana, već radi kako ti kažem, — otac ga opet 
zataškava. 

Deran je bio dobar, a znao je da ga otac nikad nije navodio 
na kako zlo, i naučio da posluša. Zakopčo je sve dobro, stego 
kajiše na opancima ko da se sprema za put a ne za noćište. Kad 
je sve bilo gotovo, a otac iz torbe izvadio još dva lančića i ka- 
tanca. Provuko jedan sebi kroz svaku petlju, ta još i kroz petlju 
na obašvi, a onda katanac na lanac i zaključo ga. Sin zna da 
i on triba tako uraditi, pa oca ni ne pita već se zalančio i za- 
katančio. 

— E, sad laku noć! — kaže otac i opruži se u kolima. 

Ujtru su se putnici digli malo ranije neg čeljad u kući 1 
skinili lance i katance zavrimena. U to: evo i domaćina, pa će 
onai stariji: 

— Pretelji, red bi bio da bar ručate u našoj kući kad ste 
već sinoć zakasnili na večeru, al šta se može, kad je taka pri- 
lika: mi već moramo na njivu, a ručaćemo kad se vratimo. 

— Ta fala i na konaku, — na to će otac, pa sina za ruku 
i odeše. 

Idu sad nji dvojca. Sin je ljubopitljiv dozlaboga — tio bi 
znati zašto su čak i košulju vezali lancom, al otac ni riči. Tako 
su išli jedno vrime, dok nisu došli u lipu ladovinu i otac onda 
veli: 

— E, sinko, već je i vrime, pa bi tu mogli ručati. 

— Ne marim, baćo, — na to će sin, — al kad smo već 
udarili u divan, ta ni 'isti mi ne triba toliko koliko sam željan 
da čujem, zašto smo se mi tako vezali s lancom? Priksinoć smo 
bili u onoj drpavoj kući i sve naše smo ostavili napolju, a šta 
je ovo sad?! 

— Ajd da prvo ručamo, zatim ćemo imati kada i za 
TAZgOVOT. : 

Kad je tako, a sin će razvezivati torbe. Razdrišio je jednu, 


pa će vaditi "ilo, al mu se ruka borme zbunila. Najedared je ' 


počo tražiti po torbi, al oma će je i privrćati, a u njoj ništa. 
Zgrabio je i drugu — a i u toj ništa. kra 

— Sta je sad ovo, baćo? Ta mi sinoć nismo ni večerali, a 
još juče u podne šunku iz moje torbe nismo ni načeli. A iz vaše 
smo polili samo jedan kolač, a di su još druga dva? 

Otac se ni neviščini, već lipo sinu: 

— Ako je sve nestalo, mi ćemo u selu kupiti, pa ćemo 'isti. 

— Al čime, kad su nam i brice nestale? 

Otac se niki zasmijuckava, pa se opet ni ne Viščini, već 
lipo: 

— A kad nemamo ni šta ni s čim isti, ti mi onda daj lulu 
i duvankesu, barem ću pušiti. 

— Pušili bi vi, da i lula i duvankesa nisu nestale iz torbe. 
Ta di je sve to? Nisu valjda narasle noge svem onom što je bilo 
u torbama?! 

Otac se onda nasmijo, pa će početi sina svitovati. 

— Moj sinko, ta tamo je sve to di bi nam bile i kabanice, 
da nije bilo lanca i katanca. Oni naši domaćini su nas priko 
noći opulili. Da će to tako biti, ja sam znao čim sam tu kuću 
izabro. 

— A zašto smo onda tamo svratili?! 

— Zato, sinko, da naučiš ovo: među ljudima ostavi i dušu, 
a među lopovima se i košulja lancom i katancom zakopčava. 

I sad su se otac i sin lipo porazgovarali o svemu što su usput 
kaaa i kako su njim torbe bile prazne, lipo su rudu okrenili 

UCk 


Pričao Grša Milanković 


BOLEST NA KONJU DOLAZI, NA SPUŽU ODLAZI 


E. kaže, bio tako jedan čovik koji se nije mogo faliti da je 
bogat, al nije nikad upamtio ni to, da mu u kući nije bilo kruva. 
Od posla se nije ljučio, što je zapatio nije rasipo i tako udiljeno 
u kući je uvik bilo života za svakog, a ni prosjak nije očo 
s praga prazni' ruku. E, u tog čovika je sin jedinak. On je i 
njega tako odranjivo, da postane čovik na svom mistu. 

To nije ni izgledalo teško, jel je deran rasto ko iz vode, u 
poslu je od ponika, a još je 1 poslušan. Deran raste ocu na diku 
i nije ni čudo, što se ovaj počo ulati čvrstom virom, da će u sta- 
rosti imati svoje krilo. A kako i ne bi, kad je sin jedva posto 
švigarac, a svršenog čovika nek samo zvrene u nos, onaj se 
privrne ko bundeva. Momčuljak iđe tako s teretom žita, a točak 
se potare. Nema tu brige. On jednom rukom drži za osovinu, 
drugom kajase i kola odu na tri točka bolje neg da su na pet. 
Pod brig, s briga, iz blata u blato, momčuljku za to ni brige: 
vuče kola i piva ko pripelac. 

Daj mi tog oca koji se ne bi radovo, kad vidi da mu u kući 
raste taka pomoć! E, al niko nije upamtio dva jednaka dana, a 
ni vidio čovika kojem je ćud ko u gvožđe kovana! Siroma' otac 
se jedared mogo samo iznenaditi, kad se deran prominio ko 
priko noći. Čim se zamomčio, umišo se u rđavo društvo 1 što 
se dobrog na njega pod očevom rukom vaćalo godinama, to je 
rđavo društvo otreslo s njega u jedan ma'. Ko da nije taj deran! 
Da se lati kakog posla, sprkunji ga, samo da ga brže propušti 
kroz šake, a uveče nestane ko u vitar i nema ga do zore. 


_ Ta šta će to biti s tobom, derane?! — otac će ga uzeti 
na kolina. — Ne spavaš s noći na noc. 
— E, pod noć tikve cvataju, — on ocu otkreso ko da nema 


kože na obrazu. 

_— Al tikva dotle iđe na vodu, dok se ne razbije. 

Otac bi ga s'vitovo, al momak je samo ćušio šešir na uvo 
i očo. Nikad dotle nije bilo ni spomena o tom, da se odgovara 
ocu. Nije bilo tog, da oca ne bi poslušo, da mu je otac kazo baš 
da šedi. A sad je zama'nio glavom i što dalje, a ono sve gore l 

jedared je počo izostajati i danima. Otac je dozno otkud vitar 
duše. Momčuljak se upario s bangalolama i udario u piće, pa u 
svirku, a borme nije ni brez kićende. Po nikoliko dana ne uzme 
zalogaja u usta, a kad se zavrati kući onda poruba sve što nađe, 
izvali se ko snop i spava. 

U momčuljka je snaga, da bi je bilo dosta i za nikoliko 
ljudi, al lupaj ti kamen, pa će se i on zdrobiti, a ne da neće 
mlada a luda glava. Tako je i momčuljak runio ko litina na 
suši. Otac ga gleda, srce mu plače, al šta može kad se deran oto 
i ne sluša lipu rič, a jači je od oca i tu ne pomaže ni batina. 

Otac se dao u nevolju i ne zna kud bi drvetu kamenu, dok 
se jedared nije sitio, da u šumi živi niki dida što se rodio sa 
zubima i u košulji. Za tog didu se pripovidalo, da je vilovit i 
da zna tušta čega, što drugi ljudi neće ugledati ni u snu. Šta će 
siroma' otac, već će otići na tužbu tom didi. Taj vilinski remeta 
je naerio zemunicu tako daleko u šumi, da ga je siroma' čovik 
jedva našo. Nije bilo lako doći do njega, jel ga je svit gotovo i 
zaboravio i davno su već zarasle i staze, kojima su mu kadgod 
odlazili. Siroma' otac se napatio i napodnosio stra', dok remetu 
nije pronašo, al nije se mučio uzalud. 

Sta su nji' dvojca svršavali, šta nisu, to oni znadu, al je 
otac došo od remete zdravo umiren. On je stigo kući u zoru, 
a sm za njim. Otac nije otreso ni pra' sa opanaka, već o'ma' 
lipo oko sina. 

— Bog te blagodario iz deranom, ako si već bacio stid pod 
noge, sad me još jedared poslušaj. Sinko, ta uvenićeš a nisi još 
ni procvato. Kaki je to život, da sam sebi kopaš raku?! 

Voćka se savija dok je mlada i otac kojikako nagovori sina, 
da pođe s njim. Nije čeko, da se momčuljak kako još pridomisli, 
već natovari 'rane na kola, upregne o'ma' i odu u šumu pokraj 
komšijskog sela. Tu su iskopali zemunicu i namistili se ko da 
će godinovati. 

— A šta ćemo tu raditi?! — sin se začudio. 

— Gledati šta se događa u onim kućama. 

Otac mu je kazo samo toliko i ništa više, a kad je deran 
uveče zaspo, namazo mu je kapke s nikom mašću što mu je dao 
onaj viloviti remeta. Prvo je uredio sina, a onda je namazo i 
svoje oči. I sad ne rade ništa, već gledaju priko u kuće. 

Tako je prošo koji dan. Otac sinu najviše pokaziva jednu 
kuću. U njoj je dosta čeljadi, al neatosti još više. Nit tamo ko- 
god večerom zatvara vrata, nit otac tira koga da se jutrom 
umije ko što je red, a nit se mater stara da na astalu ima ku- 
vanja. Ako je već divan o Staranju, borme se svaki stara kako 

će prije od svi' drugi' doći do bureta. U kući je uvik veselje, 
a tuga 1 nevolja je ako triba ispeći kruv, jel se i posvađaju i 
počupaju, dok se ne pogode ko će taj ,priteški" poso primiti 
na sebe. 

Otac sinu sve to pokaziva iz šume i kaže mu, da dobro 
gleda. Samo mu to kaže, a ne pripovida ništa drugo. Tako su 
proveli već priko nedilju dana i sinu je pomalo dosadilo. 

— Babo, šta ćemo tu i dokle ćemo?! 

— Dokle ćemo, to ne znam, a šta to ćeš viditi, — otac opet 
kaže samo toliko i ništa više. 

Al da je sin brže zapito, valjda bi brže i vidio ono čerez 
čega su došli. Baš su bili u razgovoru, kad se s onog kraja šume 
digo veliki vijar. Vrime je lipo, mirno, ta nigdi ni oblačka ni 
Vitrića, a otkud onda vijar?! Kad je došo prid nji', momak onda 
vidi otkud je. Nije to vijar ko vijar, već je konj da uživaš u 
njemu! Skače i propinje se, ta priletio bi kuće, a na njemu jaši 
strašna nakarada. 

Momčuljak nije baš zdravo znao šta je to stra“, al je sad 
pobilio i da ga sičeš nožom, ne bi istiro iz njega kap krvi. Ta 
nakarada je projašila i ode upravo u onu kuću, di su pribivala 
ta neata čeljad. Kako se pra' malo slego, a momčuljak onda 
vidi, da nakarada nije sama. Ona je sjašila i ode u kuću, a 
konja pridržava ko — već smrt! Ona drži kosu na ramenu, a 
konja veže za dovratak. A nakarada čim je ušla, dovatila je 
nji nikoliko i kojeg za vrat, kojeg za glavu i mordavi. Oni se 
otimaju od nje, al ona šopa sve redom, a smrt samo ćavira, pa 
malo, malo i skida kosu s ramena i samo bi se zatrčavala na- 
karadi u pomoć. 

Oni, koje nakarada nije dovatila, trče tamo vamo, al niko 


da navali na tu napast, već su se razišli i samo zovu komšije 


u pomoć. Ljudi su došli, al je momak sad vidio, da se niko ni 
ne obazire na smrt i na konja one nakarade, a ni na nju. Ljudi 
prolaze lipo kroz konja, ko da se on nije ispričio priko praga. 
Udare se o nakaradu, al ni ne trepnu, ko da nje ni nema. Njemu 
se to učinilo zdravo čudno i jedared će ocu: 

— Babo. zar ti ljudi ne vide onu nakaradu i smrt?! 

— Daborme, da ne vide. Oni samo oste, da imaju te nemile 
goste. 

— A kako i mi vidimo?! 

— E, tako što sam ja dobio jedan čudan darak i zato vidiš 
i ti; 


Momčuljak se zlo ustravio od tog što je vidio i sad bi da 
zna sve, al otac ga je ućutko. Kaže nek samo gleda, a posli će 

biti vrimena i za razgovor. Momčuljak šta će, već mora poslu- 
šati. I šta je sad vidio?! Kako je bilo prvi dan, tako je to tra- 
jalo još dugo, dok ona nakarada nije jednog toliko smotala, da 
ga je bacila smrti pod kosu. Druge je mordavila dan 1 noć, kad 
jače kad slabije, dok se jedared nisu od nje počeli da otimaju 
i da je turaju iz kuće. Ukućani udaraju po njoj rukama 1 no- 
gama i samo bi je napolje iz kuće, al se ona ušikala ko krlja 1 
jedva jedared su je izburdali. Kad je već bila prid pragom, a 
smrt sva tužna i žalosna odriši konja, ode pod šumu i čeka tamo. 
Ona čeka, al nakarada se uvatila zubima za prag, pa Za ogradu 
i svagdi di nađe makar 1 slamku, samo da se odupre i ostane u 
kući. I borme je sve okolo rastrembuvala, dok je jedared nisu 
istirali iz kuće. 

Kad je već prošla tako, a ona najedarea ma'ne i prid njom 
se stvori spuž. Uzjašila je na njega 1 jaši tamo di je smrt čeka 
s onim vatrenim konjom. Spuž ko spuž, mili da ga niko ne 
iščeka, a oni ukućani iđu za njim i zameću mu još i trag. Vuku 
se za njim makar klecaju, al nikad iščekati da spuž odmakne 
tako daleko, da se uskoro ne može baš šale vratiti. I prošlo je 
tako dosta vrimena, dok spuž nije domilio do šume. Kako je 
stigo, a smrt konja prid onu nakaradu. Kad je onda uzjašila, 
konj se sav propo i samo se vidilo kako je vijar zaprašio za 
njim. Ode konj, sve siva. U onoj kući čeljad malo odanila, al 
su još uvik svi izokani od stra što su ga pritrpili, dok su se 
mordavili s tom nakaradom, a i od trljanja njim drće svaka 
žilica. 

_— E, sad smo se nagledali i možemo kreniti kući, — otac 
kaže sinu. 

_—— Možemo, možemo, al što brže odud, jel je meni zdravu 
dosta ovog gledanja, — momčuljak nije tajio šta mu je na srcu 
i začas je spremio kola. 

Kad je onda ošinio konje među uši, ta valjda ni nakaradin 
konj nije tako letio kako je momak tiro svoje konje, samo da 
što brže izmakne otud. Dok nisu stigli kući, borme nije smio 
oca ništa ni zapitati. Kod kuće se malo otkravio i zapito oca 
šta je sve to bilo? 

_ Sinko moj, ona nakarada nije ništa drugo već bolest, — 
oiac mu lipo kaže. 
— Zato smrt nju dvori tako svesrdno?! 
X — Zato borme, jel si sad i sam vidio, da bolest na njezi- 
nom konju dolazi. 
Ž — Al na spužu odlazi! 

— Zato i jeste teško oprostiti se od nje. A vidiš, čim je na 
spužu odmakla, da se ne može vratiti, smrt je svog konja već 
spremila, da nakaradu odnese na drugu stranu. A jesi li vidio | 
di su za njezinog konja otvorena vrata?! 

Momak je sagnio glavu i kad ga je otac zapito još jedared, 
moro je odgovoriti ono što je vidio: | 

— Kod taki' ljudi, koji žive neato. 

Otac mu je podigo glavu, pogledo mu u oči ko čoviku i lipo 
mu kazo: 

— Sinko, kad si sam vidio, ja te neću više ni s'vitovati, ni 
siliti. Imaš dobru glavu i radi kako znaš. Ja te ne možem bati- 
nom natirati da sačuvaš u, al ako je staneš rasipati i na- 
dalje, nećeš lako pobići isprid konja na kojem jaši 1 ada. A 
bolje je imati snage, da pobigneš od njega nego je trošiti na to, 
da zamećeš spužov trag. 

Momak nije sad razmišljo. Poćulio se i samo kaže: 


— Babo moj, nemojte više trošiti riči, jel sad vidim da više 


vridi jedared viditi nego stoputa čuti. A meni je zdravo dosta 
što sam vidio. 


' 


Pričao Marko Vojnić-Purčar 


: POGOVOR 


Uz ovu, drugu po redu, knjigu hrvatskih (bunjevačkih) narodnih pripo- 
vijedaka iznijet ću ponešto o iskustvima i zaključcima što sam ih stekao | 
izvukao tokom skupljanja. 

U metodu svakog rada, skopčanog sa ispitivanjem na terenu, prostranstvo 
igra znatnu ulogu, Skupljanje ovih, te već objavljenih 1 još neobjavljenih, 
bunjevačkih narodnih pripovijedaka izvršeno je na relativno malom prostoru 
koga nastanjuju na sjeveru Vojvodine Hrvati. Strast za stalnim pronalaženjem 
novoga, a nju mora da ima svaki skupljač, u uskoj sredini nagoni čovjeka da 
ponire u tu sredinu, da joj se obraća u više navrata. Tu nema drugog pula. 
Ne može se ići u veću širinu no što je data granicama etnogralske grupe, 
nego se mora ići sve više u dubinu. Čini mi se, da je to uvijek, a naročito 
u vrijeme kada narodne pripovijetke u određenoj sredini već ne cvjetaju, 
jedna od sretnih okolnosti. 

Rijetko šta se da otkriti na prvi pogled, a ponajmanje se može pronaći u 
jednom naletu sve vrijedno što se krije u neiscrpnim izvorima narodnog stva- 
ralaštva. To je naročito otežano ako se naslijeđe toga stvaralaštva već ne 
neguje u punoj mjeri, ako ga veo zaborava počinje prekrivati, što je slučaj 
sa bunjevačkim narodnim pripovijetkama. Tok njihovog životnog puta slabi 
već nekoliko decenija. U jednom napisu o bunjevačkim narodnim pripovijet- 
kama i pripovjedačima, objavljenom u »Književnom severu« još 1934 godine, 
već se tužimo na žalosnu okolnost, da se narodne pripovijetke kod Hrvata- 
Bunjevaca potiskuju sa životnog tla. One su još tu, žive u narodu kao kon- 
cepcija, punokrvni pripovjedači ih još nose u duši, ali nisu više tako prijeka 
duševna potreba kao nekad, nisu više tako često na jeziku, ne dopiru svako- 
dnevno do uha brojnih slušalaca. Žeravica je još živa, ima snage da zrači 
toplinu, ali se već zapretava u pepeo. Skupljač nije više u tom položaju, da 
mu se treba samo sagnuti i podići blago što leži pred njim. On mora da 
raspretava taj pepeo, da je tamo u pravom času kad povoljan povjetarac još 
jednom raspiri i rasplamsa oganj starom snagom, a često je na skupljaču da 
potakne tu vatru, da objasni potrebu oživljavanja narodne pripovijetke, 

To je ono, što se ne da uvijek sagledati na prvi pogled, naročito ako se 
ne raspolaže sa dovoljno iskustva, i zato mi se čini da je prava sreća što je 
skupljanje ovih pripovijedaka izvršeno na uskom terenu. U vrijeme kada 
nešto brzim tempom klizi u ponor zaborava, čovjek najduže zadržava u sje- 


443 


ćanju ono što mu se čini najznačajnije ili za što misli da je najznačajnije za 
onoga koji ga pita. Tako je to bilo i sa narodnim pripovijetkama kod Hrvata- 
Bunjevaca. Kada su iščezavali uvjeti za njihov procvat, njih su još čuvali, 
zatvoreni u sebe, nekadašnji pripovjedači i oni su, kada im se obratio skupljač, 
izvlačili iz pamćenja ono za čega su mislili da je najvažnije za skupljača, a 
to je građa koju su oni smatrali pripovijetkom kakvu traži skupljač. 
Moramo već sada istaknuti, da govorimo o početnom radu na skupljanju, 
kada još nismo shvatili, da nije dovoljno reći pripovjedaču: »Dajte, ispripo- 
vidajte nam koju narodnu pripovitku.« Tada smo doživili to, da je pripovjedač 
spontano kazivo ono, što je po njegovom mišljenju jedino pripovijetka koja 


vt roma pere co 


Jedna osnovna crta kod dobrog, punokrvnog, ako ga možemo tako na- 
zvati, pripovjedača jeste, da želi biti zanimljiv. Dakle, dok nismo rasčistili 
šta je za nas zanimljivo, dok smo mu pristupili sa golim zahtjevom da nam 
kaže narodne pripovijetke, on je pripovijedao samo one za koje mu se činilo 
da za.nas.mogu.biti zanimljive. On u nama gleda ljude praktične, ogrezle u 
realnosti, ljude pred kojima su realna zbivanja poznata kao otvorena knjiga 
i otuda pomisao, da za nas nešto novo mogu biti samo bajke a da smo mi 
realnosti _presiti KRK re 

I šta se dešava u početku? Bajke se najlakše oživljuju, dozivaju u pam- 
ćenje, koje već počinje prekrivati magla zaborava. Konture fantastičnih pri- 
povijedaka su još najizrazitije pred njegovim duhovnim očima. On se, ako je 
stariji, još sjeća da su i torbari, koje su zvali »bopkari«, nekad pričali uglavnom 
bajke. Naime, jedan od puteva, kojima su nekad pripovijetke strujale okolo, 
otvorili su baš torbari, »bopkari«. Oni su sa svojom sitničarijom išli po sala- 
šima i zanoćivali gdje ih je stiglo veče. Da bi se domaćima odužili bar nekako, 
obično su nakon večere pripovijedali. A šta su oni mogli pronositi? Vjerovatno 
ne pripovijetke ponikle u drugim sredinama iz realnih odnosa, nego opće, 
koje imaju nešto zajedničko bez razlike na mjesto i vrijeme. Malo je vjero- 
vatno, da bi oni pripovijedali, recimo satirične motive, koji bi pogađali nekog 
u okolini u kojoj su imali svoje kupce, I kao što su »bopkari«, na zahtjev d 
kazuju pripovijetke, pripovijedali uglavnom bajkej tako su i nama u prv 
Vrijeme pripovjedači. 

Kao što se »bopkar« čuvao da otkrije temu koja može zadirati u uži, 
intimniji krug njemu slabo poznatih ili nepoznatih ljudi, tako smo i mi bili 
po našim nakanama nepoznati za pripovjedača i on je obilazio realistične pri- 

povijetke, koje je smatrao užom svojinom svoga kruga. Nije rijedak slučaj, 
da se poslije ispostavila i izvjesna bojazan, da će sa tim temama pred nama 
ispasti ne samo nezanimljiv, nego i smiješan. A moramo znati, da kod pravog 
pripovjedača ima i sujete. On u svojoj okolini uživa izvjestan ugled. Bilo je 
i toga, da je pomišljao na mogućnost, da će takva pripovijetka u nama iza- 
zvati i negodovanje, jer na kraju krajeva skupljač je za pripovjedača iz naroda 
ipak čovjek iz drugog, njemu često stranog svijeta, 

Dakle u početku, kada smo pustili da pripovjedači spontano kazuju na- 
rodne pripovijetke, mi smo slušali uglavnom bajke Jmanje-više sa općepoznatim 
motivima. U tome je bilo nečega što je skupljača uzbuđivalo nemirom. Na 
mnogo strana, sa većom ili manjom svježinom ili ljepotom nailazilo se je i 
kod desetog pripovjedača uglavnom na ono što se je našlo kod prvih nekoliko. 
To bi zbunilo svakog skupljača, prijetilo da ubije u njemu radosne nade sa . 
kojima prilazi jednoj novoj sredini. Primiti to za konačni rezultat, značilo bi 
svoj rad ograničiti na to, da između već upoznatih pripovijedaka tražimo kod 
novih pripovjedača jedino onoga, koji će im dati najplastičniji oblik, najkri- 
stalnije izraziti osnovne misli, najsvježije ih ukrasiti jezičnim blagom. Takav 
rad je daleko od toga da zadovolji strast za novim. 

Tu se mogu dogoditi dvije stvari — ako još nismo stigli do granica te 
sredine, poći u širinu, tražiti novo po istorodnim izvorima, i tome bi se čovjek | 
privolio najlakše, ili ako smo došli do krajnih međa, vratili se i ponirati nepo- | 
mireno u dubinu. Ovo posljednje je bio slučaj sa skupljanjem bunjevačkih 
narodnih pripovijedaka i to je ta sretna okolnost koja nam je pomogla, da ne 
promaknemo zatvorenih očiju pored onoga što je ležalo pred nama, samo / 
zapretano u pepeo. 


Pada a == 


I mi smo se vratili i često navraćali, Tako smo se na kraju zaista našli, 
postali svoji, ujednačili svoje pojmove, našli se prisno na zajedničkom poslu. 
Da li je prevaga u tome, da pripovjedači uglavnom ili više smatraju da su 
pripovijetke samo bajke ili ono što je bilo nekad ili moglo biti, smatraju da 
ima svoju čar samo za njihovu sredinu, a da to nije za uši učena čovjeka, 
priznajem, nisam u stanju razlučiti i dati svoj zaokrugljen sud. Vjerovatno 
sam ponešto krivo uočio, ponešto uopće nisam uočio i došao mu do korijena, 
ali bih svoje iskustvo mogao rezimirati ukratko u ovome: na ovom poslu 14 
jednim naletom prokrstariti teren jeste posao površan, jer ne omogućava puni, | \ 
prisni kontakt sa pripovjedačima,, a to je nešto najbitnije. Tek kada smo pro- 
bili led, kada smo obojica bar spontano saznali da pripovjedač i skupljač sa 
istim žarom vole građu na kojoj rade, mi smo uočili značaj jedne naoko ne- 
važne ali značajne posebne terminologije. Dok smo slušali uglavnom bajke, 
okolina bi zamolila pripovjedača sa riječima: »Ded, ispripovidaj nam pripo- 
vitku o onom zmaju«... A kasnije smo čuli i ove riječi: «Ded, kaži kako je, |. 
to bilo sa onim popom« ... »Pripovijetka« i »bilo« su oštro suprotstavljeni ter- | 
«mini. Prvi je za pripovjedača označavao pojam uglavnom bajke, a drugi pojam 
kazivanja nečega sličnoga prepričavanju događaja iz prošlosti, odnosno onoga ' 


449 


| 

4 

k 
f 
: 


što je moglo biti, a to prepričavanje je bilo u konkretnom slučaju realistična. 
narodna pripovijetka. cE i 

Da je bilo širine terena, da nismo morali ići uporno, učestano kod već 
poznatih nam pripovjedača, u prvom naletu ne bismo otkrili ovu razliku u 
shvatanju. Otišli bismo nezbliženi, kao strani prolaznici koji su usput zapitali 
nešlo i dobili letimičan odgovor, a što bi bilo ponajgore, otišli bismo sa za- 
ključkom da smo iscrpili većinu onoga što se krije u narodnom pripovjedač- 
kom stvaralaštvu ove sredine. Ali upućenost na uski teren donijela je sretan 
obrt, prinudila nas je da sredinu ispitujemo do tančina i kao prvi i možda 
najvažniji rezultat toga bilo je zbliženje. AL ono nas je uputilo na nove, razno- 
likije puteve, elastičnije metode u radu. Vraćanje nas je povelo pravcem pola- 
kog, strpljivog rada na otkrivanju onoga što se.ne čuje na prvu riječ, 

No i da nije bilo ovakvih početnih poteškoća i drugi razlozi govore u 
prilog dužeg rada na užem terenu. Da napomenemo samo jednu običnu okol- 
nost: pripovjedača treba naći spremnog, u Vrijeme kada je raspoložen, a i 
tada se ne može odjednom prisjetiti sve građe, 

Daleko smo od toga da izvodimo neke opće zaključke, ali dozvoljavamo 
mogućnost, da u ovom pogledu postoji sličnosti i u drugim sredinama, Reali- 

. stične, naročito kraće pripovijetke stvaraju se još i danas, Ta »prepričavanja«, 
koja se možda ni na drugim mjestima ne shvataju strogo kco narodne pri- 
povijetke, rađaju se iz svakodnevnog zbivanja. Jedan nesvakidašnji događaj, 
jedna iskra humora i u glavi pripovjedački nadarenog čovjeka iz naroda rodi 
se pripovijetka, a ponajčešće on toga nije svjestan. Ako bi to bilo tako, 
sigurno je da pored pripovijedaka sa općepoznatim motivima, koje ćemo 
izvući na površinu već prilikom prvog krstarenja, leži još veliko blago na- 
rodnog stvaralaštva koje čeka svog zapisivača, Baš u tim pripovijetkama, što 
često ostaju nezapažene i možda se neće čuti na pripovjedačkom posijelu, 
nego ih povremeno izazove kakav sličan događaj, naći ćemo pečat uže sre- 
dine. U njima se zrcali odraz životnih uslova i pogleda sredine u kojoj su 
. postale, one su i pored općega što ćemo možda naći i u njima, ipak specifično 
originalne i domaće na tom tlu. 


a.  ošia zmstišii ii 

To su baš oni biseri narodnog proznog stvaralaštva za čije iznalaženje I 
je nužno trajno sakupljanje. One su možda pripovjetke sa najkasnijim da- 24 
tumom rođenja, jer se stvaraju još i sada, u vrijeme kada mi već možemo 
sagledati kraj usmenog puta narodnih pripovjedaka u ovoj sredini. Nećemo 


\, Preljerati, ako ustanovimo da je stvaralaštvo pripovjedaka sa lantastičnim 

\| sadržajem stvar prošlosti, da ćemo njih nalaziti u manje-više već ukaluplje= 

nom obliku, a novo na njima može biti jedino specifično ruho forme ili preo- < 
bražena misao, prilagođena sredini u kojoj ih zatičemo. Njih ćemo brzo i 
pronaći, ali ove druge, realistične, čiji životni put još vodi od usta do usta, 
njih ćemo naći sporije, raznolikim metodima, ali se trud nagradi, jer će istra- 

. Živačka strast baš tu naići još na svježa vrela. . 

Uopće pri skupljanju narodnih pripovijedaka uspjeh se može postići, ako 

se skupljač i pripovjedač zbliže. Nužno je, da pripovjedač zaista otvori svoju 

ostvarenje punog efekta što potječe iz toga dara moraju biti pogodni uvjeti. 
Za slušanje dužih pripovijedaka mora se zasjesti baš u tu svrhu ili u bilo 


> 


prigodom, Naravno skupljač neće čekali tu prigodu, no će je tražiti. On će 
se približiti kazivaču pripovijetke na razne načine, a za to je nužan dugi rad. 

Naš ravničarski seljak je razgovorljiv. On voli naširoko razvezati kao 
što je široka i njegova ravnica. Oran je za šalu, alorizmi-su mu na jeziku 
kadgod je prilika za to. Zdrav smijeh i oštrina duha, doskočica čak i na svoj 
račun, jeste njegova poslastica u razgovoru. Kada ima povjerenja u čovjeka 
on traži izmjenu misli, voli da čuju i o njemu. 

[ u tome se kriju široke mogućnosti za postupno prikupljanje novih pri- 
povijedaka. Nikada nije oportuno banuti s neba pa u rebra i tražiti da se 
pripovijeda. Ne tvrdimo, da i tada ne može krenuti pripovijetka, ali to nije 
ono pravo. Za sjedeljku na kojoj će se pripovijedati pripovijetke uglavnom 
većih raspona, obično se unaprijed dogovori. Za prigodno slušanje kraćih, 
koje izlaze na površinu potaknute razgovorom, služe nam najraznovrsnije 
zgode. Nužno je naći se skupa sa ljudima prilikom zastanka na radu, naći se 
na kolima dobrodušnog čovjeka, koji usput pokupi na kola pješake, uzeti 
učešća u veselim razgovorima na svadbama, imati otvoreno uho na bdenjima 
kod mrtvaca, za čašom u gostioni, jednom riječi svuda gdje ćemo se zbližiti 
sa ljudima. 

Nije bio jedan slučaj, da smo se okupili u seljačkoj kući i čekali pripo- 
vjedača. Okupljeni susjedi su došli, da se naslušaju, jer oni ,»ne znaju« pri- 
povijedati, Ali razgovor teče, jer smo, što se kaže, naši ljudi, i dok pripovjedač 
nije došao, poneki od tih slušalaca je usput, onako u razgovoru, ispripovjedao: 
»kako je to bilo sa onim«... Uvjeren, da će on tek čuti pripovijetke kad dode 
pripovjedač, spontano, sa punim raspoloženjem ispripovjedao nam je lijepu 
pripovijetku. U vinogradima, susjedi često između rada zasjednu u hladovinu, 
da popuše lulu duhana. U razgovoru, neosjetno počinje pripovijetka sa rije- 
čima: »To je bilo baš ko što je prošo onaj«... A to su baš te pripovijetke za 
koje kod samih pripovjedača postoji teška sumnja, da one jesu ono što su. 
Pecare rakije su nekad bile među mjestima gdje se pripovijetka često čula. 
Dok se čeka da se zgotovi jedno pečenje, naročito noću, ljudi su se zabavljali 
pripovijetkom. Jednom prilikom smo čuli, da u jednoj pecari rakidžije znaju 
pripovijedati. Došli smo i zamolili ih, da pričaju te noći, ali su nas odbili, 
izvlačeći se da ne znaju. 

Međutim naše informacije su bile točne, Shvatili smo, da smo došli na 
prečac, banuli nepoznati. Zamolili smo, da bar smijemo pojesti našu večeru 
prije no što se vratimo u grad i bez ustezanja posjedali na panjeve. Izmije- 
njali smo ponude, mi cigarete, oni rakiju i uz večeru zapodjenuli smo razgovor 

o običnim stvarima, dok ga nismo vješto navili na nešto što nam je dalo po- + 
voda, da ispripovijedamo jednu kraću pripovijetku. Na nju je spontano, u 
razgovoru, došao odjek — pripovijedanje je započelo. Nitko više nije pomenuo 
Cilj našeg dolaska, a oni, koji su nam još na pragu rekli da ne znaju pripo- 
vijedaka, tečno su ih pričali. To je bila posljedica jednostavnog sjedenja na 
panjevima, jednostavne večere kao i njihove, i razgovora u kojem smo se 
približili. Mi smo nakon toga bili među svojima, duše su se otvarale. 

Odnos pripovjedača i skupljača mora steći ton prisnosti, Veoma je važno 
kako će skupljač pristupiti ljudima. U Velikoj-većini slučajeva kada se dođe 
u kuću, a najbolje je ići u pratnji nekog susjeda koji poznaje skupljača, pri- 

 povjedač pokazuje izvjestan otpor. Često smo se pitali odakle to potječe, jer 
se po ponašanju pripovjedača dalo naslutiti, da mu je ujedno neugodno ali i 
ugodno što smo ga potražili. Skoro svaki prvo zapita, šta li će nam to? 
| Razmišljajući o tome čini nam se, da su pripovjedači ponešto rezignirani 
išto u novije vrijeme gube svoj značaj. Oni sve više ili sasvim ostaju bez 
svojih slušalaca, a nećemo se prevariti, ako ustvrdimo da su oni u vrijeme 
cvjetanja narodne pripovijetke osjećali nešto kao da su nosioci jedne dru- 
štveno korisne funkcije. Njihovo pitanje, šta će nam pripovijetka, vidljivo 
uzbuđenje u kojem se miješa nešto ugodnog sa neugodnim, odaje pritajenu 
radost što netko želi oživiti njihovu funkciju, a odaje i sumnju u taj postupak, 
kao da se pribojavaju, da će biti izvrgnuti potsmijehu, Obično prvo poriču da 
znaju pripovijetke ili se brane time, da su ih već zaboravili. Kada je razgovor 
odmakao već toliko, da priznaju pripovjedačko svojstvo, često se još brane 
sa riječima: »Ne kažem da nisam znao, al to nije za vas.« 


Starci očito smatraju, da su te pripovijetke izvor uživanja za njih i nji- 
hovu okolinu, njihove vršnjake koji su nekada živjeli u tome, a da to školovan 
čovjek, odnosno uopće gradski čovjek neće shvatiti kako treba. Skoro svi 
imaju neko podozrenje prema nepoznatom skupljaču, koji ne samo da želi 
čuti, nego 1 zapisati. To traje dok oni ne osjete da smo došli s ljubavlju, da 
je za nas dobra pripovijetka i sočan narodni jezik uživanje kao i za njih, i 
tada zajedničkom radošću ulazimo u nju, 

Naravno, podozrivost, koja se očituje u početku prema nepoznatom grad- 
skom čovjeku, vuče svoj korijen i iz loših iskustava što ih je čovjek iz svijeta 
salaša imao sa gradskom gospodom. Njemu su nekad gospoda ulazila u kuću 
samo da nešto odnesu. On je uvijek raspoložen da pomisli, da u njegovu 
skromnu izbu gradska gospoda ulaze samo iz koristoljubivih namjera. A kada 
se on jednom uvjeri, da skupljač ne spada u red takvih gradskih ljudi, nego 

(oda želi ovjekovječenjem kroz knjigu sačuvati ono narodno blago što se dalje 
| / neće održati u usmenom predanju, tada se pripovjedač sa radošću predaje 
“ svom starom raspoloženju što naliči na osjećanje društvenokorisnog djelo- 
vanja. Za njih je u početku baš i zato dvostruko neobjašnjivo, odakle zani- 
manje gradskog čovjeka za te stvari, kad interes za njih opada i u samoj 
njihovoj sredini. Ali kad shvate, da taj interes u stvari nije opao, nego je 

izmijenio oblik, ne traži više zadovoljenje kroz usmenu predaju, nego kroz 
knjigu, onda se sa žarom zalažu da doprinesu svoj udio i na ovaj način. Po- 
neki zna radosno reći: sad to nikad neće propasti, jer je ušlo u knjigu. 

Da pogledamo u općim crtama kakvi ljudi su ti pripovjedači? U većini 
su to starci sa velikim životnim iskustvom, oširog posmatračkog dara i 
bistrog rasuđivanja. Kod većine među njima postoji neka crta umjetničke 
naklonosti, vole pjesmu, igru, baviti se sa posebnom ljubavlju sa životinjama 
itd, Ima tako sitnih pojedinosti, kao ova poslednja, tojest naklonost da se 
s ljubavlju ophode sa životinjama, pripitomljuju ih, koje pojedinosti ipak 
označuju izvjesno otskakanje od okoline. I što naročito odlikuje te starce, 
jeste životna vedrina i u dubokoj starosti. Iz njih zrači optimizam iako su 
većinom imali život pun tegoba. 

Zanimljivo je, da se oni, ako ih ima više u jednoj okolini, poznaju medu 
sobom, održavaju tješnje veze, znaju tko šta i kako umije. A pojedini znaju 
zaista mnogo. Čovjeka često ispuni divljenje kad pomisli, da ti priprosti ljudi 
sa naših salaša tokom jedne noći ispričaju građu, koja bi bila dovoljna za 
jednu knjigu. Ali time se nije ispraznila riznica njihovog znanja — dolazi 
redom veče iza večera, a oni pričaju. 

Da oni zaista osjećaju neku svoju društvenokorisnu funkciju, na tu misao 
nas navodi naročito jedna okolnost. Ni jedan pripovjedač ne želi kazivati 
svoju građu u četiri oka. On je u svom elementu tek kada ga brojne uši 
slušaju. Nikada se pripovjedač u kazivanju nije obraćao skupljaču. On, doduše 
ispod oka baci pogled da ispita da li pisaljka radi marljivo, ali pripovijetka 
teče za slušaoce. Njihovi maštom zapaljeni pogledi podjaruju i vatru njegove 
mašte, njihovo zadovoljstvo daje poticaja pripovjedačevoj rječitosti, nagoni 
ga da iz jedne pripovijetke prelazi na drugu. 

Sigurno je, da pripovjedač nije samo podložan sujeti, nego osjeća i odgo- 
vornost, I njemu je krug slušalaca možda zato baš najpotrebniji, da na njima 
provjerava da li je dobro odgovorio svojoj dužnosti. Istakiimo jednu stvar, 
kad je pripovjedač već otvorio dušu pred zapisivačem, on u njemu ne gleda 
više daleku i višu siluetu iz kruga učenog svijeta, on je tada već osjetio da 
se skupljač prisno spustio do njega i njegove okoline uopće. Zato se on 
hrabro oslanja na ukus i sud svojih slušalaca. Ali neće ipak propustiti, da 
s vremena na vrijeme ne samo provjerava interes skupljača po radu pisaljke, 
nego na kraju pripovijetke i izričito zapita, da li mu se ona dopada i; da li 
je tako što čuo već iz usta nekog drugog? 

To je kamen smutnje za skupljača, jer i protiv svoje volje, a u interesu 
daljeg tečnog pripovijedanja, mora često odgovoriti neistinom. Nije lako znati 
naizust tolike pripovijetke, ali je lako pripovjedača omesti u tome. Već smo 
nagovjiestili, da njegovu moć pamćenja i izlaganja moćno izaziva i podupire 
interesovanje okoline. On rado i lako priča ako ga rado slušaju, a naprotiv, 
čim osjeti da je postao nezanimljiv, on se zbunjuje. Tada se teško prisjeća 
novih pripovjedaka, teško ili čak za izvjesno vrijeme i nikako. Zato skupljač 

Ovo nekoliko zapažanja iznio sam bez naročitih pretenzija, potaknut je- 
dino nadom, da će ona, iako su subjektivna, možda korisno poslužiti nekome, 
iko se posvetio sličnom radu. 

Na kraju napominjem, da sam u tumaču manje poznatih riječi poneke dao 
u obradi, jeć će na taj način čitaoci ne samo lakše ući u smisao teksta, nego 
će im to ponešto pomoći i za lakše shvatanje sredine u kojoj su ove pripo- 
vijetke nastale. U ovu zbirku, kao i u ostale unosio sam pripovijetke koje su 
bilo po čemu stekle žig originalnosti svoje sredine. Nisam uvrstio one pripo- 
vijetke koje se i po osnovnoj misli i obradi jedva razlikuju od pripovjedaka 
koje sam upoznao u zbirkama ostalih naroda, a još više sam mimoilazio tvo- 
revine koje očito nisu narodne, nego odišu papirnatošću, knjiškom rasplinu- 
tošću. Skupljač, koji bi u ovoj sredini uzeo u obzir i te stvari našao bi još 
znatan broj pripovijedaka, koje u mojim knjigama neće biti zastupljene. 

Naravno, kada se čovjek oslanja na svoj ukus i znanje, stvar je uvijek 
nesigurna i ja dozvoljavam mogućnost da sam griješio i u izboru koji sam 
unio, a možda još više u izboru koji sam odbacio, ali uz svoje skromno znanje 
trudio sam se da unesem dosta dobre volje i vršio sam ovaj rad u granicama 
svojih mogućnosti. 


Balint Vujkov 

TUMAČ MANJE POZNATIH RIJEČI 


A 


akov — mjera za tekućinu od 56 li- 
tara, bure od 56 litara 


ambetuš — otvoreni hodnik 
«ampa — vihor, nevrijeme ; 
*anta — humak podignut kao međašni 


znak obično između atarova. Na- 
sipa se razni broj humaka, te služe 
kao orijentacione točke. (Njegov 
salaš je kod dvi ante. — Kad smo 
bili baš kod tri ante, najedared se 
digla ampa), 


“apla — guštara. (Ukraj šume u apti 


vila je spavala.) 


astal — stol 


alar — teritorij jedne općine ili ze- 
mljište jednog domaćina. (U njega 
je atar, da mu nećeš sagledati kraj 
s kraja.) 
atovi — nekadašnji prostrani pašnja- 
čki teritoriji na kojima se napasala 
stoka, dok još nije bilo stajskog sto- 
čarenja, odnosno sve dok se nije 
razvilo. 
(U vrijeme ekstenzivne zemljorad- 
nje velike površine oko Subotice 
bile su obrasle travom i džbunjem. 
To su bili atovi. Stoka se izgonila 
u njih čim je okopnuo snijeg, a 
vraćala se na salaše tek naredne 
zime. Ni za zimovanje nisu građe- 
ne staje za stoku, nego se izrađi- 
valo takozvano »krilo«. Ono je slu- 
žilo za zaštitu stoke u zavjetrini. 
Krila su zapravo pleteri od trsti- 
ke, načinjeni u nekoliko krakova. 
Oko njih su opkopi, da stoka ne 
bi mogla doprijeti do krhkog krila, 
jer bi ga inače uništila. Kako je 
vjetar šibao, stoka se sklanjala za 
suprotni krak »krila«. Tako se za- 
klanjala, zakriljivala od navale vje- 


I 
tra 1 otuda vjerovatno i dolazi ime 
»krilo«. 

U periodu stočarenja po atovi- 
ma, zbog ekstenzivnog načina 0o- 
brade zemlje, bilo je malo slame i 
kukuruzovine. Svinje se nisu to-. 
vile ni zimi kada su vraćene sa 
ispaše, no su po dolasku iz atova 
prodavani viškovi mršavih svinja, 
Zanimljivo je, da su gradski finan- 
cijeri prvi počeli tov svinja i to na 
veliko. Na sjevernoj ivici grada iz- 
gradili su niz obora, te su kupovali 
mršave svinje i stočnu hranu i po- 
čeli tovljenje za trgovačke svrhe. 


Kao svjedočanstvo na to Vrijeme ta 


okolina se i danas zove »Obori«. 
Zemlja se u ekstenzivnoj obradi 
ostavlja većim dijelom na ugar, to- 
jest da se odmara, dakle gnojivo se 
ne upotrebljava za poboljšanje rod- 
nosti zemlje. Za obordžije se javlja 


problem: šta da se radi sa gnoji- 


vom»? Slame je malo, ne prostire 
se pod svinje no se obori ispiraju. 
Žitko gnojivo stvara smetnje. Tada 
jedan snalažljiv čovjek izgrađuje na 
kolima montirano -bure, kao što ih 
ima još i sada za iznošenje feka- 
lija, i sklapa s obordžijama UgOVOr 
za izvoženje žitkog gnojiva. Na- 
ravno, iznosi ga na prva najbliža 
mjesta, a to su sadašnje prigradske 
ugarnice, zemljište koje se tada ni- 
je obrađivalo. Zanimljivo je, da ova 
okolnost igra značajnu ulogu u to- 
me, da se od nekada neobrađivanog 
zemljišta stvore oranice koje su 
među najboljima. 

U to vrijeme, negdje oko preloma 
stoljeća, dolazi do parcelacije ato- 
va. Stočari postepeno gube pašnja- 
čke teritorije. Stoka se sve više za- 

država oko samih salaša, na ledi- 
nama i dolovima. Tada pada i vri- 
jeme prelaska na intenzivnu  ze- 
mljoradnju i na staisko stočarenje. 
Atova postupno nestaje. Na njihovo 
mjesto dolaze većinom vinogradi i 
razbacane nastambe. 

Iz vremena atova vjerovatno 
nam je ostala i riječ progon, ime- 
nica koja označava široke puteve 
između vinograda. Još u vrijeme 
atova na prigradskom pijesku za- 
sađeni su vinogradi, a putevima iz- 
među njih progonila se stoka na 
atove i sa njih. Glavne saobraćajne 
arterije kroz vinograde nose naziv 
»Vveliki progon«. Vjerovatno otuda 
potječe ime ovih puteva, dok se 
izmedu oranica veći ljetni putevi 
zovu atarski, ili samo atar, a manji 
su uvratine. 

1z vremena stočarenja po atovi- 
ma vrijedno je još pomenuti, da su 
pojedine grupe domaćina u zajed- 
nici napasale svoju stoku i imale 
zajedničke govedare, svinjare, čo- 
bane i konjušare. Zbog stavljenih 
van zakona, koji su se zvali bećari, 
ljudi su u atovima bili naoružani 
nadžacima i pištoljima. Bećari bi 
znali otjerati najbolju stoku, Radi 
zaštite od njih i uopće radi stara- 
nja oko stoke, svake sedmice jedan 
od domaćina, čija stoka je bila na 
zajedničkoj ispaši, dežurao je u 
svojstvu zapovjedničke osobe nad 
pastirima.) 

avlija — dvorište 


B 


baba — kada označava tazbinski od- 
nos, znači tašta. (Ne žalim što sam 
se oženio već 1 zato, što imam ba- 
bu kake nema na svitu.) 

babunjati — pričati, trabunjati 

bać — sa »bać« se oslovljavaju ljudi 
u zrelim godinama. (Slušajte, bać 
Mate.) U prenesenom značenju kao 
pridjevi označavaju izvanredno do- 
bru osobinu neke stvari, (To je bać 
vino!) 

baćo — otac 

baćkoš — bogataš 

badanj — snopovi kukuruzovine se 
slažu oko salaša u badnjeve 

»baljezgati — dosađivati nerazumnim 
govorom. (Šta mi baljezgaš ko ba- 
lavo dite, već kaži ko čovik u dvi- 
tri riči.) 


«baktiti — ići teškim hodom, da se 
“ čuje bat. (Mrak ko tisto, a on sa- 


mo bakti.) 

bakaruša — pri pečenju rakije na po- 
četku krene najjači alkohol, u teč- 
nosti se taloži zgusnuta masa. To 
nije za piće, nego za obloge. 


“«bandaš — voda grupe poljoprivred- 
nih radnika koji su u zajednici pre- 
uzeli izvršenje nekog posla. U naj- 
Više slučajeva oni preuzimaju od 
imovno jačeg domaćina obavljanje 
cjelokupne žetve ili berbe kukuru- 
za, a najčešći je slučaj da svoju 
nagradu dobiju u naturi. U ime rad- 
nika pregovora jedan, on rukovodi 
S njima i to je bandaš. Obično je 
to najbolji kosac. 

«bandašica — ženska osoba, koja u 
žetvi radi kao par s bandašom 


bandžav — razrok 

batinara — neozbiljna ženska osoba 
batuljica — manja polovina bataka 
«bebica — zjenica. (Nema u tog po- 


- šfenja — taj nikad ne pokaziva be- 
bicu.) 

bekeš — gornja haha za djecu 
krojena kao duga košulja 

biančuk — utega vezana na lanac što 
sapinje noge. Upotrebljava se kod 
nemirne stoke, da ne bi odbjegla 
sa paše, 

blenda — usna 

blendo — glupak, blesan 

blitva — stočna repa 

boca — vrsta bodljikave korovske 


biljke 
bogmati se — zaklinjati se 
bogznašta — naročito. (Ta zarada 


nije bogznašta, al' bolje išta nego 
ništa. ) 

bolondoš — prsluk sa rukavima i zat- 
voren do vrata, u Miletiću je to 
košuljac ili rekla. 

brandža — škrga 

brig (kada se pominje u vezi sa vo- 
dom) — obala (Priplivo je do dru- 
gog briga.) 


*bubatak — udarac. (Taj se za živola 
nadobijo bubataka više neg kruva.) 

bublja — ako je riječ o siru, onda 
znači grumen, Kada je riječ o se- 
ljačkoj peći, takozvanoj peći od bu- 
balja, onda znači sloj blata miješan 
sa slamom i pljevom,. Bublje za 
gradnju ovih peći načine se mije- 
šanjem slame i blata, tako da se 
dobiju kao neka debela uža od 
blata. To se slaže red po red, već 
prema tome kakvog oblika će biti 
peć, a ponajviše je kao starovinska 
košnica. 

*bulje — prnje. (Kupi bulje i da te ne 

vidim više u mojoj kući) 


bukvica — vrsta ljekovite trave 
bundevara — pogača sa bundevom 
+ bundžur — kaput postavljen krznom 
ili kožuh 


bunja — legalo živadi, obično u sla- 
mi gdje nesu jaja, ili legalo psa, 
zvijeri 

buran — za slabačku osobu se kaže 
u ironiji: Alaj si buran! (jak) 

burlati — rovati 


C 


ciganski klinci — nekada su ciganski 
kovači kovali klince i to su bili o- 
bično krupniji, grubo izrađeni klinci 

Cincar — jedna vrsta samoukih me- 
sara, koji su klali samo ovce i ja- 
nad 


crnež — prljavo rublje skupljeno za 
pranje 
cunjati — pretraživati, zavirivati. 


(Šta mi cunjaš po sobi ko kaki lo- 
povi?) 


e 

«ćavirati — motriti, zavirivati. (Ne ća- 
viraj mi vazda u moju avliju, već 
idji za poslom.) 


ćavkati — pas ćavka kad učestano, 
Sitno laje 

ćućav — nespretan, smušen 

ćućavko — nespretnjaković 

Ćuškali se — igrali »Ćuške«, jedne 


vrste sviniarske igre u kojoj djeca 
štapovima udaraju loptu dok je ne 
dotjeraju do određenih rupa. 


Č 


čaklinac — zakržljali plod. Jedino se 
još čuje kad je riječ o slabom ku- 
kuruzu. (Suša ga je ubila tako, da 
na čitavoj njivi nećeš naći čestitog 
klipa, već sve sam čaklinac.) 


čantrati — brundati 

čantrav — onaj što vazda brunda 
čapniti — kljuenuti 

čapa — u prenesenom smislu znači 


učestanu nevolju, nedaću, (Kad ko- 
ga čapa čapi, taj nek čeka kad će 
odaniti.) 


čatrlja — izba, dotrajala kolibica 
čelenka — čelo 
čelekati — nešto kao počupati se za 


kose. Pominje se svega u Jednoj ša- 
ljivoj pjesmi: Cigani se čelekali, o- 
pakliju poderali ,.. 


čelikati — volove poticati uzvikiva- 
njem: čeli-ho! 
činik. — stara mjerica što se upotre- 


bljavala u domaćinstvu za mjerenje 
brašna za hljeb. Izgledala je kao 
oveća drvena žlica. 

čista soba — gostinska soba. (Iko je 
od Hrvata-Bunjevaca imao vlastitu 
kuću, taj je imao i čistu sobu, Ona 
je bila uvijek uređena i od doma- 
ćih nitko je nije koristio. Vjero- 
vatno je ušla u običaj nakon što je 
Subotica dobila status slobodnog 
hraljevskog grada. Od doseljenja, 
pa do tog vremena veliki dio Bu- 
njevaca živi po pustarama. Tamo 
su u većini velike zemunice sa jed- 
nim odjeljenjem. Kada Subotica po- 
staje slobodni kraljevski grad, ze- 
mlja se otkupljuje u svojinu. Jedan 
od uvjeta za sticanje zemlje jeste 
da porodica ima u gradu lijepo ure- 
đenu kuću. Došljaci, koji su tek 
tada sticali građanstvo, morali su 
se nastaniti u kući ili držati u njoj 
punomoćnika, koji će se starati o 
održavanju kuće, a prvenstveno 0 
plaćanju dažbina. Uopće uzevši, no- 
vi vlasnici zemlie morali su imati 
kuću u gradu, da bi imali nekret- 
ninu do koje se lako može doći pri- 
likom izvršne naplate zaostalih 
dažbina, odnosno otkupnih rata za 
zemlju. Po svemu sudeći, čista so- 
ba je vjerovatno tek tada ušla u 

jaja na omalh 
jel — jer 
ještrca —- mjehurić na jeziku 


K 


kamara — slama je složena u ka- 
maru 
/kaljati — prljati 


-— rovila jaja 


.kaljuga — kaljuža 


karlov — drvena posuda za pomije 

karvanj — množina svijeta, karavan 
Svijeta 

katlanka — ognjište za kotao 

kenjkav — bolešljiv 

kićenda -——- namiguša 

kidati kraj — stvar riješiti, izvesti na 
čistac, (Došlo je vrime da se kida 


a).) 

kikanjica — djevoiče u pubertetskom 
dobu, a ova imenica se čuje samo 
kada se ruži, oštrije savjetuje 

kiselina — kiselo mlijeko 

klapiti - sanjati 

klečka — komad drveta što se vješa 

“"psu na vrat, da ne može brzo tr- 
čati 

klincov — klipan 

klipan — kukuruz velikog klipa, (Ku- 
kuruz je kaki se ne pamti šale, ro- 
dili su sve sami klipani.) 

kliš — u igri klisanja klis se udara 
palicama, a klis je i okrajak ze- 
mliišta što se završava u oštrom 
kutu, tj. isto što i oklinak 

klupa (kukuruzovine) — kupa 

kljakav — kljast 

kociljati se — klizati se 

koji par ranije — nešto ranije 

kokala — ostatak, okrajak kosti ili 
mesa. (Baci te kokale kerovima.) 

kokošinjac — živinarnik 

kolečka — mala kola 

kopinjača — kupina 

koprena — kopriva, veo. (Koprena 
ga je opekla, — Bacila je koprenu 
priko glave.) 

kopun — uškopljeni pijetao, koji vodi 
piliće kao kvočka 

košćura — kost 

— napravica za čišćenje lule 

koštunjac (orah) — sa tvrdom lj 

«skom. (Tvrd je ko ora koštunjac.) 

kovrč — bodljikavo šiblje čiji list ko- 


ze naročito vole. Zovu ga i raziod, 
a ponajviše šenilik. | 

krumpiraća — krumpir sa narescima 
šunke i kobasice pečen u seljačkoj 
peći 

krupiti —— mljeti kukuruz na prekrupu 

kuća — dom, a znači i srednju pro- 
storiju sa otvorenim ognjištem i 
dimnjakom Ranije je pod otvore- 
nim dimnjakom visio na lancu ko- 
tao, a oganj se palio ispod njega 
na nešto povišenom tlu, Ukućani su 
< okupljali na obroke oko kotla. 
S'olica, stola i tanjura nije bilo. 
Svaki bi stavio pod sebe svoju opa- 
kliju, drvene žlice uzeo iza slje- 
mena i jeo iz kotla. Možda otuda 
ova prostorija dobija ime kuća, što 
su se u njoj pri jelu okupljali svi 
članovi porodične zadruge, dakle 
tamo je bila na okupu sva kuća 
čeljadi, 

kućani — domaći. (Čuje se jedino u 
izreci: Došli _pućani, pa istirali ku- 
ćane.) TA taja 

kukalj — vezivanje dva kraja vrpce 

vor na taj način, da se može 

razdriješiti potezanjem jednog kra- 
ja, (Veži samo na kukalj.) 

kukuružna — kukuruzova stabljika 

kumaša — somot 

kuražan — hrabar 

kuražiti — hrabriti 

kusav — u prenesenom smislu znači 
smušen. (To su kusava čeljad.) 


kusnica — stjecište pasa, u prenese- 


skom. — zo): m 


nom smislu mjesto za provođenje 


nemorala 
kvakniti — udariti. (Kvaknio ga je u 
glavu, da je zveknilo.) 
kvrcati — kucati 
k 
lajkuša — jezičava žena 
leventati — lutati 


listić — vrsta kolača, peče se u vre- 
loj masti, a oblika je listići har | 
tije | 

litorast — na grani 

lopari — uši 


bara korpa od pruća, dara 


zrnaste hrane ' 


Mi 


*7, 
4. 


Pu 


iugav — siv, boje pepela 


lunjati — vući se okolo. (Kud on 
lunja, to ne znadu valjda ni dan 
ni noć.) 
luzina — vrsta trave 
LJ 
ljubežljiv — koji se voli ljubiti 
ljubim ruke -— ovaj način pozdrav- 


ljanja navodimo, jer se njime odaje 
počast samo starijoj ženskoj osobi, 
dok se starcima ljubi ruka. Kada 
se koja starica pozdravi sa »lju- 
bim ruke« ona otpozdravlja sa 
»lala«,y »fala rano«,y dakle zahva- 
ljuje na ukazanoj počasti, 


ljubopitljiv — znatiželjan 

ljubopitljivost — znatiželja 

ljuskura — kukuruzova ljuska 

| M 

majzeka — budala, glupak 

majka — baba. (Hajte, majko, nana 
vas već čekaju.) 

malčak — malčice 


maRovina — makovina se dobija isku- 
havanjem maka. Ona se daje do- 
jenčadi da se uspavaju, Ovaj šte- 


tan običaj, doduše ređe, ali se još 
zadržeo. 

mandara — kaša od brašna 

maslica — isto što i mandara 


masnica — krvavi podliv od udara 
mastilo — masnoća. (Davno smo već 
klali, slabi smo na mastilu. ) 


Marvašiti — razmetati se. (Šta se 
marvašiš ko da ne znamo ko si.) 
mažditi — sitna kiša maždi 


mečkar — mečkari su trgovci nasitno 

sa zrnastom hranom, brašnom i 

o mekinjama. Oni su prodavali na 

trgu samo u tržne dane. 

miždriti — miždri, doplamsava loša 
svjetiljka, a znači i plakati 

mizinak — mezimče, a ovaj naziv no- 

 SLi najmlađi stric 

mogućan — imućan 

k 

mordaviti — pas mordavi kad brzo, 

. učestano ujeda, čovjek mordavi kad 

nemilosrdno bije na sve načine. 

(Kad ga je počo mordaviti, to je 

, tuga gledati.) 


4 


morRkača — morka, biserka,a isto tako 

se zove 1 prut od morske trstike 

morkan — morkin mužjak 

motika zemlje — dvjesta kvadratnih 
hvati. Jedno katastarsko jutro ima 
osam motika. 


mrginj — zatravljena međa između 
oranica 

mrska — bora. (Pun si mrsaka ko 
namrskana baba, — Čizme na mr- 
ske.) 

murgati — mrgudati 

murganje — mrgudanje 

mutljati — mutiti stvar. (Šta mutljaš 
izmedu mene i brata?) 

N 
nacvakati — pri spremanju jela na- 


bacati nepotrebne sastojke. (Nacva- 
kala je u lonac i što triba i što no 
triba.) 
naćorkati se — napiti se 
nadunduren — napuhan. (Kaput mu 
je tako nezgodno skrojen, sav je 
nadunduren na leđima.) 


nadunduriti — napuhati se 
nagombati se — nagoditi so 
naguzali — nagomilati. (Naguzala je 


“ duga, a čovik nek se misli-kako“će 
sve to vratiti.) 


nagužvariti — najesti se, a u prene- 
senom smislu natući. (Nagužvario 
Se proje, pa ni brige. — Nagužva- 


rili su ga da je pamtio kad je pro- 
pušten kroz take šake.) 

namekšati — natući 

nakratko nasađen — ljutit, spreman 
za svađu. (Taj je uvik nakratko 
nasađen, pa se prijepodne srdi sam 
na sebe, a poslipodne na čitav 


svit.) 
namiriti — stoci dati obrok 
namirivanje — davanje stoci obroka 


namrkositi se — namrgoditi se 
namrskan — naboran 


napripuš — u zasjedi. (Sinoć su ga 
 Sačekali napripuš, pa udri!) 
nasumet — nasumce 

natutkati — nahuškati 

natutlati — napuniti uši, spletkariti, 


(Natutlala mu je pune uši, pa je 
zaslipio.) 

negleduš — bez gledanja. (Negleduš 
ću ga kupiti za te novce. a ako ga 

budem gledo, onda ćemo se još 
razgovarati.) 

nema srca — nema zamjerke, nema 
uvrede, (Ne moraš kupiti: to je 
prid svakim, pa gledaj i ti, | ako 
ti se ne dopada, ko da nisi ni gledo 
— nema srca.) 

 nenavidan — zloban 

nepretelj — davao 

nimski — nijemi 

ništom — tek. (On ništom zamane, 
a onaj već pade.) 

nujan — neraspoložen, žalostan. (Šta 
si tako nujan ko da su ti potonile 
lađe?) 

nuza.— uz. (Uzo je dite nuza se.) 


NJ 


njakati — revati, u prenesenom smi- 
slu plakati. (Magarci njaču da se 
selo uzbunilo. — Nemoj mi tu nja- 
kati ko da si malo dite.) 

njokalica — njuška 

njonja — njuška, (Što sam jedared 
imo svinje, njonja u nji' ko moja 
ruka!) 

njunjav — nedotupavan, nespretan, 
(Vidiš ga kaki je njunjav, stisko 
se u ćošu i ni podaj ni uzmi.) 


O 


obara — meso što se pri svinjokolju 
obari za nadjev, za krvavice 

obandžaviti — postati razrok 

obašva — ovratnik na košulji 

ocilaš — danguba, propalica, olosš. 
(To su oni pravi ocilaši (ocelaši) 
što su oca tukli metlicom.) 

ocilo — čelik za iskresavanje varnica 
pri paljenju sa trudom i kremenom 

oderati kožu na tarčuk — oderati je 
tako da bude pogodna za mješinu, 
tojest ne prosijecajući je osim na 
nogama i vratu. 

odriti — oderati 

odjakariti — otsjeći veliki" komad. 
(Odjakario je komad kruva ko ira- 
tarska cokula.) 

odvakariti — otsjeći. (Kad je ošinio 
sabljom, odvakario mu je glavu ko 
da je nije ni bilo.) 

odvit — odgovor 

ogluština — pritisak u glavi, nemoć 
nesvjestica, (Ne. znam šta mi — 
nika ogluština mi je u glavi, pa mi 
se sve čini da ću sad pasti.) 


olajavati — ogovarati 
ol — ohol 
olo — oholo 


oljoljati se — napiti se 
opaklija — kabanica od ovčijeg krzna 
opapuljati — opljačkati. (Opapuljali 
su ga do gole kože.) 
opapučiti — izvrgnuti, izmetnuti 
(Najgore je kad se opanak opa=: 
puči.) 
opcina — opsjena. (Ko da je na njega 
nabačena opcina: gleda, a ne vidi, | 
opet — na određenim mjestima u re= 
čenici znači »pak«. (Čovik vuče se- 
bi, a žena opet sebi.) 
opuliti — magarica se puli. U prene: 
senom smislu opuliti znači opljač« 
kati. (Opulili su ga ko nikoga.) 


oraščić — kolači pečeni u vreloj ma. 
sti, manji i deblji nego listići 
orcati — dizati buku preturanjem 
predmeta. (Šta mi orcaš po kući) 
U prenesenom smislu znači dolijati 
(Sad jedared si naorco.) 
ordinjati — dizati buku preturanjem 
predmeta 
OTOZ — kresta. (To je lip pivac, de 
mu sam oroz vridi novaca.) 
orutaviti — zarasti u dlaku 
osivci — mekinje, (Bile su to teške 
godine, da se čovik radovo kad je 
imo kruva i od osivaka.) 


ošajdariti — opaliti, udariti. (Ošajda: 
rio ga je, da se oma svalio.) 
ošmuriti — promočiti se od znoja 
ošmurati — rublje oprati na brzi 
ruku, (Nisam baš imala kada, 0» 
. šulje sam malo ošmurala iz jedne 
vode.) 
ošuljak — sitno pšenično zrnje i 0 
stale primjese što ostanu nakot 
rešetanja pšenice 
otkaleg — odakle 


otkečiti — nogom  odgurnuti 
otunka — dio ženske zimske odjeći 
kao kratki zimski kaput 4 


oždrakaviti — postati razrok 
ožeći — u prenesenom smislu udarit 
(Ožego ga batinom.) 


| P 
| pača — hladetina, pihtije 
| pačati se — miješati se u tude po- 
slove, a znači i hlađenje hladetine. 
(Vrime je steglo, pa su mi se pača 
zatoliko upačala.) 
Pačkati se — brčkati se 
pak — pa neka. (Ovce su ti pobigle 
| u kukuruze. — Pak.) 
| pabušina — pobočina. (Udarili su ga 
| u pabušinu, da je o'ma' zanimio_) 
palamuda — \rsta trave 
| palčik, palčinjak — plod od rogoze, 
| pali se da bi se njegovim dimom 
rastjerali komarci 
| palo slime na time — primiti na se 
brigu oko života, oko održavanja 
porodice. (On će znati šta je život 
kad se bude okućio, pa mu slime 
| padne na time.) 
ZN — pamćenje. (Dobre je pam- 
te. 
papula — procijeđen grah, skuhan 
nagusto 
para — crta 
oParati se, oparati se — otresti, oslo- 
boditi se. (Nije slušala nikog, udala 
se za tog pijanduru, a sad ne može 
da ga se para.) za 
parlog — zakorovljeno zemljište 
opParoški — dvokraki 
peca — pijaca 
 pećica — donje udubljenje u seljačkoj 
peći 
perečnjak — žile jedne vrste trave, 
koje su nekad iskopavali i upotreb- 
ljavali za izradu četaka za pranje. 
Pičiti — cmizdriti, plakati ma zašto 
Pirgav -— šarenorid. (Pirgava kokoš.) 
Pivac — pijetao 
Pivac u čelo — stvarni ili moralni 
oo oteški udar. (Ne triba njemu bolji 
pivac u čelo, samo mu kaži da se 
zna od čije je grane.) 
pladanj — tanjur 
oplaša — traka 
plećka — spletka 
oplećkati — spletkariti, ogovarati 
oplećkoš — spletkar 
oplećkuša — žena koja spletkari 
opleniti — ošamariti. 
podloga — onaj koji je podložan. 
| (Šta je mogo biti već uvik tuđa 
| 

podloga, kad je služio čitavog vi- 
ka.) 


podnimiti se — uvrijeđeno zašutiti. 
(Šta si se podnimio — il kaži šta 
ti je il mi iđi s očiju.) 

podsisti — muktašiti. (Taj samo uđe 
u mijanu i gleda di će potsisti i 
tuđu čašu otpiti.) 

pogruditi — propasti u licu, (Izmuči- 
la ga je ta bolest, da je sav po- 
grudio.) 

pogađati ljuđe — uzimati u najamni 
radni odnos. (Pogodio sam nadni- 
čare.) 

podmoran — onaj koji je u nuždi. (Da 
nisam podmoran, ne bi' došo na 
tvoja vrata.) 

pogača uslatko — ona se mijesi do- 
davanjem jedino masti, bez kvasa 

pogača ukiselo — mijesi se mlijekom. 
dodajući jaja i kvas, uopće sva pe- 
civa ukiselo su s kvascem 

pokljukuša — nekada jedno od naj- 
više spravljanih tijesta. Postupak 
oko pripremanja pokljukuše trajao 
je tri dana, iako je to obično tijesto 
sa bijelim lukom. 

pokrvati — potući. (Ne znam iz čega 
je poteklo, al su se momci teško 
pokrvali. — Tako pijan pokrvo je 
sve sude.) 

polapćati — pokusati, halapljivo po- 
jesti. (Imaj samo jednog takog lap- 
čara u kući, pa će ti polapćati i 
kosu s glave.) 

poljski svinji — mršave svinje, koje 
uglavnom idu po ispaši, dakle nisu 
još zatvorene u obore za tov 

pomoćnica — oblica što se stavlja 
s obe strane kola kada se na njima 
vozi slama ili sijeno. Na taj način 
se kola proširuju, te se može na 
njih više natovariti.) 


ponik — čuje se samo u frazi »od 


ponika«, tj. od rođenja. (Taj siro- 
mak nije upamtio šta je milošća, a 
nije ni čudo, kad je od ponika tuđe 
pragove obijo.) | 

potriban — onaj koji je u nuždi, (Ti 
su pomagali svakog potribnog.) 

pozariti se — mijenjati. (Pozario je 
jarca za magarca.) 

prekati ispod nosa — prkositi, hrabro 
reći u oči. (Taj se nije bojo nikog, 
već je svakom prcko ispod nosa.) 


prampurac — nešto kao kepec, (Bar 
da je momak, već pravi prampu- 
rac.) 


Prćija — oprema, miraz. (Žena mu je 
donela u prćiju taj veliki salaš i 
zemlju pod njim.) 

pribortati — izdržati teškoće, prebo- 
ljeti. (Kad je priborto to, ovo malo 
nevolje neće ga skiniti s nogu.) 

prigon — vinogradi su obično popreč- 
nim stazama podijeljeni na parcele 
koje iznose oko jedne motike (200 
kvadratnih hvati) i to su prigoni 

prihajčiti — pregoniti. (Prihajčili su 
toliki put za jedan dan.) 

prikupiti — pridobiti, podmititi. (Pri- 
kupili su ga za čašu vina.) 

pripoznat — uvažen. (To je pripoznat 
čovik u svem okolišu.) 


prisnac — pecivo sa sirom veoma o. 
miljeno kod Bunjevaca 

prisolje — meso, stavljeno u sol prije 
nego što će se sušiti na dimu 

pročapati — prokljucati 

progon — široki put kroz vinograde 


prokola — u glavici ukišeljeni kupus 
proričili se — proinatiti se. (Nikad se 
nisu proričili, živili su bolje neg 


braća.) 
prtena torba — torba od kudeljina 
vlakna 
rto — u snijegu ugažen put, staza 
Sue “_ dugme 


pućak — puran 
puće — puranče 


pućka — purica 

pućani — oni koji su došli s puta 
pule — magare 

pulin — oxčarski pas 


pupuška — meki dio kruha na kojem 
se ne uhvati kora uslijed toga što 
se kruh pri pečenju doticao s dru- 
gim, odnosno onaj dio na kojem se 
okrugli kruh zareže prije pečenja, 
te se kora ispuca. 


pustološ — razbojnik, propalica 
R 
rabadžija — radnik 
ranjenik — tovljenik. (Taj ima u o- 


“““borti'i po sto 'ranjenika.y 

rakija na divojku — narodni običaj 
vezan za prosidbu. (Doneli su ra- 
kiju na našu curu.) 


rapav_ — rošav, boginjav 
rastrembuvati — ispreturati, načiniti 


nered. (Sve mi je rastrembuvo u 
sobi.) | 
raspuvati se — razljutiti se, napraviti. 
se važan 
raška — alatka za namotavanje vu- 
nice. (Za umno zaostalog ili neoz- 
biljnog se kaže: Udaren raškom.) 
raziod “> sinonim za kovrč, šenflik 
Tazazocali se — doći k sebi, osvije 
stiti se. (Kad se malo rarazoćo, 
onda je vidio šta je naradio.) 
razjapiti — širom otvoriti, zinuti 
razgoditi — stvar urediti, utanačili 
remeta — pustinjak, isposnik 
reću ti oma' na panju — reći ću ti 
na samom početku 
riziti — Nino rizi kada je već u vr2- 
nju, nakiseljasto 
rogoza — u prenesenom smislu 
čava žena 
rogozati — mrgudati 


jezi- 


rondza!'o — brundalo 
Zali —— brundati, mrgudati 
Call — doručkovati 
ruta — dlaka 


rutav — dlakav 
rutež — rosna pavlska na voću. (Vo- 
lim šljivu s drveta, onako prije sun- 
ca dok je još jak rutež na njoj.) 


S 


samovoljac — čudak, neženja 
sasaniti — sasahnuti : 
sadžak — željezni tronožac što služi 
za pokretno ognjište, na njega se 
stavlja posuda u kojoj se kuha ili 


peče 
senski — seoski 
skakavica — pero na bravi 
skečiti — udarcem noge, odnosno 


S nekim predmetom srušiti, (Kad 
se baci kamenom, taj o'ma' skeči 
vrepca s drveta.) | 
skikniti — risnuti 
skrkljušiti — pritijesniti, sabiti. (Kad 
ga je skrkljušio u budžak, nije se 
mogo oteti da se koliko koprco.) 
sRoliti — saletiti, opkoliti + 48 


kb 
k 


Pe 


skorupača — kada se istopimas!o, 
na talog se stave jaja i brašno, te 
se tako priredi jelo zvano skoru- 
pača 

skute — donja, platnena suknja 

smrndati — smrsiti kroz zube, zamr- 
gudati. (Smrndo je štogod, al' tom 


ni vire ni pare.) 
U 


Smit — snijet 
sonce — saonice 
sopako — sa opake, izvrnute strane. 


(Izvrnio opakliju sopako.) 
sovuljaga — sova 
sSpapčiti — protupravno steći stvar. 
(Di je spapčio toliko blago, ne pi- 
taj, jel mrak ne govori.) 


Sporiti — množiti. (Ne vridi sporiti 
riči.) 
sprendati se — spregnuti se. Ovaj 


glagol se najviše čuje kao oznaka 
stupanja u kakav nepošten ortak- 
luk, odnosno znači stupanje u ne- 
moralne odnose. (Popo se sprenđo 
sa zvonarovom ženom i sad mu 
rade o glavi.) 


. STepiti — uhvatiti na djelu, zaskočiti 


kao iz zasjede, neočekivano ući ne- 
kom u trag, uhvatiti ga. (Niko se 
nije nado, da će ga srepiti baš kad 
je izlazio iz kuće.) 

staćaaa — osoba koja u svatovima 
dočekuje goste i nazdravlja troja- 
nice . 

stapšati se — sijeno se stapša kada 
uvene u otkosima, dakle slegne se 

starost — staranje, briga. (Nije meni 
dosta starosti, što imam na vratu 
tu nesrićnu dicu, još me i ti kona- 
biš.) 

stiniti se — sleći se, taložiti se. (Kad 
se žerava stinila u peći. — Stinila 
se voda, nije sad tako mutna.) 

stotinik — po legendi vjerskog pori- 
jekla, to je vojnik koji je ošamario 
Krista i ne može da umre, nego 
luta po svijetu. Imenica ima zna- 
čaj stoletnjaka, a možda dolazi od 
vojničke oznake centurion — sto- 
tinik, jer i sama legenda govori da 
se raćilo o rimskom vojniku, le- 
glonaru. 

stup pakleni — davao (za đavla ima 

Više sinonima: nepretelj, nepro, lo- 
Iro, smutipuk) 


x 


straboga — veoma, neobično. (To je 
bio straboga przna čovik, kaži mu 
samo rič, on već tuče i grize.) 

strčanica — prečka što ide uzduž 
ispod kola i pozadi strči, da bi se 
mogla uhvatiti kada se kola podižu 
i zanose 


siriž — na vino se hvata striž 
strvina — mrcina 
sumno — nelagodno, tjeskobno, opa- 


" sno. (Mrak ko tisto, nigdi nikog, pa 
je bilo sumno kreniti sam kroz šu- 
mu. ) 

surduk, surdučić — jarak, jendek 

sustriti — sresti 

Svrpčati — steći komad po komad. 
(U mladosti nisu imali ništa, a vidi 
' sad, svrpčali su priko dvistotine 
lanaca zemlje.) 

svršen čovik, svršena žena — zreo 
čovjek, zrela žena. (Ja sam već bio 
svršen čovik, kad se on još sigro 
po pravu.) 


š 

šakački — šakom. (Kiselinu 'ide ša- 
kački.) 

šanadan — onaj koji ima tjelesnu ma- 
nu, bogalj, a šanadan u glavi znači 
budalu. (Taki šanadan se i rodio, 
a vidi ga, konten je na sve što nije 
dobro.) 

Šeširić — vrsta kolača sa pekmezom 
ŠRip, škipić — koritašce koje se po- 
najviše upotrebljava za umivanje 

škramica — mrvica 
škrobućati — krčati. (Gladan sam, da 
mi sva criva škrobuću.) 


šmrljo — šmrkavac 
šmoljo — šmokljan 
šnotati — misliti, izmišljati. (Ko zna 


šta je on šnoto u svojoj glavi kad 
je započo taj ludi poso.) 

štavolj — vrsta trave, djeca je jedu 

štene — pašče 

Štir — vrsta korovske biljke 

šturavo — zrno pšenice, raži, šturavo 
je kad je uslijed nepogoda ili šte- 
točina oštećeno. (Rod bi bio lip, sa- 
mo da zrno nije šturavo.) 

švagati se — češati se, drapati. (ša 
se švagaš toliko, nisi valjda zapat'o 

u košulju goste.) 

šurnajst — mnogo, nebrojeno. (U nje- 
ga je šurnajst dice.) 
šuše — patike 


i 


talaćkati — prekomerno pričati, na- 
klapati. (Kad te žene počnu talać- 
kati, čoviku uši da probiju.) 

takim_— odmah. (Iđi, vrati svinje iz 
kukuruza, al takim!) 


dašak — sa sirom tašaka 
tinj — stijenjak, fitilj 
traburan — namćorast, mamuran 


trckati — raditi jalov posao. (Šta mi 
trckaš i prckaš, već se jedared lati 
i poštenog posla.) 

toriti — gnojiti zemlju 

ioren — pognojen 

torazan — torazna je ona zemlja, ko- 
ja je ne samo dobro pognojena, ne- 
go i dobro obrađena, tako da je 
drobna 

trcav — otrcan, oronuo. (Imo je niku 
trcavu kolibicu.) 

trćak — bijedna kolibica, izba. (To 
nije soba, već pravi trćak.) 

tristan — trešten (pijan) 

triznacat — potpuno trijezan. (Ta ni 
kapi nisam uzo, bio sam trizan tri- 


znacat.) 
trkejulja — trčilaža 
trljati se — rvati se | 
trnjak — džbunje divlje šljive. Ne- 


kada se trnjak gajio po međama, 
jer se od njegovog šiblja izradivala 
drljača, brana. Da bi bila teža i 
dobro drljala, na nju se stavljalo 
nešto slame i nabacalo zemlje. 

drti — brisati, masirati. (Otari mi znoj 
sa čela. — Oćeš mi malo istrti 
(protrti) vrat, sav sam se očeme- 
rio.) 

irušan — dežmekast. (Bio je to jedan 
trušan, čvrst ko čvor.) 

žrušan i rušan — pun svega 1 svače- 
ga, onaj koji živi u izobilju. (Taj 
je odrasto u bogatstvu, trušan i ru- 
šan, pa ne zna šta bi od bisa.) 

trvačica, trvalja — maserka 

trušnica — hljepčić od mekinja što 
se davao psima. U sedmičnom slje- 
dovanju, što ga je čobanin dobijao 
od vlasnika ovaca, obavezno su bi- 
le i trušnice za ovčarske pse. Tako 

je čobanin dobijao za zoni dva 
somunčića kruha, kilogram slanine, 


Soli, paprike, a za pse po dvije 
trušnice. 
tucak — ono jaje koje se ne razbije 


kad se djeca o Uskrsu tuckaju ja- 
jima, (Zdrav je ko tucak.) 

tučan — gust. jak. (Daj ti nama ma- 
lo tučnije 'rane.) 


U 
ucati — klatariti se, vucarati se okolo 
ucvoriti se — promočiti se od znoja 


učatlaisati se — usvjetlati se od upo- 


trebe. (Kajiši su se već zdravo 
učatlaisali. ) 
udario ga vitar — udarila ga kaplja 
ujiti — brza voda uji 


ukečkati — utući. (Kud je on ukečko 
taj silan novac?!) 

uloćkati se — blatom se poprskati 
uslijed hodanja po raskvašenom tlu 


umanut — sa mahnom. (Nisam ja u- 
“manut ni u glavi ni u rukama, da 
moram obijati tuđe pragove.) 
umeljan — zamazan 
doe se — zamazati se, zaprljati 
. (Sav se umeljo od pekmeza.) 


ua — alatka sa kojom se, dok se 
vrlo na konjima, na vršaju razdva- 
jala pljeva od zrna 

upačiti — uperiti. (Na koga upačim 
prstom, znajte da je taj.) 

upiždriti očima — ukrstiti. (Vidim da 
je već prilio, kad je oči tako upiž- 
drio u mene.) 

uprigani paprikaš — suhi čobanski 
paprikaš, (Čobani su danima išli za 
stadom po prostranim pašnjacima. 
Kada su klali ovcu nisu je mogli 
odjednom pojesti, ni sirovo meso 
nositi sa sobom, Tog radi su je svu 
skuhali na paprikaš, ali tako da su 
u njemu upržili (uprigali) svu teč- 
nost. Zatim bi suhi paprikaš stav- 
ljali u rukav kabanice, koji je dolje 
bio zašiven, i tako ga nosili sa so- 
bom.) 

uprckati se — zamazati se 

uraditi žito — požnjeti, obaviti žetve- | 
ne radove 

usjrćkati se, ušvrćkati se — naći se | 
u nebranom grožđu, trčkarati bez 


M 
* 
gle 

X 

razloga. (Šta si se tu usirćkala, iđi 
za poslom.) | 

usićiti se — zasjesti 

uskočiti — odbjeći (djevojka uskoči 
za momkom) 

uskočkinja — djevojka koja je odbje- 


gla 
uspuvati se — naći se uvrijeđen 
ušikati — dočepati, uvući se. (Kad 


su ga oni ušikali u svoje šake. — 
Kad su se nji' dvi ušikale u dvore!) 
uŠtiti — brza voda ušti 
u taj par — u taj mah, u to vrijeme 
utaložiti — umiriti. (Idi, utaloži je 
malo, da ne plače toliko.) 
utuckati — utući (psa, imanje) 
uzbuc — naprasit čovjek 


uzlivanca, razlivanca — pita, što se 


priprema tako da se u žitkom sta- 
nju razlije po tepsiji | 
užeguriti se — prestraviti se, izgubiti 
hrabrost. (Šta si se užegurio ko da 
ti je glava već na panju?) 
užiškati — brašno se užiška, pokvari 


V 


valjak — opeka. (Kad nemamo ciglje, 
mi ćemo praviti kuću od valjaka.) 
varniti — mrdnuti, (Samo je varnio 
rukom, a okolo su svi popadali.) 
vašange — maske o pokladama ili 
drugim praznicima 
veseljača — pogača što se peče od 
tijesta koje se ogrebe sa suda u 
kojem je tijesto bilo miješeno 
vickast — okretan, spreman za šalu 
Vi$ — omča, stupica. (Taj baš. zna 
namišćati vigove, al ni njemu se 
noćos nije uvatila ni vrana.) 
vlastan — kruh koji je lijepo narastao 
jeste vlastan, kao spužva 


volarica — štala za volove 

vondilj — rog za vodu u koji se stav- 
lja brus 

voštiti — tući 


votka — rakija se peče dvaputa, ono 
što se prviput dobije, jeste votka 

votRati, izvotkati, navotkati — izwr- 
šiti prvo pečenje rakije 

vragbavin košar — zračni vir, zračni 
kovitlac. (Po narodnom vjerovanju, 
kada vjetar zapraši u zračnom ko- 
vitlacu sjedi vještica, vragbaba.) 

Vran — čep za bure 


30 Hrvatske pripovijetke 


pista. -4 


vrbica — vrpca 
vrbina — rbina 
vrćka — \rša 


Drčiti — ljutiti se. (Ne znam šta vrči 
na mene, a baš mu nisam skrivio.) 

vrengija — debelo, dugo uže za ve- 
zivanje većih tereta. (Došlo je vri- 
me da se kidaju vrengije! — Ova 
izreka označava, da je došlo vri- 
jeme, da se kidaju sve veze, da se 
stvari izvedu konačno na čistac.) 

vrRočiti se — šepuriti se. (Šta mi se 
tu kočiš 1 vrkočiš ko srditi pućak?) 

vrlina — blagodet. (Imati bunar u 
kući, to je prava vrlina.) Imenica 
vrlina kao oznaka lijepe osobine ne 
upotrebljava se kod Bunjevaca, ne- 
go samo sa značenjem blagodeti. 

VDućiti — baciti 

vućati se — ritati se. U Miletiću bu- 
njevci upotrebljavaju i glagol vu- 
riti se. (Taj konj se vuća ko živi 
davo.) 


vuntov — naviljak sijena 
Ž 
zaćapati — nevješto premaza!i zid 


blatom. (Zaćapo je malo tu jamu 
baš da se ne vidi.) 
zablenducati se — zablenuti se 
zagon — zabiti kut 
zadniti — bure zatvoriti dnom 
zadniven — dnom zatvoren. (Je li to 
bure dobro zadniveno?) 


. zajoviti — zaluditi, obmanuti. (Zajo- 


vila ga je, pa ga mota oko prsta 
kako ona oće.) 

zajovljen — zaluden, obmanut, zave2- 
den 

zamanut — nastran. (Mani tog zama- 
nutog, s tim ne možeš razgovarati 
ko s čovikom.) “ 

zamudđijati — zamutiti stvar, uvijati. 
(Šta mi mudđijaš, već kaži šta si 
došo.) > 

zanijati — zanjihati 

zamličiti oči — obmanuti, zaluditi. 
(Zamličili su mu oči i sad igra ka- 
ko oni sviraju.) 

zapanjak, zaponjak — krajnji dio ru- 
kava na košulji 


zaparati — zacrtati, povući crtu, 
(Ded, zaparaj mi na raboš.) 
zapcivati — ružiti, psovati 

zaperjašiti — pobjeći  bezobzirce. 
(Kad je zaperjašio, ni zec ga ne bi 
stigo.) 

zaparložen — zakorovljen 

zaperak — jalov ili suvišan izdanak 

zaperčili — rezati zaperke. (Ponaj- 
više se zaperče kukuruzi.) 

zaprzniti — grubo postupati, razlju- 
liti se 

zapustaren — zapušten, zabataljen 


zapustarili se — zapustiti se 

zastraniti otići u nepoznatom 
pravcu. (Ne znam kud je mogo za- 
straniti kad ga još nema.) 


zašmrcati — u prenesenom smislu 
zaplakati 

zaškoljica — kolibica, izba 

zaukati se — zaletiti se, zanijeti se, 


zabrazditi. (Zauko se s pićom i to 
će mu biti kraj.) 

zaušiljali se — zaletiti se, uhvatiti 
brzinu. (Kad se onda zaušiljo, niko 
ga ne zaustavi.) 

zataškati — zabašuriti. (Šta me za- 
taškavaš, kad ću ja i tako reći 
istinu.) 

zatvoriti svinje — staviti svinje u tov 

zavraniti — bure zapušiti čepom 


zjalav — neozbiljan 

zjalo — zijalo. (Ne smetaj nam, zjalo 
jedan nikaki.) 

zera — mrvica, kap. Nemamo u kući 
masti i brašna, al ni zere.) 

zna na čem svit stoji, zna na čem se 
svit okreće — lukav, iskusan. (To 
nisu dica ko kadgod, ovi već znadu 
na čem svit stoji.) 

zna izvući rokvu — onaj koji zna 
doskočiti, našaliti se, (Mali je da ga 
nemaš šta viditi, a kad izvuče rok- 
vu, tl se samo češi.) 

zrnekati — hraniti stoku tek sa malo 
zrnaste hrane. (Još su to poljski 
svinji, jedva sam 1 počo zrnckati.) 

Zvonar — crkvenjak 


hd 


Ž 


žagati — podbadati, bockati. (Ne ža- 
gaj me više, zaćuti već jedared, 
dosado jedna.) 

žagniti — ubosti, podbadati. (Začas 
ga je žagnio nožom.) 

žagre — stavljaju se iznad jasala kao 
položene ljestve, a u njih se meće 
sijeno i lisnata krma 

žažak — klin na donjem kraju batine 


zazocati se — zablenuti se, (Zazoco ,želdac — želudac peradi 


se ko tele u šarena vrata.) 

zbarlati — neukusno i nečisto prire- 
diti hranu. (Zbarlala je tu užnu, da 
je ni svinji ne bi onjušili.) 

zdregniti — zdregne se nešto kad ne 
ispadne kako treba. (Povezala sam 
se tako nezgodno, da mi se mara- 
ma sva zdregnila.) 

zdjeriti — iznenaditi na djelu, neoče- 
kivano uhvatiti nekoga. (Zdjerio Y 
je baš kad su oko ponoći kopali 
krumpir.) 


žestina — pripeka. (Sve će izgoriti 
po njivama od ove velike žestine.) 

ždrakav — razrok 

žigniti — dotaći se 

žuljač — alatka s kojom se po pjesko- 
vitim vinogradima žulja, tojest 0o- 


kopava 
žvale — ralje, gubica. (Zmaj je uzo 
didu u žvale.) 
žvavoljiti — krezuba osoba žvavolji 


hranu. U prenesenom smislu znači 
dosađivati govoreći koješta 

Kad popin ker govori 
Kad kurjak zalaje na pendžeri 
Popin nedočuvani sluga 
Momak, gajde i popo — 
Mala droplja i veliki vrebac 
Malo nema, tušta ima 
Najgora kletva — 
Kralj i mudri sluga — 
Mudra divojka — 
Subaša i bećari — 
Momak, miš i bumbar 
Kajgana mu dosadila 
Čudno selo 
Dida koji se vratio s onog svita 
Qost kod tvrdice 
Kletve 
Nemili zet u gostima kod. babe 
Što je tražio to je i dohio 
Ista mira s magarcom 

Otelio se — proze 
Zajovljen čovik 
Opaljeni dida 
Kad pijanac zapovida u 
Dva duda — 
Medu ljudima i lopoviina — 
Bolest na konju dolazi, na spužu 
Pogovor —_ = 
Tumač manje poznatih rijeći — 

